
REABILITAREA RELAŢIEI 
CU TRECUIUL POLITIC ROMÂNESC 


(1) 1914 un război pustiitor traversează Europa de la Atlan- 
tic la Marea Neagră; se extinde in Asia, Africa, Austra- 
lia şi America, devenind mondial. In 1918, când conturile sunt inche- 
iate, omenirea constată ingrozită căt de enorme sunt costurile umane 
şi materiale ale propriei nebunii dezlânţuite. 

Treptat, viața reintră ih normal: economiile distruse se refac, 
finanţele se redresează, tensiunile sociale scad in intensitate, existența 
zilnică devine mai sigură, reapare speranţa şi se fâuresc planuri. 
„Mişcarea“ este de proporţii universale şi, ih datele sale esenţiale, 
se regăseşte in mai toate epocile care au urmat războaielor. Anvergura 
conflictului şi dimensiunile distrugerilor aduc, totuşi, ceva nou in 
această „mişcare“. 

Se pare că oamenii au ihvăţat oarecum din dramele confruntării 
armate: instituie un sistem internaţional de prevenire a războaielor 
şi de promovare a păcii, creează structuri de securitate colectivă, 
manifestă tendinţa de redimensionare a spațiului politic in sens demo- 
cratic şi accelerează procesul de ihtregire, constituire şi reconstituire 
a statelor naţionale. Este, fără indoială, un căștig şi o nouă experienţă, 
insuficiente, insă, ca să oprească pornirile şi comportamentele iraţio- 
nale, agresive şi sinucigaşe ale unor lideri sau elite politice, care 


manipulează conştiinţe şi incită la răzbunare sau la aplicarea politicii 
„dreptului celui mai tare“. 

Deceniul al 4-lea este hotărător pentru stabilitatea şi perpetuarea 
ordinii internaţionale impuse prin sistemul păcii versailleze. Sistemul 
se arată, insă, fragil la impactul cu voința şi ambițiile unor oameni 
politici de talia lui Hitler, Stalin, Mussolini, Horthy: cedează treptat 
presiunilor, apoi se prâbuşeşte. Lumea este din nou ih derivă. 

În contextul altei tragedii umane, care incepe în 1939, răspun- 
surile regimurilor şi structurilor politice democrate, ce se constituiau 
M garanțţi ai ordinii sociale interne şi relaţiilor pacifiste internaţionale 
postbelice, sunt nehotârăte, contradictorii, ineficiente. Este un semnal 
ihcurajator pentru sistemele totalitare din Rusia, Germania, Italia, 
Ungaria, Japonia ş.a., care recurg la ameninţări şi şantaje, apoi la 
agresiuni. De ce şi pentru ce ihregistrăm asemenea imperfecţiuni şi 
manifestări paradoxale ale structurilor pluralist-democrate? 
Organizarea societăţii pe principii democrate este depăşită de noile 
contexte socio-politice? Sistemele dictatoriale sunt mai apte să 
răspundă noilor provocări ale evoluţiei umanităţii? Sunt intrebări 
care se degajă, volens nolens, iar răspunsurile nu sunt atăt de spon- 
tane şi de uşor de formulat, cum nu este facil să se răspundă la un alt 
set de intrebâri posibile. 

Interogaţii, şi nu puţine, apar inclusiv din insăşi evoluția şi mani- 
festările sistemului instituțional politic romănesc şi, bineihţeles, ale 
Parlamentului, care ne interesează în mod expres. Strădania noastră 
este menită să răspundă unor asemenea interogaţii, care, normal, nu 
epuizează posibilitățile de investigare şi de interpretare a problema- 
ticii atacate. i 

Am fi fericiţi să constatăm că stăruința şi eforturile noastre, se 
constituie intr-un modest aport la cunoaşterea unui spațiu atăt de 
generos cum este cel politic, dintr-o perioadă istorică la fel de gene- 
roasă ih evoluţii faste, dar şi nefaste ale societăţii româneşti. Și am fi 
bucuroşi să observăm că experiența trecutului nu prea ihdepârtat 

este utilizată raţional in prezent pentru a evita erorile şi a preveni 
dezastrele. 

Lumea i care trăim percepe, poate mai mult şi mai intens decăt 
oricând, febra schimbării. Şi nu este intâmplâtor că asistăm la un 
astfel de fenomen. Ne aflăm ih pragul unui nou mileniu, un mileniu 
care anunţă spectaculoase mutații. O „precipitare istorică “ de anver- 
gură se profilează la orizont. 

Societatea românească, al cărui destin istoric a fost şi este să 
supraviețuiască la intersecţia unor interese divergente ale celor 
puternici, resimte adânc, incă de pe acum, povara unor schimbări de 
esenţă in raporturile de forță internaţionale. Europa unită şi 
globalizarea sunt două din sensurile evoluţiei prezente şi viitoare. 

Proiecţia viitorului imediat sau mai indepărtat trebuie să ia in 
calcul şi etapele istorice parcurse până ih prezent. Politicienii găsesc 
ín trecut nebânuite surse de inspiraţie şi de control ale propriilor 
inițiative sau demersuri. Este timpul ca tezaurul de experiență in 
materie politică să fie valorificat, renunțându-se insă la partizanate, 
de orice tip ar fi ele, idei preconcepute, judecăţi sub imperiul unor 
Stări emoționale. 

Pe o asemenea poziție ne-am impus să ne plasâm ih realizarea 
acestei lucrări. 

Sperăm ca ea să constituie un aport la reevaluarea unor aspecte 
esențiale ale trecutului politic românesc, cum sperăm, de asemenea, 
ca noua ihfățişare a Parlamentului, care rezultă din lucrare, să 
indemne la reflecţii, cumpăâtare şi mult discernământ atunci când ne 
privim pe noi ihşine, cu pârţile bune şi rele din ceea ce am făcut 
cândva sau săvărşim ih prezent. 


Autorul 


I 
PARLAMENTUL INTERBELIC 
— O VIZIUNE PRAGMATICĂ 


Sistemele democrate moderne sunt fundamental reprezentative, 
întrucât, spre deosebire de alte tipuri de sisteme politice, solicită mani- 
festarea activă a individului în calitatea sa de cetățean, în contextul în 
care este investit cu drepturi si libertăţi, are răspunderi si responsabi- 
lităţi conferite şi garantate de Constituţie. 

Reprezentativitatea are, în primul rând, o dimensiune politică, 
pe care Samuel P.Huntington o defineşte astfel: „cei mai puternici 
factori de decizie sunt selectaţi prin alegeri periodice, în care se concu- 
rează liber pentru voturi şi in care populaţia adultă este în intregime 
virtual eligibilă“! . Concomitent, se afirmă şi dimensiunea socială, în 
spectaculoasă expansiune, îndeosebi în ultimele decenii. Instituţia 
politică care exprimă natura şi esenţa democraţiei reprezentative este 
Parlamentul, în condiţiile existenţei şi manifestării libere a pluralităţii 
forţelor politice. Structura sa, mai mult sau mai puţin diversă sub 
raport socio-profesional, politic, etnic sau confesional, îi conferă o 
astfel de poziţie. 

Reprezentativitatea este, însă, relativă, aspect sesizat de sociologi, 
politologi sau istorici; are au caracter limitat, selectiv şi este mediată 
(delegarea puterii de către cetăţeni). 

Formele democratice de guvernământ satisfac, deci, parţial 
exigenţele cetăţenilor, nu sunt ideale sau perfecte, concluzie la care s- 
a ajuns inclusiv în democraţiile occidentale — vechi, statornice şi 
verificate. Societăţi care să consacre forme ideale democratice de 
guvernământ nu se cunosc si este greu de presupus că ele vor exista 
cândva. 

Democraţia, prin însăşi deschiderile sale spre social, are capa- 
citatea să se autoregleze în funcţie de noi tipuri de aşteptări şi aspirații 
umane. Caracterul său reprezentativ, care devine definitoriu în epoca 
contemporană prin chemarea indivizilor la viata „cetăţii“ şi care, o 
vreme îndelungată, s-a considerat că poate satisface cele mai exigente 
cerinţe în materie democratică, se corelează, de la un timp, cu aplicarea 
concomitentă a unor principii şi punerea în mişcare a unor mecanisme 
specifice democraţiei directe (consultarea populaţiei prin referendum, 
stimularea participării unor structuri ale societăţii civile la demersuri 
ale administraţiei centrale si locale, afirmarea şi dezvoltarea iniţiativei 
legislative cetăţeneşti, autonomia locală etc.). 

Sistemele democrate sunt mai flexibile si receptive la inovaţii 
legislative şi instituţionale decât alte forme de organizare politică a 
societăţii, se apropie mai mult de o anume dezvoltare raţional-istorică 
a comunităţilor şi manifestă un interes accentuat faţă de „demos“ — 
evident în sensul modern al termenului, de cetăţeni liberi, cărora le 
oferă sansa de a soluţiona unele probleme socio-umane. Aceste atuuri 
nu sunt în măsură, însă, să creeze armonizarea maximă între teoria şi 
practica politică, între principii şi realităţile socio-politice, între intenţii 
si fapte. Articulaţii şi mecanisme esenţiale de funcţionare ale sistemelor 
politice democrate, dezvăluie, pe lângă o arhitectură şi demersuri ce 
sunt corelative aspirațiilor majorităţii straturilor sociale, şi construcţii 
sau manifestări care se află în dezacord cu voinţa unor grupuri 
reprezentative de cetățeni, trădează imperfecţiuni şi generează tensiuni 
latente, sunt expresii ale unor interese de grup sau care se constituie 
în forme insidioase de atac si compromitere a democratiei. 

Componentele sistemelor politice pluraliste, între care şi 
Parlamentul, resimt diferențiat imperfecţiunile din sistem şi 

reacţionează specific; ele însele generează disfuncţii şi aduc propriul 
aport la menţinerea decalajului între idealuri şi realităţi. 

În societatea românească, ideile moderne de guvernare încep să 
circule şi să penetreze gândirea unor „politicieni“ si cărturari spre 
finele veacului al XVIII-lea. Ele animă îndeosebi pe unii reprezentanţi 
ai boierimii, care se arată pătrunşi de necesitatea schimbării structurilor 
politice, interesaţi fiind de erodarea absolutismului politic si economic, 
de eliminarea acestuia din mecanismele instituţionale ale societăţii 
românesti. Alternativa: separarea puterilor în stat, constituirea unui 
organism legislativ, a cărui reprezentativitate să fie extinsă până la 
nivelul întregii boierimi. 

Iniţiatorii noului „model“ de organizare politică a societăţii legiti- 
mează demersul lor cu un argument credibil — experienţa, considerată 
încurajatoare, a „adunărilor de stări“, utilizate în exercitarea puterii 
de către unii domni. Se aveau în vedere, îndeosebi, „adunările de stări“ 
din Moldova şi Ţara Românească rezultate din reformele lui Constantin 
Mavrocordat între 1739-1749? . 

Limitele epocii îsi pun amprenta asupra tendinţelor 
reformatoare, chiar dacă acestea provoacă o bresă în gândirea politică 
de atunci şi reprezintă o serioasă opţiune spre modernitate. 
Reprezentativitatea era încă, cu excepţia unor iniţiaţi, un concept 
vag sau de neînțeles pentru populaţie, lipsită practic de exerciţiu 
politic. Când modernismul, ca expresie a schimbării socio-politice, 
începe să fie perceput mai intens şi mai adecvat, când actorii sociali 
centraţi, mai mult sau mai puţin, pe modernism proliferează, 
devenind majoritari, şi când dobândesc o anume experienţă în materie 
politică (revoluțiile de la 1821 si 1848), atunci reprezentativitatea 
se transformă în armă politică. 

Adunările obşteşti, care înlocuiseră între timp „adunările de stări“, 
chiar dacă consacră numai voinţa politică a unui grup social — marea 
boierime —, au un dublu si important rol: relevă concret, în planul 
acţiunii politice, posibilitatea exercitării unui control asupra puterii 
executive (domnul şi structurile elitiste care îl susţin) si deopotrivă 
conturează perspectiva unui organism legislativ mai adecvat, cu 
elemente embrionare parlamentare. 

Fluxul revoluţionar din exterior, care antrenează starea socială 
explozivă a societăţii românesti, anterioară anului 1848, se produce 
într-un spaţiu politic apt să recepteze o reformă, în sens modern, a 
sistemului politic. 

Gândirea politică paşoptistă realizează pasul decisiv spre 
proiectarea unui sistem reprezentativ democrat, în acord cu exigenţele 
modernismului, fiind expresia mutaţiilor care s-au produs în conştiinţa 
unor importante straturi sociale ce reclamă şi dreptul exerciţiului poli- 
tic, eliberat de constrângerile specifice epocii premoderne. 

Esenţa schimbării constă în transformarea Adunării Obştesti, 
alcătuită numai din boieri, într-o instituţie politică cu rang mare de 
reprezentativitate (inclusiv burghezie, țărănime şi structuri ale 
populaţiei urbane). Reprezentativitatea conferă legislativului forța 
necesară pentru a-l impune ca unul din pilonii sistemului instituţional 
politic românesc. Forul legislativ era conceput în sistem unicameral? . 

Societatea românească avea încă, de atunci, suficiente temeiuri 
să iniţieze şi să accepte un sistem legislativ de tipul celui proiectat de 
gânditorii politici paşoptisti. Reforma sistemului politic este amânată, 
însă, factorul extern având un rol preponderent. 

Poziţia geo-strategică a spaţiului românesc, generează, în 
contextul postrevoluţionar, noi tipuri de constrângeri de ordin politic. 
Convenţia de la Paris din 1858 se inspiră din tradiţia regulamentară a 
adunărilor obşteşti şi nu din proiectul reformator al paşoptiştilor. 
Sistemul adunărilor elective instituit în urma hotărârilor Convenţiei 
este, totuşi, ceva mai generos în comparaţie cu fostele adunări obşteşti, 
în sensul lărgirii componentei lor sociale. Direcţia spre modernizarea 
instituţiilor politice nu mai poate fi însă evitată! Acesta este şi unul 
din motivele esenţiale care îl determină pe Alexandru loan Cuza să 
organizeze, pe baze sociale si mai largi, instituţia parlamentară, al 
cărui rol este însă nesemnificativ, dată fiind subordonarea ei de către 
puterea executivă. 

Ultimul act al îndelungului proces de restructurare a sistemului 
politic românesc, înaintea instalării democraţiei reprezentative în epoca 

imediat următoare încheierii primei conflagrații mondiale, se consumă 
în 1866. Constituţia democrată, introduce un sistem parlamentar bi- 
cameral (Camera si Senatul) independent, cu atribuţii legislative 
importante şi cu funcţii politice considerabile. Reprezentativitatea, 
paradoxal, este limitată prin păstrarea sistemului de vot cenzitar, ceea 
ce excludea de la exercitarea dreptului de vot majoritatea straturilor 
sociale, restricţionând manifestarea democratică a cetățenilor. 

Democraţia reprezentativă debutează în spaţiul geo-politic 
românesc odată cu reformarea sistemului electoral cenzitar, care începe 
în 1918. 

Reforma electorală, corelată cu adoptarea unui nou pact funda- 
mental (1923), elaborarea şi promovarea unor legi organice care 
consacrau noi reglementări şi norme în sistemul pluripartidist (1924), 
şi modificarea regulamentelor de funcţionare a „camerelor“ (1920, 
1925 s.a.m.d.), conferă Parlamentului român atributele suverane ale 
puterii legislative în stat. Sub raport formal, instituţia cu gradul cel 
mai mare de reprezentativitate socio-politică si profesională din 
România Mare se sincronizează cu sistemele parlamentare occidentale. 
Realitatea politică relevă, însă, şi alte aspecte, care filtrate superficial 
sau în viziunea unor idei, concepţii sau poziţii rigide, conduc la 
interpretări şi concluzii mai puţin credibile, nenuantate sau lipsite de 
flexibilitate, ce amendează percepţia publică a Parlamentului şi a vieţii 
parlamentare din România. 

Încărcătura considerabilă de neîmpliniri care i se pune în sarcină 
legislativului românesc din epoca interbelică este de natură să deruteze 
sau să instituie din start o doză de suspiciune pentru cei care îl investi- 
ghează. Fundamental este de a găsi maniera rațională de cercetare, 
evaluare şi interpretare a instituţiei parlamentare, astfel încât să se 
discearnă, în măsura posibilului, ce rol real a avut în sistemul plura- 
list din deceniul al 4-lea, dacă legislativul a fost sau nu o formă necesară 
şi adecvată în sistemul instituţional de atunci şi dacă, în genere, 
democraţia reprezentativă, inaugurată în 1918, s-a dovedit a fi sau nu 
benefică pentru societatea românească. 

Investigarea surselor istorice (si nu numai a lor) a avut primor- 
dial în obiectiv colectarea unui cât mai cuprinzător şi relevant mate- 
rial faptic, care să exprime modul de organizare şi funcţionare a 
Parlamentului şi, implicit, a vietii parlamentare. S-a insistat, îndeosebi, 
pe recuperarea informaţiilor din surse directe (documente elaborate 
de cele două „camere“, dezbateri parlamentare, colecţii de legi si 
regulamente), care s-au comparat cu altele din surse indirecte sau 
colaterale pentru verificarea autenticităţii unor date şi fapte. 

Rezultatul travaliului investigator, în unele privinte, a corespuns 
aşteptărilor, în altele, doar parţial sau chiar de loc. Una din surprizele 
de proporţii, care au modificat structura si analizele întreprinse în 
lucrare, o constituie penuria documentelor elaborate de marile comisii 
parlamentare. Este adevărat, Matei Dogan — astăzi unul din marii 
comparatisti europeni — afirma în lucrarea Domniei Sale din 1946* că 
nu a identificat arhiva comisiilor. Speranta că o vom depista a fost 
nesemnificativ împlinită prin „descoperirea“ întâmplătoare a câtorva 
piese documentare aparţinând comisiilor. În acelaşi plan se situează, 
într-un fel, si informaţiile directe care vizează Parlamentul din epoca 
regimului autoritar monarhic. În general, însă, cercetarea surselor 
istorice aduce un substanţial plus de informaţie relevantă. 

Analiza şi interpretarea materialului documentar în perspectiva 
celor trei obiective esenţiale enuntate era posibilă în mai multe variante 
sau modalităţi. Comod si facil ar fi fost să acceptăm a priori că 
Parlamentul a fost o instituţie viciată, neproductivă, inutilă, în dezacord 
cu „fondul“ anacronic al societăţii românesti (potrivit teoriei 
maioresciene „a formelor fără fond“), aserţiuni pe care le întâlnim si 
în timpurile noastre, concomitent cu plasarea democraţiei reprezen- 
tative din România în spaţiul democraţiilor „originale“. George 
Schöpflin, într-o perspectivă analitică globală a „tradiţiilor politice 
ale Europei de Est“, releva, cu câţiva ani în urmă, „incapacitatea 
sistemelor est-europene de a realiza o integrare politică în perioada 
interbelică“, considerând imposibilă integrarea naţională gi socială, 
dată fiind existenţa unor „minorităţi naţionale importante“. Grupurile 

etnice minoritare — susţine autorul — erau „subculturi naționale distincte 
cu obiective politice divergente“, care complicau viaţa politică’ . 

Sistemul politic interbelic din România constituie obiectul unui 
studiu de caz, realizat de către sociologul si politologul francez de 
origine română, Mattei' Dogan, în lucrarea A Democratic imitation. 
Studiul este centrat pe idea demonstrării existenței şi manifestării 
„democraţiei mimate“, având drept „eşantion“ viaţa politică româ- 
nească interbelică, care oferă autorului, presupunem noi, un material 
documentar ilustrativ. „Democraţia mimată“ este astfel interpretată: 
„un sistem politic ce imită democrația din Occident, intemeiată pe 
competiţie şi alternanţa la putere a principalelor partide, dar care se 
caracterizează printr-un proces politic invers: Parlamentul nu este 
ales prin vot universal; dimpotrivă, partidul aflat la putere manipu- 
lează alegerile, in aşa fel incât majoritatea candidaţilor să fie aleşi. 
Cetdţenii, in marea lor parte, nu sunt implicaţi in mod direct în alter- 
nanfa partidelor la putere“ . Potrivit aceluiaşi autor, democraţia mi- 
mată este originată şi funcţionează în societăţile care prezintă carac- 
teristici sociale specifice: „majoritatea imensă a populaţiei trăieşte 
la ţară şi este ocupată cu agricultura; multe din familiile rurale posedă 
o mică bucată de pământ; oamenii sunt relativ săraci, dar nu prole- 
tari agricoli. O parte din alegători sunt analfabeți; comunicarea ih 
masă este foarte limitată. Sentimentul religios domină cultura politică, 
statul şi biserica se suportă reciproc “. Competiţia politică ,„ între două 
partide majoritare nu reflectă concepții contrastante asupra bazelor 
economice ale societăţii ” . 

Pe acelaşi plan interpretativ, dar în orizontul raporturilor dintre 
legislativ şi executiv, dacă exersam o astfel de tratare a subiectului 
lucrării, implicit veneam în întâmpinarea detractorilor învederaţi ai 
parlamentarismului prin supralicitarea iniţiativei legislative 
guvernamentale. 


* Diferenţa de transcriere a prenumelui apartine autorului. 

Un alt tip de analiză, situat la polul opus primului si plasat în 
sfera gândirii politice, dilua, volens, nolens, fondul real al datelor, 
faptelor sau împrejurărilor concret istorice care dau consistență vieţii 
parlamentare. Demersul interpretativ s-ar fi axat pe câteva aspecte de 
fond ale dezbaterilor care au loc în prezent în câmpul ştiinţelor sociale 
şi politice, cu referire directă la democraţie şi, în mod expres, la 
democraţia reprezentativă: natura, articulațiile şi mecanismele sale 
de funcţionare; democraţia „originală“ sau „democraţia mimată“ etc. 
pot fi sau nu apreciate drept democraţii reprezentative; predominarea 
iniţiativei guvernamentale în materie legislativă anihilează sau nu rolul 
Parlamentului etc. 

Cu împrumuturi teoretico-metodologice din ştiinţele de graniţă 
sau apropiate istoriei si cu instrumentele proprii de cercetare ale Almei 
Mater s-a imaginat un alt tip de prelucrare a datelor empirice si de 
punere în evidenţă a aspectelor rezultate, pe care l-am preferat, date 
fiind finalitătile lui practice. Parlamentul este mai „umanizat“, fiind 
„disecat“ inclusiv în ceea ce reprezintă el în fond — o colectivitate de 
oameni cu mobilitate remarcabilă, care îşi are propriile reguli de 
„conviețuire“ şi manifestare, cu aspirații, reacţii si comportamente 
asteptate sau surprinzătoare ale cărei determinări periodice rezultă 
din acţiunea convergentă sau separată a unor factori sau condiţionări 
de natură socială, politică, materială, educaţională, morală, psihică şi 
culturală. 


Opţiunea pentru o astfel de abordare a Parlamentului, nu presu- 
pune minimalizarea altor viziuni interpretative. Ea este mai aptă şi 
serveste mai bine intenţiile si obiectivele acestei lucrări care, în afara 
celor relevate, constau în reevaluarea rolului şi funcţiilor legislati- 
vului românesc, atât în perioada finală a democraţiei reprezentative 
interbelice (1930-1938) cât şi în epoca regimului autoritar monarhic 
(1935-1940), în redimensionarea aportului sâu la demersurile 
sistemului politic pluralist şi la promovarea, consolidarea şi apăra- 
rea valorilor democratice ale societăţii noastre. Tentativa realizării 
obiectivelor prestabilite se vedea ameninţată dacă erau acceptate zale 

quale numeroasele rezerve, critici, denigrări, atacuri etc. la adresa 
celor două adunări, ca şi la adresa Parlamentului şi vieţii parlamentare, 
în general, atât din epoca interbelică, cât şi de mai târziu. 

Acelaşi aspect este valabil şi pentru imaginea şifonată a Parla- 
mentului postdecembrist construită de media românească în temeiul 
unor informaţii credibile sau mai puţin verificabile care, potenţial, 
era de natură să ne sustragă atenţia de la problemele de fond ale vieţii 
instituţiei legislative. 

Un element derutant suplimentar îl constituie noile achiziţii teore- 
tice referitore la democraţia reprezentativă, care accentuează relati- 
vitatea reprezentativităţii instituţiei parlamentare şi motivează 
deopotrivă necesitatea depăşirii inerţiei parlamentare prin activarea 
unor mijloace şi tipuri de acţiuni cu pregnant caracter cetățenesc si, 
deci, cu o încărcătură socială superioară, care semnifică aplicarea şi 
exercitarea democraţiei directe. 

Cele două aspecte se evidenţiază de la început şi sunt de natură 
să influenţeze aprecierile sectoriale sau globale. Omiţându-le, se 
compromitea însăşi idea de reevaluare, cât mai realistă posibil, a vieţii 
parlamentare si a instituţiei care o genera. Soluţia optimă era să le 
plasăm si să le utilizăm fără să modificăm fondul, într-o astfel de 
relaţie cu Parlamentul încât acesta să-şi releve singur, fără intervenţii 
exterioare, dimensiunea reală a rolului şi functiilor sale — ca element 
instituţional fundamental al democraţiei reprezentative. 

După cum lesne se va observa, analiza vieţii parlamentare este 
centrată pe intervalul cuprins între 1930-1940. Desigur, nu întâmplător 
s-a „sacrificat“ deceniul anterior. Principalul motiv rezultă din însăşi 
semnificaţia perioadei, când Parlamentul si parlamentarismul (ca flux 
politic generat de existenţa sa), nu numai că sunt amenințate de tendinţe 
„reformatoare“ proferate de curentele extremiste de dreapta sau de 
stânga, dar chiar sunt restructurate fundamental, potrivit intereselor 
regimului autoritar monarhic (1938-1940). Viaţa politică, tradițional 
agitată în „stil“ inconfundabil latin, devine şi mai turbulentă după 

1930, când prințul Carol, instalat pe tron, începe să desfăşoare, cu 
abilitatea politică recunoscută, propriile acţiuni. 

În termeni sociali, agitatia care cuprinde viata politică, este expre- 
sia unor ciocniri de interese, care se acutizează şi care se pot soluţiona 
prin politici de intervenţie pentru restabilirea controlului asupra situaţiei 
şi evitarea unor conflicte socio-politice majore. Dacă nu s-a ajuns la o 
stare explozivă, s-a datorat, în bună măsură, capitulării unor lideri politici 
în faţa monarhului şi a grupurilor de presiune care îl secondau în 
demersurile sale. Insuficienta comunicare între partidele de esenţă 
democrată, percepţia slabă a pericolelor care planau asupra instituţiilor 
politice democrate de către importante structuri ale populaţiei, deşi 
mediatizarea lor a fost relativ intensă, analfabetismul politic generat de 
incultura unor segmente sociale, care crea indiferenţă faţă de politica 
curentă, au deschis însă căi de acces spre manipularea constiințelor. 

Am limitat extensia analizei, deşi tentatia expansiunii temporale 
a fost puternică. Am limitat-o fiindcă, după 1940, cu excepția scurtului 
intermezzo democratic din august 1944 — martie 1945, urmează o 
perioadă îndelungată în care statura si funcţiile Parlamentului fie dispar 
complet, fie se diminuează dramatic în regimul totalitar comunist, 
ceea ce comportă alte tipuri de abordări. 

Deceniul postdecembrist (1989-1999), încă neconvingător studiat 
în perspectiva evoluţiei instituţiilor democratice renăscute odată cu 
prăbuşirea sistemului politic dictatorial, şi atât de palpitant în evoluţii 
spectaculoase, cu atât mai mult nu suferă o tratare minimală, fugitivă. 

Ambele perioade, care conferă Parlamentului posturi şi roluri 
diametral distincte, se regăsesc, într-o manieră corespunzătoare, în al 
doilea volum al acestei lucrări, cu un spectru larg de adresabilitate, 
dár prioritari fiind tinerii. 

Agreem orice sugestie sau propunere constructivă, cărora le vom 
da răspunsuri adecvate, animati fiind de dorinţa identificării celor mai 
raţionale şi competente răspunsuri care privesc Parlamentul — instituţia 
fundamentală a sistemului politic democrat pluralist. 

II 
PERCEPŢIA PUBLICĂ 
A PUTERII LEGISLATIVE DIN ROMÂNIA 


Democraţia, în accepțiunea lejeră de „guvernare a majorităţii“, 
are propriile instituţii politice. Parlamentul este una dintre acestea si, 
deloc întâmplător, are cognamentul de „reprezentantă națională“, dată 
fiind diversitatea structurii sale socio-politice, profesionale, etnice şi 
confesionale, gradului de permisibilitate a cetăţenilor în structurile 
sale. 

Mai vechi şi mai uzat, în raport cu alte instituţii ale regimurilor 
democrate, Parlamentul a avut şi are încă o audienţă publică conside- 
rabilă, conferită de accesul posibil al oricărui cetăţean cu drept de vot 
în alcătuirile sale şi de transparenţa dezbaterilor şi iniţiativelor politice. 

Audienta sau percepţia publică a Parlamentului, înainte si după 
primul război mondial, este ierarhizată în funcţie de condiţia socială 
a receptorilor. Poziţii care reflectă o înțelegere mai adecvată a rostului 
si rolului legislativului într-o societate democrată aveau, în genere, 
intelectualii şi cetăţenii cu alte calificări profesionale, cu instrucție 
superioară sau medie. Pentru acestia viaţa politică nu era o necu- 
noscută, iar mulţi aveau si o anume cultură politică şi civică, evi- 
dent diferențiată în relaţie de preocupări, interese, abilităţi proprii si 
de spaţiul socio-profesional în care se realizau ca specialişti şi ca 
cetățeni. 


Viaţa politică pentru majoritatea românilor, era din nefericire, o 
„fata morgana“, un orizont întunecat, misterios si plin de capcane, de 
care, voit sau nu, se apropiau, dar numai la exercitarea dreptului de 
vot. 

În ceata politică ce învăluia pe omul obisnuit, trei instituţii erau 
percepute ca fiind importante: „Regele“ (în accepţiune de monarhie), 
Guvernul si Parlamentul: primul, nu pentru calitatea sa de sef al 
statului, ci pentru postura de „domn“, de urmas şi continuator al tra- 
diţiei dinastice autoritare; guvernul, deoarece, ca gestionar al averii 
statului, era responsabil pentru modul în care o gospodărea, iar 
Parlamentul fiindcă reprezenta „vocea publică“ în care s-ar fi regăsit 
şi „trimişii“ periodici ai oamenilor „normali“, ca şi el, dar de condiţie 
modestă. 

Sondaje de opinie publică în acele timpuri nu se practicau în 
România. Cum şi ce gândeau cetăţenii la nivelul cunoasterii si percep- 
tiei comune, din acest motiv, nu aflăm decât prin intermediari. O 
evaluare corectă a poziţiei lor faţă de instituţiile politice este dificil de 
realizat, dacă nu chiar imposibil, şi nu ne încumetăm să o facem. 

Există însă suficiente poziționări publice din partea unor relativ 
semnificative categorii de politicieni de carieră, avocaţi, doctori, 
ingineri, oameni de afaceri, ziaristi, profesori de toate gradele, institu- 
tori, scriitori, artisti ètc., cu privire la Parlament si viata politică din 
România şi din alte state. Exprimarea lor publică ne permite să refacem 
cât de cât „atmosfera“ exterioară legislativului, pentru a identifica 
ulterior unele explicaţii. 

Marea majoritate a formațiunilor politice din România şi-au fixat, 
fie în documente programatice, fie prin lideri de opinie, poziţia faţă 
de corpurile legiuitoare care, după maniera cum au fost exprimate, 
sunt clare sau ambigui, conţin sau nu propuneri privitoare la 
ameliorarea activităţii lor, resping sau nu existenta Parlamentului. 

Cele mai influente partide politice democrate, desi au formulat 
unele rezerve şi critici la adresa Parlamentului, au avut, în general, o 
pozitie favorabilă faţă de acesta. 

Partidul Naţional-Liberal (P.N.L), tradițional adept al parla- 
mentarismului, a respins tentativele de înlăturare a instituţiei care era 
pilonul de rezistenţă al democratismului vieţii politice românesti, deşi, 
atunci când s-a aflat la guvernare, mai ales după 1934, a manifestat 
tendinţa de eludare a corpurilor legiuitoare. În Programul din 1930, 
P.N.L. socotea regimul parlamentar drept „singura garanţie serioasă 
de propăşire a societăţii moderne“, iar în „Programul de guvernământ“ 
din octombrie 1933, între măsurile cu aspect politic pe care le viza, se 
înscria si „Aplicarea sinceră a regimului constituţional-parlamentar 
prin respectarea prerogativelor tuturor puterilor constituţionale“ şi prin 
„Curmarea excesului de legiferare“” . Liberalii recunoşteau, deci; una 
din slăbiciunile mai vechi ale vieţii parlamentare românesti, de care 
erau şi ei responsabili. 

Regimul parlamentar-pluralist a fost încurajat şi de principalul 
preopinent al liberalilor — Partidul Naţional-Ţărănesc (P.N.Ţ.), care 
a susţinut, fără alternante, investirea Adunării Deputaţilor cu atribuţii 
mai largi, insistând, îndeosebi, asupra întăririi funcţiei de control asu- 
pra executivului. Programul naţional-ţărănesc lansat în 1935, expri- 
mând un asemenea interes, preconiza: modificarea Legii electorale 
din 1926, desfiinţarea Senatului, micşorarea numărului membrilor 
Adunării Deputatilor, creşterea rolului comisiilor parlamentare!” . 

Al treilea partid democrat, ca forță şi influentă politică din dece- 
niile al doilea şi al treilea — Partidul Poporului —, se pronunta pentru 
„respectarea principiului reprezentării minorităţilor“, pentru „lărgirea 
reprezentantei profesionale în Senat şi introducerea ei în alcătuirea 
Adunării Deputaţilor“!!, măsuri care, în viziunea acestuia, concurau 
la fortificarea vieţii parlamentare. 

Pentru Partidul Ţărănist-Radical (P.Ţ.R.), deşi introducerea 
regimului „sufragiului universal“ constituia, dincolo de orice tăgadă, 
un act politic important, viața parlamentară era viciată de manopere 
politicianiste, care plasau legislativul pe o poziţie incomodă în raport 
cu esenţa rolului său'?. În această perspectivă, P.Ţ.R. aprecia că un 
regim parlamentar izvorând din voinţa nealterată a poporului, se 

reclama ca cel mai potrivit pentru a impune „respect“ factorilor 
constituţionali ai României întregite. În consecință, P.Ț.R. se angaja 
că „va lupta, deci, pentru instalarea unui regim constituţional real, 
pentru ca astfel chemarea la viaţa politică a maselor, prin mijlocul 
obstesc, să devină o realitate“! . 

Adept al regimului parlamentar-constituţional a fost si Partidul 
Ţărănesc Independent (P.Ţ.1.), constituit în iunie 1933, care susținea 
necesitatea alcătuirii unor guverne „parlamentare“, cu alte cuvinte a 
unor cabinete în care deţinătorii de portofolii să fie desemnaţi de 
corpurile legiuitoare. Pentru împlinirea unui astfel de deziderat, PI. 
avansa idea organizării unor alegeri libere sub cabinete neutre. „Numai 
astfel — se accentua în Program — se va putea instaura un regim de 
reală şi sinceră democraţie în care soluționarea normală a valorilor să 
scoată la conducere pe cei mai capabili fii ai neamului“!*. 

Partidul Conservator, accepta existenta unui regim parlamentar 
bicameral, dar cu accentuarea atribuţiilor Senatului. În concepţia 
conservatorilor, Senatul urma „să servească de frână împotriva avân- 
turilor premature şi alunecării spre stânga... “, situaţie la care se ajun- 
gea prin „mărirea numărului senatorilor inamovibili până la o treime, 
fără a fi mărit numărul total de senatori, „şi prin introducerea, în 
alegerile senatoriale, a votului plural“, „cu reprezentarea largă a 
corporațiilor economice, pentru completarea celorlalte două treimi“!5 
— după cum se preciza în Programul acestui partid. Sporirea atribuţiilor 
Senatului, conservatorii o vedeau în: „consultarea lui obligatorie la 
dizolvarea Adunării Deputaţilor“, permanentizarea funcţionării sale 
prin atribuirea calităţii de „instituţie «indisolubilă» şi reducerea severă 
a numărului deputaţilor“!€. 

Modificări ale structurii corpurilor legiuitoare erau concepute şi 
de către conducerea Uniunii Agrare, care vroia asigurarea prepon- 
derentei „elementului agrar“ în componenta celor două camere în 
condiţiile constructiei „statului agrar“ român!” . În Programul Uniunii, 
adoptat la Congresul din 8-9 iunie 1934, se accentua asupra rolului 
ponderator pe care trebuia să-l deţină Senatul, prin alcătuirea lui numai 

din membrii pe viață’? — prevedere de inspiraţie italiană, desigur, din 
perioada antemussoliniană. 

Restructurarea puterii legiuitoare era vroită si de către Partidul 
Naţional-Agrar (P.N.A.) în sensul transformării Parlamentului „într- 
un instrument ordonat şi util, prin reducerea numărului deputaţilor şi 
senatorilor, prin noi atribuţiuni şi o nouă organizare având la bază o 
reală reprezentare a tuturor categoriilor de muncă şi producţiune din 
țară“. 

Unele partide politice, precum Partidul Naţionalist-Democrat 
(P.N.D.), Partidul Ţărănesc (dr. N. Lupu) ş.a., fără a defini în 
programe, cu deplină limpezime, atitudinea faţă de instituţia 
parlamentară, au fost printre cele care au promovat constant idea 
întemeierii demersului politic românesc pe o reală viaţă parlamentară, 
pe respectarea normelor constituţionale. Altele, cum era Liga Agrară, 
recunoşteau prin ricoş necesitatea Parlamentului sau o subînțelegeau, 
abţinându-se să facă referiri directe, cum erau Partidul Naţional 
Liberal (Gh. Brătianu), Partidul Liberal Democrat?” ş.a. 

Formațiunile socialiste şi social-democrate au privit Parlamentul, 
în contextul politic al acestei epoci, ca o instituţie necesarmente justifi- 
cată, fiind, în linii esenţiale, de acord cu principiile general demo- 
cratice ale organizării sale, dar ridicând obiecţii fată de manifestările 
care vizau restrângerea atributelor puterii legislative în beneficiul 
guvernelor monocolore, precum si faţă de practicile politicianiste care 
viciau compozitia camerelor, dezbaterile si măsurile cu caracter 
legislativ. 

Situaţia juridică precum şi condiţiile specifice de activitate care 
au derivat din aceasta au determinat preocupări mai largi ale Parti- 
dului Social-Democrat (P.S.D.) faţă de viata parlamentară şi instituţia 
care o genera, comparativ cu alte partide plasate în stânga spectrului 
politic românesc. Criticile din afara Parlamentului sunt foarte aspre, 
mergându-se, uneori, până la negarea atribuţiilor si rolului său. „La 
noi — se exprima revista teoretică «Miscarea Socială» — n-a existat 
nicicând democratie, cu un vot universal cinstit, cu un parlamentarism 

real, cu aplicarea egală a legilor pentru toţi locuitorii ţării, cu 
respectarea pentru toti a libertăţilor cetăţeneşti si, cu toate astea, toată 
tara este astăzi stăpânită de o atmosferă antidemocratică“?! . 

Social-democraţii contestau „autoritatea morală“ a parlamentelor 
alcătuite în urma unor alegeri viciate de „ingerinte şi fraude electo- 
rale“ , cărora le reproşau „lipsa de activitate creatoare“? , izvorâtă 
din alcătuirea lor „arbitrară.“ . Criticile P.S.D. se încadrau în aceeaşi 
atitudine a opoziţiei, aproape nediferenţiată, faţă de instituţiile politice 
si partidul aflător la putere. Desigur, nu trebuie să se înțeleagă că 
P.S.D., ca dealtfel si Partidul Socialist-Unitar (P.S.U.) şi Partidul 
Socialist (C. Popovici), nu erau pătrunse de necesitatea existenţei 
Parlamentului. Un exemplu în acest sens îl constituie opinia avansată 
în 1931 de I. Clopotel: „O soluție satisfăcătoare a problemei 
reprezentării integrale, armonice şi juste a tuturor categoriilor de muncă 
în viata statului, n-o poate da decât Partidul Social-Democrat“? , care 
se angaja să asigure alegeri libere şi o reprezentare corectă a spectrului 
socio-politic în Parlament. 

Exprimând aspiraţia organizării politice a statului român pe princi- 
piile corporatismului italian, Partidul Naţional-Crestin, în Programul 
votat la 14 iunie 1935, referitor la cele două camere, preconiza: 
„reducerea numărului de deputaţi“ precum si o restructurare a 
Senatului, care urma să fie alcătuit din „senatori aleşi de către 
corporaţii, senatori numiţi de rege şi senatori de drept“?*. 

Programul Ligii Naţional-Corporatiste, elaborat şi publicat în 
1932, definea astfel poziţia acestei organizaţii fată de Parlament: „În 
locul principiului constituţional de astăzi — Regele şi Parlamentul —, 
statul corporativ pune principiul: Regele si Constitutia” . 

Note distincte se remarcă în programul Partidului Arian 
(Aryavarta), care îl plasează pe alte poziţii, în raport de formaţiuni 
politice apropiate sau similare ca ideologie şi orientări generale. Între 
obiectivele sale, înscrise în program, prioritară era „Apărarea 
monarhiei constituționale, a Dinastiei si parlamentarismului cu sistem 
bicameral“ . 

Blocul Muncitorilor Români Naţional-Socialişti (B.M.R.N.S.), 
preconiza „Cârmuirea statului naţional român de către miniştri aleşi 
de către cele două corpuri legiuitoare şi confirmate de rege“, cu condiţia 
expresă: „Numai românii de sânge sunt admişi în slujbe publice de 
stat. 

Partizanii Ligii Naţional-Creştine au avut o atitudine intransi- 
gentă faţă de adunările legiuitoare. „Desigur — se releva într-o gazetă 
a Ligii — noi nu avem decât să ne bucurăm de această atitudine, căci 
am avut cinstea de a ne număra printre cei dintâi care am contestat 
rostul Parlamentului şi am dovedit inutilitatea partidelor““%. 

Partidele politice erau apreciate ca fiind pricina răului general şi 
de către Blocul Naţional Cetăţenesc pentru Mântuirea Ţării 
(B.N.C.M.Ţ.). Implicit, datorită acestora, aprecia Blocul, Parlamentul 
s-a depreciat progresiv, negându-şi rolul. În consecință, B.N.C.M.Ţ. 
preconiza „întronarea legii, în locul bunului plac“ şi crearea unui „stat 
al națiunii“, în locul unui „stat al partidelor politice“! . 

Miscarea legionară (Garda de Fier), deşi condamna vehement 
„rătăcirea democraţiei“, nu preconiza explicit desfiinţarea Parla- 
mentului, ci transformarea lui într-un instrument reprezentativ naţio- 
nal, aspirație care se putea împlini, bineînțeles, într-un regim legionar 
şi cu un Parlament legionar” . 

Partidul Comunist si-a modelat orientarea faţă de puterea 
legislativă pornind de la principiul că democraţia nu reprezenta un 
ideal al proletariatului, ci doar un mijloc pentru atingerea obiectivului 
său fundamental: edificarea societăţii socialiste. 

La comunişti, în această epocă, mai dăinuia aprecierea că 
Parlamentul era „o fabrică de legi“, dar se observă o anume modificare 
a orientării lor în direcţia participării la viata parlamentară, în sensul 
că trec de la poziţia de expectativă sau de utilizare a Adunării Deputa- 
tilor numai în scopuri propagandistice, la o atitudine mai pragmatică, 
de promovare a intereselor lor din interiorul Parlamentului. „Tribuna 
parlamentară va fi o armă în mâna partidului pentru demascarea 
putreziciunii sistemului burghez, pentru a striga ura voastră contra 

exploatatorilor şi asupritorilor“? — se releva într-un manifest al C.C. 
al P.C.R. lansat după alegerile parlamentare generale din 1931. 
Documentele P.C.R. subliniau, însă, că o asemenea abordare a proble- 
mei nu presupunea ca „greutatea muncii partidului“ să se deplaseze 
„în Parlament, ci în masa muncitorească din uzine sifabrici, a ţărăni- 
mii sărace, a naționalităților asuprite“* . 

Poziţii mai nuantate ale Partidului Comunist din România faţă 
de Adunarea Deputaţilor (Senatul nu intră în discutie, dat fiind faptul 
că P.C.R. s-a pronunțat pentru desfiinţarea acestuia) se observă după 
1934, în împrejurarea vehiculării tot mai insistente a ideii modificării 
Constituţiei din 1923. În acel context, comunistii au invocat rolul şi 
atribuţiile cu caracter democratic ale Camerei precum şi ale 
Constituţiei, cu văditul scop de demonstra inutilitatea unei asemenea 
măsuri cu caracter legislativ. Dacă, totusi, Constituţia se modifica, ei 
accentuau asupra faptului ca modificarea să se efectueze „numai prin 
dizolvarea Parlamentului şi alegerei speciale de constituantă“* , ceea 
ce însemna atribuirea rolului de constituantă Adunării Deputaţilor. 

Formațiunile politice reprezentând minoritățile etnice nuanțează 
poziţia faţă de Parlament în raport de propriile interese şi de evoluţia 
politică internă şi internaţională. Partidul Maghiar, a cărui substanţă 
sovină dată de elitele sale era alimentată permanent de Budapesta, 
considera Parlamentul ca şi alte instituţii politice, drept instrumente 
utile pentru soluţionarea unor aspirații naţionaliste, nu în cazuri 
singulare în contrasens cu realităţile societăţii românesti. 

Uniunea Evreilor Pământeni (U.E.P.), preocupată de ascen- 
denta manifestărilor antisemite, reliefa „că numai prin întărirea şi prin 
izbânda formațiunilor politice credincioase libertăţii şi egalităţii 
cetăţeneşti, se poate realiza un spirit de ordine şi legalitate, care să 
asigure o armonioasă conlucrare a tuturor cetăţenilor pentru prospe- 
ritatea ţării“ . Poziţii apropiate de cele ale U.E.P., care exprimau, în 
esenţă, încrederea în instituţia parlamentară, ca instrument fundamental 
al regimului democrat pluralist, se regăsesc în programele Partidului 
Poporului German (până în 1933, după care, treptat, se transformă 

în cal troian al intereselor fascismului german) si Partidului 
Ucrainean. 

Programele exprimă, în esență, gândirea şi atitudinea politică a 
partidelor faţă de problemele presante ale societăţii românesti şi 
deopotrivă avansează propuneri sau/si alternative pentru soluţionarea 
lor. Din cele prezentate, se conturează imaginea unui sistem pluriparti- 
dist mozaical, în care se regăsesc poziţii si soluţii dintre cele mai di- 
verse. Semnificativ este, însă, că, majoritar, formațiunile politice 
reclamă perpetuarea regimului parlamentar-constituțional şi, implicit, 
a Parlamentului (Anexa nr. 1). 

Din esantionul formațiunilor politice” selectate cu obiectivul 
analizei de conţinut a programelor lor politice, pentru desființarea 
Parlamentului se pronunță, constant şi fără echivoc: Liga Naţional- 
Creştină, Liga Naţional-Corporatistă si Biocul Naţional Cetăţenesc 
pentru Mântuirea Ţării, iar pentru eliminarea uneia din cele două 
adunări (Senatul): Partidul Naţional-Ţărănesc şi Partidul Comunist 
din România. Restul formațiunilor politice, indiferent de coloratura 
lor politică, consideră necesară perpetuarea existenţei Parlamentului, 
inclusiv în urma schimbării naturii şi mecanismelor de funcționare 
ale regimului politic. Acest aspect este foarte important. Se dovedeste, 
astfel, că Parlamentul, deşi este contestat şi vehement criticat, arun- 
cându-i-se în sarcină toate viciile de formă şi de fond ale vieţii politice 
din România, este identificat drept instrument indispensabil al 
funcţionării sistemului politic democrat. 

Poziţiile partidelor şi formațiunilor politice sunt nuanţate sau se 
distanțează în raport de locul pe care îl ocupă în spectrul politic, de 
propriile interese şi aspirații si, nu în ultimul rând, de orientările lor 
politice, filosofice, ideologice, economice s.a.m.d. Cuantificarea 
poziţiei lor dă relieful următor (Anexa nr. 1): 


* Anexele sunt plasate la finalul lucrării (pp.453-464). 
"În afara celor 28 de partide, cât cuprinde esantionul, mai sunt şi alte partide şi grupări 
politice care au mai puţină relevanță din orizontul analizei noastre, motiv pentru care 
nu au fost incluse în esantion. 

a) pentru menţinerea fără modificări a Parlamentului se pronunţă 
7 partide; 

b) pentru operarea unor modificări minore în structura celor două 
adunări — 10 partide; 

c) pentru modificări majore aduse organizării şi functiilor 
Parlamentului — 13”. 


Dacă judecăm partidele si grupările politice în relaţie de aspectele 
semnalate, rezultă o situaţie de care profită Carol al II-lea şi anturajul 
său nu după multă vreme de la investirea lui ca monarh al României. 

Aprecierile noastre, reamintim, se bazează, în această fază, ex- 
clusiv pe programe, care exprimă identitatea şi aspiraţiile partidului 
respectiv, gradul său de maturitate politică şi de reprezentare a unor 
interese de grup. 

Mai mult de jumătate din numărul partidelor si grupărilor politice 
analizate nu au (7 dintre ele) sau au (10 dintre acestea) propuneri 
minore de ameliorare a structurilor gi funcţionalităţi celor două adu- 
nări legiuitoare. În ordine, „soluţiile“ avansate se ierarhizează astfel: 
4 — pentru reducerea numărului membrilor Adunării Deputaţilor; 2 — 
generale, nespecificate si câte una pentru opt poziţii, reprezentând tot 
atâtea sugestii (mărirea reprezentării profesionale în Senat, intro- 
ducerea reprezentării profesionale în Cameră; scăderea numărului 
senatorilor; respectarea principiului minorităţilor; înlăturarea mano- 
perelor politicianiste; votul plural pentru Senat; preponderența elemen- 
telor agrare; înlăturarea excesului de legiferare). 

În grupa propunerilor apreciate drept majore pentru activitatea 
Parlamentului, situația este următoarea: 7 propuneri pentru modificări 
structurale nespecificate; 3 — pentru desfiinţarea Senatului; 2 — pentru 
cresterea rolului Senatului; 2 — pentru desemnarea guvernului de către 


* Diferenţa dintre numărul partidelor şi numărul propunerilor se datorează faptului că 
Partidul Naţional-Ţărănesc, Partidul Conservator, Uniunea Agrară, Partidul Național- 
Agrar, Partidul Naţional-Crestin şi Partidul Comunist din România, au avansat idei 


ye 


reformatoare în ambele „zone“ („minoră“ sau „majoră“*). 

Parlament şi câte una pentru şase poziţii, reprezentând tot atâtea 
sugestii (consultarea Senatului la desfiinţarea Adunării Deputaţilor; 
mărirea numărului comisiilor parlamentare; alegerea pe viaţă a 
senatorilor; reprezentarea tuturor categoriilor de muncă; alcătuirea 
adunărilor numai din „români de sânge“; utilizarea diurnelor parla- 
mentarilor numai pentru scopuri caritabile). 

Se constată, astfel, că: 

— deşi se recunosc şi chiar se indică unele scăderi ale alcătuirii si 
funcţionalităţii corpurilor legiuitoare, măsurile preconizate, în 
majoritatea lor, sunt irelevante; 

— propunerile sau recomandările referitoare la modificări de esenţă 
(unele incluse cu îngăduinţă în această listă) se arată favorabile 
accentuării rolului Senatului, mergându-se până la un control energic 
al activităţii Camerei. 

Ce rezultă din situaţiile evocate? Rezultă că: 


a) în esenţă, Parlamentul este apreciat ca o instituție viabilă, nece- 
sară, chiar şi în condiţiile transferurilor de putere; 


b) carenţele sale (minore sau majore) reclamau modificări în 
normele şi reglementările de funcţionare, în structurile, 
obiectivele şi în activitatea concretă; 


c) penuria ideilor, mijloacelor şi metodelor ce vizează amelio- 
rarea calitativă a demersurilor Parlamentului nu este întâmplă- 
toare; ea are, probabil, următoarele motivații: 

c „acoperirea“ deficienţelor, cu obiectivul apărării institu- 
tiei parlamentare de atacurile la adresa ei şi a democraţiei 
românesti, în general; 

c,) mascarea intențiilor demolatoare la adresa corpurilor 
legislative, de către formațiunile adversare ale sistemului 
democrat de guvernare, conştiente fiind că riscau margi- 
nalizarea în competiţia electorală; 

c,) manifestarea unui oarecare indiferentism, paradoxal de 
altfel, în însăşi sistemul pluripartidist; 

c,) percepția insuficientă şi nenuanțată a rolului Parlamen- 
tului atât în masa electorală cât si în rândul politicienilor, 
date fiind carenţele în materie de cultură politică; 

c,) menţinerea unei ambiguităţi deliberate în sfera suges- 
tiilor, concomitent cu formularea unor vehemente critici 
la adresa corpurilor legiuitoare, îndeosebi de către forma- 
ţiunile promonarhiste sau profasciste, potrivit ideii 
„bolnavul netratat, moare sigur“. 


d) contestările, în majoritatea lor, vizează Camera; dacă unele 
dintre acestea şi contramăsurile preconizate sunt, în adevăr, 
motivate, altele, care, fie sugerează accentuarea rolului Sena- 
tului, fie susțin controlul ferm al Senatului asupra Adunării 
Deputaţilor, vizează erodarea din interior a Parlamentului; 


e) critica sistemului electoral atenționează asupra unor vicii în 
sistemul de reprezentare a celor două camere, în consens cu 
aspiraţiile unor straturi sociale slab sau deloc reprezentate în 
adunările legislative. 


Mai explicite, în raport cu prerogativele Parlamentului, s-au arătat 
a fi, într-un fel, poziţiile afirmate de alţi factori politici importanţi, 
reprezentanţi din „egalonul doi“ ai formațiunilor politice şi personali- 
tăţi neafiliate politic. 

Remarcile oamenilor politici precum şi ai vieţii publice româneşti 
sunt mai precise, mai la obiect. Ele întregesc tabloul, contrastant în 
tonalități, al aprecierilor faţă de instituţia parlamentară. 

Regele, ale cărui atribute îl plasau în rândul celor mai importanti 
factori constituţionali ai țării, nu si-a exprimat explicit ostilitatea faţă 
de Parlament. Unele iniţiative însă sunt de natură să-i dezvăluie poziţia 
sa. La 19 iulie, I. Pangral prezintă, în numele regelui, schiţa unui 
program de guvernare, avându-l ca executant pe maresalul Al. 
Averescu, în postură de prim-ministru, program în care, între altele, 
se preconiza reducerea numărului membrilor Adunării Deputaţilor, 
ce urma să aibă numai rolul votării legilor, nu şi al discutării lor. 

Majoritatea liderilor naţional-liberali au abordat deschis problema 
democraţiei în cadrul căreia Parlamentul deţinea poziţia cheie. 
Democraţia, în viziunea lor, era de neconceput fără legislativ puternic 
si viaţă parlamentară. O asemenea idee avansa preşedintele P.N.L., 
Dinu Brătianu, în preajma alegerilor din 1937, când primejdia lichi- 
dării regimului parlamentar-constituţional era iminentă” . 

Un alt fruntaş al P.N.L., I. Gh. Duca, în diverse exprimări publice, 
cum a fost şi discursul rostit la Radio în ziua de 6 decembrie 1933 
(considerat drept testamentul său politic), si-a reafirmat fidelitatea 
faţă de regimul parlamentar-constituţional, atenţionând că guvernul 
său se angaja să înfrâneze orice încercări de subminare a aşezămintelor 
democratice ale statului român întregit?’ . 

În afară de declaraţiile repetate ale lui Iuliu Maniu privind viaţa 
constituţională a României, întemeiată pe funcţionarea unui 
parlamentarism real, cunoscute în general, alţi fruntaşi ai P.N.Ţ., 
precum Romul Boilă, Ion Răducanu, Virgil Madgearu ş.a., au lansat 
diverse opinii asupra acestui aspect. Pentru Romul Boilă, „Parlamen- 
tul central a fost compromis nu numai pentru modul ilegal şi fals cum 
a fost constituit de la unire încoace, dar şi prin metodele sale de 
lucrare“? , iar pentru I. Răducanu, „Parlamentul de astăzi n-are nimic 
comun cu Parlamentul de acum un an şi jumătate sau cu toate parla- 
mentele de la 1920 încoace, decât numele. Nici sufletul, nici îndeletni- 
cirile, nici aspiraţiile noastre nu sunt aceleaşi cu ale parlamentelor 
trecute“, 

Grigore lunian, preşedintele Partidului Țărănist-Radical, cu toate 
rezervele fată de modul de functionare a mecanismului democratic 
pluralist, în şedinţa Comitetului Central Executiv al PŢ.R., din 10 
iunie 1934, declara: „Noi suntem un partid care stăm pe tărâmul con- 
cepţiei monarhiei constituționale şi a regimului parlamentar demo- 
oratie k, 

Nicolae Iorga, cea mai reprezentativă personalitate a Partidului 
Naţionalist-Democrat, al cărui întemeietor era, s-a arătat potrivnic 
oricăror încercări de subminare a regimului parlamentar-constituţional. 

Respingând oferte de colaborare la opera ocultă de lichidare a 
democraţiei, de instituire a unui regim dictatorial, ilustrul istoric român 
venea în întâmpinarea acelor forte politice care acționau în direcţia 
prevenirii disoluţiei gj anarhizării vieţii politice. Cu toate acestea, în 
scrierile sale are o doză de adversitate faţă de Adunarea Deputaţilor 
(mai diminuată, fată de Senat), determinată fiind, după consideraţiile 
sale, de mai mulţi factori, între care „criza de autoritate“ a 
Parlamentului, limitarea progresivă a atributelor sale conferite prin 
Constituţie, abilitatea discuţiilor în incinta sa şi uşurinţa cu care erau 
adoptate unele proiecte de legi, pervertirea unor. deputaţi la „friptu- 
rism“ politic etc. N. Iorga avansa constant aprecierea că „parlamenta- 
rismul a fost întotdeauna o simplă formă în România“? . 

În ideea apărării regimului parlamentar, reprezentanţi ai parti- 
delor politice au prospectat posibilitatea iniţierii unor demersuri colec- 
tive. La începutul anului 1933 se conturase perspectiva închegării unui 
„front constituţional“, condus de I. Maniu, Al. Averescu şi Gr. 
Filipescu, centrat pe contracararea ofensivei politice a monarhului. 
La sfârsitul aceluiaşi an, Al. Averescu si Gh. Brătianu hotărau să-şi 
coordoneze poziţiile politice fată de mersul evenimentelor, iar în 
următorul an, către finele lunii iunie, la întâlnirea dintre I. Maniu, C. 
I. C Brătianu si Gr. Filipescu s-a ajuns la acordul promovării în comun 
a unei poziţii de susţinere a Parlamentului“? . 

Accentuarea pericolului desființării regimului parlamentar şi 
conturarea perspectivei instaurării fie a unui regim autoritar de către 
regele Carol al II-lea, fie a unei dictaturi de tip fascist, au stimulat 
iniţiativele liderilor partidelor democrate — între acestia înscriin- 
du-se si Dinu Brătianu, seful P.N.L. — pentru apărarea democraţiei şi 
a Constituţiei din 1923. D. Brătianu, în contextul precipitării eveni- 
mentelor politice la sfârsitul anului 1937, lansa propunerea colaborării 
partidelor si grupărilor democrate pe terenul promovării la putere a 
unui cabinet'de „uniune naţională“. 

Din primele momente ale restauraţiei, C. Argetoianu, seful 
Partidului Agrar, s-a lansat într-o campanie de revizuire a sistemului 

de guvernare, dublată de pertractări politice având acelaşi obiectiv. 
Potrivit concepției sale, „noul“ sistem (pe care-l propunea) își întemeia 
existenţa pe desființarea Parlamentului, instituirea unor măsuri re- 
strictive împotriva presei, sporirea rolului Jandarmeriei şi, în general, 
a organelor cu caracter coercitiv* . Strădaniile sale constante în această 
direcţie erau dublate de încercarea acreditării ideii inutilităţii vieții de 
partid şi, ca o consecinţă a acestei situaţii, a parlamentarismului. 
„Ultimele şedinţe ale Camerei din preajma vacantelor de Crăciun — 
nota el în 1936 — au dovedit, o dată mai mult, dacă nu falimentul, cel 
putin inutilitatea Parlamentului în regimul parlamentar. Pare un para- 
dox, dar nu e decât un trist adevăr“. La distanţă de numai un an de 
la lansarea acestei păreri, fără să-si modifice cunoscuta sa poziţie faţă 
de metodele de guvernare, Argetoianu precipita reformarea sistemului 
de organizare a adunărilor legislative, într-o astfel de viziune încât 
acestea îşi pierdeau practic orice atribute si autoritate politică. 
„Recunoscând monarhia ca primul factor activ în destăşsurarea vieţii 
noastre publice — era de părere C. Argetoianu —, Partidul Agrar 
socotește necesară sporirea prerogativelor regale. Regimul parlamentar 
trebuie modificat, urmând a fi compus dintr-o Cameră redusă la un 
număr de un reprezentant la 100.000 locuitori, cu reprezentarea 
minorităților, alegerile urmând să fie făcute pe o listă pentru întreaga 
țară. Senatul urmează să fie alcătuit din membri numiţi pe viaţă de 
către Suveran, din reprezentanții calificaţi ai diferitelor grupări de 
interese economice" . 

Un partizan al desființării regimului parlamentar-constituţional 
a fost şi Octavian Goga, unul dintre liderii Partidului Naţional-A grar. 
Poetul şi politicianul pornea de la premisa că evoluţia societăţii româ- 
nesti impunea promovarea unei politici de încurajare a curentelor şi 
tendinţelor de dreapta, de renunțare la principiile organizării vieţii de 
stat potrivit normelor regimului democratic“. Liderul național- 
agrarienilor îşi motiva orientarea ca fiind izvorâtă din practicile politice 
românesti: „Maşina statului însusi, cum îşi duce scârțâitul de la o zi la 
alta? Puterea noastră legislativă, mai întâi din ce derivă ea? Expresii 

ale democraţiei sacro sancte a corpurilor legiuitoare sunt, se ştie, 
rezultatele presiunii guvernamentale, pe de o parte, ale agitaţiei 
nesăbuite, pe de alta. Corupţia e apanajul marilor biruinţe electorale, 
iar minciuna e ritualul consacrat al demagogiei, cu atât mai brutal, cu 
cât se adresează unor condiţii de viaţă mai primitivă. Bietul nostru 
elector pe supt câte furci caudine îşi plimbă conştiinţa lui zdrenţuită 
până la primitoarea urnă. Numărul voturilor si numărul leilor, iată o 
ecuaţie simplă a democratiei româneşti. România trebuie să se 
încadreze într-o ordine nouă de simtire creatoare, dacă vrea să 
trăiască“. 

În aceeaşi orientare se încadra şi concepția promovată de Pamfil 
Şeicaru care, de la tribuna Adunării Deputaţilor, afirma: „Dacă socotiți 
că Parlamentul este inutil, atunci n-am nimic de zis. Suntem de per- 
fect acord că Parlamentul este redus la simpla expresie a unui serviciu 
de grevă constituţională“. 

Reprezentanţi ai Gărzii de Fier şi ai Partidului German susțineau 
punctul de vedere potrivit căruia „Deplasarea centrului de greutate 
spre dreapta, definitiv spre dreapta“*! (spre dizolvarea regimului 
parlamentar-constituţional, adăugăm noi) se impunea ca necesar, 
fiind în consens — apreciau ei — cu mersul istoriei contemporane a 
umanității. 

Viaţa parlamentară a fost analizată şi de lideri social-democraţi 
şi socialişti, precum si de către comunisti care, în general, îi imputau 
vicii de formă şi de fond. Întâlnim, nu o dată, un ton caustic sau vio- 
lent la adresa activităţii celor două adunări legislative, nu fără temei 
în unele privinţe, desigur, dar exagerat şi nepotrivit unei analize lucide, 
obiective. „Dar ce autoritate morală poate avea un parlament ales, în 
majoritatea lui, prin ingerinţe şi fraude electorale; ce activitate rodnică 
se poate pretinde unor corpuri legiuitoare, formate din comesenii de 
la jocurile de cărţi ai d-lui Argetoianu sau din oamenii de casă ai d-lui 
Iorga?“ , întreba Constantin Tite!-Petrescu, cunoscut publicist, unul 
dintre liderii Partidului Social-Democrat. Un alt exemplu ni-l oferă 
deputatul social-democrat Lotar Rădăceanu care, chiar în incinta 

Adunării Deputaţilor, declara: „La noi nu se stie de ce vine un guvern, 
nici de ce face cutare sau cutare politică, nici de ce pleacă de la putere. 
Masele electorale nu au nimic de zis. Parlamentul e o mare ficţiune. 
Totul se aranjează după culise, după uşi închise, în afară de Constituţie, 
în afară de Parlament“. 

Unele aprecieri sunt însă mai nuanţate. Astfel, într-un articol 
publicat în „Scânteia“, organul central de presă al P.C.R., se releva că 
membrilor acestui partid nu le era şi nu trebuia să le fie indiferent 
dacă trăiau şi acționau într-un regim fascist sau într-un cadru parla- 
mentar-constituţional, în care viaţa parlamentară, cu toate limitele sale, 
oferea posibilităţi infinit mai mari decât într-un regim totalitars. 

Din zonă social-democrată, este de reţinut idea avansată de Şerban 
Voinea: „Parlamentul nu este un izvor nesecat de energie cum se 
afirmă, ci o oglindă în care se reflectează starea generală a societăţii. 
Ceea ce apare ca o neputinţă a Parlamentului nu este decât imaginea 
realităţii sociale contrarii, de o putere aproape egală, care se neutra- 
lizează între ele“. 

Lotar Rădăceanu, într-o altă împrejurare, adoptând un ton mai 
conciliant, considera că „Trăim, din punct de vedere politic, sub 
regimul unui parlamentarism burghez de ediţie specifică românească, 
deci falsificat si hibrid, dar totuşi de esenţă, cel puţin în principiu, 
democratic. Nu se poate tăgădui că în unele privinţi s-au înregistrat 
chiar progrese în această direcţie““**, consideraţie susținută mai ex- 
plicit într-un articol publicat în 1934: „Nu vom tăgădui că este 
importantă şi utilă menţinerea formei parlamentarismului democrat, 
chiar dacă fondul lipseste“. 

Regimul parlamentar din România era privit critic şi de prege- 
dintele Partidului Socialist-Unitar, dr. Litman Ghelerter, precum şi de 
alţi lideri ai acestui partid: „Din experienţa tuturor alegerilor de după 
război, cu premiu de adaus pentru lotul majorităţilor ticluite, ca şi din 
întreaga activitate a parlamentelor, dincolo de număr, care s-au 
succedat — opina dr. L. Ghelerter —, proletariatul şi țărănimea cunosc, 
peste măsură de bine, valoarea constituţionalismului şi parlamenta- 
rismului român“ . 

Liderii formațiunilor politice, indiferent de coloratura lor, nu au 
fost singurii care s-au arătat sensibili la sistemul de organizare şi de 
funcţionare al corpurilor legiuitoare. Au existat numeroşi alţi oameni 
politici precum şi diversi reprezentanţi ai vieţii spirituale românesti, 
unii dintre ei detaşaţi de viaţa de partid, care au avut cuvinte de apre- 
ciere, rezerve sau critici la adresa vieţii parlamentare şi a regimului 
politic din perioada interbelică. 

George Fotino, membru al Oficiului de Studii Legislative, vice- 
preşedinte al Adunării Deputaţilor (în 1935), analizând sensul evolu- 
tiei vieţii parlamentare românesti imputa Camerei „propria-i renuntare 
la rosturile ei şi propria-i abdicare de la îndatoririle şi drepturile ei“, 
dar îi recunostea importantul său rol democratic pe care-l exercita în 
societatea românească, apreciind deopotrivă eforturile membrilor ei 
pentru creşterea prestigiului instituţiei pe care-o reprezentau. „Nu este 
din constatările de mai sus — afirma Fotino — numai o dreaptă 
recunoaştere a eficienței instituţiunii parlamentare. E şi un răspuns la 
întrebarea ce se pune asupra rostului acestei instituţiuni într-o 
constituţie viitoare. Parlamentul să-şi reia toată conştiinţa de sine şi 
să impună această constiinţă tuturor — si observatorilor uşuratici şi 
cârtitorilor răutăcioşi““. 

Publicistul Corneliu Rudescu vedea în modul cum era îndeplinită 
votarea bugetului, principala atribuţie a Parlamentului, un motiv de 
depreciere a rolului său“! . În general, considera Rudescu, „se poate 
deduce că astăzi funcțiunea acestuia (legislativă — n.n.) nu mai 
corespunde rolului pe care Constituţia i l-a hărăzit. Felul în care 
funcțiunea legislativă si celelalte atribuţiuni au fost exercitate în 
practică de către legiuitor este departe (opus chiar) de rostul care a 
determinat separarea puterii legiuitoare de celelalte puteri ale 
statului“? . 

Un cunoscut comentator politic din epocă, Valentin Bunescu, într-o 
interesantă lucrare publicată în 1930, la Paris, acredita idea că 
„Numeroşi sefi de guvern manifestau un asemenea dispreţ pentru 
puterea legislativă încât nu veneau niciodată să asiste la sedinte. În 

aceste condiţii, regimul parlamentar pierde în importanţă, din prestigiul 
său în fata ochilor poporului român“*. 

Caracterizând manifestările de esență ale vieţii parlamentare 
românesti, sociologul Petre I. Ghiaţă remarca că „Guvernele demo- 
cratice când nu refuză pur si simplu controlul Parlamentului, alteori 
îşi îngăduie să se substituie — în mod denaturat — atribuţiilor legisla- 
tive, introducând sistemul decretelor legi, pe care corpurile repre- 
zentative urmează doar să le ratifice, având un rol mai mult decorativ 
în această operaţie de ratificare a unor legi, confecţionate de exe- 
GUNYA, 

Profesorul C. Rădulescu-Motru regreta ceea ce numea el „deca- 
denta Parlamentului“, care ar fi fost un fenomen întâlnit nu numai în 
România, „ci peste tot, în toate tările. În unele tări el este chiar supri- 
mat; în altele, diminuat şi falsificat. Singură Anglia îl mai păstrează în 
forma lui veche“. 

Un semnal de alarmă trăgea şi sociologul D. I. Suchianu, când 
atenţiona că: „Parlamentarismul este în primejdie“. El îsi întemeia 
nelinistea pe procedeul modificării Regulamentului interior al Camerei, 
apreciat ca fiind o reeditare a formulei „reacționare şi ipocrite a 
«autolimitării», si-i cu atât mai grav cu cât modificările aduse 
Regulamentului interior al Camerei se deosebesc de celelalte acte 
juridice prin aceea că scapă atât controlului judecătoresc cât şi con- 
trolului legislativ exercitat de Consiliul Legislativ. Astfel, sub aparenta 
anodină a unor schimbări de gospodărie internă, se realizează prefaceri 
fundamentale în ruajul constituţional al statului, se schimbă modali- 
tatea de echilibru între cele trei puteri, se dă aparatului statului o altă 
înfăţişare şi o altă orientare“. 

Eugen Lovinescu, critic literar şi sociolog, în „Istoria civilizaţiei 
române moderne“, se exprima fără echivoc: „Votul universal este, 
negresit, şi azi prematur; el nu răspunde nici unui nivel cultural 
corespunzător, nici unei adevărate conştiinţe politice““ — fiind, în 
conceptia sa, în contradicţie cu realităţile românesti din acea vreme. 
De aici până la negarea rolului Parlamentului nu era prea mare 
distantă. 

„Aşadar lipsă de valori în cadrul nostru parlamentar; o neserio- 
zitate desăvârsită în exercitarea mandatului; legi nestudiate şi 
nediscutate de cei prezenţi — dar votate si de cei absenţi; o acalmie 
legislativă monotonă şi persistentă, ucigătoare a oricărui avânt — iată 
atributele de derâdere ale parlamentarismului român, obez prin 
numărul reprezentanţilor săi, inutil prin inerția lui şi destul de costisitor 
pe punga bietului contribuabil“ — erau aserţiunile publicistului S. 
Grozia, la care se asociau şi alţi gazetari ai vremii. 

În viziunea altor comentatori de politică internă, Parlamentul era 
fie un instrument al politicii Coroanei, fie expresia dictaturii 
partidelor” . 

În sfârsit, dar departe de a epuiza diapazonul poziţiilor publice 
exprimate în relaţie cu viaţa parlamentară românească, directorul 
ziarului „Universul“, Stelian Popescu, în 1932, aprecia: „Negresit, 
dictatura înspăimântă pe oricine, căci i se stiu, din experienţa trecu- 
tului, rezultatele. Dar unei false practici constituționale, cum este aceea 
sub care trăim de câţiva ani încoace şi sub care se ascunde o proastă 
dictatură deghizată, noi preferăm o dictatură făţisă şi un dictator care 
să-i poarte răspunderea“. 

Lideri politici sau persoane cunoscute din lumea ştiinţei, culturii, 
publicisticii se arată mai dispuse la exprimări ale poziţiilor lor faţă de 
Parlament, iar în cazul unora, chiar la exprimări fără echivoc, în con- 
trast cu ambiguitătţile documentelor programatice ale formațiunilor 
din care făceau paite. 

Detaşarea care se constată în aceste cazuri (nu intră în discuţie 
acum persoanele neafiliate politic) are drept suport logico-formal 
prezumția că poziţiile afişate implicau individul si nu partidul. 
Motivația este relativă, deoarece chiar si în această perspectivă inter- 
pretativă, un lider politic nu putea să emită decât păreri în conformitate 
cu programul şi statutul propriului partid, chiar dacă acestea nu 
prevedeau în detaliu toate atitudinile. Orientarea generală exista însă 
şi aceasta reprezenta un reper esenţial pentru identificarea poziţiei 
formaţiunii respective în raport cu ceea ce ne interesează, adică în 
relaţie cu Parlamentul. 

Coincidenţele, apropierile sau distanţările pe care le semnalăm 
(indiferent de amplitudinea lor), relevă însă câteva aspecte importante, 
motiv pentru care trebuie să le luăm în calcul. Comparându-le, avem 
următoarea imagine, în orizontul gradului de apropiere sau depărtare 
între programe şi poziţiile exprimate de către unii lideri: 


I. Gh. Duca P.N.L. — poziţii identice cu programele 
Dinu Brătianu partidului; 

I. Maniu 

R. Boilă P.N.Ţ. — poziţii identice cu programele 
I. Răducanu partidului; 

V. Madgearu 

Gr. lunian P.Ţ.R. — poziţii identice cu programele 


partidului (cu accentuarea susti- 
nerii ideii monarhiei constitutio- 
nale); 


N. Iorga P.N.D. — coincidente cu programul şi 

accentuări critice referitoare la: 

e criza de autoritate a 
Parlamentului; 

e labilitatea discuţiilor în 
Parlament; 

e „fripturismul politic“; 

* Adunarea deputaţilor. 


C. Argetoianu P. Agrar — coincidente parţiale cu progra- 
mul; distanţări prin notele 
caustice la adresa Adunării 

+ Deputaţilor si prin propunerile 
concrete referitoare la: 
* desfiinţarea Parlamentului; 

e sau reorganizarea acestuia prin: 

— sporirea prerogativelor regelui; 

— revizuirea compoziţiei Adunării Depu- 
taţilor (1 deputat la 100.000 de locui- 
tori cu reprezentarea minorităţilor); 

— Senatul alcătuit din membri pe viaţă, 
numiţi de rege din cadrul grupărilor 
economice. 


O. Goga P.N.A. — poziţii identice, contestarea 
fermă a Parlamentului. 
Garda de Fier — poziţie explicită: desfiin- 
tarea Parlamentului. 
P. German — poziţie ambiguă. 


Const.-Titel P.S.D. — poziţii coincidente, cu nuanțări: 
Petrescu ° lipsa de autoritate morală a 

L. Rădăceanu Parlamentului; 

S. Voinea e Parlamentul nu este un izvor de 


energie, ci expresia stării societății. 


P.C.R. — poziţie mai nuanţată si mai 
conciliantă: 
* Parlamentul este o instituţie ne- 
cesară şi preferabilă unui regim 
totalitar. 


L. Ghelerter P.S.U. — poziţii mai conciliante: 
* „ediția“ deformată a Parlamen- 
tului românesc. 


Comparaţia ne conduce la constatările următoare: 

— poziţia liderilor este identică cu programele în cazul Partidului 
Naţional-Liberal, Partidului Naţional-Ţărănesc, Partidului Ţărănesc- 
Radical, Partidului Naţional-Agrar; 

— uşor diferențiată la lideri ai Partidului Naționalist Democrat, 
Partidului Social-Democrat, Partidului Socialist Unitar; 

— distantată, prin accente critice şi propuneri noi de redistribuire 
a rolului celor două adunări, în cazul Partidului Agrar; 

— coincidenta ambiguităţilor liderilor Partidului German cu 
programul partidului; 

— înlăturarea ambiguităţii, comparativ cu programele, în cazul 
liderilor partidelor de la cele două extreme ale vieții politice româneşti: 
Garda de Fier, care se pronunţă pentru desfiinţarea Parlamentului, gi 
P.C.R.-ul care, prin persoane anonime din conducerea sa, declară că 
este de „preferat“ parlamentarismul, în comparaţie cu un regim dicta- 
torial. Din cele constatate, avem, în final, un tablou general al spectrului 
politic românesc din deceniul al 4-lea şi a fiecăreia din componentele 
sale în relaţie cu pozitia faţă de instituţia parlamentară: 

— pentru desfiintarea Parlamentului si instituirea unui sistem de 
guvernare concentraţionar s-au manifestat 3 formaţiuni politice; 

— pentru menţinerea adunărilor legislative cu modificări minore 
sau majore — 25 formaţiuni. 


Chiar dacă am opera o scădere în rândul celor din urmă, prin 
separarea Partidului Agrar, P.C.R.-ului, Partidului Poporului German, 
Blocului Muncitorilor Români Naţional-Socialisti, Partidului Național- 
Crestin şi Partidului Arian, fie cu poziţii deliberat oscilante sau con- 
stant extremiste, formațiunile favorabile sistemului parlamentar- 
constituţional tot se aflau în majoritate. Mai mult si mai important, 
ponderea numerică era dublată de forţa şi influenţa politică pe 
care le deţineau acestea, în comparaţie cu opozantele regimului 
democratic parlamentar. Aceasta este una din realităţile vieţii politice 
românesti care ne conduce spre un orizont interpretativ mai nuanţat 
şi, credem noi, mai apt să configureze alte deschideri spre înţelegerea 
poziţiei si rolului Parlamentului în intervalul 1930-1940 precum şi a 
vieţii parlamentare. 

III 
FACTORI ŞI MECANISME DE 
ERODARE A IMAGINII PARLAMENTULUI. 
MOȘTENIREA PERCEPȚIEI NEGATIVE 


Era şi este important ca legislativul să fie pozitiv perceput de 
către majoritatea politicienilor şi reprezentanților mass media, cu toate 
că în demersurile sale se înregistrează nu puţine carente de fond sau 
de formă. Important era şi este, deoarece un Parlament lipsit de virtuţi 
sau inert, fără valoare în viaţa politică, cum se încearcă, de multă 
vreme, să se acrediteze idea despre adunările legiuitoare din România 
anterioare „momentului“ 1945 sau autocenzurat de propriile incon- 
secvente, disfuncţii şi orgolii, cum este actualul Parlament, nu s-ar fi 
bucurat de audienţă, din contră, ar fi fost ignorat sau strivit sub 
greutatea unor atitudini, critici, reproşuri, negându-i-se raţiunea de a 
fi. Or ce se observă: poziţiile acide, în majoritatea lor, vizează amelio- 
rarea articulaţiilor şi mecanismelor de funcţionare ale celor două 
componente ale Parlamentului gi nu demolarea lor. Acestea au, în 
esenţă, un caracter constructivist, întemeiat pe observaţii, constatări 
şi analize asupra Parlamentului, fiind importante elemente de 
raționalizare a demersurilor sale. 

Se relevă, astfel, necesitatea altor criterii evaluative ale instituției 
parlamentare, eliminând capcanele unei mentalități induse sau 

mimetice precum şi reflexele unei metodologii aşa-zis ştiintifice, care 
încă se mai resimt. 

Orice instituţie politică se reflectă într-un anume mod în con- 
stiința publică. Sunt numeroşi factorii care construiesc imaginea 
acesteia sau care concură parţial la crearea ei. Pentru cetățenii români 
din epocă sau pentru cei de astăzi, importanţi sunt: raportul dintre 
atribuţii si realizări; gradul de reprezentativitate socio-politică; voința 
şi capacitatea de a oferi soluţii în consens cu aspiraţiile majoritare; 
mobilitatea şi motivaţia în adoptarea deciziilor; plasamentul în relaţie 
cu alte componente ale puterii; rezultatele concrete ale propriilor 
demersuri. 

Criteriile enumerate, la o analiză superficială, reprezintă tot atâtea 
surse de nemulţumire sau de critică la adresa Parlamentului, ceea ce 
nu este departe de adevăr. Modul de receptare al acestor factori este 
însă defectuos, deoarece, atunci ca şi mai târziu, s-au manifestat inte- 
rese şi au fost situaţii care au contribuit, uneori substanţial, la degra- 
darea perceptiei si imaginii instituției parlamentare. 

Este dificil să se realizeze o ierarhizare strictă a factorilor depre- 
ciativi, de aceea menţionarea lor în continuare este rezultanta unei 
evaluări globale si nu a unei cuantificări riguroase a tuturor para- 
metrilor care se circumscriu situaţiei în sine. 

Într-o societate modernă percepţia corectă a unei instituţii sau a 
unor manifestări şi procese politice se relaționează, între altele, şi 
nivelului exerciţiului şi culturii politice. Din acest punct de vedere, 
societatea românească era şi este marcată atât de lipsa exerciţiului 
politic îndelungat, cât şi de insuficiențe serioase în planul culturii 
politice, care diminuează mult resursele individuale în aprecierea 
corectă atât a Parlamentului, cât si a vieţii parlamentare. 

Posibilităţile interpretative proprii se reduc considerabil şi dato- 
rită structurii psihice a românilor, predispusi la judecăţi rapide, tempe- 
ramentale, intempestive si, prin urmare, cu prezumptive limite sau 
erori. În această relaţie, devin de înţeles influenţele negative pe care 
le au disputele publice violente fie din incinta Parlamentului, fie din 
afara acestuia, criticile vehemente la adresa corpurilor legiuitoare 

venite fie din interiorul lor, fie din exterior asupra modului cum este 
percepută instituţia parlamentară de către opinia publică. 

Impresionaţi de vehementa tonului şi de îngrosarea deliberată a 
aspectelor negative de către lideri sau membri de rând ai partidelor, 
majoritatea cetăţenilor se lasă indugi în eroare, formulând rezerve faţă 
de resursele adunărilor legislative pentru o reacţie favorabilă la 
solicitările lor si fată de concordarea funcționalităţii acestora cu 
atribuţiile conferite de Constituţie. Rezervele se amplifică în perioada 
1938-1940, când Parlamentul devine o instituție subordonată regelui, 
apoi este desfiinţată în timpul dictaturii antonesciene. Cu această 
“percepţie se implică electoratul român în viata politică de după lovitura 
de la 23 august 1944, dar cu speranta instituirii unui regim de 
normalitate în viaţa parlamentară. 

Speranţele nu se împlinesc; din contră, instalându-se la putere, 
cu sprijinul Moscovei, comuniştii condamnă societatea românească 
la inerție politică. Partidul-stat este suportul noii clase politice şi 
deopotrivă factorul unic decizional. Sistemul discreţionar este opusul 
celui democratic, individul si grupurile sociale transformându-se în 
executanţi într-un spaţiu politic în care Parlamentul şi „aleşii poporului“ 
nu sunt altceva decât ficțiuni. 

Comuniştii nu se mulţumesc numai cu atât. Stafia democraţiei 
româneşti interbelice le creează insomnii, iar performanţele regimu- 
rilor democratice consolidate le provoacă neliniste. Constiinţa româ- 
nului nu trebuie să fie intoxicată de „minciunile burgheze“ cu privire 
la virtutile democratice; din contră, orice imagine pozitivă trebuie nu 
numai anihilată, ci şi înlocuită cu alta falsă, aptă să creeze alte per- 
spective. Din arsenalul diversionist K.G.B.-ist se „împrumută“ tehnici 
de manipulare a opiniei publice, care au ca efect anihilarea exerciţiului 
politic, crearea unor clisee, a unor stereotipuri în aprecierea instituţiilor 
politice si, în mod deosebit, a Parlamentului. 

În contexte socio-politice distincte, dar tot mai îndepărtate faţă 
de perioada interbelică, percepţia publică a activităţii şi rolului 
legislativului este din ce în ce mai deformată. Procesul de eroziune a 
„tabloului de familie“ al parlamentarilor şi instituţiei pe care o 
reprezintă continuă şi după 1989, ca un reflex, poate, al inerţiei. 

S-a construit, si se edifică şi în prezent, o imagine, în linii esen- 
tiale deformată, a Parlamentului. Corecţii nu s-au adus, din contră, pe 
acest fundal colorat de reproşuri, critici si contestări, s-au adăugat, cu 
valoare de diagnosticare a maladiilor de care sufereau instituţiile 
politice fundamentale democratice, aprecieri denigratoare lansate de 
istoriografie şi literatura politică. 

Paradoxal, instituţia în sine era apreciată si chiar apărată de ata- 
curile extremiste din epocă de către importante straturi sociale, dar, 
concomitent, se plasa în topul celor care erau amendate prin exprimări 
publice începând de la sugestii privind refacerea forţei şi prestigiului 
său şi până la critici severe. 

Manifestări similare sau apropiate se regăsesc, atât în spaţiul cen- 
tral şi est-european, dar şi în Vestul continentului, reacțiile opiniei 
publice românesti având, astfel, o motivaţie suplimentară. Elementele 
„de import“ se constituie într-un referenţial general, care asigură 
alinierea la „pulsul“ european prin sincronizarea reacțiilor mass-me- 
dia românesti faţă de parlamentarism cu poziţiile care se regăsesc în 
orizont european. Distanţierea se produce prin accentele locale, care 
denotă şi particularităţi si, evident, nuante interpretative mai viu sau 
mai estompat colorate. 

Parlamentul românesc este apreciat sau criticat fie separat, ca 
ramură de sine-stătătoare a puterii, fie în conexiune cu ansamblul 
instituțional modern, care s-a impus în Occident prin virtuțile sale. Al 
doilea tip de raportare este cel puţin ciudat, dacă nu paradoxal, fiind 
încă o sursă depreciativă a functiilor si rolului Parlamentului. Astfel, 
multi dintre criticii parlamentarismului românesc, tacit, şi puţini dintre 
ei, în mod explicit, raportează instituţia legislativă la structuri şi 
mecanisme politice ideale, necum la realităţi autohtone. Fie îl 
raportează la sistemul pe care îl presupune democratia liberală, în 
general, fie îl compară cu structurile politice ale unor mari si vechi 
democraţii occidentale, făcând practic inoperantă comparatia, date fiind 
criteriile evaluative şi situaţiile concret-istorice diferite, specifice numai 
pentru zona respectivă. 

Într-o astfel de relaţie, evident, discrepanţele dintre sistemele 
parlamentare din Estul si din Vestul continentului se relevă cu mai 
mare pregnantă, iar de aici până la adăugarea unor circumstanţe 
agravante demersului politic al legislativului românesc nu mai este 
decât un pas. 

Încărcătura de negativare în registrul judecăților emoționale marca 
atunci suplimentări prin rolul pe care l-a jucat literatura de specialitate 
occidentală din epocă şi de mai târziu în sugestionarea unui anume 
public cititor, contribuind, astfel, la extinderea perimetrului percepţiei 
deformate a Parlamentului român. 

În sfârsit, dar nu întâmplător plasat în finalul „listei“ factorilor 
depreciativi, un rol foarte important în deteriorarea gravă a imaginii 
democraţiei româneşti, in general, şi a Parlamentului, în special, l-a 
jucat comunismul. 

Pentru societatea românească comunismul a fost nu numai o 
prezenţă incomodă, dar şi periculoasă. Fiind străin de structura psihică 
si compoitamentală a românilor, el avea drept suport de existenţă 
infuziile masive de subvenţii moscovite şi agenţi din Rusia bolşevică, 
fie români, fie alogeni, care penetrează spaţiul statului român. Un 
efect deosebit de important al prezenţei grupului de presiune comunist 
îl reprezintă atenuarea cadrului general-democratic impus de elitele 
politice, prin sporirea mijloacelor şi măsurilor de apărare a ordinii 
publice şi siguranței statului. 

Bolşevicii (comunistii) provoacă mereu, cu mandatul Rusiei, fie 
cu obiectivul accederii la putere, fie în direcţia pulverizării statului 
român: la 13 decembrie 1918 încearcă transformarea manifestaţiei în 
revoluţie; tot în 1918, cu concursul Moscovei, pun la cale înlăturarea 
prin forţă a sefului statului român — regele Ferdinand; în 1919 se 
lansează în organizarea de „răscoale“ în Basarabia (Bender si Hotin), 
an în care armatele aliate ale Rusiei Bolşevice, cele ale Ucrainei şi 
Ungariei urmau să atace concomitent România; în 1920, prin greva 
generală, se străduiesc să paralizeze economia românească; în 1921 
sparg unitatea organizatorică a muncitorimii şi creează un culoar 

generos pentru intervenţia străină: Partidul Comunist; în 1924 lansează 
lozinca „autodeterminării până la despărţire“ de statul român a 
provinciilor istorice unite cu tara şi, cu sprijin armat rusesc, pun la 
cale provocarea de la Tatar-Bunar din Sudul Basarabiei; în 1929 re- 
voltă muncitorii de la Lupeni, iar în 1933 pe cei din Valea Prahovei şi 
Bucuresti; în 1934 intenţionează să creeze partide comuniste regionale; 
în 1939 acceptă Pactul Molotov-Ribbentrop şi acţionează pentru 
destrămarea unităţii românesti; în 1940 salută şi sprijină raptul teritorial 
sovietic... 

Toate acestea şi numeroase altele obligă autoritatea statală la 
măsuri de contracarare, este adevărat unele cu efecte şi asupra altor 
categorii de cetățeni, care au fost percepute nefavorabil de opinia 
publică internă şi externă. 

Vânătoarea de comunisti, intens mediatizată în epocă, este utilizată 
de concernul de presă al Kominternului ca o excelentă motivaţie pentru 
a demonstra întregii lumi „caracterul reacţionar al regimului politic 
din România“, care se răsfrânge, chipurile, în modul cel mai dramatic 
asupra oamenilor nevinovaţi, ce sunt ucişi cu miile, torturați, 
condamnaţi, expulzați peste hotarele ţării etc. Asocierile la aceste 
campanii furibunde, sprijinite şi de oficinele propagandistice ungare 
şi bulgare, a unor personalităţi culturale, ştiintifice şi politice din Oc- 
cident a contribuit substanţial la distorsionarea imaginii democraţiei 
româneşti în lume. 

Într-un asemenea joc de interese, inclusiv imaginea şi percepția 
Parlamentului au avut de suferit, dat fiind rolul său de instituţie funda- 
mentală democratică. 


1. Schimbări socio-politice interbelice. Efecte asupra 
partiturilor politice atribuite legislativului 


Viaţa parlamentară din deceniul al 4-lea este una din compo- 
nentele esenţiale ale vieţii politice românesti din perioada interbelică, 
tot aşa cum Parlamentul este o parte inseparabilă a sistemului politic 
instituţional. Disocierea acestora de contextele socio-politice externe 

şi interne limitează sfera interpretativă, alimentând rezerve sau 
interogaţii care pot fi însă evitate. În relaţie de tipul abordării se pot 
sau nu descifra alţi factori care au concurat la accentuarea sau la dimi- 
nuarea rolului Parlamentului în evoluţia societăţii românesti interbelice. 


1.1. Spectrul ameninţător al dominantei sociale 


Războiul care se încheie în 1918, antrenează, într-o operaţie fără 
precedent, nu numai distrugerea unor întregi arsenale militare, între- 
prinderi, reţele de transport etc., ci şi a unor norme şi valori până 
atunci respectate si respectabile. Milioane de oameni ies din tiparele 
comportamentale tradiţionale devenind turbulenti, agresivi, violenti, 
ameninţători, aflaţi parcă într-o stare hipnotică. Revoluții care zguduie 
imperii multietnice sau mişcări spontane care se circumscriu în plan 
regional sau local, revolte, greve, manifestații, demonstraţii, atentate, 
etc. evocă o tensiune socială în ascensiune, ce atinge cote si dimensiuni 
de inimaginat cu puţin timp înainte. 

Conflictele sociale nu proliferează fără motivații. Aşa a fost si 
aşa este de când există societăţile umane. Transformarea străzii într-un 
spaţiu de presiune şi confruntare socială nu este o noutate în materie 
de mijloace sau metode de acţiuni populiste. Este evident că factori 
perturbatori gravi şi agresivi creează condiţii si stimulează reacţiile 
straturilor sociale afectate de război. 

Consecințele conflictului armat reprezintă, fără discuţie, cadrul 
general ce percutează limitele biologice şi psihice ale unor milioane 
de oameni. Dar fermentul revoltei şi al nesupunerii civice persistă în 
anumite zone sociale şi după redresarea economico-financiară, ceea 
ce presupune că au existat şi alte surse de incitare socio-politică. Una 
dintre acestea a constituit-o dominația imperială, povară insuporta- 
bilă pentru grupuri etnice masive şi efectele ei. Din Rusia si Austro- 
Ungaria refulările naţionale sau naţionaliste se extind şi în alte spaţii 
europene, răsturnând norme, structuri si mecanisme ce păreau 
imuabile. Este prima, tre alte motivații la fel de importante, care 
însă după 1918 îsi pierde semnificaţia în plan european, anihilân- 

du-se parţial prin reconstrucţia unor state vechi (Polonia), apariţia 
altora noi (Finlanda, Lituania, Letonia, Estonia, Cehoslovacia, Regatul 
Sârbilor, Croaților si Slovenilor), revenirea Ungariei si Austriei în 
limitele spaţiului etnic propriu şi reîntregirea altora, cum a fost cazul 
singular al României. Efectele dominaţiei imperiale sunt însă dramatice 
si se prelungesc în timp. 

Mişcările sociale scad progresiv în intensitate, apoi refulează în 
perioada crizei generale (1929-1933), pentru ca să intre din nou într- 
un regim de „normalitate“ având cadenta, dimensiunea şi caracterul 
acţiunilor proprii perioadelor de reconstrucţie. 

Un agent perturbator, apărut la finele primului război mondial, 
este şi bolşevismul rusesc, cu variantele sale din Ungaria, Ucraina şi 
Bulgaria, care agresează societatea românească. Incitator şi pervers, 
bolşevismul (comunismul) devine treptat o sursă tensională, care 
modifică raporturi interne şi externe cu efecte de lungă durată. 

Mai puţin cercetate, deşi studiul mişcării muncitoresti şi comu- 
niste din România a cunoscut o remarcabilă dezvoltare înainte de 1989, 
efectele impactului comunismului de import cu societatea românească 
relevă aspecte deosebit de importante în spaţiul politic, cu implicatii 
inclusiv asupra vieţii parlamentare. 

Bolşevismul (comunismul), stopează ascendenţa social- 
democraţiei române care, după primul război mondial, marchează o 
dezvoltare explozivă. Organizațiile politice şi sindicale în proces de 
centralizare la nivel naţional, cifrau, în 1920, aproximativ 160-170.000 
de membrii, respectiv 250-300.000 de sindicalişti, situaţie care le plasa 
printre cele mai reprezentative, sub raport numeric, din Europa. 
Efectele divizării organizatorice în perspectiva vieții politice sunt 
numeroase, de reţinut, în raport cu interesele noastre, fiind: anihilarea 
penetrării în structurile Parlamentului a reprezentanţilor unor straturi 
sociale care lipseau din compoziţia socio-profesională a celor două 
adunări: muncitorime, țărănime, mici meseriaşi, mici funcţionari de 
stat sau particulari, pensionari şi alţii; deprecierea imaginii instituției 
parlamentare prin transferarea disputelor politice dintre social- 

democrati şi comunisti inclusiv în incinta camerelor şi în zone apropiate 
acestora; deturnarea parţială a campaniilor electorale prin focalizarea 
interesului asupra adversarului (comunisti sau social-democrati), 
împotriva căruia se revarsă invective, acuzaţii grave, etc. cu obiectiv 
distructiv, demers care scade din semnificaţia alegerilor în ochii 
alegătorilor si care determină sporirea absenteismului la scrutinuri; 
„ compromiterea social-democraţiei române, care potenţial, putea deveni 
a treia forţă politică după liberali şi ţărănişti, prin diminuarea 
considerabilă a fortei numerice şi credibilităţii sale politice; implicarea 
Parlamentului în efortul societăţii româneşti de contracarare a 
pericolului bolşevic (comunist). 

Efectul presiunilor sociale, apreciate în ansamblu şi nu diferențiat 
pe epoci, este semnificativ. Legislativul dezbate şi validează zeci de 
proiecte de legi şi regulamente care privesc, în mod expres, o gene- 
roasă problematică socială, în unele privinţe România aflându-se în 
primul esalon de state care adoptă un pachet substanţial de regle- 
mentări ce privesc asistenţa si protecția socială si care creează un 
cadru instituţional adecvat, complex, modern şi funcţionabil. Are un 
rol distinct si important si în direcţia expansiunii studiilor sociale şi a 
cristalizării unei politici sociale performante, în comparaţie cu 
perioadele antebelice, prin votarea creării unor instituţii de cercetare, 
cum au fost, între altele, Institutul Social Român, Fundaţiile Culturale 
Regale, Serviciul Social Român etc. 


1.2. Trendul democratic burghez 


Presiunea socială care se exercită asupra factorilor decizionali 
constrânge la măsuri cu caracter democratic, unele cu nuante radicale. 
Dar, elitele politice nu erau atât de temătoare sau fragile încât să accepte 
neselectiv reformele reclamate de straturi sociale anarhizate. Dacă 
până la un punct ele erau, în adevăr, urmarea unei asemenea situaţii, 
în rest acestea s-au datorat vointei structurilor politice democrate care 
vizau atât interese de clasă cât şi aspirații generale. 

Votului universal, în aceste împrejurări, i s-au dat noi dimensiuni 
prin legiferarea sau extinderea lui în numeroase state. Astfel, dreptul 
de vot general a fost votat în Anglia (6 februarie 1918), Danemarca 
(aprilie 1918) si Italia (2 septembrie 1920) si numai pentru bărbaţi în 
România (29 noiembrie 1918), Japonia (30 mai 1925) si Ceylon 
(1931). El a fost extins şi la femei în Canada (partial, în 1918, si 
general, în 1920), Olanda (10-11 iulie 1919), S.U.A. (28 august 1921), 
Chile (18 septembrie 1925), România (8 aprilie 1928), Marea Britanie 
(4 iulie 1928), Franta (31 martie 1932), Brazilia (14 iulie 1934), Turcia 
(limitat, 5 decembrie 1934), Argentina (1934), Ecuador (1938) etc. 

Raportul de forțe, rezultat în urma extinderii sufragiului univer- 
sal, se obiectiva, între altele, şi în planul modificării compoziţiei sociale 
a corpurilor legislative precum şi în sfera operei de guvernare. Partidele 
socialiste, social-democrate, laburiste etc. acced la putere şi devin 
factori de decizie pasager sau pe perioade mai lungi, îndeosebi în 
Apusul Europei. Este un fenomen semnificativ faptul că în deceniul 
al 4-lea, în condiţiile contradicţiilor dintre democraţie şi extremism, 
în Suedia (între 1932-1936), Danemarca (1924-1942), Norvegia”! 
(1935-1940), Anglia? (1929-1931), Franţa”? (1932) la conducerea 
statelor respective s-au aflat formaţiuni politice de esenţă socialistă 
sau social-democrată. 

Dar situaţia politică din acea vreme nu trebuie judecată numai 
prin prizma acestui aspect. „Partidele muncitoreşti“ erau solicitate în 
diverse formule guvernamentale de coaliţie, influenţa lor exercitându- 
se şi în asemenea ipostaze. Un alt aspect, la fel de important, îl 
constituie deplasarea corpului electoral, îndeosebi în deceniul al 4-lea, 
către formaţiuni politice de centru-stânga sau stânga. Numai contra- 
dicţiile dintre ele, alimentate şi întreţinute de Komintern, le-au 
împiedicat pe unele dintre acestea să aibă acces la puterea politică în 
stat. Cazul „mişcării muncitoreşti“ din Germania este tipic în acest 
sens, disputele dintre comunisti şi social-democrati facilitând accesul 
naziştilor la putere în 1933. 

Depăsind hotarele Europei, demersul politic prezintă aspecte 
similare, dar şi o simptomatologie particulară demnă de reținut. Dacă 

în Noua Zeelandă social-democraţii preiau puterea în 1935 (gi o deţin 
până în 1937) prin mijloace parlamentar-constituţionale tradiţionale, 
în Mongolia exportul de revoluție creează primul stat organizat pe 
principii sovietice în Asia. În China, mişcarea revoluţionară în ascen- 
siune, care îmbracă un caracter social şi antiimperialist, de eliberare 
naţională, guvernează temporar şi autonom întinse provincii. 

Asistăm şi la tentative de preluare prin fortă a conducerii statale 
de către partidele de stânga, aşa cum au fost împrejurările în Chile în 
1932; 

Asemenea fenomene s-au manifestat pe fundalul unor măsuri cu 
caracter legislativ, adoptate de către diverse state, care au convers 
către consolidarea, cel puţin temporară, a democraţiei. Importante 
consecinţe, nu numai economice, dar şi socio-politice au generat 
reformele agrare” , unele limitate, altele cu un pronunţat caracter radi- 
cal, cum a fost bunăoară cea aplicată în România. Un remarcabil 
reviriment îl înregistrează creşterea interesului pentru măsurile de 
protecţie socială precum şi pentru lărgirea drepturilor şi libertăţilor 
democratice: fixarea zilei de muncă de 8 ore” şi a săptămânii de lucru 
de 40 sau 45 de ore” ; legiferarea dreptului de grevă şi de organizare 
pentru muncitori şi alte categorii sociale, ajutorului de şomaj şi 
pensionării la limită de vârstă; interzicerea muncii copiilor sub 14 ani 
şi a lucrului de noapte pentru femei şi minori; asigurarea şi garantarea 
prin texte de lege a instruirii tuturor copiilor, a libertăţii de exprimare 
s.a.m.d. 

Aceste măsuri precum şi tendinţele politice semnalate au contri- 
buit la consolidarea regimurilor democrate din unele state, în consens 
cu aspiraţiile majorităţii cetăţenilor. Dar democraţia, care era reclamată 
de majoritatea electoratului, fie si incompletă, era incomodă unor 
cercuri, care se vedeau în situaţia de a-şi restrânge sfera de manevre 
sau de a-şi ajusta — mai mult sau mai puţin — interesele şi obiectivele 
lor. i 

Contradicţia dintre democraţie şi extremism a indus, pe un 
plan mult mai larg şi cu urmări dintre cele mai serioase pentru 


59 


întreaga comunitate mondială, o dramatică competiţie pentru 
supremație politică. 


1.3. Democraţie sau totalitarism? 


Pentru cei implicaţi direct în angrenajul de forţe socio-politice 
din epocă nu era greu să discearnă că viaţa politică era dominată de 
manifestarea a două tendinţe, diametral opuse: una, de natură demo- 
cratică, exprimată prin consolidarea sau lărgirea regimurilor parla- 
mentar-constituţionale, alta, de esență nondemocratică, reliefată prin 
accederea la putere a grupărilor extremiste, a căror consecinţă imediată 
a constat în anihilarea democraţiei, cu efecte asupra rolului, funcțiilor 
şi poziţiei Parlamentului în sistemul instituţional politic. 


Prima tendinţă este ilustrată de evoluţia vieţii politice din unele 
state din Apusul Europei'*, cu vechi si statornice sisteme democrat 
burgheze (Anglia, Franta, Belgia, Danemarca, Olanda, Suedia, Elveţia 
etc.), din ţări situate în centrul si Sud-Estul Europei (Polonia, 
Cehoslovacia, Austria, lugoslavia, România), din republicile baltice 
desprinse din Imperiul tarist (Letonia, Lituania, Estonia, Finlanda), 
din state asiatice (Turcia, Siria, Liban) sau ale continentului american 
(Canada, S.U.A., Chile etc.) în care, vremelnic sau de durată, au 
funcţionat regimuri parlamentar-constituţionale (fie de tip republican, 
fie monarhic-constituţional). 


A doua, este reprezentată de instalarea unor regimuri dictatoriale 
în U.R.S.S. (1917); Ungaria (1920); Italia (1922); Spania, Bulgaria 
(1923), Polonia, Portugaiia, Lituania (1926); Argentina, Republica 
Dominicană (1930); Panama (1932); Germania, Austria, Peru, Uru- 
guay, Honduras (1933), Letonia, Estonia (1934); Paraguay, Bolivia 
(1936); Nicaragua (1937); Thailanda (1939) etc. 

Diagnoza regimurilor politice din perioada 1918-1939, ne 
îngăduie surprinderea fenomenului la scară mondială. Astfel, în 
„războiul“ dintre democraţie si tendinţele dictatoriale se dezvăluie 
existenta a 5 perioade relativ bine conturate: 

1. 1918-1921, în care marea majoritate a statelor europene optează 
pentru regimuri parlamentar-constituţionale, fie de tip republican, fie 
monarhic, anul 1920 reprezentând momentul de culminaţie al 
perioadei, dar şi al întregii epoci interbelice (26 din 29 state adoptând 
această formă de guvernământ). 

2. 1921-1926, când înregistrăm o diminuare a regimurilor parla- 
mentar-constitutionale si o creştere constantă a numărului de ţări cu 
sistem politic concentraţionar. 


3. 1927-1932, epocă de un relativ echilibru între cele două tipuri 
e sisteme politice. 

4. 1933-1939, în cadrul căreia vectorul dictaturilor monarhice, 
militare sau fasciste are o direcţie ascensională (cu excepţia anilor 
1938 şi 1939), iar cel al democraţiilor coboară amenintător (14 state 
trăiau cosmarul totalitarismului, 12 erau guvernate de democraţii 
liberale. iar 3 aveau statut de ţări ocupate). 


Pentru cele două Americi, dar mai ales pentru Asia” competiţia 
dintre cele două sisteme de guvernare prezintă unele particularităţi. 
În timp ce în Asia înregistrăm doar din 1936 lovituri de stat în urma 
cărora s-au instalat la conducere regimuri dictatoriale“, în cele două 
Americi, după o perioadă de relativ echilibru (1918-1929), urmează 
o epocă de scădere bruscă a numărului regimurilor democrate şi de 
rapidă creştere a indicelui puterii dictatoriale (1929-1931/1932), si, 
semnificativ, o alta în care „rolurile“ se inversează (1931/1932-1939), 
dei nocraţiile fiind în relativă ascensiune, iar regimurile de mână forte 
în descensiune. 

Escalada loviturilor de stat cu caracter militar sau fascist, accen- 
duată mai ales în anii crizei economice (1929-1933), creează impresia 
dereglări mecanismului democraţiei burgheze şi implicit a diminuării 
întâuririi sale asupra societăţii de consum. Analiza întregului ansamblu 
de raporturi de forţă de pe arena vieţii politice internaţionale conduce 
însă la altă concluzie. 

1.4. Sistemul parlamentar-constituțional supravieţuieşte 
loviturilor extremiste 


În situaţia complexă, îndeosebi din deceniul al IV-lea, când 
accederea stângii la putere, dar şi a unor falange ale dreptei periclitau 
tipul si natura regimurilor democratice si deopotrivă unele dintre 
instituţiile lor tradiţionale, parlamentarismul nu şi-a încetat existenţa, 
el supraviețuind tentativelor de înlăturare din viaţa politică sau de 
anihilare a funcțiilor sale esenţiale. Elementul fundamental, de care a 
depins soarta Parlamentului, l-a constituit poziţia favorabilă a 
majorităţii straturilor sociale pentru cadrul şi cursul general demo- 
cratic al societăţii, reținerea sau ostilitatea lor fată de consolidarea si 
ascensiunea extremismului de stânga în general, dar şi a unor variante 
locale ale celui de dreapta, cum a fost nazismul german care, progresiv, 
a descurajat afilierile politice, spontane şi masive la început, alimen- 
tând treptat şi ireversibil adversităţi ireconciliabile. Democratia, în 
pe terenul unor drepturi şi libertăţi cetăţeneşti înscrise în pactele 
fundamentale, precum si în temeiul unor măsuri cu caracter legislativ 
în completarea acestora. Astfel, cursul democratic, deşi estompat de 
amplificarea curentelor extremiste şi de cârmuirile totalitare din unele 
țări, trebuie privit nu numai şi doar prin prisma cedărilor termporale, 
dar şi în raport cu manifestările, simptomatice desigur, din însăşi 
regimurile dictatoriale. 

Astfel, în contrast cu evoluţia politică a statelor democrate, siste- 
mele dictatoriale de guvernământ îşi datorau existenţa mai ales 
măsurilor represive, unele de o violenţă fără corespondent în istoria 
umanităţii (ororile, ca şi milioanele de victime ale holocaust-urilor 
hitlerist şi stalinist, fiind expresiile cele mai halucinante). Retorsiunile 
au lovit dureros condiţia umană, au creat o atmosferă infestată de 
ameninţare şi teamă, „vânătoarea de vrăjitoare“ ridicându-se la rangul 
politicii de stat. Dictaturile, de orice gen, şi-au dezvăluit caracterul 
irațional si antiuman, fiind în opoziţie cu demersul normal al societăţii. 
A devenit limpede pentru oricine că dictatura, indiferent de forma sau 

mijloacele politice utilizate, respingea democraţia. Predispoziţia 
firească a electoratului către democratie a venit şi vine, astfel, în con- 
flict cu însăşi natura acestor regimuri, fapt ce le subminează din inte- 
rior, contribuind la prăbuşirea lor mai devreme sau mai târziu. În gen- 
eral, sistemele de mână forte îşi dezvăluie fragilitatea, fiind însotite, 
în întreaga perioadă a existentei lor, de o acută criză de autoritate, de 
neîncredere si de ostilitatea celor mai largi categorii de cetățeni, care 
aspiră la democraţie, la revenirea la regimul parlamentar-constituţional. 
Chiar şi în cele mai autoritare dictaturi (Rusia, Ungaria, Germania, 
Italia etc.), mişcările opoziţioniste s-au manifestat în forme diverse, 
contribuind la diminuarea considerabilă a poziţiilor factorilor de 
conducere. 

Din perspectiva acestor realităţi, este adevărat complexe şi 
contradictorii, se poate trage concluzia că ascendenta cursului spre 
instaurarea unor regimuri dictatoriale, deşi a slăbit într-un sens demo- 
craţia, analizat în ansamblul evolutiei vieţii politice, nu a constituit 
totuşi orientarea dominantă. Sistemul parlamentar-constituţional se 
bucura încă de audienţă şi, pe acest suport, avea rezerve de perpetuare, 
fiind, cel puţin formal, superior, în acele împrejurări ca si mai târziu, 
oricărei dictaturi, motiv pentru care a şi rezistat loviturilor extremiste“! . 


1.5. Modificări in raportul de forțe din cadrul 
Sistemului instituțional 


Perpetuarea regimului pluralist-constituţional era efectul, în 
primul rând, al normelor democratice care au stat la baza organizării 
si funcţionării sale, al captării unui interes cvasigeneral faţă de cadrul 
democratic pe care-l oferta ca alternativă politică şi, nu în ultimul 
rând, al spectrului reprezentativităţii politice şi socio-profesionale a 
structurilor camerelor, considerat ca fiind cel mai semnificativ, din 
acest punct de vedere, în comparaţie cu alte sisteme politice. Aceasta 
nu a presupus şi nu presupune că modelul era ideal, că nu a fost sau 
că nu este perfectibil. Prin însăşi natura, articulațiile şi formele sale 
de manifestare, democraţia, ca oricare alt model socio-politic, 

generează contradicții, a căror lucrare cuprinde spaţii sociale şi poli- 
tice, întinderea si intensitatea lor diferind în raport de politica guver- 
acestora. . 

O primă şi majoră discrepanţă se semnalează între principiul 
universalităţii votului şi practica electorală propriu-zisă. Campaniile 
electorale ca si scrutinurile, în numeroase situaţii, fiind viciate de 
manevre politicianiste, falsuri şi ingerințte, care conduc la denaturări 
si, implicit, la deformarea raportului real dintre forțele politice aflate 
în competiţie. Această situaţie concură la alcătuirea unor camere cu o 
structură în contradicţie cu realitatea socio-politică si distanţate, uneori 
sensibil, fată de aşteptările electoratului. „Parlamentul — aprecia 
politologul german Helmut Kuhn -— se înstrăinează de popor, iar 
alegerile sunt falsificate printr-o propagandă de lozinci'“*?. 

În unele state votul public (si nu votul secret) a dăinuit si după 
încheierea primei conflagrații mondiale (landuri din Germania, până 
în 1920, în Ungaria, până în 1928 etc.). Asemenea manifestări erau 
favorizate si de faptul că în concepţia unor politicieni legiferarea 
sufragiului universal ar fi constituit o măsură pripită, dată fiind „lipsa 
de maturitate politică“ a unor straturi sociale. De aici concluzia, 
surprinzătoare desigur, că votul universal nu era necesar“, din contră, 
renunţarea la el ar fi „reechilibrat“ viaţa politică. 

Practicile electorale semnalate, au implicat, între altele, si situaţia 
nescontată a scăderii nivelului şi calităţii dezbaterilor parlamentare** , 
care se arătaseră până atunci a fi supape de control ale presiunii 
sociale şi deopotrivă un câmp important de confruntare între partidele 
politice. Fenomenul, constatat mai întâi în democraţiile „clasice“ 
(Franţa, Marea Britanie etc.) s-a extins rapid şi în sistemul 
parlamentar din alte state. 

Într-o astfel de conjunctură, asistăm la modificarea treptată a 
raporturilor dintre legislativ (Parlament) şi executiv (guvern, şef de 
stat). În Franţa, bunăoară, după remarcile unor cunoscători ai 
problemei, se crease, încă din perioada interbelică, o anume tradiţie 

sub aspectul „guvernărilor de lungă durată“, şefii executivului fiind 
investiţi cu largi şi autoritare atribuţii, ceea ce, evident, presupunea 
exercitarea unei constante presiuni asupra legislativului”. Parlamen- 
tarismul englez, la rândul său, marca o sensibilă depreciere în profitul 
guvernului sau al partidelor politice. În faţa cabinetului, Parlamentul 
devenea ceva asemănător unei „camere de înregistrare“, iar în faţa 
partidelor (de regulă formațiunea politică aflată la putere) importanţa 
sa era secundară, deoarece jocul politic se situa la nivelul raporturilor 
dintre guvern şi partidul majoritar (care obținuse în scrutinul elec- 
toral cele mai multe voturi)“. 

Generalizând situaţia, S. J. Woolf, emitea ipoteza că „Guvernul 
parlamentar slab şi ineficace era o altă caracteristică ce putea fi găsită, 
într-un grad mai mare sau mai mic, în Europa dintre cele două războaie 
mondiale“*? . 

Fenomenul a fost sesizat si de publicişti, politicieni şi oameni de 
cultură români. Anton Galopentia, apreciat sociolog din epoca 
interbelică, lansându-se într-o incursiune istorică asupra democratiei 
liberale, ajungea la concluzia că: „Recrutarea conducerii de stat, 
«politica» în accepțiunea veacului al 19-lea, a ajuns să fie simplificată, 
în cele mai multe state, prin părăsirea tot mai generală a parlamenta- 
rismului. Administrația de stat îşi lărgeste pretutindeni şi fără încetare 
raza de acţiune şi a redevenit de mult conducere de stat“? . 

G. Bogdan-Duică, recenzând lucrarea Les democraties modernes 
(vol. I şi II), semnată de James Bryce şi editată în 1924, făcea unele 
interesante supoziţii personale, din care spicuim: „Self-gouvernement- 
ul local fracez, reprezentat de Consiliul General (ales) al departamen- 
tului, suferă de prea marea putere lăsată prefecţilor. Ce în Franţa fac 
aceştia, în Anglia şi Statele Unite fac, în multe cazuri, autorităţi locale 
alese“. Interesant este şi răspunsul recenzentului la întrebarea dacă se 
poate imita democraţia franceză, în care discernem serioase rezerve 
faţă de sistemul reprezentativ, ceea ce denotă sesizarea unor deficiente, 
peste care nu putea să treacă cu vederea” . 

Tendinţe depreciative ale rolului Parlamentului dobândesc, astfel, 
o arie de manifestare relativ semnificativă după încheierea primului 
război mondial. 

Cu toate acestea, nu trebuie înțeles că Parlamentul, ca instituţie 
democratică, îsi epuizase însemnătatea în viaţa politică. Fără îndoială, 
în societăţile pluraliste el a jucat (si joacă încă) un important rol, fiind 
un organism de control al executivului care, în aceste condiţii, este 
nevoit fie să-şi verifice actele de guvernământ, fie să le corecteze 


uneori pe cele adoptate. 


1.6. Priviri fugare asupra cursului vieţii politice româneşti 
din epoca interbelică 


Puterea legiuitoare din România n-a existat de sine-stătător, fapt 
ce implică cunoaşterea ansamblului manifestărilor politice înaintea 
fixării propriilor sale atribuţii, demersuri şi semnificaţii. 

Aspectul dominant si major al evolutiei societăţii românesti sub 
raport politic îl constituie antrenarea cetăţenilor cu drept de vot la 
viața „cetăţii“. Sub impulsul legiferării votului universal, prin activi- 
zarea politică a unor importante segmente ale societăţii româneşti, 
spectrul afilierilor politice se extinde considerabil, cu implicaţii în 
politica locală şi naţională. Nu este mai puţin adevărat că si presiunile 
sociale îşi au rolul lor, uneori fiind elemente de derută pentru experi- 
mentaţi politicieni, care renunţă temporar la orgolii sau îşi diminuează 
interesele de grup. Dar, lipsa de cultură şi de exerciţiu politic a 
majorităţii cetățenilor cu drept de vot a făcut ca, treptat, în cele mai 
multe şi hotărâtoare împrejurări din deceniile 3 si 4, ponderea pe care 
o dețineau să fie abil utilizată în scopuri politicianiste de către unele 
partide. Cu toate acestea, presiunea exercitată de „jos“ asupra factorilor 
decizionali a impus reţinere si prudenţă în aplicarea cu mai multă 
fermitate a unor măsuri de constrângere, o mai atentă şi chibzuită 
conducere a instituţiilor de stat, precum şi programe de guvernare de 
nuanță moderată sau accentuat democrată, în care erau incluse şi 
prevederi referitoare la domenii vitale ale societăţii româneşti. 

Accederea unor contingente importante de cetățeni la viaţa politică a 
constituit unul din factorii determinanti ai lărgirii considerabile a 
cadrului democratic de manifestare a vietii politice românesti, compa- 
rativ cu perioada antebelică. Ascensiunea demersului democratic a 
stimulat opoziţia faţă de tendinţele dictatoriale, manifestate în gândirea 
şi acţiunea politică a unor lideri şi partide politice. 

Dezvoltarea sistemului politic democrat în România nu s-a datorat 
exclusiv acestui fenomen. Era normal ca şi structurile care deţineau 
pârghiile economiei şi puterea politică să-şi consolideze propriile 
poziţii, să tonifieze regimul parlamentar-constituţional, să întărească 
instituţiile democratice, ca element de continuitate si consolidare a 
societăţii româneşti postbelice. 

Accentuarea cursului democratic al vieţii politice din România 
constituia deopotrivă condiţia sine-qua-non a existenţei României în 
graniţele fixate şi garantate de Conferinţa de pace de la Paris, dată 
fiind marea sensibilitate a Occidentului faţă de natura regimului poli- 
tic din statul român unitar” . În strânsă relaţie cu acest aspect s-a aflat 
şi „chestiunea minorităţilor“ care, în viziunea aceleiaşi Conferinte, îsi 
găsea o soluţionare echitabilă numai în condiţiile promovării unei 
politici cu un larg şi statornic caracter democrat. 

Complexitatea vieţii politice românesti din perioada cuprinsă între 
cele două războaie mondiale, natura contradicţiilor socio-politice 
precum şi amplificarea treptată a tendințelor de dominare a vieţii în 
stat prin mijloace de mână forte, dictatoriale, au fost şi mai sunt uneori 
interpretate şi astăzi drept manifestări grăitoare pentru demonstrarea 
labilităţii democraţiei liberale românesti, a sistemului parlamentar- 
constituțional. Asemenea opinii au ca suport îndeosebi unele concluzii 
formulate pe baza studiului comparat între dinamica şi caracteristicile 
regimului politic din România şi evoluţia vieţii politice din democra- 
tiile burgheze „clasice“ (mai adesea fiind invocate cele din Anglia, 
Franţa, Belgia). 

Deşi adoptarea unui asemenea criteriu de investigare, în mod 
firesc, nu poate conduce decât la concluzii riscante, dat fiind faptul că 

raportarea sistemului politic românesc trebuie făcută, înainte de toate, 
la situația existentă în România antebelică, să vedem, totuşi, cum putem 
judeca şi aprecia regimul parlamentar din statul român întregit prin 
prisma unor atari comparații. 

Fără îndoială, limite, carente şi o anume specificitate de manifes- 
tare s-au constatat în viaţa politică românească, în evoluţia sistemului 
parlamentar. De aici până la aprecierea că democraţia burgheză 
românească, comparativ cu regimurile democratice din Apusul 
Europei, ar fi fost un făt mort înainte de nastere sau ar fi avut o pondere 
ridicul de neînsemnată este o mare distanţă. 

Să luăm, bunăoară, participarea directă a cetățenilor la viaţa 
politică, ca beneficiari ai sufragiului universal. Ce constatăm? 

În primul rând, din acest punct de vedere România se alinia 
țărilor democrate, care trecuseră, după război, la aplicarea sau lărgirea 
votului universal. Este adevărat, modificările aduse prevederilor 
Constituţiei din 1923 prin Legea electorală din 1926, care introducea 
prima electorală, au acţionat nestimulativ asupra corpului electoral, 
dar nu a împiedicat manifestarea liberă a cetăţenilor la scrutinuri. În 
1928, prin acordarea dreptului de vot şi femeilor (cu unele limite), 
sfera de acţiune a votului universal s-a extins, cuprinzând noi 
contigente de electori. 

În al doilea rând, participarea cetăţenilor în toate fazele operatiu- 
nilor electorale nu a presupus a priori eliminarea oricăror manevre de 
culise, falsuri, măsluiri de voturi sau unele nereguli la secțiile de votare, 
fenomene care se întâlnesc, de altfel, nu numai în România anilor 
interbelici, dar, aşa cum am văzut, si în tări cu îndelungi tradiţii 
democratice. 

În al treilea rând, lipsa de experienţă sau „maturitate“ politică a 
maselor, care este fără tăgadă o realitate, nu trebuie exagerată şi nu 
trebuie să conducă, în nici un caz, la asocierea ei cu aga zisa rotativă 
guvernamentală, deoarece această manifestare politică nu era un 
fenomen propriu numai României, ea fiind sesizată în numeroase state. 
Cum pot fi interpretate succesiunile la guvernare dintre conservatori 

şi laburisti, în Anglia, democrati si republicani, în S.U.A., venstremisti 
şi social-democrati, în Danemarca, social-creştini şi social-democrati, 
în Austria etc., dacă nu „rotative guvernamentale“? 

Schimbările succesive de putere dintre două formaţiuni politice, 
după aprecierea noastră, nu ilustrează neapărat, aşa cum se consideră, 
lipsa de maturitate a corpului electoral, care este o problemă ce aparține 
altor resorturi, din contră, ea indică, subliniem noi, o anume stabilitate 
politică. Situaţia este valabilă si pentru România, atunci când la 
conducerea statului după liberali s-au succedat naţional-tărăniştii sau 
viceversa. Desigur, nivelul experienţei corpului electoral românesc, 
comparativ cu cel din tările occidentale cu regimuri tradiţional 
parlamentare, era mai coborât, dar nu într-o asemenea măsură încât 
să justifice părerea amintită. Mai mult, un argument în plus în favoarea 
cristalizării unor anume direcţii şi orientări ale electoratului românesc 
în perioada interbelică, îl constituie atât preferinta faţă de cele mai 
puternice partide — P.N.L., PN.Ţ,, Partidul Poporului — cât şi cresterea 
considerabilă a numărului alegătorilor care votau liste independente. 
Acest din urmă aspect, caracteristic democraţiilor parlamentar- 
constituţionale, reflectă tendinţa unei părți a corpului electoral de a 
acţiona şi de a se verifica de-sine-stătător pe planul confruntărilor din 
timpul scrutinelor. 

Sistemul partidelor politice, cercetat în structura sa, indică alte 
elemente de apreciere, din care se detaşează imaginea unei majorităţi 
covârșitoare de grupări sau formaţiuni politice democrate — de di- 
verse nuante — ale căror programe, organizare si activitate concurau, 
în proporţii diverse, la menţinerea sau lărgirea climatului democratic 
al manifestărilor politice. De subliniat este şi situaţia că partidele cotate 
ca fiind extremiste au avut, în general, audienţă scăzută la electorat, 
cu unele excepţii. Era în această atitudine expresia predispoziţiei 
majorităţii cetățenilor români fată de democratie precum şi indiciul 
respingerii poziţiilor antidemocratice. 

Proliferarea partidelor (şi nu dezagregarea lor — ca formulă cu 
tentă generalizatoare, asa cum este utilizată frecvent) a fost 

caracteristică nu numai vieţii politice românesti interbelice, ea 
constatându-se în mai toate statele cu regimuri democratice”. 
Fenomenul este explicabil prin însăşi mecanismul evolutiei structu- 
rilor politice ale democraţiilor parlamentar-pluraliste, foarte elastice 
de la o epocă la alta, de la o situaţie la alta şi adaptabile condiţiilor 
mereu schimbătoare ale mediului socio-politic. 

Faptul că axul pluralităţii partidelor românesti l-a constituit tripleta 
liberali-naţional-ţărănisti-averescani, în jurul căreia au gravitat celelalte 
formaţiuni politice românesti, a conferit un anume grad de stabilitate 
sistemului de partide, cu toate presiunile exercitate din afara lui 
(îndeosebi din direcţia regelui Carol al II-lea si a anturajului său). 
Fără a omite acesti factori, care au influenţat într-un sens sau altul 
viaţa de partid, cu implicaţii în sfera raporturilor de forță de pe arena 
politică, nu considerăm, totuşi, că direcţia majoră de evoluţie a 
sistemului de partide a constituit-o dizolvarea acestora, precum şi 
dezagregarea fiecărei formaţiuni politice luate separat. 

Ceea ce a contribuit, până la un anumit punct, la contorsionarea 
vieţii politice românesti, în general, a sistemului de partide, în par- 
ticular, a fost aşa-zisa „criză de autoritate“, pe de o parte, precum şi 
contradicţiile dintre diverse formaţiuni politice, pe de altă parte. 
„Criza de autoritate“ s-a manifestat prin descreşterea treptată a 
încrederii electoratului în factorii guvernamentali care supralicitaseră 
speranțele acestora în ameliorarea situaţiei lor după încheierea 
războiului, speranțe ce s-au împlinit parţial. Raporturile dintre 
partidele politice, după expresia lui P. P. Negulescu, înfăţişau 
privelistea tulburătoare a „acelui «bellum omnium contra omnes»“, 
adică, „O luptă violentă — a partidelor vechi între ele, a partidelor 
noi în contra celor vechi, a partidelor noi între ele şi a partidelor 
vechi contra celor noi“? Fără îndoială, în afirmaţiile sociologului 
român există mult adevăr, dar a privi relaţiile între formațiunile 
politice doar prin prisma acelui „tulburător «bellum omnium contra 
omnesy»'*, înseamnă a dilua realitatea. Au existat numeroase şi uneori 
semnificative puncte de contact şi de colaborare între diverse 

formaţiuni politice democrate şi între acestea şi partidele 
„muncitoreşti“, între structuri politice democrate şi Garda de Fier, 
ceea ce infirmă aprecierile atât de categorice ale lui P. P. Negulescu. 

Referitor la partidele politice, mai este de observat si statutul 
formațiunilor „muncitoreşti“ şi a celor plasate la extrema dreaptă care 
au fiinţat în perioada interbelică. Cu excepţia Partidului Comunist 
(din 1924) si a Gărzii de Fier (din 1933), celelalte organizaţii au acţionat 
în cadrul legal. Ilegalizarea P.C.R. a survenit în condiţiile stiute, ca o 
consecinţă a poziţiei inflexibile adoptate în problema naţională, în 
urma presiunilor exercitate de Komintern. Fără tăgadă, comunistii ar 
fi activat legal si după 1924, dacă n-ar fi promovat cunoscutele pozitii 
în unele probleme de interes vital pentru societatea românească. Este 
elocvent faptul că după 1934 (si chiar înainte), când Partidul Comunist 
şi-a modelat atitudinea în problema naţională precum şi în problema 
alianțelor politice, a fost acceptat legal ca factor politic, prin interme- 
diul unor organizaţii mai mult sau mai puţin de masă (Blocul pentru 
Apărarea Libertăţilor Democratice, Uniunea Democratică ş.a.). Cel 
mai edificator aspect al acestei situaţii l-a constituit recunoaşterea sa 
de către unii factori constituţionali (instituţia monarhică) precum şi 
de către partidele politice democrate în împrejurările pregătirii şi 
săvârşirii actului de la 23 august, deşi statutul său juridic rămăsese 
nemodificat. 

Asadar, cadrul democratic al vieţii politice românesti din perioada 
amintită oferea spaţiu de activitate legală şi P.C.R. — ului, cu condiţia 
ca acesta să se încadreze în parametrii reclamaţi la legile tării. Apare 
ca nefondată, astfel, aprecierea că Partidul Comunist a fost ilegalizat 
în virtutea manifestării unui aşa-zis regim reacţionar în România în 
epoca de care ne ocupăm. Şi fiindcă este vorba de regim politic să 
urmărim în continuare care au fost trăsăturile sale distinctive, cum s-a 
manifestat şi ce implicaţii a avut pe planul dezvoltării generale a statului 
român întregit. 

De la început se impune constatarea că, deşi până în prezent nu 
există un concept general acceptat care să-i definească conţinutul” 

(atât în literatura de specialitate românească cât si străină), ne îngăduim 
a avansa idea că regimul politic din România, ca expresie a raporturilor 
de forţă pe arena vieţii politice, naturii, articulaţiilor şi mecanismelor 
de funcţionare ale sistemului instituţional, conţinutului puterii de stat, 
avea un caracter democrat. Am semnalat înainte, evident succint, care 
erau directiile evoluţiei sistemului partidist, să vedem, acum, şi celelalte 
aspecte ale vieţii politice. 

Drepturile şi libertăţile cetăţeneşti, acordate prin Constituţie ca 
şi prin alte legiuiri — încălcate sau îngrădite mai mult sau mai puţin de 
puterea executivă — asigurau un cadru democratic de manifestare 
tuturor locuitorilor tării, inclusiv minorităţilor. Avem în vedere regimul 
presei, dreptul de asociere şi de manifestare liberă a cetățenilor etc. 

Legislaţia — ne referim în primul rând la cea organică — cercetată 
în conţinut si sferă de acţiune, cu mici excepţii, are la bază principii 
democrate, unele chiar radicale (legislaţia agrară, reforma financiară 
a lui N. Titulescu, Constituţia din 1923, Legea minelor din 1924 etc.). 
Aceste principii considerăm că nu sunt altoiri nefireşti ale unor 
codexuri de import, străine de spiritul şi tradiția românească, cum 
contrar se apreciază încă. Cel mai adesea se dau ca exemple, în acest 
sens, Constituţia „belgiană“ de la 1866 precum şi modificarea 
constituţională din martie 1923 — ambele frecvent prezentate ca fiind 
expresie a unui mimetism politic. O cercetare mai atentă a celor două 
„pacte“ fundamentale precum şi a evolutiei vieţii politice românesti 
anterioare adoptării lor conferă alte dimensiuni interpretării conţinu- 
tului lor, oricum mai nuanțată. Se eludează, astfel, nemotivat bine- 
înțeles, faptul că anterior Constituţiei din 1866, anume în 1857, 
Adunările ad-hoc ale Munteniei şi Moldovei s-au alcătuit pe baze 
democrate, numărându-se printre puţinele, dacă nu singurele din 
Europa acelor timpuri care cuprindeau toate stările sociale, inclusiv 
țărănimea, târgovetii şi micii meseriasi. „Altoiul“ aplicat în 1866, se 
realiza deci pe un teren democrat, receptiv la „inovaţii“ în materie de 
democraţie politică şi deci apt de a fi asimilat, aşa cum de altfel s-a şi 
întâmplat. Constituţia a devenit, astfel, un instrument operant, iar 
moravurile „bizantine“ ale vieţii politice româneşti (existente, fără 

îndoială), la care se apelează frecvent, nu au anihilat cadrul şi 
manifestările general democratice ale vietii politice românesti. 

„Modificarea constituţională“ din 1923, apreciată îndeosebi prin 
prisma intereselor Partidului Liberal, a exprimat, în esență, noile 
realităţi românesti de după realizarea visului României Mari. Însăși 
conţinutul Constituţiei, cercetat în această relație, relevă suficiente 
argumente pentru o astfel de interpelare. De altfel, legiuitorul din 1923, 
pentru a oferi un cadru democratic-constituţional legislaţiei care trebuia 
să fie adoptată ulterior, a prevăzut, în articole speciale, că acestea se 
constituiau în completări ale „pactului fundamental. Iată deci, că actul 
din martie 1923, nu se prezintă doar ca o reeditare, cu unele modificări, 
a Constituţiei din 1866, ci el se încadrează în însăşi dinamica legislaţiei 
româneşti de până la instaurarea regimului autoritar carlist. 

Se mai observă, uneori, si tendinţa de interpretare nenuanţată a 
legislaţiei. Caracterul democrat al legislaţiei românesti din epoca 
interbelică este pus în cumpănă prin prisma efectului legislativ în plan 
concret. Dar una este legislaţia în sine, cu al său caracter, şi altul este 
aspectul aplicării ei în practica politică curentă, în care, desigur, au 
existat limite si uneori neconcordante. 

În incidenta conţinutului esențialmente democrat al legislaţiei 
românesti din perioada 1918-1938 trebuie privit şi sistemul institu- 
tional, a cărui structură, articulații şi operaționalitate erau fixate prin 
Constituţie. Fără a intra în analiza acestui aspect, dat fiind faptul că 
ne propunem să-l studiem distinct în cadrul lucrării de față, subliniem 
că, în esenţă, instituţiile româneşti din acea vreme aveau un caracter 
democrat: Consiliul de Miniştri, cu ministerele de resort, Parlamentul, 
alte instituţii centrale, precum şi organele administrative, centrale şi 
locale — prefecturi, preturi etc. 

Ca tip de stat, România se alinia monarhiilor constituţionale 
ereditare, seful Regatului — Ferdinand, până în 1927, si Carol al II-lea, 
între 1930-1940 — având drepturi şi atribute fixate prin Constituţie (si 
nu nelimitate, cum uneori se interpretează, în relaţie cu al doilea dintre 
suverani). 

Reflectând realităţile autohtone din epocă, în România întregită 
a funcționat, după cum rezultă din constatările de până acum, un regim 
parlamentar-constituţional, înscris, în datele sale majore, în sistemul 
regimurilor pluraliste de tip occidental. Scăderile acestui sistem poli- 
tic, limitele ca si particularităţile sale, date fiind anume condiţii istorice 
ale evoluţiei societăţii românesti, nu converg, după părerea noastră, 
către aprecierea că în România interbelică democraţia a fost palidă, 
neconvigătoare, nefuncţională etc. sau „balcanică“, „bizantină“, 
„originală“ etc. Parlamentul ar trebui încadrat şi analizat, astfel, în 
acest ambient politic democrat fiind, fără îndoială, unul dintre 
instrumentele de primă dimensiune ale sistemului politic din statul 
român unitar. În relaţie cu aceasta, viaţa parlamentară, care presupune 
o sferă mai cuprinzătoare interpretativă, trebuie analizată în mod ana- 
log. 


NOTE 


7 În cele trei state, guvernele au fost alcătuite de social-democraţi. În 
Norvegia, social-democraţia a atribuit organizaţiei sale politice denumirea 
de Partidul Muncitoresc. 


72 Este vorba de Partidul Laburist. 
73 Radical-socialiştii s-au aflat la guvernare în acea perioadă. 


74 La 4 iunie a avut loc o răscoală armată la Santiago de Chile cu participarea 
militarilor, muncitorilor, studenţilor etc., în urma căreia preşedintele Juan 
Esteban Montero era răsturnat. Conducerea statului a fost preluată de 
C. Davila şi Grose care proclamă Chile „republică socialistă“. La mai 
puţin de două săptămâni, în urma unei lovituri de stat, „republica 
socialistă“ îşi încetează existenţa. 

75 Legislaţii agrare s-au adoptat în Cehoslovacia, Iugoslavia, România, 
Polonia, Ungaria, Irak, Mongolia. În U.R.S.S. pamântul a fost declarat 
proprietate de stat. 

76 Ziua de muncă de 8 ore a fost adoptată prin lege în Spania (3 aprilie 
1918), Franţa (23 aprilie 1918), Elveţia (1918), Bulgaria (24 iunie 1919), 
Austria (17 decembrie 1919), Brazilia (16 iulie 1934), Cuba, Irak, Ar- 
gentina. 


77 A fost introdusă în Olanda (10-11 iulie 1919), Franţa (12 iunie 1936). 

78 Au intrat în calcul toate statele europene, cu excepţia statelor liliputane 
(Monaco, Andorra, Lichtenstein etc.) care, oricum, nu puteau influenţa 
situaţia general politică. 

79 Acelaşi principiu a fost aplicat şi în cazul Americii de Nord şi de Sud, 
precum şi Asiei. Africa este exclusă din reprezentările noastre, dat fiind 
statutul de continent ocupat aproape în întregime de marile puteri (cu 
puţine excepţii, cum au fost Egiptul, Etiopia). 

5 Numărul redus al regimurilor dictatoriale reprezintă doar un aspect al 
situaţiei politice din Asia. Majoritatea statelor asiatice (între 13-17, în 
întreaga epocă interbelică) aveau statut de colonii, aflându-se în 
dependenţă totală sau parţială faţă de marile puteri. Indiferent de forma 
de guvernamânt pe care o aveau într-o epocă sau alta, nu le-am luat în 
calcul din considerentul că regimurile respective nu exprimau voinţa 
reală a electoratului. 


81 În legătură cu aspectele subliniate există o literatură extrem de bogată 
pe care, din raţiuni de spaţiu, nu o semnalăm. 


82 Statul ca formă de dominație, putere şi forță, în „Zeitschrift fur Politik“, nr. 
3, octombrie 1967, p. 244. 


e Apologeţi ai acestei teorii au existat atât în perioada interbelică cât şi în 
epocă de după încheierea celei de-a doua conflagrații mondiale. Cităm 
doar remarcile unuia dintre aceştia, politologul francez B. Lovergne: 
„Dacă facem abstracţie de toate celelalte consideraţiuni, rămâne 
indiscutabil că dreptul de vot universal este principalul vinovat de cele 
mai mari rele, care sunt proprii democraţiilor noastre contemporane, 
(B. Lovergne, La crise du parlamentarism francais: le sufrage universel, 
cause directe nagugre de essor maintenant du declin des démocraties, 
în „L'annee politique et économique“, nr. 130/1956, p. 157. 

% Louis Barthou, încă din 1923, constată acest proces. El ironiza pe acei 
senatori şi deputaţi care, prin poziţia şi intervenţiile lor, scădeau nivelul 
dezbaterilor şi, deopotrivă, prestigiul Parlamentului, însemnătatea 
hotărârilor votate. (Louis Barthou, La Politique, Paris, Hachette, 1923, 
pp. 80-81). 

85 Pierre Lalumiere, Andre Demichel, Les regimes parlamentaires 
europsenes, Paris, Press Universitaires de France, 1966, p. 48. 

% Ibidem, p.52. 


837 European fascism (culegere de studii, editată sub îngrijirea lui S. J. Woolf), 
London, Weidenfeld and Nicolson, 1968, p. 11. 


% Anton Galopentia, Rostul actual al sociologiei, în „Sociologie 
Românească“, an. Il, nr. 1 din ianuarie 1937, p. 13. 


8 C. Bogdan-Duică, Democraţiile burgheze, în „Societatea de Mâine“, an. 
II, nr. 1 şi 2 din 4 şi 11 ianuarie 1925, p. 19. 

% În acest sens, remarcile teoreticianului social-democrat Gaston Boeuve 
(Şerban Voinea) sunt relevante: „Însăşi existenţa României, ca stat 
naţional întregit, atârna de progresele democraţiei“ (Şerban Voinea, 
Marxism oligarhic. Contribuţie la problema dezvoltării capitaliste a 
României, Editura Brănişteanu, 1926, p. 251). 


* Fenomenul este sesizabil în perioada postbelică şi se continuă şi astăzi 
în sistemul partidelor politice din principalele state. In majoritatea lor, 
politologii sunt de părere — şi apare drept semnificativ acest aspect — că 
proliferarea partidelor politice constituie un fenomen pozitiv. „La 
prolifération des partis politiques, la dispersion des forces, la possibilité 
offerte á chaque citoyen de se faire entendre et d'agir appelent le 
contrepoinds d'une autorité capable d'endiquer les courants de pensée 
et d'opinion, de les conduire á une fin de bien commun“ — apreciază 
Paul Chadet, fost preşedinte al Confederaţiei elveţiene (Paul Chadet, 
La Suisse et notre temps, Paris, Edition Robert Laffont, [1970], p. 29). 
De altfel înşişi politicienii români din epoca interbelică au relevat acest 
aspect. Ne limităm doar la un singur caz, Pamfil Şeicaru, care, privind 
retrospectiv viaţa politică românească, apreciază: „In orice democraţie, 
libertatea presupune o libertate de alegere, tehnica însăşi de guvernare 
implică libertatea de discuţie. Pluralismul partidelor este deci inerent 
democraţiei, deoarece marele lor număr (al partidelor — n.n.) este o 
condiţie a discuta problemele care privesc statul“(Pamţil Şeicaru, Istoria 
partidelor țărănist şi naţional-țărănist, vol. |, Madrid, Editura „Carpaţii“, 
Traian Popescu, 1963, p. 33). 


2 P.P. Negulescu, Partidele politice, în „Arhiva pentru Ştiinţa şi Reforma 
Socială“, an. V, nr. 1-2/1924, p. 45. 


% Sunt de observat, în acest sens, opiniile exprimate cu prilejul mesei rotunde 
organizată de „Anale de Istorie“ asupra regimului social-politic din peri- 
oada 1864-1918 (an. XI, nr. 4, pp. 161-182), apoi consideraţiile istoricu- 
lui Aron Petric (Cu privire la trăsăturile regimului social-politic din România 
în anii de după 1918, în „Forum“, an. |, tom. VI/1970, p. 45-48), ale 
politologului Marin Nedelea (Trăsături ale situaţiei social-economice şi 
ale vieţii politice din România în anii 1922-26, în „Anale de Istorie“, an. 
XX, nr. 6/1974); Mica enciclopedie de politologie (coordonatori Ovidiu 
Trăznea, Nicolae Kall6s), Bucureşti, Editura Ştiinţifică şi Encilopedică, 
1977. Se adaugă acestora: Jakub Karpinski, A.B.C.-u/ democraţiei, 
Bucureşti, Humanitas, 1993; Sergiu Tamaş, Dicţionar politic: instituţiile 
democraţiei şi cultura civică, Bucureşti, Editura Academiei Române, 
1993; François Châtelet, Eveline Fisier, Concepţiile politice ale secolului 
XX, Bucureşti, 1994 etc. 

IV 
ADUNĂRILE REPREZENTATIVE 
ŞI CODIFICĂRILE CONSTITUTIONALE 
POSTBELICE 


Încă înainte de deznodământul primei conflagrații mondiale, se 
prefigurează modificări, ce se anunţă substanţiale, în organizarea, 
structura şi prerogativele Parlamentului român. Perspectiva victoriei 
Antantei, care deschidea orizontul înfăptuirii, cel putin parțiale, a unifi- 
cării teritoriilor românesti, a reclamat, încă de atunci, din rațiuni politice 
bine cântărite, revizuirea în sens modern a caracterului, principiilor şi 
tehnicilor electorale, ceea ce, implicit, concura şi la restructurarea 
instituţiei parlamentare. 


1. Art. 57 al modificării constituționale din 1917 
şi implicaţiile sale 


Cu un astfel de obiectiv, au fost operate rectificări în Constituţia 
din 1866, între care si schimbarea sistemului dc votare prin procla- 
marea sufragiuiui universal. Potrivit art. 57 al modificării constitutio- 
nale din 20 iulie 1917, „Adunarea Deputaţilor se compune din deputaţi 
alesi de cetăţenii români majori, prin votui universal (subl. ns. — 
n.n.), egal, direct, obligatoriu si cu scrutin secret pe baza reprezentării 
proportionaie“* . 

Constituantul lăsa în sarcina unei legi electorale viitoare fixarea 
criteriilor de compunere a Camerei, ceea ce eraude presupus retuşuri, 
dacă nu mutații de calitate, în structura şi prerogativele celor două 
camere. 

Surprinzător însă, legiuitorul român, cu toate tendințele reforma- 
toare, n-a modificat articolele care au precedat pe cel aflat în discuţie, 
ceea ce a produs confuzii şi a dat naştere la interpretări eronate. Arti- 
colele 58-63 erau transcrise fără schimbări, situaţie curioasă, în sensul 
că proclamarea votului universal era cenzurată (sau limitată) de menti- 
nerea colegiilor electorale alcătuite pe bază de cens. Contradicţia sem- 
nalată n-a rămas fără urmări, ea reflectându-se în activitatea 
parlamentară. 

Astfel, întreaga sesiune din 1918 (4 iunie — 5 noiembrie) a fost 
anulată post bellum pe temeiul că adunările legiuitoare s-au constituit 
fără respectarea principiului votului obstesc**. 

O dezlegare a problemei, dar parţială, ne-o oferă modificarea 
art. 67 al Constituţiei din 1866, prin statuarea creării instituţiei 
senatorilor de drept, în idea sporirii stabilităţii „corpului ponderator“. 

Ca si în cazul art. 57, prevederea privind compoziţia Senatului 
era urmată de articole preluate ad literam din vechea Constituţie, dar 
cu aceeaşi precizare că alcătuirea acestuia urma să se fixeze prin legea 
electorală”. 

Judecate conexat, cele două modificări operate în Pactul funda- 
mental al României, exprimau, pe de o parte, voinţa constituantului 
român de a inaugura sistemul votului universal în viata politică iar, pe 
de altă parte, o reţinere faţă de aplicarea lui imediată. Acest din urmă 
aspect era, poate, reflexul conjuncturii internaţionale complexe si 
imprevizibile. 


2. Definitivarea regimului sufragiului universal 


Incertitudinea care a planat asupra aplicării dispoziţiilor constitu- 
tionale privind votul obstesc a fost de scurtă durată. La 16 noiembrie 
1918, era dat publicităţii textul Decretului-lege privind alegerea 

deputaţilor şi senatorilor pentru România Veche si Basarabia” , care 
preciza normele de constituire a celor două adunări, numărul de man- 
date repartizate fiecărui judeţ, condiţiile eligibilităţii, incapacităţile şi 
incompetenţele şi stabilea condiţiile constituirii birourilor electorale 
centrale, modul de verificare a dreptului de vot, operaţiile electorale 
şi tehnica votării, modalităţile numărării, centralizării si repartizării 
proporționale a mandatelor” . 

Deputaţii si o parte din senatori erau desemnaţi prin alegeri 
efectuate pe circumscripţii electorale, deosebite fiind numai numărul 
de electori pe care îl reprezenta un deputat sau un senator precum şi 
vârsta compatibilă cu calitatea de deputat si senator (25 de ani pentru 
prima, 40 de ani împliniţi pentru a doua). 

Decretul-lege dezvolta modificarea constituţională din 1917 
privitoare la senatorii de drept, stipulând că mostenitorul tronului, la 
vârsta de 18 ani împliniţi, mitropoliţii si episcopii eparhioţi urmau să 
fie declaraţi senatori de drept” . 

Prin Decretul-lege din 16 noiembrie 1918!%, precum si prin 
decretele electorale pentru Transilvania si Bucovina din 24 august 
1919!!, votul universal era definitiv consacrat în legislaţia română, 
efectele sale asupra organizării şi atributelor corpurilor legiuitoare 
fiind imediate si de substanţă. 


3. Puterea legiuitoare în incidenţa prevederilor 
Constituţiei din 1923 


Legislaţia adoptată în primii ani postbelici a fost integrată în 
codexul din martie 1923, devenind parte constitutivă a acestuia. 

Reformarea constituțională din 1923 înscria în text de lege nu 
numai drepturile, libertăţile si obligaţiile cetăţeneşti, dar si normele 
de organizare ale statului român întregit, precum şi puterea autorită- 
tilor constituite, raporturile juridice dintre cetăţean si stat şi dintre 
locuitorii de pe cuprinsul întregii ţări. 

Reflectând o concepţie modernă, care a stat la baza alcătuirii sale, 
Constituţia îsi axa temeinicia în materie legislativă pe trei principii 

fundamentale: suveranitatea naţională („toate puterile Statului emană 
de la naţiune“! — art. 33), guvernământul reprezentativ (națiunea 
exercită puterea prin delegaţie, adică prin reprezentanţi şi organe alese 
— art. 33) şi separaţia puterilor. 

Ca si alte pacte fundamentale democrate din acea epocă, 
Constituţia română diviza autoritatea politică, în baza principiului sepa- 
rării puterilor, formulat cândva de Montesquieu, în trei ramuri distincte, 
care erau investite cu importante şi inconfundabile atribute: legislativă, 
executivă si judecătorească. 

Puterea legislativă, căci aceasta ne interesează, era exercitată 
colectiv de şeful statului (monarhul) si reprezentanta naţională, în alcă- 
tuire bicamerală. 

Fiecare din cele trei ramuri ale puterii legislative, potrivit normelor 
înscrise în Constituţie, se bucura de iniţiativă proprie în materie de 
propuneri, dar orice lege (indiferent de emitentul ei), pentru a dobândi 
caracter executoriu, trebuia să aibă acordul tuturor ramurilor. 

Constituţia înscria în articole de lege atribuţiile reprezentantei 
naţionale precum şi raporturile dintre aceasta si celelalte puteri în stat. 

Legiuitorul român din 1923 acorda un important rol Adunării 
Deputaţilor şi Senatului, în raport cu instituţia monarhică. Schimbarea 
familiei domnitoare cu o altă dinastie europeană, în caz de refuz la 
succesiune sau lipsă de descendenţi, era posibilă doar cu încuviințarea 
adunărilor reunite, cum tot cu asentimentul lor se putea institui o 
regentă sau locotenenţă domnească în caz de vacanţă a tronului (art. 
78 si 79)!%, se confereau distinctii, se acordau graţieri în materie cri- 
minală etc. Cele două adunări primeau si jurământul regelui şi al 
membrilor regentei (art. 83) '% şi se pronunţau decisiv în situaţia în 
care regele concura la şefia unui alt stat (art. 86). 

Pe de altă parte, însă, seful statului, în calitate de reprezentant al 
puterii executive, exercitându-si mandatul încredințat de adunările 
reunite, avea dreptul de a convoca, preroga sau dizolva Parlamentul 
precum şi de a chema la urne corpul electoral. 

Privit global, textul de lege referitor la prerogativele celor trei 
ramuri ale puterii legislative, dezvăluie intentia constituantului de a 

diminua atributele monarhului. O asemenea intenţie se observă şi în 
raportul dintre rege şi guvern (ca ramuri ale puterii executive) atunci 
când în art. 92 se înscria prevederea: „Guvernul exercită puterea 
executivă în numele regelui“. Se adaugă la acestea şi art. 88 şi 91 
ale Constituţiei, prin care monarhul era definit ca un rege constitu- 
țional!%. 

Parlamentul, în conformitate cu prevederile constituţionale, era 
investit şi cu atribuţii prioritare sau exclusive în materie legislativă, 
cum erau fixarea articolelor din Constituţie supuse modificărilor sau 
revizuirilor precum şi votarea bugetului, legilor privitoare la înzes- 
trare-apărare, contingentele militare etc. Referitor la votarea bugetului 
este de precizat că numai Adunarea Deputatilor era investită cu acest 
drept! , Senatul fiind exclus, pentru a se evita prelungirea inutilă a 
dezbaterilor pe marginea acestuia. 

În sfârsit, în rândul atribuţiilor unice si exclusive ale Parlamen- 
tului se înscria şi validarea sau invalidarea mandatelor propriilor mem- 
bri, rezultați fie în urma alegerilor generale, fie a celor parţiale. 

Constituţia din 1923 acorda o însemnătate deosebită organizării 
celor două camere, precizând la titlul III, capitolul I modul de consti- 
tuire, componenţa precum şi modalităţile de funcţionare. 

Adunarea Deputaţilor se compunea din deputaţi aleşi „prin vot 
universal, egal, direct, obligator şi secret pe baza reprezentării minori- 
tății“. Pentru ca o persoană să obțină dreptul de eligibilitate, trebuia 
să îndeplinească următoarele condiţii: să fie cetăţean român, să se 
afle în exerciţiul drepturilor civile şi politice, să aibă vârsta de 25 de 
ani împliniţi precum şi domiciliul stabil în România!” . 

Comparativ cu Legea electorală din 1918, Constituţia înregistra 
un recul în sistemul reprezentării în Parlament în sensul că exponenta 
proporţională era înlocuită cu delegarea minorităţilor. După cum se 
remarca în epocă, „Prin noul sistem nimeni nu poate fi ales dacă nu 
întruneşte o treime din numărul total al voturilor, pe când la propor- 
țională şansa de a fi ales era în funcţie de diversele forţe în luptă“!%. 

Numărul deputaţilor ca si incapacităţile urmau să fie stabilite de 
legea electorală. 

Senatul era alcătuit din membri aleşi si din membri de drept. 
Membrii aleşi se recrutau pe baza votului obligator, secret şi direct, 
desfăşurat pe circumscripţii electorale, din cetățeni care împliniseră 
vârsta de 40 de ani. Sistemul de votare era asemănător cu cel al Adu- 
nării Deputaţilor, „cu deosebirea că la alegerea pentru Senat nu exista 
sistemul reprezentării minorităţii“. Senatorii erau proclamati aleşi „pe 
baza majorităţii relative a listei care a deţinut mai multe voturi“!%, 

În afara acestei categorii de senatori aleşi direct de întreaga popu- 
latie, care îndeplinea condiţiile de exercitare a dreptului de vot cerute 
de lege, existau încă trei categorii de senatori aleşi: cei desemnaţi de 
Colegiul Consilierilor Comunali (1 la fiecare judeţ), de camerele de 
agricultură, industrie si comerţ, precum şi cei numiţi de universităţi 
(art. 69-71). 

Constituţia din 1923 lărgea considerabil lista senatorilor de drept 
(ea ipso), ceea ce era concludent pentru intenţiile legiuitorilor de a 
conferi acestei ramuri a Parlamentului un rol ponderator în exerciţiul 
celor două adunări. Senatorii de drept se divizau, la rândul lor, în 
două categorii: „membrii de drept“, adică cei care deveneau membri 
ai Senatului în temeiul funcției ce o ocupau, mandatele lor încetând o 
dată cu demnitatea care li se conferea, şi cei care ajungeau senatori de 
drept în virtutea exercitării unor funcțiuni superioare un anumit număr 
de ani. Din prima categorie făceau parte: moștenitorul tronului de la 
vârsta de 18 ani împliniţi; mitropoliţii, episcopii eparhioţi ai biseri- 
cilor ortodoxă română si greco-catolică, capii confesiunilor recunos- 
cute de stat precum şi „reprezentantul superior al musulmanilor din 
Regat“ (art. 72), preşedintele Academiei Române. Se observă, deci, 
lărgirea listei senatorilor din această categorie, comparativ cu 
stipulaţiile Decretului-lege din 16 noiembrie 1918. 

Deveneau senatori: fostii prim-miniştri (cu minimum 4 ani 
vechime în funcţie); fostii ministri (cu o vechime de minimum 6 ani 
în funcţie); fostii presedinţi ai Camerei şi Senatului (care au exercitat 
această demnitate în cel puţin 8 sesiuni ordinare) şi fostii deputaţi şi 
senatori (aleşi în cel puţin 10 legislaturi); primii preşedinţi ai Înaltei 

Curti de Casaţie şi Justiţie (care au deţinut această funcţie 5 ani); 
generalii de rezervă si în retragere (care au avut comanda pe front cel 
putin 3 luni sau au fost sefi de stat major sau inspectori generali de 
armată cel puţin 4 ani în timp de pace); fostii presedinti ai adunărilor 
naţionale plebiscitare de la Chisinău, Cernăuţi si Alba-lulia, care au 
declarat Unirea cu România (art. 73)!10. 

Numărul parlamentarilor care deveneau senatori de drept era, 
astfel, fluctuant, deoarece, potenţial (excluzând decesele), se afla în 
creştere (aşa cum a şi fost de altfel). 

Pentru înlăturarea posibilelor erori în stabilirea calităţii de sena- 
tor, Constituţia prevedea două mijloace de control: 

1. fixarea condiţiilor eligibilităţii în Senat; 

2. examinarea fiecărui caz în parte de către o comisie specială, 
alcătuită din preşedinţii de secţii ai Înaltei Curti de Casaţie şi 
de Justiţie, sub şefia primului presedinte!" . 

Parlamentul, în viziunea prevederilor constituţionale, apărea, 
astfel, ca un organ legislativ prin excelanţă, dar de natură politică, 
singurul în măsură să aprecieze oportunitatea unei legi. El nu 
avea însă posibilitatea cercetării legilor sub raportul normelor de drept, 
ceea ce obiectiv, conducea la situaţia ca o lege votată să intre în con- 
flict cu alta adoptată în trecut. Mai mult, corpurilor legiuitoare le lipsea 
posibilitatea de coordonare a operei legislative cât şi experienţa 
necesară pentru formularea textelor de legi. 

Pentru a evita astfel de conflicte şi incompatibilităţi, constituantul 
român, prevăzător, valida crearea unui organ consultativ si ajutător 
Parlamentului în opera sa legislativă — Consiliul Legislativ — a cărui 
activitate a fost inaugurată la 1 ianuarie 1926'2. 

Nu putem încheia succinta prezentare a prevederilor şi principii- 
lor care au stat la baza codexului din 1923, în relaţie cu adunările 
legiuitoare, fără a face precizarea că acesta menținea principiul votului 
universal înscris în Constituţia din 1917 (modificând însă sistemul de 
reprezentare), iar în unele privințe chiar îl lărgea. Astfel, în art. 6, se 

făcea precizarea că „Legi speciale, votate cu majoritate de două treimi, 
vor determina condiţiuniie sub care femeile pot avea exercițiul 
drepturilor politice“! . 

Mai este de adăugat că pactul fundamenta! din 1923 accentua 
asupra atribuţiilor puterii executive pentru a preîntâmpina eventuale 
dezordini şi a ajuta la consolidarea unificării statale. 

Privită în ansamblul alcătuirii sale, Constitutia din 1923 definea 
şi accentua caracterul democratic al societăţii româneşti, ea însăşi fiind 
o constituţie democrată. Urmarea acestei situaţii a fost promovarea, 
îndeosebi, a intereselor cercurilor financiare şi industriale, ca deţi- 
nătoare a poziţiilor dominante, asupra cărora, se referea, cu obiecti- 
vitate, şi Enciclopedia României de sub redacţia ilustrului sociolog 
Dimitrie Gusti: „În realitate, în mai toate țările, unde s-a stabilit un 
astfel de regim (democratic — n.n.), el a asigurat predominaţia bur- 
gheziei capitaliste, a plutocraţiei, aşa încât în loc să avem un stat care 
să urmărească satisfacerea intereselor generale, el a devenit un stat de 
clasă“!!*, 

Potrivit celor înscrise în Constituţia din 1923, România, ca formă 
de stat, era o monarhie constituţională, ceea ce, teoretic, presupunea, 
după cum sublinia C. Stere, „colaborarea dintre coroană şi naţiune la 
legiferare şi guvernare, după normele şi uzurile dreptului constituţio- 
nal modern, iar pe de altă parte — garanţiile drepturilor şi libertăţilor 
cetăţenesti, fără de cari nu poate fi nici un regim constituţional “!!*, 

De la presupunere la realitate este însă, întotdeauna, o distanţare, 
uneori mai mare, alteori mai mică. 


4. Legile speciale în completarea Constituţiei 
şi efectele lor asupra organizării Parlamentului 


Constituţia a lăsat deschisă completarea ei cu legi speciale, dintre 
care unele fie s-au referit direct la adunările reprezentative, fie indi- 
rect, cum a fost regimul electoral. 

Conform art. 56 al Constituţiei din martie 1923, „Fiecare din 
adunări determină, prin Regulamentul său, modul după care ea își 

exercită atribuţiile““!S . În virtutea acestui articol, cele două ramuri ale 
Parlamentului îşi elaborau în regim de autonomie, de sine stătător, 
propriile regulamente interioare, care erau ratificate de plenul 
adunărilor. 

Camera a funcţionat în baza Regulamentului interior votat în 
şedinţa din 18 decembrie 1920, iar Senatul în temeiul Regulamentului 
din 31 ianuarie 1925. 

Primul dintre acestea a fost modificat după adoptarea Constituţiei 
din martie 1923, la 20 octombrie acelaşi an, în iunie 1925 şi la 22 
decembrie 1931. Modificările au fost însă neesenţiale, astfel încât 
Adunarea Deputaţilor s-a organizat gi a funcţionat, în întreaga epocă 
interbelică, după Regulamentul din decembrie 1920. 

Potrivit normelor înscrise în acest Regulament, Camera cunostea 
două faze de organizare în aceeaşi sesiune: provizorie şi definitivă. 

În prima dintre ele, când se desfăşura validarea alegerilor si a 
deputaţilor, organele sale de conducere se compuneau din: preşedinte, 
4 secretari şi Biroul Provizoriu, împărțit în 10 secţiuni verificatoare 
(cu un număr de 76 membri); în a doua, când se trecea la fondul 
problemelor, se alegeau, prin vot secret şi cu majoritatea absolută a 
voturilor, un Birou definitiv, alcătuit din: preşedinte, 6 vicepreşedinţi, 
8 secretari şi 4 chestori!!7. În afara acestora, erau organizate 16 mari 
comisii permanente, investite cu atribuţii specifice, după cum urmează: 

1. Administraţie generală, judeţeană şi comunală (37 membri); 

2. Afaceri străine (37); 

3. Agricultură, păduri şi domenii (37); 

4. Armată (87); 

5. Instrucţiune publică, culte şi belle arte (37); 

6. Financiară (72); 

7. Lucrări publice, căi ferate etc. (37); 

8. Comert, industrie, mine si vămi (37); 

9. Muncă, asigurări şi prevederi sociale (37); 

10. Sănătate şi igienă publică (50); 

11. Legislaţie civilă, comercială şi criminală (37); 
12. Fiscală (19); 

13. Disciplină, incompatibilitate si imunitate (21); 
14. Poştă, telefon, telegraf (37); 

15. Indigenare (21); 

16. Petiţii (21)!!8. 

Comisiile cuprindeau, practic, toate sferele de activitate: eco- 
nomică, politică, financiară, socială, culturală, învăţământ, stiință etc. 
Este de reţinut că, mergând pe linia promovării unui anume interes 
fată de muncitorime, Adunarea Deputaţilor, ca şi guvernele din pe- 
rioada interbelică, cu mijloace specifice, au creat o comisie speciali- 
zată în problemele de muncă, asigurări şi prevederi sociale. Nu se 
poate sustrage atenţiei nici faptul că Adunarea avea în componenţa ei 
o comisie investită cu mandatul de a cerceta plângerile, reclamaţiile, 
apelurile etc. adresate ei de către cetăţeni, organizaţii, instituţii ş.a. 

Un set numeros de articole din Regulament precizau condiţiile 
constituirii şedinţelor Adunării (prezenţa obligatorie a cel putin 
jumătate plus unu din numărul deputaţilor înscrişi la apelul nominal 
sau a cel puţin 80 de deputaţi!!” ), sancţiunile aplicate deputaţilor care 
absentau sau încălcau disciplina interioară (deputaţii care lipseau de 
la 2/3 din totalul sedintelor pierdeau temporar diurna!” , iar cei care 
insultau, amenințau sau se făceau vinovaţi de acte de violenţă şi încăl- 
cări de lege erau suspendaţi temporar sau excluşi!?! ), modul de desfă- 
şurare a dezbaterilor precum şi al depunerii cererilor de urgență, pro- 
iectelor de lege din iniţiativă parlamentară şi a interpelărilor (art. 40, 
62, 118, 126)'2. 

Ar mai fi de subliniat, din analiza textului acestui Regulament, 
refuzul declarat de a se dezbate problemele referitoare la Coroană 
precum şi conţinutul Mesajului Regal. Instituţia monarhică era decla- 
rată tabu, din raţiuni politice evidente, ceea ce înfrâna consideraţiile 
critice la adresa actelor sale. 

Alcătuirea Senatului, în viziunea Regulamentului votat la 31 
ianuarie 1925, era, în linii esenţiale, asemănătoare cu cea a Adunării 

Deputaulor. Organele alese erau provizorii în faza iniţială (preşedinte, 
4 secretari, 3 chestori) si apoi definitive (preşedinte, 6 vicepreşe- 
dinţi, 8 secretari şi 6 chestori)'*. Erau constituite, totodată, şapte 
comisii permanente, după cum urmează: 


1. Administrativă; 

2. Judiciară şi a afacerilor străine; 

3. Financiară, comercială şi industrială; 

4. Agricolă, domenială, silvică şi viticolă; 

5. Lucrărilor publice, comunicaţiilor si apărării naţionale; 

6. Învăţământului, cultelor şi artelor; 

7. Sănătăţii publice, muncii şi ocrotirilor sociale!?*. 

Numărul mai mic al comisiilor permanente ale Senatului, în ra- 
port cu cele din Cameră, se explică prin deosebirea numerică a compo- 
ziţiei celor două adunări. Şi în cazul Senatului se remarcă existenţa 
unei comisii care avea în obiectiv studierea şi adoptarea unor proiecte 
de hotărâri corespunzătoare în probleme referitoare la muncă, sănătate 
si ocrotiri sociale. | 

Regulamentul definea procedura dezbaterilor, a cererilor de acte, 
interpelărilor, anchetelor parlamentare etc. 

Cele două regulamente precizau că nu puteau fi ocupate conco- 
mitent, de aceeaşi persoană, poziţiile de deputat şi de senator. Deţine- 
rea unuia din cele două mandate excludea automat pe celălalt. 

Adunarea Deputaţilor şi Senatul aveau, aşadar, o alcătuire unitară, 
bazată pe o structură internă asemănătoare şi pe proceduri identice de 
funcţionare. 

În completarea Constituţiei din 1923 s-au înscris şi Legea 
privitoare la regimul electoral (1926) precum şi unele măsuri admi- 
nistrative cu efecte asupra regimului electoral adoptate în 1929. 

Constituţia din 1923, în art. 61, prevăzuse că „Legea electorală 
stabileste toate condiţiunile cerute pentru a fi alegător în Adunarea 
Deputaţilor şi la Senat, incapacităţile şi procedura electorală“!35. 
Potrivit acestei prevederi, la 27 martie 1926 a fost adoptată Legea 

electorală pentru Adunarea Deputaţilor şi Senat, care aducea unele 
modificări sistemului electoral. 

Chiar din primul articol, legiuitorul liberal din 1926 anunta modi- 
ficarea sistemului de reprezentare: „Adunarea Deputaţilor se compune 
din deputaţi aleşi de cetăţeni români majori, prin vot universal, egal, 
direct, obligator si secret, pe baza reprezentării minorităţii, prin scrutin 
de listă, pe circumscripţii electorale“. Se renunta, astfel, la sistemul 
proporţionalităţii, instituit prin Legea din noiembrie 1918, în favoarea 
reprezentării minorităţii, şi se introducea scrutinul de listă utilizat fără 
panaşaj, care obliga alegătorul să voteze o listă întreagă de candidati, 
fără putinţa modificării ei. 

Incapacităţile, nedemnităţile şi incompatibilităţile fixate prin lege 
erau relativ numeroase: condamnaţii pentru crime, speculă ilicită, 
delicte electorale, trădătorii de neam şi de patrie, dezertorii, potrivnicii 
Marii Uniri, patronii caselor de noroc şi de toleranță, militarii activi, 
persoanele cu funcţii retribuite de stat, comune sau justiţie. De aseme- 
nea, Legea, excepta de la dreptul de vot şi femeile. 

Aspectul cel mai însemnat care decurgea din noua lege electorală 
îl constituia, însă, modul de repartizare al mandatelor. Astfel, potrivit 
art. 90 al Legii, se efectua mai întâi centralizarea voturilor obtinute de 
fiecare listă pe întreaga țară, după care urma repartizarea mandatelor 
pe judete. Gruparea politică care, în urma acestui calcul, întrunea „cel 
mai mare număr de voturi pe tară, dar cel puţin un procent de 40 la 
sută fată de celelalte grupări”, era declarată grupare majoritară, iar 
celelalte, grupări minoritare. 

Legea stipula şi situaţiile când o grupare nu putea fi declarată 
majoritară, şi anume: 

a) când nici una din ele n-a obţinut minimum 40% din voturi şi, 

b) când două grupări au obţinut, fiecare în parte, mai muit de 

40% din voturi, dar au paritate de procente. 

Gruparea politică declarată majoritară, primea inițial 50% din 
mandate, restul de 50% fiind distribuite pe bază proporțională între 
toate partidele politice care participaseră la alegeri si care obținuseră 

cel puţin 2% din totalul voturilor exprimate pe întreaga ţară, inclusiv 
partidul declarat majoritar’?! . 

Această prevedere a Legii, inspirată din Legea electorală italiană 
din 7 ianuarie 1923, a provocat vii reactii în rândul opiniei publice 
românesti, fiind interpretată ca o restrângere a votului universal pro- 
clamat de către Constituţia din 1923. S-a accentuat îndeosebi asupra 
sursei de inspiraţie a legiuitorului din 1926, care, după cum s-a văzut, 
o constituia Legea electorală adoptată de regimul fascist italian. 

Fără a omite, desigur, restrângerile aduse principiilor votului uni- 
versal prin Lege, opinăm că nu trebuie supralicitată sursa de inspiraţie 
a legiuitorului. Guvernului I. I. C. Brătianu nu i-a fost în intenţie un 
„transplant“ legislativ fascist în România, ci, mai degrabă, o tehnică 
electorală pe care o considera potrivită obiectivelor politice ale forma- 
țiunii pe care o reprezenta. De altfel, acest aspect a fost observat de 
unii autori străini din epocă, cum a fost şi francezul Andre Tibal, care 
afirma: „Această lege se caracterizează prin prima acordată majorităţii. 
Rațiunea exprimată de către Partidul Liberal în introducerea acestui 
sistem, este aceea că România, în împrejurările de atunci, era lipsită 
de guverne stabile şi înzestrate cu o autoritate necontestabilă, de 
guverne care guvernau si durau. Trebuia evitată criza parlamen- 
tarismului si, prin urmare, a puterii executive care se observa în 
numeroase ţări şi care constă în guverne de evoluţie, efemere şi fără 
autoritate““!2 . 

O altă completare a Constituţiei a reprezentat-o acordarea, în 1929, 
a dreptului de vot unor categorii de femei la alegerile locale. În 
conformitate cu prevederile art. 375 al Legii pentru organizarea 
administraţiei locale, promulgată la 3 august, dobândeau drept de vot 
acele femei care îndeplineau una din condiţiile următoare: erau 
stiutoare de carte (minimum ciclul inferior secundar, normal sau 
profesional, adică 4 clase), erau functionare de stat, comună sau judet, 
văduve de război, decorate pentru merite în timp de război sau făceau 
parte, la sanctionarea legii, din conducerea unor societăţi cu perso- 
nalitate juridică, având drept scop „revendicări sociale, propagandă 
culturală sau asistenţă socială“!%. 

Investirea unor categorii de femei cu drept de vot, act pozitiv si 
salutar deopotrivă, lăsa însă deschisă perspectiva soluționării defini- 
tive a problemei acordării sufragiului universal tuturor cetăţenilor 
români de sex feminin. 


5. Tentative de modificare a 
Constituţiei din 1923 


Au existat şi alte legi, decrete sau regulamente, în afara celor 
semnalate, care au avut, însă, efecte secundare fie asupra regimului 
electoral, fie asupra activităţii corpurilor legiuitoare până la 
promulgarea Constituţiei din februarie 19381! 

Unele tendinte de modificare a Constituţiei, ceea ce implica 
schimbări şi în structura sau atributele Parlamentului, s-au făcut simţite, 
este adevărat, mai ales după lovitura prinţului Carol din iunie 1930. 
Incitaţiile în această direcţie aveau determinări felurite, predominante 
fiind însă interesele de partid sau ale cercurilor apropiate regelui Carol 
al II-lea. 

Anteproiectul de Constituţie propus de doctorul Romul Boilă în 
1931, fruntas de marcă al P.N.Ţ,, criticând Constituţia din 1923 pentru 
tendințele centraliste, preconiza descentralizarea instituțională, cu 
efecte inclusiv asupra Parlamentului. Potrivit anteproiectului, opera 
legislativă cădea în sarcina Consiliului de Stat, care urma să se con- 
stituie în „organul central de guvernare şi de legislaţie al statului 
român“!*? precum şi a dietelor provinciale. Acestora din urmă li se 
rezerva rolul soluționării tuturor „afacerilor“ asupra cărora nu li s-a 
dat o dezlegare legislativă de către Consiliul de Stat. 

Iniţiativa în materie legislativă a dietelor provinciale era însă 
limitată prin faptul că orice proiect se cerea a fi opera colectivă a 
dietei şi a regelui, cu alte cuvinte trebuia să aibă încuviințarea de 
principiu a monarhului. 

Inspirându-se din modul de alcătuire a Senatului, proiectul de 
constituţie propus de dr. R. Boilă extindea categoria senatorilor de 

drept şi la nivelul dietelor regionale, ceea ce, considerăm noi, restrân- 
gea considerabil sfera de acţiune şi rolul acestor instituţii cu atribuţii 
legislative. 

În 1933 era dat publicităţii un alt proiect de reformă constitutio- 
nală, datorat lui M. Manoilescu, care motiva astfel inițiativa: „Consti- 
tuția învechită de astăzi trebuie să facă loc, printr-o revizuire radicală, 
noii constituţii corporative“? . În spiritul noii constituţii, Parlamentul 
dobândea un caracter corporativ, restrângându-si, mai mult decât 
considerabil, sfera de atribuţii, rolul ca şi activitatea politică. 

Proiectele precum şi ideile de reformare constituţională au luat 
o consistenţă nebănuită în cursul anilor 1934-1936, când se „astepta“ 
la o iminentă lovitură de stat în România, iniţiată şi organizată de 
forțe antidemocratice (inclusiv de cercurile apropiate regelui Carol 
al II-lea), urmată de modificarea pactului fundamental. În aceste 
condiţii, confruntările de opinii pro şi contra modificării Constituţiei 
din 1923 se accentuează, susținătorii Constituţiei insistând îndeosebi 
pe idea că pactul fundamentul era esențialmente democrat. Desigur, 
mozaicul poziţiilor este contrastant prin tonuri, nuante şi idei, dar 
are, după cum se observă, o tendinţă tot mai evidentă de cuprindere 
a oamenilor politici democrați, fără deosebire de coloratura lor 
politică, în aceeaşi parte a liniei de demarcaţie dintre democraţie şi 
resurecţia reacționară. 

Incitarea opiniei publice asupra chestiunii constituţionale, după 
cât se pare, atât în 1934 cât şi în următorul an, a avut mobiluri temeinice. 
După unele indicii, către sfârşitul anului 1934 Carol al II-lea ar fi dat 
dispoziţii unui grup de politicieni să elaboreze proiectul unei noi 
constituţii care, potrivit ecourilor din epocă, se înscria pe linia de- 
mersului său către accentuarea prerogativelor regale. Textul proiec- 
tului ar fi preconizat modificarea componenței Senatului, în sensul 
alcătuirii lui din senatori alesi şi din senatori numiti de rege, precum 
şi al Camerei, prin reducerea substanţială a numărului deputatilor". 

Presa de partid şi publicaţiile independente s-au făcut ecoul 
neliniştii opiniei publice care, în majoritatea ei, nu accepta revizuiri 
constituționale. 

Câteva spicuiri din gândurile gazetarilor de atunci sunt ilustrative 
în acest sens. „Desigur noi nu credem că Constituţia ce-o avem — 
opina Mircea Balint — este cea mai bună, pe care şi-ar fi putut-o da 
poporul nostru, dar nu este mai puţin adevărat că desființarea libertă- 
ților şi scoatera politicii externe de sub controlul Parlamentului 
înseamnă reacțiune completă...“135, 

Referindu-se la „campania“ de revizuire a Constituţiei, declanşată 
în 1935, un alt publicist — I. Ciucă-Lita — aprecia că orice modificare 
a acesteia implica restrângerea libertăţilor cetăţeneşti, fapt pentru care 
partidele politice democrate se declarau potrivnice!* . 

Stăruinţa cu care în toate mediile politice se discuta despre 
posibilitatea modificării pactului fundamental, dar mai ales nelinistea 
manifestată de opinia publică, a determinat Oficiul de Studii Legisla- 
tive să întreprindă o cercetare competentă, în cursul anului 1935, asupra 
condiţiilor şi implicaţiilor determinate de o eventuală revizuire 
constituţională. Rezultatele cercetării, la care şi-au dat concursul prof. 
P. P. Negulescu, presedintele Oficiului, Octavian Goga, prof. A. C. 
Cuza, prof. C. Rădulescu-Motru, prof. S. Mehedinţi, George Fotino, 
membru al Oficiului, conf. lon V. Gruia, loan C. Filitti, membru al 
Consiliului Legislativ, Emanoil Slătineanu, membru al Oficiului ş.a., 
au fost publicate integral în revista „Parlamentul Românesc“ din 8 
noiembrie 1935. 

Cercetarea întreprinsă este interesantă nu numai prin rezultatele 
sale, dar şi prin modul în care a fost concepută, la dezbateri fiind 
invitaţi să participe nu numai specialisti, dar si politicieni cu orientări 
diferite, ceea ce dezvăluie atât gânduri sau intenţii, cât şi poziţii 
divergente. 

Împotriva revizuirii se declarau P. P. Negulescu, S. Mehedinţi, 
„George Fotino, Emanoil Slătineanu, I. Bour, Corneliu Rudescu; pentru 
modificarea Constituţiei pronunțându-se Octavian Goga, A. C. Cuza, 
C. Rădulescu-Motru, I. V. Gruia, loan C. Filitti, Constantin G. Vasiliu 
fie în sens democrat, fie în sens nondemocrat. 

Dezbaterile relevă însemnătatea acordată Parlamentului în ambele 

situatii, ceea ce reconfirmă temeiul constituțional şi practic al existenţei 
lui în sistemul democraţiei românesti. 

Din primul grup de participanti la dezbateri se detasează 
intervenţiile profesorului P. P. Negulescu şi juristului George Fotino 
atât prin viziune cât gi prin substanța discursului politic. 

Orice constituţie, oricât de perfectă ar fi ea, avea, după cum aprecia 
primul dintre aceştia, si multe defecte, cu reflex ai contradicţiilor 
inerente ale dezvoltării societăţii. Constituţia din 1923 nu făcea 
excepiie de la regulă, dar împlinea un rol si un rost bine definite în 
România de atunci, iar modificarea ei, ca a oricărui pact fundamental, 
implica primejdii pentru viaţa statului român. Şi fiindcă Negulescu 
aprecia că formeie constituţionale trebuiau să aibă continuitate până 
la epuizarea deplină a efectelor lor pozitive, sau, altfel spus, până la 
perceperea rezultatelor preconizate la întocmirea lor, el se arăta adver- 
sar al reformelor cu orice preţ si reformatorilor ocazionali. „Ambiţia 
atâtora din conducătorii statelor — sublinia el —, de a-şi crea, cu orice 
preţ, o aureolă de reformatori, cu care să treacă apoi în istorie, nu 
poate justifica schimbări, a căror utilitate n-a devenit, prin ea însăşi, 
evidentă“. 

P. P. Negulescu nu accepta nici versiunile propuse de aga zişii 
„moderați“, înțelegând prin aceştia pe acei politicieni care vroiau 
modificarea Constituţiei „doar“ în sensul sporirii prerogativelor 
Coroanei, deoarece monarhul se bucura de largi atribuţii, inclusiv de 
numirea şi revocărea miniştrilor sau dizolvarea Parlamentului. 

Tuturor celor care vroiau modificarea Constituţiei el le argumenta: 
„Constituţia nu e nicidecum vinovată de neajunsurile atât de multe şi 
de mari de care suferim. Nu modificarea ei le-ar putea, prin urmare, 
înlătura... A stărui doar în ideea de a o modifica cu orice pret, ar însemna 
a turbura tara degeaba, fără nici o nevoie şi fără nici un folos, pe 
asemenea vremuri, când ordinea şi linistea ne-ar fi mai necesare ca 
oricând“! , 

Reflectii asemănătoare sau identice exprima uneori şi vicepreşe- 
dintele Adunării Deputaţilor din legislatura 1934-1935, George Fotino, 

care era de părere că legea fundamentală a statului român nu releva în 
practică întreaga sa măsură. Cea mai frapantă şi ilustrativă situaţie 
rezultată din neconcordanta dintre litera Constitutiei şi practica politică 
o identifica în poziţia pe care o deţinea Parlamentul în viaţa societăţii 
românesti. Investirea acestuia cu toate prerogativele constituţionale 
în activitatea curentă, dar mai ales respectarea lor reprezenta soluţia 
necesară şi aşteptată de opinia publică românească. În realizarea acestui 
demers, considerat de însemnătate hotărâtore pentru primenirea 
moravurilor şi climatului politic românesc, G. Fotino accepta chiar o 
modificare constituţională, dar o modificare care să însemne... 
„Constituţia din 1923 aplicată“? , 

Caracteristic stilului său polemic, S. Mehedinţi, unul dintre opo- 
zanţii ideii reformării Constituţiei din 1923, persifla pe detractorii 
regimului constituțional în vigoare atunci: „lar cei care mai umblă cu 
marafeturi constituţionale, propunând nu ştiu ce forme şi reforme, 
sunt oameni a căror caracterizare o vom face altă dată“. 

Schimbarea pactului fundamental era reclamată atât de politicieni 
cu vederi democrate, cât şi de cei care, prin poziţii, se apropiau de 
curentele nondemocrate. 

Problema constituţionalităţii legilor, pe care o aborda în studiul 
său Constantin G. Vasiliu, îi da posibilitate să observe că o eventuală 
corecție a Constituţiei trebuia să aibă în vedere şi înlăturarea „cenzu- 
rii“ exercitate de puterea judecătorească asupra legislativului, în 
materie de drept public, prin Înalta Curte de Casaţie. 

C. Rădulescu-Motru, combătând statul liberal, a cărui existenţă 
o vedea deja încheiată, aspira către o nouă formulă de stat — cel 
țărănesc —, a cărui rațiune politică ar fi constituit-o primatul 
intereselor populaţiei agrare. Cum şi în ce sens urma să fie organizat 
noul stat, pe ce temeiuri instituţionale nu se pot desluşi însă din 
intervenţia cunoscutului universitar. Mai clar şi mai explicit s-a arătat 
Ion V. Gruia, susținătorul „societăţilor tari“, care ar fi acordat, după 
opinia sa, „larg şi generos, libertăţi şi drepturi mdividuale“ şi în 
care Parlamentul trebuia să fie expresiunea naţiunii, „în ceea ce are 

organic, creator, permanent şi specific“? . Conferenţiarul de drept 
de la Universitatea din Bucuresti, în baza constatărilor proprii, confi- 
gura astfel deschiderile viitoare ale României în urma reformării 
constituţionale: 


1) reprezentarea politică numerică şi abstractă urma să fie înlo- 
cuită cu reprezentarea profesională, care „va îndepărta defec- 
tele organice ale funcţiei legislative, în cadrul actualei demo- 
craţii formale“. 

2) Puteri crescute erau atribuite şefului statului şi executivului, 
în raport cu celelalte puteri. 

3) Regele devenea instrumentul central al puterii executive, 
arbitrul suprem. 

4) Spiritul de ordine moral-politică si de legalitate se conso- 
lidau!% . 


Noi codificări constituționale preconizau Octavian Goga si A. C. 
Cuza când reclamau încadrarea ţării „într-o ordine nouă de simtire 
creatoare“ precum şi o „constituţie românească“ cu un conţinut emina- 
mente naţionalist! . 

Intensitatea dezbaterilor pe tema sistemului constituţional s-a 
dovedit nu lipsită de motivaţie, iar nelinistea care-si făcuse loc în cercu- 
rile politice s-a arătat a fi întemeiată. Către sfârşitul aceluiaşi an, 
guvernul Gh. Tătărescu, în intenţia căruia s-a aflat aplicarea unor 
corecţii Constituţiei din 1923, abandonând un astfel de proiect — se 
pare în urma presiunilor apiniei publice —, se lansează în acţiunea de 
modificare antiparlamentară a Regulamentului interior al Camerei. 
Obiectivul, înscris pe linia aceloraşi intenţii, nu este realizat, dată fiind 
opoziţia hotărâtă a unui grup de deputaţi, din care se remarcă N. 
Săveanu, Al. Popescu-Nicgesti şi George Fotino!'*%. 

Surescitarea politică determinată de manevrele unor cercuri 
interesate în schimbări ale fundamentului constituţional al statului 
român a pregătit, într-un fel, terenul pentru modificarea Constituţiei 
democratice din 1923. 

6. Normele vieţii parlamentare în 
accepțiunea Constituţiei „Carol al II-lea“ 


În februarie 1938, după strădanii neizbutite până atunci şi după 
consumuri considerabile de energii interesat dirijate, Carol al II-lea 
îşi vedea împlinit un obiectiv urmărit cu cerbicie încă de la 
înscăunare: proclamarea regimului autoritar. Astfel, după expresia 
fericită a lui N. Iorga, „lovitura zăbovită atâţia ani, se produse“. 
Nu stim dacă impulsurile lăuntrice spre exclusivism, grandomanie 
si autoritarism au precumpănit sau o anume „modă“ din epocă, de 
care am mai vorbit — „moda“ dictaturilor personale sau „colective“, 
indiferent de culoarea politică a făptuitorilor lor — au fost aspecte 
care au precumpănit în preocuparea pentru instaurarea unui astfel 
de regim politic. Cert este că suveranul autoritar, şi-a luat rolul în 
serios, restructurând „etajele“ superioare ale societăţii românesti 
după propriile deziderate şi interese. 

Suportul normativ al noului regim politic l-a reprezentat edictarea 
unei noi legi fundamentale a statului, nouă ca formă în evoluţia 
constituțională a României, dar păstrând multe din prevederile vechii 
constituţii. 

După principiile fundamentale ale drepturilor şi îndatoririlor 
cetăţeneşti, cuprinse în titlurile I si II care, în esență, nu se deosebeau 
de cele prevăzute în Constituţia liberală, în titlul II erau tratate proble- 
mele referitoare la organizarea statului român. Desi, formal, Constituţia 
carlistă recunostea separaţia puterilor în stat, în practică ea crea o 
situaţie privilegiată suveranului, care, conform art. 30, era declarat 
„capul statului“! . Potrivit normelor înscrise în Constituţie, regele 
lua parte activă la exerciţiul celor trei puteri — legislativă, executivă şi 
judecătorească — în idea realizării „unităţii organice a statului“, după 
cum încerca să demonstreze atunci presedintele Înaltei Curti de Casaţie, 
Andrei Rădulescu. 

Fuziunea puterilor în persoana monarhului se exprima astfel: 

— în domeniul legislativ — regele avea drept complet de iniţiativă 
(sancţiona si promulga legile, putea refuza sancţionarea, fără de care 

nici-o lege nu avea putere executorie), pe câtă vreme Parlamentul, ca 
reprezentantă legislativă a sefului statului, era investit cu drepturi 
restrânse (iniţiativa proprie era limitată „numai la legi în interesul 
obstesc al Statului“, după cum se prevedea în art. 31 al Constituţiei); 
monarhului îl revenea atribuţia exclusivă de a convoca, deschide şi 
dizolva Parlamentul (fie una din cele două adunări, fie concomitent 
amândouă), căreia i se adăuga dreptul de a preroga adunările în temeiul 
aceluiaşi articol — 45 (capitolul I: Despre rege); 

— în domeniul executiv — puterea încredințată sefului statului 
era exercitată de guvern, după normele prevăzute în Constituţie, dar 
acesta dispunea de dreptul de a numi şi revoca miniştrii şi funcţionarii 
publici, de a decreta regulamente pentru aplicarea legilor, de a acredita 
ambasadorii şi ministrii plenipotenţiari, de a încheia tratate si convenţii 
(fără să fie supuse ratificării adunărilor legiuitoare), de a declara război 
sau a încheia pace; 

— în domeniul judecătoresc — lua parte la legiferarea organizării, 
acestei puteri si numea magistraţii, potrivit legilor; hotărârile 
judecătoreşti erau executate în numele său, prin reprezentanţii puterii 
executive. 

Analiza comparată a articolelor înscrise în titlul III al celor două 
constitutii reflectă pregnant deosebirile calitative dintre cele două 
regimuri politice care s-au exercitat în România în urma aplicării lor. 
Pe câtă vreme prin pactul fundamental din 1923 s-a reiterat regimul 
parlamentar-constituţional, prin codexul din 27 februarie 1938 s-a 
legiferat „un regim autoritar“, cum era definit acesta chiar în epocă!* . 

Intenţiile legiuitorului din 1938 sunt bine precizate în conţinutul 
articolelor 30-33, 44-46 s.a. precum şi în consacrarea capitolului | 
prerogativelor regale şi nu reprezentanţelor naţionale, cum proceda 
Constituţia din 1923. 

Există, desigur, si alte norme ale Constituţiei carliste care instituie 
puterea, aproape suverană, a regelui în problemele vieţii de stat. Unele 
dintre ele, dată fiind implicarea reprezentantei naţionale, interesează 
îndeosebi pentru lămurirea unor aspecte privind rolul gi atribuţiile lor 
în incidenţa prevederilor constituţionale. 

Noul pact fundamental concepea o altă organizare a Parlamen- 
tului, anume pe baze corporatiste, esenţial deosebită de alcătuirea lui 
fixată prin Constituţia din 1923. 

Camera Deputaţilor se compunea din deputaţi alesi pe o durată 
de 6 ani de către cetăţeni români care îndeplineau următoarele condiţii: 
să ştie să scrie şi să citească, să aibă vârsta de 30 de ani împliniţi, să 
nu intre în cazurile de incapacitate şi nedemnitate prevăzute de lege si 
să exercite o ocupaţie efectivă într-una din următoarele trei categorii: 

1. agricultură şi muncă manuală; 

2. comerţ şi industrie; 

3. ocupaţii intelectuale (art. 61 şi 62)!%. 

Senatul era alcătuit din „senatori numiţi de rege, din senatori de 
drept şi din senatori aleşi cu vot obligatoriu, secret şi exprimat prin 
scrutin uninominal“!*! (art. 63). 

Paritatea dintre senatorii numiţi şi cei aleşi exprima voinţa consti- 
tuantului de a controla şi dirija activitatea Senatului. Aşa se explică 
de ce legiuitorul, spre deosebire de Constituţia din 1923, acorda întâie- 
tate senatorilor numiţi. 

Accentuând însemnătatea senatorilor numiţi, noul pact funda- 
mental limita numărul senatorilor de drept, opunându-se creşterii 
rândurilor acestora prin eliminarea art. 73 al vechii constituţii care 
prevedea cazurile de obținere a acestei investituri. Deveneau senatori 
de drept numai acei parlamentari care, la data promulgării Constituţiei, 
dobândiseră deja această calitate. Este de observat şi faptul că în rândul 
senatorilor de drept, care primeau titlul în virtutea înaltei lor situaţiuni 
în stat şi în biserică, erau incluşi toţi principii familiei regale, la vârsta 
majoratului (art. 64). 

Diferențe între cele două constituţii se semnalează şi în ce priveşte 
durata mandatelor senatorilor. Potrivit normelor constituţionale din 
1938 durata mandatelor senatorilor numiţi şi aleşi era de nouă ani 
(art. 64). Mandatele acestora din urmă se reînnoiau însă din trei în trei 
ani de la data depunerii jurământului în proporţie de o treime, prin 
tragere la sorţi!*?. 

Cele două camere, în opera legislativă, erau sprijinite de Consiliul 
Legislativ, a cărui existentă era menţinută în continuare pe aceleaşi 
principii de funcţionare ca şi în vechea constituţie (art. 72)'%, cu 
deosebirea, esenţială de altfel, că devenea „parte integrantă din 
legislativ'“!5*. 

Constituţia carlistă, mergând pe linia limitării atribuţiilor Parla- 
mentului, transfera operaţia validării mandatelor unui organ tehnic al 
puterii judecătoreşti — Înalta Curte de Casaţie şi Justiţie — si modifica 
raporturile dintre adunări şi guvern, în sensul că acestea îşi diminuau 
atribuţia de control asupra cabinetelor. Art. 65 al Constituţiei stipula 
că miniștrii aveau răspundere politică numai faţă de rege!*5. 

Constituţia acorda, însă, dreptul parlamentarilor de a formula 
întrebări ministrilor, ca mijloc de control al guvernului. 

Din analiza principiilor si prevederilor Constituţiei din februarie 
193815 rezultă că Parlamentul, ca instituţie politică, era menţinut, 
dar într-o alcătuire nouă, cu atribuţii noi, care-i diminuau, într-o consi- 
derabilă măsură, rolul şi însemnătatea sa în sistemul politic românesc. 

De altfel, aspectul care înlătură orice îndoială asupra caracterului 
Constituţiei din 1938 şi al regimului politic instaurat în urma intrării 
ei în vigoare l-a constituit, după părerea noastră, însăşi titulatura care 
i s-a atribuit: „Constituţia Regele Carol al II-lea“. Se vrea, astfel, să 
se accentueze, incidenţa concepțiilor şi obiectivelor proprii ale mo- 
narhului României în materie legislativă cu forma lor de exprimare şi 
concretizare pe plan politic în sistemul organizării instituționale a 
noului regim. 

Adepții guvernării autoritare carliste s-au străduit să explice 
inclusiv „logica“ denumirii atribuite Constituţiei din 27 februarie 1938. 
„Ea (Constituţia — n.n.) — aprecia Andrei Rădulescu — nu este o imitație 
a altor constituţii, cum se crede de unii. Are caracterele ei speciale şi 
reprezintă un gen deosebit, faţă de constituţiile create în ultimii ani“. 
De aici concluzia: „pe bună dreptate, trebuie să poarte numele de 
„Constituţia Regele Carol al Il-lea“!”. 

7. Legile din 1939 în completarea 
Constituţiei monarhiste 


În tehnica legislativă, un pact fundamental era deschis completă- 
rilor ulterioare cu legi, având caracter organic. Codificarea Constitu- 
țională din februarie 1938 a prevăzut posibilitatea completării ei cu 
astfel de legi, între acestea, care interesa, în mod deosebit, instituţia 
parlamentară, fiind Legea electorală din 9 mai 1939. 

Legea se constituia într-o componentă esenţială a demersului noii 
autorităţi în direcţia configurării unui alt rol si, prin urmare, unor alte 
prerogative Adunării Deputatilor si Senatului. 

Referatul Consiliului de Ministrii, care însoțea Legea, definea 
cu limpezime concepția şi strategia politică a legiuitorului: „Articolele 
de sub Capitolul II al Constituţiei (din 1938 — n.n.) definesc şi preci- 
zează caracterul adunărilor legiuitoare, compunerea şi functionarea 
lor si atribuţiunile ce au a ie îndeplini“. 

Acţiunea puterii legiuitoare era încadrată, astfel, pe linia intere- 
selor generale ale statului, determinându-i-se rolul şi pozitia sa în raport 
cu celelalte puteri. 

„Nu mai există, ca ih trecut — se releva în continuare în Referat — 
un primat al legislativului față de executiv “ (subl. ns. — n.n.) căruia a 
trebuit să i se asigure un exerciţiu nestingherit, de nici o piedică, a 
acţiunii si a răspunderilor sale. „Această nouă orânduire a rolului 
puterilor în stat nu înlătură şi nici nu scoboară importanţa institutiei 
parlamentare“! . 

Textul Legii electorale accentua interesul asupra Senatului, cu 
deosebire asupra competenţei sale funcţionale. 

Alegerea deputaţilor şi a senatorilor, potrivit legii, se efectua prin 
„vot secret, obligatoriu şi exprimat prin scrutin uninominal pe 
circumscripţiuni“!* (11 pentru Cameră si una pentru Senat). 

Aveau drept de vot pentru alegerea senatorilor acei cetăţeni 
(bărbaţi sau femei) care, pe lângă conditiile amintite, întruneau şi cali- 
tatea de „membrii în organele de conducere ale corpurilor constituite 
în stat din cele trei categorii de îndeletniciri prevăzute“, după cum 
urma: 

I. (pentru agricultură şi muncă) — camerele agricole; asociaţiile 
si sindicatele agricole, viticole, pomicole etc., având personali- 
tate juridică recunoscută; camerele de muncă; breslele de 
muncitori, funcționari particulari si meseriaşi; 

II. (pentru industrie şi comerţ) — camerele de industrie si co- 
mert, sfaturile negustoresti; asociaţiile de industriaşi, care au 
personalitate juridică recunoscută; 

III. (pentru ocupaţiuni intelectuale) — Asociaţia Învăţătorilor; 
Asociaţia Clerului; asociaţiile sau colegiile inginerilor, arhi- 
tecţilor, medicilor, veterinarilor, farmacistilor, avocaţilor si 
scriitorilor şi artelor frumoase!“ . 


Regulamentele interioare ale celor două camere se înscriu în 
aceeaşi orientare fixată de Constituţie. La 21 iunie 1939 este votat 
Regulamentul Adunării Deputaţilor, ilustrativ asupra conceptiei care 
a stat la baza legislaţiei din perioada regimului autoritar carlist. 

Încă de la început, se stipula obligativitatea fiecărui deputat de a 
presta jurământ de credinţă regelui, în caz contrar pierzând mandatul 
fă ai 

Camera cunostea tot două faze de organizare, simplificate, însă, 
în raport cu normele regulamentare din 1920, valabile, cu mici modi- 
ficări, până în 1939: provizorie si definitivă. Biroul provizoriu nu mai 
era desemnat de Adunarea nou aleasă. Potrivit art. 2, la deschiderea 
primei sesiuni a anului, Biroul Definitiv al sesiunii precedente 
îndeplinea, temporar, functiile Biroului Provizoriu. Era, fără îndoială, 
încă un atribut — este în adevăr nu major, dar semnificativ totuşi — de 
care Camera, într-un fel, era deposedată, anume dreptul de a-si desem- 
na prin vot Biroul Provizoriu. Pierderea acestui drept era consecința 
retractării altuia — validarea alegerilor — trecut, după noile dispoziţii 
constituţionale, în sarcina Înaltei Curti de Casatie. 

Biroul Definitiv era alcătuit dintr-un număr mai restrâns de 
membri care erau aleşi prin scrutin uninominal, secret si cu majoritatea 
absolută a voturilor exprimate (art. 3)!'®. 

Reduceri au fost operate si la numărul comisiilor permanente — 

14, în loc de 16 — precum si în componenţa lor (maximum 50 membri, 
minimum 15). Acestea erau următoarele: 


1. Comisia de administraţie generală si locală (25 membri); 

2. Afaceri străine (25); 

3. Armatei, aviaţiei, marinei militare şi comerciale (25); 

4. Legislaţie civilă, comercială şi penală (25); 

5. Financiară, bugetară şi de legislaţie fiscală (50); 

6. Economie naţională (25); 

7. Agricultură, păduri si domenii (25); 

8. Lucrări publice, căi ferate, căi de comunicaţie, postă, telefon 
şi telegraf (25); 

9. Educaţie naţională, culte şi arte (25); 

10. Muncii, asigurărilor şi prevederilor sociale (25); 

11. Sănătate şi igienă publică (25); 

12. Disciplină, incompatibilitate şi imunitate (15); 

13. Naturalizări (15); 

14. Petiţiuni (15)'%. 


Regulamentul cuprindea norme privind desfăşurarea şedinţelor, 
prezentarea, discutarea şi votarea proiectelor de legi, formularea 
întrebărilor şi interpelărilor, disciplina interioară etc. 

În conformitate cu prevederile Regulamentului, deputaţii aveau 
obligativitatea de a lua parte la dezbateri „îmbrăcaţi în uniforma 
«Frontului Renasterii Naţionale»'!*, măsură de inspiraţie cazonă 
sau festivistă, care trăda voinţa expresă a legiuitorului ca 
parlamentarii să se alinieze politicii promovate de şeful statului. Ea 
era întărită şi de menţinerea aproape nemodificată a articolului din 
vechile regulamente referitor la interdictia discutării persoanei 
monarhului şi a actelor sale. 

Biroul Definitiv al Senatului, potrivit noului Regulament inte- 
rior de funcţionare, era alcătuit din: preşedinte, 4 vicepreşedinţi, 4 
secretari şi 4 chestori, la fel ca organismul similar al Camerei'%5. 

Structural, Adunarea Deputaţilor, ca şi Senatul, se deosebeau de 
vechiul model de organizare, păstrând însă numeroase elemente ale 
acestuia, între care unele tehnici de lucru, mijloace şi metode de 
finalizare a propriilor initiative, sistem de autogestiune etc. 

În tentativa destabilizării funcţiei şi rolului adunărilor legiuitoare, 
obiectiv prioritar pe agenda politică a regelui Carol al II-lea, 
Parlamentului nu i s-a putut refuza însă dreptul de replică (întrebări, 
interpelări), cum nu i s-a sustras nici atribuţia de a primi plângeri, 
petiţii, reclamaţii etc., ceea ce denotă, într-un fel, reținerea noului regim 
în aplicarea integrală a planurilor în acest sens. Posibil este ca şeful 
suprem al executivului, evident din raţiuni politice, să fi păstrat 
„decorul“ parlamentar si pentru raporturile pe care le-a promovat cu 
democraţiile occidentale sau pentru a preveni, eventual, unele exa- 
cerbări politice interne. 


NOTE 


% Constituţiunea cu modificările din 1917, Bucureşti, Ediţiune oficială, 
Imprimeria Statului, 1919, p. 16. 

'% P, Constantinescu-laşi, Reforma constituţiei. Constatări istorice, Bârlad, 
1923, p. 68. 


1% Constantin Stănescu, Alcătuirea Parlamentului şi senatorii de drept în 
sistemul Constituţiei de ia 1923. Studiu de doctrină şi jurisprudenţă, 

p. 192; Lege pentru organizarea şi funcţionarea Consiliului Legisiativ 
din 26 februarie 1925, în C. Hamangiu, Codul general al României. Legi 

V 
DEMERSURI PRELIMINARE 
ALE ACTIVITĂŢII LEGISLATIVE 


Sesiunile parlamentare (ordinare sau extraordinare) au fost prece- 
date de unele demersuri care, fiecare în felul său, a avut efecte calita- 
tive asupra activităţii celor două adunări. În esenţă, acestea reprezintă 
„Operații“ premergătoare desfăşurării activităţii propriu-zise a Came- 
rei şi a Senatului, reprezentate fiind de scrutinurile electorale, consti- 
tuirea adunărilor şi alegerea propriilor organe de conducere, precum 
si de validarea rezultatelor scrutinurilor parlamentare generale sau 
parţiale. Deşi constituirea adunărilor si desemnarea organelor de 
decizie se încadrează în mecanismul activităţii parlamentare, deliberat 
le-am decupat de acesta, pentru ca să concentrăm atenţia asupra aspec- 
telor fundamentale ale funcţiilor Adunării Deputaţilor si Senatului în 
sistemul politic românesc din al 4-lea deceniu. 


1. Scrutinurile electorale 


Constituirea adunărilor reprezentative era consecinţa alegerilor 
parlamentare generale, al căror număr, în deceniul al 4-lea, a fost de 
cinci, desfăşurate după cum urmează: la 1 iunie 1931, 17 iulie 1932, 
20 decembrie 1933, 20 decembrie 1937!5 şi la 1 iulie 1939!% . Rezultă 
că o alegere, în deceniul al 4-lea, a avut loc, în medie, la interval de 

doi ani şi cinci luni, faţă de un an şi cinci luni, cât s-a înregistrat în 
deceniul 1919-1929. 

Alegerile au fost organizate şi s-au desfăşurat sub patronajul 
naţional-liberalilor (2), naţional-tărănistilor (1), Uniunii Nationale (1) 
şi F.R.N.-ului (1), formaţiuni politice care, de altfel, au obținut victo- 
ria în scrutinurile respective, cu excepţia P.N.L., în decembrie 1937, 
care nu a întrunit numărul de voturi necesar pentru a fi proclamat 
partid „majoritar“. Numărul total al voturilor obţinute de aceste forma- 
țiuni politice, exprimat în procente, a fost următorul, în succesiunea 
scrutinurilor: 


iunie 1931 (Uniunea Naţională) 47,5% din voturi 
iulie 1932 (P.N.Ţ.) 40,3% din voturi 
decembrie 1933 (PN.L.) 51,0% din voturi 
decembrie 1937 (P.N.L.) 36,4% din voturi 
iulie 1939 (F.R.N.) 100% din voturi 


Cu exceptia alegerilor din iulie 1939, ale căror condiţii de desfă- 
surare şi înregistrare sunt cunoscute, asemănătoare în unele privințe 
cu cele din deceniile următoare şi care nu intră în calculul nostru, 
celelalte denotă o considerabilă diminuare a fortei electorale a partide- 
lor de guvernământ, comparativ cu scrutinurile din intervalul 1919- 
1929, când procentul de voturi obținut de partidul aflat la putere a 
oscilat între limitele 42,4% (inferioară) — 77,8% (superioară), faţă de 
36,4% şi respectiv 51%, în deceniul al 4-lea. 

Situaţia este asemănătoare şi în cazul numărului de mandate pe 
care îl obține partidul de guvernământ, exprimat în procente, îndeosebi 
la Cameră. Diminuarea este evidentă: limita de jos, în perioada 
1930-1940, a fost de 39,2% (pentru Cameră), în timp ce în deceniul 
anterior era de 60,4%; limita maximă în primul interval, pentru aceeasi 
adunare, se ridica la 77,6%, în vreme ce în al doilea interval era de 
89,9%. La Senat situaţia era relativ echilibrată, în sensul că procentul 
cel mai scăzut de mandate obținut de partidul de guvernământ s-a 

înregistrat înainte de 1930 (75,4%, de către P.N.L., în 1922), precum 
şi cel mai ridicat din întreaga perioadă interbelică, tot în acelaşi inter- 
val de timp (85,3%, în 1927, de către liberali)!“ . 

Analiza scrutinurilor electorale din deceniul al 4-lea, ca şi a alege- 
rilor parlamentare din întreaga perioadă interbelică, în general, conduce 
nu numai la reconfirmarea unor concluzii, dar şi la discernerea unor 
situaţii mai putin reliefate care, totuşi, au însemnătate în aprecierea 
sistemului parlamentar românesc din acea epocă. Un aspect minor în 
aparenţă, cum îl reprezintă listele de înscrieri precum şi cele de votare, 
are o relevanţă particulară semnificativă pentru contextul vieţii politice 
româneşti. Comparând cifrele de pe listele de înscrieri din întreaga 
perioadă interbelică, constatăm cresterea lor constantă şi substanţială. 
Dacă la primele alegeri, desfăşurate sub regimul votului universal — 
cele din noiembrie 1919 — se înregistra un număr de 1.916.225 de 
înscrişi pe listele electorale, la scrutinul din 1937 se observă prezenta 
a 4.651.959 persoane înscrise, ceea ce înseamnă o creştere cu 
2.735.734 persoane înscrise, cu drept de vot (reprezentând, în procente, 
o majorare cu aproape 150%). 

Acelaşi fenomen se constată şi în ce priveste numărul total de 
votanti: de la 1.324.563 (în 1919), la 3.671.693 (în 1937)!%. 

Creşterile semnalate indică o activizare politică relativ mai accen- 
tuată a masei electorale, concomitent cu deschiderea accesului spre 
viaţa politică a noi straturi de cetăţeni care, cum era previzibil, mani- 
festă o mai largă iniţiativă proprie, refuzând, în bună măsură, con- 
cursul partidelor democrate puternice (P.N.Ţ., P.N.L., Partidul Popo- 
rului), oarecum „uzate“ moral în disputele pentru putere, sau al 
„partidelor muncitoreşti“, lipsite de forța electorală necesară accederii 
la putere. Rezultatul: sporirea numerică a partidelor politice cu repre- 
zentanţi în Parlament precum si a listelor de participare la consultările 
electorale. Intervalul cuprins între alegerile din 1931 şi cele din de- 
cembrie 1937 este cel mai semnificativ, sub acest raport, din întreaga 
perioadă analizată, relevându-se situaţia următoare!”: 

Alegeri generale Nr. de partide Partide cu reprezentanţi 


participante în Parlament 
1931 12 Il 
1932 17 12 
1933 11 9 
1937 13 7 


Aspectul semnalat are o semnificaţie deosebită pentru viaţa 
parlamentară din România interbelică. Crearea unor partide noi sau 
scindarea altora nu a fost un element politic de importantă scăzută 
sau, aşa cum se mai interpretează încă, nu a reprezentat o destabilizare 
a sistemului partidist, ca şi a vieţii politice, în genere. Din contră, 
aceasta evidenţiază o ameliorare a vieţii electorale, o consolidare a 
cadrelor permanente ale partidelor, fenomene care, dincolo de 
proliferarea formațiunilor politice, indică o mai accentuată tendință 
spre omogenizarea forței politice partidiste, nevoită, în noile împre- 
jurări, să atribuie o semnificaţie sporită cartelurilor sau înțelegerilor 
electorale. 

Un alt aspect, de aceeaşi importanţă, care este tot un rezultat al 
sporirii numerice a partidelor politice, îl reprezintă diluarea conside- 
rabilă a diferentei dintre procentul voturilor obţinute de o formaţiune 
politică la guvernare şi cel înregistrat în opoziţia imediat următoare. 
Astfel, P.N.L., în alegerile din 1931, obținea 44%!” din voturile expri- 
mate, în opoziţia imediat următoare — la alegerile din 1932 — primind 
adeziunea a 13,6% din numărul voturilor. P.N.Ţ., la aceleaşi alegeri, 
obținea: 14,99% şi respectiv 40,30% din totalul voturilor exprimate"? . 

În sfârsit, mai este de reţinut, în aceeaşi succesiune de idei, creşte- 
rea cu totul remarcabilă a numărului cetăţenilor afiliati politic de la 
cca. 100.000, în epoca imediat următoare încheierii primei conflagrații 
mondiale, la aproximativ 200.000 — 250.000'* şi chiar mai mult, după 
unele aprecieri, în perioada următoare, ceea ce denotă un sporit interes 
pentru implicarea în politică în deceniile al 3-lea şi al 4-lea. 

2. Constituirea adunărilor şi desemnarea 
instanţelor lor de conducere 


Prima şi cea mai însemnată „operație“ care se consumă înaintea 
începerii activităţii propriu-zise a celor două adunări este de natură 
organizatorică. Ea constă în stabilirea structurii acestora, alegerea orga- 
nismelor de conducere şi a comisiilor parlamentare, fixarea normelor 
şi statutului de funcţionare a administraţiei proprii, precum şi a 
regulamentului de ordine interioară. 

Numărul deputaţilor şi senatorilor se stabilea în funcţie de preve- 
derile constituţionale şi legislaţia epocii. În timp ce Adunarea Deputa- 
tilor a înregistrat un număr fix de membrii — 385 — în întreg intervalul 
1930-1938, Senatul a avut o alcătuire mobilă, determinată fiind în 
principal de fluctuaţia numărului senatorilor de drept, precum şi de 
apariția unor noi categorii de senatori (reprezentanţii camerelor de 
muncă, create în 1932). Astfel, sub acest aspect, evoluţia compozitiei 
numerice a Senatului, pe legislaturi, a fost următoarea: 


1928 (22 decembrie) 1931 (1 aprilie): 240 
1931 (15 iulie) 1932 (10 iunie): 248 
1932 (30 iulie) 1933 (18 noiembrie): 247 
1934 (1 februarie) 1937 (19 noiembrie): 25017 


Structura numerică a celor două adunări, în virtutea prevederilor 
Constituţiei carliste şi a Legii electorale din 9 mai 1939 a dobândit o 
altă înfăţişare: Adunarea Deputaţilor se compunea din 258 parlamen- 
tari (câte 86 pentru fiecare din cele trei categorii de deputaţi), iar Senatul 
din 88 senatori desemnati de rege si 88 alesi dintr-un număr variabil 
de senatori de drept!” . 

Constituirea adunărilor se realiza, concomitent cu alegerea pro- 
priilor organisme directoare şi de control, în două faze: prima — tranzi- 
torie, acestea având misiunea de a asigura validarea alegerilor şi recu- 
noaşterea mandatelor, a doua — definitivă, când se proceda la alegerea 

organismelor definitive (pe durata unei legislaturi parlamentare), cu 
o compoziţie numerică mai substanţială, investite cu depline drepturi 
de conducere şi de control asupra activităţii celor două camere, a căror 
compoziţie numerică a fost prezentată anterior. Nominalizarea lor, 
deşi interesantă, ar fi de un prea mic folos obiectivelor noastre. Facem 
o excepţie, însă, cu presedintii celor două adunări, a căror mentio- 
nare, în ordinea legislaturilor parlamentare, ne îngăduie să observăm 
că au fost recrutaţi dintre cei mai reprezentativi si iluştrii parlamentari 
români. Preşedinţia Adunării Deputaţilor a fost deţinută de către Stefan 
Ciceo Pop (1928-1931 si 1932-1933), Dimitrie Pompeiu (1931-1932), 
N. N. Săveanu (1934-1937) si Al. Vaida-Voievod (9 iunie 1939), iar 
cea a Senatului de Traian Bratu (22 decembrie 1928 — 1 aprilie 1931), 
Mihail Sadoveanu (15 iunie 1931 — 30 aprilie 1932), Nicolae 
Costăchescu (30 iulie 1932 — 18 noiembrie 1933), Leonte Moldoveanu 
(1 februarie 1934 — 14 noiembrie 1936), Alexandru Lapedatu (15 
noiembrie 1936 — 19 noiembrie 1937), Nicolae Iorga (9 iunie — 13 
iunie 1939) si Constantin Argetoianu (15 iulie 1940)'%. 

Regulamentele de organizare ale celor două adunări au prevăzut 
constituirea, la începutul fiecărei legislaturi, a unui număr de comisii 
permanente specializate. 

În deceniul al IV-lea, atât Adunarea Deputaţilor, cât şi Senatul, 
sub raportul numărului comisiilor permanente, au cunoscut două 
perioade distincte: 

a) 1930-1939, în care Adunarea Deputaţilor a fost împărțită în 
16 comisii!” , iar Senatul în 7 si 

b) 1939-1940, în care Camera ca şi Senatul cuprindeau fiecare 
câte 14 comisii specializate!” . 

Art. 64 al Regulamentului de organizare a Adunării Deputaţilor 
stipula regula ca fiecare grup parlamentar să-şi desemneze reprezen- 
tanti în comisii, în aşa fel încât un deputat să nu facă parte din mai 
mult de 3 comisii, conform calculului de proporţionalitate!” . Comi- 
siile erau conduse de un birou alcătuit din presedinte, vicepreşedinte 
şi doi secretari. Cvorumul cerut pentru desfăsurarea şedinţelor fiecărei 

secțiuni era de o treime din totalul membrilor acesteia. 

Din prevederile regulamentare care reglementau activitatea 
comisiilor permanente precum şi a secţiunilor Adunării Deputaţilor, 
cuprinse în art. 61 — 67, este de reţinut faptul că toate proiectele sau 
propunerile de legi care erau de competenţa comisiilor se trimiteau în 
mod obligatoriu acestora spre avizare, fiind necesară o decizie 
specială a Camerei pentru situaţia în care nu era cerut un asemenea 
aviz. 

Spre deosebire de Cameră, reglementarea activităţii comisiilor 
permanente ale Senatului evidenția unele diferențieri. Astfel, Regu- 
lamentul nu permitea Senatului să renunte autonom la dezbaterea 
proiectelor de legi în secţiuni; mai mult, era prevăzută, în detaliu, 
tehnica de avizare: dezbaterea în comisia permanentă, discutarea în 
plenul Senatului, dezbaterea în sectiuni, rediscutarea proiectului de 
către comitetul delegaților, dezbaterea în plenul Senatului pe baza 
raportului delegaţilor!& . 

Compoziţia politică a marilor comisii permanente, în sesiunea 
deschisă la 15 iunie 1931 (Anexa nr.2)'*!, reflectă deopotrivă şi repar- 
titia deputaţilor în comisii potrivit principiului majorităţii. O adunare 
dominată de parlamentarii partidului declarat majoritar în urma rezul- 
tatelor alegerilor, avea drept consecinţă o repartiție corespunzătoare 
şi la nivelul comisiilor permanente, ceea ce, evident, asigura, şi în 
acest caz, o majoritate confortabilă. 

Componenta comisiilor nu era lipsită de însemnătate. Domi- 
nate de reprezentanţii partidului „majoritar“, comisiile erau predispuse 
să fie mai aproape de interesele acestuia, decât de cele ale altor forma- 
ţiuni politice. Acest aspect, după cum se va observa, va avea o anume 
însemnătate în promovarea functiei legislative a Parlamentului. Struc- 
tura politică a adunărilor!*?, care se regăsea şi în propriile organisme 
de lucru, alese la începutul fiecărei noi legislaturi, crea avantaje şi 
dezavantaje competitorilor politici, în raport de expresia cifrică a fortei 
lor electorale. 

3. Structura socio-profesională a „camerelor“ 


Alcătuit pe criterii politice, Parlamentul era deopotrivă şi rezul- 
tatul unui raport de forte sociale. Unii politicieni (cum era şi liderul 
social-democrat Şerban Voinea), îl considerau drept „oglindă în care 
se reflectează starea generală a societăţii. Ceea ce apare ca o neputinţă 
a Parlamentului, nu este decât imaginea realităţii sociale din afară: 
forțele sociale contrarii, de o putere aproape egală, [care] se neutrali- 
zează între ele“!%, 

Şerban Voinea aprecia că echilibrul statornicit între forțele sociale 
„vechi“ şi cele „noi“ implica, în plan politic, o anume coloratură a 
Parlamentului. Cât de reală, în perspectivă marxistă, este aprecierea 
liderului social-democrat, rezultă din datele pe care le oferim în conti- 
nuare. 

Parlamentul constituit în iulie 1932, potrivit calculelor lui M. 
Manoilescu’ avea următoarea compoziţie socio-profesională: 


A B C 
re ie a % din Biera a Raportul 
p A totalul de 634 p între B şi C 
în Cameră 


asiatica faţă de nr. total 
şi Senat P al populației 


Ramura de 
activitate 


Agricultură 


Diverse şi 
nespecificate 

După scrutinul din decembrie 1933, structura celor două adunări, 
potrivit declaraţiilor personale!'5 ale parlamentarilor era următoarea 
(Anexa nr. 3). 

Se observă, ca şi în urma precedentelor alegeri, că în structura 
socio-profesională a camerelor domină blocul masiv de avocaţi şi cadre 
didactice (342 de parlamentari), urmat fiind, în ordine, de „agricultori“, 
feţe bisericesti, personal medical, „industriaşi“ etc. 

„Agricultorii“, categorie de parlamentari înregistrată în publicis- 
tica vremii cu o astfel de titulatură, nu erau de obârşie țărănească, 
reprezentând, în fapt, fie interesele proprietarilor de pământ rurali, fie 
urbani (avocaţi, militari, funcționari cu ranguri înalte etc.). Pe listele 
de parlamentari din această legislaţie cei care s-au declarat a fi 
„agricultori“ exprimau interesele marilor proprietari de pământ sau 
rentierilor rurali şi, într-o mai mică măsură, dezideratele ţărănimii 
mijlocii. 

În structura socială a corpurilor legiuitoare, aşa cum este prezen- 
tată în documentele vremii, nu figurează categoria „muncitori“, deşi 
unii reprezentanţi ai P.S.D., stiut este, în momentul alegerii îşi declara- 
seră apartenenţa la această categorie. Meseriaşii erau reprezentaţi, atât 
în Senat, cât gi în Cameră de un singur senator şi, respectiv, deputat, 
situaţie relativ asemănătoare cu cea a funcționarilor mici. 

Tabelele cu profesiunile deputaţilor si senatorilor, cuprinse în 
anexele lucrării politologului si sociologului Matei Dogan, ne 
dezvăluie că structura socială a corpurilor legiuitoare era „oglinda “, 
i linii esenţiale, a compoziției sociale a partidului victorios ih alegeri, 
necum a raportului de forţe de pe arena vieţii socio-politice. 

Astfel, în legislatura 1928-1931, Adunarea Deputaţilor era 
compusă în proporție de 44,7% din avocati, 9,8% din institutori, 5,7% 
din „agricultori“, 5,7% din profesori universitari, 5,2% din profesori 
secundari, 5,2% din preoți s.a.m.d. P.N.T., care în acea epocă se afla 
la putere, a deţinut, în virtutea practicii politice românesti, majoritatea 
covârsitoare a mandatelor în Adunarea Deputaţilor, grupul parlamentar 
naţional-tărănist fiind compus din 45,8% avocaţi, 11,4% institutori, 

6,2% „agricultori“, 5,8% profesori secundari, 5,5% profesori 
universitari, 5,2% preoți! etc. 

Structura socială a corpurilor legiuitoare nu exprima, cum firesc 
ar fi fost, stratificarea socială a societăţii românesti, în ansamblul său, 
ea fiind, de fapt, expresia compoziţiei socio-profesionale a grupului 
parlamentar majoritar. Dar nici aceasta, paradoxal, nu reflecta aidoma 
structura socială a partidului. 

Amplificând spaţiul analitic, prin includerea şi a perioadei 1922- 
1930, situaţia în cele şapte legislaturi din intervalul 1922-1937 reflectă, 
în esenţă, aceeaşi structură socio-profesională a Parlamentului. Din 
totalul de 4.353 de parlamentari, 1.544 (35,54%) erau avocaţi; 553 
(14,5%) — „agricultori“ sau proprietari; 282 (6,5%) — profesori 
universitari; 272 (6,2%) — profesori secundari; 216 (5%) — institutori; 
131 (3%) — ingineri, arhitecţi; 127 (2,9%) — publicisti!*7. 

Anterior „parlamentului carlist“, structura socio-profesională a 
legislativului apărea ca fiind în contradicţie cu realitatea socială. 
Ţărănimea, care reprezenta aproximativ 75-78% din populaţia 
României, era privată de parlamentari proveniţi din propriile rânduri; 
muncitorimea, care depăsea 800.000 — 1.000.000 de persoane, avea 
un număr infim de politicieni care se declarau ca fiind de „origine 
muncitorească“. În structura celor două adunări nu se regăseau, sau 
se regăseau într-un număr ridicul de mic meseriaşi (micii întreprinză- 
tori), pensionarii, femeile (prima femeie în Parlament pătrunde numai 
în anul 1939), etc. Reprezentarea socio-profesională denotă, pentru 
această perioadă, neconcordante cu realităţile sociale, grupuri masive 
şi majoritare de populaţie fiind practic excluse de la viaţa parlamentară. 
Este firesc să ne întrebăm dacă un Parlament care ar fi fost alcătuit în 
raport de structura socio-profesională reală funcţiona mai eficient şi 
se bucura de mai multă audienţă? Răspunsul nu poate fi categoric. 
Infuzia masivă a Parlamentului cu deputaţi sau senatori provenind 
din medii ţărăneşti sau muncitoreşti ar fi condus, după putin timp, la 
secularizarea dezbaterilor pe problematica specifică mediilor respec- 
tive, la scăderea nivelului dezbaterilor şi la blocări repetate ale 

iniţiativelor în materie legislativă ca efect al nivelului intelectual şi 
politic. 

Departe de noi orice intenţie denigratoare a reprezentanţilor au- 
tentici ai ţărănimii şi muncitorimii sau a altor straturi sociale, din 
contră, accentuăm necesitatea reprezentării lor parlamentare. Ne refe- 
rim doar la situaţia ipotetică a dominării autoritare a Parlamentului 
de către „trimişi“ ai acestora care, fie nu aveau nici o experienţă 
politică, fie nu aveau discernământul intelectual necesar pentru a 
sustine cu competenţă interesele categoriei socio-profesionale pe 
care o reprezentau. Desigur, parlamentarii autentici din rândul 
țărănimii şi muncitorimii erau necesari, deoarece numai ei cunoşteau 
situaţia de la sursă, nealterată de filtre suprapuse, dar nu într-un 
număr sufocant, ca masă de votare, manipulabilă, incompetentă şi 
chiar periculoasă, în contextul în care putea deveni o forţă în slujba 
unor interese oculte. 


Compoziţia socio-profesională a Parlamentului după 1938 se 
modifică, prin împrumuturile din sistemul corporativ de organizare a 
legislativului. În 1939, potrivit noilor norme de reprezentare în cele 
două ramuri ale Parlamentului, categoriile socio-profesionale şi forta 
lor numerică dau următoarea alcătuire: 


Ziarişti, publicişti 


2 
56 
4 
42] 
5 
45 
2 
o) 
3 
56 


TEE aj) mesi 
a iar: m presati zu] 
asusin m v diglo 
PIET ESI IITI 
DESEEN 
a E 
SN A 
Rl ma se 
T Ape 2 
E E D300 


Datele pe care le conţine tabelul” ne oferă elemente de comparatie 
între structurile socio-profesionale ale adunărilor legiuitoare anteri- 
oare momentului 1938 şi cele rezultate în urma organizării Parlamen- 
tului carlist în 1939. 

Pentru instituţia parlamentară şi pentru viaţa politică românească, 
în general, se inaugura un alt sistem de organizare: pe clase de profe- 
siuni, de inspiraţie corporatistă. 

La Cameră, deputaţii erau dispuşi în trei categorii profesionale 
(„Agricultură si muncă manuală“, „Industrie şi comert“, „Ocupatţii 
intelectuale“), a căror cifră diferea în raport de numărul locuitorilor 
repartizaţi circumscriptţiilor electorale!* . 

La Senat (sau „maturul corp“, cum era definit în epocă), atât 
pentru membrii aleşi, cât si pentru cei numiti, era.statornicit acelaşi 
principiu de „selecţie“ şi grupare. Senatorii declaraţi alesi aparţineau 


* Datele cuprinse în tabel nu coincid cu informaţiile furnizate de sursa utilizată: 
„Almanahul ziarului «Timpul»“ din 1940, care reproduce comunicate oficiale ale 
autorităţilor timpului. Deşi cele două adunări sunt alcătuite pe criterii profesionale (gi 
nu politice, cum erau organizate până în 1938), nu am respectat încadrările individuale 
pe grupe de profesiuni, acolo unde situaţia a impus-o, dată fiind evidenta neconcordanță 
între profesia de bază a individului în cauză şi încadrarea arbitrară a acestuia într-o 
altă grupă socio-profesională. 

următoarelor categorii profesionale: agricultură (30), muncă manuală 
(14), comerţ (11), industrie (11) şi ocupaţii intelectuale (22). Ul- 
tima dintre acestea cuprindea câte 2 reprezentanţi ai asociaţiilor şi 
colegiilor intelectuale recunoscute ca persoane juridice: Asociaţia 
Învăţătorilor, Asociaţia Profesorilor Secundari, Asociaţia Profesorilor 
Universitari, Asociaţia Clerului, Colegiul Inginerilor, Colegiul 
Arhitecţilor, Colegiul Medicilor, Colegiul Medicilor Veterinari, 
Colegiul Farmacistilor, Colegiul Avocaţilor, Asociaţia Scriitorilor 
si Artelor Frumoase. 

Separat de aceste categorii, în cadrul senatorilor aleşi figura si 
grupul „ţăranilor“ (29 persoane, din 7 ţinuturi)!%. 

Senatorii numiţi de rege erau „selecționați“ din rândul consilie- 
rilor regali (3), membrilor fondatori ai F.R.N. (11), membrilor Consi- 
liului Superior Naţional al F.R.N. (16), agricultorilor (5), industriaşilor 
şi comercianților (6), intelectualilor (fosti miniştri — 3; oameni de stiință 
şi scriitori — 10; muzicieni şi artisti — 5; aviatori şi navigatori — 3; 
prelați bisericeşti — 5; reprezentanţi ai domeniului educativ şi sportiv 
- 6)”, 

În componenta Parlamentului din iulie 1939 se mentine prepon- 
derenta avocaţilor, functionarilor superiori si profesorilor (universitari 
şi secundari), dar la un nivel mai scăzut decât cel înregistrat în structura 
anterioară a legislativului. Elementul de noutate în orizontul zonelor 
sociale reprezentate în Parlament îl constituie amplificarea categoriei 
de deputaţi si senatori din mediul rural: „agricultori“ si „tărani“. Dacă 
la acestia adăugăm şi categoria „proprietari“, este probabil ca lumea 
satului românesc, în noile adunări reprezentative, să fie prezentă cu 
cel mai substanţial număr de deputati şi senatori — 108 (potrivit datelor 
din tabel). Este dificil de precizat însă dacă cele trei „clase“ de rurali 
reprezintă tot atâtea diferențieri sociale pe care le sugerează: „țăranii“ 
nu stim în ce măsură sunt ţărani; „agricultorii“ nu putem să-i judecăm 
decât după elemente colaterale şi nu după nivelul proprietăţii şi al 
veniturilor obţinute; „proprietarii“ pot sau nu să fie rurali. Cât de la- 
bile sunt „clasificările“* din epocă rezultă chiar din sumarele elemente 
de identificare pe care le oferă listele de deputaţi şi senatori. 


120 


La categoria „agricultură“ (pentru senatorii alesi) avem urmă- 
toarele situaţii (între altele): 


l. 


N 


“n 


Gh. lonescu-Sinesti, care este considerat „agricultor“, deşi 
putea să fie încadrat la fel de bine la „ocupaţii intelectuale“, 
fiind profesor universitar şi deopotrivă om de stiință. 


. Agricola Cardaş, la fel. 
. Mircea Bădărău, preşedintele Camerei Agricole laşi, era mai 


firesc să figureze la grupa funcţionari superiori. 


. Virgil Alimăşteanu, preşedintele Camerei Agricole Ilfov, ar 


fi fost normal să figureze la categoria ingineri (deci intelec- 
tuali), potrivit pregătirii profesionale sau la grupa „„industriaşi““, 
deoarece făcea parte din consiliile de administraţie ale unor 
societăţi. 


„Nicolai Manoliu Tetzeanu, care avea două „calificative“ opo- 


zante: „proprietar“ şi „agricultor“; dat fiind faptul că agriculto- 
rul presupune a avea o proprietate şi adaosul de „proprietar“ 
conduce şi la idea că în afară de pământ mai avea „altceva“. 


. Dr. Sever Ispravnic, ce se recomanda singur ca fiind avocat 


şi deopotrivă medic si exemplele pot continua trecând în planul 
supoziţiilor a treia vocatie: „agricultor“. 


Doar în câteva cazuri elementele sumare ce însoțesc numele sunt 
suficiente pentru a plasa persoana respectivă, fără dubii, într-o anume 
structură socio-profesională. Astfel, calificativul de agricultor şi viti- 
cultor precum şi rezidenta rurală identifică persoana respectivă drept 
„rural“ (proprietar de pământ si producător viticul), dar fără posibili- 
tatea de a-l „clasifica“ (mare, mijlociu sau mic proprietar). În cazul 
unei singure persoane (N. Juvara), includerea în categoria marilor 
proprietari rurali este certă. 

Ambiguităţi persistă, cu puţine excepţii, la toate categoriile socio- 
profesionale, motiv pentru care am prezentat astfel structura 
Parlamentului, utilizând aceleaşi date pe care documentele epocii ni 
le oferă (vezi tabelul), dar într-o viziune personală. 


121 


O categorie nouă — muncitorii —, inclusă în „nomenclatorul“ 
reprezentărilor sociale din Parlamentul „carlist“, ridică aceleaşi semne 
de întrebare ca gi modul de înregistrare al altora. Dacă senatorii şi 
deputaţii ce proveneau de la formațiunile social-democrate erau 
înregistraţi în scriptele Parlamentului înainte de 1938 în raport de 
poziţia socială pe care o deţineau în momentul validării mandatelor, 
după 1938 figurau ca muncitori, luându-se în calcul „originea socială“ 
a acestora: I. Flueraş — muncitor caretas; Lazăr Măglaşu — muncitor 
portuar; Iosif Jumanca — muncitor tipograf; Petre Mihăilă — miner; 
Alexandru Bartalis — muncitor turnător s.a.m.d. Paradoxal, la categoria 
„muncă manuală“ era trecut şi liderul social-democrat G. Grigorovici, 
deşi se specifica clar că era funcţionar particular. 

Am insistat asupra acestor elemente de detaliu pentru a diminua 
neclarităţile, în măsura posibilului, asupra structurii socio-profesionale 
a ramurilor parlamentare din perioada 1939-1940. Cele prezentate ne 
permit să configurăm câteva constatări: 

— în deceniul al 4-lea, în structura socio-profesională a Parlamen- 
tului românesc, cu diferenţe mai mari sau mai mici, predomină 
„grupele“: avocaţi, functionari superiori, profesori, ceea ce 
considerăm că, până la un punct, corespundea unor realităţi 
ale timpului. Astfel, majoritar, membrii marcanţi ai partidelor 
politice aparţineau acestor categorii, iar situarea lor pe poziţiile 
cele mai bine plasate în timpul alegerilor generale apărea drept 
firească. Profesiunile de avocat, profesor sau funcţionar su- 
perior erau cele mai bine cotate în mass-media românească, 
iar personalităţile ştiinţifice, artistice si culturale se bucurau 
de un prestigiu considerabil. 

— Pe poziţii secundare se situau medicii, clericii, militarii — repre- 
zentanţi ai unor instituţii cu mare audienţă în rândul populaţiei 
şi, evident, a electoratului: Biserica, Armata, sistemul medico- 
sanitar, socotite stâlpi de rezistenţă ai edificiului naţional. 

— În esalonul terţial întâlnim „industriaşi“, „comercianţi“, ingineri, 
meseriaşi, publicisti. 

Diferenţele în structura socială a corpurilor legiuitoare care apar 

după 1938 sunt, după opinia noastră, reflexul unor presiuni sociale şi 
a unor nevoi reclamate de evoluţia comunităţii naţionale. Structurile 
democratice revendicau, ele însele, o mai firească reprezentare, ceea 
ce Parlamentul de esenţă corporativă din 1939-1940 (astfel organizat 
la insistențele şi iniţiativele lui Mihail Manoilescu) încearcă să găsească 
un răspuns. Este, însă, un răspuns fără substanţă, mai mult cosmetic, 
şi fără efect în planul politicii generale. Prin structura sa socio- 
profesională, Parlamentul românesc are mai multă flexibilitate pentru 
anume interese partizane de partid (1930-1938) sau pentru anume 
interese elitiste (1939-1940) si se arată mai puţin prompt, mobil şi 
eficace, pentru interese macrosociale. Aceasta nu a presupus Însă 
că instituţia cea mai reprezentativă a democraţiei româneşti n-a 
avut un rol esențialmente pozitiv în planul dezvoltării societăţii 
româneşti din epoca interbelică. 


4. Structura etnică 


Parlamentul românesc s-a vrut să fie nu numai o instituţie 
democratică reprezentativă, dar şi modernă. Dacă sub raport politic şi 
social nivelul reprezentativităţii macrosociale era limitat, sub raport 
etnic era generos. Spre deosebire de alte state care refuzau accederea 
minorităților în funcţii eligibile sau în structuri instituţionale, România 
a admis inclusiv organizarea unor partide pe criterii etnice, facilitând 
accesul minoritarilor în Parlament. 

În consecință, grupurile minoritare şi-au constituit propriile 
partide, au participat la scrutinurile electorale şi, în raport de rezultatele 
obținute în alegeri, au avut reprezentanți în corpurile legiuitoare. Unele 
dintre acestea — cum a fost si minoritatea turcă —, restricționată de 
propria condiţie demografică” în accesul spre legislativ, a avut totuşi 
reprezentant în Senat, în persoana Mufiiului, şeful cultului musulman 
din România. 


* Recensământul din 1930 înregistra 154.000 de persoane aparţinând minorităţii turce 
(0,9% din totalul populaţiei). Cf. D. C. Georgescu, Populaţia Romaniei, Bucuresti, 
M.O. Imprimeria Naţională, 1937, pp. 50-51. 

Reprezentarea parlamentară a minorităţilor etnice diferă de la un 
grup la altul, condiţionată fiind de factori demografici (masa popu- 
laţiei grupului minoritar) şi de abilitatea politică pe care o manifestă 
în scrutinurile electorale. 

Partidul Maghiar este singura formaţiune politică minoritară 
care participă la scrutinurile din intervalul 1930-1937 pe liste proprii 
şi obţine la toate un număr de deputaţi si senatori. 

Partidul German, unul din partidele minorităţii germane este, 
în ordine, a doua formatiune politică minoritară ca importantă şi fortă 
electorală. Spre deosebire de Partidul Maghiar, Partidul German ia 
parte la alegeri în cartel cu partidul de guvernământ, mascându-şi, 
astfel, propria audienţă electorală. 

Partidul Evreiesc, cu un suport demografic sensibil apropiat de 
cel al Partidului German”, are un comportament electoral asemănător. 

În general, partidele şi grupurile etnice minoritare sunt astfel 
reprezentate în Parlament: 


Scrutinuri 


Denumirea 1957 


formațiunilor politice 
minoritare 


rt 
o 
w 
w 


EELEROGE 


Gane 


w | Senatori 


Partidul Maghiar** 

Blocul Economic Maghiar 
Partidul German 

Partidul Poporului German*** 
Partidul Evreiesc 

Partidul Ucrainean 
Minoritatea turco-tătară 


+]-|-[=| [+ [a emoe 
afell- l- fesen 


Minoritatea bulgară 


* 725.000 (4% din totalul populației), în comparație cu 745.900 (4,1%), cât reprezentau 
saşii şi şvabii. 

* Este semnalat ca obținând mandate numai în acest scrutin. 

”* In alegerile din decembrie 1937 obţine 43.612 de voturi (1,4%). Cf. Matei Dogan, 
Op. cit., tabela IV. 

În 1938, o dată cu desființarea partidelor, formatiunile şi grupările 
politice aparținând minorităţilor etnice dispar. O anume reprezentare 


parlamentară a minoritarilor rezultă atât din principiile de organizare - 


ale corpurilor legiuitoare cât gi din listele de senatori si deputaţi ai 
„Parlamentului carlist“. 

Minoritățile maghiară, germană şi evreiască aveau senatori de 
drept în persoana şefilor cultelor pe care le practicau: episcopul Biseri- 
cii Reformate din Cluj, episcopul Bisericii Evanghelice din Sibiu şi 
sei-rabinul cultului mozaic!” . Printre deputații alesi erau: Orosz Carol 
(agricultor), Teleki Adam (comerciant), Tompa Ludovic (comerciant), 
Prall Gustav (funcţionar superior), Gust Waldemar (industrias), 
Kovacs Carol (intelectual, fără precizarea profesiei) — ținutul Mures; 
Schönborn losef (comerciant), lung Hans (comerciant), Besinger 
Franz (comerciant) — ținutul Timiş, iar printre senatorii alesi figurau: 
Banffy Nicolae (agricultor, Cluj), Gyarfas Elemer (agricultor, comuna 
Bozias, Târnava Mică)'”. 

Prezinta reprezentanților minorităţi lor etnice, mai restrânsă com- 
parativ cu cea înregistrată în parlamentele anterioare abrogării Consti- 
tujiei din 1923, denotă continuitatea orientărilor politice ale statului 
român fată de proprii săi minoritari, fericit exprimată de ministrul de 
interne, Armand Călinescu în gazeta „România“ la 13 ianuarie 1939: 
„Fată de minoritățile etnice noi am avut si avem o politică foarte 
limpede. Mai întâi pretindem că nicăieri minoritățile etnice nu s-au 
bucurat de un tratament mai bun ca în România“. 


5. Validarea alegerilor 


Un ultim aspect al „preliminariilor“ activităţii legislative a 
Parlamentului român, l-a constituit validarea rezultatelor alegerilor 
sau mai exact spus recunoaşterea sau nu a alegerilor pe circumscripţii 
electorale precum si verificarea legalității mandatelor deputaţilor şi 
senatorilor desemnaţi în urma scrutinului. 

Numărul relativ mic de invalidări, în întreaga perioadă interbelică, 
era consecinta substituirii de către majoritatea parlamentară, a unei 

funcţii judecătoresti, ceea ce deschidea accesul traficului electoral, 
evident, în favoarea celor care încurajau şi practicau sistemul. Ar fi 
gresit însă să se înțeleagă că această atribuţie a Parlamentului a fost 
paravanul în spatele căruia s-a manipulat masiv şi ocult, astfel încât 
rezultatul alegerilor să exprime doar falsuri electorale. Cunoastem, 
desigur, impresia despre practica furtului de urne, precum şi despre 
alte „manevre“ neconstituţionale. Fără a nega existenta lor, nu credem, 
însă, ca acestea să fi primat în scrutinurile electorale. Cine are 
curiozitatea să parcurgă documentaţia arhivistică privind alegerile din 
epoca 1930-1937 nu poate să nu remarce insistența cu care organisme 
specializate ale vremii, îndeosebi din timpul guvernărilor național- 
țărăniste, dar şi din vremea cabinetelor liberale, recomandau cu 
fermitate şi insistenţă promovarea legalităţii în campaniile electorale 
ca şi în operaţiile de alegeri. Este, desigur, relevant şi faptul că 
străinătatea, sensibilă la asemenea manifestări, a subliniat cu promp- 
titudine eforturile guvernelor democrate de a lărgi si consolida cadrul 
democratic de manifestare al vietii politice. 

Verificarea alegerilor si verificarea titlurilor membrilor alesi în 
Cameră şi Senat, potrivit normelor Constituţiei din 1938 si a Legii 
electorale din 1939 se realiza de către Înalta Curte de Casaţie şi Justiţie, 
înainte de data fixată pentru întrunirea adunărilor. 


NOTE 


1% Toate desfăşurate în temeiul Legii electorale din 26 martie 1926. 
1% Alegeri care s-au organizat în baza Decretului-lege din 9 mai 1939. 
18 Date prelucrate după Matei Dogan, Op. cit., Tabela nr. 1. 


1% Marcel Ivan, Evoluţia partidelor noastre politice (1919-1932), Sibiu, 1933, 
Tabelele XII şi XIII; „Anuarul Statistic al României“ pe anii 1937 şi 1938, 
pp. 34 şi 35. 


170 Tabelul a fost întocmit pe baza datelor furnizate de: N. Georgescu- 
Roegen, Aspecte numerice ale ultimelor alegeri generale, în „Parlamentul 
Românesc“, an. VIII, nr. 246-249 din 31 octombrie 1937, p. 21; „Monitorul 
Oficial“, partea |, nr. 301 din 30 decembrie 1937, pp. 9716-9717; 

Gheorghe |. Ioniţă, P.C.R. în lupta pentru realizarea unui front larg al 
forțelor democratice din România în alegerile parlamentare din decembrie 
1937, în „Anale de Istorie“, an. XVIII, nr. 3/1972, p. 51; Al. Gh. Savu, 
Sistemul partidelor politice din România. 1919-1940, Bucureşti, Editura 
Politică, 1976; loan Scurtu, Political Parties in Romania after 
Parlamentary Election (1919-1937), în „Anuarul Institutului de Istorie şi 
Arheologie «A. D. Xenopol»* (laşi), fascicola XII, 1980. 


171 Potrivit calculelor lui M. Dogan, care, din voturile obţinute de Uniunea 
Naţională, a scăzut pe cele acordate de electorat Partidului Naţional 
(lorga) şi Partidului German. Cf. Matei Dogan, Op. cit., tabela II (nota 
6). 

172 Tendinţa este vizibilă dacă se raportează aceste diferenţe la situaţia 
averscanilor în anii 1926 şi 1927 când, la putere fiind, au „cules“ o „zestre“ 
electorală de 52,09%, iar în opoziţia imediat următoare au reuşit să 
obţină doar 1,93% din sufragiile corpului electoral (N. Georgescu- 
Roengen, Op. cit., p. 20). 


173 Matei Dogan, Op. cit., p. 55. 
174 Constantin Stănescu, Op.cit., p. 23. 
175 Al. Gh. Savu, Op. cit., p. 195. 


17% „Parlamentul Românesc“, an. X, nr. 311-320 din 31 decembrie 1939, 
pp. 129-130. 


17 Spre deosebire de compoziţia numerică a comisiilor fixate de Regu- 
lamentul Adunării Deputaţilor din 1925, în această epocă au ființat 10 
comisii cu 37 membri (Comisia de administraţie generală, judeţeana și 
comunală; afaceri străine; agricultură, păduri şi domenii; armată şi marină 
militară; instrucţie publică, culte şi arte; lucrări publice, căi ferate, căi de 
comunicaţie, marina comercială; comerţ, industrie, mine şi vămi; muncă, 
asigurări şi prevederi sociale; legislaţie civilă, comercială şi criminală; 
poştă, telegraf şi telefon), 3 cu 21 parlamentari (Comisia de disciplină, 
incompatibilitate şi imunitate; indigenate şi recunoaşteri de persoane 
morale; petiţiuni), 2 cu 19 membri (Comisia de sănătate şi igienă publică; 
legislaţie fiscală) şi una cu 72 de deputaţi (Comisia financiară şi bugetară). 

178 Cu excepţia comisiilor de petiţii, naturalizări şi disciplină, incompatibilitate 
şi imunităţi (fiecare cu 15 membri), precum şi comisiile financiare şi de 
legislaţie fiscală (cu câte 50 membri), toate celelalte aveau 25 membri 
(Florin Vasilescu, Comisiile permanente. Realităţi şi perspective, 
Bucureşti, Editura Ştiinţifică şi Enciclopedică, 1982, p. 206). 

179 Acelaşi art. 64 al Regulamentului Adunării Deputaţilor stipula că grupurile 
parlamentare alcătuite din 5 membri aveau dreptul „la câte un repre- 
zentant în comisiile permanente“ (Arhivele Naţionale Istorice. Centrala, 
fond Parlament, dosar 2385/1931-1932, f. 5). 

180 Florin Vasilescu, Op. cit., pp. 198-199. 

181 întocmit pe baza datelor furnizate de procesele-verbale asupra constituirii 
comisiilor (Arhivele Naţionale Istorice. Centrala, fond Parliament, dosar 
2317/1930-1931. ff. 4-5). 


182 Pentru structura politică a celor două adunări cf. Matei Dogan, Op. cit., 
tabela IV. 


18 Şerban Voinea, Social-democraţia şi Parlamentul, în „Parlamentul 
României“, nr. 21-22 din iunie 1932, p. 8. 


1% M. Manoilescu, România stat corporativ, [s.l.], [s.a.], p. 15. 


185 Tabelul a fost întocmit pe baza datelor cuprinse în: Senatul. Lista nominală 
cu arătarea grupării politice, profesiunei, stării civile şi domiciliului domnilor 
senatori aleşi în cursul lunii decembrie, anul 1933. Sesiunea ordinară 
1936-1937 (deschisă la 15 noiembrie 1936), 23 noiembrie 1936; Aduna- 
rea Deputaţilor. Lista nominală cu arătarea grupării politice, profesiunii, 
stării civile şi domiciliului domnilor deputaţi aleşi în alegerile din 20 
decembrie 1933. Sesiunea ordinară. 1935-1936, decembrie 1935. 

1% Matei Dogan, Op. cit, Tabela nr. V d. 


187 Natalia Simion, Observaţii privind compoziţia sola a Partidului 
Țărănesc, în „Analele Universităţii «Al. |. Cuza» din laşi“ (serie nouă), 
Secţiunea III-a, Istorie, tomul XIX, 1973, fasc. 1, p. 124. Ceilalţi (1223) 
se încadrau în alte structuri socio-profesionale. 

18 Astfel, ţinuturile Bucegi şi Dunărea de Jos aveau dreptul fiecare la câte 
30 deputaţi (câte 10 pentru o categorie profesională); Prut — 9; Bucureşti, 
Someş, Mureş, Timiş şi Olt — 8; Suceava şi Nistru — 6 şi Marea - 5 
(„Almanahul ziarului «Timpul»“ din 1940, pp. 248-250). 

189 Cele 7 judeţe erau astfel reprezentate: Timiş —- 6 senatori „țărani“; 
Suceava, Dunarea de Jos, Mureş, Nistru — câte 4 pentru fiecare; Bucegi 
— 3; Prut, Someş — câte 2 pentru fiecare („Almanahul ziarului «Timpul»“ 
din 1940, pp. 251-251). Pe lista senatorilor „ţărani“ figura şi prima femeie 
din Parlamentul românesc: Maria M. Pop, din Craiova. 

1% „Almanahul ziarului «Timpul»*“ din 1940, p. 254. 

191 „Parlamentul Românesc“, an. X, nr. 311/21 din 31 decembrie 1939, p. 122. 


192 „Almanahul ziarului «Timpul»“ din 1940, pp. 249-252. 

VI 
INIŢIATIVA LEGISLATIVĂ 


Odată ce se depăşeşte faza preliminară de organizare, Parlamentul 
trece la desfăşurarea activităţii sale propriu-zise, potrivit normelor 
constituţionale şi rațiunii de a fi ca instituţie politică. Este o activitate 
complexă care, parţial, se desfăşoară public (dezbaterile din Cameră 
şi Senat), iar alta care are loc în „spatele uşilor închise“, presupunând 
funcţionarea unui aparat birocratic relativ important numeric şi com- 
plicat ca tipuri şi forme de manifestare. Întreaga construcţie parlamen- 
tară îşi subordonează multiplele demersuri următoarelor funcții 
esenţiale: legislativă; bugetară şi financiară; de control. 

Funcţia legislativă este cea mai importantă, definitorie pentru insti- 
tutia parlamentară. Cu cât este mai riguros îndeplinită, cu atât Parlamentul 
se bucură de o mai substanţială autoritate şi audienţă, fiind, de fapt, măsura 
rolului şi fortei sale reale într-un sistem politic democrat. 

Exercitarea functiei nu este facilă. Activităţi si proceduri speci- 
fice, care se integrează într-un sistem ce se vrea coerent gi raţional, se 
traduc în: iniţiative în materie legislativă, elaborarea proiectelor de 
legi şi sancţionarea lor, controlul constitutionalității legilor. 


1. O evaluare cantitativă 


Cu excepţia unui an legislativ (1938-1939), ambele adunări au o 
activitate legislativă importantă, indiferent de caracterul sesiunii 
parlamentare. 

În deceniul al 4-lea se desfăşoară 17 sesiuni parlamentare, după 


cum urmează: 


Sesiunea Natura sesiunii Durata în zile 
15 XI 1929-30 VI 1930” ordinară 226 
15XI 1930-1 IV 1931 ordinară 137 
15 VI 1931-14 VII 1931 extraordinară 29 
15 XI 1931-20 IX 1932 ordinară 157 
30 VII 1932-10 X 1932 extraordinară 72 
15 XI 1932-13 IX 1933 ordinară 150 
15 XI 1933-18 XI 1933 ordinară 3 
1 II 1934-28 IX 1934 ordinară 87 
14 VI 1934-5 VII 1934 extraordinară 21 
15 XI 1934-20 IX 1935 ordinară 157 
15 XI 1935-14 IV 1936 ordinară FSI 
15 XI 1936-20 III 1937 ordinară 125 
15 XI 1937-19 XI 1937 ordinară 4 
7 VI 1939-11 VII 1939 extraordinară 34 
25 XI 1939-20 XII 1939 ordinară 25 
7 III 1940-19 IV 1940 extraordinară 42 
29 VI 1940-6 VIII 1940 extraordinară jii 


Pe birourile adunărilor, în timpul celor saptesprezece sesiuni 
parlamentare, au fost depuse 3.583 proiecte de legi, din care 1.158 
din iniţiativă parlamentară!” şi restul din iniţiativă guvernamentală!'** . 


* Am inclus în tabel şi această sesiune, deşi pentru perioada care constituie obiectul 
atenţiei noastre, interesează decât intervalul 8-30 iunie. 

* Datele din acest tabel sunt preluate din Matei Dogan, Op. cit., tabelul nr. 1, cu toate 
că ele diferă uneori substanţial de altele cuprinse în unele studii sau lucrări consultate 
(Cf. Constantin Stănescu, Probleme constituționale, pp. 22-23). Acestea au însă 
avantajul de a prezenta sesiunile sub aspectul caracterului şi întinderii lor în timp. 

Sunt de semnalat două decalaje importante: între numărul de pro- 
iecte din iniţiativă parlamentară depuse pe Biroul Adunării Deputaţilor 
şi numărul aceloraşi proiecte depuse la Senat, precum şi între numărul 
proiectelor de legi din iniţiativă parlamentară şi cel al proiectelor de 
legi din iniţiativă guvernamentală. În primul caz, situaţia se datorează 
atribuţiei exprese a Camerei de a discuta şi vota bugetele de stat, 
precum şi prioritatea privind legile referitoare la apărare, contingentele 
Armatei etc., iar în al doilea se explică prin arogarea, cu de la sine 
putere, de către guvernele din această perioadă, a unei substanţiale (şi 
uneori hotărâtoare) iniţiative în materie legislativă, ceea ce le-a conferit 
întâietate în acest domeniu. 

O analiză sumară a proiectelor de legi din inițiativa Adunării 
Deputaţilor şi a Senatului sugerează unele situaţii relevante. În ordine 
descrescătoare, de la anii legislativi cu cele mai numeroase propuneri 
de proiecte, la cei cu iniţiativele minime la capitolul proiecte de legi, 
situaţia se prezintă astfel! : 


Adunarea Deputatilor: 1931-1932; 1933-1934; 
1936-1937; 1932-1933; 
1930-1931; 1934-1935; 
1935-1936; 1938-1939; 
1939-1940. 

Din iniţiativa Senatului: 1933-1934; 1934-1935; 
1936-1937; 1931-1932; 
1932-1933;1935-1936; 
1930-1931. 


La Cameră 


Din iniţiativa 1931-1932; 1933-1934; 
Adunării Deputaţilor: 1936-1937; 1932-1933; 
La Senat 1930-1931;1934-1935; 
1935-1936; 1939-1940 
Senatul: 1931-1932; 1936-1937; 
1935-1936; 1932-1933; 
1934-1935; 1938-1939; 
1933-1934; 1930-1931; 
1939-1940. 

Se remarcă faptul că numărul cel mai substanţial de proiecte din 
inițiativă parlamentară este înregistrat în anul legislativ 1931-1932 
(cu excepţia propunerilor de legi înaintate la Cameră din partea 
senatorilor, care au ca „moment de vârf“ anii 1933-1934, 1934-1935 
si 1936-1937). O cvasi-similitudine se relevă şi în cazul scorului cel 
mai scăzut de proiecte, care se înregistrează (cu aceeaşi excepţie) în 
anii 1938-1939 şi 1939-1940. 

Cele două extreme, chiar la o analiză sumară, se corelează cu 
situaţii specifice istorico-naţionale, în care este implicat şi Parlamen- 
tul, ca instituţie fundamentală a sistemului pluralist. Limita maximă 
se consemnează în anul legislativ 1931-1932, „agitată“ de efectele 
devastatoare ale recesiunii economice, când Parlamentul, cu toate 
scăderile şi carenţele sale, este încă reprezentativ pentru democraţia 
românească. Nivelul cel mai scăzut este dat (după cum indică anii 
legislativi respectivi) de pierderea unor importante prerogative de către 
adunările legiuitoare, ca reflex al domniei autoritare a regelui Carol al 
II-lea. 

Luând în consideraţie faptul că la Cameră, în deceniul al 4-lea, 
au fost depuse 697 de proiecte de legi propuse de deputati sau senatori, 
iar la Senat 461 de proiecte, în medie, într-un an legislativ, în Parlament 
s-au înregistrat 115,8 iniţiative în materie legislativă promovate de 
membrii celor două adunări, cifră coborâtă faţă de proiectele de legi 
provenite de la structuri guvernamentale — 242,5 (proportia fiind de 1 
la 2,09). Este un argument important în favoarea susținătorilor 
primatului legislativ al guvernului în raport cu Parlamentul, în deceniul 
al 4-lea. 


2. Iniţiativa legislativă parlamentară 


Luând ca bază de calcul cifrele din lucrarea lui M. Dogan, să 
urmărim în ce măsură ele reflectă realitatea şi, îndeosebi, să observăm 
cum se manifestă concret inițiativa parlamentară în materie legislativă. 
Dar, înainte de a face această analiză nu este lipsit de interes să vedem, 
evident în linii esenţiale, cum a evoluat, în sistemul parlamentar 

românesc, norma constituţională (şi regulamentară deopotrivă) a 
iniţiativei legislative parlamentare. 

Potrivit Constituţiei din 1923, „Iniţiativa legilor este dată fiecăreia 
din cele trei ramuri ale puterii legislative“ (art. 34):%, cu alte cuvinte 
Regelui, Adunării Deputaţilor si Senatului, care exercită colectiv 
această prerogativă. 

O prevedere cu caracter special, inclusă în Constituţie, 
introducea obligativitatea consultării Consiliului Legislativ pentru 
orice proiect de lege care aparţinea uneia din ramurile puterii legis- 
lative. Adunările aveau, totuşi, dreptul de a iniţia dezbaterea unui 
proiect (inclusiv a acelora care erau emanaţia lor) atunci când 
Consiliul Legislativ nu se pronunţa într-un termen fixat de lege (se 
exceptau de la regulă creditele bugetare)!” . O prevedere similară a 
dobândit caracter de lege după constituirea Consiliului Economic 
Superior, care primea acelaşi drept în materie legislativă, limitat însă 
numai la sfera economică!*. 

Modalităţile concrete de exercitare a inițiativei legislative de 
către cele două adunări au fost fixate în regulamentele lor de 
funcţionare. „Tehnica“ era aproape identică cu cea a depunerii si 
discutării oricărui proiect de lege de altă proveniență decât a adu- 
nărilor, cu unele diferențieri neînsemnate între cele două adunări, 
mai ales până la restructurarea Parlamentului în regimul 
„Constituţiei Regele Carol II“. 

Proiectele de legi din iniţiativa reprezentantei naţionale trebuiau 
prezentate celor două adunări de un număr fix obligatoriu de deputaţi 
şi de senatori!” , pentru fiecare adunare (spre deosebire de proiectele 
prezentate de guvern în numele regelui, care erau depuse doar de un 
membru al guvernului ). Ele trebuiau să fie imprimate, să aibă o 
expunere de motive, să fie divizate pe articole. Proiectul/proiectele 
erau trimise unei comisii permanente si comunicate guvernului în 
copie. După deliberarea în secţiune, delegaţi ai acesteia aduceau 
proiectul în dezbaterea Adunării Deputaţilor sau Senatului, însotit de 
un raport, urmându-se apoi procedura regulamentară. Orice propunere 


133 


sau proiect de lege odată respinse nu mai puteau fi propuse în aceeaşi 
sesiune?” , 

În regimul Constituţiei din 1938, în conditiile desființării sectiu- 
nilor parlamentare fixate de cele două camere prin tragere la sorti, 
proiectele de legi din iniţiativă parlamentară (ca oricare alt proiect, de 
altfel) erau discutate şi avizate de comisiile parlamentare”! . După 
desemnarea unui raportor la proiectul de lege de către comisia per- 
manentă respectivă, proiectul era adus în dezbatere publică, în discuţia 
generală a adunării. Urma apoi, după depăşirea acestei faze şi accep- 
tarea proiectului, discutarea pe articole de către comisie şi votarea lui, 
revenind, în final, spre avizare în plenul adunărilor. 

Iniţiativa legislativă a Parlamentului românesc reprezenta, indis- 
cutabil, un aspect dintre cele mai importante ale regimului parlamentar- 
constituţional. Modul cum acest atribut democratic a fost utilizat de 
către reprezentanta naţională dă măsura însăsi a funcției sistemului 
parlamentar din România. 

Pentru a simplifica analiza noastră, si aşa anevoioasă, ne-am fixat 
doar asupra a patru sesiuni, deliberat alese din perioade distincte ale 
intervalului 1930-1938. Prima dintre ele — sesiunea ordinară cuprinsă 
între 15 noiembrie 1930 — 1 aprilie 1931, ne configurează iniţiativa 
legislativă a Parlamentului la începutul domniei regelui Carol al II- 
lea; a doua (sesiunea ordinară deschisă la 1 februarie şi încheiată la 
28 aprilie 1934), ne oferă prilejul de a constata reacţia adunărilor la 
acest capitol în perioada imediat următoare încheierii, în linii esenţiale, 
a manifestărilor recesiunii economice din anii 1929-1933; a treia ( 
sesiunea extraordinară dintre 14 iunie — 5 iulie 1934), în care se 
conturează perspectiva guvernării autoritare a Partidului Național- 
Liberal şi ultima (sesiunea ordinară dintre 15 noiembrie 1936 — 20 
martie 1937), când viaţa politică românească se afla în preajma 
modificării regimului parlamentar-constituţional. 

O privire generală asupra primeia dintre sesiuni ne conduce la 
constatarea că din cele 81 de proiecte de legi votate de ambele adu- 

nări? , o treime o reprezentau proiectele din iniţiativa Adunării 

Deputaţilor si Senatului. În general, proiectele din iniţiativa corpurilor 
legiuitoare aveau o însemnătate secundară. Acest aspect poate fi 
observat şi mai bine dacă facem o analiză globală a următoarelor trei 
sesiuni: 


SESIUNEA 


15 IX 1936- 


Pr. de Pr. de Pr. de Pr. de Pr. de Pr. de 
legi din | legi din | legi din | legi din | legi din | legi din 
inițiativa | inițiativa | iniţiativa | iniţiativa | iniţiativa | iniţiativa 
Ad. Dep. | Senatului | Ad. Dep. | Senatului | Ad. Dep. | Senatului 


Natura 
proiectelor 


Abrogări, modificări, 
completări etc. de legi, 


Autorizări de cumpărări, 
cedări, schimbări şi con- 
cesionări de terenuri 


Autorizări de împrumu- 
turi şi perceperea de 
taxe 


Acordarea de pensii via- 
gere şi recompense; 
reduceri taxe de călăto- 
rie 


Autorizări pentru alipiri 
sau dezlipiri de comune; 
pentru schimbări în ca- 
drul unor județe; modifi- 
carea rangului unor căi 
rutiere etc. 


Autorizări pentru înfiin- 

țarea de societăţi 

Proiecte de legi mai im- 

portante 5 2 3 


noram | 35 | 3 | | e | as] 
36 47 63 


Din tabel? rezultă nivelul scăzut al proiectelor de legi prezentate 
Senatului din iniţiativa celor două adunări. In proporţie covârsitoare 

(raportul era de 1:8), aceste proiecte sunt de însemnătate secundară 
sau nesemnificativă. Cele 18 proiecte de legi trecute la categoria „mai 
importante“ se referă, între altele, la: organizarea unei misiuni ştiinţi- 
fice în Albania; instituirea unei comisii de anchetă pentru cercetarea 
„afacerii Skoda“; reglementarea unei împroprietăriri în judeţul Vlasca 
(sesiunea 14 iunie — 5 iulie 1934); autorizarea unui examen excepţional 
pentru înaintarea învăţătorilor la gradul II; concentrarea pregătirii 
ingineresti în scolile politehnice; crearea unor catedre noi la facultăţi 
din Bucuresti şi Cluj; modificarea unor articole din Legea pentru 
organizarea Ministerului Educaţiei Naţionale; prelungirea, fără limită, 
a activităţii universitare a profesorilor N. Iorga si Gh. Marinescu (în 
sesiunea 15 noiembrie 1936 — 20 martie 1937). 

Chiar şi acestea, deşi se deosebesc într-un fel de restul proiectelor, 
nu au greutatea unor legiuiri de interes general, naţional. Acelaşi 
caracter îl au si proiectele de legi care au fost prezentate adunărilor 
din propria lor iniţiativă, dar care nu au fost luate în discuţie?0*. 

Analiza proiectelor de legi din iniţiativă parlamentară din alte 
sesiuni nu modifică în esență părerea enunțată. În sesiunea ordinară 
15 noiembrie 1929 — 30 iunie 1930, din care, evident, în sfera 
interesului nostru intră doar finalul ei (8-30 iunie 1930), au fost 
prezentate, între altele, următoarele proiecte de legi din iniţiativa 
adunărilor: fixarea listei civile a regelui Carol al II-lea si a familiei 
domnitoare (sedinta din 17 iunie), repunerea ofiţerilor activi basarabeni 
în gradul obținut în Armata fostei Republici Moldovenesti (17 iunie), 
acordarea unei pensii viagere văduvei Mârzescu (19 iunie), declararea 
incompatibilităţii între mandatul de parlamentar şi cel de membru în 
consiliul de administraţie al societăţilor anonime (20 iunie), 
modificarea unor articole din Legea accelerării judecăților din 10 iulie 
1929 (21 iunie), acordarea unor pensii viagere foştilor regenti M. 
Cristea şi C. Sărăţeanu (22 iunie), autorizarea comunei urbane 
Bucuresti de a contracta un împrumut pentru efectuarea unor lucrări 
edilitare (23 iunie) si pentru cedarea unui imobi! Institutului Social 
Român (26 iunie). 


Discuţii relativ animate s-au desfăşurat în jurul proiectelor privind 
fixarea listei civile a regelui Carol şi acordarea unor pensii viagere 
fostilor regenti, când deputaţii social-democrati au formulat obiecţii, 
însoţite fiind de aprecieri asupra institutiei monarhice şi de unele 
consideraţii privind iniţiativa parlamentară în materie legislativă. 

Remarcile deputaţilor social-democrati dezvăluie un sens detur- 
nat al iniţiativei parlamentare, practicată de către executiv, anume: 
proiectele „camuflate“, prin mijlocirea „iniţiativei parlamentare“. 
Asemenea manevre guvernamentale, odată constatate, erau de natură 
să creeze suspiciuni nu numai asupra proiectelor de sorginte 
guvernamentală, dar si asupra celor venite din iniţiativă parlamentară. 

Acestui aspect, cu evidente consecinte în planul iniţiativei legis- 
lative parlamentare, i se coroborează un altul, al cărui sens nu poate fi 
interpretat decât ca o încercare a executivului de a impune restricţionări 
manifestării iniţiativei în materie legislativă a celor două „adunări“. 
La 24 martie 1931, presedintele Consiliului de Miniştri, G. G. 
Mironescu, înştiinţa pe preşedintele Senatului, profesorul Traian Bratu, 
asupra următoarelor: „Pentru proiectele de lege din iniţiativă 
parlamentară, urmând ca guvernul să declare dacă le însuseste ori ar 
avea o obiecţie de făout, vă rog să binevoiţi a nu trece în ordinea de zi 
nici un asemenea proiect, înainte de a avea răspunsul scris al 
preşedintelui Consiliului de Ministri'25 . 

Este de presupus că o cerere de acest gen a guvernului avea în 
obiectiv instituirea unui anume control asupra iniţiativei parlamentare, 
din moment ce însusi preşedintele Consiliului de Miniştri îşi aroga 
dreptul „controlului“ proiectelor propuse de deputaţi sau senatori. 

Iniţiativa legislativă parlamentară, aflată sub dublă presiune — 
din afara adunărilor si din interiorul lor —, limitată şi neconcludentă 
prin modul concret al manifestării ei, s-a exprimat, în unele forme, şi 
în alte perioade, în afara celor analizate, ceea ce relevă existenţa unor 
forţe care încercau să înfrâneze tendințele semnalate şi să confere 
Parlamentului rolul pe care firesc ar fi trebuit să-l aibă. 

În sesiunea ordinară care a început la 15 noiembrie 1930 şi s-a 

încheiat la 1 aprilie 1931, din iniţiativa adunărilor erau elaborate proiec- 
tele: contra cametei şi pentru suspendarea executării silite mobiliare 
şi imobiliare, pentru înfiinţarea unei regii mixte şi exploatarea 
instalaţiilor de producere a energiei electrice pe teritoriul municipiului 
Constanţa, prelungirea termenului prevăzut de art. 13 din Legea 
electorală?% , desfiinţarea automobilelor de turism aparţinând autorită- 
ților publice si a vagoanelor ministeriale?” . 

Din sesiunea ordinară prelungită desfăsurată între 15 noiembrie 
1931 — 20 aprilie 1932, rețin atenţia proiectul de reformă electorală 
(depus la 26 martie 1932 pe Biroul Camerei) precum şi cele referi- 
toare la asigurarea în caz de lipsă de şomaj, înființarea şi organizarea 
camerelor de muncă?” , iar din cea începută la 15 noiembrie şi înche- 
iată la 18 noiembrie 1933 se relevă mai importante proiectele privind 
autorizarea Ministerului Lucrărilor Publice pentru contractarea unui 
împrumut în vederea începerii unor lucrări edilitare, crearea unui fond 
de somaj şi reluarea activităţii productive a unor întreprinderi 
industriale. 


2.1. Tipuri de inițiativă parlamentară 


În sistemul de funcţionare al Parlamentului românesc, asemă- 
nător altor sisteme din democraţiile verificate, se admiteau două tipuri 
de iniţiativă: iniţiativa individuală şi iniţiativa colectivă. 

Iniţiativa individuală presupunea ca un deputat sau un senator 
să depună pe biroul uneia din cele două adunări proiecte de legi sau 
propuneri de proiecte de legi din propria voinţă. Subînţeleasă în consti- 
tuţiile din 1923 şi 1938, iniţiativa era expres menţionată în regulamen- 
tele de funcţionare ale celor două adunări. 

„Tehnica“ iniţierii unor demersuri legislative individuale era iden- 
tică în cele două „camere“, cu deosebirea că un proiect de lege din 
inițiativa Adunării Deputaţilor trebuia să fie însoţit de adeziunea a 30 
de deputaţi, în timp ce unul propus, în acelaşi sistem, în Senat, se 
cerea să poarte semnătura a 7 senatori?!0. Procedeul presupunea să 
fie parcurse mai multe faze: divizarea proiectelor pe articole care, 

însoțite de o expunere de motive urmau o traiectorie obligatorie: 
comisia permanentă de resort (pentru examinare), secţiuni (pentru 
deliberare şi fixarea delegaților), plenul Adunării Deputaţilor sau 
Senatului, secondate de un raport din partea secţiunii respective (pentru 
dezbatere). Odată prezentate, proiectele de legi din iniţiativă 
individuală urmau, în continuare, în genere, procedura cerută de orice 
proiect de lege. 

Dată fiind situaţia că opoziţia în Parlamentul românesc reprezenta 
o parte infimă din numărul total al membrilor Camerei sau al Senatului, 
comparativ cu majoritățile parlamentare aparținând partidului politic 
de guvernământ, iniţiativa individuală în materie legislativă era serios 
amendată. 

Raportul dintre majorităţile si minoritățile parlamentare din 
Adunarea Deputaţilor în urma alegerilor generale din deceniul al 
4-lea?! este ilustrativ (Anexa nr. 3). Cu excepţia alegerilor din 1937, 
când liberalii aflaţi la putere nu reuşesc să obţină majoritatea în Cameră, 
adunările constituite în urma sufragiilor din 1931,1932 si 1933 au 
majorităţi masive, iar minoritățile sunt reprezentate de numeroase 
partide, grupări etc., cu un număr mic sau foarte mic de deputaţi 
(excepţie făcând naţional-tărănistii). Adversităţile politice îndepărtau 
posibilitatea unor acţiuni convergente ale opoziţiei, în acest caz 
adeziunea a 70 de deputaţi pentru ca un proiect de lege sau amendament 
să ajungă în faza prezentării spre dezbatere fie Adunării Deputaţilor, 
fie Senatului. În 1933, de exemplu, pentru a obține 70 de adeziuni la 
un proiect de lege din iniţiativă individuală era necesar ca toate 
formațiunile politice din opoziţie, reprezentate în Parlament, cu 
excepţia Partidului Ţărănesc (dr. N. Lupu) si Partidului Ţărănist Radical 
(Gr. lunian), să accepte colaborarea în susţinerea unui proiect de lege. 
Fără îndoială erau posibile şi alte combinatii din care să facă parte şi 
aceste două partide, cu condiţia, însă, să ajungă la minimum necesar 
de deputaţi pentru a declansa funcţionarea „mecanismului“ iniţiativei 
individuale. 

În cazul Senatului, perspectiva transformării unei iniţiative 
individuale în proiect de lege era relativ mai favorabilă, deoarece pentru 

a se ajunge în această situaţie numărul adeziunilor obligatorii era de 
zece ori mai scăzut, comparativ cu cel reclamat Camerei. Paradoxal, 
însă, dacă cifra semnăturilor de adeziune la o propunere individuală 
era mai mare de 7, atunci Biroul secţiunii respective nu da curs 
propunerii. 

Chiar şi în acest context, nefavorabil opoziţiei, iniţiative 
individuale n-au lipsit. Numai că acestea aveau ca obiect probleme de 
importanţă secundară (acordarea de pensii viagere, autorizarea unor 
comune, instituţii etc. de a cumpăra imobile, terenuri s.a.m.d.). 

În categoria iniţiativelor individuale se înscriau şi propunerile de 
amendamente, subamendamente sau articole adiţionale la un proiect 
de lege care deveneau „operative“ numai în contextul în care erau 
redactate în scris, depuse la biroul uneia din secţiunile Senatului sau 
Adunării Deputaţilor şi sustinute de un număr fix de deputaţi (50) şi 
senatori (5), după citirea şi argumentarea lor de către iniţiator. Acest 
tip de iniţiativă individuală este practicat într-o măsură mult mai 
relevantă şi uneori cu efecte benefice asupra operei legislative. 
Proiectul legii sanitare din 1930 a cărui discuţie a început în şedinţa 
Adunării Deputaţilor din 20 iunie, a suferit modificări importante în 
virtutea exercitării iniţiativei individuale. Astfel, au fost respinse 5 
articole, s-au redactat şi au fost admise 10 noi articole, au fost 
modificate 85 articole, prezentându-se 158 amendamente, din care 
99 au fost acceptate, iar restul respinse?!?. Asemenea situaţii se 
întâlnesc frecvent în contextul dezbaterii asupra altor proiecte de lege. 

Iniţiativa colectivă se exercită în principal de către comisiile 
parlamentare. Deopotrivă, aceasta se putea exercita şi de către grupuri 
policolore, în împrejurarea când deputaţii sau senatorii mai multor 
formaţiuni politice se asociau la iniţierea unui proiect de lege. Cum, 
din păcate, arhiva comisiilor nu s-a păstrat, este foarte dificil să 
concretizăm cum si în ce mod comisiile parlamentare au acţionat în 
acest sens. 

În ce priveste manifestarea iniţiativei conexe a grupurilor 
parlamentare în materie legislativă ea are valabilitate numai în contextul 

în care opoziţia, renunțând temporar la disputele politice, se regăsea 
în acelaşi plan de interese cu puterea. Acest tip de inițiativă se confundă 
însă foarte adesea cu iniţiativa individuală. 

Judecând, în general, iniţiativa parlamentară sub raport legislativ, 
se remarcă faptul că procedura, destul de complicată, fixată în 
regulamentele celor două adunări, se constituia din start într-un fac- 
tor frenator. Se adăuga la aceasta numărul scăzut al deputaţilor şi 
senatorilor neguvernamentali, precum şi divizarea lor în grupuri 
divergente şi fără influentă politică deosebită. Întregul set de 
constrângeri — obiective si subiective, din interior şi din afară — care 
acţiona asupra iniţiativei parlamentare se răsfrângea nefavorabil asupra 
funcționării normale a Parlamentului, ca cel mai important factor politic 
al unei democraţii pluraliste. 

Iniţiativa parlamentară, mai ales în timpul guvernării liberale din 
1933-1937, este considerabil depreciată ca urmare a unui „sistem“ de 
substituire practicat de executiv. „Sistemul“ consta în prezentarea unor 
proiecte de legi emise de guvern, drept emanaţii ale adunărilor, cu 
obiectivul de a fi votate mai rapid de Parlament. Este limpede că 
liberalii încălcau cu bună stiință un procedeu democratic al vieţii 
parlamentare, utilizând iniţiativa adunărilor drept paravan al propriilor 
lor acte legislative. Ripostând împotriva unor asemenea procedee 
nedemocratice, deputatul social-democrat Al. Lucian, afirma, în şedinţa 
din 22 iunie 1930: „Întreb: care este motivul pentru care guvernul 
recurge la această formă? N-are curajul să vie cu legea pensiilor fostilor 
regenţi? Sau găseşte că aceasta este o formă mai comodă pentru 
dânsul? Noi credem că proiectele de legi, venite din iniţiativă 
parlamentară, sunt rezervate anumitor iniţiative, câteodată străine de 
concepţia guvernului. Calitatea noastră de mandatari ai poporului ne 
impune să fim stricti, chiar şi dârzi în unele chestiuni care poate sunt 
penibile si să ne spunem cuvântul nostru asa cum ni se cere. Trebuie 
să ne ridicăm cu energie împotriva tuturor încercărilor de a aduce 
proiecte de iegi care nu sunt un ecou fidel al interesului general, ci 
sunt pornite din interese particulare“! , 

3. Iniţiativa legislativă guvernamentală 
3.1. Mesajul şefului statului („Discursul Tronului “) 


Parlamentul îsi deschide lucrările propriu-zise, după epuizarea 
demersurilor preliminare, prin expunerea în fata „camerelor“ reunite 
a Mesajului sefului statului („„Discursul Tronului“). Procedeu de 
inspiraţie britanică, adoptat si de către alte monarhii constituţionale 
europene, „Mesajul Tronului“, cunoscut mai ales sub denumirea de 
Mesajul Regal, are (sau trebuia să aibă), în „tehnica“ parlamentară 
românească, alte conotaţii, în afara caracterului conferit de iniţiatorii 
săi. Dacă britanicii îl concep ca un ceremonial, având un aspect accen- 
tuat formal, fără semnificaţie deosebită pentru viaţa parlamentară, 
românii îi atribuie un anume rol. Şeful statului apare în postură de 
factor tutelar al celei mai importante instituţii democratice — 
Parlamentul —, dar şi al guvernului, sugerând, prin interventiile sale, 
direcţiile demersurilor viitoare. „La noi — se precizează într-un 
comentariu din epocă — Mesajul are un caracter deosebit prin faptul 
că dezvăluie Parlamentului, într-o formă hotărât oficială, care sunt 
intenţiunile guvernului si care sunt punctele sale de vedere asupra 
problemelor actualităţii“?!* . 

„Mesajul Tronului“ este, în esenţă, un discurs politic cu o dublă 
structură: expozitivă — prezentarea înfăptuirilor precedentului guvern 
— şi enunţiativă — anunțarea proiectelor ce urmează să stea în atenţia 
noului cabinet. 

Mesaj sau „speech“ sunt alte denumiri ce se atribuie 
„Discursului Tronului“, creând confuzii sau încurajând aprecieri 
nefondate. Titulatura corectă a discursului politic regal prezentat 
Parlamentului la deschiderea sesiunilor parlamentare este cea 
utilizată în regulamentele de funcţionare ale celor două adunări şi 
anume: „Discursul Tronului“. 

Întrucât există mai multe „categorii“ de mesaje regale, cum sunt, 
de pildă, mesajele de închidere a sesiunilor parlamentare, de amânare 
sau de prerogare a acestora, precum şi mesajele regale ce însoțesc 

proiectele de legi, mesaje care nu sunt supuse discuţiilor ce au loc în 
cele două „camere“, este normal să facem distincţie între acestea şi 
„Discursul Tronului“. 

Discursul, potrivit normelor constituţionale şi prevederilor 
regulamentelor de ordine interioară ale Adunării Deputaţilor şi 
Senatului, nu se înregistrează ca un fapt oarecare, ca o manifestare 
formală. Atât Camera cât si Senatul au în atribuţii redactarea, discutarea 
şi votarea Adresei de răspuns la Mesaj, care reclamă următoarele 
operaţii: comisii speciale, constituite în cele două adunări, colectează 
informaţii de la toţi ministrii en titre privitoare la proiectele legisla- 
tive şi politica pe care urma s-o promoveze departamentul respectiv, 
după care redactează propriile adrese de răspuns ce sunt prezentate 
plenurilor Adunării Deputaţilor si Senatului; adresele se tipăresc gi se 
distribuie deputaţilor si senatorilor; la 3 zile după distribuire începe 
discuţia generală asupra proiectelor de adrese. Odată votate adresele, 
se prezintă monarhului de către o „deputaţiune“ compusă din 40 
deputaţi (respectiv 30 senatori), alesi prin tragere la sorți în sedințe 
publice, preşedinţii şi membrii birourilor celor două adunări, membrii 
comisiunilor de redactare a adreselor de răspuns la „Discursul 
Tronului“ si raportorii?!$. 

Procedura care urmează după prezentarea „Discursului Tronului“ 
se menţine şi în regulamentele de ordine interioară ale Parlamentului 
votate în 1939, cu unele mici modificări. „Deputaţiunile“ care se 
prezentau regelui cu adresele de răspuns nu mai au în componenta lor 
pe membrii comisiilor speciale si raportorii?!€. 

Proiecția programului de guvernare, conturată în „Discursul 
Tronului“, relevă maniera în care noul cabinet îsi propune să acţioneze 
în timpul mandatului său: un mesaj dens în date, cu preciziuni care să 
lămurească din start intenţiile, dezvăluie un executiv puternic, sigur 
de sine şi de forta sa; un mesaj care fixează obiectivele viitoarei guver- 
nări într-o ţinută relativ vagă, cu tonalități moderate, fără ostentaţii şi 
enunţuri autoritare, este expresia (sau ar trebui să fie) unui consiliu de 
ministri echilibrat, care constientizează propriile resurse precum şi 

limitele lor; în sfârşit, un discurs inaugural al şefului statului care dă 
senzaţia de reţinere exagerată, prin formulări vagi si confuze ale 
demersurilor guvernamentale, era apreciat ca trădând un executiv slab, 
indecis, vulnerabil. Primului „tip“ de mesaje îi corespund sesiunile 
din perioada 1934-1937 (care coincid cu al 2-lea mandat complet de 
guvernare al liberalilor), următorului sesiunile din intervalul 1931 (15 
iunie) — 1933 (18 noiembrie), iar ultimului sesiunile parlamentare 
cuprinse în epoca 1929 (15 noiembrie) — 1931 (1 aprilie). 

Mesajele pe care le prezintă regele la începutul sesiunilor din 
secventa 1939-1940 vor să evoce forța guvernelor excedând prin 
proiecte legislative de anvergură, cu relative şanse de soluţionare potri- 
vit procedurilor normale de funcționare a Parlamentului. 

Are o anume semnificaţie modul cum sunt recepționate şi 
apreciate mesajele sefului statului prezentate la deschiderea sesiunilor 
parlamentare. „Mesajul Regal cu care s-a deschis actuala sesiune (15 
noiembrie 1933 — n.n.) a păstrat un ton modest, o ţinută lipsită de 
acea ostentaţie, pe drept cuvânt socotită ca un semn de slăbiciune ce 
se vrea acoperită sub o draperie de fermitate verbală. E un mesaj 
model“?! (subl. ns. — n.n.) — erau cuvinte apreciative, cum rar au fost 
exprimate în publicistica epocii la adresa „Discursului Tronului“. În 
contrast cu acesta, sesiunea parlamentară ce-şi inaugura lucrările la 
30 iulie 1932 anunţa, prin intermediul discursului sefului statului, Carol 
al II-lea, un guvern slab şi, deci, o iniţiativă în materie legislativă de 
nivel scăzut, era de părere N. Iorga, care consemna: „Mesaj şters, în 
care se insistă asupra libertăţii alegerilor şi se laudă plata pensiilor şi 
lefilor. Regele era slab şi plictisit, iar participarea publicului slabă“?! . 
În sfârsit, o altă constatare, potrivit căreia „Discursul tronului“ în 
sesiunile din 1930-1931 „conţine o mulţime de proiecte de legi“, ceea 
ce va avea ca efect săvârşirea unei munci herculeane, transformând 
Parlamentul într-o fabrică de legi?" . 

Forma şi conţinutul discursului sunt, fără îndoială, nu lipsite de 
sensuri, după cum constatăm, cum nu sunt private de semnificaţii şi 
chiar de o anume importanţă dezbaterile asupra Adresei de răspuns la 

„Discursul Tronului“. Desigur, nu toate intervenţiile din Cameră sau 
Senat, care se înscriu în acest tip de activitate parlamentară, se ridică 
la cote valorice deosebite. 

La discuţiile pe marginea Adresei de răspuns la „Discursul 
Tronului“, prezentat în şedinţa inaugurală a sesiunii începute la 30 
iulie 1932, atenţia este reţinută de intervenţiile deputatului social-demo- 
crat Lotar Rădăceanu referitoare la politica economică a guvernului. 
El se pronunţă pentru desfiinţarea taxelor pe pâine şi iniţiază o 
dezbatere asupra tezei „statului țărănesc“, care se vehicula cu insistență 
în epocă. Din analiza contextului naţional, concluziona că „Un stat 
țărănesc, prin predominarea clasei ţărănesti în politica ţării, nu ar putea 
să existe atâta vreme cât există capitalism, cât există dominaţia clasei 
burgheze“? . 

Aspecte importante ale vieţii economico-sociale si politice sunt 
atacate în adresele de răspuns la „Discursul Tronului“ şi în discuţiile 
ce au loc pe marginea lor în şedinţele care urmează deschiderii sesiunii 
parlamentare la 15 noiembrie 1935. Deputatul H. Aznavorian (raportor 
la Adresa de răspuns) accentuează asupra aspectelor pozitive ale 
executării bugetului statului si preocupării pentru dezbaterea şi 
adoptarea Legii presei, conchizând: „Dacă regimul democratic, care 
a adus pretioase servicii naţiunii române, îndreptățeste, din înalte 
considerațiuni verificate aiurea, o liberă discuţiune, atât în presă cât şi 
în Parlament, a tuturor problemelor cari interesează statul, aceasta nu 
înseamnă că idea de libertate justifică totul, chiar în afară de 
destinaţiunea ei finală?! . 

Raportor la Senat, în aceeaşi chestiune, este senatorul I. Botez, 
care insistă asupra problematicii economice presante, ca urmare a 
efectelor crizei economice ce se mai făceau încă resimtite. Raportorul 
sesizează un aspect deosebit de important, ca o consecinţă a crizei 
economice devastatoare din 1929-1933: „Sub presiunea crizei s-au 
dezechilibrat relaţiile economice dintre state, s-a perimat doctrina 
individuală manchesteriană de free-trade chiar şi în ţara ei de origină 
şi s-a creat, prin necesitate de fapt, doctrina economiei dirijate“??? . În 

această perspectivă, statul român se vedea forțat să-si aroge noi 
atribuţiuni în planul dezvoltării economiei naţionale, inclusiv în sensul 
tutelării iniţiativei particulare, pentru a opri cursul agresiv al efectelor 
crizei asupra acesteia. Efortul era însă asumat conştient, deoarece 
România se afla într-un sistem de relaţii internaţionale pe care nici nu 
le puatea evita sau eluda, nici părăsi, deoarece risca să se prăbuşeas- 
că. Singura măsură rațională,care se impunea, era de părere semnatarul, 
rezulta din însăşi contextul socio-economic internaţional în care 
România era angrenată: „Trăim prinsi, fără să ne putem sustrage, într- 
o luptă economică mondială, în care fiecare stat trebuie să-şi ia măsurile 
de proprie apărare şi de adaptare continuă la împrejurările noi ce se 
ivesc şi care nu sunt sub cârma omului“22 , 

Raportorul acordă atenţie şi spinoasei probleme a ridicării 
nivelului de cultură la sate, relevând, între altele: „Luminarea satelor 
prin scoală, într-un stat de democraţie rurală, cum suntem noi 
(subl. ns. —n.n.), e de o organică însemnătate politică. Suntem pătrunşi 
de adevărul că numai din înfrăţirea tuturor sufletelor se nasc acele 
fecunde părţi morale, totdeauna victorioase, care dau putință unui 
popor să-şi dezvolte şi să-şi afirme fiinţa lui etnică şi să-si îndepli- 
nească destinul său istoric, în cadrul civilizaţiei umane“? . 

La Senat, dezbaterile asupra Adresei de răspuns la „Discursul 
Tronului“ sunt orientate prioritar spre probleme de politică externă, 
la care participă N. lorga, Emanoil Slătineanu, Gr. Filipescu, N. 
Miclescu, R. Seisanu, asemănător celor din sesiunea parlamentară ce 
se deschide la 15 noiembrie 1935, când vorbesc O. Goga, N. Iorga, 
A. C. Cuza, M. Manoilescu, Gr. Filipescu, V. Madgearu?” . 

Lucrările parlamentare care se deschid la 7 iunie 1939, debutează 
cu discursul regelui Carol al II-lea adresat „camerelor“ reunite. 
Monarhul elogiază, în câteva cuvinte, memoria reginei Maria, după 
care atacă problema „noilor aşezări“ precum şi reformelor inaugurate 
la 10 februarie 1938. Sensul schimbării îl reprezintă — potrivit 
aprecierilor monarhului — unirea forțelor vii ale ţării şi consolidarea 
României Mari. Noua Constituţie legitima, astfel, „întâietatea 

naţionalităţii române“; statornicea şi lămurea mai bine datoriile şi 
drepturile cetăţenilor; descătuşa „viaţa publică de interesele strâmte 
de partid, aşezând-o pe terenul adevăratelor nevoi ale obstei româ- 
nesti““; Parlamentul reorganizat asigura „o mai dreaptă şi firească 
reprezentare... a agricultorilor, muncitorilor, intelectualilor şi a celorlalţi 
factori producători“; se dădea, astfel, „o bază morală mai temeinică 
pentru viaţa de stat“. 

„Discursul Tronului“ se referă, în continuare, la restabilirea şi 
consolidarea ideii de autoritate de stat; reforma administrativă, reorga- 
nizarea magistraturii, elaborarea unui nou „statut al muncii“, 
construcţiile edilitare, probleme ale asistenţei sociale şi sanitare, 
înzestrarea Armatei şi, în sfârsit, la politica faţă de minorităţi. Dis- 
tinct şi accentuat, „Discursul Tronului“ atinge şi problema raporturilor 
externe: „Ţara Noastră s-a aflat, în timpul din urmă, în faţa unor grele 
probleme pe cari le ridicau frământările si prefacerile internaţionale 
cari aveau o firească atingere cu interesele noastre. Guvernul Meu a 
prezentat, cu acest prilej, o politică de pace, dar nu o pace cu orice 
pret, ci numai cu respectul libertăţii, al independentei, al integrităţii si 
al demnităţii naţionale. Pentru a face să izbutească această politică, 
Guvernul Meu a chemat sub arme, la un moment dat, mai multe clase 
de rezervisti, declarând răspicat că înțelege să apere hotarele sfinte cu 
orice jertfe”. 

Partea finală a discursului prefigurează opera legislativă a guver- 
nului: elaborarea unei legi organice „pentru definitiva aşezare a 
corpurilor profesionale“; adoptarea unui nou statut al funcţionarilor; 
soluţionarea „vacantei ivite în fruntea Bisericii Ortodoxe prin încetarea 
din viaţă a Înalt Prea Sfinţiei Sale Patriarhul Miron“; prezentarea unei 
iniţiative legislative vizând „asigurarea rentabilităţii produselor 
agricole“22% . 

În final, Carol al II-lea, adresându-se deputaţilor si senatorilor, 
atenţiona asupra noilor raporturi dintre suveran, legislativ şi executiv: 
„Sunt încredinţat că veti da tot sprijinul Guvernului Meu în opera ce 
va întreprinde. Aceasta va fi cu atât mai uşor pentru Domniile- Voastre, 

cu cât liberaţi de preocupările şi ambițiile politice de odinioară, astăzi, 
când Guvernul, potrivit noii Constituţiuni, se alcătuieşte în afară de 
indicaţiile Parlamentului si rămâne responsabil numai față de 
Suveranul Ţării, Domniile- Voastre veţi putea rămâne pe liniile mari si 
obiective ale intereselor superioare de Stai. Cercetarea proiectelor de 
legi si contribuţia Domniilor- Voastre legislativă, în aceste condițiuni, 
va fi cu atât mai prețioasă?” . 

Răspunsurile la „Discursul Tronului“ sunt citite de Al. Rosetti 
(Cameră) si Al. Brătescu- Voineşti (Senat). Ambele au un caracter for- 
mal-justificativ, elogiind schimbările produse în sistemul 
constituţional, cu implicaţii în organizarea societății. Se elogiază 
condiţiile de „excepțională libertate a opiniilor“ în care s-a constituit 
noul Pariament, ce apare ca „un organism cu totul nou, adaptat reali- 
tăţilor“. Elementul forte îl constituie structura sa socio-profesională 
şi etnică, care reprezintă o „strălucită dovadă a primatului naționalități 
româneşti“, fără însă a perturba raporturile interetnice sau a crea stări 
de inferioritate minorităţilor. 

Răspunsurile se disting prin nota de concretețe a Adresei Camerei 
şi conciziunea Adresei Senatului la unul si acelaşi aspect: proiecţiile 
şi realizările noului sistem socio-politic. Adresa de răspuns a Camerei 
menţionează, la capitolul realizări: descentralizarea administrativă; 
reforma justiţiei; elaborarea unei noi legislații a muncii (extinderea 
dreptului de asigurare şi pensionare, crearea Casei de Pensii a Scriito- 
rilor Români şi a organizaţiei „Muncă şi Voie Bună“); reforma educa- 
tiei şi învățământului; crearea Străjii Ţării; înfiinţarea Oficiului Național 
pentru Turism; crearea unei industrii indigene de armament. 

Adresa Camerei se încheia cu un final angajant, dar subsecvent 
operei executive: „Ferm hotărâți să contribuim la opera constructivă 
a Guvernului Majestății Voastre vom depune toate străduinţele noastre 
pentru a seconda guvernul în noua operă legislativă, evitând în 
dezbateri discuţiunile sterile şi cu caracter personal, pentru a ne 
consacra toată energia muncii creatoare de valori. Preocuparea noastră 
imediată va fi de a cerceta noile legi ce vor fi prezentate de Guvernul 

Majestății Voastre Adunării Deputaţilor: statutul funcţionarilor pu- 
blici, legea breslelor şi legea pentru valorificarea produselor 
agricole“? . 

Adresa Senatului are un mai pregnant caracter elogiativ, închein- 
du-se într-un stil inconfundabil, supralicitat ceva mai târziu: „Senatul, 
în care Majestatea Voastră a chemat la conlucrare reprezentanţi de o 
valoare recunoscută a intelectualităţii noastre, constient de sporul de 
prestigiu ce a câştigat astfel, asigură pe Majestatea Voastră de absolutul 
său devotament şi de ferma sa voinţă de a da deplin sprijin Guvernului, 
veghiind ca, prin a sa colaborare, legiuirile ce se vor da tării nu numai 
să corespundă nevoilor ei reale, dar şi să păstreze neatins marele 
prestigiu dobândit de Majestatea Voastră prin toată activitatea Sa 
înţeleaptă şi plină de grije pentru binele patriei“?! . 

Cele două adrese de răspuns la „Discursul Tronului“ fac notă 
distinctă, prin caracterul evocat, de alte adrese de răspuns din perioada 
premergătoare instalării regimului autoritar monarhic în 1938. Ele 
reflectă spiritul şi concepția dominantă a epocii, care, evident, au efecte 
asupra funcţiilor Parlamentului, dar care nu pot anihila complet 
manifestările opoziţioniste antiautoritare. 

Chiar în sesiunea (deschisă la 7 iunie 1939) în care este prezentat 
„Discursul Tronului“ şi apoi adresele de răspuns se înregistrează 
dezbateri care se depărtează de cadrul dorit de monarh şi regimul său, 
fiind atacate, în forme voalate sau directe, înseşi fundamentele noului 
sistem socio-politic. Al. Mâtă şi Al. Rosetti se arată potrivnici evoluţiei 
monarhiei autoritare spre corporatism (la dezbaterile care au loc în 
Cameră)*? ; N. Iorga şi St. C. Ion insistă asupra menţinerii dreptului 
de interpelare a ministrilor de către deputaţi si senatori, precum şi 
asupra recunoaşterii dreptului de control al Parlamentului asupra 
activităţii guvernului?” (în dezbaterile de la Senat). 

Ecoul în presă, spre deosebire de perioada premergătoare anului 
1938, este filtrat, dezbaterile fiind prezentate într-o atmosferă de „bună 
înțelegere şi armonie“, lipsite de „scandaluri“ sau „bătăi“, dar care 
dovedesc „oarecare timiditate“. Caracterizarea apartine unei reviste 

de ţinută, care făcuse epocă până în 1938, dar care, în noul context, 
devine prudentă, renunțând la tonul caustic şi la atitudinile sale critice. 
„Parlamentul Românesc“ recunoaşte, însă, că în timpul dezbaterilor 
„s-au rostit şi unele critici, ba chiar şi câteva adevăruri“2%*. 
„Discursul Tronului“ (Mesajul Regal, cum este mai frecvent 
utilizat în epocă) este un element nu lipsit de semnificaţie, mai ales în 
perspectiva identificării forței executivului şi a raporturilor care se 
statornicesc între executiv şi legislativ. Pe de altă parte, este şi un 
instrument care permite aprecierea nivelului realizărilor fată de promi- 
siunile enuntate, ca proiecte legislative de esenţă guvernamentală. 


3.2. Depunerea, dezbaterea şi sancţionarea proiectelor de legi 


„Discursul Tronului“ si adresele de răspuns ale „camerelor“ au 
si rolul de a pregăti terenul pentru săvârşirea operei legislative a 
Parlamentului pe timpul sesiunii/sesiunilor pentru care a fost convocat. 
Desi proiectele legislative ale guvernului nou investit se dezbat, în 
general, intervenţiile în cadrul discuţiilor la adresele de răspuns iau, 
nu în puţine rânduri, aspectul unor discuţii autentice asupra proiectelor 
de legi. 

Şedinţele Parlamentului, indiferent de caracterul sesiunii, se 
desfăşoară potrivit normelor regulamentare ale adunărilor: sunt publice 
si numai în anumite condiţii sunt secrete? ; se pot deschide atunci 
când numărul celor prezenţi (deputaţi sau senatori) corespund 
cvorumului cerut de regulamente? ; încep la data şi ora stabilite de 
comun acord cu executivul? ; debutează cu citirea sumarului şedinţei 
precedente şi se încheie cu anunţarea ordinii de zi a următoarei şedinţe 
parlamentare; înscrierile la cuvânt gi intervenţiile deputaţilor sau 
senatorilor se fac având acordul preşedinţilor adunărilor; citirea 
mesajelor regale şi a comunicărilor guvernului au întâietate asupra 
discuţiilor, fără a le întrerupe însă sau anula, dezbaterile continuând 
după audierea acestora de către parlamentari; prezenta a cel puţin unui 
ministru era necesară; miniştrii sau secretarii de stat puteau cere 
cuvântul, chiar dacă nu aveau calitatea de parlamentari. 

Alte aspecte de procedură stipulate în constituţiile din 1923 şi 
1938 precum şi în regulamentele interioare ale Adunării Deputaţilor 
şi Senatului se referă la modul de adresare al parlamentarilor (numai 
către preşedinţii celor două adunări, ministrii prezenţi la dezbateri 
sau plenurile „camerelor““); locul discursului sau intervenţiei (numai 
de la tribună); natura discursului sau intervenţiei (numai la obiectul 
dezbaterilor); condiţiile întreruperii unui orator sau ale interdicției de 
a continua discursul; sancţiuni aplicate parlamentarilor care absentează 
nemotivat de la sedinţe sau care încalcă regulamentele de ordine 
interioară s.a.m.d. 


3.2.1. Depunerea proiectelor 


Proiectele de legi din iniţiativă guvernamentală sunt depuse la 
Biroul Adunării Deputaţilor sau Senatului de către un membru al 
guvernului, după audierea de către „adunarea“ respectivă a Mesajului 
Regal de trimitere. Pentru ca membrii Parlamentului să aibă posibilita- 
tea studierii proiectelor, textul acestora, însoţit de expunerile de mo- 
tive tipărite, se distribuiau anterior dezbaterii lor. 

La cererea guvernului sau a unui număr de deputaţi (30) sau 
senatori (10) se putea cere urgenţa discutării unui proiect de lege, 
considerat a fi prioritar în raport cu altele. În cazul în care una din cele 
două „camere“ valida urgenta, comisiunea permanentă respectivă era 
invitată să ia în discuţie, fără amânare, proiectul de lege sau propu- 
nerea avansată de guvern sau parlamentari şi să prezinte raportul în 
următoarea zi, „dacă va fi posibil“. După depunerea raportului de 
către comisia permanentă, proiectul era luat în discuţie de către 
sectiunea de specialitate. 

În cazul în care un proiect de lege avea o importanţă deosebită, 
se reclama extrema urgenţă. Dacă „adunările“, fiecare separat, votau 
propunerea, proiectul era trimis comisiunii respective şi secţiunilor 
care îl puneau în discuţie chiar în acea zi. 

Proiectele de lege din iniţiativă parlamentară trebuiau susținute 
de un număr de deputaţi (30) sau senatori (7) si formulate în scris. Ele 

erau divizate pe articole şi însoţite de expunerea de motive, după care 
se trimiteau spre examinare comisiunii permanente respective şi la 
secţiuni, fără discuţie prealabilă. Guvernul era înştiinţat imediat despre 
acest demers. După deliberarea în secţiuni, un comitet (al delegaților) 
aducea proiectul/proiectele spre dezbatere „adunării“ respective însoţit/ 
e de raport/rapoarte. Urma apoi procedura reclamată de orice proiect 
în genere. 

Un proiect din iniţiativă parlamentară respins de una din cele 
două „camere“ nu mai putea fi pus în discuţie în aceeaşi sesiune 
parlamentară. 

Proiectele din iniţiativă parlamentară votate de Senat erau trimise 
de presedintele acestuia preşedintelui Adunării Deputaţilor, conco- 
mitent cu înştiinţarea guvernului referitoare la demersul respectiv. 
Similar se procedează si la Cameră cu proiectele din iniţiativă parla- 
mentară, cu distincţia că acestea se înaintează presedintelui Senatului. 

Aspecte tehnice identice privind procedeele parlamentare ce 
însoțesc iniţiativlele celor două „adunări“ în materie legislativă se 
regăsesc şi în regulamentele votate în 1939. O precizare este necesară, 
însă, în cazul Adunării Deputaţilor: Regulamentul stipula, în mod 
expres, că: „Proiectele de legi din iniţiativă parlamentară sunt tipărite 
cu expunerea de motive şi sunt distribuite, după ce Consiliul Legisla- 
tiv, iar pentru cele cu caracter economic şi Consiliul Superior Eco- 
nomic, şi-au dat avizul'2%. 

Odată depuse, proiectele de legi traversează o rută în care sunt 
implicate structuri importante ale celor două adunări: comisiile 
permanente, comisiile speciale (numai în anumite situaţii), secțiunile, 
Comitetul Delegaţilor. 

Comisiiie permanente sunt cele mai importante din întreg acest 
angrenaj. Numărul, destinaţia şi funcţiile lor le-am comentat anterior. 

Un proiect de lege depus la Biroul Adunării Deputaţilor sau 
Senatului este remis de preşedintele Comisiei Permanente de resort 
care îl cercetează şi, în termen de 30 şi respectiv 10 zile (în afară de 
cazurile de urgenţă), îi întocmeşte un raport tehnic referitor la 

continutul acestuia. În cazul urgenţei, Comisia își începe lucrările chiar 
în ziua următoare validării ei de către Cameră. 

Regulamentele celor două „camere“, deşi precizează numărul 
comisiilor permanente pentru fiecare în parte, nu se opun creării de 
noi comisii permanente, atunci când situaţia o reclamă, cum nu se 
opun constituirii unor comisii speciale. 

Repartizarea deputaţilor şi senatorilor în comisii se realizează de 
către grupurile parlamentare, dar pe criteriul competenţei profesionale 
sau a specializării. 

După primirea proiectului de lege, comisia îl ia în discuţie, 
redactează un raport ce conţine sugestii şi păreri numai de ordin tehnic 
referitoare la proiect, pe care, împreună cu proiectul, le trimit secțiu- 
nilor spre discutare. Toate aceste demersuri au loc după ce Comisia 
desemnează un raportor (cu majoritatea absolută a membrilor), care 
are misiunea de a studia proiectul de lege şi de a organiza dezbaterea 
lui. 

Dacă iniţiatorul/iniţiatorii proiectului legislativ sau guvernul 
doresc să se renunte la avizul sectiunilor, Adunarea Deputaţilor, potrivit 
propriului regulament, poate satisface cererea numai printr-o hotărâre 
specială?“ . 

Spre deosebire de Adunarea Deputaţilor, în activitatea comisiilor 
permanente din Senat nu se prevedea posibilitatea renunțării discutării 
unui proiect sau propuneri de lege în secțiuni. O altă distictje referi- 
toare la comisiile permanente, semnalată anterior, constă în numărul 
mult mai mic al comisiilor permanente ale Senatului (înainte de 1938), 
comparativ cu cele ale Camerei. 

Comisiile parlamentare corespundeau, în linii esenţiale, departa- 
mentelor ministeriale, mai puţin cele de indigenare, petiţii, disciplină, 
incompatibilitate si imunitate. 

Constituţia din 1923 şi regulamentele de ordine interioară ale 
Camerei şi Senatului adoptate după 1918 consacră, pentru prima 
dată în istoria Parlamentului român, sistemul şi importanţa 
marilor comisii permanente?! . 

Importanţa lor este accentuată după 1938, în condiţiile reformei 
parlamentare aplicate de regimul carlist. Regulamentul Adunării 
Deputaţilor rezervă comisiilor parlamentare un întreg capitol (III), 
precizând modul de constituire si funcţionare care, în general, sunt 
identice sau asemănătoare cu prevederile regulamentare din epoca 
anterioară anului 1938. Diferențe se înregistrează în ce priveşte 
numărul comisiilor permanente, durata maximă a timpului afectat unei 
comisii pentru studierea şi avizarea unui proiect de lege (de la 30 de 
zile la 15 zile) şi verigii imediat următoare care trebuia să preia raportul 
comisiei respective (raportul este depus la Biroul Adunării Deputaţilor, 
în şedinţă publică, după care se tipăreşte, distribuie şi este pus în 
discuţia Camerei)? 

Activitatea curentă a marilor comisii parlamentare este dificil de 
reconstituit deoarece, după cum s-a relevat, arhiva acestora nu s-a 
păstrat, iar din propriile noastre cercetări am constatat, pe de o parte, 
penuria informaţională în ce le priveste, iar pe de alta, dispersarea 
surselor, inclusiv în zone neaşteptate, surprinzătoare. O anume ima- 
gine a modului în care comisiile permanente se constituiau şi îşi 
desfăşurau activitatea se poate reconstrui în baza puţinelor materiale 
identficate. 

Structura lor politică, evident, nu putea să reflecte decât autorita- 
tea partidului declarat învingător în alegeri (sau a coaliţiei, cum este 
şi situaţia pe care o prezentăm). În sesiunea deschisă la 15 iunie 1931, 
în condiţiile în care electoratul a dat câştig de cauză în alegerile parla- 
mentare generale coaliţiei multipartidiste constituite sub sigla de 
„Uniunea Naţională“, compoziţia politică a comisiilor parlamentare 
se prezintă astfel: 

1. Comisia de administraţie generală, județeană şi comunală 

(37 membrii): Uniunea Naţională — 20 reprezentanţi; P.N.L. — 
7; P.N.Ţ. — 3; P.N.L. (Gh. Brătianu) — 1; Partidul Poporului — 
1; Partidul German — 1; Partidul Maghiar — 1; L.A.N.C.- 1; 
Partidul Ţărănesc (dr. N. Lupu) — 1; P.S.D. — 1. 

2. Comisia pentru afaceri strâine (37 membri) — structură 

identică. 

3. Comisia de agricultură, păduri şi domenii (37 membri) — 
structură identică. 

4. Comisia pentru armată şi marină militară (37 membrii) — 

„Structură identică. 

5. Comisia de instrucţie publică, culte şi arte — structură identică. 

6. Comisia financiară şi bugetară (72 membri): Uniunea 
Naţională — 38; P.N.L. — 15; P.N.Ţ.-6; P.N.L. (Gh. Brătianu) 
— 2; Partidul Poporului — 2; Partidul German — 2; Partidul 
Maghiar — 2; L.A.N.C. — 2; Partidul Ţărănesc (dr. N. Lupu) — 
1; PS.D.- 1; Partidul Evreiesc — 1. 

7. Comisia pentru lucrări publice, căi ferate, căi de comunicaţie, 
marină comercială (37 membri) — identică cu 1, 2, 3,4, 5. 

8. Comisia pentru comerţ, industrie, mine şi vâmi (37 membri) 
— identică cu 1, 2, 3,4, 5 şi 7. 

9. Comisia pentru asigurări, prevederi sociale şi muncă (37 
membri) — identică cu 1, 2, 3,4,5,7si8. 

10. Comisia de sânătate şi igienă publică (19 membri): Uniunea 
Naţională — 11; P.N.L. — 3; PN.Ţ.- 1; P.N.L. (Gh. Brătianu) — 
1; Partidul Poporului — 1; Partidul German — 1; Partidul 
Maghiar — 1. 

11. Comisia de legislaţie civilă, comercială şi criminală (37 mem- 
brii) — identică cu 1, 2, 3,4,5,7,8si9. 

12. Comisia de legislaţie fiscală (19 membri) — identică cu 10. 

13. Comisia de disciplină, incompatibilitate şi imunitate (21 
membri): Uniunea Naţională — 11; P.N.L. — 3; P.N.Ţ.—2; P.N.L. 
(Gh. Brătianu) — 1; Partidul Poporului — 1; Partidul German — 
1; L.A.N.C. — 1; Partidul Ţărănesc (dr. N. Lupu) — 1. 

14. Comisia pentru poştă, telegraf şi telefon (37 membri) — 
identică cu 1, 2, 3,4, 5, 7, 8, 9 şi 10. 

15. Comisia de indigenate și recunoașteri de persoane morale 
(21 membri) — identică cu 13. 

16. Comisia de petiționări (21 membri) — identică cu 13 şi 15%. 

Este semnificativ cum se regăsesc în aceste comisii membrii 
grupurilor parlamentare. Nu întâmplător am ales un grup parlamentar 
restrâns, cum este si cel social-democrat, din aceeaşi sesiune 
parlamentară. Astfel, I. Mirescu este repartizat la comisiile 1,7 şi 9 
(aici apare în calitate de secretar al Comisiei); I. Flueraş la 2 şi 13; G. 
Grigorovici la 3, 5 si 10; T. Roznovan la 4 si 16; Al. Lucian la 6; E. 
Gherman la 8 şi 14; Al. Bartalis la 15. În afara acestor comisii, I. 
Mirescu mai face parte şi din Comisia specială pentru reglementarea 
accesului parlamentarilor în Ministerul Muncii, Asigurărilor şi 
Prevederilor Sociale?. 

Distribuţia celor 7 parlamentari social-democrati, după cum se 
remarcă, respectă normele regulamentare (un deputat sau senator nu 
poate să facă parte din mai mult de trei şi respectiv două comisii), dar 
nu acoperă integral comisiile (11 si 12 rămân descoperite). 

Şedinţele comisiilor permanente se desfăşoară la fel ca şedinţele 
ordinare ale celor două „camere“, asa cum se observă şi din Procesul- 
verbal al şedinţei Comisiei financiare şi bugetare a Adunării 
Deputaţilor desfăşurată în ziua de 7 martie 1937: 


Preşedinte de şedinţă: N. N. Săveanu, preşedinte al Adunării 
Deputaţilor 


Membrii prezenţi: 55 deputaţi din componența Comisiei; 4 
deputaţi, cu vot consultativ. 


Invitaţi: 4 miniştrii (între care şi ministrul finanţelor, Mircea 
Cancicov). 


Ordinea de zi: cercetarea proiectului de lege pentru evaluarea 
veniturilor şi cheltuielilor de stat pe exerciţiul 1937-1938. 

Discuţii: 

— M. Ormolu: declară discuţia generală deschisă. 

— C. Argetoianu: consideră că sunt necesare unele modificări. 

— M. Cancicov: acceptă ideea. 

— Madgearu: critică Ministerul de Finante pentru faptul că nu a 

prezentat o expunere a problemei, înainte de trecerea la 
dezbaterea ei. 


— C. Argetoianu: susţine necesitatea unui echilibru bugetar. Nu 
este rusinos să apară în buget si cheltuielile neacoperite. Există 
conturi extrabugetare ale unor instituţii autonome „care nu 
trebuie să crească şi care sunt cheltuite fără controlul 
Parlamentului“. 

— M. Cancicov, răspunzând lui C. Argetoianu, apreciază că 
„sporirea cifrei bugetului se bazează pe realizarea îmbunătă- 
tirii economice“. 

- Gr. lunian: Proiectul de buget se prezintă echilibrat numai din 
punctul de vedere al cifrelor, dar ciudează realitatea. Potrivit 
aprecierilor sale este un buget de mizerie. 


— M. Cancicov, răspunzând criticilor, relevă că s-a avut în vedere, 
în primul rând, „să se mărească cât mai mult fondul de 
investiții“. 


Discuţia generală încheindu-se, se trece apoi la dezbaterea buge- 
tului pe articole. După terminarea dezbaterii pe articole, se procedează 
la votarea proiectului cu amendamentele aduse, care este admis?® , 

Modelul desfăşurării şedinţelor comisiilor permanente se regă- 
seste şi la Senat. Cu titlu de exemplu: sedintele Comisiei financiare, 
bugetare şi legislație financiară din iunie 1940 şi sedinta comună a 
Comisiei (reunite) de legislaţie civilă, comercială şi penală a Adunării 
Deputaților şi Senatului din 5 iunie 19407. 

După discutarea şi avizarea lor de către comisia permanentă res- 
nectivă, proiectele de lege, însotite de un raport, îşi continuă traiec- 
toria, declansând un alt mecanism parlamentar. 

Secţiunile parlamentare sunt cele ce preiau aceste proiecte, 
cu exceptia acelora pentru care se solicită să nu fie trecute prin 
sectiuni. | 

Cu toate că în viziunea legiuitorilor români de după 1918 sectiu- 
nile, în condițiile înființării comisiilor parlamentare, nu-si mai aveau 

rostul, ele sunt menținute, probabil fiindcă se regăsesc şi în structurile 
unor parlamente occidentale. 

Un proiect de lege intrat într-o secţiune, urmează o rută şi proce- 
duri, în parte asemănătoare cu cele întâlnite în comisiile permanente, 
în parte distincte. Astfel, discuţia proiectului de lege înaintat spre 
avizare, care se declanşează numai după 24 de ore de la primirea 
raportului comisiunii permanente, se desfăşoară tot în două faze: 
dezbaterea generală si dezbaterea pe articole. Excepţie de la discuţie 
fac proiectele de legi pentru aprobarea unui tratat sau a unei convenţii 
cu o putere străină care se avizează fără a se putea propune 
amendamente. 

În condiţiile terminării discutării proiectului de lege, se încheie 
un proces-verbal în care se consemnează hotărârea majorităţii asupra 
admiterii sau respingerii acestuia, după care este remis unui alt or- 
ganism, constituit însă din reprezentanţi ai secţiunilor. 

Comitetul Delegaţilor Secţiunilor (9, în cazul Adunării Depu- 
taţilor, 7, în cazul Senatului) preia proiectul de lege spre discutare şi 
avizare. Prima operaţiune, după desemnarea reprezentanţilor secţiu- 
nilor în Comitet, constă în crearea unei proprii structuri de conducere, 
compusă dintr-un preşedinte şi un raportor. 

Pentru ca o şedinţă a Comitetului să se poată desfăşura este nece- 
sară prezenta a 5 şi, respectiv, 4 membri. Fiecare delegat aduce în 
Comitet spre discutare observaţiile formulate în secţiunea din care 
face parte. Dacă delegatul unei secţiuni are mandat imperativ de a 
susţine propunerile sau sugestiile secţiunii, el nu se mai poate ralia 
altor observaţii aduse proiectului de lege. 

Proiectul este dezbătut de către Comitet, după care se redactează 
un raport ce cuprinde: observaţiile venite de la comisia parlamentară 
de resort, sugestiile si propunerile de îmbunătăţire care se formulează 
de membrii Comitetului, menţionându-se atât cele ce aparţin majori- 
tăţii, cât si pe cele ale minorităţii. Depunerea raportului la unul din 
birourile adunărilor se comunică de către presedinte în sedinta publică. 
Raportul este tipărit si distribuit deputaţilor şi senatorilor urmând a fi 

înscris pe ordinea de zi a „camerelor“, într-un interval de câteva zile. 
Se trece, astfel, la dezbaterea si validarea proiectului de către plenul 
„adunărilor“. 

Regimul autoritar carlist consideră procedura de depunere, 
discutare şi votare a unui proiect de lege greoaie, în care se fac simţite 
paralelisme ce complică procesul legislativ. Tendinta factorilor consti- 
tuţionali din primele două decenii postbelice de a limita rolul secţiu- 
nilor se manifestă ferm în condiţiile noului regim. Regulamentele 


„camerelor“ din 1939 le elimină din structura Parlamentului, simpli- . 


ficând, astfel, angrenajul complex al discutării şi validării iniţiativelor 
legislative şi acordând un spor de autoritate comisiilor permanente. 

Din puţinele „piese“ arhivistice identificate, care se referă evi- 
dent la secţiuni şi care au ca obiect de atenţie numai Adunarea Deputa- 
tilor, o reținem pe cea mai importantă. Este vorba de comunicarea 
Adunării Deputaţilor din 19 noiembrie 1930 prin care se prezintă 
componenţa celor nouă secţiuni, după cum urmează: 


e Secţiunea I (43 membrii, între care: Mihail Ralea, Georgy 
Bethlen, Gheorghe G. Mironescu, Hans Beller, Vintilă I. 
Brătianu, Ion Samoilă, Mihail Ghelmegeanu, loan Petrovici, 
Hirsch Hoffman, Elemer lakobffy). 

+ Secţiunea a Il-a (43 membrii, între care: Viorel V. Tilea, 
Solomon Rosemberg, Hans Hendrich, Mircea Djuvara, Teodor 
Roznovan, Nichifor Crainic). 

° Secţiunea a III-a (43 membrii, între care: Ion Lugosianu, 
Armand Călinescu, Eduard Mirto, Hans Otto Roth, Ernest 
Venier, Bela Parecs, Emil Haţieganu, Fritz Connerth, I. 
Mirescu). 

° Secţiunea a IV-a (43 membrii, între care: Aurel Vlad, Rudolf 
Brandsch, Victor Slăvescu, I. Gh. Duca, Eftimie Gherman, 
Romulus Dan, Constantin Stere, Omer Vehbi, Emil Hafuz). 


* Secţiunea a V-a (42 membrii, între care: Laar Francisc, Rich- 
ard Franosovici, Mihail Landau, Petre Andrei, Nicolae Ghiulea, 

Ion Clopotel, Lotar Răduceanu, Beni Szabo, Al. Vaida Voevod, 
Ion Vásárhelyi, Constantin Krakalia). 


° Secţiunea a VI-a (42 membrii, între care: Vasile Toncescu, 
Virgil Potârcă, I. Gh. Pardos, Stefan Ciceo Pop, Grigore 
Perieţeanu, Iosif Gârgy, Daniel Haase, Ion losika, Lucian 
Alexandru, Victor Iamandi, Nandor Hegedus, Teodor N. 
Fischer). 


e Secţiunea a VII-a (42 membrii, între care: Gheorghe D. 
Căpătâneanu, Vasile Dutezak, F. Konnerth, Nicolae Iorga, 
Pamfil Șeicaru, Virgil Madgearu). 

° Secţiunea a VIII-a (42 membrii, între care: Octavian Goga, 
Ioan Flueras, Pompiliu loanitescu, Ştefan Larionescu, Béla 
Barabas, Iosef Fischer, Iuliu Maniu, Pantelimon Halippa, 
Ştefan Holban, Nicolae Lupu, Păal Arpad, Grigore Gafencu). 


e Secţiunea a IX-a (42 membrii, între care: Emil D. Fagure, 
Bela Szentkereszty, Krăuler Francisc, Laszlo Dezideriu, I. Gh. 
Brătianu, Eduard Abrudbanyay, Grigore lunian, Iosif Willer, 
Iosif Jumanca)”. 


Toate fazele enuntate, în percepţia majorităţii cetăţenilor, cu atât 
mai mult în viziunea celor neinitiati, par extrem de complicate și chiar 
de nepătruns. Adevărul este, aşa cum s-a recunoscut, că mecanismele 
de funcţionare ale Parlamentului erau relativ greoaie, motiv pentru 
care proiecte de legi fie că erau „amânate“ nepermis de mult timp, fie 
erau votate în seturi compacte, eludându-se, cu bună stiință, de către 
executiv tocmai ceea ce era esenţial: dezbaterea şi găsirea celor mai 
adecvate norme juridice, care să reflecte o realitate, indiferent de natura 
ei. 

Schematizând, traiectoria unui proiect sau a unei propuneri legis- 
lative, se înfăţişează potrivit etapelor obligatorii pe care le parcurg 
acestea (Anexa nr. 4). 

Schema încearcă să vizualizeze traiectoria unui proiect de lege 
sau a unei propuneri legislative înainte de 1938. Dacă se elimină 

„secvenţa“ secţiuni avem şi imaginea traseului pe care îl parcurge 
un proiect de lege în Parlamentul român în sesiunile din intervalul 
1939-1940. 


3.2.2. Dezbaterea şi sancţionarea proiectelor 


Maniera în care funcţionează angrenajul parlamentar în aprecierea 
oportunității si raţiunii unui proiect de lege şi avizarea deschiderii 
procedurii propriu-zise de discutare şi votare, în plenul celor două 
„adunări“, nu este de natură să descurajeze atitudinile critice. Se 
reproşează instituţiei parlamentare o anume inerție sau o mişcare cu 
încetinitorul, ceea ce nu este lipsit de temei. 

Paradoxal, legiuitorii români de după 1918 au conştiinţa acestui 
fapt si chiar încearcă timid să diminueze frânarea procesului de 
depunere, prezentare, distribuire, discutare şi validare a proiectelor 
de legi. Crearea comisiilor permanente şi estomparea rolului secţiu- 
nilor se înscrie în această logică. Mai clar, vointa de accelerare a tre- 
cerii prin Parlament a iniţiativelor legislative apare în regimul auto- 
ritar monarhic, când eliminarea secţiunilor simplifică considerabil 
traiectoria acestora de la faza de concepere până la adoptarea lor de 
către legislativ. 

Rămâne pe undeva de neînțeles de ce legiuitorii români din 
primele două decenii postbelice n-au trecut mai hotărât la simplifica- 
rea procedurilor de depunere, prezentare şi distribuire a proiectelor 
de legi si, în general, de dezbatere şi avizare. 

Un posibil răspuns l-ar constitui complexitatea situaţiei societăţii 
românesti din această perioadă care reclama adecvarea sistemului 
normativ-legislativ noii sale faze de evoluţie. Teoretic, unitatea naţio- 
nal-statală, realizată în 1918, impunea reformarea întregului sistem 
legislativ, proces complicat, delicat şi de durată. Deşi urgenţa era 
maximă, ar fi fost însă imprudent pentru factorii decidenţi să elaboreze 
legi noi sau să modifice pe cele existente fără o matură chibzuinţă, 
luând în calcul nu numai efectele de moment, dar şi de durată. 

Mecanismul atât de complicat care se pune în mişcare când o 
propunere sau un proiect de lege intră în atentia legislativului pentru 
dezbatere şi sancţionare încearcă să convingă că se procedează cu 
maximă atenţie la cercetarea lor, pentru a se evita riscurile posibile. 
Practic, un proiect de lege trece prin patru filtre succesive (până în 
1938), iar după această dată numai prin două. Primul, îl reprezintă 
comisiile permanente, al doilea — secţiunile, al treilea — Comitetul 
Delegaţilor Secţiunilor si ultimul — cele două „adunări“, care, 
fiecare, trebuia să procedeze la dezbatere şi votare. 

În Parlamentul „carlist“, secțiunile şi, automat, Comitetul 
Delegaţilor Secţiunilor dispar, proiectul legislativ, după avizarea de 
către comisia permanentă, intrând direct în dezbaterea şi validarea 
„camerelor“. 

În condiţiile evocate, cărora li se adăugau şi avizele Consiliului 
Legislativ şi Consiliului Economic Superior, se aprecia că se luau 
suficiente măsuri de precauţie pentru ca un act legislativ să fie nu 
numai în conformitate cu pactul fundamental (Constituţia), ci şi în 
consens cu o anume realitate, care îl reclama şi îl făcea necesar pentru 
majoritate. Elemente de precauţie, poate chiar excesive, se observă şi 
în procedura de discutare şi votare a iniţiativelor legislative. 

La şedinţa fixată, care includea în ordinea de zi dezbaterea propu- 
nerii sau proiectului de lege, procedurile regulamentare prevedeau: 


— Raportorul (sau în lipsa acestuia un membru al Comitetului 
Delegaţilor Secţiunilor sau raportorul Comisiunii Permanente sau unul 
din secretarii Biroului „adunării“ în care avea loc dezbaterea) da citire 
raportului său şi proiectului sau propunerii legislative. 

— Preşedintele adunării declară deschisă dezbaterea, care începe 
cu discuţia generală. 


— După ce se declară închisă discuţia generală, adunarea este 
consultată dacă propunerea sau proiectul respectiv se ia în considerare. 

— O decizie favorabilă declanşează discuţia pe articole a propu- 
nerii sau proiectului respectiv, discuţie care se poate întrerupe numai 
după exprimarea prin vot a voinței adunării (Camera sau Senatul). 

— În cazurile proiectelor de legi care au decât un singur articol, 
după luarea lor în considerare, se procedează la votarea acestora cu 
bile. 


— Propunerile care nu vizează transformarea lor în proiecte de 
legi trebuie să aibă un număr fix de semnături (mai mare la Cameră, 
mai mic la Senat), în caz contrar se resping. Propunerile se trimit, 
fără discuţii, spre cercetare comisiunii permanente respective şi 
secțiunilor. 


— Amendamentele, subamendamentele sau articolele adiţionale 
trebuie să fie redactate în scris, semnate şi depuse la Biroul adunării 
în cauză, fiind puse în discuţie numai dacă, după lectura şi justificarea 
lor de către iniţiator, au asigurat sprijinul unui număr fix de deputaţi 
sau senatori stabilit prin regulamente (10 sau respectiv 5). În această 
situaţie, Adunarea Deputaţilor sau Senatul le înaintează la Comitetul 
Delegaţilor Secţiunilor, care le discută si supun concluziile la care au 
ajuns, ramurii parlamentare respective. Votarea amendamentelor sau 

„asubamendamentelor se face în ordinea depunerii lor la Birou. Ordinea 
discuţiei este următoarea: subamendamente, amendamente, 
propunerea principală. 

— După terminarea discuţiei pe articole, dacă nu sunt modificări, 
se procedează la votarea proiectului în aceeaşi zi; dacă sunt modificări, 
procedura prevede că: 

1) în cazul refuzului guvernului de a recunoaste amendamentele 
acceptate sau respinse de adunări, se face o nouă dezbatere 
generală, după care se trece la votare; 

2) în cazul aderării guvernului la toate modificările propuse de 
Cameră şi/sau Senat, votarea întregului proiect se poate face 
în aceeaşi zi25. 


Procedura discutării proiectelor de legi în Parlament, în sesiunile 
1939-1940, este simplificată ca efect al eliminării unor verigi interme- 
diare între „adunare“ (Cameră sau Senat) si subansamblele ei functio- 
nale (comisiile permanente). Desi cuprinde tot două faze (discuţia 

generală si discuţia pe articole), dezbaterea se poate finaliza într-un 
timp mai scurt, comparativ cu procedura consacrată acestui aspect 
aplicată'până în 1938. Circulaţia unui proiect sau a unei propuneri se 
produce pe ruta „adunare“ (după terminarea discuţiei generale şi luarea 
în considerare a proiectului sau propunerii) — comisie permanentă 
(discutarea pe articole şi cercetarea amendamentelor, încheierea unui 
proces-verbal constatativ şi a unui raport către „adunare“ — Cameră 
sau Senat), unde preşedintele dispune tipărirea proiectului şi a 
raportului, introducerea lui pe ordinea de zi „pentru votul total“2%. 

Cu votarea de către Adunarea Deputaţilor sau Senat se încheie 
drumul unui proiect spre a deveni lege. 

Regulamentele celor două adunări fixează în termeni precişi 
condiţiile şi modalităţile exprimării prin vot a voinţei individuale. 

În procedurile de votare este admisă o excepţie, în cazul proiec- 
telor de legi ce primesc aviz favorabil de la Consiliul Legislativ, ca 
legi organice. Ele sunt citite şi votate de două ori de către „adunări“, 
la interval de 10 zile, „afară de cazul când la primul scrutin a[u] obti- 
nut unanimitatea voturilor exprimate“? . 

Dezbaterea şi sancţionarea proiectelor de legi (din inițiativă guver- 
namentală sau parlamentară) exprimă esenţa funcţiilor instituţiei 
parlamentare. Modul cum sunt concepute cele două proceduri relevă, 
mai mult sau mai putin, atitudinea factorilor constituţionali asupra 
rolului si funcţiei reale a Parlamentului într-o socistate democrată şi 
deopotrivă condiţia legislativului în raport cu celelalte ramuri ale 
puterii. 

Se remarcă, din cele prezentate, o atenţie deosebită a clasei poli- 
tice românesti faţă de actul legislativ, poate si din considerente de 
oportunităţi tradiţionale (rata considerabilă a corupţiei, practicile 
politice conjuncturiste, „flexibilitatea“ exagerată a unor politicieni, în 
defavoarea unei conduite politice echilibrate, statornice şi raționale 
etc.), dar poate şi din îngrijorarea provocată de posibile reacţii ale 
minorităţilor etnice, care aduceau atingere credibilităţii sistemului 
politic democrat din România întregită. Dacă adăugăm si conside- 

rațiile exprimate anterior, avem deja o anume imagine a acestui tip de 
activitate parlamentară, esenţială, de altfel, în relaţie cu celelalte, 
activitate mult mediatizată în publicistica epocii interbelice. 

Se reproşa atunci Parlamentului că îsi consacră prea mult timp 
dezbaterii unor proiecte de legi sau, din contră, că votează cu viteză 
cosmică proiectele, stabilind adevărate recorduri în materie legisla- 
tivă. Nu este singurul paradox interpretativ. Şi, sub raport calitativ, 
discrepantele sunt evidente. În timp ce unii autori (M. Dogan) le consi- 
deră irelevante, plate, de nivel scăzut?! , alţii (N. Porsena) aduc argu- 
mente contrare: dezbaterile, la proiectele importante, sunt serioase, 
temeinice, substanţiale. 

Dezbaterea proiectelor de legi este disproporţionată sub raportul 
timpului afectat şi nici nu putea fi altfel. Un proiect legislativ alcătuit 
numai dintr-un singur articol consuma mult mai puţin timp decât un 
altul ce cuprindea zeci de articole sau chiar nu se dezbătea deloc. 
Dezbaterile se deosebesc inclusiv între proiectele de legi de mare 
întindere şi complexitate, motivațiile fiind variate: interesul de mo- 
ment sau de perspectivă al grupurilor parlamentare din opoziţie; 
semnificaţia si dimensiunea reglementărilor propuse prin proiectele 
de legi; contextul socio-politic în care are loc discuţia; momentul 
plasării dezbaterii în cadrul sesiunii parlamentare (început sau sfârşit); 
sfera de cuprindere socială s.a.m.d. 

Maniera în care au loc dezbaterile în Parlament este ilustrativă 
sau chiar emblematică pentru instituţia legislativă. Un parlament care 
se respectă — este părerea cvasi-unanimă a politicienilor si a mass- 
media — conferă discuţiei generale şi pe articole a unui proiect de lege 
o mare atenţie. 

Într-o democraţie ideală, Parlamentul are întâietate în materie 
legislativă, exercitând un control atent şi competent asupra 
executivului. Oricât de avansată este o democraţie (cum sunt cele 
franceză, engleză, americană, etc.), primatul Parlamentului asupra 
executivului a încetat de mult, guvernul „tare“ fiind cel care impune 
regulile jocului. 

Aceleaşi jocuri se regăsesc şi în România, funcţionând o relaţie 
similară între Parlament şi guvern. O asemenea situaţie nu presupune 
însă o docilitate atât de ridicată încât instituţia parlamentară să nu-şi 
manifeste propria identitate. Era, de altfel, si logic să fie aşa, deşi 
logica a fost refuzată chiar în epocă de un segment important al opiniei 
publice. Era logic, fiindcă existenţa opozitiei în legislativ făcea practic 
imposibilă asteptarea ca Parlamentul să fie perfect racordat intereselor 
echipei guvernamentale. 

Existenţa unei rezistențe în chiar grupul majoritar parlamentar ar 
fi fost posibilă, prin însăsi natura raporturilor statornicite între cele 
două ramuri ale puterii (Consiliul de Miniştri — Parlament), care nu 
puteau fi agreate de către toţi deputaţii sau senatorii majoritari. Un 
conflict de interese şi de aspirații se profilează între cele două ramuri 
ale puterii, chiar dacă ele se manifestă subteran şi mai puţin la suprafaţa 
vieţii politice. Se aduc aspre reproşuri politicii „decretelor legi“ 
practicată de unele guverne, se critică atitudinea sfidătoare a unor 
cabinete faţă de adunări prin prezenta la şedinţe a unui număr mic de 
miniştri sau secretari de stat, sub normele constituționale sau chiar 
prin refuzul prezenţei acestora la şedinţe, se ia atitudine faţă de practica 
solicitării urgenţei de către executiv pentru pachete masive de legi 
înaintate Parlamentului spre votare la sfârsitul sesiunilor etc. 

Pe aceste temeiuri s-a creat imaginea unui Parlament aservit to- 
tal guvernului, interpretându-se nenuanţat unele date statistice con- 
siderate ca fiind revelatoare. 

Primul dintre repere îl constituie raportul dintre iniţiativa 
parlamentară şi cea guvernamentală în materie legislativă, favorabil, 
cum era şi de asteptat, executivului. 

Al doilea, care este considerat ca şi primul cosubstanţial la crearea 
imaginii defavorabile instituţiei parlamentare, îl reprezintă distribuţia 
dezbaterii si validării propunerilor sau proiectelor de legi pe durata 
unei sesiuni. Deşi statistica utilizată de unii autori are caracter selectiv, 
dată fiind excluderea din calcule a unor pachete legislative pe criterii 
pe care nu le comentăm, suntem nevoiţi s-o utilizăm în lipsa altor 
instrumente ajutătoare. 

Matei Dogan clasifică, după cum numeste Domnia Sa, «trecerea» 
legilor la sfârsitul sesiunilor pe trei dimensiuni: 
a) proiecte de legi care sunt votate în ultimile 3 zile ale sesiunilor; 
b) proiecte de legi care au fost validate de adunări în ultima zi a 
fiecărei sesiuni şi 
c) proiecte legislative aprobate în ultima lună a fiecărei sesiuni. 


Prelucrând datele care ne interesează din lucrarea menţionată 
(„Tabela nr. LX“), în raport cu perioada ce face obiectul analizei noastre, 
constatăm că distribuţia proiectelor votate pe durata sesiunilor din 
deceniul al 4-lea, numai pe cele trei dimensiuni, este următoarea: 


Total proiecte votate — în ultimele 3 zile ale sesiunilor —899; 


— 1558, dintre care: — în ultima zi a fiecarei sesiuni — 395; 
— în ultima lună a fiecărei sesiuni —1801* 


Modul în care a fost concepută lucrarea autorului menţionat se 
reflectă şi în maniera în care sunt realizate tabelele anexă, inclusiv cel 
pe care îl folosim acum. Fără a face vreun reproş autorului, consi- 
derat în prezent drept personalitate ştiinţifică de prim rang în Occi- 
dent în domeniul politologiei si sociologiei comparate, pentru concep- 
tiile ce-i domină ultima lucrare publicată în ţară, înainte de a se stabili 
în străinătate, dăm o altă interpretare datelor empirice. Să analizăm 
cifrele prezentate anterior. 

Cele 899 de proiecte votate în ultimele 3 zile trebuie înjumătăţite 
deoarece acelaş proiect este votat separat de către Cameră şi de către 
Senat. Astfel, la Cameră se votează 386 de proiecte, iar la Senat 513. 
Cele două cifre raportate separat la totalul proiectelor de legi votate 
de către ambele camere schimbă fundamental imaginea „masinii de 


* Numărul mai mare de proiecte votate în ultima lună, comparativ cu cel al proiectelor 
votate de Parlament într-o sesiune, se explică prin aceea ca Adunarea Deputaţilor şi 
Senatul votează practic acelasi pachet legislativ, fără însă ca autorul să specifice acest 
aspect. 

vot“ a Parlamentului. Astfel, în timp ce în restul sesiunilor parlamen- 
tare se votează (ipotetic, desigur) 1,02 proiecte într-o zi, în fiecare-din 
cele 3 zile finale ale sesiunilor se votează 9,89 proiecte. 

Disproportţia care apare dintre cele două perioade de activitate 
legislativă a Parlamentului nu este singulară în spaţiul parlamentaris- 
mului european şi nu apare ca reflex al asumării deliberate de către 
legislativ a „funcţiei“ degradante de „simplă maşină de vot“ sau de 
„birou de înregistrare“. În practica raporturilor dintre legislativ şi exe- 
cutiv, în condiţiile în care un guvern se vede ameninţat cu apropierea 
încheierii sesiunii parlamentare respective, fără să fi trecut prin 
Parlament întregul pachet de proiecte legislative importante, este fortat 
să procedeze la aruncarea în braţele preşedinţilor celor două „camere“ 
a tuturor sau a majorităţii proiectelor ce au rămas nesancţionate. 

Nici-un guvern, care exprimă interese de partid, nu-si poate 
permite să rămână impasibil la promisiunile făcute în campaniile 
electorale. Oricât de multe şi serioase probleme are de rezolvat în 
opera de guvernare, cabinetele se arată alertate când constată că apar 
discrepanțe între promisiuni si realități, motiv pentru care manifestă 
un interes subit şi masiv pentru urgentarea validării proiectelor de 
legi rămase în portofoliu înaintea încheierii unei sesiuni parlamentare. 

Decalajul dintre setul de proiecte votat către finele sesiunii parla- 
mentare şi restul proiectelor de legi adoptate în perioada anterioară se 
explică si prin disfuncţionalitățile ce se manifestă în activitatea 
legislativului în procesul de dezbatere şi validare a iniţiativelor legis- 
lative. 

Prezenţa deputaţilor şi senatorilor la şedinţele Camerei şi 
Senatului este o chestiune mult mai importantă decât falsa impresie 
de aspect rutinier. Este, în primul rând, un tip specific de comporta- 
ment politic, condiţionat de nivelul culturii politice şi al cunoaşterii, 
în general; propriile exigente ale parlamentarilor faţă de instituţia pe 
care o reprezintă; idealurile existenţiale; atitudinea faţă de norme şi 
reguli sociale; conduita etico-morală şi, nu în ultimul rând, tăria 
convingerilor şi afilierilor politice. 

La şedinţa Camerei din 8 iunie 1930, când începe procedura de 

“anulare a legilor votate la 4 ianuarie 1926 şi, concomitent, cea de 
proclamare a prințului Carol drept rege al României, sunt prezenţi 
317 deputaţi (lipsă 70), iar la şedinţa „adunărilor“ reunite ce are loc în 
aceeaşi zi, prezenţa este de 496 parlamentari (311 deputaţi şi 185 
senatori). La prima, deputaţii sunt prezenţi în proporţie de 81,9%, iar 
la a doua, parlamentarii prezent; reprezintă 80,3% din totalul „aleşilor 
națiunii“? , 

Zilele următoare marchează o scădere a prezenţei deputatilor şi 
senatorilor la şedinţe. La Cameră, în urma apelului nominal, se constată 
prezenţa a 267 deputaţi, la sedinta din 17 iunie; 290, la cea din 20 
iunie; 274, la 21 iunie; 222, la 22 iunie; 268, la 23 iunie şi 250, la 
şedinţa din 24 iunie. O ameliorare a prezenţei se înregistrează în 
şedinţele din 25 şi 26 iunie când 300 deputaţi sunt prezenţi la dezbateri, 
după care urmează o nouă diminuare a numărului lor la 285, 244 şi 
213 în zilele de 27, 28 şi respectiv 29 iunie 19302. 

Pentru Senat, secvenţa 1 februarie — 16 martie 1934, din sesiunea 
parlamentară | februarie — 28 aprilie, care se desfăşoară în acelaş an, 
este semnificativă în incidenţa prezenţei parlamentarilor. Tabelul 
următor ne dă dimensiunea comportamentului senatorilor faţă de pro- 
pria instituţie?**: 


Data să dia cadita Senatori Senatori Prezenţa 
3 i f cme rent (în cita 


DES 7 IRI LI ORE nu UE Ta 
sm | LL 50 [87] 
Timar fmi p a e 


16 februarie V. 
19 februarie È. 


20 februarie 


21 februarie s 
| 23 februarie ps E 183 66 


DN N PE AN IE IN IE 
24 orane 


Prezenta cea mai semnificativă (miercuri, 7 februarie 1934), care 
reprezintă şi maximul acestui interval, este de 212 senatori, echivalând 
84,8% din totalul membrilor Senatului. Opusul acesteia, înregistrează 
doar 43,2% din totalul senatorilor (la şedinţa din 10 martie 1934), 
ceea ce face ca prezența medie să se situeze la nivelul de 64-65 procente 
din total. 

Câteva aspecte sunt comune celor două „camere“: prezenţa depu- 
taţilor şi senatorilor înregistrează cresteri către mijlocul şi finalul săp- 
tămânii şi descresteri la începutul unei săptămâni (de regulă lunea şi 
martea). Printre absenţi se identifică câteva grupuri ce au o relativă 
constantă: minoritarii şi unele personalităţi politice de rang înalt 


* Totalul senatorilor (rezultat din adunarea celor prezenţi şi a absenţilor) este fluctu- 
ant: 248, 258, 249, 259, etc. dată fiind înregistrarea defectuoasă a prezentelor. Procentele 
sunt calculate la cifra de 250 senatori, cât prevedeau normele regulamentare pentru 
perioada 1 februarie 1934 — 19 noiembrie 1937. 

(Cameră), înalții prelati ai cultelor din România, militari, minoritari 
si politicieni cu mai multe funcţii importante (Senat). 

Printre cei 87 de absenţi de la şedinţa din 26 iunie 1930, care are 
loc la Cameră, se numără: Eduard Abrudbanyay, Bela Barabás jr., 
Bela Barabás senior, Rudolf Brandsch, Artur Connerth, Fritz Connerth, 
Teodor Fischer, Daniel Hasse, Hans Hendrich, Elemer Jakobffy, 
Michael Landau, Emeric Reiter, Hans Otto Roth, I. Vásárhelyi 
(minoritari), C. Banu, I. G. Brătianu, Vintilă I. Brătianu, Mircea 
Djuvara, I. G. Duca, Richard Franasovici, O. Goga, Victor Slăvescu, 
Constantin Stere, V. V. Tilea, Aurel Vlad (personalităţi politice 
române)”. 

La sedinta inaugurală a sesiunii parlamentare din 1 februarie — 
28 aprilie 1934 printre absenţi se numără: Miron Cristea, patriarhul 
României; Vasile Suciu, mitropolitul greco-catolic al Albei-lulia şi 
Făgăraşului; Nectarie, arhiepiscop al Cernăuţilor şi mitropolit al 
Bucovinei; Nicolae, arhiepiscop de Alba Iulia si Sibiu şi mitropolit al 
Ardealului, Banatului, Crisanei şi Maramureşului; Gurie, arhiepiscop 
al Chişinăului şi mitropolit al Basarabiei; Lucian, episcop de Roman; 
Vartolomeu, episcop al Râmnicului si Noului Severin; Cosma, episcop 
al Dunării de Jos; Gherontie, episcop de Constanţa; Visarion, episcop 
de Hotin; Nifon, episcop de Husi; Raman, episcop de Oradea; Nicolae, 
episcop al Vadului, Feleacului şi Clujului; Al. Niculescu, episcopul 
greco-catolic al Lugojului; Iuliu Hossu, episcop al Gherlei; Tr. Valeriu 
Frentziu, episcopul greco-catolic român al Oradiei Mari; dr. Alex. 
Rusu, episcopul greco-catolic al Maramureşului; dr. Alex. Makkai, 
episcopul diacezei reformate a Clujului; dr. Viktor Glondys, episcopul 
Bisericii Evanghelice C. A. din România — înalţi prelați bisericeşti; 
Alex. Averescu, Henri Cihoschi, Alex. Lupescu, Gh. Măldărescu, 
Nicolae Petala, Ion N. Popovici, Arthur Văitoianu — generali; Arthur 
Bologh, I. Bercovici, Wilhelm Binder, Elemer Gyárfás, Alois Lebouton 
- minoritari; Gr. N. Filipescu, Gr. Gafencu, D. R. loanitescu, Nicolae 
Iorga, Grigore Iunian, dr. N. Lupu, Mihail Manoilescu, N. Săveanu, 
Constantin Stere”. 

Unii parlamentari şi senatori au mai puţine motivații ca să participe 
la fiecare şedinţă. Minoritarii maghiari îsi semnalează prezenţa 
îndeosebi atunci când proiecte de legi îl interesează în mod expres 
sau vin în atingere cu unele din aspiraţiile lor comunitare. 

Motivaţiile lipsei la apelul nominal al deputaţilor şi senatorilor 
români sunt de alt tip. Politicieni consacraţi, de talia lui N. Iorga, O. 
Goga, Al. Averescu, Gh. Brătianu, dr. N. Lupu ş.a., care sunt şefi de 
partide sau fac parte din staft-urile acestora şi sunt angrenaţi şi în alte 
în criză perpetuă de timp, se află în situaţia de a lipsi uneori de la 
şedinţe ale Camerei sau Senatului. Neparticiparea lor nu are nici-o 
tangenţă cu atitudini sfidătoare sau de minimalizare a rolului 
Parlamentului. 

Înalţii prelați ai cultelor din România, maresalii şi generalii, fostii 
demnitari s.a. — din categoria senatorilor de drept — împovăraţi de ani 
si conştienţi de faptul că în practica curentă a Senatului dezbaterile 
sunt monopolizate de politicienii de carieră, manifestă predispoziţii 
fluctuante faţă de participarea lor la sedinte. 

Raportul dintre parlamentarii prezenti şi cei care absentează, chiar 
şi în contextul în care se fac simţite unele simptome de „regularizare“ 
a „absenteigtilor““, arareori atinge cotele de alarmă. 

Însuşi mecanismul de funcţionare al Parlamentului, pus în miscare 
de reguli si norme clare şi susţinut de un aparat tehnico-administrativ 
propriu substanţial? , evită situaţiile de blocaj, asigurându-se, astfel, 
cvorumu-rile necesare votării proiectelor de legi. 

Sancţiunile sau constrângerile reprezintă, este adevărat, un mijloc 
care distonează cu importanta calitate pe care o au parlamentarii, anume 
de „aleşi ai națiunii“, dar acestea atenționează pe recidivisti. Interesele 
guvernului, care coincid cu aspiraţiile politice ale majorităţii 
parlamentare, reglează, la rândul lor, proporţia dintre absenţi şi pre- 
zenţi, astfel încât un grup substanţial de deputaţi si senatori aparţinând 
majorităţii parlamentare asigură o masă relativ constantă la fiecare 
şedinţă, făcând posibilă funcţionarea Parlamentului. 

La nivelul comisiilor parlamentare se înregistrează acelaşi 
fenomen, cauzat de situaţii si comportamente oarecum similare. La 
apelul nominal al presedintelui Comisiei financiare şi bugetare a 
Camerei, din 72 de membri, sunt prezenţi numai 28 de deputaţi (şedinţa 
din 3 martie 1937), iar la şedinţa din 4 martie se înregistrează prezenţa 
unui număr de 55 de parlamentari?” . 

Normal este să privim procesul complex al discutării şi avizării 
propunerilor sau proiectelor de legi şi prin prizma altor aspecte, pe 
care le apreciem ca fiind relevante, anume: încărcătura activităţilor 
pe şedinţe, nivelul participării deputaţilor şi senatorilor la discuţii 
şi substanţa contribuţiei lor la opera legislativă a Parlamentului. 

Detractorii ca şi susţinătorii regimului parlamentar-constituţional 
din România nu iau în calcul ponderea activităţilor deputaţilor şi 
senatorilor pe zile lucrătoare şi distribuţia acestor activităţi într-o 
sesiune parlamentară. 

Prin zi lucrătoare înțelegem nu o sedintă, ci ansamblul demer- 
surilor Camerei sau Senatului din ziua respectivă, deoarece, nu în 
puţine situaţii, se desfăsoară câte trei şedinţe (de dimineaţă, de prânz 
şi de noapte). Se poate replica că nimeni nu este vinovat că parlamen- 
tarii lucrează în acest ritm, deoarece sumarele sedintelor sunt apro- 
bate chiar de ei. Dacă ne-am plasa, însă, pe această poziţie, am avea 
toate condiţiile să eludăm adevărul sau să-l exprimăm parțial. 

Parlamentarii, până la un punct, pot fi singurii vinovaţi de 
volumul mare de activităţi pe care si-l propun pentru o zi, echivalentă, 
în cuantificarea obişnuită, cu o şedinţă parlamentară. Fără îndoială 
că asa şi este. Se scapă, însă, din vedere că asupra parlamentarilor 
dintr-o „cameră“ sau alta se exercită separat sau concomitent trei 
tipuri de presiuni: din partea monarhului (sefului statului), celeilalte 
„adunări“ şi executivului. Încărcătura pe zile a parlamentarilor, natu- 
ral, trebuie să fie privită în această dublă relaţie: afirmarea propriei 
voințe într-o instituție reprezentativă naţională, care are caracter pub- 
lic si luarea în considerare a presiunilor la care sunt supusi din afara 
instituţiei lor. 

Şedinţa Adunării Deputaţilor din 29 iunie 1930 (duminică), la 
care sunt prezenţi 213 parlamentari (din totalul de 387) şi se deschide 
la ora 10%, se desfăşoară astfel: 

— Se dă citire sumarului şedinţei precedente şi se aprobă. 

— Se depune Raportul Comisiei de legislaţie civilă, comercială şi 


criminală, relativ la proiectul de lege pentru strămutarea jude- - 


cătoriei rurale Caramurat, din judeţul Constanţa, în comuna 
Caraomer, din acelasi judeţ. 

— Se trimite la Comisia de petiţiuni cererea notarilor din plasa 
Amaradia (judeţul Dolj), prin care se plâng de situaţiunea 
administraţiei locale. 

e M. Manoilescu, ministrul lucrărilor publice şi al comunicaţiilor, 
dă citire Mesajului Regal care însoţeşte proiectul de lege, 
amendat de Senat, relativ la executarea lucrărilor de refacere 
pentru drumul de stat Bucureşti — Ploieşti — Braşov. 

— Adunarea aprobă urgenţa. 

e Şt. Ciceo-Pop, presedintele Adunării, anunţă că proiectul şi 
mesajul vor fi trimise la comisia de specialitate. 

e Ananie Nancov adresează o întrebare ministrului muncii, sănă- 
tății si ocrotirilor sociale relativă la abuzurile de putere ale 
unui funcţionar ministerial. 

* A. Percec adresează o întrebare ministrului finantelor referitoare 
la sporul adăugat pensiilor de bază. 

e Generalul Şt. Holban adresează o întrebare ministrului finan- 
telor: „dacă la răscumpărarea concesiunii se scade din preţul 
de răscumpărare fondul de rezervă cu dobânzile lui, de la data 
depunerii fiecărei sume gi până la data răscumpărării“2% . 

e Cristel Ceauşoglu anunță că va adresa o interpelare ministrului 
industriei şi comerţului referitoare la declaraţia lui V. Madgearu 
din 1929, pe atunci ministrul industriei. 

e C. Angelescu, subsecretar de stat la Ministerul de Interne, 
solicită intervertirea ordinei de zi. 

— Adunarea încuviinţează. 

e N. G. Rusănescu dă citire Raportului şi proiectului de lege: 
modificarea art. 462 din Legea pentru organizarea adminis- 
traţiei locale. 

— Se prezintă expunerea de motive. 

e M. Văgăunescu, în locul raportorului, care lipseste, dă citire 
Raportului comisiei de specialitate, expunerii de motive şi 
proiectului de lege pentru exploatarea serviciilor de cărăuşie 
publică pe drumuri prin „vehicule cu tracţiune mecanică“. În 
Comisie, se operează modificări la art. 1, 2, 3, 5 si 6 ale legii, 
art. 4, 7 şi 8 rămânând nemodificate. 

— Urmează discuţia generală asupra legii la care iau cuvântul: 

* D. R. loaniţescu, care critică proiectul de lege pentru desfiinta- 
rea rutelor de autobuze acolo unde reţeaua de căi ferate este 
densă; cere ca şoselele să fie bune; întreabă ce fel de concu- 
rentă, asa cum se arată în proiect, face automobilul, trenului? 

e Francisc Käuter susţine: concurenta căilor ferate de către 
automobil este o falsă problemă. 

e Jacob Pestiner: „întrucât un fost ministru al guvernului naţionl- 
țărănist, domnul D. R. loaniţescu, a dovedit că Partidul Natio- 
nal-Ţărănesc n-are o politică a drumurilor, mă mărginesc a 
atrage atenţiunea numai asupra cazului despre care au vorbit 
amândoi antevorbitorii, si anume: despre concurentă. Sunt 
pentru principiul monopolului, dar tot asemenea nu pot admite 
suprimarea concurenţii, din simplul motiv că administraţia 
căilor ferate ar putea avea venituri mai mici. Acum declarăm 
că existența unei linii de autobuze nu mai poate fi admisă decât 
acolo unde nu se face concurentă căilor ferate? Aceasta nu se 
poate*2% . 

e Florea Drăghici (preot): „v-as ruga să nu rămână licitaţie publică 
(pentru concesiunea drumurilor — n.n.), ci să se pună taxa pe 
kilometru. Să se lase libertatea ca oricât de multe maşini să 
circule pe şosea“! . 

e Cristel Ceauşoglu, care ia cuvântul în continuare, are obiecţii 
la titlul legii „cărăuşeriei“: ce legătură are cu automobilul? — 

întreabă el şi în continuare afirmă: „legea este rău redactată. 
Este făcută de la birou şi am mai făcut şi altă dată observaţia 
aceasta şi la alte legi suntem câţiva deputati numai, care 
criticăm proiectele ce ni se prezintă; mai mulţi sunt [cei] cari 
le critică prin tăcere, votându-le; aşa că noi aceştia, cari le 
criticăm de la tribună, trebuie să fim atenţi să nu veniţi cu legi 
la sfârsit de sesiune şi să nu zică lumea care ne-a trimis aici că 
nu ştim ce legi s-au votat. Al doilea, trebuie să avem timp să 
studiem proiectele“2* . Prin acest proiect de lege se spune ceea 
ce nu se monopolizează. Crede că este cazul să se procedeze 
viceversa. După părerea sa legea este inutilă. 

° |. Buzdugan susţine că nu a avut timp să studieze proiectul de 
lege. Critică pe fostul ministru al transporturilor, Pan Halippa, 
pentru faptul că nu s-au construit drumuri în Basarabia. 

e Pan Halippa, în replică, afirmă că în 11 ani s-au construit 250 
km. de drumuri. Este de părere că preţurile vor creste la trans- 
porturi. 

e M. Manoilescu, ministrul lucrărilor publice si al comunicaţiilor, 
respinge principiul concurentei. Este pentru concesii, dar 
limitate. 

e I. Pistiner ridică problema definirii transporturilor, care devin 
obiect de monopol, chestiune capitală pentru interpretarea legii. 

* D. Căpăţineanu, vicepreşedinte al Adunării, cere prelungirea 
şedinţei până la ora 9 seara. 

— Adunarea admite. 

— Se supune la vot luarea în considerare a proiectului de lege 
si se admite. 

— Se trece la discuţia pe articole a proiectului. 

— Se dă citire art. 1 al proiectului. 

* D. R. loaniţescu cere ministrului transporturilor să dea două 
declaraţii: 1. că legea nu se aplică şi la căruțele ţăranilor şi 2. 
că nu se abrogă legile anterioare. 

e M. Manoilescu dă ambele declaraţii. 

e Pamfil Şeicaru: „această lege corespunde unei necesităţi 26 , 

e |. Mihalache, ministrul agriculturii si domeniilor: „Am auzit că 
voiţi numai să faceti abstracţie, pentru a nu se putea vota legea 
Dobrogei Noi'2%. 

° I. Buzdugan: „sunt oameni interesaţi la această lege şi numai 
aceştia sunt prezenţi. O lege de asa mare importanţă trebuie să | 
fie discutată de toţi cei care sunt reprezentanţii adevăraţi ai | 
acestei ţări“ 255. 

— La primele 6 articole se admit 5 amendamente. 

e I. Buzdugan: „Am luat cuvântul, ca să tie tara întreagă că vreţi | 
să treceţi această lege prin subterfugii şi maşinaţiuni nedemne | 
de un Parlament democratic, cum ziceti că sunteţi d-voastre“2% , | 

e |. Mihalache: „Domnul deputat Buzdugan, de aici încolo, este 
de meserie patriot““2%. 

e I. Buzdugan: „Domnule Mihalache, eu am fost patriot totdeauna, 
lucru pe care d-ta îl stii de mult. Încă atunci când nu eram în 
Ţara Românească, eu mi-am făcut datoria de român acolo, pe 
frontul românesc, ca ofiţer în armata rusă şi atunci am 
descoperit comploturile ruseşti contra ţării noastre“268, | 
Contestă, în continuare, că adunarea este în număr pentru a | 
discuta proiectul de lege asupra Dobrogei Noi. | 

e Pamfil Șeicaru: „Apoi, domnule ministru, câte legi s-au pre- | 
zentat aici, să fie discutate în Parlament într-o lună de zile? | 
Judecaţi dacă, în adevăr, cu seriozitatea, cu pregătirea nece- J 
sară, Parlamentul a putut să aducă o contribuţiune serioasă la | 
perfecţionarea legii?! Dacă socotiti că Parlamentul este inutil, 
atunci n-am nimic de zis. Suntem de perfect acord că Parla- 
mentul este redus la simpla expresie a unui serviciu de grevă 
constituţională“2% . 


Vorbesc în continuare, mai mulţi deputaţi, între care şi V. Dutezak, | 
căruia i se răspunde, într-o altă intervenţie, de către Pamfil Seicaru: | 
„Domnule Dutezak, am să vă arăt că o cunosc aşa de bine când îţi voi 

înfăţisa plângerea dumitale, plină de inexactităţi, adresată Legii Naţiu- 
nilor şi în care spuneai că românii au luat pe ruteni, i-au pus cu capul 
în jos şi le-au dat foc!*27. 

— Se pune la vot şi se votează proiectul de lege. 

— Urmează discuţia la proiectul de lege consacrat Dobrogei 


Noi. 


— Se pune la vot luarea în considerare a proiectului de lege şi 
se admite. 

* I. Buzdugan: „Eu ţin să constat că nu sunt decât 18 deputaţi în 
incinta Camerei, sub uşile încuiate, ca să nu fugă şi ei de 
răspunderea cu care îi va apăsa această lege rea“?! . 

— Urmează alte discuţii, după care finalul sedintei, are urmă- 
toarea înfăţişare: 

e D. Căpăţineanu, vicepresedinte: „D-lor deputaţi, votul cu bile 
asupra proiectului de lege în total se va face în şedinţa de mâine 
dimineaţă. 

— În şedinţa viitoare la ordinea zilei vom avea: 


i 


Repetarea votului rămas nul asupra proiectului de lege 
pentru acordarea panglicei ordinului «Mihai Viteazul» la 
medalia «Virtutea militară de războiu» (din inițiativă 
parlamentară). 


. Votul în total cu bile asupra proiectului de lege pentru 


modificarea unor dispoziţiuni privitoare la executarea 
silită în materie imobiliară. 


. Votul în total cu bile asupra proiectului de lege pentru 


modificarea art. 462 din Legea pentru organizarea 
administraţiei locale (din iniţiativă parlamentară). 


„ Votul în total cu bile asupra proiectului de lege pentru 


exploatarea serviciului de cărăuşie publică pe drumuri, 
prin vehicule cu tracțiune mecanică. 


„ Votul în total cu bile asupra proiectului de lege pentru 


modificarea legii din 22 aprilie 1924, pentru organizarea 
Dobrogei Noi. 

6. Proiectul de lege asupra colonizărilor. 

7. Proiectul de lege pentru interpretarea art. 19 şi 22, alin. 2 
din Legea pentru înființarea academiilor de înalte studii 
agronomice. 

8. Proiectul de lege pentru autorizarea Ministerului de 

` Agricultură şi Regiei Exploatărilor Agricole şi Zooteh- 
nice de a încheia cu Capitoliul Romano-Catolic din Alba- 
Iulia un schimb de terenuri în comuna Vinţul-de- Jos. 

9. Proiectul de lege pentru preferința acordată invalizilor, 
văduvelor şi orfanilor de război la împroprietărire (amen- 
dat de Senat). 

10. Proiectul de lege pentru completarea art. 247 din Legea 
pentru organizarea administraţiunii locale. 

11. Proiectul de lege pentru modificarea art. 196 din Legea 
generală a vămilor. 

12. Proiectul de lege pentru înfiinţarea unei organizaţiuni 
centrale în vederea încurajării şi sistematizării exportului 
de cereale (votat de Senat). 

13. Proiectul de lege pentru modificarea unor articole din 
Legea pentru organizaţia poliţiei generale a statului din 
iulie 1929. 

14. Proiectul de lege pentru modificarea art. 5 din Statutul 
Societăţii Reşiţa (votat de Senat). 

15. Proiectul de lege pentru modificarea art. 12 alin. 1, 72, 
144 alin. 2, 149 alin. 4, 154, 155 şi 158 din Legea minelor. 

16. Proiectul de lege pentru autorizarea municipiului Bucu- 
resti de a ceda un imobil «Institutului Social-Român» 
(din iniţiativă parlamentară). 

17. Proiectul de lege pentru organizarea Ministerului de 
Finanţe. 

18. Proiectul de lege pentru deschiderea unui credit extra- 
ordinar de lei 10.000.000 asupra bugetului Ministerului 
de Interne pe exerciţiul 1930, pentru procurarea de apa- 
rate de radio. 

19. Proiectul de lege pentru deschiderea unui credit supli- 
mentar de lei 1.000.000 asupra art. 25 din bugetul 
Ministerului Justiţiei pe exerciţiul 1930. 

20. Proiectul de lege pentru modificarea si proteguirea dispo- 
ziţiunilor în vigoare din Legea migraţiunilor, Legea pentru 
proteguvirea muncii indigene si din Legea controlului 
străinilor (votat de Senat). 

21. Proiectul de lege pentru deschiderea unui credit extra- 
ordinar bugetar de lei 9.000.000 pe seama Minisicrulu: 
Armatei,pe exerciţiul 1930, necesar pentru construcţiuni 
de clădiri noui cari măresc patrimoniul statului. 

22. Proiectul de lege prin care reşedinţa judecătoriei Merei, 
judeţul Buzău, se mută în orasul Buzău, numindu-se 
judecătoria rurală Nr. 14 (din iniţiativă pariamentară). 

23. Proiectul de lege privitor la strămutarea reşedinţei jude- 
cătoriei Karamurat la Karaomer, judeţul Constanţa. 

24. Proiectul de lege pentru acordarea unei pensiuni viagere 
de lei 10.000 d-nei Zoe G. Mârzescu de la ! iunie 1930 
(din iniţiativă parlamentară). 

25. Proiectul de lege pentru acordarea unei pensiuni viagere 
d-nei Eliza I. Mincu (din iniţiativă parlamentară). 

26. Proiectul de lege pentru autorizarea satului Românesti, 
din judeţul Tighina, de a contracta un împrumut de 
3.300.000 lei de la Casa Creditului Judetean si Comuna! 
(votat de Senat). 

27. Proiectul de lege pentru adăogirea unui aliniat interpre- 
tativ la art. 54 din Legea accelerării judecăților din 1929 
(din inițiativă parlamentară). 

28. Proiectul de lege pentru modificarea unor articole din 
Legea accelerării judecăților din 10 iulie 1929 (din initia- 
tivă parlamentară). 

29. Proiectul de lege pentru strămutarea judecătoriei: rurale 
Drumul-Mare în satul Negoesgti, județul Dolj (din iniţiativă 
parlamentară). 

30. Continuarea discuţiei generale asupra proiectului de lege 
pentru modificarea Legii corpului de advocati. 

31. Continuarea discuţiunii generale asupra proiectului de 
lege pentru modificarea art. 536 din Legea pentru 
organizarea administraţiunii locale (votat de Senat). 


— Şedinţa se ridică la ora 23" anunţându-se cea viitoare pentru a 
doua zi, luni, 30 iunie ora 922. 


Şedinţa, nu întâmplător aleasă, relevă unele aspecte esenţiale, 
asupra cărora stăruim. Ordinea de zi este încărcată, cuprinzând practic 
întreaga gamă de activităţi parlamentare: discuţii şi votarea unor 
proiecte de legi, cu întreaga procedură reclamată de Regulament; 
anunţarea unor interpelări; formularea unor întrebări adresate miniş- 
trilor; aprobarea urgenţei pentru discutarea unor proiecte de legi; depu- 
nerea de rapoarte ale comisiilor permanente la Biroul preşedintelui, 
pentru fixarea datei dezbaterii unor proiecte de legi; trimiterea la 
Comisia permanentă de petiţii a cererii unor funcţionari publici care 
reclamă vicii ale Legii pentru organizarea administraţiei locale; stabi- 
lirea şi votarea sumarului (ordinii de zi) a şedinţei următoare. 

Se degajă o stare de iritare în rândul celor prezenţi, determinată 
de ritmul foarte alert impus mai ales dezbaterilor la proiectele de legi, 
iritare exprimată, îndeosebi, de reprezentanţi ai opoziţiei; se formulează 
aprecieri critice referitoare la rolul gi funcţiile Parlamentului, dată fiind 
presiunea permanentă a timpului sub care se derulează demersurile 
deputaţilor; se solicită o mai raţională distribuţie a activităţilor Adunării 
Deputaţilor şi o participare egală a parlamentarilor (necum selectivă) 
'a munca cotidiană, apreciată ca fiind dificilă si plină de răspunderi 
faţă de alegători şi cetăţenii ţării, în general. 

Şedinţa următoare, programată să înceapă la ora 9, avea înscrise 
pe ordinea de zi, după cum rezultă din anuntul preşedintelui Adunării 
Deputaţilor făcut în finalul şedinţei de noapte, nu mai puţin de 31 de 
probleme, astfel clasificate: repetarea unui vot pentru validarea unui 
proiect de lege; exprimarea votului total cu bile asupra a patru proiecte 
(din care unul din iniţiativă parlamentară); cercetarea a 24 proiecte de 

legi şi înscrierea lor în procedurile regulamentare pe care trebuiau să 
le urmeze (trimiterea la Senat sau la comisiile parlamentare spre 
avizare; deschiderea procedurilor pentru discutarea şi votarea lor de 
către Cameră); continuarea discuţiei la două proiecte de legi. 

Şedinţa din următoarea zi (30 iunie) debuta cu un sumar foarte 
încărcat în activităţi acceptate de către Cameră, la care era posibil să 
se adauge urgente solicitate de către guvern sau alte probleme legate 
de vicii de procedură, care creau blocaje, tensionau atmosfera sau 
determinau chiar întreruperea şedinţei (asa cum s-a întâmplat în 
nenumărate rânduri). 

În perspectiva nivelului de participare al deputaţilor la dezbateri, 
şedinţa Camerei din 29 iunie 1930, al cărui desfăsurător l-am sintetizat 
la maximum, se înscrie în „starea de normalitate“ a Parlamentului, cu 
distincţia că alte şedinţe nu se confundă cu o zi lumină. Exemplul pe 
care l-am dat reprezintă un „caz particular“ care, este adevărat, oferă 
o cheie pentru înţelegerea funcționalităţii instituţiei parlamentare. 
Aspectul în sine este, însă, foarte important şi nu ne permitem să-l 
susţinem numai prin imaginile oferite de acest „caz“. 

Prin amendamentele care sunt aduse la proiectele de legi fie în 
comisiile permanente, fie în timpul dezbaterilor generale sau pe 
articole, Parlamentul îşi exercită dreptul de intervenţie şi deopotrivă 
îşi manifestă creativitatea în materie legislativă. 

Dreptul de intervenţie este asemănător politicii de intervenţie a 
statului pentru prevenirea accentuării unor tensiuni sociale sau pentru 
dezamorsarea conflictelor. Procedeul prin care Parlamentul promo- 
vează acest tip de politică, îl constituie amendamentele aduse la 
proiectele de legi. În tehnica parlamentară actuală pentru soluţionarea 
conflictelor s-au creat „instrumente“ speciale, cum sunt comisiile de 
mediere, care au atribuţii limitate: mediază numai conflictele dintre 
Cameră şi Senat?”. 

Amendamentele nu trebuie interpretate ca simple adăugiri la ur 
proiect; ele pot să schimbe esenţial conţinutul unui proiect sau să- 
modifice calitativ şi structural. Prin amendamente se înţeleg toate 
modificările care sunt operate la proiectele aduse spre dezbatere în 

cele două camere: înlocuirea unor cuvinte, grupuri de cuvinte sau 
fraze cu altele; suprimarea unor articole şi adăugirea altora noi; elimi- 
narea unor titluri sau paragrafe, introducerea unora noi; inversarea 
ordinii unor articole, paragrafe sau titluri. 

Intervenţiile Parlamentului în opera legislativă exprimă propria 
creativitate sau contribuţie, concomitent cu elaborarea şi amendarea 
proiectelor de legi care emană de la cele două adunări. 

Amendamentele se disting între ele şi prin sursele iniţiatorilor: 
comisii permanente, comisii speciale, Adunarea Deputatilor si Senatul. 
Regulamentar, ele trebuie să fie acceptate de ambele „camere“, înainte 
de a fi înaintate executivului. În realitate, Senatul a validat mult mai 
puţine dintre proiectele de legi care i-au fost prezentate spre discutare. 

Existenţa amendamentelor într-o operă legislativă este importantă. 
În raport de numărul şi natura lor se pot specula concluzii, care fie 
diminuează considerabil valoarea instituţiei parlamentare şi a rolului 
pe care-l are în anume perioade istorice, fie, contrar, o supradimen- 
sionează. Ambele ipostaze falsifică poziţia pe care o ocupă Parlamentul 
în sistemul politic. Procedeul este simplu şi eficace: fetisizarea analizei 
cantitative şi eliminarea completă a analizei calitative. Aşa s-a procedat 
în trecut şi aşa se mai procedează şi astăzi, este adevărat fără 
încrâncenarea tipică regimurilor politice trecute. 

Acceptând că în sesiunile din deceniul al 4-lea Parlamentul a 
votat doar 111 proiecte de legi cărora li s-au adus amendamente”, 
aceasta presupune că singura concluzie care se degajă este docilitatea 
legislativului faţă de executiv. 

Să observăm mai atent ce se „ascunde“, de fapt, în cifra de 111. 
În primul rând, constatăm că există o enormă distanţă între Parlamen- 
tul ce funcţionează în intervalul 1930-1938, când sunt votate 109 pro- 
iecte de legi, cărora li se aduc amendamente şi cel de după 1938, când 
sunt validate numai două proiecte. 


* Procedeul de calcul este acelaşi pe care l-am utilizat la stabilirea numărului de 
proiecte aduse spre dezbaterea „camerelor“ la sfârşitul sesiunilor parlamentare. Cf. 
M. Dogan, Op. cit., p. 75. 

Constatăm, de asemenea, că pachetul majoritar de proiecte cu 
amendamente acceptate se concentrează în sesiunile din intervalul 
1934-1937, când guvernul Gh. Tătărescu a utilizat, în mod abuziv, 
politica decretelor legi. Parlamentul reacţionează însă prompt mărind 
exigentele faţă de iniţiativa legislativă guvernamentală. Rezultatul: 
sporirea considerabilă a proiectelor care suferă modificări. 

Dincolo de constatări, pe care le sesizăm cu uşurinţă din jocul 
cifrelor, sunt şi aspecte care deliberat n-au fost utilizate. 

Accentul pe care unii autori îl pun pe discrepanta dintre proiectele 
de legi votate fără amendamente şi cele votate cu amendamente, 
dincolo de comanda politică clară sub incidența căreia se află scrierile 
lor, maschează realitatea şi prin refuzul de a decodifica natura si sensul 
cifrelor însumate. Se „uită“, astfel, că o „cantitate“ considerabilă de 
proiecte de legi au avut numai unul sau câteva articole, ceea ce nu a 
necesitat aplicarea unor corecturi sau modificări din partea Parlamen- 
tului că, altele, la fel de numeroase, precum tratatele, convențiile s.a. 
internaţionale se votează fără discuţii (si, implicit, fără amendamente); 
că un număr relativ însemnat de proiecte reprezintă creaţia Parlamen- 
tului şi nu mai necesită introducerea de modificări; că numeroase alte 
proiecte nu reprezintă altceva decât modificarea unor articole din legi 
votate anterior s.a. 

Dacă am efectua o operaţie de scădere am rămâne cu şi mai putine 
proiecte de legi cu amendamente votate de către Parlament, dar nici 
în acest caz nu suntem tentaţi să sustinem că legislativul românesc 
din deceniul al 4-lea (cu excepţia secvenţei 1938-1940) a fost 
completamente docil, că nu s-a exercitat dreptul parlamentar de 
modificare a textelor unor proiecte, că nu s-a manifestat creativitatea 
în materie legislativă a Parlamentului, inclusiv prin procedeul 
amendamentelor. 

O diagnoză a întregii perioade sub acest aspect ar fi metoda cea 
mai eficace de constatare a dimensiunilor autentice ale amendamen- 
telor ca procedeu (sau tehnică) de intervenţie şi a proiectelor de legi 
care conţin amendamente. Ne limităm la o investigare sectorială, din 

mai multe raţiuni, care însă îsi are propriile virtuţi şi care deschide 
perspectiva unor interpretări mai nuantate. 

În sesiunea ordinară prelungită din 15.X1.1929-30.VI.1930, 
proiectele de legi pentru organizarea camerelor agricole şi a sistemului 
sanitar şi de ocrotire din România suscită un deosebit interes. Primul 
proiect este avizat favorabil, după o dezbatere în care s-au propus 71 
de amendamente, din care 62 au fost admise, 6 respinse şi 3 s-au 
retras. Din cele 62 de amendamente admise, 27 au fost acceptate în 
comisia permanentă, iar restul de 35 au fost dezbătute şi acceptate în 
sedintele Camerei şi Senatului?'*. 

Al doilea proiect care; prin numărul de articole, este unul dintre 
cele mai substanţiale adoptate în perioada interbelică, intră în dezba- 
terea Adunării Deputaţilor în sedinta din 17 iunie 1930, cu următoarea 
„zestre“: partea I a proiectului (cunoscut sub denumirea de „Legea 
sanitară şi de ocrotire“), votată de către Senat, are 33 de modificări şi 
2 suprimări propuse de Comisia Permanentă; partea a Il-a a proiectului 
(consacrată „Exerciţiului medicinii şi personalului sanitar de ocrotire“), 
este votată de Senat cu 41 modificări ale Comisiei Permanente şi partea 
a H-a („Problemele sănătăţii si ocrotirii“), conţine 61 de modificări 
ale Comisiei Permanente şi 3 suprimări, acceptate de către Senat?25. 

În ziua următoare începe discuţia generală asupra proiectului, 
care se continuă parţial şi în sedința din 19 iunie, când debutează 
dezbaterea pe articole. Pentru edificarea asupra seriozităţii dezbate- 
rilor si a modificărilor propuse, ar trebui să redăm integral părțile din 
„Monitorul Oficial“ care se referă la operaţiunile de discutare şi avizare 
a fiecărui articol al proiectului. Nu o putem face, însă, deoarece, cel 
putin o treime din economia lucrării, ar îi ocupată cu acestea. Redăm 
sintetic, si nu întâmplător, o parte din articolele lecturate, discutate, 
modificate sau nu şi amendate de către Cameră, aşa cum apar acestea 
în succesiunea dezbaterilor: 

Art. 375 ( în varianta Senatului) — (devine) 372 (în varianta 
Camerei) — discuţia asupra lui se rezervă. 

Art. 376 — 373 se aprobă în textul Comisiei Permanente, 

Art. 377 — 374 fără discuţii. 
(2) Art. 378 — 375, admise două amendamente. 
Art. 379 — 376 
Art. 380 — 377 
Art. 381 — 379 se votează fără discuţii în textul Comisiei Perma- 
nente. 
Art. 382 — 380 
Art. 383 
Art. 384 — 381, se unifică. 
Art. 385 — 382, se acceptă în textul Comisiei Permanente fără discuţii. 
(1) Art. 386 — 383, este admis un amendament. 
Art. 387 — 384, este respins un amendament; se votează în textul 
“Comisiunii. 
(1) Art. 388 — 385, se admite un amendament; este respins altul. 
Art. 390 — 387, respins un amendament. 
(2) Art. 391 — 388, se propun 4 amendamente (2 acceptate, 2 respinse). 
Art. 392 — 389 se admit fără discuţii, în textul Comisiei 
Art. 393 — 390 permanente. 
Art. 394 — 391, este respins un amendament. 
(1) Art. 395 — 392, este admis un amendament. 
Art. 396 — 393, este respins un amendament. 
Art. 397 — 394, se admite fără discuţii în textul Comisiei 
permanente. 
(1) Art. 398 — 395, se votează textul Comisiei permanente, cu un 
amendament admis de Comisie. 
Art. 399 — 396, se adoptă fără discuţii, în textul Comisiei. 
(2) Art. 400 — 397, se acceptă 2 amendamente admise de Comisie şi 
votate. 
(1) Art. 401 — 398, este admis textul Comisiei cu un amendament. 
Art. 402 — 399 
Art. 403 — 400 se adoptă succesiv, fără discutii, în textul nemodi- 
ficat al Comisiei Permanente. 


* Numărul amendamentelor admise la articolul respectiv. 

Art. 404 — 401 

Art. 405 — 402 

Art. 406 — 403 

Art. 407 — 404 

Art. 408 — 405 
(1) Art. 409 — 406, este admis un amendament. 

Art. 410 — 407, se adoptă fără discuţii în textul nemodificat al 
Comisiei Permanente. 
(2) Art. 411 — 408, se propun amendamente (2 admise, 2 respinse). 

Art. 412 — 409, sunt votate fără discuţii în textul Comisiei. 
(3) Art. 413 — 410, se propun 6 amendamente (3 admise, 3 respinse). 
(1) Art. 414 — 411, din 12 amendamente propuse este admis numai 

unul. 

Art. 365 — 362, sunt propuse 2 amendamente, ambele respinse. 
(1) Art. 415 — 412, un amendament propus, care este admis. 
(1) Art. 416 — 413, un amendament propus, care este admis. 
(1) Art. 417 — 414, 2 amendamente (conexate de Comisie într-unul), 

admis. 

(1) Art. 418 — 415, propus un amendament, care este admis. 

De la Art. 419 — 416 la Art. 424 — 421, admise fără discuţie, în 
textul Comisiei Permanente. 

Art. 425 — 422, 3 amendamente respinse. 

Art. 426 — 423, un amendament retras. 
(1) Art. 427 — 424, un amendament admis, unul respins. 

Art. 428 — 425, se votează în textul Comisiei, nemodificat. 
(1) Art. 429 — 426, acceptat un amendament. 

De la Art. 430 — 427 la Art. 433 — 430, se votează succesiv, fără 
discuţii în textul Comisiei 
(1) Art. 434 — 431, se admite un amendament. 
(1) Art. 435 — 432, se admite un amendament. 

Art. 436 — 433, se votează în textul Comisiei nemodificat. 

De la Art. 437 — 434 la Art. 445 — 442, se votează succesiv, fără 
discuţii, în textul Comisiei. 

Art. 446 — este votată suprimarea. 

De la Art. 447 — 443 la Art. 453 — 449, se votează succesiv, fără 
discuţii, în textul Comisiei nemodificat. 
(1) Art. 454 — 450, este admis un amendament. 

Art. 455 — 451, se acceptă, fără discuţii, în textul Comisiei 
nemodificat. 
(1) Art. 456 — 452, admis un amendament. 

De la Art. 457 — 453 la Art. 461 -> 457, se votează separat, în 
textul Comisiei. ` 

Art. 462 — 458, se respinge un amendament propus. 

Art. 463 — este suprimat. 
(2) Art. 464 — 459, sunt admise 2 amendamente. 

Art. 465 — 460, votat fără discuţii în textul Comisiei, nemodificat. 
(1) Art. 466 — 461, este admis un amendament. 

De la Art. 467 — 462 la Art. 477 — 472, se votează succesiv, în 
textul Comisiei, nemodificat. 
(1) Art. 478 — 473, este admis un amendament. 

De la Art. 479 — 474 la Art. 481 — 476, se votează succesiv, fără 
discuţii, în textul Comisiei, nemodificat. 

Art. 482 — 477, un amendament propus este respins. 

Art. 483 — 478 si Art. 490 — 485, se votează fără discuţii. 
(2) Art. 491 — 486, sunt admise 2 amendamente propuse, prin care 

Art. 491 se separă în 2 Art. noi: 487 şi 488. 

De la Art. 492 — 487 — 489 până la Art. 494 — 489 — 491, se 
votează succesiv, fără discuţii, în textul nemodificat al Comisiei. 

Art. 495 — 490 — 492, se defalcă în 493 nou astfel: 

495 — 490 — 492, formează 494 (nou) 

Art. 493 (nou) si Art. 494 (nou) se votează succesiv, fără discuţii. 

Art. 496 — 491 — 495, se defalcă în 496 — 491 — 495 — 497 
(nou) 

Art. 496 — 491 — 495, Art. 496 (nou) şi Art. 497 (nou), se votează 
succesiv, fără discuţii. 

De la Art. 497 — 492 — 498 până la 505 — 500 — 506, se votează 
succesiv, fără discuţii, în textul Comisiei. 

Art. 506 — 501 — 507, se votează în textul Comisiei, cu explicaţia 
ministrului de resort (al agriculturii). 

De la Art. 507 — 502 — 508 până la 516 — 511 — 517, se votează 
succesiv, fără discuţii. 
(1) Art. 516 -> 511 — 517, este admis un amendament. 
(1) Art. 517 — 512 — 518, este admis un amendament. 

De la Art. 518 — 513 — 519 până la 527 — 522 — 528, se votează 
succesiv, fără discuţii. 
(1) Art. 528 — 523 — 529, este admis un amendament. 

De ia Art. 529 — 524 — 530 până ia Art. 541 — 536 — 542, se 
votează succesiv, fără discutii. 

Art. 542 — 537 — 543, este propus un amendament, care este 
respins. l 

Art. 543 — 538 — 544 şi 544 — 539 — 545, se votează succesiv, 
fără discutii. 
(1) Art. 545 — 540 — 546, este admis un amendament. 

Art. 540 — 541 — 547 si RARI se votează succesiv, fără discuţii, 
în textul Comisiei, 

Art. 548 — 543 — 549, se propun 11 amendamente din care 10 
sunt respinse, iar unul retras. 

De la Art. 549 — 544 — 550 până la Art. 550 — 545 — 551, se 
votează succesiv, fără discuţii, în textul Comisiei. 
(1) Art, 551 —> 544 — 552, este admis un amendament. 

Art. 552 > 547 — 553 şi următorul, se admit, succesiv, fără discuţii. 
(2) Art. 554 —> 549 — 555, sunt admise 2 amendamente. 
(2) Art. 555 — 550 — 556, sunt admise 2 amendamente. 

Art. 556 — 551 — 557 si următorul, se votează succesiv, fără 
discutii. 
11) Art. 558 -> 553 — 559, este admis un amendament. 

Art. 559 —> 554 — 560 şi următorul, se votează succesiv, fără 
discuții. 
(1) Art. 561 -> 556 — 562, un amendament este admis, iar altul, 

respins. 

De la Art. 562 —> 557 —> 563 până la 565 —> 560 —> 566, se votează 
succesiv, fără discuţii, în textul Comisiei. 
(1) Art. 566 — 561 — 567, este admis un amendament. 

(1) Art. 567 — 562 — 568, este admis un amendament. 
Art. 568 — 563 — 569 se defalcă în 2: Art. 569 (nou) şi 
Art. 568 — 563 — 570. 

(1) Comisia admite un amendament prin care se introduce un 
Art. nou: 571. 

(1) Art. 569 — 564 — 572, este admis un amendament?”€. 


Dezbaterea pe articole, continuă si în zilele următoare, dar ne 
limităm la modificările operate în şedinţele menţionate. Dacă am fi 
redat şi discuţiile ce se poartă asupra amendamentelor propuse, se 
configura, credem noi, imaginea unei lumi parlamentare, de altă fac- 
tură decât cea caricaturală sau aservită total unor interese meschine, 
de grup, cum a fost prezentată vreme de decenii. Iată că, discuţiile 
denotă nu numai preocupare pentru o importantă categorie socio- 
profesională (medici, asistente etc.), ci şi pentru cei pe care îi slujesc 
(pacienţii). 

Proiectului guvernamental i se aduc, astfel, substanţiale îmbună- 
tăţiri şi nu este nici singurul şi nici ultimul. În situația aceasta se află 
proiectele de bugete anuale (discutate numai de către Adunarea 
Deputaţilor), proiectul legii contra cametei (1930), proiectul legii 
pentru reglementarea datoriilor rurale şi urbane (1933), proiectul 
legii privind organizarea exploatării şi administrării Loteriei de Stat 
pe clase pentru sănătatea publică şi ocrotiri sociale (1933)”, proiectul 
legii meseriilor (1935)*, proiectul legii generale administrative 
(1936)*! si numeroase altele. 

În relaţie cu modificările aduse proiectelor de legi se află şi „luările 
de cuvânt“ ale deputaţilor şi senatorilor sau, altfel spus, participarea 
lor la discuţii. 

Perspectiva cantitativă şi, în acest caz, condusă de alte interese 
decât cele ştiinţifice, poate fi un suport al viziunilor negativiste asupra 
rolului şi funcţiei Parlamentului. Întrucât s-a accentuat asupra faptului 
că Senatul era o dublură inertă a Camerei, că discuţiile în incinta sa 
erau aproape inexistente sau că atacau probleme de nivel calitativ 
îndoielnic, datele noastre vizează exclusiv această ramură 2 
Parlamentului. 

În sesiunea ordinară cuprinsă între 1 februarie şi 28 aprilie 1934, 
în şedinţele Senatului au luat cuvântul 135 de oratori, între aceştia 
unii de mai mute ori: I. Alimăşteanu (de 8 ori), C. Angelescu (11), 
Victor Antonescu (7), Wilhelm Binder (4), N. Costăchescu (10), G. 
Gafencu (15), Gyárfás Elemer (21), D. R. loanitescu (63), N. Iorga 
(17), N. Jechianu (15), I. Jumanca (9), Al. Samoil (18), Sandor de 
Paké Iosef (7)*2. Dacă sesiunea durează 57 de zile, unui orator îi 
revin alternativ 2 sau 3 intervenţii pe şedinţă. Sunt însă unii care au 
mai multe intervenţii într-o sesiune, sporind numărul vorbitorilor, 
inclusiv într-o şedinţă, număr care se amplifică şi prin procedurile de 
rutină, în care sunt antrenați presedintele Senatului (Leonte Moldo- 
veanu), vicepresedinţii şi chestorii. Intervenţii sunt şi cererile de infor- 
matii suplimentare adresate ministrilor, secretarilor de stat, altor înalţi 
funcţionari, întrebările şi interpelările, ca şi cuvântările raportorilor la 
proiectele de legi. 

Toţi aceştia şi încă alţi senatori care intervin în timpul unei şedinţe 
limitează considerabil timpul afectat dezbaterilor proiectelor de legi, 
cu toate acestea, nu se justifică aserţiunea potrivit căreia senatorii nu 
se implică în discuţii sau au intervenţii sporadice neconvingătoare, 
convenţionale etc. Trebuie să luăm în calcul şi faptul că nu toţi sena- 
torii, chiar şi cei cu profesii intelectuale, erau universali valabili, apți 
să ia parte la orice discuţie, inclusiv la cele cu profil tehnic. 

Din orizontul analizei noastre, sesiunea parlamentară din 15 
noiembrie 1936 — 20 martie 1937, nu se deosebeşte prea mult de cea 
prezentată, deşi durata ei este mai mare (126 de zile). La dezbateri 
participă 125 de senatori, între care C. Alimăsteanu (senator de 
Constanţa) are 2 intervenţii; Vasile Alimăsteanu (Olt) — 4; M. Bădărău 
(laşi) —3; A. C. Cuza (Suceava) — 10; Daniel Danielopolu (senator 
din partea Universităţii Bucuresti) — 10; Mircea Djuvara — 10; Gr. 
Gafencu (Caliacra) — 11; Gyárfás Elémér (Ciuc) — 16; Hecman 
Maximilian (Cernăuţi) — 3; Victor Pamondi — 8; D. R. loaniţescu — 
68; N. Iorga — 28; N. Jechianu — 27; M. Manoilescu — 41; Alexandru 
Samoil (Bucureşti) — 492% etc. 

Sub aspect cantitativ, implicarea parlamentarilor în dezbateri are 
si alte conotaţii. 

Preponderenţa reprezentanţilor opoziţiei la discuţiile asupra 
proiectelor de legi nu este de natură să creeze suspiciuni majore, deoa- 
rece se înscrie în raporturile ce se manifestă între majoritatea şi 
minoritatea parlamentară. Opoziția are tot interesul să înfrâneze unele 
tendinte de fortificare a poziţiilor puterii, să încerce să creeze în opinia 
publică imagini cât mai nefavorabile guvernului si majorităţii parla- 
mentare si, concomitent, să contribuie la opera legislativă nu numai 
din orizontul intereselor partizane, ci şi din spaţiul aşteptărilor macro- 
sociale. 

Dacă analizăm comportamentul actualilor parlamentari nu este 
greu să identificăm asemănări cu cel al senatorilor si deputatilor din 
epoca interbelică şi este firesc să fie asa deoarece relaţiile putere- 
opoziţie se reproduc şi se perpetuează, evident cu distincţiile conferite 
de condiţionările istorice ale perioadei respective. 

Operaţiile de votare ale proiectelor de legi îmbracă, preponde- 
rent, un aspect cantitativ. Anexa nr. 5 conţine date esentiale, suficiente 
să surprindem, dincolo de mecanismul votării, unele sensuri ale vieţii 
parlamentare. Potrivit acesteia, se relevă următoarele perspective: 

— se confirmă constatarea că în momentul votării, ca efect al 
calculelor puterii, în sălile de şedinţe ale Camerei sau Senatului se 
află doar „voluntarii“ (sau „sacrificaţii“ acelei zile), care asigură 
majoritatea (de regulă foarte apropiată de limita cvorumului reclamat 
de tipul legii — constituţională, organică sau ordinară). Majoritatea 
regulamentară (sau cvorumul minim necesar asigurării votării în 
condiţii regulamentare) pentru toate proiectele cuprinse în Anexa nr. 5 
era de 99 voturi, cu excepţia proiectului Legii energiei (poziţia 8) 
pentru adaptarea căruia era nevoie de 130 de voturi (fiind considerată 
lege organică). Media prezenţei deputaţilor la operaţiile de votare se 
situează între 106-118 votanţi, însemnând o participare minimă 
necesară peste cvorum situată în limitele 7-19 voturi. Acest aspect nu 
este specific numai Parlamentului român; el este general, fiind prezent 


192 


şi în practicile parlamentare curente. 

— Proiectele care nu au atingere cu jocurile politice dintre 
majoritatea şi opoziţia parlamentară (minoritatea) sunt votate în 
unanimitate (poziţiile 10, 16, 19, 20, 25, 30, 32). 

— La proiectele care au o semnificaţie deosebită, cum este, de 
pildă, Legea pentru anularea legilor din 5 ianuarie 1926, prin care se 
făcea un pas hotărâtor spre investirea prințului Carol drept rege al 
României, se înregistrează o prezenţă masivă (lipsesc doar 141 deputaţi 
şi senatori din 627 câți reprezentau adunările reunite, legea având 
caracter organic). 

— La unele dintre proiecte, care nu angajează răspunderea politică 
a deputaţilor faţă de partidul din care fac parte (cum este şi proiectul 
de lege pentru acordarea unor pensii viagere fostilor regenti, patriarhul 
Miron Cristea şi C. Sărăţeanu), împotriva proiectului votează inclusiv 
deputaţi din majoritatea parlamentară. 

— De la operaţiile de votare se constată că lipsesc, în proporţie 
majoritară, parlamentarii opoziţiei, care fie nu pot să-si coordoneze 
acţiunile, fie sunt constienti că proiectul oricum va fi votat, dată fiind 
diferenţa substanţială dintre majoritate şi opoziţie. 

Aspectele pe care le prezentăm, într-o viziune ce se vrea să fie 
echidistantă în raport de opiniile exprimate faţă de instituţiile 
fundamentale ale sistemului politic românesc din perioada interbelică, 
în contextul unor succesive campanii de negare a valorilor democra- 
tice ale societăţii autohtone, nu sunt singurele care „pozitivează“ 
Parlamentul şi activitatea sa. Selecţia care s-a impus este motivată de 
prioritatea acordată aspectelor de esență ale vieții parlamentare pentru 
a crea un alt orizont de perceptie şi interpretare a „reprezentantei 
naţionale“. 

Dacă s-a procedat astfel, natural nu s-a omis nici un moment 
idea potrivit căreia nici o instituţie politică cunoscută până în prezent 
n-a fost perfectă, după cum nici oamenii, creatorii lor, nu sunt perfecţi. 
Sperăm să nu gresim când afirmăm că unele neîmpliniri, defecte, 
disfuncţionalităţi s.a. se înscriu într-o cotă acceptabilă de eroare, dată 

fiind identitatea situaţiilor din Parlamentul român cu cele din instituţii 
similare occidentale. Măsura în care această „cotă“ este depăşită şi 
mai ales cât este depăşită se poate înscrie în ceea ce cu ironie au 
consemnat politicieni sau gazetari din trecut — „fabrica de legi“. 

Sintagma, căreia am încercat să-i temperăm ironia acidă, reflectă 
însă un adevăr ce nu poate fi mascat: Parlamentul, în adevăr, a votat 
într-o perioadă scurtă un mare număr de proiecte de legi, ceea ce a 
provocat reacţii scontate ale opoziţiei si, evident, serioase osos 
asupra valorii şi corectitudinii actului legislativ. 

Cele relevate anterior, diminuează considerabil gravitatea unor 
acuze, multe dintre ele exacerbate din motive străine realităţilor, dar 
fondul problemei rămâne. 

„Încetineala“ de care este acuzat Parlamentul în procesul 
dezbaterii si avizării proiectelor de legi solicitate de guvern, creează 
terenul unor intervenţii în forță ale executivului. Frecvent utilizate de 
putere, decretele-legi emise de guvern, care nu mai urmează calea 
sinuoasă a procedurilor de avizare parlamentare, se transformă într-o 
practică ce tinde să întărească rolul executivului. 

„Politica“ decretelor legi (în ediţie nouă românească — ordonan- 
tele de urgenţă guvernamentale) stârneşte adevărate furtuni de proteste, 
dar ea este utilizată şi de succesorii cabinetelor care cad de la putere, 
în virtutea inerţiei politice. 

Cum adevărul se situează de regulă „la mijloc“, politica ordo- 
nanţelor de urgentă, practicată îndeosebi în timpul cabinetului liberal 
condus de Gheorghe Tătărescu şi ulterior de către guvernele din 
perioada 1938-1940, se poate interpreta mai nuantat. 

Opera legislativă a guvernului (iniţiativa guvernamentală) este 
inegală: un volum substanţial de proiecte legislative, în loc să fie elabo- 
rate si distribuite esalonat într-o sesiune, fie sunt înaintate la început, 
fie la finalul acesteia, al doilea aspect devenind o practică a cabinetelor 
„tari“. Fără îndoială, un guvern nou instalat, el însuşi nu este şi nu are 
cum să producă pe bandă rulantă proiecte de legi, cu atât mai mult 
proiecte importante pentru societatea românească. După acomodare 

sau un minim de rodaj, opera legislativă poate dobândi aspect de 
regularitate, evitându-se ca Parlamentul să fie sufocat de proiecte spre 
finalul sesiunilor. 

Dacă aceasta este una din cauzele ce conduc la excese legislative 
în fazele terminale ale sesiunilor parlamentare, nu este mai puţin 
adevărat că şi mecanismele complicate ale dezbaterii şi votării unui 
proiect legislativ în Parlament exasperează executivul, care are tot 
interesul să nu apară într-o postură nefavorabilă faţă de electorat. 
Politica decretelor-legi apare, astfel, ca soluția salvatoare pentru 
guvern. 

În forme timide, cu titlu experimental, metoda se regăseşte şi în 
demersurile guvernelor anterioare executivului liberal instalat în 
decembrie 1933, în urma victoriei P.N.L. în alegeri. Pentru ca să nu 
erodeze chiar de la începutul mandatului imaginea sa, guvernul 
Tătărescu recurge la un subterfugiu. Încearcă, din interiorul Parlamen- 
tului, să creeze mecanisme de accelerare a votării proiectelor de legi 
prin tentativa de modificare a Regulamentului de funcţionare al celor 
două „camere“. Încercarea este intructuoasă, dată fiind reacţia promptă 
a parlamentarilor din opoziţie, a presei „libere“ (independente) şi a 
formațiunilor politice neparlamentare?* . 

Guvernul nu renunță la idea sa. În vara anului 1934 aduce în 
discuţia celor două adunări un proiect de lege, al cărui titlu inofensiv, 
„Legea pentru simplificarea şi raţionalizarea aparatului se stat“, 
încearcă să abată atenţia opiniei publice de la substratul ei real. Opozitia 
reacţionează şi de această dată prompt. La Senat, Iosif Jumanca declară 
vehement: „Proiectul de lege pentru simplificarea serviciilor publice 
şi pentru luarea unor măsuri urgente, prezentat de guvern, este în 
absolută contrazicere cu spiritul si dispoziţiile categorice ale 
Constituţiei, deoarece el urmăreşte să dea guvernului, adică puterii 
executive, atribuţiuni cari sunt exclusiv ale puterii legislative. Motivul 
invocat de guvern că, în decursul vacanței parlamentare ar putea 
interveni cazuri care să ceară o rezolvare urgentă, nu justifică deloc 

necesitatea de a lucra cu decrete-legi, deoarece Parlamentul poate fi 
oricând convocat în scurte sesiuni extraordinare“**. 

Protestele sunt, însă, inutile, chiar dacă Senatul manifestă serioase 
rezerve. Guvernul liberal impune Parlamentului să-si semneze pro- 
pria sentinţă: proiectul este votat la 9 iulie?” . În virtutea lui, guvernul 
este autorizat să recurgă la decrete-legi şi în caz de urgenţă, dar numai 
în materie economică şi financiară. 

Prin legi ulterioare, dispoziţiile Legii pentru simplificarea şi 
raţionalizarea aparatului de stat sunt extinse, guvernul atribuindu-si 
prerogative tot mai substanțiale în domeniul legislativ. Astfel, 
reorganizarea ministerelor sau Legea pentru asigurarea şi menţinerea 
echilibrului bugetar în exerciţiul financiar 1936/1937, din 7 iulie 1936, 
acordă executivului puteri aproape depline de legiferare. Legea din 1 
aprilie 1937, care este consacrată unor măsuri financiare excepţio- 
nale, extinde aria competentei legislative guvernamentale prin sistemul 
decretelor-legi. 

Un guvern „tare“, aşa cum se consideră, probabil, cabinetul 
condus de Gh. Tătărescu, acţionează în forță, inclusiv (sau chiar mai 
ales) în raporturile cu legislativul cu care, în mod firesc, trebuie să 
realizeze opera legislativă. „Docilul“ Parlament românesc (asa cum 
era îndeosebi calificat legislativul) nu acceptă însă tutela autoritară a 
guvernului, reactionând împotriva măsurilor sale de intimidare. În 
Senat, mai ales, se adoptă o poziţie de condamnare vehementă a pro- 
iectului, a cărei votare este amânată deliberat. 

Atitudine identică adoptă Senatul si în 1936, când guvernul vrea 
să treacă un masiv pachet legislativ prin Parlament, prin votarea decre- 
tului-lege prin care executivul este abilitat să aplice pachetul legislativ 
respectiv?’ . 

Poziţia Senatului pune din nou într-o situaţie neplăcută guvernul 
Tătărescu, care trebuie să aştepte hotărârea „maturului corp“. „În acest 
mod, dezbaterea parlamentară a proiectului, începută în Cameră, se 
consemnează în presa vremii, — rămâne deschisă până în momentul 

în care maturul corp îşi va spune cuvântul. Sperăm că, şi de această 
dată, independența manifestată de mai multe ori în cursul ultimei 
legislaturi îsi va spune liberă cuvântul său'“2%”. 

Politica decretelor-legi este criticată nu numai din orizontul 
încălcării separaţiei puterilor în stat, ci şi din perspectiva încălcării 
Constituţiei, care nu includea în girul normelor juridice, decretele- 
legi. „Din orice punct de vedere doctrinar le-am aprecia, decretele- 
legi nu pot fi socotite decât: sau regulamente, făcute în cadrul unei 
delegaţii de materii, sau legi, în cazul în care li se atribuie forță şi 
caracter legislativ. Aceasta, deoarece Constituţia noastră nu pomeneşte 
nicăieri de categoria decretelor-legi, nici de alte norme generale 
obligatorii, în afară de cele arătate, care să fie asemănătoare lor. Prin 
urmare, oricum le-am considera, fie în legi, fie în regulamente, 
decretele-legi nu puteau fi întocmite fără consultarea Consiliului 
Legislativ“ — comentează „Parlamentul Românesc“ în editorialul 
„Ratificarea decretelor-legi“. 

Procedeul decretelor-legi nu este o inovaţie în materie de 
guvernare a cabinetului Gh. Tătărescu. Nou este însă faptul că, spre 
deosebire de antecesorii săi, elaborarea şi adoptarea decretelor-legi 
devine, în cel mai deplin înţeles al cuvântului, o politică fermă a 
executivului. 

Procedeul este preluat în întregime şi de executivele din timpul 
regimului monarhic autoritar. Există totuşi o distincție de ordin consti- 
tuţional între cele două perioade ale politicii decretelor-legi: în prima, 
Parlamentul are dreptul de control asupra executivului, în a doua (1938- 
1940) atât puterea legiuitoare, cât şi cea executivă sunt încredințate şi 
se exercită de către monarh prin intermediul Parlamentului si respectiv 
guvernului”! . Adoptarea decretelor-legi, în aceste condiţii, este mult 
mai facilă, situaţie de care beneficiază cabinetele „regale“. Astfel, 
numai în vacanţa parlamentară din decembrie 1939, sunt emise 260 
de decrete-legi care, presupun un legislativ adus la tăcere. Realitatea 
este însă alta: decretele sunt ratificate într-o atmosferă de încordare şi 
controverse între susţinătorii guvernului si parlamentarii care se opun 
procedeului 2. 

Aspectul în sine este deosebit de important, fiind în esenţă o 
problemă capitală pentru destinul instituţiei parlamentare: raporturile 
dintre legislativ şi executiv. 

Dacă într-un sistem politic democrat „clasic“, primatul 
Parlamentului este nu numai recunoscut, dar şi acceptat, cu timpul, 
însă, iniţiativa în materie legislativă, din motivele arătate, se transferă 
treptat în zona guvernului. 

Părerile ca şi practicile politice sunt împărțite. Unii recunosc şi 
susțin primatul executivului asupra Parlamentului, socotindu-l „un 
fenomen firesc şi necesar“ (Ion Deleanu?” ) sau singura modalitate 
„conformă cu ordinea“ (Michel Haurion%*). Pe poziţii identice sau 
apropiate se plasează şi Mirkine-Guetzeviteh”% , Karol Loewenstein?” , 
Marcel de la Bigne de Villeneuve?” , Georges Burdeau”* gi, mai re- 
cent, Jean Blondel” , în timp ce alţii îl reneagă. 

Declinul parlamentelor este sesizat de politologi (sir James Bryce) 
încă din anii '20, fenomen care se accentuează progresiv, astfel că în 
deceniul al 4-lea, când în România se înregistrează un simptom poli- 
tic inedit prin fermitatea unui cabinet de a prelua iniţiativa legislativă, 
fenomenul (în perspectivă istorică) se înscrie într-o mişcare generală 
de anvergură europeană (în principal), dar si mondială (S.U.A. 
îndeosebi). 

Motivatţiile, dincolo de ce s-a identificat până acum, sunt, desigur, 
şi de alt tip. Redăm pe cele mai importante: 

— accentuarea complexităţii vieţii social-politice; 

— modificarea conţinutului procesului legislativ, care dobândeşte 

tot mai pregnant un caracter tehnic; 

— tendinţa mai accentuată pentru asumarea răspunderii actului 
legislativ; 

— guvernele dobândesc o mai mare responsabilitate în opera 
legislativă prin nivelul mai ridicat de calificare, prin continui- 
tate şi coerenţă, în raport cu parlamentele; 

— tendintele de frânare a procesului legislativ de către parlamente. 

Georges Burdeau, încă în urmă cu peste trei decenii, exprima o 
realitate socio-politică, în care Parlamentul se înfăţisa într-o ipostază 
de înfrânt: „Dacă Parlamentul ocupa efectiv primul rang în ierarhia 
organelor de stat, această superioritate ţinea nu de exercitarea unei 
puteri creatoare, ci de faptul că nimic nu se putea înfăptui fără consim- 
țământul său. El se bucura de stăpânirea acţiunii politice fără a-şi 
asuma şi responsabilitatea. Este neîndoielnic că această joncțiune de 
omnipotenţă şi iresponsabilitate a fost unul din principalii factori ai 
discreditării instituţiei parlamentare, care a favorizat astfel ceea ce se 
cheamă, astăzi, declinul său% . 

În practica politică, există, de asemenea, diferențieri. De pildă, 
în sistemul parlamentar monist din Elvetia, rolul Parlamentului este 
considerabil, inclusiv în investirea unui nou guvern. Chiar şi în S.U.A., 
numirile prezidenţiale trebuie validate de către Senat. Diferenţierile 
se accentuează cu cât depăsim zona euro-americană şi ne apropiem 
de spaţiile african sau asiatic. Limităm incursiunea noastră în timpurile 
recente sau prezente, suficientă însă, sperăm, ca să dăm un contur 
mai precis raporturilor parlament-guvern în perspectivă istorică. 
Practica decretelor-legi trebuie, prin urmare, raportată la un fenomen 
politic dinamic, care influenţează relațiile dintre ramurile puterii. 


Analizele de tip cantitativ îsi au propriile virtuţi, dar si servituti. 
Utilizate excesiv sau cu idei preconcepute, datele statistice deformează 
situaţii si conturează false imagini. S-a făcut atât în perioada interbe- 
lică, cât si după aceea risipă de cifre pentru a da senzaţia seriozităţii, 
consistentei şi autenticităţii aserțiunilor minimalizatoare cu privire la 
activitatea Parlamentului român. 

Este un adevăr ştiut şi verificat de viată că prima impresie contează 
şi că, în general, este foarte greu ca să fie schimbată. Într-o 
considerabilă măsură acest adevăr se verifică şi în relaţie cu instituţia 
parlamentară. Literatura de specialitate abundă în incriminări la adresa 
legislativului, puţine fiind tentativele de schimbare a opticii, prin 
analize care să elimine ciclurile succesive de negări. 

O poziţie raţională presupune a lua în calcul atât părţile pozitive, 
cât si neîmplinirile vietii parlamentare, fără ca ea să fie influenţată de 
imaginile construite vroit sau nu de-a lungul timpului, imagini care, 
la rândul lor, trebuie filtrate cu discernământ. 

Dacă s-a insistat pe aspectele analitice cantitative asupra proce- 
durii dezbaterii şi validării proiectelor de legi s-a avut în vedere un 
dublu obiectiv: pe de o parte, să se evidenţieze posibilitatea interpre- 
tărilor pe fundamente statistice, când evident cifrele se transformă în 
subterfugii cu substrat politic şi, pe de alta, că fără a face eforturi 
deosebite aceleaşi date, corectate în substanţa lor reală, dar respingând 
poziționări partizane, pot deschide alte orizonturi de întelegere. 

Oricât ne-am strădui, însă, să ne apropiem de raționalitatea ştiinţi- 
fică în analiza unei instituţii politice pe cât de importante, pe atât de 
complexe cum este Parlamentul, n-am reuşi dacă nu procedăm şi la 
investigarea sa sub raport calitativ. 

Nu este întâmplător faptul că dublăm perspectiva analitică asupra 
procedurii de discutare şi avizare a proiectelor de legi. Prozeliţii ideii 
falsului parlamentarism (în ediţie românească) îl utilizează ca argu- 
ment foarte în aşezarea Camerei şi Senatului pe esafodul propriei lor 
dacă am dovedit, sperăm noi, suspectul „obiectivism“ ce rezultă din 
analizele cantitative menţionate, nu putem să metamorfozăm opinii, 
idei, viziuni sedimentate de multe decenii în conştiinţa publică. Sau, 
chiar dacă am reuşi, credibilitatea este fragilă. 

Parlamentul analizat în perspectivă calitativă, în conexiune 
cu cea cantitativă, are şanse să apară într-o altă înfăţisare ce se apropie 
sensibil, ne îngăduim să sustinem, de cea reală. 

Aşa cum am procedat şi până acum, cu obiectivul mărturisit de a 
cuprinde un spectru cât mai consistent de probleme esenţiale din viaţa 
parlamentară, tot astfel ne manifestăm şi în această situaţie. Din lista 
cuprinzătoare de intervenţii în Parlament — cereri de acte, anunţuri, 
întrebări, interpelări, replici la incriminări, discursuri etc. — reținem 
pentru analiza noastră numai discursul, considerat ca elementul 

probatoriu esenţial al dezbaterilor parlamentare. Unele dintre 
intervenţii sunt omise, dat fiind caracterul lor specios. Altele, precum 
cererea de acte, anunţuri, întrebări, interpelări se regăsesc în 
demersurile parlamentare pentru controlul executivului. 

Scapă interesului nostru inclusiv atacurile la persoană sau unele 
intervenţii, pretenţios definite ca fiind discursuri, dată fiind lipsa orică- 
rei substante, logici sau coerente (discursurile ocazionale categorisite 
drept simple înregistrări numerice). 

Discursul parlamentar, indiferent de forma şi conţinutul său, 
are un caracter politic. Ca orice retorică, acesta se structurează în raport 
de obiective, conţinut si tipul de prezentare în: omagial (când se 
centrează pe relevări ale vietii sau activităţii unor personalităţi române 
sau străine), general (când se referă numai la chestiuni de mare 
respiraţie istorico-politică), domenial (atunci când problematica 
atacată vizează aspecte din domenii distincte cum ar fi economia, 
stiinta, cultura, politica internă, politica externă etc.) şi special (în 
situaţia în care oratorul are în vedere elemente concrete ale subiectului 
aflat în dezbatere, îndeosebi detalieri de natură „tehnică“ sau avan- 
sează sugestii, idei, propuneri, fără puneri în temă, divagaţii sau 
expuneri teoretice). 

O comunitate sau o instituţie manifestă forţă coezivă atunci când 
membrii săi îşi afirmă aspiraţiile sau acțiunile într-o unitate de voinţă. 
Parlamentul român a trăit astfel de momente, demonstrând că interesele 
si pasiunile individuale sau de grup sunt pasagere şi că ele nu reprezintă 
nimic în raport cu chemările Ţării şi ale Neamului. Cum o naţiune se 
înalță sau se scoboară tot asa şi Parlamentul s-a înălțat în manifestările 
sale inconfundabile de loialitate şi dragoste fată de Patrie şi s-a scoborât 
în diurnele frecuşuri între deputaţi şi senatori, pe probleme minore, 
de nenumărate ori jenante sau ignobile. 

Şedinţe memorabile ale Parlamentului, când el însuşi şi-a dat 
dimensiunea de autentică reprezentantă naţională, au fost consacrate 
aniversărilor anuale ale Marii Uniri, dar îndeosebi cele din 1928 şi 
1938, cu prilejul împlinirii unui deceniu şi respectiv două de la marele, 

eternul şi unicul eveniment al Reîntregirii din 1918. Impresionante 
prin manifestarea unui viguros patriotism s-au dovedit a fi şi şedinţele 
dramatice din vara anului 1940, când România era lovită din nou de 
furia barbară rusească. S-au rostit cuvinte înălțătoare de comemorare 
a „martirilor traşi pe roată“, a pandurului din Vladimirii Gorjului, a 
pasoptistilor ce au revoluţionat gândirea şi practica politică româ- 
nească, a regelui întregitor de ţară şi a atâtor alţi iluştri bărbaţi. 

Resentimentele dispar şi parlamentarii devin echidistanţi si 
obiectivi când omagiază memoria lui Vintilă Brătianu. În sedinta 
solemnă din 23 decembrie 1930, care este consacrată atât la Cameră 
cât şi la Senat evocării personalităţii unui strălucit produs al clasei 
politice românesti de la intersecţia celor două secole şi al primelor 
decenii interbelice, la Cameră iau cuvântul G. G. Mironescu, 
presedintele Consiliului de Miniştri, I. G. Duca (în numele P. N. L.), 
N. Iorga (seful Partidului Naționalist Democrat), O. Goga (ca purtător 
de cuvânt al Partidului Poporului), dr. N. Lupu (în calitate de sef al 
Partidului Ţărănesc), Hans Otto Roth (ca lider al Partidului German), 
baronul Josika (ca reprezentant al Partidului Maghiar), Iosef Fischer 
(în numele grupului Parlamentar Evreiesc), L. Rădăceanu (ca emisar 
al P.S.D.) care, oarecum surprinzător, apreciază că regretă dispariţia 
celui comemorat, deoarece „pe lângă [faptul] că a fost un mare român, 
a fost şi muncitor ce poate servi de exemplu tuturor“*!, Eugen Crăciun 
(în numele majorităţii parlamentare). 

La sedinţa Senatului, desfăşurată sub preşedinţia lui Traian Bratu, 
rostesc alocuţiuni: G. G. Mironescu (primul ministru); patriarhul Miron 
Cristea; arhiepiscopul romano-catolic Alex. Th. Cisar; reprezentantul 
cultului mozaic, Niemirower; Gh. Rădulescu-Motru; maresalul 
Averescu; prof. I. Bianu (în numele Academiei Române); Constantin 
Argetoianu şi dr. C. Angelescu*%?. 

Întâmplătoare nu este redarea unei părţi din intervenţia deputa- 
tului social-democrat, deoarece, în cele mai felurite împrejurări, repre- 
zentanţi ai P.S.D. în Parlament s-au plasat pe poziţii singulare, auto- 
cenzuraţi de apartenenta la un partid de esenţă marxistă. 

Într-un moment solemn cum este sărbătorirea unirii Transilvaniei 
cu România, în chiar ziua de 1 decembrie (1932), Eftimie Gherman 
declara în Parlament: 

„Prin unirea Ardealului si a Banatului cu Vechiul Regat s-a reparat 
una din nedreptăţile milenare, nedreptate în urma căreia poporul român 
din Ardeal si Banat a avut de suferit atât de mult şi a fost împiedicat în 
dezvoltarea lui firească. Deoarece Unirea a fost şi este salutată de 
toți, fără deosebire de clasă. 

Noi, muncitorii, am suferit în trecut nu numai ca clasă, dar şi ca 
naţiune, am avut de suportat un jug mai greu, un jug dublu, care ne-a 
făcut să fim între primii care au participat la măreaţa acţiune de Unire 
a Ardealului şi Banatului cu Vechiul Regat. 

Dar, noi nu putem uita că prin actul acela de Unire, care a fost 
expresiunea unanimă şi solemnă a poporului român din Ardeal şi 
Banat, Unire care nu s-a făcut prin violentă, ci prin libera voinţă a 
poporului din Ardeal şi Banat (aplauze), prin actul care la Alba Iulia a 
înfăptuit Unirea acestor teritorii, la punctul 3, aliniatul 6, se arată în 
mod solemn următoarele: 

«Muncitorimii industriale i se asigură aceleaşi drepturi şi avan- 
tajii, care sunt legiferate în cele mai avansate state industriale din 
Apus». 

La acelaşi punct, aliniatul I, din acelaşi act, s-au decretat urmă- 
toarele: 

«Se asigură deplină libertate națională pentru toate popoarele 
conlocuitoare. Fiecare popor se va instrui, administra şi judeca în limba 
sa proprie, prin indivizi din sânul său». 

Cu ocaziunea aceia, d. luliu Maniu, unul dintre primii promotori 
ai acțiunii aceleia mărete din anul 1918 (aplauze), în cuvântarea dumi- 
sale de motivare a acestui act solemn, spunea următoarele: 

«Noi considerăm realizarea unităţii naţionale ca un triumf al liber- 
tăţii omeneşti. Vreau să întronăm pe aceste plaiuri libertatea tuturor 
neamurilor şi cetățenilor, nu vrem ca din oprimaţi şi asupriţi să devenim 
oprimatori şi asupritori. Nu răpim individualitatea etnică a neamurilor 

conlocuitoare, fiecare este liber să-si aleagă limba şi credința în care 
vrea să trăiască, atât în viaţa sa particulară, cât si în legătură cu viaţa 
de stat. Nu vrem să sugem puterea nimănui aşa cum a fost suptă a 
noastră veacuri de-a rândul». 

Şi acum, domnilor, din aceste angajamente solemne, cari pentru 
noi au fost şi sunt mai sfinte decât Constituţia, căci pentru noi acestea 
constituie adevărata Constituţie... 

D. Leonte Moldoveanu: Nu este aşa. 

D. Eftimie Gherman: Trebuie să constatăm şi să examinăm care 
este situațiunea de fapt. 

Clasa muncitoare, faţă de care atunci s-au luat angajamente 
solemne, astăzi, în urma crizei prin care trecem, se zbate în mizeria 
cea mai mare. În toate statele s-a venit cu legi spre ajutorarea sa; la 
noi nu s-a făcut aproape nimic. (Întreruperi pe diferite bănci). 

Situaţia este aceiaşi în ce priveste angajamentele luate cu privire 
la libertăţile minorităţilor. (Întreruperi pe diferite bănci). 

Astăzi, domnilor, avem dreptul să pretindem realizarea acestora 
si realizându-le, domnilor, veti face un mare act naţional, căci prin 
aceasta şovinismul, de o parte şi alta, ar fi pus la tăcere. (Întreruperi, 
protestări vehemente, repetate, pe toate băncile; o parte din deputaţi 
bat în pupitre pentru a nu se putea auzi cuvintele oratorului). Aceasta 
va constitui cea mai mare pavăză naţională. (Întreruperi, protestări 
vehemente pe băncile Partidului Naţional Liberal, ale Partidului 
Ţărănesc, ale L.A.N.C. şi Gărzii de Fier si pe unele din băncile 
majorităţii). 

Voci: Jos de la tribună (Zgomot). 

Domnul Eftimie Gherman: În acest sens, noi social-democratii 
salutăm serbarea Unirii teritoriilor alipite. (Întreruperi, protestări 
vehemente pe băncile majorităţii şi ale celorlalte partide de opozitie). 

Domnul Leonte Moldovanu: Propun ca această cuvântare să nu 
fie trecută în «Monitorul Oficial», să nu se ia act de ea. (Aplauze pe 
băncile majorităţii si ale opoziţiei). Într-o sărbătoare naţională ca 
aceasta nu este îngăduită o asemenea atitudine. (Aplauze pe băncile 
majorităţii şi ale opozitiei). 

Domnul Şt. Cicio-Pop, presedinte: „Domnilor deputaţi, regret 
că domnul deputat Gherman n-a înteles rostul zilei de astăzi. (Aplauze 
unanime, Adunarea aplaudă în picioare). 

Trebuie să primim cu liniste orice părere, deoarece, când se discută 
o cauză dreaptă, se pot asculta şi cuvinte nedrepte. (Aplauze 
prelungite) 2% , 

Preşedintele adunării, Ştefan Ciceo Pop, pentru cei care n-au 
înțeles sensul sublim şi eroic al Unirii — fie din interior, fie din exte- 
rior (aluzie la Ungaria hortystă) —, declară, într-o solemnă detaşare şi 
superioară înțelegere a evenimentului: 

„Afle acei care cred că pot să reînvie trecutul, să desfacă ceea ce 
s-a înfăptuit o dată si să sfarme acest legământ sfânt al neamului 
românesc, afle că unirea noastră s-a făcut cu consimţământul tuturora, 
că a fost răscumpărată prin sângele martirilor, cu suferinţele de veacuri 
şi prin Jertfa Vechiului Regat, care si-a sacrificat cei mai buni fii pe 
altarul patriei, ca să ne vadă odată pe toţi uniţi şi scăpaţi de moartea 
robiei“. 

Considerabil mai temperate, interventiile reprezentantilor social- 
democraţiei române la sedintele aniversare din 1928 si 1938 consa- 
crate momentului 1 decembrie, reflectă însă unele distincţii specifice 
poziţiei politico-ideologice pe care se plasează. 

Manifestări semnificative în spiritul coeziunii sufleteşti de autentic 
românism, care sterg barierele convenţionale politice, se înregistrează 
şi cu prilejul sedintelor Camerei si Senatului dedicate „comemorării 
celor frânţi pe roată“, „căpeteniilor Horea, Closca si Crisan“. Ambele 
adunări transformă sedinta din 28 februarie 1935, când, în chiar acea 
zi, se împlineau 150 de ani de la martiriul conducătorilor răscoalei de 
la 1784, într-un elogiu adus acţiunii românesti de izbăvire de sub 
dominaţia străină. 

Oratorii preamăresc rezistența românilor transilvăneni împotriva 
dominatorilor unguri şi habsburgi (N. N. Săveanu, presedintele Adu- 
nării Deputaţilor), subliniază că răscoala este începutul luptei hotărâ- 
toare de emancipare națională a autohtonilor împotriva imperialilor, 

luptă ce se continuă cu “48 gi se împlineşte în 1918 (1. Mihalache), 
avertizează asupra pericolului „puhoiului de străini“ care se revarsă 
asupra românilor (A. C. Cuza), relevă că Horea este primul precursor 
al ideii naţionale (dr. Aurel Banciu, reprezentant al Partidului Naţional 
Agrar), accentuează asupra ideii că miscarea lui Horea este cea dintâi 
manifestare a unităţii naționale (dr. I. Popa, deputat din partea Uniunii 
Agrare) şi constată, cu regret, că deşi toate marile porniri revoluţionare 
populare au ca strat social fundamental țărănimea, aceasta n-a fost 
beneficiara unei situaţii mai bune, aşa cum o merită (Al. Lapedat, 
ministrul cultelor). 

Senatul reacţionează identic, de la tribuna sa expunând: Leonte 
Moldoveanu (preşedintele „maturului corp“), Sauciuc-Săveanu (în 
numele bucovinenilor), Em. Miclescu, Iuliu Mumuianu, episcopul 
Ghenadie al Buzăului (din partea Bisericii Ortodoxe), I. Niemirower 
(rabinul sef al cultului mozaic), V. Pop (ministrul justiţiei). 

În fiecare an, la 27 martie şi la 28 noiembrie, parlamentarii români 
îsi uită adversităţile politice, redevin oameni ai pământului şi evocă 
în cuvinte emoţionante unicele momente ale unirii Basarabiei şi 
Bucovinei cu România. Şi pentru marii bărbaţi ai ţării trecuţi în neființă 
în anii interbelici se găsesc numai aprecieri pozitive, pornite din re- 
spect şi detasare lucidă fată de măruntele viziuni politicianiste. Deputaţi 
şi senatori se întrec în a releva trăsături de fundament ale regilor Carol 
I si Ferdinand I, I.I. C. Brătianu, T. Mihali, Vasile Goldis, Ştefan Ciceo- 
Pop, O. Goga şi ale altor „întregitori“ de ţară sau arhitecţi ai societăţii 
românesti interbelice. 

Când I. Gh. Duca este răpit din viaţă de mâini criminale, „alesii“ 
țării ridică la unison un glas puternic de protest. Chiar în prima zi a 
deschiderii sesiunii ordinare a corpurilor legiuitoare din 1934 
(1 februarie), după citirea Mesajului Regal adunările se reculeg în 
urma tragicului eveniment din decembrie 1933. Se produce o reacţie 
spontană de solidarism nu numai fată de cel dispărut, ci si fată de 
amenințările la adresa democraţiei române, a integrităţii si suveranității 
statului român. 

Chiar în „Discursul Tronului“ se evocă figura ilustrului om poli- 
tic: „În ceasul acesta solemn cred că cel dintâi gând trebuie să fie 
închinat memoriei fostului Preşedinte de Consiliu, Ion Duca, bărbatul 
de stat încercat, patriotul luminat căzut în slujba Ţării si a Coroanei, 
victimă a unui atentat pe care l-a înfierat întreaga conştiinţă româ- 
nească. Numele acestui vrednic slujitor al Statului va fi păstrat cu 
cinste în istoria politică a României. Cuvine-se să-l pomenim astăzi 
cu evlavie şi recunogtință‘“05 , 

La discuţia ce urmează participă numerosi deputaţi şi senatori. 
Printre cei din urmă, în ordinea intervențiilor, potrivit stenogramei 
sedintei, se înscriu şi: 

„Domnul Gr. Constantinescu, preşedinte provizoriu: Domni- 
lor senatori , cred că, înainte de a începe lucrările noastre, acest Senat 
este dator să se oprească un moment spre a comemora evenimentul 
trist şi dureros al morţii lui I. G. Duca (întreaga Adunare se ridică ih 
picioare), fost presedinte al Consiliului de ministri si seful Partidului 
National-Liberal. 

Prin omorârea sa, fapta unui nebun, ţara întreagă şi Partidul 
Naţional-Liberal pierd pe omul energic, cuminte, înţelept, experi- 
mentat, de care aveam nevoe în aceste timpuri foarte grele, atât pentru 
politica internă cât şi pentru cea externă. Trecuse prin toate ministerele, 
lucrase cu bărbaţii politici distingi si era una din speranţele noastre şi 
ale tării. 

Rog pe Dumnezeu ca urmaşii săi să-i poată îndeplini rolul greu 
pe care avea să-l ducă împreună cu noi toţi si să spunem: Fie-i memo- 
ria eternă. 

Voci: Dumnezeu să-l ierte! 

Domnul Gr. Constantinescu, preşedinte provizoriu: Domnilor 
senatori, domnul senator Iorga, neputând să ia parte la această şedinţă, 
trimite următoarea scrisoare: 


«Domnule Preşedinte, 

Nu pot decât să repet expresia sentimentului meu de oroare fată 
de crima politică şi părerea de rău că ţara pierde inteligenta lui I. G. 
Duca, om care era în stare să-i aducă încă multe servicii». 

Dau cuvântul I. P. S. S. Mitropolitul Pimen al Moldovei. 

I. P. S. S. Mitropolitul Pimen ai Moldovei şi Sucevei: Ţara şi 
noi toţi nu ne aşteptam ca, în această sesiune, Corpurile Legiuitoare 
să-si înceapă activitatea lor prin a aduce elogii de durere şi de jale, 
pentru moartea prin asasinarea mişelească a celui mare bărbat de stat 
şi Presedinte al Consiliului de ministri, pe care îl avea tara în timpul 
din urmă, Ion G. Duca. 

Domnilor senatori, au trecut aproape 30 ani de când marele minis- 
tru Spiru Haret m-a făcut cunoscut cu regretatul Duca. Eram episcop 
al Dunării de Jos şi urmăream cu multă stăruință programul ministrului 
Spiru Haret. În Dobrogea, mai ales, toate instituţiunile financiare rurale 
au fost înființate prin stăruința preoţimei mele, la îndemnul marelui 
ministru Spiru Haret. Regretatul I. G. Duca era directorul general al 
acestor instituţiuni. Ajungând ministru de Culte, în timpul marelui 
războiu, regretatul I. G. Duca a fost oaspetele meu la reşedinţa metro- 
politană din Iaşi. Am locuit împreună aproape doi ani, aşa că în toate 
zilele discutam despre soarta grea a ţării noastre, în vremea marelui 
război. Şi totdeauna era plin de nădejde si de încredere că tara noastră 
va iesi victorioasă. 

Îmi aduc aminte si acuma si îmi voi aminti în toată viata mea 
credinţa, ce acest om a avut pentru soarta viitoare a întregirii neamului 
si ţării noastre românesti. 

Orice s-ar întâmpla — zicea Ion Duca — şi oricât de multe greutăţi 
vom avea, noi vom ieşi, din această luptă războinică, cu ţara noastră 
mărită şi cu neamul nostru întregit. Aceasta era credinta lui Ion Duca, 
fost ministru de atunci. Pe multi i-a întărit în credința pe care o avea 
dânsul că vom ieşi învingători din marele războiu, mai ales că avea şi 
sarcina de a face cenzura presei în timpul războiului. El i-a arătat 
întotdeauna încrederea cum că neamul nostru românesc, din marele 
războiu, va ieşi întărit si întregit în limitele vechilor hotare strămoşeşti. 

Dorinta lui s-a realizat. Din nenorocire însă, şi spre durerea între- 
gului nostru neam, acest mare român, crescut şi educat în scoala 
marelui bărbat de stat Ion I. C. Brătianu, s-a sfârsit, precum se ştie, 
într-un chip sălbatic, asasinat de o mână criminală. 

Ţara întreagă a jelit si îl jeleste pe Duca. Acel care cristaliza în 
sine întregul gând şi întreaga aspiraţiune a viitorului nostru a avut un 
sfârşit atât de tragic, cum nu era de asteptat; dar, se vede că dintre 
bărbaţii neamurilor unii își sfârşesc firul vieţii pământeşti în mod tragic, 
cum l-a sfârsit lon Duca. 

Din partea Bisericii noastre ortodoxe, al cărui fiu credincios a 
fost Ion Duca şi căreia, ca ministru al cultelor, i-a făcut mari servicii, 
aduc înaintea Onoratului Senat, condoleanțele Bisericii şi ale între- 
gului popor român. 

Domnilor senatori, Biserica noastră ortodoxă va păstra amintirea 
acestui mare bărbat de stat Duca şi se va ruga lui Dumnezeu, ca ţara 
noastră să aibă multi urmasi cu calităţile sufleteşti ale lui Duca, iar 
sufletul său mare să fie aşezat în rândul celor mai mari bărbaţi ai 
neamului nostru din timpurile cele mai vechi si până acum care privesc 
de sus şi roagă pe Dumnezeu pentru bunul mers al tării şi al neamului 
nostru. . 

Amintirea lui lon G. Duca, marele român şi bărbat de stat şi 
credincios fiu al Bisericii noastre ortodoxe naţionale, va fi pomenită 
cu pietate si admiraţie de generaţiile viitoare. 

Am zis ceea ce mi-a dictat sufletul în această şedinţă de durere. 

Domnul Gr. Constantinescu, preşedinte provizoriu: P. S. S. 
Episcopul Hossu are cuvântul. 

P. S. S. Iuliu Hossu, Episcopul greco-catolic român al Gherlei: 
Domnule presedinte, domnilor senatori, sufletul profund credincios 
al neamului s-a cutremurat dureros sub lovitura fratricidă care a răpus 
pe marele bărbat, nobil şi bun, I. G. Duca. Această lovitură înfricoşată 
a izbit fără suflet neamul şi a însângerat şi însângerează ţara însăşi 
prin căderea a celuia care a fost primul ministru al ţării. 

Biserica română unită, când rosteste cuvântul supremului omagiu 
pentru acest mare fiu al neamului, roagă pe Atotputernicul ca, asezân- 
du-l întru pacea Sa, să facă cu darul Său ca jertfa celui nevinovat să 
lumineze constiințele şi să le trezească, pentru a se reaşeza cu toţii pe 
cărarea credinței părinţilor, verificată de veacuri prin marea realizare 

a întregirii neamului întru întruparea dreptăţii lui Dumnezeu între noi. 
Această scumpă aşezare nu poate fi consolidată decât prin acelaşi 
suflet credincios, îmbrăcat în aceleaşi virtuţi părintesti ale vesnicelor 
principii, care stau de temelie nestricată a toată aşezarea, hărăzită să 
dăinuească peste veacuri. 

În acest ceas solemn, acest dar să facă nesovăelnică hotărârea 
noastră de a desarma în faţa fraţilor, îmbrăţisându-se cu toţii întru 
dragoste, însufleţiţi de aceeaşi hotărâre de a urma lupta bună, pe care 
el a dus-o cu statornicie până la jertfa integrală a vieţii sale. Acesta să 
fie pactul de neagresiune pe care îl încheiem noi astăzi între fraţi, ca 
într-un suflet şi cu un trup să apărăm şi să chezăşuim dăinuirea peste 
veacuri a acestei scumpe realizări a întregirii neamului, pentru care 
Ion Duca cu statornicie a luptat, de care s-a bucurat si pentru apărarea 
căreia Duca şi-a dat sufletul. Unirea tuturor, împăcarea tuturor fraţilor 
să fie rodul binecuvântat al jerfei marelui bărbat, căzut nevinovat sub 
lovitura asasină a fratelui de sânge. 

Acesta este cel mai vrednic şi cel mai demn omagiu pe care putem 
să-l aducem acelui care s-a jerfit pentru ţară. 

Astfel depunem noi, Biserica română unită, cu suflet cald, 
condoleanţele noastre, împărtăşind cu măsură plină durerea neamului 
care este îndoliat si însângerat prin această tragică moarte de martir. 

Domnul să-l aşeze întru pacea sa şi a lui veşnică pomenire să 
dăinuiască între noi. 

În veci pomenirea lui! 

Domnul Gr. Constantinescu, preşedinte provizoriu: |. P. S. S. 
Mitropolitul Th. Cisar are cuvântul. 

I. P. S. S. Alex. Th. Cisar, Arhiepiscop de Bucureşti şi Mitro- 
polit româno-catolic al României: Domnule preşedinte, domnilor 
senatori, cine-ar fi crezut vreodată si cui i-ar fi trecut prin gând, că în 
mijlocul prietenilor, pe când i se făcuseră ovaţiuni, o mână ucigaşă să 
răpună cel ce venia de la Suveran şi de îndrepta cu gânduri mari si cu 
perspective de bună reuşită iar la muncă încordată spre binele ţării? O 
clipă tragică, ce a împietrit chiar cugetarea celor prezenţi şi 

desnodământul fatal, a stins o viaţă închinată unui ideal plin de sperante 
pentru un viitor mai bun. Greu a lovit soarta crudă tara întreagă, 
deoarece tara noastră pasnică nu-i obicinuită cu astfel de fapte cumplite; 
istoria va însemna acum iar o pată neagră ce trebuie să atingă dureros 
orice fire de om cu bun simţ, dar mai ales pe orice cetățean român. 
Deplâng de aceea den adâncul sufletului meu pe cetăţeanul, pe omul 
de stat, pe fostul prim-ministru I. Duca, care a devenit victimă a înaltei 
funcţii ce ocupa, victimă în exerciţiu îndeplinirii grelei sarcini ce si-o 
luase în calitate de îndrumător spre o Românie nouă; deplâng pe 
crestinul, care n-a avut nici măcar o clipă de răgaz, ca să se pregătească 
pentru călătoria cea mare ce-l aducea în faţa Judecătorului Suprem!“3%. 

Atmosferă detaşată, de comuniune spirituală şi emoţională, se 
instalează în incinta „camerelor“ şi în situaţiile în care Nicolae Iorga 
este sărbătorit colegial cu prilejul împlinirii vârstei de 60 de ani; se 
aduc elogii regelui Albert I al Belgiei, „savant, artist, soldat, om de 
stiință, de cultură şi de acţiune“, la moartea sa tragică în 1934; se 
evocă personalitatea inconfundabilă a preşedintelui Republicii 
Cehoslovace, Thomas Masaryk, la împlinirea venerabilei vârste de 
85 de ani etc. 

Solidarismul parlamentar, ca expresie a coeziunii „aleşilor 
naţiunii“, nu este o rara avis, cum nu este nici o manifestare festivistă, 
regizată sau impusă din afară. Este, în primul rând, o relevare a fondului 
uman real, mascat de constrângeri de tip politic, confesional şi etnic, 
de interese divergente, multe minore si fără nici-o legătură cu viaţa 
parlamentară, de aparente înselătoare. Sunt momente când măstile 
cad, iar actorii îsi joacă propriul lor rol, fără scenarii sau regizori. 
Forta coezivă, care în cazul parlamentarilor are semnificaţii şi finalităţi 
deosebite, se regăseşte şi în alte tipuri de manifestări, ce se înscriu în 
practicile vieţii politice. Parlamentarii cedează din salariile lor atunci 
când vin în sprijinul populaţiei basarabene înfometate, când contribuie 
la ameliorarea suferinței locuitorilor din unele zone calamitate ale 
României, când, în unanimitate, votează pensii viagere pentru văduvele 
unor mari conducători de osti sau luptători unionisti, când se zbat să 

obțină suplimentări de fonduri pentru înzestrarea Armatei si, mai ales, 
când, într-o impresionantă manifestare de autentic românism, 
condamnă amenințările străine la adresa României, se ridică în apărarea 
fruntariilor, independenţei şi suveranităţii ţării. 

Ne aflăm, prin toate aceste manifestări şi atâtea altele, în fata 
unui comportament, mostenit din generaţie în generaţie, care a 
constituit dintotdeauna mijlocul de rezistență românească: strângerea 
rândurilor „la nevoi şi la durere“, la ameninţări sau cotropriri. Este 
tocmai ceea ce consemna, în cuvinte de aleasă simtire românească, 
„Parlamentul Românesc“ în numărul jubiliar din 1939: „Noi românii 
ştim rezista. Câtă vreme suntem ameninţaţi serios din afară, ne 
strângem în cetatea noastră naţională, sfințită de sângele strămoşilor, 
străjuită de sufletele eroilor noştri şi ne apărăm sărăcia; iar când 
pierdem vreun petec de azur şi ne retragem în munţi, nu avem odihnă 
până în ceasul întoarcerii în largurile naţionale. De nevoie, aşteptăm, 
chiar şi o mie de ani! Iată de ce surâdem — atât rodomontadelor 
falsilor tigri de la Budapesta, pe care singuri, noi românii, i-am vizitat 
la ei acasă nu de mult, cât si «diplomaţiei» aventurierilor de la 
Moscova... Dreptatea noastră faţă de Ungaria a ieşit. Dreptatea 
Basarabiei românesti a iesit. Se poate, însă, ca totul să nu fie etern 
în lumea aceasta, dar simţământul dreptăţii noastre nu-l vom pierde 
niciodată şi pentru aceasta suntem gata oricând să mai jerifim — tot 
aşa cum veacuri de-a rândul am jertfit“*%. Teribilă premonitie în 
anul de graţie 1939! 

Spiritul coeziv al parlamentarilor români se diminuează sau scade 
uneori până la cote de alarmă când „se reîntorc“ la preocupările diurne, 
la jocurile politice, la ceea ce am numi „gâlceava cotidiană“, în cel 
mai autentic stil oriental. Desigur, manifestările instituției parlamentare 
nu trebuie scoborâte până la nivelul cel mai de jos, cu atât ma: mult cu 
cât în procedura de dezbatere şi validare a proiectelor de legi prevalează 
conştiinţa responsabilităţii individuale şi colective, seriozitatea în 
abordarea discuțiilor, competenţa şi descernământul. Unele discursuri 
sau intervenţii, cum sunt cele ale lui N. Iorga, V. Madgearu, I. Maniu, 

Petre Andrei, Gh. Brătianu, N. Titulescu, V. Antonescu, I. Mihalache, 
D. R. loanitescu, Ion Inculeţ, Armand Călinescu, Al. Averescu, O. 
Goga ş.a. sunt antologice fie prin logica expunerii si conţinutul bogat 
ilustrat în date factuale, fie prin retorica de cea mai autentică simtire 
naţională. Acestea, ca şi altele, ridică prestigiul Parlamentului, care 
este unica instituţie politică abilitată prin lege să-şi desfăşoare 
activitatea în condiţii de transparenţă (cu unele excepţii admise prin 
Constituţie) şi deopotrivă unica care îşi întemeiază demersurile, în 
bună măsură, dacă nu majoritar, pe discuţii (dezbateri), la toate 
nivelurile şi structurile sale (comisii permanente sau speciale, în plenul 
„camerelor“, separat sau reunite etc.). 

În esenţa sa, Parlamentul este un laborator de mari dimensiuni în 
care se efectuează cercetări complexe asupra naţiunii române, se pre- 
zintă si se discută soluţii (proiecte de legi), se validează hotărâri. Practic 
nu există domeniu al societăţii române care să nu fie analizat şi dezbătut 
de către parlamentari şi, în relaţie cu acesta, să nu se adopte proiecte 
de legi. 

Întrucât norma (sau legea) este obiectul de activitate al Parlamen- 
tului, dimensiunea calitativă a acestui demers se obiectivează în: 
elaborarta unei legislații moderne, funcţionale şi în consens cu 
solicitările societăţii româneşti; consolidarea cadrului unitar şi coerent 
al legislaţiei, în condiţiile statului unitar român (operă începută imediat 
după 1918); stabilirea unui raport de echilibru între tradiţie şi mo- 
dernism, naţional si universal, individ şi colectivitate, minoritate şi 
majoritate, în materie legislativă; permanentizarea stării de veghe 
pentru respingerea tentativelor de slăbire a cadrului democratic de 
organizare şi manifestare a societăţii autohtone. 

Dacă acesta este planul general de manifestare al „politicii“ legis- 
lative, la orientarea si fixarea căreia Parlamentul, în raport cu exe- 
cutivul, are rolul secundar, în spaţiul său concret de manifestare, 
legislativul are un alt rol, fiind, teoretic, egalul guvernului. În acest 
spaţiu apare şi se manifestă dimensiunea calitativă a aportului 

Parlamentului la opera legislativă. Dezbaterile la proiectele de legi 
devin, astfel, un indicator al nivelului calitativ al activităţii celor 
două adunări. 

Calitativ, dezbaterile se identifică nu numai după conţinut — 
substanţa ideatică şi forţa argumentelor — ci si după efectul concret în 
planul acceptării sau respingerii proiectului de lege aflat în discuţie, 
modificării acestuia etc. Este de înţeles că aspectele calitative nu rezultă 
numai dintr-un asemenea tip de discurs, limitat la enunţuri, să le numim 
tehnice, asupra unui proiect. Sunt situaţii când, atât la Cameră, cât şi 
la Senat se declanşează dezbateri „furtunoase“ sau nu, are mai puţină 
importanță) de înaltă ţinută, adevărate regale parlamentare. Motivaţiile 
sunt diverse: întreruperile lucrărilor Camerei sau Senatului pentru 
anunţuri importante (evenimente deosebite, decese ale unor 
personalităţi etc.), care prilejuiesc discursuri omagiale deosebite (cum 
s-a relevat) sau analize ale situaţiei interne şi externe relationate 
evenimentului respectiv; dispute între deputaţi sau senatori care sunt 
urmate însă de intervenţii pro si contra susţinute de partizani sau 
adversari de partid; apariţia unor situaţii (reale sau presupuse) care 
incită la dezbateri de factură doctrinară; vehicularea cu insistenţă în 
incinta „camerelor“ sau în afara lor a unor zvonuri (sau ceva mai 
mult) privind iniţiative ale executivului care ar diminua rolul 
Parlamentului, ar accentua unele măsuri restricţionare antidemocratice 
care, dezvăluite uneia din cele două adunări, provoacă dezbateri aprinse 
etc. Câteva concretizări sunt sugestive. 

Forţa argumentelor aduse în discuţie de unii deputaţi si senatori 
temperează tentativele de modificare a Constituţiei democrate din 1923 
şi a regulamentelor celor două „camere“ şi deopotrivă estompează 
tendinţele din interiorul şi din afara legislativului de a permanentiza 
cenzura şi starea de urgenţă (necesară în unele situaţii tensionate sau 
explozive), dar inutilă si păgubos prelungită pe o perioadă mai 
îndelungată de timp*%. 

Printre adepţii măsurilor autoritare se numără cuzistii, gardistii 

sau național-creştinii de mai târziu care îşi însoțesc intervenţiile din 
Parlament cu amenințări şi ofense la adresa adversarilor politici sau 
„autorităţilor, cu reproşuri şi incriminări aduse politicii externe a statului 
român, având şi unele note de intimidare cu adresă la putere. 

Camera reacţionează prompt la declaraţiile profesorului A. C. 
Cuza din şedinţa ce se desfăsoară la 12 decembrie 1930, când vorbi- 
torul reclamă: „De aceea revizuirea tratatelor în această privinţă este 
o necesitate pentru menţinerea păcii Europei şi trebuie cu toţii să luptăm 
pentru ca aceasta să devină realitate“?! , 

Replica unor deputaţi este tăioasă, pe măsura gravităţii declara- 
țiilor profesorului A. C. Cuza, între acestea şi reproşurile universitarului 
Virgil Madgearu: „in să afirm, domnule Cuza, că din fericire pentru 
Ţară, sunteţi singurul om care gândiţi asa cum aţi arătat că gândiţi în 
această chestiune. Toate partidele politice răspunzătoare de destinele 
acestei ţări sunt împotriva acestei păreri, cu totul singuratice, pe care 
Dumneavoastră aţi exprimat-o astăzi de la această tribună“*!!. 

Petre Andrei, un alt universitar, îi reproşează la rându-i: „Aşa 
creştere cum le-ai dat dumneata adepților dumitale, ar trebui să te 
facă să fi răspunzător faţă de dumneata însuţi şi să te mustre conştiinţa, 
dacă mai ai conştiinţă. Ai zăpăcit copii nevinovaţi, esti autorul moral 
al asasinatului lui Manciu datorită îndemnurilor dumitale necu- 
getate“®!?, 

Cu toate că vorbitorii îi aduc serioase incriminări (D. Mann — 
„dumneata trădezi această cauză naţională“; Mihai Ralea — „eşti raliat 
cu antisemiţii de la Budapesta“; I. Mirescu — „Toată mişcarea lui Hitler 
este subvenţionată de la Moscova de Stalin. Şi dumneavoastră de 
asemenea“; V. Madgearu — „Nu mai vrem să auzim de numele lui 
Hitler în acest Parlament. Vorbeşte de România“), A. C. Cuza revine 
în şedinţa din ziua următoare cu alte declaraţii incitatoare, centrate, în 
esenţă, pe următoarele „teze“: tratatul de la Versailles este perimat; 
miscarea hitleristă este un model politic demn de urmat; Societatea 
Naţiunilor este incapabilă să realizeze dezarmarea; sugestia ca numele 

lui Hitler să nu fie menţionat în Parlamentul român este o greşeală de 
tact, cu efecte în plan diplomatic; România poate să medieze conflictul 
de interese franco-german. 

În planul concretului politic, A. C. Cuza dezvăluie Camerei că 
„L.A.N.C. — [ul] cu programul ei, este o necesitate nu numai de politică 
internă, ci si de politică externă pentru România, pentru că noi stabilim 
raporturi cu acele tări care urmăresc realizarea selecționării aceleiaşi 
probleme, care este problema jidănească. De aceea eu, domnilor, am 
fost la Budapesta ca să mă înfrățesc cu ungurii antisemiti si sunt 
mândru că am fost acolo şi de aceea eu stau în legătură strânsă cu unii 
din aceia cari conduc mişcarea din Germania: îi cunosc si îi stimez şi 
mă cunosc şi ei pe mine“. 

Bătrânul profesor este impasibil la reprosuri şi revine cu aceeaşi 
idee obsedantă a revizuirii tratatelor, fapt ce determină alte reacţii, 
precum şi cea a lui Grigore Gafencu: „Domnule profesor... degeaba 
încercaţi dumneavoastră să ne convingeti de lucruri pe care orice bun 
român le respinge din fundul sufletului său..., politica pe care o apărăm 
noi cu toţii, aci, este o politică naţională“*!*. 

Pentru C. Z. Codreanu alianţa cu Roma era benefică României?" , 
iar pentru generalul Cantacuzino-Grănicerul „retragerea României de 
la Liga Naţiunilor şi de la Conferinţa dezarmării de la Haga erau actiuni 
care se impuneau de urgentă“*!*. Sugestiilor de modificare a politicii 
externe, le urmează cele referitoare la politica internă în care trebuia 
să se opereze cu „bisturiul de fier“ pentru ca „sistemul cel nou“ să 
biruiască în România?!” indiferent de mijloacele utilizate. 

Răspund, cu greutatea autorităţii lor stiinţifice ori politice, 
N. Iorga, I. G. Duca, A. Călinescu, V. Iamandi, V. Madgearu, P. Andrei 
ş.a. 

Faţă de unele intervenţii intempestive ale cuzistilor sau gardistilor, 
N. Iorga atenționează asupra lipsei spritului coeziv la români (cu 
excepţia momentelor sau perioadelor de grele încercări): „Am fost 
surprinşi de amestecul unor oameni politici... O solidaritate a noastră, 
a oamenilor maturi, care reprezentăm şi culturà si autoritatea si ordinea 

în această ţară, nu există, şi de aceea anarhia îşi ridică limbile de foc 
faţă de noi, care împărţiţi în clici, încurajăm dezordinea care ameninţă 
pe unii astăzi, nedându-ne seama că în flăcări şi mai teribile se vor 
găsi acei care vor veni pe urmă'“!*. 

Discursul liderului naţional-crestin O. Goga, rostit în şedinţele 
din 6 şi 11 decembrie 1935 se distinge față de intervenţiile colegilor 
de partid şi, în genere, de cele ale deputaţilor dreptei. Comentatorii 
politici îl înregistrează printre „marile discursuri politice“ chiar dacă 
unele idei sau orientări se află în dezacord cu majoritatea partidelor 
democrate. 

O. Goga îşi dezvoltă întregul discurs pe câteva coordonate 
esențiale, subordonate însă doctrinei naţional-creştine, precum: 
reînvierea curentului naţional; fuziunea Goga-Cuza; crearea Blocului 
Parlamentar National; respingerea ideii statului țărănesc şi regândirea 
problemei agrar-ţărănesti; concepţia statului totalitar; idea național- 
creştină va triumfa. 

Ca si A. C. Cuza, oratorul accentuează asupra pericolului 
„străinilor“ din ţară, pronunţându-se pentru renunțarea la promovarea 
„unei concepţiuni democratice rău înțeleasă“ si, în consecinţă, pentru 
adaptarea unei politici naţionale autentice: „Primatul românesc devine 
marea problemă a vieţii noastre de stat pe foarte multe tărâmuri. 
Această constatare nu se strigă din vârful piramidei sociale, ea porneşte 
de jos, ca un dicton al mulțimilor. Clasa conducătoare reprezintă oares- 
cum, în această materie, ca şi în multe altele, elementul de tranzacţiune, 
pe câtă vreme instinctul popular rosteste marile adevăruri, care se 
aruncă în cumpăna istoriei noastre“! , 

Suportul ideatic si pragmatic al fuziunii Partidului Naţional-Agrar 
(Goga) cu Liga Apărării Naţional Crestine (A. C. Cuza), pe care 
vorbitorul îl relevă în cuvântarea sa, este interesant şi sugestiv: 

„Din toate părțile instinctul popular, instinctul de conservare, care, 
cu înțelepciunea lui ne-a păstrat în cursul veacurilor, ne spune: 
Adunaţi-vă împreună, strângeţi-vă într-un mănunchi, toţi cari simtiti 
că ideea naţională trebue să fie la baza cugetării voastre politice, 

adunăţi-vă laolaltă, pentru ca să creiaţi un organ puternic de îndrumare, 
în sens românesc, al vieţii politice din ţară. 

Eu am ascultat acest impuls care venea de jos, şi atunci, în mod 
firesc, normal şi logic, ochii mei s-au îndreptat către un om, care era 
personalitatea reprezentativă a năzuinţelor politice româneşti din ţara 
aceasta, către Alexandru Cuza. (Aplauze prelungite pe băncile Blocului 
Parlamentar Naţional). 

Atunci, fără să ne târguim, fără să dăm acel spectacol consacrat 
oareşicum al pertractărilor, — cari au fost introduse la noi în ţară ca 
un fel de clişeu de import, — fără să facem târguieli, ne-am întins 
mâna frăţeşte şi, coborându-ne în sufletele noastre, după vechile 
temeiuri ale obiceiurilor din bătrâni, ne-am dus în Sfânta Biserică de 
la Iaşi şi s-au întins mâinele noastre, strângându-se ca să nu se mai 
despartă niciodată. (Aplauze prelungite pe băncile Partidului Național- 
Crestin). 

Vă asigur, că în această apropiere dintre doi oameni nu a fost 
niciuna din contingențele cunoscute ale combinatiilor politice, a fost 
pur si simplu o apropiere de la gând la gând, de la suflet la suflet, 
de la program la program. 

Pentru mine Alexandru Cuza reprezenta ceea ce reprezintă în 
conştiinţa publică de o jumătate de veac. Întâi, pe omul care a înfăţisat 
doctrina naționalistă. Nimeni, deşi s-a scris mult, n-a dat într-o carte, 
care să condenseze ideia naţională şi să legitimeze oareşicum teoria 
eminesciană a românismului integral, cum a făcut d-sa în scrierile 
sale şi, în special, în cartea sa: «Naţionalitatea în artă». Alexandru 
Cuza a dat o legitimare doctrinară ideii românismului. lată un prim 
punct pentru care m-am crezut dator să mă apropii de d-sa. 

Dar, A. C. Cuza n-a fost numai un doctrinar, d. A. C. Cuza a fost 
un apostol. Este mare lucru în tara aceasta, în care beneficiile se asteap- 
tă atât de pripit, ca un om, 45 sau 50 de ani, să plimbe în viata publică 
o idee, să nu se despartă de ea şi să o strige, tocmai în vremurile când 
era eclipsată, când era pusă la o parte. D. A. C. Cuza este omul care 
reprezintă o continuitate de doctrină în sens de apostolat. (Aplauze pe 
băncile partidului Naţional-Creştin). 

D. Nichifor Robu: Trăiască A. C. Cuza! (Aplauze prelungite pe 
băncile partidului Naţional-Crestin). 

D. Octavian Goga: Dar d. A. C. Cuza mai reprezintă şi altceva: 
complectul desinteres personal. După jumătate de veac de activitate 
politică, în cari atâţia au fost scosi la suprafaţa vieţii noastre publice, 
atâta marfă uşoară a trecut pe acest fluviu, d-sa nu a avut nici un 
câştig pentru sine. Este un înalt exemplu de pedagogie cetăţenească, 
pe care această viaţă o trece generaţiilor viitoare. (Aplauze prelungite 
pe băncile Blocului Parlamentar Naţional). 

lată, domnii mei, în câteva cuvinte geneza înfiinţării partidului 
Naţional-Creştin“%2 . 

Ideea naționalistă, care stă la baza fuziunii celor două partide, 
respinge „presa înstrăinată şi negustorii scrisului“: 

„Există în această ţară, în această Capitală, o presă care nu are 
nimic a face cu trecutul gândirii românesti. Presa noastră n-a fost 
altădată, pur si simplu, o presă de sbiciuire sau de înregistrare a opiniei 
publice, a fost o presă de îndrumare a conştiinţei obstesti. Înainte de 
răsboi, în trecutul nostru, gazetarul făcea apostolat. La noi, în Ardeal, 
marii gazetari au fost îndrumători ascultați ai ţării, legaţi în mod 
definitiv de destinele acestui pământ. Trăim într-o ţară nouă, plăpândă 
încă în configuraţiea ei interioară, care, desigur, are toate justificările 
de existenţă, pentru că suntem asezaţi pe temelia etnicului, dar ţara 
noastră nu este consolidată, trebue să se creeze un spirit public, care 
nu există încă. Ei bine, spiritul public al ţării noastre este modelat, 
îndrumat, de oameni cari nu văd în aceasta o îndatorire de ordin moral, 
cari nu au nimic intim cu noi, cari nu exprimă sentimentele noastre, ci 
sunt o infuziune de străinism, reprezintă o logică cu totul disparată şi 
ascultă îndemnuri potrivnice psihologiei acestui popor. Ei bine, eu 
detest această presă şi o repudiez din trei motive: 

Întâi, fiindcă nu este făcută de români. Oameni, cari n-au locuri 
în cimitirele românesti, cred că pot să îndrume sufletul, impulsul 
imaterial al gândirii noastre, îşi închipuesc că orice manifestare morală 

a noastră e patrimoniul lor, se ating de ea cu mâini murdare şi fac din 
rotativele lor pur si simplu un mijloc de dărăpănare morală a 
societăţii româneşti. (Vii aplauze, strigăte de bravo pe băncile 
Blocului Parlamentar Naţional). 

Gândiţi-vă, fără nici-o notă de patetism special, faceţi o analiză 
cu mine împreună, coborâtţi-vă în conştiinţa dv. de buni români şi 
întrebaţi-vă: este oare cuviincios, este oare util, ca toate întâmplările, 
toate resorturile vieţii noastre publice de fiecare clipă, să fie atinse de 
către oameni cari n-au nimic de a face cu noi? 

Presa, sufletul românesc, este o chestiune de familie a noastră. 
(Aplauze pe băncile Blocului Parlamentar Naţional). Noi avem dreptul 
să vorbim aici, noi trebue să punem la cântar gândul nostru, bun, rău, 
aşa cum este, pentru a da manifestarea organică, ritmul vieţii noastre 
— acelaş ritm al aceluiaş suflet. 

Ei bine, acest lucru nu se întâmplă la noi. Aţi văzut alaltăeri 
ne-am găsit aici într-o unanimitate de simtire, când cineva a crezut că 
poate să atingă susceptibilitatea sufletului românesc. A răspuns 
ministrul de externe şi ne-am raliat cu toţii la ceea ce a spus el. 

V-aţi uitat a doua zi în această presă? Este pur şi simplu prizărită, 
după o pagină neroadă, această manifestare de care trebuia să se 
vorbească atât! Cât despre umilul vorbitor care este înaintea dv. nu 
se face nici un fel de pomenire; dar el nici nu ţine să se găsească 
înregistrat în această presă. (Aplauze pe băncile Blocului Parlamentar 
Naţional). 

În al doilea rând, îi repudiez fiindcă sunt negustori. Ei nu sunt 
porniţi din pasiunea scrisului. Vechiul nostru gazetar era un îndrăgostit 
al meseriei lui. Degetele pline de cerneală ale lui Eminescu, când 
scria articolele de la «Timpul», sunt degete de mucenic. Degetele cu 
perne ale acestor indivizi cari ne stropesc cu cerneală, cari sunt bogati, 
cari au case pe bulevarde, nu sunt degetele care tremură în căutarea 
ideei. Sunt degete de negustori, pentru ei este pur şi simplu tot atât o 
întreprindere de cerneală ca şi o întreprindere de cherestea, pentru ei 
este interesant să strângă bani! (Aplauze prelungite pe băncile Blocului 
Parlamentar Naţional). 

D. Emil Panaitescu: Trăiască memoria lui Eminescu şi a marilor 
gazetari. 

D. Octavian Goga: În al treilea rând, domnilor, îi repudiez fiindcă 
n-au talent. (Aplauze pe băncile blocului Parlamentar Naţional)?! . 

În viziunea oratorului, naționalismul românesc se deosebeşte 
organic de naționalismul german: 

„Domnilor, miscarea pe continent, întreagă, se desenează astăzi, 
în sensul ideei naţionale. Pretutindeni ia forme şi are metode apartinând 
mediului căruia i se adresează; într-un fel este fascismul, în alt fel se 
vorbeşte în Germania, în alt fel se prezintă miscarea din Franţa. Există, 
desigur, o asemănare de ideologie, o înrudire organică asupra unor 
precepte de gândire, dar am spus de atâtea ori — şi am spus în mod 
public, fără să se înregistreze cuvântul meu, care răsună în gol pentru 
aceşti oameni — am spus: cum putem fi noi național-socialisti, ca în 
Germania” În mod natural naţional-socialismul este o doctrină care 
încarnează năzuinţele germane, pentru ca ideia naţională să-şi facă 
drum acolo. Această mişcare a îmbrățisat o serie de revendicări 
socialiste, pentru ca, cu acestea să paralizeze, să înlăture si să distrugă 
miscarea marxistă din Germania, care luase asa de mari proporţii după 
război. Ce nevoe avem noi, într-o ţară care nu are nici un fel de mani- 
testare socialistă serioasă, să luăm asupra noastră asemenea revendi- 
cări? Ce înrudire poate fi deci între îndrumările de caracter socialist şi 
socializant ale mişcării de la Berlin si revendicările noastre de caracter 
pur local? 

Nici una. Noi suntem o manifestare organică românească, ce 

e încadrează în marea ideologie naționalistă a continentului. 
(Aplauze prelungite pe băncile Blocului Parlamentar Naţional). 

Lucrurile acestea sunt lucruri limpezi, de caracter axiomatic. 
Speciaie lămuriri nici nu este nevoe să se dea. Cu toate acestea, în 
fiecare zi noi suntem afişaţi ca slugi umile ale Berlinului. Ni se vorbeste 
de latinitate, de naționalism, de frontiere pe cari am voi să le revizuim, 
suntem dăscăliti pe un ton de iritaţie profundă, de către indivizi cari 

au fost sau în listele lui Giinther sau în listele lui Kerensky, sau în 
amândouă. (Aplauze prelungite pe băncile Partidului Național- 
Crestin). 

Aceştia vor să dea lecţii de naționalism, astăzi mie, mâine dv., 
poimâine altora, pentru că obrăznicia lor n-are niciodată hotar. 
(Aplauze prelungite pe băncile Blocului Parlamentar Naţional)? . 

Naționalismul românesc se deosebeşte fundamental de spiritul 
occidental, dar şi de ideologia naţional-ţărănistă, releva în continuare 
O. Goga:: 

„lată de exemplu, pe d. Alexandru Cuza. Am înaintea mea un 
studiu, o carte: «Ţăranii şi clasele dirigente», si am înaintea mea un 
discurs pronunţat la 1895, atunci când a apărut această carte, acum 40 
de ani. lată ce vorbea d. A. C. Cuza într-o vreme când România 
modernă se străduia, pe de o parte, să-si creeze o burghezie, iar pe de 
altă parte, lumea conservatoare apăra marea proprietate. D-sa care 
era un cugetător fără partid, aproape un soliloc în acea vreme, iată ce 
spunea ca o concluziune a unei cărți: 

«Convingerea noastră este că de întreaga desvoltare a ţărilor 
române din ultimele cinci sau şease decenii (vorbea la 1895), care s-a 
făcut în cea mai mare parte cu truda ţăranilor nostri, aproape singura 
clasă producătoare în ţara noastră agricolă, nu a profitat decât mai cu 
seamă clasele dirigente. Rezultatul fatal al acestui sistem prădător a 
trebuit să fie slăbirea claselor noastre muncitoare. Problema care ni 
se impune astăzi cu necesitate este dar de a întoarce ţăranilor noştri 
munca ce o luăm de la dânşii. De la rezolvarea acestei probleme atârnă 
viitorul ţării noastre». (Aplauze pe băncile Blocului Parlamentar 
Naţional). 

Acestea le spunea d. A. C. Cuza ca o concluziune a unui studiu 
despre poporaţiune, în care se înfăţisa, într-un vast cadru, la lumina 
unui examen ştiinţific, toată situaţia din ţară. 

Dar, domnilor, toată gândirea românească s-a preocupat de acest 
lucru. 

Înainte de a fi țăranul nostru un subiect politic, a fost un subiect 
literar, a fost un subiect artistic. 

S-a produs un fenomen intelectual aproape unic, în orice caz cu 
totul particular, la noi. Noi stăteam, în mod normal, într-o corelaţiune 
directă cu gândirea din Occident. Gândirea din Occident, pe la sfârsitul 
veacului al 19-lea, nu mai avea în vedere pe ţăran, ea cerea complexităţi 
sufletesti, pe care viaţa populară nu le putea da. Şi astfel, în romanele 
lui Zola, sau în nuvelele lui Guy de Maupassant se vorbea de ţărani ca 
de un subiect primitiv, aproape animalic. 

Dacă citiţi, în altă ordine literară, de exemplu, poezia lui 
Verhaeren, ţăranul flamand apare încadrat în brutalitate, iar dacă vă 
aduceţi aminte de glumele greoaie din «Simplicissimus», ţăranul 
bavarez este înfăţişat ca un monument de prostie. Nu mai vorbesc de 
nuvelele lui Maxim Gorky sau de acel studiu special al lui, în care 
ţăranul rus este înfăţişat ca o bestie umană; asupra lui se prăvălesc 
toate injuriile şi este înfăţişat ca omul instinctelor brutale, primitive, 
animalice. 

Ei bine, în această vreme, noi care ne găseam într-o corelaţie de 
gândire cu Occidentul, nu am urmat această judecată. Gândirea 
românească de la Eminescu încoace s-a apropiat de ţăran, atitudinea 
scriitorului a fost o atitudine de simpatie; pretutindeni unde se vorbea 
de el, se vorbea ca de omul reprezentativ al rasei. 

În această vreme de deplorare, de eclipsare a ţăranului în Occi- 
dent, la noi un Grigorescu îl idealiza în sens plastic, literatura noastră 
îl îmbrăţişa cu o mare simpatie, pretutindeni scotea capul ţăranul 
nostru, aproape ameninţător. După cum stiţi foarte bine, supremul 
strigăt al foamei pământului l-a dat un scriitor venit aici din Ardeal ca 
să pună urechea la clocotirea aceleiaşi dureri: Gheorghe Cosbuc, care 
a strigat: «Noi vrem pământ» (Aplauze pe băncile Blocului 
Parlamentar Naţional. Întreruperi). Domnilor, eu vorbesc ce vorbesc. 
Nu cred însă că o trivialitate de expresie poate să covârşească o 
judecată, care se năzueşte să se ridice la o gândire de unde nu se pot 
rosti decât adevăruruile consacrate. Prin urmare, pe mine nu mă 
interesează interjecţiile oamenilor cari n-au avut niciodată a face cu 

această tribună. Bâlbâitorii de vorbe goale să vină aici să vorbească, 
dacă au ceva în sufletul lor. Pe mine, vă rog, să mă lăsaţi să-mi spun 
cuvântul meu limpede până la sfârşit. (Aplauze pe băncile Blocului 
Parlamentar Naţional). 

Spuneam că aceasta a fost credinţa generală a tării şi ea a trecut 
în fibrele de simtire ale întregei societăţi româneşti. Gândirea 
românească a angajat întreaga societate românească. 

Eu, în colţul meu, acolo în Ardeal, stăteam fată în faţă cu ungurii. 
Era lupta a două rase. Se puneau la contribuţie toate rezervele de 
energie, de o parte şi de alta. Înainte de a veni aici, eu am simţit, în 
mod natural, ca o axiomă moştenită de la părinţii mei, confirmată de 
către ideologia din vremea mea, că nu există altă legitimare pentru 
noi decât ţăranul şi că, dacă vom birui în lupta de rasă, vom birui 
având piedestalul țărănesc ca singurul nostru reazim. (Vii aplauze pe 
băncile Blocului Parlamentar Naţional)'“2. 

Aspectele doctrinare pe care le atacă Goga dau nastere la între- 
ruperi si apostrofări, cărora vorbitorul le răspunde cu ameninţarea „la 
infamii, se va răspunde cu pumnul“, ceea ce nemultumeste asistenţa, 
dar si cu unele argumente, care merită atenţie: „Statul țărănesc este 
lupta satelor contra oraşelor, lupta agrarianismului contra industria- 
lismului“32 . Interesant este şi examenul la care este supus liberalismul 
ante şi postbelic precum şi guvernarea P.N.L., în vremea căreia rosteste 
discursul. 

Adept al măsurilor forte, ca şi alţi colegi de partid, O. Goga se 
distanțează însă de aceştia afirmând că excesul de forță (cenzura şi 
starea de asediu) sunt erori politice cu efecte în plan intern şi extern. 
Finalul discursului este un avertisment, dar şi o prognoză socio- 
politică: 

„Domnii mei, ca român, vă spun: analizati faptele sociale, fenome- 
nele de simtire din această ţară, uitaţi-vă împrejurul dv. şi constataţi 
adevărurile. Ne găsim în faţa unui val nou, puternic, primejdios, 
aproape, este valul Ideii Naţionale! (Vii aplauze pe băncile Blocului 
Parlamentar Naţional). Acest val vine de jos, se degajează din cadrul 

instinctelor populare; două din cele mai puternice instincte se pun la 
contribuţie astăzi de către masele populare: instinctul diferenţierei de 
rasă, de-o parte, instinctul religios, de altă parte. Sufletul poporului 
nostru simte astăzi — a plătit-o scump, ca să ajungă la această învăţătură 
—, simte că este o entitate organică în care nu se încadrează străinii si 
simte nedreptatea provocată de către această invazie de străini. lar pe 
de altă parte, instinctul străvechi religios al poporului românesc simte 
diferenţierea de religie. Suntem încadraţi în noi înşine, diferenţiaţi de 
alţii, ne-am adunat laolaltă; se petrece, în mod întârziat, ceea ce s-a 
petrecut pe continent de atâta vreme. Sufletul românesc de astăzi şi-a 
creat o conştiinţă militantă de naţiune. Ne-am adunat cu toţii, se 
pun la cântar marile adevăruri de existență organică a poporului româ- 
nesc. Acesta este adevărul. (Aplauze preiungite pe băncile Blocului 
Parlamentar Naţional). 

Domnii mei, aceasta vine de jos. Dar dv. sunteţi oameni politici, 
înregistraţi adevărurile. La acest val de jos, se răspunde din toate coltu- 
rile ţării. Niciodată nu a fost o atâta sensibilitate si a maselor, şi a 
claselor intelectuale în înregistrarea fenomenelor naţionale. Aţi văzut 
ieri la Barou, domnilor! Eu vă spun sincer, fiindcă era vorba de avocati, 
ziceam: avocaţii reprezintă tranzactia prin definitiune; si mă gândeam: 
acolo mai greu o să-şi facă drum această idee elementară, care stăpâ- 
neşte totul. Şi aţi văzut dv. că, pur şi simplu, pe această idee a fost o 
avalanşe. Pe deasupra blockhaus-urilor din Bucuresti pătrundea 
instinctul naţional organic, instinctul care a făcut războiul, instinctul 
care ne-a păstrat pe noi şi care trebue să ne dea biruința de mâine. 
(Aplauze prelungite, strigăte de bravo pe băncile Blocului Parlamentar 
Naţional). 

Mâine vor porni toate clasele intelectuale, vor porni medicii, vor 
porni inginerii, vor porni farmacistii, toţi acesti nedreptăţiţi, băieții de 
țărani, care au fost împinşi la şcoală, si au pornit din toate colţurile 
țării călăuziţi de o foame de învăţătură necunoscută încă, toţi îşi aşteaptă 
rosturile lor în colţul lor de foame, de lipsuri şi de neagră mizerie, 
într-o vreme când toate staţiunile noastre sunt pline de oameni arhisătui, 
care îşi plimbă impertinenta şi zgomotoasa lor satisfacţie... 

Ei bine, toţi vor începe. Este marea reţea, marele angrenaj de 
simţire, pe care si-l prepară un popor, atunci când se găseşte la o 
răspântie a istoriei lui şi când vrea, în mod categoric, să facă o 
schimbare. 

Spuneam la începutul cuvântării mele că este o stare quasi- 
revoluţionară. Da! Şi datoria noastră este să canalizăm în mod pasnic 
această revoluţie. Noi vrem să integrăm poporul românesc, întârziat 
în prerogativele lui normale, în drepturile lui de popor alcătuitor 
de Stat“ (subl. în text — n.n.). 

La câteva luni distanţă, acelas Goga, exprimă cerința modificării 
politicii externe româneşti pe formula enunțată anterior de A. C. Cuza. 
Răspunsurile deputaţilor sunt tăioase, Petre Andrei, unul din adversarii 
curentelor extremiste, declară: 

„Am vrut să-i spun d-lui Goga da, suntem antifascisti. Ţărănismul 
este prin excelentă antifascist, după cum este gi anticomunist. 

Domnul Goga spunea că fascismul este naționalism. Şi că, ata- 
cându-l, înseamnă a ataca naționalismul. Nu domnilor! Sensul cuvân- 
tului fascist şi antifascist este altul. Prin fascism se înţelege lupta con- 
tra dictaturii. Şi membrii de pe banca ministerială au vorbit de lupta 
contra fascismului. D. Victor Iamandi spunea «Noi nu întrebuinţăm 
metode fasciste şi nu ne gândim la fascism». Vreţi dumneavoastră să 
faceţi comunist pe domnul Victor Iamandi şi banca ministerială? Doar 
domnul Goga confundă fascismul cu naționalismul. Dacă ar avea timp 
mai mult ar ceti multe alte lucrări de doctrină şi de informaţie serioasă 
politică şi ar vedea altfel. Mă îndoiesc dacă sunt deosebiri radicale 
între comunisti i fascisti; capitalism de stat deoparte şi de alta, dictatură 
şi dintr-o parte şi în alta. Funcţiunile statului predominând atunci în 
mod absolut şi într-o parte si în cealaltă, noi stăm pe punctul demo- 
cratic şi ca atare suntem şi contra fascismului şi contra comunismului. 
Dar domnul Goga n-are de unde să cunoască lucrul acesta. 

A! Înţeleg pe domnul Goga, domnia sa este pentru dictatură, 
pentru restrângerea votului universal, pentru dominare, pentru mână 

forte şi atunci nu-i convine nici o mişcare democrată, fie că ar fi repre- 
zentată de partidul nostru, fie de cel liberal, de țărănismul radical al 
domnului lunian, de partidul georgist sau de oricare altul... 

Suntem în contra capitalismului exploatator. O spunem sus şi tare. 
Tot ce este parazitism la o parte, munca să fie pusă în valoare“? . 

Liderii Partidului Naţional Crestin îşi corelează eforturile în cele 
două „camere“. După intervenţiile lui Octavian Goga din februarie şi 
martie, urmează o alta, în Cameră, la 27 noiembrie 1936, iar la Senat, 
A. C. Cuza, reiterează ideile enunțate anterior, cu un accent suplimentar 
de antisemitism: „Dar astăzi, bine că am ajuns până aici, ca să mă 
învrednicesc a trimite de la această tribună a Senatului României, 
salutul meu de admiraţie deplină, ca vechiu luptător, mai vechiu decât 
dânsul cu mult, lui Adolf Hitler, care a pus problema jidănească si a 
rezolvat această problemă în Germania“ . 

Replicile adversarilor politici ai liderilor naţional-crestini nu se 
lasă aşteptate. Emblematică pentru liberalii guvernamentali, dar şi 
pentru întreg spectrul politic democrat este poziţia tranşantă pe care o 
adoptă Victor Iamandi în şedinţa Senatului din 22 iunie 1939: 

„Nu trebuie să ne facem iluzii. Eu cunosc... tot curajul de care a 
fost capabilă burghezia noastră, care, în cea mai mare parte, se găsea 
în Partidul Liberal în momentul când seful acestui partid a fost răpus 
de gloanţele de la Sinaia. După cum vă amintiţi că, în alegerile din 20 
decembrie 1937, seful Partidului Naţional-Ţărănesc de atunci, în 
dezacord cu cei care reprezentau vointa si autoritatea în acest partid, 
a semnat un manifest electoral alături de seful mişcării extremiste 
care voia dărâmarea ordinii de stat şi introducerea în tară a unui sistem 
care nu era compatibil cu tradiţia şi nici cu mentalitatea noastră. Vă 
amintiţi, de asemenea, că un alt pretins reprezentant al tradiţiilor 
politice ale acestei ţări, care poartă un nume istoric, a semnat, alături 
de seful Partidului Naţional-Ţărănesc, acelaşi manifest electoral, 
împreună cu şeful mişcării extremiste. Şi ne mai întrebăm de ce? 
Regimurile, dacă se prăbuşesc, nu se prăbuşesc din cauza adversarilor, 
cât din cauza slăbiciunilor si lasităţii care le împiedică de a reacţiona 
la timp“*2*. 

Excepţie făcând unele apostrofări, încriminări sau ameninţări, 
discutiile se menţin la un nivel remarcabil. De fapt, ele depăşesc sfera 
limitată a dezbaterilor asupra unor proiecte de legi, transformându-se 
în confruntări doctrinare între gardisti şi national-crestini, pe de o 
parte, si liberali, naţional-ţărănisti, nationalist-democrati, averescani 
si social-democrati, pe de alta. Din 1936, dar mai accentuat din urmă- 
torul an sunt tot mai frecvente intervențiile doctrinare în favoarea 
corporatismului, susținute de Mihail Manoilescu, cu elocinţă, stiință 
si într-o ireproşabilă ținută parlamentară. 

Doctrina comunistă, n-a fost si nici nu putea să constituie obiect 
de dispute parlamentare. Dacă în deceniile anterioare ea a reținut 
atenţia legislativului, în intervalul 1930-1940, numai în unele 
momente, cum sunt cele din 1931, 1923 şi 1934 au loc controverse 
pe tema comunismului. Primele două — invalidarea candidaţilor 
Blocului Muncitoresc-Ţărănesc, „victorioşi“ în alegerile 
parlamentare generale din 1931 şi incidentele sângeroase din timpul 
grevei de la Atelierele C.F.R. „Griviţa“ — Bucuresti din 15-16 
februarie 1933 —, intens mediatizate în epocă de presa masono- 
comunistă, cu obiectivul culpabilizării puterii de incapacitate cronică 
în promovarea unei democraţii autentice, sunt exploatate de 
istoriografia comunistă în maniera ultracunoscută şi inconfundabilă. 
Ultimul, cel din 1934, este legat de interzicerea activităţii unor 
organizaţii apreciate ca fiind extremiste. 

În iunie 1931, în urma desfăşurării scrutinului electoral, Blocul 
Muncitoresc-Ţărănesc, înscris pe listele electorale ca formaţiune 
politică cu identitate proprie, obţine victoria în cinci judeţe. Prin 
urmare, avea dreptul să desemneze cinci reprezentanţi, care urmau să 
acceadă în Adunarea Deputaţilor. Lucrețiu Pătrăscanu şi Imre Aladár 
sunt pe primele locuri în judeţele Timis-Torontul si Cernăuţi şi, 
respectiv, Satu Mare şi Bihor, iar Dan Ştefan, în Mureş. 

Potrivit prevederilor legale, dacă un candidat obținea victoria în 
mai multe judeţe, acesta opta numai pentru unul dintre judete. În acest 

caz, L. Pătrăşcanu şi Imre Aladár puteau să opteze pentru unul din 
judetele unde obţinuseră victora, primii care îi urmau pe celelalte liste 
fiind desemnaţi să reprezinte aceeaşi formaţiune politică. Deputaţii 
B.M.Ţ.-ului sunt invalidati de Adunarea Deputaţilor, deoarece Imre 
Aladár şi Dan Stefan suferiseră condamnări pentru activitate politică 
antistatală, iar L. Pătrășcanu prin recalcularea numărului de voturi?” . 

Invalidarea produce discuţii în Cameră, cu care prilej comunistii 
îşi fac puţină propagandă; se înregistrează şi unele gesturi de protest 
împotriva anulării mandatelor (deputaţii dr. N. Lupu si Gr. Trancu- 
laşi se retrag de la dezbateri); se consemnează reactii în presă (inclusiv 
din partea prof. N. lorga). 

„Gestul“ Camerei trebuie apreciat atât în raport cu semnificaţia 
acestuia, cât şi cu ansamblul complex al activităţilor uneia din institu- 
tiile politice fundamentale ale statului român. Dacă am accepta toate 
incriminările aduse democraţiei parlamentare din România, desigur 
nu lipsită de limite si carente, de pe rețetarul adversarilor săi din inte- 
riorul si din exteriorul ţării, ne-am asocia subtilei, uneori, sau brutalei, 
alteori, campanii de culpabilizare a oazei de latinitate dintr-un peisaj 
înconjurător multietnic în care se intersectează interese şi aspirații 
atât de divergente. 

Problema invalidării ce, desigur, este opera Parlamentului, nu se 
poate disocia de situaţia juridică a P.C.R.-ului care, ştiut este, era scos 
în afara legii din 1924. 

B.M.Ţ.-ul era o organizaţie politică legală a P.C.R.-ului, 
nedeclarată însă, dar lesne de identificat după program si componenta 
structurilor sale centrale şi locale Nu este nici prima, cum nu este nici 
ultima din sirul mare de organizaţii, asociaţii, societăţi etc., apărute în 
deceniile trei si patru care sunt stipendiate de Moscova cu obiectivele 
bine cunoscute. 

Logica comunistilor din România era limpede: blamată, printr-o 
intensă campanie de presă, instituţia cu cea mai substanţială susţinere 
mediatică, trebuia atacată inclusiv din interiorul ei, prin intervenţii 

ale deputaţilor sau senatorilor comunisti. Aşa se explică repetatele lor 
încercări de a penetra în Parlament, fie prin B.M.Ţ,, fie prin Blocul 
pentru Apărarea Libertăţilor Democratice mai târziu. 

Invalidarea, contestată de unii deputaţi sau reprezentanţi ai 
societăţii civile, nu este cu totul îndreptăţită, chiar dacă, în esență, are 
temeiuri legale. Argumentele care au susţinut invalidarea erau 
următoarele: 

— Blocul, dovedindu-se a fi de factură comunistă, era asimilat 
P.C.R.-ului care, la rândul său, era calificat drept formaţiune politică 
antinaţională şi antistatală; un alt tip de comunism — de pildă, comunis- 
mul „domestic“, autohton, fără nici-o legătură cu Internaționala 
Comunistă sau U.R.S.S.-ul, nu se cunoaşte decât mai târziu, dar şi 
acesta deformat grav în raport cu interesele oamenilor, fiindcă nu-şi 
putea trăda până la capăt sorgintea. 


— Reprezentanta oficială a comunismului în România o constituie 
P.C.R.-ul, scos însă în afara legilor în 1924. Chiar dacă Blocul putea 
fi acceptat legal, eludându-se identitatea inconfundabilă comunistă, 
nu putea fi trecută cu vederea apartenenţa celor aleşi la structurile 
peceriste. Simpla lor înregimentare într-o organizaţie de tip comunist 
nu numai că ameninţa invalidarea, dar chiar arestarea lor. 


— Doi dintre reprezentanţii B.M.Ţ.-ului proclamati de Comisia 
Electorală Centrală aleși în județele menţionate, este vorba de Imre 
Aladár şi Dan Ştefan, suferiseră anterior condamnări pentru 
apartenenta la P.C.R. 

Sensibil la orice act care ar fi avut efecte asupra democraţiei parla- 
mentar-constituţionale din România, N. Iorga aprecia: „Comunistii 
sunt invalidaţi pentru viciu de formă“**, fiind mai aproape de 
înțelegerea aspectelor esenţiale ale invalidării. 

Caracterul antinational conferit de aplicarea aidoma a ordinelor 
Moscovei, păstrat intact până în 1931 — moment în care se produce 
invalidarea —, plasează P.C.R.-ul în afara intereselor naţional-statale, 
deci în afara limitelor legale admise de societatea românească. Invalida- 

rea înlătură o certă propagare a ideologiei masono-kominterniste prin 
intermediul parlamentarilor comunisti şi blochează accesul la infor- 
matii ce privesc securitatea naţională, prin posibila repartiție a deputa- 
ilor în comisii permanente sau speciale. 

Al doilea „moment“, dezbaterile care au loc în Parlament în legă- 
tură cu evenimentele de la „Griviţa“ din 15-16 februarie 1933 a fost, 
la rândul său, atacat în forță de istorici înainte de 1989. În perspectiva 
vieţii parlamentare, căci numai acest aspect ne interesează, asistăm la 
una din puţinele manifestări sociale legată nemijlocit de dezbateri. 

În după-amiaza zilei de 16 februarie, la Cameră se întrerup discu- 
tiile asupra punctelor înscrise pe agenda de lucru, şi, în regim de 
urgență, încep dezbateri pe marginea succintei informări pe care o 
prezintă ministrul de interne, G. G. Mironescu, şi la care, între alţii, 
iau parte: Gh. Tătărescu, C. Argetoianu, I. Mirescu, N. Lupu. 

La Biroul Camerei este depusă o propunere semnată de 15 
deputaţi, căreia li s-au raliat şi alţii, prin care se cerea instituirea unei 
comisii de anchetă parlamentară ce urma să cerceteze cauzele şi 
împrejurările în care au avut loc incidentele sângeroase de la „Grivita“. 
Guvernul Al. Vaia-Voevod exercită presiuni şi propunerea nu este 
acceptată*!. Din dezbateri nu rezultă implicarea P.C.R.-ului în 
evenimente. Unele aluzii, destul de transparente de altfel, nu pot con- 
duce la concluzia că incidentele de la Grivita sunt corelate cu activitatea 
comunistilor. Singurii care fac o asemenea legătură sunt deputaţii 
social-democraţi care acuză guvernul că victimizează pe comunisti 
prin noile măsuri de mână forte. 

Camera, ca şi Senatul de altfel, ignoră „amestecul“ comunistilor 
în evenimente, considerându-le, corect, drept expresie a tensiunilor 
sociale şi nu rezultat al influenţei exercitate de partide politice. 
Dezbaterile care au loc însă asupra proiectului Legii pentru reprimarea 
unor noi infracţiuni contra linistei publice (votat la 12 mai 1933), ca 
şi proiectul în sine îi vizează inclusiv pe comunisti”? . Înăsprirea pedep- 
selor şi a sancţiunilor aplicate mişcărilor care amenințau siguranta 

statului se coroborează cu prelungirea stării de asediu în martie 1934 
şi votarea Legii pentru dizolvarea grupărilor politice care periclitează 
ordinea publică şi socială, valabilă si pentru organizatiile de tip 
comunist. 

Dueluri doctrinare au loc în Cameră sau în Senat când se pun pe 
rol proiecte de natură economică, socială, financiar-bancară etc. Apar 
atunci în relief, si mai pregnant, distincţiile dintre liberalism, national- 
țărănism, corporatism sau marxism (de esență social-democrată). 

Dominantele economice îşi găsesc expresia în multimea de pro- 
iecte care populează spaţiile agrar, industrial, transporturi şi tele- 
comunicaţii ş.a., asupra cărora, nu odată, se angajează intense discutii. 
Cu acest prilej, se formulează puncte de vedere interesante, multe 
realiste sau se avansează soluţii alternative. Cum întregul deceniu patru 
este marcat de promovarea a două politici economice — liberală şi 
naţional-ţărănistă” —, iar spre finalul său de corporatism, orientare ce 
se impune după instalarea regimului monarhic autoritar, dezbaterile, 
cu unele excepţii pe care le-am numi introziunile social-democrate, 
gardiste sau naţional-creştine — vizează, cum era de asteptat, fundamen- 
tele teoretice ale doctrinelor respective, cât si aspectele concrete, în 
planul realizărilor sau neîmplinirilor. 

Naţional-ţărănistii, adepţi ai strategiei economice non protectio- 
niste, prin extinderea colaborării şi încurajarea participării capitalului 
străin la investiţii în România, în condiţii deosebit de avantajoase, 
şi ai organizării „statului țărănesc“, intră în impact nu numai cu 
doctrinarii P.N.L.-ului, adepţi ai protecţionismului şi limitării 
penetrării capitalului străin în economia naţională, dar şi cu ceilalți 
competitori politici. 

Cât de numeroase şi dure sunt duelurile verbale, interesează în 
mică măsură. Semnificație au realitățile semnalate, indiferent de zona 
politică din care sunt dezvăluite. Cu atât mai mult sunt importante 


* Guvernarea Iorga nu intră în calcul. 


acele intervenţii care aparţin unor deputaţi sau senatori neafiliaţi poli- 
tic, cum este şi industriasul Constantin D. Busşilă. 

La discuţia asupra Adresei de răspuns la „Discursul Tronului“, 
C. Buşilă ia cuvântul în sedinta din 2 decembrie 1931, exprimând 
puncte de vedere interesante şi echidistante asupra unor importante 
probleme de natură economică. Ideile pe care le enunță: P.N.L. are 
contribuţii serioase la obţinerea independenţei economice şi politice 
a României; agricultura este principala ramură de productie a 
economiei românesti; reforma agrară postbelică a eşuat, deoarece 
„nu s-a făcut după criterii economice, ci după criterii politice şi 
juridice“ ; situaţia din agricultură trebuie schimbată prin atenuarea 
fenomenului fărâmiţării proprietăţii, prin realizarea unor culturi in- 
tensive, ameliorarea calităţii produselor destinate exportului s.a.; in- 
dustria trebuie încurajată în paralel cu sprijinirea agriculturii; datoriile 
agricole se impun să fie lichidate numai cu acordul partidelor; 
colaborarea cu finanta străină este necesară, dar în limite rezonabile; 
în industrie trebuie instalată moralitatea, prin eliminarea afacerilor 
tenebroase, a combinațiilor de culise; între factorii de producţie este 
nevoie de „un acord perfect si o armonie deplină“*%; se impune 
elaborarea unui program economic realist pentru dezvoltarea ţării. 
În final, face apel ia concordie şi cooperare: „Am spus aceste cuvinte 
numai cu gândul ca să contribui puţin la ridicarea ţării românesti 
din situația de astăzi. Pentru a putea să-i asigurăm viitorul, trebuie 
să ne dăm mâna cu totii şi să ne uităm mai puţin la interesele noastre 
personale, la ambițiile noastre şi să lucrăm mai mult pentru binele 
țării acestea“? , 

Într-o situație similară, dar la distanţă de un an, deputatul social- 
democrat L. Rădăceanu, atacă esența economică a programului guver- 
nului naţional-ţărănesc prezidat de Al. Vaida-Voevod. În şedinţa 
Camerei din 18 septembrie 1932, el consideră programul guverna- 
mental o simplă însiruire de intenţii, un sistem de paleative. Acelaş 
reprezentant al social-democraţilor, în şedinţa Adunării Deputaţilor 
din 31 ianuarie 1933, referindu-se la efectele crizei economice, consi- 

deră că naţional-ţărănistii sunt incapabili să redreseze economia tării? . 
Şi nu sunt capabili deoarece, însăşi fundamentele societăţii pe care o 
reprezintă, o apără şi încearcă s-o perpetueze sunt într-o continuă criză. 
Concluzia este valabilă pentru toate guvernările „burgheze“: „lar 
măsurile de cârpeală la care se rezumă înţelepciunea politică a guver- 
nelor burgheze sunt sortite a rămână fără eficacitate“ , 

Evident, ca lider social-democrat, L. Rădăceanu nu vedea 
posibilă înlăturarea „crizei de sistem“, decât prin schimbarea siste- 
mului şi „edificarea socialismului“, „singura politică mântuitoare: 
politica de transformare socială, de trecere de la societatea 
capitalistă, atât de lamentabilă în neputinta şi dărăpănarea ei totală, 
la societatea socialistă bazată pe libertate şi dreptate“ (subl. în 
text — n.n. 8. 

Credibilitatea guvernului era la fel de scăzută şi în ochii 
conservatorilor. Senatorul Scarlat Orescu, în şedinţa „maturului corp“, 
din 23 februarie 1934, fără a merge până la negarea regimului politic 
„burghez“ si la preconizarea înlocuirii lui cu „sistemul socialist“, 
exprimă rezerve faţă de politica economică a guvernului: „Domnilor, 
noi conservatorii, credem că făgăduinţa guvernului de a asigura 
reluarea unei activităţi economice intense şi rodnice — credem noi că 
nu-şi va găsi completă putinta decât dacă creditul şi încrederea vor fi 
reînviat în aşa măsură, încât să poată face ca ţara să-şi regăsească 
mersul economic de altă dată? , 

Dezbaterile asupra doctrinelor si programelor economice, 
prilejuite fie de prezentarea „discursurilor tronului“, fie de pachetele 
legislative înaintate de guverne sau de alte împrejurări, atacă, nu în 
situaţii puţine, inclusiv aspectele concrete ale acestor politici. 

Gheorghe Tătărescu, deşi prim ministru, în declaraţia prezentată 
Parlamentului la 14 decembrie 1935, aduce acuzaţii național- 
țărăniştilor în numele întregului partid liberal: „Când am făcut inven- 
tarul mostenirii lăsate de guvernul precedent — precizează premierul 
—, am descoperit în toată tara focare de frământări şi de agitaţiuni cari 

amenințau să devină tulburătoare“. După părerea primului ministru, 
focarele erau reprezentate de: „războiul dintre creditori şi debitori“; 
situaţia anormală din serviciile publice; rata ridicată a somajului; 
conflictele de muncă. Toate acestea, ca şi altele au fost înlăturate în 
timpul mandatului său, după cum declară Gh. Tătărescu. 

„Camerele“, în contextul în care liberalii preiau puterea în 1933, 
înregistrează repetate tentative de respingere sau limitare a programului 
lor de reforme economice de către P.N.Ţ., devenit partid de opoziţie. 

Profesorul N. Costăchescu, în discuţia la proiectul de răspuns la 
„Discursul Tronului“ (şedinţa Senatului din 24 februarie 1934), respin- 
ge acuzaţiile liberale potrivit cărora P.N.Ţ. n-a acţionat cu destulă 
vigoare pentru înlăturarea efectelor dezastruoase ale crizei economice 
şi apreciază că programul liberal de guvernare este lipsit de o concepţie 
clară, corespunzătoare împrejurărilor prin care trece tara. I. Petrovici, 
V. Madgearu, P. Andrei, Armand Călinescu, Grigore lunian, N. Lupu 
şi numerosi alţii atacă fundamentele economice ale politicii liberale 
şi, în genere, ale doctrinei liberale. 

I. Petrovici se înscrie printre cei care teoretizează ideea schimbării 
sociale, la fel ca şi alţi parlamentari (unii deja menţionaţi): „Niciodată 
o ordine existentă nu este expresiunea definitivă si eternă a organizării 
sociale. Istoria arată că societatea omenească şi-a schimbat de foarte 
multe ori rânduielile. Se poate ca societatea noastră să-şi capete forme 
noi, nemaiputând să încapă în aşa-zisa ordine existentă. Dv. vreţi 
shimbare fără comotţiuni, fără violenţă. Dar aceasta presupune ca cei 
care guvernează să fie oameni de concepţie îndrăzneață, oameni 
capabili de înnoiri, gata ei înşişi să ajute la înnoiri. Toţi lăudăm revoluţia 
franceză, dar se ştie că s-a făcut în mod violent“! . 

Despre schimbare vorbeşte si deputatul Grigore lunian, dar numai 
în mentalități şi comportamente, care ar face inutile legi speciale, 
măsuri de mână forte, decrete legi etc. Dacă guvernantii (nu numai 
liberalii) ar ţine seama de semnalele care vin „de jos“, atunci ar con- 
duce societatea fără eforturi de pacificare socială. „Există un senti- 

ment de împotrivire contra a ceea ce apare ca imoralitate permanentă 
în viaţa publică: există revolta față de lipsa de sanctiuni împotriva 
celor care batjocoresc banul statului şi interesele superioare ale tării; 
lipsa de sancţiuni contra abuzurilor puterii executive“? — afirmă în 
intervenţia sa Gr. lunian. De fapt, referirile sale sunt valabile pentru 
orice guvernare. 

O schimbare în concepţia şi organizarea societăţii românesti recla- 
mă şi senatorul Mihail Manoilescu în discursul rostit la 26 februarie 
1934 în Senat. Constatând că „Ţara aceasta se sfarmă, fiindcă îi lipsesc 
trei virtuti: îi lipseşte continuitatea, îi lipseste competenţa şi îi lipseste, 
de atâtea ori, responsabilitatea si anume o responsabilitate nu numai 
pentru sarcinele pe care le are cineva în exercitarea unei funcțiuni, 
dar şi cealaltă responsabilitate, de ordin mai înalt, pentru ceea ce cineva 
n-a făcut sau n-a îndeplinit atunci când era dator s-o facă“. Soluţia, 
după opinia senatorului, o reprezenta: „constituirea unui stat naţional 
corporatist. Astăzi, această idee poate să pară unora prea radicală, 
prea îndrăzneață, poate să fie socotită o aventură. Mâine, nimic nu va 
împiedica ca ideea să se numească legalitate. Eu astept linistit vremea 
în care fiecare dintre dumneavoastră mă va întâmpina cu această 
întrebare: «Nu ţi-am spus eu?» Nu eram de aceeaşi părere'3*. 

Atunci când situaţia o reclama, parlamentari reprezentând 
personalităţi puternice, indiferent de afilierea politică, condiţia socială 
şi profesională, depăşeau viziunile parcelare ale propriului partid, 
aducând, în prim plan, probleme de interes macrosocial, care vizau, 
în ansamblu, societatea, națiunea, statul. 

Este facil să afirmăm că o personalitate se identifică perfect unui 
model politic, că este subjugată unei ideologii, că este adversară 
ireductibilă sau admiratoare înfocată a unor ilustii antecesori. Totul 
este relativ, de aceea chiar declaraţii de fidelitate trebuie conjugate cu 
evenimente anterioare sau concomitente, cu interese sau conjuncturi 
de moment. Fidelitatea lui Nicolae Iorga faţă de instituţia monarhică 
este bine cunoscută şi afirmată în nenumărate rânduri, cum o face şi 

în intervenţia sa la proiectul de răspuns la „Discursul Tronului“ în 
sesiunea inaugurată la începutul anului 1934, când, între altele, într-o 
suverană detaşare, le urează liberalilor, reveniţi la putere, o guvernare 
de patru ani, dar în cel mai autentic spirit democratic, cu respectarea 
funcționării nealterate a instituțiilor fundamentale ale statului şi 
consultarea vointei populare. Când ilustrul cărturar si parlamentar 
percepe jocul dublu al regelui Carol al II-lea, se distanțează, formulând 
rezerve, este adevărat, cu ştiinţa şi înțelepciunea „bătrânului bard“. 
Discursul său, din iunie 1939, are ecou nu numai în incinta Senatului, 
unde este rostit, dar si dincolo de Parlament. În esenţă, senatorul critică 
unele mentalități politice si, în special, lipsa de coloană vertebrală a 
liderilor de partide în faţa suveranului, tendinta de manifestare 
autoritară, care slăbea democraţia şi crea teren pentru apariţia 
„maimuţărelilor“ Italiei sau Germaniei pe pământ românesc si simpto- 
matologia perceptibilă a conducătorilor F.R.N. (aluzie şi la monarh) 
de a depăşi cadrele limitate ale vieţii de partid, deoarece „de aci pot 
ieşi lucruri neplăcute, poate lucruri grave“, care trebuie să fie evitate 
„spre binele ţării'3*. 

Orientările economice, ca efect al deciziei politice, sunt în atenţia 
Parlamentului nu numai sub aspect doctrinar, ci si (sau mai ales) sub 
înfăţişarea lor concretă, exprimată prin realizări sau prin proiecte 
(inclusiv de ordin legislativ). Importanţa unei dezbateri (sub incidenta 
dimensiunii şi calității) nu se află întotdeauna în raport de condiționare 
cu proiectele de legi apreciate ca fiind de mare însemnătate. De aceea 
„tabloul“ pe care îl „proiectăm“ în continuare, încearcă să respecte 
acest raport, deşi sunt numeroase şi situaţiile când echilibrul este rupt 
fie de nivelul scăzut al discuţiilor la un proiect cu semnificație majoră, 
fie vicevresa (cum este cazul Legii asupra energiei, promulgată la 7 
iulie 1930 sau a Programului de dezvoltare economică şi financiară 
din 18 martie 1931)%. 

Discursuri documentate se înregistrează la dezbaterea proiectelor 
Legii pentru administrarea si exploatarea drumurilor (februarie 1932), 
remarcându-se îndeosebi cele rostite de M. Ghiţescu, Mihail Ghelme- 

geanu şi Constantin Buşilă, la care se adaugă şi intervenţiile pertinente 
ale ing. V. Vâlcovici, ministrul lucrărilor publice; Legii privitoare la 
organizarea aeronauticii (aprilie 1932); Legii pentru crearea Consiliului 
Economiei Naţionale (aprilie 1932), unde se remarcă C. Buşilă, C. 
Argetoianu, ministrul finanțelor, M. Ghelmegeanu ş.a. Controverse 
care antrenează şi parlamentarii minoritari se crează cu prilejul 
discutării şi validării Legii pentru utilizarea personalului românesc în 
întreprinderi (promulgată la 16 iulie 1934), cum se crează şi când se 
pune pe rol proiectul Legii pentru controlul şi reglementarea 
cartelurilor (mai 1937)%. 

Politica agrară suscită un interes deosebit, motivat nu numai de 
structura ocupațională a populaţiei tării, dar şi de ponderea agriculturii 
în economia naţională. Duelurile sunt numeroase, iar spadasinii sunt 
fie specialisti în domeniu, fie mari proprietari sau politicieni de carieră. 
La proiectul Legii conversiunii datoriilor agricole din aprilie 1932, 
într-o atmosferă apreciată drept „fierbinte“, atât la Cameră cât şi la 
Senat unii parlamentari se arată partizani ai reformelor motivat sau 
nu, fiindcă trebuiau să fie în pas cu moda „schimbării“. Unul dintre 
aniamtorii dezbaterii proiectului este chiar naţional-ţărănistul Grigore 
lunian care, surprinzător, aduce argumente în contra votării proiectului 
şi chiar votează împotriva lui împreună cu alţi 26 colegi de partid, 
cărora li se adaugă grupul parlamentar liberal si deputaţii minoritari: . 

Şi cu ocazia dezbaterii proiectului celei de a doua legi a conver- 
siunii datoriilor agricole (26 octombrie 1932) au loc dezbateri 
controversate, dar nu de amploarea celor din 1933, prilejuite de al 
treilea proiect pe aceeaşi temă: asanarea datoriilor agricole şi urbane. 
La Cameră se consemnează cuvântări sau intervenţii remarcabile, cum 
sunt cele ale deputaţilor: V. Rădulescu-Mehedinţi, V. Rosianu, V. T. 
Prelipceanu, D. Isac, Ernest Ene (raportor), Gr. lunian, M. Weissman, 
N. Constantinescu-Bordeni, N. Fortunescu, C. Argetoianu, L. Rădă- 
ceanu, ş.a., iar la Senat, dintre vorbitori se remarcă Virgil Potârcă 
(raportor), Gh. Onose, Gr. Filipescu, D. Mayer-Mihalsky, I. Th. 
Florescu s.a. 

Discuţiile asupra proiectului de lege privind cooperaţia (1934), 
cu toate că se axează mai mult pe revendicarea meritelor în organizarea 
cooperaţiei în România fie de către liberali, fie de către naţional-tără- 
nişti, au şi virtuţi explicativ-istorice, analitice şi chiar teoretice, cum 
se relevă a fi cuvântarea deputatului Armand Călinescu:* . 

Proiectul Legii privitoare la organizarea şi încurajarea agriculturii 
(1937) creează un câmp tensionat în cele două adunări, din care se 
detaşează, însă, voci lucide ce susţin părțile bune ale proiectului (împie- 
dicarea sau frânarea procesului pulverizării proprietăţii ţărăneşti) şi 
care, deopotrivă, critică, în general, politica agrară (la aproape 20 de 
ani de la reforma agrară nu s-a rezolvat problema inventarului minim 
necesar unei gospodării ţărănesti, nu s-a soluționat nici chestiunea 
randamentului scăzut la hectar a productiei ţărăneşti”* etc.). 

Aprecieri realiste asupra agriculturii se întâlnesc şi în unele 
discursuri sau intervenţii cu prilejul dezbaterii proiectului Legii 
privind reorganizarea Casei Rurale (publicat la 16 iunie 1939), dar 
şi în alte situaţii, cum sunt, de pildă, confruntările pe tema creditelor 
pentru agricultură. Acest din urmă caz, care nu este atipic chiar şi 
pentru sesiunea parlamentară din 7 martie — 19 iunie 1940, dă ocazie 
unor parlamentari să treacă în revistă situaţia domeniului agrar al 
economiei româneşti. Senatorul Andrei Corteanu, în sedintele din 
28 martie şi 15 aprilie 1940, rosteste două importante discursuri în 
care relevă starea precară a ţărănimii, deşi iniţiative în materie 
economico-financiară nu lipsesc. Subliniază, însă, că, iniţiativele, 
chiar cu bune intenţii si efecte pozitive, slujesc doar unor indivizi şi 
nu masei ţărăneşti, care este, în continuare, frustată de prevederile 
măsurilor economice sau financiare neviabile. „Țăranul, cu un pogon 
de pământ şi o casă de copii poate primi ajutoare şi nu credit... 
Instituţiile acestea [de credit] lucrează cu marea proprietate, fiindcă 
altfel n-ar putea lucra deloc“, apreciază lucid senatorul Corteanu în 
şedinţa din 15 aprilie 19405. 


* În sensul de mai mulţi copii. 

Pe teme administrative, juridice, financiare şi sociale se înregis- 
trează, de asemenea, dezbateri serioase, antrenând un număr conside- 
rabil de senatori şi deputaţi. Proiectul legii de organizare a Dobrogei 
noi, luat în dezbaterea adunărilor în iunie 1930 si la care iau cuvântul 
P. Șeicaru, V. Potârcă, A. C. Cuza, Omer Vehbi, Emin Hafuz si alţi 
parlamentari, este sobru susţinut sau amendat prin discursurile minis- 
trului agriculturii (din partea guvernului), Ion Mihalache, şi ale profe- 
sorilor N. Iorga si A. C. Cuza. Remarcabilă este şi intervenţia lui Ion 
Buzdugan. Între altele, N. Iorga susţine: 

„Şi nu sunt decât două săptămâni de când, la Academia Română, 
am cerut să se aleagă din Bulgaria un membru corespondent al acestei 
Academii. Niciodată din Bulgaria n-a venit un gest în acest sens; din 
Bulgaria au venit cărţi întregi de insulte ale lui Mutafeiev. Aş ruga pe 
d-nii representanţi ai Dobrogei Noui să citească aceste pamflete, împo- 
triva cărora ei aveau mai întâi datoria să protesteze. Din Bulgaria 
ne-au venit insultele d-lui Mutafeiev, bulgar curat, fiindcă Mutafeiev 
vine din mutafei şi mutafei este turc get beget. După ce am primit 
insultele d-lui Mutafeiev, care ne declară pe toţi o națiune de vagabonzi, 
iar pe clasa intelectuală sarlatani ignoranti şi sovinisti, după aceasta 
eu am propus să fie ales membru corespondent al Academiei Române 
d. Andrei Protici, directorul Museului din Sofia, pentru lucrările sale 
arheologice si am adus, în conversațiile mele personale cu colegii, ca 
îndreptățire pentru aceasta: «îl putem alege fiindcă are o valoare ştiinţi- 
ficà si nu ne-a insultat niciodată». 

Prin urmare, două săptămâni după recomandarea d-lui Andrei 
Protici pot să vorbesc aici. Când vorbesc aici, trebuie să vă aduc înainte 
ceea ce vă spuneam d-voastre, adică, în scurt, dovada că rostul nostru 
acolo nu este inferior rostului altora. Când veţi începe împărţirea de 
pământuri, lichidarea aceasta generală pe care o anunţă proiectul 
d-voastre, vă veți feri de a vă adresa la agenţii electorali, cari măgulesc 
si speculează populaţiunea bulgară pentru scopuri de partid; ci 
d-voastre vă veti lăsa pe constiinta unor magistrați onesti si veţi binevoi 

să întrebaţi în dreapta si în stânga pe oameni de neamul nostru cari, 
fiind acolo, îndeplinesc o operă folositoare pentru toată lumea şi onora- 
bilă pentru nobilul neam din care vin. 

Destul că legea deschide porţile pentru tot ce vede toată lumea; 
măcar în executarea legii să împiedecaţi acea nedreptăţire a românului 
faţă de alt locuitor, a românului fără putere faţă de acela la discreţia 
căruia este, să împiedecaţi greselile cari încep printr-o prostie şi se 
pot isprăvi printr-o serie întreagă de crime. 

Eu nu văd trupele noastre trăgând, pentru restabilirea ordinei, 
asupra grupurilor macedonenilor pe cari noi i-am primit cu flori atunci 
când i-am adus în ţară la noi. Crima aceasta să v-o cruțe Dumnezeu! 
Dar, pentru ca să v-o cruţe Dumnezeu, fiti în consecinţele acestei legi 
cu ochii în patru. Nici o grijă de anumite bănci care au cumpărat, nici 
o grijă de oamenii interesaţi, nici una din acele preocupaţii care se iau 
uşor la început şi se plătesc pe urmă aşa de greu. 

Noi, acolo, în Dobrogea aceasta nouă, suntem ca şi bulgarii, veniţi 
odată cu Statul nostru, prin urmare cu câteva zeci de ani mai târziu, 
nici cu cincizeci de ani mai târziu. Sântem urmaşii grănicerilor turci. 
Când, la sfârsitul secolului al XIV-lea, au căzut bulgarii, turcii au 
adus din Anatolia oameni pe cari i-au asezat acolo. Toată coasta Mării 
Negre, toată Dobrogea a fost ocupată de dânsii, tot malul dunărean 
era tinut de grănicerii turci. 

Acum câteva zile i-am văzut. Nu se pot afla exemplare mai no- 
bile de oameni, cari să-şi aibă vitejia şi cavalerismul mai frumos scrise 
pe fată decât acesti minunaţi oameni, pe cari toată lumea îi neglijează, 
fiindcă nu sunt buni la alegeri. În orientalismul lor visător ei nu s-au 
înscris la un semn sau alt semn. Măcar dacă ar fi semnul românesc, 
dar a fost un cas când semnul ales a fost ales, nu din mare prietenie 
faţă de noi, nici din mare prietenie faţă de acei al căror semn a fost 
adoptat, dar ca un fel de demonstraţie, care putea lipsi. 

Turcii aceştia erau toată îngrijirea noastră. Noi putem face în 
momentul de faţă pe malurile Dunării unul din focarele unei viitoare 

civilisaţii turceşti, şi aceasta nu va lipsi, când omul acela admirabil 
din Asia Mică, Mustafa Chemal a trezit toată energia naţiunii sale. Nu 
credeţi că lucrul acesta va avea un răsunet asupra elementelor turcesti 
de oriunde? Favorisând numai elementul bulgăresc, nu ştiu dacă veţi 
câstiga înţelegere şi simpatie la Sofia, dar favorisând din toate puterile 
elementul turcesc, veţi câştiga o naţiune, despre care mâine se va vorbi, 
o naţiune care astăzi înseamnă o putere şi despre care mâine, în noua 
desvoltare a lumii, se va vorbi şi cum încă!“*3%2. 

Discursul este, cum lesne se observă, dens în informație istorică, 
dar şi în deschideri prospective în interpretarea evoluţiei comunităţii 
turce, căreia i se întrevede un viitor demn de strămoşii săi. 

Interesante dueluri se angajează spre finalul sesiunii din 15 
noiembrie 1929 — 30 iunie 1930 pe tema proiectelor Legii sanitare şi 
de ocrotire (competitori: |. Moldovanu, D. Mezincescu, I. Pistiner, V. 
Toncescu, D. R. loanitescu, I. Mirescu s.a.), Legii pentru modificarea 
art. 536 din Legea administraţiei locale (vorbesc la obiect: Eduard 
Mirto, Teodor lacobescu, Al. Lucian, A. C. Cuza, I. Jumanca, Hegedüs 
Nandor, Romulus Dan, Ilie Lazăr, Cristel Ceauşoglu etc.) şi Legii 
pentru perfecţionarea şi dezvoltarea serviciului telefonic român 
(cunoscută şi sub denumirea de Legea concesionării telefoanelor), la 
care îşi afirmă poziţia: D. R. loaniţescu, I. Pistiner, V. Toncescu, P. 
Șeicaru, N. Ghiulea, I. M. Leon, A. C. Cuza?® ş.a. Un discurs remar- 
cabil, rosteste cu acest prilej, si N. Iorga, care constată: „la discuţia 
oricărui proiect şi la prezentarea oricărei probleme [concluzia ce] tre- 
buie s-o trag; viitorul nostru nu e în functie de contract, viitorul nostru 
ne este functie de cifre, însemnând o situaţie materială. Viitorul nostru 
e în funcţie de vitalitatea naţională“**. 

Retin atenţia, prin consistenţa argumentelor şi ţinută, discursurile 
rostite de Tancred Constantinescu (la proiectul Legii pentru 
valorificarea produselor agricole — 26 februarie 193155, dr. N. Lupu 
(la proiectul Legii contra cametei — martie 1931, în care subliniază, 
între altele, că elaborarea unui „plan general economic“ este necesar 

pentru redresarea economiei naționale), M. Ghelmegeanu (la 
proiectul privind rectificarea bugetului general al ţării — 7 iulie 1931, 
prin care îndeamnă la „sinceritate bugetară“ şi mai ales la proiectul 
Legii monopolului asupra alcoolului — 4 aprilie 1932, când pledează 
pentru apărarea „factorilor de producţie“, care sunt defavorizaţi de 
lege? ), L. Rădăceanu (înscris la discuţie asupra proiectului Legii 
pentru modificarea Legii asupra cifrei de afaceri, cu care prilej — la 21 
decembrie 1932 — susţine între altele, că o politică fiscală este, într-o 
foarte largă măsură, o problemă socială si din acest punct de vedere 
ea trebuie să fie privită ). 

Un orizont original si realist interpretativ îl surprindem la Mihail 
Manoilescu în intervenţia sa la discuţia asupra proiectului Legii privind 
asigurările sociale (1933). Ideea esenţială care se reliefează în discursul 
său de la Senat este: „Dacă examinăm sacrificiile pe care le facem noi 
astăzi în buget pentru asigurări, pentru asistenţa socială, pentru tot 
ceea ce se numeşte astăzi politică socială, vom vedea că aceste sacrificii 
sunt ridicul de mici şi sunt mai mici chiar decât cele pe care le făcea 
România mică de ieri'*%. 

Unele dintre cele mai apreciate dezbateri, care rețin atenţia 
Parlamentului şi a mass-media la începutul anului 1935, sunt cele 
consacrate adoptării noului cod penal. La Senat vorbesc, între alţii: 
Al. Săndulescu, dr. Marius Georgescu, Valer Pop, ministrul justiţiei 
(din partea guvernului), Tony Iliescu, J. Fabius. „Este o mândrie legiti- 
mă pentru Senatul României — se consemnează în presa vremii — de-a 
fi putut da, cu prilejul marei discuţiuni a Codului Penal, atâtea 
valoroase contribuţiuni între care a d-lui vice-preşedinte Tony Iliescu 
însemnează o luminoasă culminaţie“““ . Impresia favorabilă asupra 
dezbaterilor care au loc la Senat cu această ocazie este întărită şi de 
participarea substanţială la discuţii a înalţilor prelați ai Bisericii 
Ortodoxe, inclusiv a patriarhului Miron Cristea. „A făcut o mare 
impresie, în întreaga opinie publică, partea vie pe care au luat-o mitro- 
poliţii şi episcopii la discuţia Codului Penal în Senat, întru apărarea 
moralei creştine, care este temeiul de totdeauna al poporului nostru. 

Şi, îndeosebi, energia I.P.S.S. patriarhui de a stăvili tendintele de deza- 
gregare morală ce se observă în unele provincii, printre țărani, cât gi 
aceea a se penaliza politica nefastă de pauperizare a bisericilor care 
au averi în terenuri petrolifere, la îndemâna societăților străine“ — 
sunt cuvinte de apreciere a nivelului calitativ al dezbaterilor care au 
loc în „maturul corp“. 

În jurul proiectului de lege pentru pregătirea profesională şi 
exercitarea meseriilor (1936) atât în Parlament, cât şi în afara lui se 
dezvoltă o amplă dezbatere publică, deşi proiectul (aparținând minis- 
trului Valer Roman) este apreciat ca fiind nu bun, ci chiar foarte bun. 
Cei care se arată nemulţumiţi de proiect nu aduc, însă, „absolut nici- 
o argumentaţie“**?, potrivit celor relatate de comentatorii politici. 

Noua lege administrativă (1936), Legea pentru organizarea muncii 
de folos obstesc (1937), Legea breslelor, Legea asigurărilor sociale 
sau Legea de organizare a învăţământului (1939) sunt votate după 
discuţii în care se remarcă dezvoltarea unor „magistrale discursuri“, 
cum au fost cele ale lui N. Iorga, Gr. Gafencu, M. Gheimegeanu, |. 
Mihalache, I. Maniu, Dinu Brătianu etc. 

O zonă sensibilă a dezbaterilor o constituie politica externă. Dacă 
tratatele şi convențiile internaţionale nu pot să intre în incidența 
discuţiilor care au loc în cele două „camere“, orientări'c generale, 
zonale sau bilaterale ale relaţiilor externe ale statului român sunt 
analizate şi judecate pe toate faţetele, cu preocuparea expresă pentru 
identificarea căilor, mijloacelor sau soluţiilor menţinerii statuquo-ului 
teritorial, apărării suveranităţii şi independentei tării, promovării 
raporturilor paşnice între state, contracarării politicii de amenințări, 
de santaj sau de forţă a statelor revizioniste, în special a Ungariei, 
Bulgariei, U.R.S.S.-ului. 

Printre puţinele momente în care parlamentarii nu sunt solidari 
fată de un act de politică externă este semnarea, la Geneva, a Acordului 
cu Societatea Naţiunilor, prin care se deschide calea dictatului marii 
finanţe internaţionale asupra României. Depunerea proiectului de lege 
prin care se solicită Parlamentului votul asupra acordului declansează, 

în 1933, o vie polemică atât la Cameră, cât gi la Senat. Gh. Tătărescu, 
Gh. Brătianu, Gr. lunian, dr. N. Lupu, N. Iorga, C Argetoianu, L. 
Rădăceanu ş.a. pledează pentru rezilierea acordului, apreciat ca fiind 
păgubitor si deopotrivă umilitor pentru statul român. Este unul din 
momentele în care opoziţia se manifestă la unison şi convergent în 
Parlament, demonstrând: 

„Întâi, Acordul de la Geneva nu aduce nici o ameliorare imediată 
situaţiei financiare şi economice a României, întrucât el nu stipulează 
obligaţia Ligii Naţiunilor de a da o asistenţă financiară imediată statului 
român. 

Şi dacă e vorba de speranţe pentru viitor în ce priveşte sprijinul 
financiar al străinătăţii, aceste speranţe vagi, nu pot fi cumpărate cu 
preţul atâtor obligaţiuni pe care şi le ia România şi care i-ar putea 
aduce grave prejudicii dacă se vor produce anume conjuncturi în 
desfăşurarea, atât de accelerată şi atât de diversă, a evenimentelor. 

Un alt motiv, care stă la inima oricărui patriot român, este faptul 
că Acordul de la Geneva înseamnă, din partea României, o abdicare 
de la demnitatea si suveranitatea de stat liber. Primind controlul străin 
în condiţiile stipulate la Geneva înseamnă a recunoaşte incapacitatea 
noastră, a românilor de a ne conduce singuri ţara. Ar fi unicul caz în 
istoria lumii când un popor tânăr, în plină ascendență, e capabil de 
astfel de renunţări, care vestesc căderea apropriată a unei rase“. 
Cuvintele nesemnate din publicaţia editată de N. Iorga, dar uşor de 
recunoscut cui aparţin, sună ca o sentinţă şi un avertisment în acelaşi 
timp. Un avertisment care este încă actual, când istoria se repetă. 

Unele păreri divergente se înregistrează şi în continuare, dar 
intensitatea puterii de luptă a competitorilor scade treptat. Într-o astfel 
de situaţie se află Partidul Social Democrat care, în sesiunile parla- 
mentare din perioada 1930-1933 se declară, din principiu, adversar al 
politicii guvernelor „burgheziei române“, pentru ca după 1933 să-şi 
modeleze atitudinea, plasându-se pe o poziţie apropiată intereselor 
generale aie naţiunii“. 

Un moment de referinţă în dezbaterile Parlamentului român, 
recunoscut şi apreciat unanim, îl reprezintă şedinţa Adunării 

Deputaţilor din 4 aprilie 1934 când, Nicolae Titulescu, luliu Maniu şi 
Constantin I. C. Brătianu au rostit importante discursuri. Cei care iau 
cuvântul în Parlament precum si gazetari de prestigiu din epocă 
remarcă unitatea de gândire şi simtire românească care s-a instalat în 
timpul discuţiilor. 

Expozeul lui N. Titulescu debutează cu aprecieri asupra situaţiei 
internaţionale postbelice. Tratatele, sustine acesta, deşi au stabilit gra- 
nite în afara cărora trăiesc zeci de mii de români, nu sunt contestate 
de către statul român. Ele, însă, încep să fie contestate prin politica 
revizionistă a unor state europene. „Am avut si avem deplină înţelegere 
pentru diferitele curente politice ce s-au putut naşte la popoarele 
invecinate şi, în conştiinţa dreptăţii noastre, am avut destul calm pentru 
a le combate cu argumente obiective, cari nu pot fi desminţite, ori 
nesocotite nici de cel mai pasionant şi exagerat patriotism. Nu am 
fost nici nervosi, nici nerăbdători în faţa manifestaţiunilor particulare 
mânate de un naționalism excesiv, care adesea nu ţine cont de adevăr 
şi realităţi. 

Se schimbă însă situaţia atunci când astfel de manifestaţiuni, 
încadrate într-un oarecare plan de actiune, se produc din partea orga- 
nelor oficiale de stat... În faţa repetatelor manifestaţiuni ale unor cercuri 
oficiale ungare si a afirmațiilor d-lui Mussolini trebuie să constat, că 
prin tratatul de la Trianon nu s-au atribuit din Ungaria pentru România 
teritorii maghiare şi că prin acel tratat Ungaria nu a fost spoliată, ci 
prin el s-a restabilit numai... dreptatea istorică şi etnică atât de mult 
asteptată“3% — relevă ministrul de externe. 

I. Maniu respinge ca nefondate aserțiunile unguresti potrivit cărora 
maghiarimea „nu ar putea trăi decât cu greutate între hotarele sale 
naturale şi etnice'“3%, motiv pentru care contestă Trianonul şi implicit 
frontiera de stat cu România. El respinge inclusiv atât de mediatizata 
idee a autonomiei Transilvaniei (susţinută şi de comunisti români şi 
maghiari). Se pronunţă pentru o confederație Sud-Est europeană, ca 
alternativă la tendinţele revizioniste, solicită marilor puteri să împiedice 
Ansschlus-ul şi „soluţionarea“ problemei austriace prin crearea unei 
mari unităţi economice. În finalul cuvântării, Maniu fixează, în viziu- 

nea sa, principiile de bază ale politicii noastre externe: „menţinerea 
tratatelor de pace, păstrarea cu fidelitate a alianțelor existente, 
nutrirea şi cultivarea celor mai bune raporturi cu foştii nostri aliaţi, 
afirmarea unei bune vecinătăţi cu limitrofii ţării noastre şi păstrarea 
şi întărirea tot mai mult a legăturilor noastre cu Polonia şi cu Mica 
Antantă“...3% , 

C. I. C. Brătianu atacă frontal, de la început, problema raporturilor 
cu Ungaria: 

„Se duce de unguri o campanie activă pentru revizuirea Tratatului 
de la Trianon. Ungaria nu vrea să accepte consecinţele războiului ce a 
pierdut, împreună cu aliaţii săi. Această acţiune turbură adânc atmos- 
fera de pace ce ar trebui să domnească după un războiu atât de sângeros 
şi cu consecințe atât de grave pentru lumea întreagă“. Deplânge 
atitudinea Italiei, care susţine revizuirea tratatelor şi apreciază că frontul 
unic naţional este singura alternativă la amenințările externe. „Suntem 
o natie întregită şi vom lupta până la ultima picătură de sânge, ca să 
nu fim din nou despărțiți, sub regimuri străine““% — declară el sol- 
emn. C. I. C. Brătianu consideră, în fond, că: „Întărirea stării interne 
prin unirea tuturor sufletelor, va fi scutul cel mai puternic pentru 
garantarea păcii şi pentru ca omenirea să redobândească un trai 
fericit“370. 

Din partea guvernului, N. Titulescu mulţumeşte celor doi 
vorbitori pentru cuvintele de apreciere a politicii externe promovată 

în România. Intrând în fondul problemei, el relevă că obiectivele 
externe esenţiale ale politicii românesti constau în apărarea Tratatului 
de la Trianon şi în promovarea unei politici de alianţe fie zonale, fie 
continentale: 

„IZvorând din poruncile unităţii noastre naţionale, politica noastră 
externă are ca scop principal: păstrarea ei, iar ca metodă constantă de 
lucru, coordonarea progresivă a acţiunii noastre cu cea a statelor cu 
interes comun până la asigurarea ei în grupuri internaționale din ce în 
ce mai mari. De la naţional prin regional la universal, iată lozinca 
României peste graniţă“! . 

Răspunzând interpelării lui I. Maniu despre revizionismul 
maghiar, N. Titulescu face distincţie între acesta şi cel italian: „Primul 
revizionism (cel italian — n.n.) pare a avea mai curând un caracter 
principial, bazat pe credinţa că tratatele, ca toate lucrurile omeneşti, 
nu sunt eterne. Al doilea (cel unguresc — n.n.) are un caracter practic, 
pozitiv şi este bazat pe dorința făţis exprimată de a mutila statele 
vecine pentru a spori patrimoniul teritorial al Ungariei actuale. Dacă 
fac această deosebire, nu am să scuzez primul revizionism în dauna 
celui de al doilea. Le consider pe amândouă inacceptabile si 
dăunătoare. Dar nu e fără interes să pot afirma că dacă revizionismul 
italian este pentru România o concepţie greşită, revizionismul 
unguresc este pentru noi o concepţie vinovată... Noi am spus, în 
repetate rânduri, Ungariei, si i-o spunem şi din nou şi azi: o înţelegere 
între noi este şi în interesul general al păcii si în interesul celor două 
tări. Dar o înţelegere devine imposibilă dacă cu prilejul ei se ridică 
chestiunea schimbării hotarelor. De aceea, ca pacifist convins, am 
considerat întotdeauna că asigurarea ţării cu o forţă militară 
compatibilă cu interesul securităţii naţionale este cel mai bun mijloc 
de a păstra pacea... Ori, la cererea de revizuire a Ungariei, România, 
ca şi celelalte state ale Micii Întelegeri, au răspuns categoric: nu, 
nu, niciodată! Nu este forţă pe lume care să ne facă să ne schimbăm 
răspunsul. Şi nu este autoritate internaţională, care să dispună de 
teritoriile noastre, fără voia noastră, căci teritoriile oricărei ţări depind 
exclusiv de Constituţia şi Parlamentul ei naţional“. 

În continuare, ministrul de externe al României, atacă chestiunile: 
garanţiile internaţionale ale României, procesul dintre Mica Înţelegere 
si Ungaria, securitatea în Balcani şi valoarea Pactului balcanic, 
acordurile cu U.R.S.S., colaborarea în Bazinul dunărean. 

Într-un context internaţional progresiv tensionat de politicile 
statelor revizioniste, misiunea istorică a statului român, în viziunea 
sefului diplomaţiei române, „este atât de tare la oamenii nostrii de 
stat, încât ea singură poate explica puterea lor de rezistenţă în mijlocul 
greutăților si amărăciunilor care întovărăşesc sarcina lor... Revizuirea 

nu este pentru România numai amputarea moşiei strămoşeşti. 
Revizuirea este amputarea atribuţiilor istorice ale neamului nostru, 
tocmai în clipa în care el şi-a desăvârşit unitatea“. 

Într-o şedinţă, calificată la acea vreme drept istorică, I. Maniu, în 
finalul ei, exprimă adevăratele sentimente patriotice ale oamenilor 
politici, excluzând orice coloratură politică: 

„Această unanimă manifestare a Adunării, cred că este cel mai 
bun răspuns dat tuturor celor ce vor să se atingă de ceea ce este al 
nostru, dreptul nostru istoric gi realitățile etnice“. 

Momente similare, în activitatea curentă a celor două „camere“ 
se reproduc şi în următorii ani, pe măsura agravării situației internatio- 
nale. Astfel, expozeul ministrului afacerilor externe, Victor Antonescu, 
în fata comisiilor reunite de afaceri străine ale Parlamentului, pe care 
îl tine în sedinta din 11 decembrie 1936, este urmat de exprimări clare 
ale sefilor partidelor parlamentare şi are un ecou considerabil pe plan 
extern. 

Propunerea reunirii comisiilor de politică externă aparţine lui 
Gheorghe Brătianu, care consideră necesară, în situaţia gravă care se 
anunta, dezbaterea, în cel mai înalt grad de responsabilitate naţională, 
a situaţiei ţării si a măsurilor posibile pentru prevenirea sau contraca- 
rarea pericolelor din afara hotarelor. După expunerea ministrului de 
externe, iau cuvântul Gheorghe Brătianu, I. Mihalache, C. Argetoianu, 
A. C. Cuza, O. Goga, D. R. loaniţescu si Popescu-Nicşesti. 

Dintre comentariile publice sau notele diplomatice din epocă 
referitoare la dezbaterile care au loc în Parlamentul român la 11 decem- 
brie 1936, reținem doar nota informativă a Legaţiei germane de la 
Bucuresti înaintată Centralei de la Berlin la două zile distanță. Nota, 
pe care o prezentăm integral, dezvăluie un aspect ce nu este 
surprinzător, în esenţă, pentru politica marilor puteri ale timpului, dar 
care conține suficiente elemente pentru a determina schimbări de 
poziţii, evident ca urmare a unor „sugestii prietenesti“ sau a unor previ- 
zibile amenințări: 

„Comisia de politică externă a Parlamentului României, convocată 

la propunerea lui George Brătianu, a dezbătut — într-o şedinţă de aproa- 
pe sase ore, după o expunere amplă a ministrului de externe — toate 
problemele politicii externe românesti; au luat cuvântul George 
Brătianu, Mihalache, Argetoianu, Cuza, Goga, Popescu-Necşesşti 
(ziarul «Universul» ) si loanitescu (grupul Vaida). 

Discuţiile din această comisie, desi nu sunt publice, nu sunt totuşi 
apte pentru o confruntare realmente confidențială a părerilor, căci prea 
multe din ele ajung în coloanele presei; iar aceste relatări, neavând la 
bază stenograme oficiale, ci notițe individuale, deci culese arbitrar, 
trebuie să rămână forţamente neprecise. a] 

Expunerea ministrului de externe, n-a adus, potrivit aprecierii 
unanime a vorbitorilor, nimic nou. Trebuie subliniat că, degi a pus în 
fruntea turului său de orizont alianța României cu Franta, s-a multumit 
cu câteva fraze scurte, având un accent foarte sentimental. 

În ce priveşte situaţia diferitelor acorduri de înarmare (ultimele 
încheiate cu Franţa la 7.11.1936 şi cu Cehoslovacia la 14.VII.1936) a 
reieşit limpede că din livrările stabilite n-a sosit mare lucru până acum. 
«O parte, a zis ministrul, este pe drum, restul urmând a fi livrat cât 
mai curând posibil». 

Cu privire la discursul de la Milano, domnul Antonescu a arătat 
că, potrivit punctului de vedere oficial al guvernului român, cuvintele 
lui Mussolini n-au fost considerate, în nici un chip, ca fiind îndreptate 
împotriva integrităţii teritoriale a României. 

Despre Germania a spus următoarele: 

«Constat cu satisfacţie că nici o divergență nu ne desparte de 
Germania. În consecință, putem privi cu bucurie dezvoltarea în conti- 
nuare a relaţiilor noastre cu Germania. Aceasta, cu atât mai mult, cu 
cât relaţiile economice care ne leagă de Germania pot fi, de asemenea, 
extinse, spre cel mai mare folos al ambelor popoare, având în vedere 
că structurile economice ale celor două state se completează». 

Câteva cuvinte amicale privind relaţiile corecte şi dorinţa sinceră 
de pace cu Rusia Sovietică au fost intercalate, după cum aflu, la presiu- 
nea ministrului plenipotenţiar rus la Bucuresti, care a remarcat lipsa 
menţionării corespunzătoare a Rusiei în cuvântările de până acum. 

O discuţie efectivă s-a desfăsurat numai în jurul relaţiilor 
României cu Germania. 

Întrucât George Brătianu n-a menţionat întrevederea sa cu 
Fiihrerul şi a trebuit de aceea să-şi sprijine, numai pe articolul lui 
Rosenberg, teza potrivit căreia revizionismul german nu reprezintă 
un pericol pentru România, dezbaterea s-a concentrat, în mod evi- 
dent, asupra întrebării: ce însemnătate politică i se poate atribui acestui 
articol? Popescu-Necgesti (director al ziarului «Universub») a pus la 
îndoială faptul că Rosenberg ar fi fost suficient de autorizat de forul 
suprem să facă declaraţii responsabile de acest fel — ceea ce, însă, 
[contrar — n.n. ] a susţinut George Brătianu. Mihalache, seful opoziţiei, 
a declarat că un articol de ziar nu constituie încă un temei pentru a 
crede în existenţa unei hotărâri guvernamentale. Goga a susţinut 
însemnătatea articolului, mai ales referindu-se la valul de proteste pe 
care acesta l-a dezlănţuit în Ungaria. 

În timp ce Cuza a recomandat strângerea relaţiilor germano- 
române, îndeosebi pentru combaterea bolsevismului, şi a pus în dis- 
cuţie alăturarea României la Acordul germano-japonez, contributia 
cea mai importantă pentru noi în dezbatere a fost luarea de poziţie a 
lui Mihalache faţă de relaţiile germano-române. Oricât de aspru şi 
ironic să fi sunat unele din frazele sale, totuşi în ele si-a găsit expresia, 
pentru prima oară într-o manifestare oficială a Partidului Național- 
Ţărănesc, faptul că respectul pentru Germania şi pentru Führer i-a 
adus şi pe acesti partizani înfocaţi ai ideologiei democrat-franceze la 
recunoasterea că, încheierea unui pact de neagresiune între România 
şi Germania, ar fi recomandabilă. 

Impresia ce s-a degajat cel mai puternic din dezbateri, şi pe care 
mi-au confirmat-o diferiţi politicieni care au asistat la ele, a fost aceea 
că în politica externă românească a avut loc în ultimele luni o mutație 
considerabilă, care urmăreşte apropierea de Germania. 

Se anexează nota telefonică a reprezentantului DNB asupra 
desfăşurării şedinţei. 


Fabricius*35. 

Inconfundabile poziţii anihitleriste, antirevizioniste şi pacifiste 
se exprimă în cuvântările rostite în şedinţele Senatului si Camerei din 
16 şi 17 februarie 1937, de către Armand Călinescu, Nicolae Iorga, 
Grigore Gafencu, Grigore lunian, Grigore Filipescu, Gh. Tătărescu, 
ultimul în numele guvernului“. Ministrul de externe, V. Antonescu, 
este chemat să dea explicaţii în faţa Camerei pentru incidentul diplo- 
matic provocat de unii membri ai Legaţiei Germaniei la Bucuresti, 
explicaţii pe care le dă în sedinta din 9 martie 1937”. 

Reacţia parlamentarilor români, care surprinde oficialităţile 
berlineze prin vehementă, este provocată de participarea unor membri 
ai Legaţiei la ceremonialul funerar consacrat înhumării legionarilor 
Mota şi Marin, morţi în războiul civil din Spania”. Reactii 
anihitleriste se înregistrează şi în şedinţele Parlamentului de la 
mijlocul lunii iunie 1939, când N. Iorga, printr-o manevră de culise, 
este nevoit să-şi dea demisia de la preşedinţia Senatului. Atitudinea 
net antigermană a savantului, afirmată chiar în momentul investirii 
sale în înalta funcţie de presedinte al Senatului, determină cercuri 
monarhiste ca să-l aducă în situaţia de a demisiona singur din înaltul 
său post. Atitudinile antirevizioniste ale parlamentarilor nu pot fi 
însă estompate, dovadă fiind unele intervenţii în Cameră şi Senat cu 
un pronunţat caracter antimaghiar, antihitlerist si antisovietic, cu 
toate că Germania nazistă şi Rusia comunistă, făţis sau mascat, 
exercitau presiuni asupra guvernelor româneşti pentru a 
„înfrumuseta“ imaginea celor două mari puteri*”?. 

De un rar dramatism sunt şedinţele comisiilor de politică externă 
ale Parlamentului român înainte, în timpul şi după evenimentele din 
vara anului 1940 când România este, din nou, victima unor tranzacţii 
internaţionale pe seama teritoriului său. 

La 2 iulie 1940, sub preşedinţia senatorului C. Rădulescu-Motru, 
are loc sedința comisiilor reunite de politică externă ale Parlamentului 
român, la care preşedintele Consiliului de Miniştri, consilier regal 
Gheorghe Tătărescu, dă citire unei declaraţii, în completarea expunerii 
prezentate de ministrul de externe al României, Grigore Gafencu: 

„Domnilor senatori si domnilor deputati, 

Basarabia este provincie ruptă din trupul Moldovei în anul 1812 
şi revenită la patria mamă în anul 1918 prin voinţa unei populaţii 
care, după un veac de aservire, nu-şi uitase nici origina, nici limba 
strămoşească şi nu-şi înstrăinase nici obiceiurile şi simţirea. Unirea 
Basarabiei cu România nu a fost un act de cucerire, ci un act de 
eliberare săvârşit pe temeiul unor drepturi care au fost si au rămas în 
conştiinţa neamului nostru imprescriptibile““3%0,. 

În continuare, premierul se referă, în aceeaşi termeni, la Bucovina. 
Revenind asupra Basarabiei, el afirmă: 

„Basarabia a fost şi a rămas una din cele mai vechi fortărețe ale 
românismului, iar populaţiile străine care s-au pripăsit pe pământul ei 
nu i-au putui schimba nici caracterul, nici înfăţişarea: Basarabia cu 
populaţia ei răzeşcască, cu toate cetăţile şi ctitoriile ei voevodale, a 
fost şi a rămas românească“. 

Evecând ultimatumurile sovietice, Gh. Tătărescu relevă situaţia 
fără ieşire a țării: „România avea de ales între rezistenţă şi acceptare. 
Rezistenta însemna războiul — războiul unui imperiu de 180 milioane 
de oameni împotriva unei ţări de 20 milioane de locuitori, silită de o 
gravă situaţie internaţională, să vegheze şi pe alte fronturi“?! . În 
consecinţă, România este forțată să accepte jertfa: „Declar aici, în 
fața Parlamentului si Ţării: am hotărât evacuarea Basarabiei şi a 
Bucovinei de Sus, pentru a putea salva azi fiinţa statului român s; 
pentru a nu pune în primejdie viitorul românismului. Declar aici, că 
am luat această hotărâre sub presiunea fortei, într-unul din cele mai 
grele momente ale istoriei noastre gi lăsând viitorului sarcina să judece 
ectal nostru... România Mare s-a ridicat din prefacerile războiului 
mondial, care au făcut, acum 20 de ani, posibil triumful principiului 
naționalităților şi a creat o nouă stare de echilibru în Europa. 

Dăinuirea si siguranta României întregite a fost posibilă graţie 
acestui echilibru şi grație unui sistem politic a cărui organizare şi 
întărire a fost obiectivul permanent al tuturor guvernelor care s-au 
perindat la cârma tării? 

Cuvintele pe care premierul le adresează Parlamentului şi ţării, 
într-un ceas greu al istoriei neamului, nu întâmplător accentuează, 
către final, asupra continuității politicii externe de către toate guvernele, 
fără exceptie, continuitate ce se regăseşte atât de convingător şi în 
manifestările Adunării Deputatilor şi Senatului. O perfectă coeziune, 
cum nu s-a manifestat în acest deceniu, se stabileşte în acele momente 
între guvern si Parlament, pe fundalul dramei românilor care, curând, 
vor trăi şi altele: cedarea Nord- Vestului Ardealului, Ungariei horthyste 
si Sudul Dobrogei, Bulgariei revizioniste. 

Atunci, la 2 iulie 1940, când o parte din trupul ţării sângera din 
nou sub cizma ruşilor cotropitori, în incinta Parlamentului, şi nu în 
altă parte, se întrupa adevărata unitate a oamenilor politici români 
care zăcea ascunsă în ungherele tainice ale sufletelor lor, mascată de 
interese înguste partidiste sau de partizanate de alte tipuri. 

Premierul si ministrul de externe, ca reprezentanţi ai guvernului, 
primesc din partea celor prezenţi dovada solidarităţii românesti şi 
dovada faptului că Parlamentul, departe de a fi un „organism inutil“, 
se ridică la înălţimea momentului şi a misiunii sale de reprezentantă 
a tuturor românilor. Deputatul Stefan Ciobanu, în numele fostilor 
parlamentari, al senatorilor şi deputaţilor din acea vreme si al 
intelectualităţii basarabene, senatorul dr. M. Hacman, în numele 
aceloraşi categorii, dar de bucovineni si N. Iorga exprimă înalte 
simţăminte patriotice. 

N. Iorga înaintează şi un memoriu primului ministru pe care îl 
predă în timpul dezbaterilor din comisii şi la care se asociază: I. 
Maniu, A. C. Cuza, C. Angelescu, G. G. Mironescu, C. I. C. Brătianu, 
I. Mihalache, Gh. Brătianu, Pantelimon Halippa, dr. N. Lupu, dr. I. 
Ciugureanu, V. Madgearu, Stelian Popescu, Gh. Popp, Al. Lapedatu, 
M. Popovici, I. Costinescu, C. D. Dimitriu, A. Dobrescu, V. P. Sassu, 
O. C. Tăslănaru, M. Ormolu, Gh. Cipăianu, I. Lugoşianu şi alte perso- 
nalități parlamentare şi neparlamentare?® . 

Înaintea depunerii memoriului, N. Iorga rosteşte memorabile 

cuvinte: „Amândouă aceste declaraţii (ale premierului şi ale 
ministrului de externe — n.n.), înduiosătoare si pătrunse de un înalt 
patriotism, au arătat că Basarabia si Bucovina sunt şi rămân româneşti 
pe deasupra vicisitudinilor“38*. 

Politica externă a statului român este mult mai amplu reflectată 
în dezbaterile parlamentare, în afara celor prezentate. Deşi discursurile, 
intervenţiile, declaraţiile, interpelările sau întrebările senatorilor şi 
deputaţilor nu au finalităţi imediate, ca în cazul dezbaterii proiectelor 
de legi, toate acestea au semnificaţia şi importanţa lor particulară în 
raport de relaţiile externe ale României. 

Fundamental este că, indiferent de forma de exprimare a parla- 
mentarilor, politica externă este terenul pe care animozităţile partidiste 
se topesc, făcând loc unei solidarităţi naţionale care, nu în puţine 
rânduri, atinge cele mai înalte cote ale reverberaţiei patriotice. Este o 
formă democrată, modernă si expresivă de afirmare a sentimentelor 
naţionale, care constituie un barometru al stării de spirit al populaţiei 
prin intermediul aleşilor ei în Parlament. 

Poziţiile parlamentarilor reprezintă indicii extrem de relevante 
pentru factorii de decizie şi mai ales pentru artizanii politicii externe 
(diplomaţii de carieră), fiindu-le utile în discernerea iniţiativelor sau 
fiind un serios suport politic pentru demersurile întreprinse. 

Votul exprimat la validarea tratatelor, convențiilor, s.a. de către 
deputaţi sau senatori este indispensabil pentru funcţionarea relaţiilor 
bilaterale sau a celor cu caracter multinațional. lată câteva exemple 
care ne edifică asupra acestui aspect. În 1930, Ungaria, care traversa 
o gravă criză economică este forţată, ca şi România nu peste multă 
vreme, să apeleze la sprijinul finanţei internaţionale. Pentru a obţine . 
însă un împrumut, Ungaria avea nevoie ca vecinii săi, inclusiv 
România, să renunţe la dreptul de ipotecă pe care îl aveau asupra 
averii statului ungar, potrivit tratatelor internaţionale postbelice. 
România, ca şi aliaţii săi din Mica Înţelegere, consimte să renunte la 
dreptul de ipotecă. Discursurile din Parlament rostite cu ocazia dezba- 
terii solicitării guvernului ca România să renunte la dreptul de ipotecă 

evocă dorinţa reciprocă a executivului si legislativului de a da un curs 
de normalitate relaţiilor româno-ungare. „Să convingem pe vecinii 
nostri că realitatea unor interese comune importante şi posibilităţile 
de rodnică colaborare în domeniul economic — relevă, în timpul 
discuţiilor pe această temă, Grigore Gafencu — trec înaintea visurilor 
celor mai frumoase şi ale celor mai duioase amintiri“ “** , 

Parlamentarii au un rol important şi în chestiunea reluării raportu- 
rilor diplomatice cu U.R.S.S., în 1934, ca şi în statornicirea unor 
raporturi de bună vecinătate, în măsura în care acestea erau posibile 
cu un stat ce mascat sau făţis promova o politică expansionistă si 
revizionistă. În 1929, 1930, 1934 sau 1936, ca să nu mai menţionăm 
momentul dramatic din vara anului 1940, senatorii si deputaţii au 
serioase, echilibrate si documentate intervenţii, fiind de un real folos 
diplomaţiei românesti". Nu este ocolit de către parlamentari nici jocul 
dublu al Sovietelor care, aparent, vroiau relaţii „amicale“ cu România, 
dar nu recunoșteau decât suveranitatea acesteia, lăsând deschise litigiile 
de frontieră. Pe această temă înregistrăm discursurile deputaţilor Gh. 
Brătianu, A. C. Cuza, Pamfil Seicaru, Aurelian Bentoiu (din partea 
guvernului), în sesiunile din 1935 şi 19373% . 

Atenţionări severe asupra înarmării Ungariei, asupra implicării 
Germaniei şi U.R.S.S.-ului în războiul civil din Spania, acordului 
economic româno-german din 1939, agresiunii Germaniei şi 
U.R.S.S.-ului împotriva Poloniei ş.a. se fac auzite în incinta Parla- 
mentului*E . 

Dezbateri ample, care vădesc preocuparea parlamentarilor pentru 
apărarea ţării, pentru promovarea învățământului, stiintei, culturii, etc. 
au loc şi pe marginea proiectelor de legi depuse la birourile celor 
două „adunări“ sau în urma unor declaraţii importante făcute de 
reprezentanţi ai guvernului sau de către parlamentari. Nu mai puţin 
importante se dovedesc a fi argumentele aduse în discuţii asupra „statu- 
tului“ minorităţilor etnice şi religioase din România, fals calificat drept 
„problemă naţională“ după 1918 de către istoriografia comunistă. În 
perspectivă românească sintagma nu reflectă realitatea istorică 

deoarece comunitatea autohtonă îşi soluţionase propria problemă 
naţională odată cu reîntregirea din '1918, deschizându-se însă o pro- 
blemă nouă prin transformarea românilor în majoritate absolută etnică 
— problema minorităţilor etnice. 

Deputaţii si senatorii îşi arată interesul pentru înzestrarea Armatei, 
pentru instrucţia ostașilor, pentru pregătirea ofiţerilor, pentru produ- 
cerea de armamament în ţară etc. Se remarcă în intervenţii C. Buşilă, 
la discuţia asupra proiectului Legii corpului tehnic al Armatei (în 
şedinta Adunării Deputaţilor din 24 februarie 1932), generalul N. Aleva 
(în sedinta Senatului din 22 martie 1932), când se dezbate problema 
cadrelor ostirii române. În finalul importantului său discurs, generalul 
afirmă cu îndreptăţire: 

„D-lor senatori, am abuzat prea mult de atenţiunea d-voastre, 
pentru care vă sunt foarte recunoscător. De aceea am să rezum cele 
spuse până acum numai în câteva cuvinte: o altă structură a armatei 
pusă pe baze mult mai economicoase, o riguroasă selecţionare a cadre- 
lor şi schimbarea metodelor de conducere şi de administraţiune sunt 
punctele cardinale care trebue să orienteze pe acei ce au răspunderea 
conducerii armatei. 

Când aceste deziderate se vor realiza, atunci oştirea noastră, 
necontestat, se va prezenta mai redusă la suprafaţă, însă mult mai 
solidă în adâncime, putând astfel contribui, într-o măsură mai largă, 
la menţinerea păcii, pe care toată suflarea românească o doreste. 

Şi această armată, pe care cu toţii o iubim, pentru că este trup din 
trupul nostru şi suflet din sufletul nostru (aplauze prelungite), această 
armată vă spune astăzi: continuaţi d-voastră, istorici, juristi, literați şi 
technicieni, să munciţi mai departe, pentru ca, pe calea culturii, să 
ridicaţi cu cât mai mult faima numelui de român; iar mie, strajă ne- 
adormită, daţi-mi posibilitatea ca, cu sufletul neîntinat şi cu braţul 
întărit să păzesc mai departe hotarele tării, asa cum le-au străjuit moşii 
şi strămoşii nostri. (Aplauze unanime îndelung prelungite)“ . 

Pe teme de învățământ discuţii dintre cele mai serioase au loc 
asupra Legii nr. 165 din 22 iulie 1931 (pentru modificarea unor articole 

din Legea pentru învăţământul secundar din 15 mai 1928 şi pentru 
adăugarea unor articole noi la această lege), Legea nr. 105 din 22 
aprilie 1932 pentru organizarea învățământului universitar, proiectului 
de răspuns la „Discursul Tronului“ (1934), Legii de unificare a învăţă- 
mântului farmaceutic (1934), propunerii de înfiinţare a unei Academii 
de Medicină (1935), proiectului de răspuns la „Discursul Tronului“ 
(1936), rentei perpetue acordate Eforiei Spitalelor Civile pentru 
întreţinerea clinicilor Facultăţii de Medicină (1937), proiectul Legii 
de organizare universitară (1937), plângerilor sau protestelor înaintate 
de cadrele didactice Parlamentului, pentru situaţia precară a scolii ş.a. 
la care se remarcă, în mod deosebit, intervenţiile parlamentarilor: N. 
Iorga, C. Danielopolu, C. Angelescu, Mihai Carp" etc. 

Asupra situaţiei drepturilor şi îndatoririlor populaţiei minoritare 
(maghiară, germană, evreiască, ruteană, rusă, etc.), dezbaterile, domi- 
nate de spiritul conciliant tradiţional românesc, vădesc nu numai o 
matură înţelegere, dar şi un spirit modern, cum la puţine parlamente 
din zonă se observă. 

Intervenţii şi discuţii pe tema minoritarilor au loc în timpul 
validării proiectelor de legi care modifică articole din legi anterioare 
referitoare la probleme administrative sau proiectelor noilor legi având 
caracter administrativ, la cele care privesc numele (Legea numelui 
din 1935) sau care reglementează procedurile de obținere a cetăţeniei 
române (Legea privitoare la dobândirea şi pierderea naţionalităţii 
române din 1939). 

În cadrul discuţiilor asupra măsurilor legislative întreprinse de 
statul român, reprezentanţi ai comunităţilor etnice minoritare din 
România îşi exprimă, nu o dată, satisfactia faţă de politica modernă şi 
tolerantă a majorităţii românesti. În şedinţa Adunării Deputaţilor din 
23 februarie 1932, deputatul Hamdi Suleyman, reptrezentant al turcilor 
din România în Cameră, declară: 

„Noi, locuitorii musulmani din cuprinsul Cadrilaterului precum 
şi din întreaga Dobroge, ne-am comportat de la anexiune până astăzi 

ca cei mai paşsnici şi devotați cetăţeni ai ţărei; iar lealitatea şi cinstea 
noastră este în mod unanim recunoscută... 

Datorită acestor calităţi şi însuşiri ale noastre guvernele ce au 
cârmuit ţara, atât în timpuri bune cât si în timpuri grele, ne-au dat, 
întotdeauna, un puternic sprijin moral şi material (sublinierea în 
text — n.n.). 

„_ Moralmente eram satisfăcuţi de încrederea ce ne-o acordă româ- 
nismul şi țara...“ 

O'sinteză informativă referitoare la „Cultele minoritare din 
România, în jurul Tronului şi al neamului“, din 23 august 1938, 
încearcă să surprindă reacţia liderilor religioşi în contextul reorganizării 
adminstrative de către regimul monarhic autoritar al regelui Carol al 
II-lea: 

„Minoritarii, deopotrivă cu românii — se relevă în notă — şi-au 
exprimat satisfacția pentru noua lege administrativă, sancţionată de 
Majestatea Sa Regele Carol al II-lea, subliniind loialitatea de care 
sunt însuflețiţi“**. 

Discursul politic, exerciţiu curent parlamentar, indiferent de forma 
în care se exprimă, reflectă mai pregnant aspecte de fond ale activităţii 
cotidiene a deputaţilor şi senatorilor. Cum mai spuneam, statisticile 
(sau analiza cantitativă) poate fi deturnată cu relativă uşurinţă de la 
ceea ce ea relevă. Analiza de conţinut a discursurilor dă dimensiunea 
calităţii activităţii parlamentarilor, scoțând în relief mult mai multe 
aspecte pozitive pe care statisticile nu pot şi nu au cum să le dezvăluie. 
Chiar şi în forma extrem de succintă în care s-a exersat acest tip de 
analiză, suntem încredințaţi că s-au conferit suficiente virtuţi Parlamen- 
tului românesc din deceniul al 4-lea, dincolo de prea multele servituti 
pe care cei interesaţi le-au accentuat şi le-au transformat în fetisuri 
de-a lungul timpului. 


3.3. Relevanţa operei legislative parlamentare 


Activitatea în materie legislativă a Parlamentului dă măsura 
rolului său ca instituţie fundamentală politică, deşi atât Camera, cât si 

Senatul au şi alte importante funcţii. Astfel, Adunarea Deputaţilor are 
prerogativa exclusivă a votării bugetelor statului, iar ambele „adunări“ 
exercită, fie separat, fie conexat, funcţia de control a executivului. 

Cât şi în ce măsură activitatea legislativă a Parlamentului este 
expresia propriilor iniţiative sau este mai mult rezultatul iniţiativei 
gevernamentale sunt aspecte deja lămurite. Chiar dacă, în proporție 
majoritară, opera legislativă pariamentară exprimă aspiraţiile şi 
interesele formaţiunii politice care este reprezentată în plan guver- 
namental, contribuţia celor două „adunări“ apare ca semnificativă, 
într-un anume sens, şi ca indinspensabilă, în altul. Semnificativă este 
în raport cu aportul efectiv la realizarea operei legislative a statului 
român şi indinspensabilă, în relaţie cu normele constituţionale, potrivit 
cărora legile trebuie să aibă girul Parlamentului, în calitatea sa de for 
legislativ. 

În orizontul intereselor partidiste se configurează trei secvenţe 
distincte în activitatea legislativă a Parlamentului din al 4-lea 
deceniu: 


1). 1929 (noiembrie 15) — 1931 (aprilie. 1) si 1932 (iulie 30) — 
1933 (aprilie 13), care corespund cu sesiunile parlamentare 
din timpul guvernărilor naţional-ţărăniste; 

2). 1931 (iunie 15) — 1932 (aprilie 20), cu cele ce se desfăşoară 
în vremea exercitării mandatului de către executivul condus 
de N. Iorga şi 

3). 1934 (februarie 1) — 1937 (noiembrie 19), care poartă 
însemnele politicii naţional-liberalilor, aflaţi la conducerea 
guvernului timp de un mandat complet. 


Diferit de acestea, înregistrăm o altă perioadă în activitatea legis- 
lativă parlamentară: 1939 (iunie 7) — 1940 (august 6) care cuprinde 
cele patru sesiuni (3 extraordinare şi una ordinară) desfăşurate în regi- 
mul autoritar instituit, la 10 februarie 1938, de către Carol al II-lea. 

Fiecare din cele patru perioade marchează particularităţi deter- 
minate de orientările partidului aflat la guvernare, dar si unele 

liniamente de continuitate şi consolidare în materie de drept civil şi 
privat precum şi în susţinerea politicii externe a statului român, pentru 
a menţiona pe cele mai importante. 

Privit în ansamblu, demersul legislativ al Parlamentului român 
este impresionant şi necesar pentru buna funcţionare a diferitelor 
domenii de activitate, este modern, prin racordarea la standardele 
internaţionale în materie juridică, este relativ coerent şi funcţional, în 
caz contrar statul devenind neguvernabil, este parţial în acord cu 
aspirații ale unor straturi sociale, inclusiv cu aşteptări ale grupurilor 
sau categoriilor defavorizate sau situate pe poziţii de inferioritate în 
comparaţie cu alte orizonturi sociale. 

O situaţie particulară, dincolo de aspectele de continuitate 
legislativă, apare în 1938. Schimbarea caracterului, articulaţiilor şi 
mecanismelor regimului politic din România induce, inclusiv în planul 
instituţiei parlamentare, schimbări în registrul operei legislative care, 
în noul context, este subsumată viziunii politice a monarhului. Acesta 
este şi motivul pentru care analiza se va diferenţia în raport de 
schimbările survenite în perioada 1938-1940, fără a pierde însă din 
vedere sublinierea elementelor de convergenţă şi continuitate ale 
planurilor legislative din întregul deceniu patru. 

Dacă analiza pe tipuri de iniţiativă parlamentară dă măsura rolului 
concret al legislativului în propriul său domeniu de activitate, analiza 
globală a demersurilor parlamentare, în mod necesar, nu mai poate 
opera cu o asemenea distincţie. Se poate reprosa că Parlamentul ar fi 
şomat dacă guvernul nu-i înainta voluminoase pachete cu proiecte de 
legi. Fără îndoială că aga este, fiindcă rolul executivului în materie 
legislativă, în raport cu obiectivele sale, apare pe o poziţie net 
avantajoasă, în comparaţie cu adunările reprezentative. 

Relaţia parlament-guvern, în orice democraţie, presupune o 
infuzie permanentă si substanţială de proiecte de legi în cele două 
„camere“, fără de care activitatea curentă şi fluentă a instituţiilor în 
cauză ar fi compromisă. Guvernarea, în esență, este un act politic 
exercitat de executiv, având concursul celorlalte ramuri ale puterii, în 

caz contrar fiind în imposibilitate fie de a se manifesta, fie de a fi 
continuată. 

Odată implicat, într-un fel, în actul guvernării, Parlamentul îşi 
exprimă funcţia esenţială într-o relaţie de condiţionări impuse de 
executiv, opera legislativă luând aspectul unui efort conjugat. 


Demersul legislativ în acest deceniu, dincolo de interese partizane 
de grup, exprimă aspirații macrosociale, în consens cu tendințele spre 
orizontul raționalităţii economico-sociale, politice, etc. Conotaţiile sau, 
altfel spus, „coloratura“ dată de o guvernare sau alta, pe care, evi- 
dent, orice analist nu poate să n-o ia în consideraţie si pe care mass- 
media contemporană a superdimensionat-o, într-un joc firesc de 
interese, dar în spirit oriental, nu schimbă, după părerea noastră, un 
trend impus de însăşi fiinţa naţională, de cerintele obiective ale 
dezvoltări societăţii autohtone. Ansamblul activităţii legislative 
parlamentare apare mai bine şi mai corect conturat în cele două per- 
spective precum şi în orizontul intersectării lor pe anumite planuri. 

Opera legislativă, în mod necesar, trebuia să reflecte, pe de o 
parte, situaţia (stadiul, nivelul) societăţii românesti din deceniul al 
4-lea, iar pe de alta, directiile, sensul ei de evoluţie. Legislaţia nu 
putea să aibă un caracter abstract sau ipotetic; din contră, ea trebuia 
să fie expresia fie a unei realităţi existente, fie a unei realităţi în deve- 
nire, care reclama codificarea lor în termeni juridici. Sub acest impe- 
rativ, „miscarea“ societăţii românesti de la 1930 către 1940 reclama, 
în esenţă, următoarele: 

— stoparea şi eliminarea efectelor crizei din 1929-1933, redresarea 

şi relansarea economiei naţionale; 

— calmarea tensiunilor sociale ajunse la nivele periculoase de 
acutizare; 

— crearea unor condiţii mai proprice pentru susţinerea straturilor 
dezavantajate, prin extinderea măsurilor de protecţie socială 
şi a operei de asistentă socială, diminuarea somajului, etc.; 

— soluţionarea datoriilor tărănesti care grevau finanțele statului, 

conduceau la ruinarea agriculturii şi la creşterea tensiunilor 
sociale în mediul rural; 

— continuarea unificării legislative şi racordarea ei la standardele 
europene în materie juridică; 

— protecţia muncii naţionale prin măsuri adecvate de raţionalizare 
si românizare, astfel încât raportul dintre autohtoni si alogeni, 
dintre majoritate şi minorităţi să reflecte mai pregnant realităţile 
economice, sociale, cultural-educaţionale şi demografice; 

— protejarea avutiei naţionale prin adoptarea unor măsuri cu efect 
protecţionist, dar raţionale, pentru a încuraja infuzia de capi- 
tal străin în economia românească; 

— eliminarea datoriilor externe şi „normalizarea“ relaţiilor cu 
cercurile financiar-bancare străine astfel încât să fie înlăturate 
sau estompate dictatul şi controlul lor; 

— înzestrarea Armatei si întărirea sistemului de apărare al statului 
naţional-unitar; 

— promovarea unor raporturi bilaterale si multilaterale eficiente 
pentru contracararea tendințelor revizioniste, expansioniste 
neoimperiale; 

— extinderea relaţiilor comerciale şi orientarea lor spre valorifi- 
carea mai eficientă a potenţialului economic al României. 
Fiecare dintre acestea motivau reacţii adecvate în activitatea 

parlamentară, cum de altfel s-au şi înregistrat. 


Aportul Parlamentului, sub raport legislativ, în perioada 
guvernărilor naţional-ţărăniste, poartă, în mare măsură, amprenta 
intereselor şi orientărilor politice ale P.N.Ţ. şi deopotrivă a efectelor 
devastatoare ale crizei economice. 

Parlamentul este, astfel, antrenat în jocul de interese al executi- 
vului, contribuind, prin votul exprimat de senatori şi deputaţi, la anula- 
rea renunţării la tron a prinţului Carol, la dizolvarea Regentei (Legea 
din 4 ianuarie 1926) şi la investirea prințului Carol cu prerogative 

regale (în şedinţa camerelor reunite din 8 iunie 1930). Prin antre- 
narea sa la procedurile de restauratie, Parlamentul este, implicit, 
solidar cu executivul, asumându-şi răspunderea politică pentru actul 
în sine. 

Potrivit prevederilor Constituţiei din 1923, funcţia legislativă se 
exercită conjugat de către rege şi Parlament. Apare, astfel, din acest 
moment, un alt factor constituţional ce concură la săvârşirea operei 
legislative care, treptat, dar sigur, îsi impune tot mai pregnant 
autoritatea în materie legislativă. Pe de altă parte, cele două adunări 
îşi semnează, într-un fel, propria depreciere, deoarece, peste mai puţin 
de opt ani, suveranul redimensionează rolul instituţiilor politice ale 
statului, plasându-le pe poziţii de inferioritate în raport cu propriile 
sale aspirații si interese. 

Un vot negativ al Parlamentului, la 8 iunie 1930, bloca instalarea 
prinţului Carol pe tronul regal si, implicit, schimbarea naturii şi 
articulaţiilor regimului politic din România. Votul exprimat în şedinţa 
corpurilor reunite, în înfăţişare de reprezentantă naţională, implică şi 
răspunderea Parlamentului pentru actul restauraţiei. Din 486 votanţi 
(majoritatea regulamentară de două treimi fiind de 332 de voturi), 
485 deputaţi si senatori au introdus în urnă bile albe şi doar unul, bilă 
neagră” . Chiar dacă unii parlamentari lipsesc de la şedinţă, faptul că 
o parte a opoziţiei parlamentare se plasează pe acelaş plan de interes 
cu puterea, angajează inclusiv răspunderea acesteia, fără consultarea 
electoratului, faţă de proclamarea prinţului Carol drept rege al 
României. 

Parlamentul este antrenat, astfel, în sustinerea cabinetelor naţio- 
nal-tărăniste, care dau un alt curs politicii interne si, pe unele planuri, 
şi celei externe. Schimbarea de esenţă constă în repoziţionarea statului 
român faţă de capitalul industrial şi financiar din străinătate în sensul 
renunţării la politica protecţionistă (promovată până atunci) şi creării 
unor facilităţi sporite penetrării grupurilor bancar-industriale străine 
pe piaţa românească. 

Pe alt plan şi în acelasi regim de urgentă, cele două „camere“ 

sunt chemate să aducă modificări în sistemul bancar-financiar, 
administrativ si instituţional fie pentru a crea surse suplimentare de 
finanţare pentru guvern, fie pentru întărirea poziţiilor național- 
ţărăniştilor în diverse structuri ale statului. 

În sfârsit, o altă dominantă legislativă a Parlamentului, în această 
perioadă, constă în validarea unor proiecte de legi, regulamente, etc. 
referitoare la probleme sociale (asistenţă, protectie, etc.), date fiind 
tensiunile sociale în ascensiune, ca efecte importante ale crizei 
economice. 

Dezbaterile în mass-media, în unele cercuri politice şi la nivelul 
unor segmente ale societăţii civile privind soluţia avansată de national- 
ţărănisti, statul țărănesc, ca posibil panaceu al rezolvării gravelor şi 
dificilelor probleme generate de criză se transferă si în Parlament. 
Reprezentanţi ai Partidului Ţărănesc (dr. N. Lupu), Partidului Social- 
Democrat s.a. consideră formula avansată de naţional-tărănisti drept 
iraţională deoarece: 

— „este lipsită de conţinut si mai ales de conţinutul istoric şi so- 

ciologic'“%%; 

— un stat țărănesc nu poate exista în sistemul economico-social 
burghez; 

— ignorarea sau plasarea industriei în plan secundar sunt echi- 
valente cu prăbuşirea economiei naţionale şi marginalizarea 
României în concertul statelor europene?” . 

Antrenarea Parlamentului în dezbateri doctrinare, este reflexul 
efortului concentrat al P.N.Ţ.-ului de a justifica noile orientări politice, 
economice, monetare, financiare si bancare şi, deopotrivă, măsurile 
de austeritate guvernamentale care creau nemultumiri în rândul popu- 
laţiei, erodându-i autoritatea si prestaţia politică. 

În spiritul viziunii P.N.Ț. asupra dezvoltării economico-sociale 
a ţării, dar si a imperativelor perioadei de recesiune, Parlamentul 
este în situaţia de a valida, atât înainte de 1930, cât şi după acest an, 
un pachet de legi prin care guvernul era abilitat să contracteze împru- 
muturi pe piaţa externă de capital, să solicite consultanţă unor experţi 

financiari străini pentru redresarea economico-financiară a României 
şi să acorde largi facilităţi investitorilor străini în economia naţională. 
Principalelor legi din 1929 (Legea pentru organizarea şi 
administrarea pe baze comerciale a întreprinderilor şi avuţiilor 
publice, din 16 martie şi Legea minelor, din 28 martie, prin care 
plasamentele de capital în România deveneau deosebit de atractive 
pentru investitorii din exterior) li se adaugă, în 1930 şi în următorii 
ani ai guvernărilor naţional-țărăniste, altele noi, precum: Legea 
pentru dezvoltarea şi perfecţionarea Serviciului Telefonic Român 
(concesionarea Serviciului Telefoanelor Societăţii International Tele- 
phone and Telegraph Corporation din New-York); Legea asupra 
energiei din 7 iulie 1930; Legea din 18 martie 1931, prin care statul 
român este autorizat să împrumute pe piaţa financiară străină un 
nou împrumut („împrumutul de dezvoltare“); Legea din 4 mai 1933 
(prin care se vota Acordul de colaborare tehnică consultativă cu 
Societatea Naţiunilor pentru redresarea economică şi financiară a 
tării, încheiat la Paris la 18 februarie 1933)%. 

Presiunea financiară, sărăcia resurselor bugetare, insuficienţa 
devizelor convertibile şi insolvabilitatea guvernelor naţional-ţărăniste 
în onorarea scadentelor la datoriile contractate în străinătate, crează 
senzaţia că Parlamentul este conexat strategiei executivului, ceea ce 
nu este departe de adevăr. Manifestarea opoziţiei îşi are însemnătatea 
ei, limitând aservirea totală a Parlamentului la jocul politic al cabine- 
telor formate de P.N.Ţ. 

Împrumuturile, ca şi Planul de la Geneva sunt sever criticate de 
către reprezentanţii opoziţiei atât la Cameră, cât şi la Senat. Împotriva 
proiectului de lege, prin care se stipulau condiţiile „colaborării“ cu 
experții financiari ai Societăţii Naţiunilor, votează deputaţii şi senatorii 
aparţinând P.N.L, P.N.L. (Gh. Brătianu), Partidului Ţărănesc, Parti- 
dului Ţărănesc-Radical, Partidului Naţional-A grar, Partidului Natio- 
nal-Democrat, Uniunii Agrare, Partidului Poporului si Partidului So- 
cial-Democrat. Exprimând punctul de vedere al P.S.D., deputatul L. 
Rădăceanu aprecia că: „Totdeauna consacrarea robiei este îmbrăcată 

în forma unui tratat, care să nu facă altceva decât să stabilească o 
colaborare, o «amicală» înțelegere, asupra rezolvării unor anumite 
probleme. 

Astfel, cercetând proiectul de lege privitor la ratificarea Acordului 
de la Geneva, refuzăm să dăm crezare textului verbal pe care-l găsim 
tipărit aici, refuzăm să dăm crezare anexelor şi căutăm tâlcul lor mai 
adânc. 

Nu întrebuinţăm cuvinte tari, fără ca pentru ele să avem o justifi- 
care suficientă. Dar credem că în această Cameră nu se va găsi nimeni 
care să tăgăduiască adevărul afirmațiilor noastre că acest Acord de la 
Geneva a pecetluit, în mod oficial, dependenţa economică a burgheziei 
noastre faţă de ordinele, concepţiile, interesele burgheziei internaţio- 
nalo? 

Unele proiecte de legi sau decrete guvernamentale trecute prin 
Parlament şi validate, cum sunt Legea contra cametei (din 2 aprilie 
1930), Legea pentru sporirea unora din taxele de consum (din 7 
iulie 1930), Legea pentru mentinerea sporului de 10% la contribuţiile 
directe (31 decembrie 1930), Legea pentru crearea Băncii Agriculturii 
Românesti (9 aprilie 1931), decretele de modificare a statutelor 
B.N.R. (din 9 aprilie 1931 si 8 octombrie 1932), Legea pentru 
completarea măsurilor excepţionale de ordin financiar (24 decembrie 
1932), sunt concepute ca instrumente pentru crearea unor venituri 
suplimentare la bugetul statului, diminuarea efectelor practicilor 
cămătăreşti şi înființării unor instituţii noi financiare, opozante 
capitalului financiar liberal“. 

Un proiect de lege, relativ controversat şi dezbătut cu interes de 
către parlamentari, este cel privitor la controlul averilor şi apărarea 
onoarei, potrivit căruia urma să se procedeze la un control strict al 
averii tuturor persoanelor care deținuseră funcţii publice după 15 au- 
gust 1914. Legea, corectă şi asteptată în acelaşi timp, ce este votată 
de către Parlament şi apoi promulgată la 18 octombrie 1932, se vrea 
să fie, deopotrivă, şi o tentativă de linistire a opiniei publice care co- 
menta nefavorabil „combinaţiile“ economico-financiare ale unor lideri 
naţional-ţărănigti“! . 

Unele dintre cele mai importante proiecte de legi care sunt aduse 
în discuţia „camerelor“ se referă la problema agrar-ţărănească, mai 
ales sub aspect economico-social şi financiar. Demersul parlamentar 
este centrat îndeosebi pe temperarea presiunii pe care o exercita 
țărănimea, ca urmare a datoriilor neonorate faţă de stat si proprietari. - 
Asanarea datoriilor agricole este concepută ca segment al asanării 
globale a pietii financiare, a consolidării băncilor şi lichidării datoriilor 
existente. 

Proiectul Legii pentru reglementarea datoriilor agricole si urbane 
(cunoscut şi sub denumirea de a 3-a lege a conversiunii) este votat de 
către Parlament la 14 aprilie 1933 şi intră în vigoare la scurtă vreme 
după promulgare. Legea înlocuieste conversiunea datoriilor printr-un 
moratoriu, în virtutea căruia se acordă un termen de graţie de 5 ani 
debitorilor agricoli care aveau mai puţin de 10 ha. si de 2 ani debitorilor 
care deţineau suprafeţe cuprinse între 10-15 ha. precum si unor 
categorii de proprietari urbani de imobile ce aveau un venit anual 
impozabil (cuprins între maximum 100.000 de lei si minimum 40.000 
de lei), dar diferențiat în raport de mărimea urbei (municipiu sau 
comună urbană)“?.. 

Parlamentul votează, de asemenea, şi alte proiecte de legi prin 
care se urmăreşte uşurarea sarcinilor fiscale ale ţărănimii prin crearea 
unor instituţii bancare, menite să acorde împrumuturi pe termen lung 
si în condiţii favorabile populaţiei rurale, reorganizarea sistemului 
cooperatist rural, înfiinţarea camerelor agricole, menite să armonizeze 
interesele diverselor categorii de proprietari rurali s.a. 

După votarea proiectului de lege pentru crearea Institutului de 
Credit Ipotecar (9 aprilie 1930), sunt adoptate alte proiecte care, pe 
de o parte, modifică politica instituţiilor de credit faţă de populaţia 
din mediul rural, iar pe de alta, statornicesc alte baze ale impozitării 
diverselor categorii de cetăţeni. 

Ca urmare a intrării în vigoare a proiectelor de legi votate de 
către Senat şi Adunarea Deputaţilor, este creat Institutul de Credit 
Ipotecar (9 aprilie 1930), populaţia satelor si comunelor este antrenată 

la amenajarea drumurilor (Legea pentru plantarea drumurilor publice, 
a păsunilor şi hotarelor lor — aprilie 1930), se stabilesc reguli, metode 
şi principii de ameliorare a terenurilor agricole degradate (iunie 1930), 
se trece la construirea unor silozuri si la înființarea camerelor de 
agricultură (iulie 1930), se constituie Societatea de Credit Ipotecar a 
României (18 martie 1931)%. 

Potrivit legii, camerele de agricultură erau instituţii publice cre- 
ate cu scopul de a reprezenta, ocroti şi sustine interesele economiei 
rurale şi de a contribui la sporirea producţiei agricole. Structura siste- 
mului, pe verticală, avea următoarea înfăţişare: comitetele agricole 
locale, camerele de agricultură judeţene, camerele de agricultură 
„regionale“ şi Uniunea Camerelor de Agricultură — toate instituţii ce 
funcționau în regim de autonomie. 

Împărtite pe circumscripţii, camerele de agricultură, potrivit legii 
electorale, desemnau un număr de senatori“. 

Societatea de Credit Ipotecar, creată în 1931 prin Legea Credi- 
tului Agricol Ipotecar, era chemată să contribuie la asanarea econo- 
mică şi financiară a agriculturii. Acordând credite în numerar, Socie- 
tatea venea în sprijinul micilor proprietari, mai ales a acelora împro- 
prietăriţi, prin acordarea de împrumuturi avantajoase, pe termen 
lung“. 

În acelaşi efort de ameliorare a situaţiei din sfera agrară, 
Parlamentul adoptă şi legile privind înfiinţarea Institutului Naţional 
de Export (aprilie 1930) si Oficiul Central al Exportului de Cereale 
(august 1930)*%, Legea asupra colonizării (7 iulie 1930), Legea 
pentru valorificarea produselor agricole (8 aprilie 1931), Legea 
pentru măsurarea, comasarea şi parcelarea pământului locuitorilor 
împroprietăriți în Basarabia (8 aprilie 1931), Legea pentru reducerea 
taxelor vamale la zahăr, ciment si unelte agricole (9 aprilie 1931), 
Legea pentru modificarea dispoziţiilor din legile pentru reformă 
agrară (2 noiembrie 1932), Legea pentru organizarea cooperaţiei 
(27 iunie 1933)”. 

Unele din proiectele de legi care se discută şi se votează de către 

Parlament în timpul guvernărilor naţional-ţărăniste reflectă şi 
preocuparea pentru atenuarea tensiunilor sociale, care au tendințe de 
accentuare ca urmare a crizei şi măsurilor de austeritate adoptate de 
executivele ce se succed la intervale scurte de timp. 

Proiectele care intră în dezbaterea celor două adunări şi care sunt 
validate în regim de urgenţă, în linii esenţiale, au în obiectiv: mărirea 
resurselor bugetare ale executivelor, temperarea resuscitărilor sociale, 
modernizarea sistemului asistenţei şi protecţiei sociale. În prima 
categorie se includ: sporirea unora din taxele de consum (prin legea 
din 7 iulie 1930), reducerea lefurilor salariaţilor publici (decembrie 
1930), menţinerea sporului de 10% la contribuţiile directe (31 
decembrie 1930), pensionarea funcţionarilor publici (9 aprilie 1931), 
completarea măsurilor excepţionale de ordin financiar (24 decembrie 
1932), diminuarea retribuţiilor funcţionarilor publici pe trimestrul I 
al anului 1933 (15 februarie 1933), menţinerea impozitelor pe salarii 
si tantieme ale funcţionarilor particulari (8 aprilie 1933), perceperea . 
şi urmărirea veniturilor publice (13 aprilie 1933)*%. 

În virtutea legii nr. 224 din 7 iulie 1930 se aduceau rectificări de 
prețuri la 39 de produse „coloniale“, între care unele, precum zahărul, 
uleiurile comestibile, peştele conservat în otet s.a. intrau în uzul curent 
al unei familii cu venituri modeste. Legea adoptată la 20 iulie 1929, la 
începutul guvernărilor național-ţărăniste, prin noua lege (nr. 272), din 
31 decembrie 1930, îsi prelungea efectul, inclusiv în anul 1931, în ce 
priveste „impozitul pe veniturile mobiliare şi pe salarii'“*% . 

Condiţiile de viață ale „tuturor salariaţilor publici de toate catego- 
riile din bugetul statului, precum şi lefurile plătite din bugetele caselor 
autonome si ale regiilor publice comerciale“ erau serios afectate de 
prevederile Legii nr. 271 din 31 decembrie 1930*. Noua grilă de 
salarizare prevedea reduceri, în raport de cuantumul salariului brut, 
pe grupe de salarii,după cum urmează: 


— până la 3.000 lei salariu brut nu se percepeau impozite mărite; 
— de la 3.001 la 4.000 lei se percepea un impozit suplimentar de 
minim 10%; 

— de la 4.001 la 5.000 lei se percepea un impozit suplimentar de 
minim 14%; 

— de la 5.001 la 10.000 lei se percepea un impozit suplimentar de 
minim 18%; 

— de la 10.001 la 15.000 lei se percepea un impozit suplimentar 
de minim 20%; 

— de la 15.001 la 20.000 lei se percepea un impozit suplimentar 
de minim 21%; 

— de la 20.001 la 30.000 lei se percepea un impozit suplimentar 
de minim 22%; 

— peste 30.000 lei se percepea un impozit suplimentar de minim 
23%. 

Iniţiativele legislative care vizează temperarea manifestărilor 
sociale, fiind majoritar ale guvernelor, trădează preocuparea pentru 
găsirea unor soluţii amiabile, de reconciliere a părților aflate în con- 
flict şi, în acelaşi timp, pentru stoparea prin forță a acelor conflicte 
sociale care amenințau să determine o generalizare a mişcărilor 
revendicative, imposibil de soluţionat, dată fiind penuria mijloacelor 
financiare ale statului (situaţie care se identifică şi în prezent). 

După Legea pentru reducerea unor impozite, votată la 21 
octombrie 1932, în următorul an, Parlamentul validează una din cele 
mai importante măsuri legislative în materie fiscală: Legea pentru 
unificarea contribuţiilor directe şi pentru înfiinţarea impozitului pe 
venitul global. Este o lege modernă şi necesară, având o importanţă 
considerabilă în direcţia creării unui cadru unitar întregii legislații 
privind impozitele pe veniturile realizate de cetățeni. Potrivit legii, 
se stabileau şapte categorii de impozite, în funcţie de natura venitu- 
rilor, pe criterii raţionale. Legea asigura protecţia veniturilor obţinute 
din salarii, din activităţile intelectuale, din producţia agrară şi, în 
acelaşi timp, ridica plafoanele de impozitare la capitalurile imo- 
biliare“! , y 

În aceeaşi tendință, se înscriu şi măsurile legislative privind 
înfiinţarea cadrului disponibil al funcţionarilor publici (4 mai 1933), 

care se aplica numai la funcţionarii stabili ai statului, regiilor comer- 
ciale şi autonome, caselor autonome, județelor si comunelor. Legea 
stipula că funcţionarii care intrau în cadrul disponibil îşi păstrau gradul 
(rangul în ierarhia funcţiilor specifice tipului de activitate) şi primeau 
50% din salariul gradului lor de încadrare“!? . 

Chiar de la începutul anului 1930, care marchează debutul dece- 
niului al 4-lea, Parlamentul adoptă primul proiect de lege cu caracter 
coercitiv: Legea pentru apărarea linistii şi creditului ţării, care pre- 
vedea pedepse privative de libertate pentru săvârşirea următoarelor 
infracţiuni: colportarea, prin viu grai sau prin scris, de zvonuri, ştiri 
false sau tendenţioase, etc. care produc „panică“ sau tulbură siguranța 
statului, ordinea publică sau liniştea cetățenilor (art. 1) şi divulgarea 
unor secrete de stat (art. 2)*5. 

Dispute serioase, care fac să crească „temperaturile“ din cele două 
camere, au loc cu prilejul dezbaterii proiectului de lege prin care 
guvernul era împuternicit să proclame şi să prelungească starea de 
asediu „la orice moment, pe termen de cel mult 6 luni“, parţial (zonal) 
sau pe întreg cuprinsul României“!*. Social-democraţii — şi nu numai 
ei — critică vehement proiectul de lege. „În final — releva în Camera 
Deputaţilor L. Rădăceanu —, scopul la care tinde acest proiect 
modificator al Legii Mârzescu este permanentizarea şi legalizarea stării 
de asediu pentru totdeauna““!5. 

La 12 mai 1933, legea este reconfirmată printr-un alt proiect votat 
de către Parlament“!€. 

Atenţia camerelor este reţinută şi de un important set de proiecte 
de legi care vizau modificări, completări, anulări sau noi abordări în 
perimetrul legislaţiei muncii, protecţiei şi asistenţei sociale. Debutul, 
cu acest tip de proiecte de legi, anterior anului 1930, care se înregis- 
trează în aprilie 1928, o dată cu aprobarea proiectului privind ocrotirea 
muncii minorilor şi femeilor, are o linie remarcabilă de continuitate 
în 1929 (Legea pentru ajutorarea celor lipsiţi de lucru — 2 martie; 
Legea asupra contractelor de muncă — 5 aprilie; Legea pentru stabilirea 
salariilor şi modificarea unor articole din legea pensiilor) pentru ca, 
apoi, să se regăsească semnificativ i în perioada următoare. 

Legea pentru proteguirea muncii indigene, adoptată la 3 aprilie 
1930, consolidează orientarea spre modernizarea legislaţiei muncii. 
Ea este urmată de măsuri legislative care vizează aşezarea pe noi baze 
a raporturilor dintre patronat şi muncitorime şi reglementarea 
conflictelor prin mediere (Legea pentru organizarea camerelor de 
muncă — 11 octombrie 1932), îmbunătăţirea instrumentelor de con- 
trol pentru asigurarea protecţiei muncii minorilor si femeilor 
(modificarea unor articole din Legea ocrotirii muncii minorilor şi 
femeilor — 11 octombrie 1932). 

Principiile care stau la baza legii camerelor de muncă sunt 
acceptate de unii parlamentari si de mass-media, iar de alţi deputaţi si 
senatori, specialisti în materie de legislaţia muncii şi ziaristi, sunt 
contestate. 

Potrivit prof D. R. loaniţescu, camera de muncă constituie o 
tribună de la care se afirmă şi se fixează revendicările maselor munci- 
toreşti: „Camera de muncă este, pur şi simplu, un organ de apărare şi 
de reprezentare a intereselor muncii, iar nu un organ de rezolvare a 
tuturor intereselor producţiunii“. Contrar părerii lui D. R. loaniţescu, 
care este autorul legii, prof. G. Taşcă consideră că: „Împărţirea profe- 
siei în două grupe — prăpăstios divizate, patroni şi salariaţi — a abătut 
sindicatul şi, mai târziu, camerele de muncă de la adevărata lor misiune. 
În locul organizării profesiei, avem lupta de clase“. 

Noua jurisdicție a muncii (Legea din 15 februarie 1933) are în 
obiectiv unificarea şi crearea unui cadru general de manifestare unitară 
a numeroaselor legi care reglementau sectorial diverse aspecte (ocro- 
tirea muncii minorilor şi femeilor — Legea din 1928; contractele de 
muncă — Legea din 1929; protecţia muncii indigene — Legea din 1930; 
plata lucrului efectuat — Legea din 1931; camerele de muncă — Legea 
din 1932). Acest cadru este si mai bine precizat si configurat prin 
adoptarea Legii pentru unificarea asigurărilor sociale, la 8 aprilie 1933. 
Legea introduce principiul mutualităţii unice, riscurile nu mai sunt 
considerate ca părți (fragmente), ci sunt tratate global, acoperite fiind 
de o contribuţie unică. Asiguraţii sunt împărțiți pe clase de cotizanti, 

contribuţiile fiind repartizate, în mod egal, între patronat şi muncă. În 
virtutea legii, sunt create organizaţii locale (regionale) cvasiautonome, 
având consilii separate, care funcţionează în acest regim“! . 

În sirul legilor cu aspect social se înscrie şi desfiinţarea breslelor 
din Transilvania (10 iulie 1933)". 

Opera legislativă a Parlamentului în perioadele 1930 — 1 aprilie 
1931 si 30 iulie 1932 — 18 noiembrie 1933 include şi alte domenii 
importante precum: industria, armata, învăţământul, sistemul 
medico-sanitar, administraţia centrală şi locală. Întregul efort 
legislativ al Parlamentului, inclusiv în domeniile menţionate, 
secondează demersul executivelor naţional-ţărăniste în direcţia 
reformării societăţii româneşti potrivit propriilor orientări politico- 
economice, sociale, etc. 

Procesul de reorganizare a industriei începe în martie 1929 o 
dată cu promulgarea Legii minelor. El se continuă în acelaşi an cu noi 
reglementări juridice importante precum şi în perioada imediat 
următoare. Printre cele mai semnificative se înscriu: modalităţile de 
administrare şi exploatare a monopolurilor (2 iulie 1930), fixarea 
criteriilor de distribuţie şi exploatare a resurselor energetice (7 iulie 
1930), elaborarea unui program de dezvoltare economică şi financiară 
a României (18 martie 1931)*%. 

Deschiderile spre colaborarea cu finanta străină sunt apreciate 
pozitiv de cercurile politice si financiare occidentale. De la sfârşitul 
anului 1932, însă, încep să se semnaleze unele tensiuni, date fiind 
condiţiile nefavorabile impuse României de către cercuri financiare 
străine. Ele se accentuează în cursul anului 1933, când Parlamentul 
votează unele legi care anunţă, cel puţin în „zonele“ industrială, 
financiară şi de comerţ exterior, o modificare de optică a executivului. 
Un semnal în acest sens îl dă Legea pentru prelungirea legii încurajării 
industriei naţionale din 24 aprilie 1933 (efectele legii se prelungeau 
până la 1 aprilie 1934). Anterior acesteia, dar în conexiune cu încu- 
rajarea industriei naţionale, „camerele“ amendaseră favorabil proiectul 


274 


legii vămilor (13 aprilie), menit să protejeze industria naţională, prin 
stabilirea unor tarife ridicate pentru produsele provenind din statele 
care aplicau un regim discriminatoriu produselor românesti”! . 

O restructurare de fond se produce la nivelul Armatei (în paralel 
cu reorganizarea Jandarmeriei şi Poliţiei începută în 1929). Legea 
(adoptată de către Parlament la 30 aprilie 1930) are un caracter mo- 
dern atât prin principiile care stau la baza ei, cât si prin modul de 
concepere a atribuţiilor ce reveneau diverselor nivele de comandament, 
ponderii ridicate pe care trebuiau să o deţină aeronautica şi marina în 
ansamblul forțelor armate. 

Legea stabileste categoriile de efective ale Armatei (active, de 
rezervă si miliţie), durata evidenţei serviciului militar (de la 29 de ani 
la 50 de ani împliniţi), durata serviciului militar (3 ani pentru toate 
armele, cu excepţia marinei, grănicerilor i jandarmilor care efectuau 
un stagiu militar de 2 ani), efectivele anuale ale Armatei (700.000 de 
ofiţeri şi soldaţi în termen) şi rezervele ei (15 contingente, cu 
aproximativ 2 milioane de oameni), efectivele milițiilor (cca. 1 milion 
de persoane). Legea stipula, de asemenea, structura conducerii Armatei 
în timp de pace şi în timp de război, structura marilor şi micilor unităţi 
militare (pe timp de pace şi de război) si obligativitatea pregătirii 
premilitare pentru toţi tinerii între 18-20 de anit? . 

În completarea legii sau în conexiune cu aceasta, Parlamentul 
validează un număr însemnat de proiecte de legi, regulamente etc. 
Fiecare dintre acestea, chiar dacă unele au relevanță sectorială, contri- 
buie la reorganizarea şi modernizarea Armatei într-o viziune unitară. 
În 1930, rețin atenţia: modificarea unor articole din Legea înaintării 
în grad (26 iunie} şi Legea recrutării (7 iulie). Pentru următorul an, se 
interzice prin lege „„stirbirea stocului de război“ (23 iulie) şi se stabileşte 
„codul“ navigabilităţii aeronavelor (23 iulie). Anul 1932 este mai 
semnificativ prin importanţa proiectelor votate: organizarea generală 
a Armatei (9 mai); stabilirea efectivelor şi a cadrelor (9 mai); reorgani- 
zarea aeronauticii si înfiinţarea Subsecretariatului de Stat al Aerului 

(5 iunie); răscumpărarea imobilelor destinate Armatei (6 august) şi 
testarea aptitudinilor fizice pentru satisfacerea serviciului militar (9 
septembrie). Adunarea Deputatilor şi Senatul, în cursul anului 1933, 
procedează la modificarea Legii privind reangajaţii în Armată (1 
ianuarie) si la adoptarea regulamentelor la legile privind apărarea 
pasivă în cazul atacurilor aeriene (23 martie) şi administrarea moșiilor 
aparținând ostirii (30 noiembrie)" . 

Dacă în perspectiva măsurilor legislative care vizau Armata, 
Parlamentul are în 1933 o contribuţie modestă, comparativ cu anul 
anterior, atenţia sa este reţinută, însă, în mod deosebit de scandalul 
provocat de contractul dintre Ministerul Apărării Naţionale şi Uzinele 
Skoda din Cehoslovacia“. 

Spectrul legislativ al acestei perioade, evident în relatie cu 
activitatea parlamentară, cuprinde şi sfera învăţământului, în care 
se includ câteva contribuţii precum: votarea Regulamentului pentru 
organizarea învăţământului agricol particular, la 5 septembrie 1930 
şi, la scurtă vreme, a Regulamentului pentru organizarea Senatului 
învățământului cu profil agricol (1 decembrie); adoptarea Legii pentru 
acordarea autonomiei universitare Academiei Comerciale din Bucu- 
reşti (17 martie 1931) precum şi a Legii pentru organizarea Institutului 
şi a staţiunilor agronomice (21 mai 1932). 

Îmbunătăţiri sub raport legislativ se aduc si sistemului medico- 
sanitar (Legea sanitară şi de ocrotire — 27 aprilie 1933), administraţiei 
publice, organizării justiţiei s.a. 


Parlamentul are, în afara celor expuse, o contribuţie şi pe alte 
planuri la opera legislativă din timpul guvernărilor naţional-tărăniste. 
Într-un sens, se poate afirma că aceasta este cosubstanţială. În primul 
rând, pentru că principalele acte de politică externă sunt aprobate si 
de către Pariament. Este foarte adevărat că proiectele de legi care 
vizează aceste aspecte nu se discută, ci doar se votează, cele două 
adunări având, astfel, un roi, am putea spune, tehnic. Chiar şi aşa, 
faptul că 80 acte de politică externă intră spre votare în Parlament şi 

este suficient pentru a releva nu numai consumul de timp pe care 
l-au solicitat, ci şi faptul că instituţia parlamentară reprezintă un garant 
indispensabil în abordarea unor aspecte concrete ale relaţiilor bilaterale 
sau multilaterale ale statului român. 

Parlamentul are, deci, pe agenda de lucru şi 80 de proiecte vizând 
diverse aspecte ale legăturilor internaţionale ale României, astfel 
„catalogate“: 1 proces-verbal, 1 act adiţional, 1 contract-tehnic, 1 con- 
tract financiar, 3 protocoale, 16 aranjamente comerciale, financiare 
etc., 16 convenţii bilaterale si multilaterale, 36 convenţii si 5 tratate. 
Între documentele validate se înscriu: Protocolul comercial provizoriu 
încheiat între România si Germania (18 iunie 1930), Convenţia de 
comerţ şi de navigaţie între România si Norvegia (21 iunie 1930), 
Tratatul de comerţ şi de navigaţie încheiat între România şi 
Cehoslovacia (27 iunie 1930), Tratat de reglementare judiciară, de 
arbitraj si de conciliaţiune între România şi Belgia (8 iulie 1930), 
Tratat de comerţ si navigaţiune între România si Marea Britanie (6 
august 1930), Acord comercial provizoriu între România si Uniunea 
Economică Belgia-Luxemburg (28 august 1930), Acord comercial 
încheiat de România cu Japonia prin schimb de scrisori (22 octombrie 
1930), Tratat de garanţie între România şi Polonia (15 ianuarie 1931), 
Aranjament comercial încheiat de România cu Lituania (28 martie 
1931), Tratat de comerţ şi de navigaţie încheiat între România şi Islanda 
(8 mai 1931), Acord privitor la interpretarea art. IX din Concordatul 
de la 10 mai 1927 între Sfântul Scaun si guvernul Român (30 mai 
1932), Acordul între Comisia Internaţională a Dunării, România şi 
Iugoslavia, referitor la constituirea serviciilor speciale de la „Porţile 
de Fier“ (28 iunie 1932), Acord de clearing între România şi Elveţia 
(12 ianuarie 1933), Acord cu Societatea Naţiunilor instituind o 
colaborare tehnică consultativă cu România (28 ianuarie 1933), 
Convenţie sanitară veterinară încheiată de România şi Iugoslavia (10 
martie 1933), Acord între România şi Ungaria pentru reglementarea 
plăţilor (31 martie 1933)%5. 

În al doilea rând, activitatea menţionată este cosubstanţială pentru 

că, efortul lucrativ al Parlamentului este, astfel, considerabil mai 
mare, cu toate că majoritatea proiectelor de legi care sunt votate (în 
afară, evident, de cele referitoare la politica externă), nu au aceeaşi 
importanţă, cu unele excepţii, ca cele încadrate în prima grupă 
valorică. Imaginea de ansamblu a acestui efort „auxiliar“, dar necesar 
si important, se exprimă prin câteva cifre, care sunt, totuşi, 
revelatoare“ : 


Anii legislativi Legi Regulamente Total 
1930 10 11 21 
1931 8 2 10 
1932 19 9 28 
1933 16 15 31 

Total 53 37 90 


Multe dintre aceste proiecte de legi privesc modificarea unor 
articole din legi anterioare sau prelungesc valabilitatea altora. Unele, 
cum sunt, de exemplu: Legea asupra portofoliului de efecte (26 iunie 
1930), Legea pentru organizarea şi funcționarea Ministerului Instruc- 
tiunii Publice şi a Cultelor (1 iulie 1930), Legea pentru funcționarea 
întreprinderilor private de asigurări (7 iulie 1930, modificată succesiv 
la 9 aprilie 1931, 18 noiembrie 1931 şi 12 mai 1932), Legea Regiei 
Monopolului de Gaz Metan (19 august 1930), Legea pentru organi- 
zarea asigurărilor facultative ale salariatilor agricoli (18 octombrie 
1932), Legea pentru modificarea tutoror legilor reformei agrare (21 
noiembrie 1932), Legea pentru instanţe jurisdictionale (20 aprilie 
1933), etc., prin reglementările parțiale sau generale, pot fi 
categorisite drept contribuții importante la opera legislativă a 
Parlamentului român. 

Insistența asupra pachetului de proiecte care au fost prezentate 
celor două „camere“ în sesiunile din anii 1930-1933 (minus cele din 
vremea guvernării lorga-Argetoianu) se vrea ca să ofere o imagine 

cât mai completă şi mai aproape de adevăr a acestei perioade legisla- 
tive atât de controversate în epocă, cât mai ales ulterior, în perioada 
dictaturii comuniste. Imaginile care ni s-au oferit în trecut, au fost 
dintre cele mai sumbre, exceptând unele lucrări care privesc realist 
fenomenul legislativ naţional-ţărănist, atât cât se putea în regimul 
ceauşist. Imaginile evocate au fost serios amendate în studii şi vol- 
ume tipărite după 1989, care se constituie într-o serioasă optiune inter- 
pretativă. Cele prezentate se vor a fi argumente suplimentare la un 
efort benefic de restaurare a adevărului. 

În genere, dincolo de limitele oricărei legi scrise, proiectele adop- 
tate de Cameră şi de Senat în acest interval de timp se constituie în 
contribuţii importante şi de substanţă la opera legislativă din perioada 
interbelică, care denotă: 


* preocupare pentru crearea unui cadru legislativ coerent, unitar 
şi modern; 

e interes pentru problematica socială; 

e deschidere şi spre categorii socio-profesionale defavorizate; 


e continuitate şi consecvență în problemele de fond ale 
societăţii românesti (apărare, sănătate, asistenţă şi protectie 
socială). 


Ineditul legislaţiei promovate de Parlament în intervalul 1930 
(iunie) — 1931 (aprilie) si 1932 (iulie) — 1933 (noiembrie), dincolo de 
aspecte esenţiale de continuitate în materie de legi, constă în impri- 
marea unei inconfundabile orientări doctrinare, promovată de P.N.Ţ., 
ale cărei elemente esenţiale se traduc în „statul țărănesc“ şi „politica 
porţilor deschise“. 

Cum spuneam, dincolo de aprecieri pozitive, s-au configurat sufi- 
ciente elemente de contestare atât a „calităţii“ guvernărilor național- 
țărăniste, cât si a Parlamentului, cele referitoare la legislativ, însă, 
într-o măsură substanţial diminuată. Câteva poziţii în acest sens (numai 
din epocă) au elemente interesante de analiză. Astfel, Ion Pangal sesiza 
incoerenţele guvernărilor datorate inexistenţei respectului autorităţii, 

dispoziţiilor contradictorii si şovăielnice ale guvernelor, care, într-un 
fel ating prestigiul Parlamentului si îi influenţează activitatea“? . 
„Asadar... — constata publicistul S. Grozia pe marginea sesiunii parla- 
mentare din 15 noiembrie 1930 — 1 aprilie 1931 — legi nestudiate şi 
nediscutate de cei prezenţi, dar votate şi de cei absenţi; o acalmie 
legislativă monotonă şi persistentă, ucigătoare a oricărui cuvânt — iată 
atributele de derâdere ale parlamentarismului român, obez prin numă- 
rul reprezentanţilor săi, inutil prin inerția lui şi destul de costisitor 
pentru punga bietului contribuabil“? , 

Legea contra cametei este revendicată de către dr. N. Lupu care 
susţine, în Parlament, că: „Încă de acum un an si jumătate am cerut 
Camerei să voteze un proiect în acest sens", dar formulează critici 
la adresa altor legi: „teoria i-a determinat (pe naţional-ţărănisti — n.n.) 
să vină cu legea administrativă, care încarcă bugetul ţării cu câteva 
miliarde lei anual si tot teoria le-a impus politica regiilor autonome, 
care încarcă bugetul cu alte zeci de miliarde“. 

Aproape de finalul sesiunii parlamentare, care se încheie la 13 
aprilie 1933, deputatul social-democrat Lotar Rădăceanu aduce critici 
atât guvernării Maniu, în ansamblu, cât si modului în care puterea a 
înţeles să se raporteze la Parlament: „În loc să luptaţi pentru un regim 
constituţional şi democratic real, bazat pe voinţa maselor populare şi 
pe Parlament, ca expresie a acestei voinţi, în loc să creaţi un guvern 
neutrai, care să prezideze alegerile şi să dea posibilitatea pentru 
constituirea unui guvern de jos în sus, dvs., aţi venit la putere pe UŞA 
DIN DOS şi aţi făcut alegerile sub un guvern de partid. V-aţi folosit 
de prima electorală fascistă, care falsifică voinţa maselor electorale si 
aveţi, astfel, majorităţi mari, care nu reprezintă totuşi 40% din voturi, 
deci o minoritate. Cu cele aproximativ 9000 de voturi de peste 40% 
aţi luat nu mai putin decât 190 de mandate, cu 130 mai mult decât vi 
s-ar fi cuvenit, în cazul unei reprezentări juste, proporţionale, a 
voturilor exprimate“! . 

La nivelul unor lideri social-democraţi de rang mediu, legislaţia 
socială votată de Parlament era receptată pozitiv, inclusiv sub aspectul 

reţinerii unor amendamente propuse de sindicate (în special la Legea 
de unificare a asigurărilor sociale din aprilie 1933). „Mulțumită faptului 
că Partidul Social-Democrat avea reprezentanţi în Parlament — declara 
Petru Mihăilă, unul din liderii Sindicatului Uniunii Muncitorilor din 
Industria Minieră din România —, s-a reusit, atunci, ca la proiectul de 
lege să se voteze o serie de amendamente în comisiuni şi la discuţia 
generală, favorabile muncitorilor“®? . 

În sfârsit, fără a avea pretenţia că am configurat chiar segmentjal 
spectrul deosebit de larg al aprecierilor vizând activitatea legislativă a 
Parlamentului în această perioadă, încheiem tot într-o notă critică 
poziţiile exprimate în epocă, încercând să dăm contur proporţiei dintre 
contestări şi atitudini pozitive. Cotidianul de mare tiraj si de remarca- 
bilă audienţă publică — „Universul“ — consemna: „Comportarea 
Parlamentului si guvernului naţional-ţărănist cu ocazia dezbaterilor 
din ultima vreme a întrecut orice margini. Venindu-se cu o lege capitală, 
în ajun de închiderea corpurilor legiuitoare, fără ca în prealabil să i se 
fi dat o formă definitivă, am asistat la tristul si lamentabilul spectacol 
din noaptea trecută, necunoscut în analele noastre parlamentare şi cu 
siguranță nici în viața popoarelor dintre cele mai înapoiate. Fiecare 
interesat propunea câte un amendament, şi culmea îndrăsnelii, anumiţi 
oameni îşi treceau în întunericul noptii legi cari le-ar fi fost ruşine să 
le treacă la lumina zilei. Dacă guvernul actual ar fi făcut pentru ţară 
tot binele ce tara îl aştepta de la el, si de partea răului, n-ar atârna 
decât patronarea desfrâului din noaptea de pomină, apoi ar fi fost 
suficient, ca să fie pe drept considerat cel mai incapabil guvern pe 
care l-a avut ţara aceasta de la fundarea ei până-n prezent. Alaltăeri 
noapte, Camera şi Senatul se transformaseră într-o tarabă, pe care nu 
tronau nici demnitatea, nici interesele ţării. Datoria capitală a guver- 
nului de mâine, oricare ar fi el, e să considere ca nulă legiferarea din 
noaptea de pomină, 11-12 aprilie. Prea a fost pălmuit obrazul ţării. 
Prea ne batem joc de institutiuni fundamentale, prea le scădem la 
nivelul imoralității si laşităţii. Conducătorilor popoarelor, li se plăteşte 
prin moneda istoriei nepărtinitoare. Nu s-a descoperit încă moneda 

pentru plata îndrăsnelilor şi fărdelegilor din ultima vreme. Să sperăm, 
însă, că guvernul de mâine va bate această monedă a demnităţii 
naționale“ , 


Instalarea guvernului N. Iorga părea să aducă un reviriment în 
viaţa parlamentară din România. Faptul că premierul era dispus să 
guverneze cu „adunările“ anterioare, relevă o poziţie care face notă 
distinctă în raport cu practica politică românească din perioada 
interbelică. 

Dorinţa savantului nu se împlineste; sunt organizate alegeri 
parlamentare şi constituite noi „camere“. În cele două sesiuni (15 iunie 
— 14 iulie 1931 şi 15 noiembrie 1931 — 20 aprilie 1932), Parlamentul 
votează următoarele proiecte de legi**: 


|; 


Nu A U N 


Lege pentru modificarea articolelor 21 şi 22 din Legea 
învăţământului secundar, privitoare la examenul de bacalaureat 
(29 iunie); 


. Regulamentul Şcolii de Arhivistică si Paleografie (10 iulie); 
. Lege pentru modificarea Legii administraţiei locale (15 iulie)* ; 
„Lege pentru organizarea muncii în porturi (17 iulie)*; 

„Lege pentru autonomia universitară (17 iulie)*; 


„ Lege pentru modificarea unor dispoziţiuni din Legea din 1 


iulie 1930, pentru organizarea şi funcţionarea Ministerului 
Instrucțiunii Publice şi al Cultelor (21 iulie)*; 


. Lege pentru trecerea Direcţiei Educaţiei Poporului de la 


Ministerul Muncii, Sănătăţii şi Ocrotirilor Sociale la Ministerul 
Instrucțiunii, al Cultelor şi Artelor şi pentru înfiinţarea Direcţiei 
Generale a Teatrelor şi Operelor (22 iulie)*; 


* Toate legile marcate cu asterisc, sunt iniţiate de guvern în perioada dintre cele două 
sesiuni parlamentare şi votate ulterior de cele două adunări. 

8. Lege pentru modificarea unor articole din Legea pentru 
învăţământul secundar din 15 mai 1928 si pentru adăugarea 
unor articole noui la această lege (22 iulie)*; 


9. Lege pentru modificarea unor articole din Legea pentru 
valorificarea produselor agricole (22 iulie)*; 


10. Regulament pentru navigabilitatea aeronavelor (23 iulie)*; 
11. Lege pentru modificarea Legii pentru administrarea 
pescăriilor şi regiunilor inundabile — P.A.R.I.D. (25 iulie)*; 
12. Lege pentru întrebuinţarea fondului de rulment (5 august)*; 
13. Lege pentru modificarea unor articole din Legea asigurărilor 

sociale (10 august)”; 

14. Regulament pentru aplicarea Legii din 1931 pentru modifica- 
rea unor articole din Legea pentru valorificarea produselor 
agricole (5 septembrie)*; 

15. Lege pentru Casa Centrală a Asigurărilor Sociale (7 octom- 
brie)”; 

16. Regulament pentru administrarea intensivă a fermelor Şcolii 
de Agricultură (4 decembrie); 

17. Lege pentru suspendarea executărilor agricole (18 decem- 
brie); 

18. Lege pentru modificarea unor articole din Legea pentru 
unificarea contribuţiilor directe si pentru înființarea impozitului 
global pe venit (25 decembrie); 

19. Lege asupra impozitului pe salariile funcţionarilor particulari 
şi pe tantieme (28 decembrie); 

20. Lege pentru desfiinţarea şi transformarea unor scoli (28 
decembrie); 

21. Lege asupra salariilor funcționarilor publici (28 decembrie); 

22. Lege pentru reducerea lefurilor salariaţilor publici (31 
decembrie) — toate din 1931; 

23. Lege pentru modificarea taxelor de consumaţiune asupra pro- 
duselor petrolifere şi abrogarea legii pentru încurajarea între- 
prinderilor producătoare de ţiţei (1 ianuarie); 

24. Lege pentru desfiintarea Conservatorului de Muzică şi Artă 
Dramatică din Cernăuţi şi a Şcoalei de Arte Frumoase din Cluj 
(5 ianuarie); 

25. Lege pentru modificarea unor dispoziţiuni din Legea pentru 
organizarea şi funcţionarea Ministerului Instrucțiunii, al 
Cultelor şi Artelor (26 ianuarie); 


26. Regulament pentru exploatarea magaziilor şi taxelor portului 
Constanţa (15 februarie); 

27. Lege pentru completarea articolului 19 din Legea pentru pro- 
tectia proprietăţii literare şi artistice (17 februarie); 

28. Lege pentru modificarea tarifului vamal la articolul 449 (29 
februarie); 


29. Lege pentru modificarea articolelor 115 si 142 din Legea 
invățământului primar din 26 iulie 1924 (10 martie); 


30. Lege pentru modificarea unor articole din Legea pentru 
unificarea contribuţiilor directe si înființarea impozitului pe 
venitul global (10 martie); 


31. Lege pentru modificarea articolului din Legea pentru 
autorizarea alergărilor de cai şi a pariurilor (12 martie); 

32. Lege privitoare la asociaţiunile pentru amelioraţiuni (23 
martie); 

33. Lege pentru Comitetul Local Agricol. Alegerea şi funcționarea 
(23 martie); 


34. Lege pentru modificarea articolului din Legea regiilor 
autonome (23 martie); 


35. Lege relativ la asociaţii pentru ameliorațiuni (23 martie); 


36. Lege privitoare la plata orelor suplimentare în învăţământul 
secundar de toate categoriile (24 martie); 

37. Lege pentru schimbarea anului financiar (începutul) 
(1 aprilie); 

38. Lege pentru modificarea articolului din Legea Arhivelor 
Statului (5 aprilie); 

39. Lege pentru modificarea articolului 34 din Legea pentru 
înfiintarea unui registru al comerțului (9 aprilie); 

40. Lege pentru asanarea datoriilor agricole (19 aprilie); 

41. Lege pentru reglementarea exportului de ţiţei (20 aprilie)"; 

42. Lege pentru organizarea învățământului universitar (22 
aprilie); 

43. Lege pentru organizarea Consiliului Economiei Naţionale 
(26 aprilie)” — toate în 1932. 


Din 43 de legi votate de către Parlament (din care 5 sunt regu- 
lamente), cele subliniate se includ în categora actelor legislative 
importar“e sau relativ importante. 

Legea pentru suspendarea executărilor silite este una dintre 
acestea. În esenţă, legea suspenda, până la 15 februarie 1932, „toate 
actele de urmărire şi executare îndreptate împotriva bunurilor rurale“ 
mobile si imobile“, termen care a fost prelungit succesiv până la 1 
mai 1932. De semnalat este faptul că împotriva legii au votat doar 
reprezentanţii grupării conduse de Grigore Filipescu (Liga Vlad Ţepeş 
care, din martie 1932, ia denumirea de Partidul Conservator). 

Ca si precedentul Parlament, care se lansase în tentativa găsirii 
anor soluții la grava situație generată de datoriile ţărăneşti, legislativul, 
zare a susținut programul guvernului N. Iorga, pe lângă legea amintită, 
votează si Legea asanării datoriilor agricole (19 aprilie 1932). Potrivit 
articolului 1 al Legii, se declarau asanabile datoriile agricultorilor către 
orice creditor particular, bănci sau instituţii de credit. Datoriile erau 
asante prin trei mijloace: 1. conversiunea de drept a datoriilor agri- 
cole, care se aplica la proprietăţi mai mici de 10 ha (20 iugăre) şi 
prevedea reducerea lor cu 50%; restul de 50% se reeşalona, urmând 
să fie achitată în decurs de 30 de ani, cu o dobândă anuală de 4% 

(articolul 3). 2. Reducerea dobânzilor acumulate (sau asanare judi- 
ciară), care se aplica proprietarilor agricoli ce deţineau suprafeţe mai 
mari de 10 ha (20 iugăre). În cazul acestora, asanarea datoriilor se 
realiza prin aplicarea unei reduceri care varia între 10 si 50%, după 
vechimea creanţei. Reducerea devenea efectivă numai după pronun- 
tarea unei instante judecătoreşti. 3. Amânarea executărilor, prin 
hotărâre judecătorească, ce se aplica debitorilor rurali care nu voiau 
sau nu puteau să se încadreze la 1 şi 2. În acest caz, prin hotărâre 
judecătorească se amâna executarea silită, prin angajamentul 
solicitantului în fata instanţei că, în decurs de 3 ani, îşi va lichida 
datoria“. 

Presiunea financiară şi reducerea surselor de finanţare constrâng 
guvernul lorga-Argetoianu să solicite sprijinul Parlamentului în 
votarea, în regim de urgentă, a proiectelor de legi privind reducerea 
salariilor salariaților publici şi particulari (Cf. Tabelul cu legi la poziţiile 
17, 19, 21 şi 22). Efectele aplicării lor se cunosc. Din aceleaşi raţiuni, 
Parlamentul consimte la votarea unor proiecte care vizau reducerea 
numărului scolilor, desfiinţarea unor instituţii de cultură şi artă 
(poziţiile 20, 24). 

Dată fiind componenţa cabinetului N. Iorga — în cadrul căruia se 
găseau personalităţi proeminente ale ştiinţei şi culturii române (Gh. 
lonescu-Sisesti, C Hamangiu, dr. I. Cantacuzino, dr. I. Haţieganu, M. 
Manoilescu, Ştefan Metes, Dimitie Gusti, Rudolf Brandsch, s. a.)— o 
direcţie esenţială a operei legislative iniţiată şi aplicată, implicit cu 
sprijinul Parlamentului, în această perioadă, o constituie reformarea 
sistemului instituţional al învăţământului, ştiinţei şi culturii. 

Pe primul plan se situează reformarea învăţământului de toate 
gradele (Cf. poziţiile 1, 8, 29), concomitent cu reorganizarea 
Ministerului Instrucțiunii Publice si al Cultelor (6, 7 şi 25). Programul 
de reformă este susţinut de prof. D. Gusti, un reformator social mo- 
dern, care accentuează latura practică a pregătirii didactice. Un câstig 
major pentru viaţa universitară îl reprezintă reconfirmarea şi extinderea 
autonomiei universitare (poziţia 5 din Tabel). 

Pentru învăţământul istoric, prezenta în fruntea cabinetului a prof. 
N. lorga, înseamnă şi crearea Şcolii de Arhivistică si Paleografie; 
pentru cel agricol, prezenţa prof. Gh. lonescu-Sisesti, înseamnă 
modernizarea Şcolii de Agricultură. La sugestia şi având concursul 
prof. Gr. Antipa, Parlamentul votează modificarea Legii pentru admi- 
nistrarea pescăriilor si regiunilor inundabile (P.A.R.1.D.), concepând, 
în sens modern, nu numai reformarea sistemului de organizare, dar şi 
de creare a condiţiilor pentru valorificarea superioară a unei surse de 
hrană deosebit de importantă pentru populatie. 

După cum se observă şi din tabel, majoritatea proiectelor de legi 
care se află în dezbaterea celor două adunări se referă la modificarea 
unor articole din legi anterioare sau la suprimarea altora şi înlocuirea 
lor cu articole noi. În afara proiectelor menţionate (43), Parlamentul 
îşi dă avizul favorabil asupra Convenţiei de comerţ şi de navigaţie 
încheiată de România cu Grecia (votată de Adunarea Deputatilor la 
16 martie, iar de Senat la 28 martie, care intră în vigoare definitiv la 
18 iunie 1932); Convenţiei de stabilire încheiată de România cu Grecia 
(votată la aceleaşi date de către cele două ramuri ale Parlamentului 
român); Protocolului relativ la bisericile şi scolile grecesti din România 
(votat la aceleaşi date, dar intrat în vigoare la 14 aprilie 1932); Proto- 
colului privitor la suspendarea, între 1 iulie 1931 si 30 iunie 1932, a 
obligaţiilor financiare rezultând pentru România din Convenţia pentru 
consolidarea datoriilor de război către Marea Britanie (validat de Senat 
la 11 februarie şi de Adunarea Deputaţilor la 4 martie 1932, intrat în 
vigoare provizoriu la 1 iulie 1931 cu titlu retroactiv), Convenţiei de 
comert, stabilire şi navigaţie încheiată între România cu Ungaria 
(votată de Senat la 11 februarie şi de Adunarea Deputaţilor la 9 martie 
1932, în vigoare de la 2 aprilie 1932) si altor patru aranjamente şi 
acorduri; Protocolului adiţional la Tratatul de Comerţ si de Navigaţie 
între România şi Italia, din 25 februarie 1930 (aprobat de Senat la 11 
februarie şi de Adunarea Deputaţilor la 9 martie 1932); Convenţiei de 
stabilire, de comerţ şi de navigaţie între România şi Suedia (votată de 
Senat la 13 februarie şi de Adunarea Deputaţilor la 4 martie 1932, 

publicată în „Monitorul Oficial“ la 23 martie 1932); Schimbului de 
note între România şi Islanda pentru modificarea articolului 4, alineatul 
2 al Tratatului de Comerţ si Navigaţie semnat la Bucuresti, la 8 mai 
1931 (la Senat este votat la 13 februarie, iar la Cameră la 9 martie 
1932; în „Monitorul Oficial“ publicat la 2 aprilie 1932); Convenţiei 
generale între România şi Iugoslavia, privitoare la regimul apelor (la 
Cameră este votată la 1 aprilie, la Senat la 13 aprilie 1932; instrumetele 
de ratificare se schimbă la 14 octombrie acelaşi an) si altor 3 acorduri 
şi a unei convenţii; Acordului adițional la Convenţia de comerţ şi 
navigaţie, din 27 august 1930, între România si Franta (votat de Senat 
la 15 aprilie si de Cameră la 16 aprilie 1932; intră în vigoare la 5 iunie 
1932); Convenţiei suplimentare la Convenţia din 10 decembrie 1928, 
dintre statul român şi Societatea Anonimă a Căilor Ferate Lemberg- 
Cernăuţi-laşi (votată de Adunarea Deputaţilor la 18 aprilie şi de Senat 
la 19 aprilie 1932; publicată în „Monitorul Oficial“ la 29 aprilie 1932); 
Convenţiei între statul român si mai multe societăţi ungare pentru 
stingerea procesului intentat în contra statului român în faţa Tribu- 
nalului Arbitral Mixt Româno-Ungar (votată de Cameră la 11 aprilie 
şi de Senat la 13 aprilie 1932; publicată în „Monitorul Oficial“ la 20 
aprilie 1932). 

Durata mică a sesiunilor parlamentare din timpul cabinetului 
condus de N. Iorga oferă posibilitatea prezentării integrale a operei 
legislative a Parlamentului, spre deosebiere de sesiunile anterioare 
sau, cu atât mai mult, a celor din timpul mandatului complet al guver- 
nului naţional-liberal condus de Gh. Tătărescu. Conştienti de riscul 
unei „zone“ pur „tehnice“ a lucrării, această prezentare este necesară 
pentru a oferi o imagine sau, mai exact, o secvenţă completă (sau 
aproape completă) a activităţii fundamentale a Parlamentului român: 
opera legislativă. 

Mass-media din epocă (întrucât numai la aceasta ne referim) este 
mai nuanţată, comparativ cu guvernările naţional-țărăniste, în ce 
priveste aprecierile referitoare la activitatea parlamentară. „lată, în 

adevăr, un guvern şi un Parlament — se relevă în redacționalul numă- 
rului din 15 iunie 1932 al publicaţiei «Parlamentul Românesc» — care 
nu seamănă cu cele din trecutul vieţii noastre constituţionale... În ce 
priveşte noul Parlament, acesta caracterizează încă mai bine regimul 
cel nou. Desigur, e cel dintâi Parlament adevărat. Din toate listele de 
trei ori mai numeroase ca partide, numai una, cea mai juvenilă, nu s-a 
putut împărtăşi de procentul necesar pentru a avea glas în Casa 
Națiunii. Sunt douăsprezece grupuri nemajoritare în Parlamentul cel 
nou. Influenţa reciprocă si continuă între cele mai importante grupuri, 
cu afinități programatice, ne va putea da, prima oară, spectacolul re- 
generator al unei adevărate şi libere vieţi parlamentare, componentele 
sale atât de bogat şi fericit variate, numărul covârsitor al oamenilor cu 
carte, cu situație socială si stare materială, vedem limpede că altceva, 
cu mult mai bun, poate să rezulte, în chip firesc, din activitatea corpu- 
rilor legiuitoare de azi“. 

Contrar părerii exprimate de cea inai prestigioasă publicaţie a 
vremii în materie de viaţă parlamentară, liderul social-democrat 
C. Titel-Petrescu opina: „Cu acelaşi vechi cremonial, bisericesc şi 
militarist, s-a deschis noul Parlament. Şi tării i s-a făcut cunoscut 
acelaşi mesaj stereotip, de vagi declaraţiuni... Dar ce autoritate morală 
poate avea un Parlament, ales în majoritatea lui prin ingerinte şi fraude 
electorale; ce activitate rodnică se poate pretinde unor corpuri 
legiuitoare, formate din comesenii de la jocurile de cărti ai domnului 
Argetoianu sau din oamenii de casă ai domnului lorga“%*. 

La exact o lună de la primul semnal pozitiv privind noul 
Parlament, revista „Parlamentul Românesc“ revine apreciind: „Pentru 
prima oară de la război încoace se încearcă întronarea parlamentaris- 
mului la noi“%%. 

Referitor la legea de organizare a industriilor precum şi la 
Consiliul Economic (legea de înfiinţare si organizare fiind promulgată 
la 26 aprilie, după încheierea ultimei sesiuni a Parlamentului din timpul 
guvernului N. lorga), menţionate în proiectul de răspuns la „mesajul 
regal“, Constantin Busilă declara în Adunarea Deputaţilor, la 2 

decembrie 1931: „Atunci, dacă am avea un asemenea Consiliu 
(Economic — n.n.), ar putea să coordoneze toate interesele. Nu s-ar 
mai vorbi atunci de conflicte între interesele agricole şi industriale 
sau de conflicte între industriasi şi comercianti pe chestia tarifului 
vamal. S-ar evita multe greutăţi... Trebuie să mergem întotdeauna 
în cadrul intereselor naţionale şi să creem acest cod al economiei 
naționale““40. 

O poziţie care cântăreste greu în balanţa aprecierilor de atunci 
asupra Parlamentului este si cea exprimată de Al. Lascarov-Moldo- 
veanu: „Ne aflăm, azi, în faţa unui Parlament cu totul nou faţă de cele 
din trecut, afară de cel al Federaţiei. Acest Parlament marchează, cu 
preciziune, începutul noii etape a parlamentarismului românesc. Chiar 
dacă după el va veni un parlament compact de partide, aceasta nu 
însemnează câtuşi de puțin că experiența actuală este un sfârsit““*! . 

Scepticismul lui C. Titel-Petrescu în legătură cu rolul Parlamen- 
tului, este parţial infirmat de alţi lideri social-democrati. Dr. M. 
Oberlănder, din Cernăuţi, are o poziţie nuanţată aupra Legii conver- 
siunii datoriilor agricole: „Partidul Social-Democrat, ţinând cont de 
această situaţie economică, a luat iniţiativa parlamentară pentru 
suspendarea executării sentinţelor agricole şi a luat, de la început, 
parte activă la lucrările parlamentare pentru introducerea Legii conver- 
siunii datoriilor agricole. În ce priveste conversiunea ca atare, Partidul 
Social-Democrat, neavând nici-un motiv de apărare a capitalului 
cămătar, a aprobat principiul conversiunii, mai ales că prin lege nu se 
realizează o conversiune şi o transformare radicală a raporturilor juri- 
dice dintre debitorii agricoli şi creditori, prin devalorizarea însemnată 
a creanţelor. În detalii, însă, Partidul Social-Democrat are, în puncte 
esenţiale, păreri opuse celor susţinute de diferitele proiecte de legi. 
Partidul Social-Democrat este de acord cu tratamentul legii fată de 
proprietarii mici. Micii ţărani trăiesc ca muncitori şi aparţin clasei 
muncitoare, deci Partidul Social-Democrat este chemat şi obligat să 
ducă lupta în interesul acestei clase asuprite, de la care se recrutează 
în mare parte şi muncitorii industriali. Dar regimul pe care Legea 

conversiunii tinde să-l aplice fată de tipurile de proprietate medie şi 
mare, nu poate fi aprobat de socialişti. Nu se poate tăgădui, că asanarea 
datoriilor agricole trebuie extinsă şi asupra tuturor tipurilor de 
proprietate. Dar pentru proprietarii mari ajunge concordatul agricol 
sau moratoriul pe cinci ani sau mai mult cu dobânda redusă. Metoda 
uniformă aleasă de guvern de a reduce, pur si simplu, toate datoriile 
grupelor de proprietari mijlocii şi mari reprezintă o nedreptate socială, 
pentru că loveşte, pe nedrept, în multi orăşeni. O mare parte din 
datoriile contractate de proprietari au servit nu pentru îmbunătăţirea 
si ridicarea productiei, ci pentru ridicarea nivelului de trai a acestor 
proprietari obişnuiţi cu risipa sau pentru întreprinderi de comert, 
adeseori speculative. Creditorii acestor grupuri de proprietari nu sunt 
toţi cămătari, ci o mare parte dintre aceşti creditori este formată din 
oameni cu o mică avere economisită, — funcţionari, pensionari, fete 
de măritat —, pe care au încredințat-o proprietarului mare, de bun 
renume din anturajul său sau gospodarului vecin, fiind convinşi că 
astfel îşi păstrează mai bine capitalul economisit pentru timpuri mai 
grele. A supune şi aceste credite regimului legal de reducere, precum 
o prevede un proiect de lege, este o nedreptate. Pentru aceste credite 
se impune o recalculare a dobânzilor şi o reducere proporțională a 
capitalului, ceea ce se poate face mai uşor, pentru că debitorii din 
această categorie nu reprezintă milioane ca masa ţărănească“? . 

Un gest, nu des întâlnit în viaţa parlamentară românească din 
perioada interbelică, este aprecierea la superlativ a unui proiect de 
lege de către un parlamentar aflat în opoziţie. Este cazul deputatului 
C. Busilă care, în sedinţa Camerei din 9 februarie 1932, afirmă, 
surprinzător pentru mulţi colegi că: „Ne găsim în faţa proiectului de 
lege al drumurilor, prezentat de către domnul ministru al lucrărilor 
publice, care are intenţiunea de a completa şi perfecționa actuala Lege 
din anul 1929. Acest proiect de lege, însoţit de o expunere de motive 
foarte documentată este la înălțimea unui ministru tehnician ca domnul 
Vâlcovici“® . 

Deşi legea nu este votată de către Parlament în cele două sesiuni 

mentionate, ci mai târziu, după demisia premierului N. lorga, aceasta, 
ca şi altele sunt dezbătute inclusiv în această perioadă. 

Dacă în afara celor relevate, amintim în treacăt că proiectul Legii 
conversiunii este susținut de Armand Călinescu şi de alti parlamentari 
ai P.N.Ţ.+%, că opoziţia se solidarizează cu majoritatea parlamentară 
atunci când preşedintele Senatului — Al. Vaida- Voevod — este atacat“ 
şi că, iarăşi, mai rar în practica parlamentară românească, opoziţia 
contribuie la discutarea şi validarea mai operativă a unor proiecte de 
legi din iniţiativă guvernamentală, iamginea asupra modului în care 
şi-au desfăşurat activitatea cele două adunări în timpul guvernării 
lorga-Argetoianu precum şi a atmosferei serioase de lucru şi de ca- 
maraderie care se instalează în incinta Parlamentului românesc se 
completează, dându-i contururi si mai clare 


Liberalii revin la putere în noiembrie 1933 si, potrivit normelor 
constituționale, organizează alegeri, pe care le câştigă, instalându-se 
confortabil la putere. Spunem confortabil. fiincă au ca secondant, în 
opera legislativă, un Parlament în care deţin o majoritate zdrobitoare. 
Este, fără îndoială, un garant important pentru noul executiv, care îi 
conferă siguranţa iniţiativelor sale, dar, paradoxal, este şi o sursă 
incitantă de supraevaluare a propriei sale forte politice în raport cu 
„tăria“ Parlamentului. Acest din urmă aspect dă măsura exercitării 
autorităţii autonome sau conjugate a ramurilor puterii în stat si 
deopotrivă dă măsura funcţionării mecanismelor instituţionale în 
parametrii normali sau în regim de avarie. 

Se dovedeşte, şi de această dată, că separația puterilor în stat, 
deşi recunoscută şi apreciată ca fundamentală democraţiei liberale, 
este eludată cu bună stiință. Executivul autoritar, puternic, îsi impune 
punctul său de vedere în materie legislativă, imprimând nu numai 
orientarea, sensul, direcţiile operei legislative, ci si conţinutul şi 
„cadenţa“ recunoaşterii acesteia. Nu vrem să se înţeleagă, însă, că 
rolul celor două adunări este nul sau insignifiant în legislatura 
completă a liberalilor (1933-1937). Fără a străluci, activitatea 

Parlamentului, ca instituţie reprezentativă a puterii legiuitoare, este, 
totuşi, importantă. 

Schimbarea guvernului induce sensuri noi efortului legislativ şi, 
în acelaşi timp, o repoziţionare a executivului în raport cu Parlamentul. 

Din vara anului 1934, la numai câteva luni de la revenirea la 
putere, liberalii, printr-o lege cu titulatură inofensivă, îsi arogă drepturi 
importante în materie legislativă. „Legea pentru simplificarea servi- 
ciilor publice şi pentru luarea unor măsuri economice şi financiare 
urgente“, adoptată la 9 iulie 1934, autoriza guvernul ca, în timpul 
vacanței parlamentare, „să procedeze la simplificarea si raționalizarea 
serviciilor şi instituţiilor publice de ordin administrativ şi de speciali- 
tate, să revizuiască toate bugetele administraţiilor centrale si ale regiilor 
publice si caselor autonome ale căror bugete aveau legătură cu bugetul 
general al statului, să efectueze orice operaţiuni de trezorerie, precum 
Şi să ia toate măsurile necesare pentru a asigura o balanţă activă de 
plăţi““***, Acesta era aspectul „de suprafaţă“ al legii, substratul ei 
constând în consacrarea dreptului guvernului de a emite decrete-legi, 
care trebuiau să fie depuse spre ratificare celor două adunări în prima 
lună de la reluarea lucrărilor lor. „Tehnica“ constă în următoarele: 
prin decret regal, dat în baza unui jurnal al Consiliului de Ministri, 
guvernul era abilitat să ia iniţiative în următoarele domenii: să proce- 
deze la amplificarea si raționalizarea serviciilor şi instituţiilor publice 
administrative, ale căror bugete erau aprobate de cele două „camere“ 
sau de consiliile administraţiilor locale (simplificarea prin contopire 
a serviciilor cu atribuţii identice sau asemănătoare; reducerea persona- 
lulu: serviciilor; suprimarea unor servicii sau funcţionari de utilitate 
scăzută; reglementarea cumulului de salarii); să revizuiască bugetele 
administraţiilor centrale si caselor autonome ale căror bugete se stabi- 
lesc în relaţie cu bugetul statului; să efectueze orice operaţiuni de 
trezorerie; să ia măsuri pentru protejarea si valorificarea produselor 
agricole s.a. 

Decretele date de guvern în temeiul legii trebuiau depuse până la 


293 


15 decembrie 1934, în funcție de care erau posibile următoarele 
situaţii: 
1. proiectele care nu erau depuse în termen pe birourile „came- 
relor“ îşi pierdeau puterea obligatorie, dar în viitor; 


2. cele depuse în termen îsi păstrau puterea obligatorie până la 
ratificarea lor de către Parlament; 


3. proiectele respinse de Parlament îşi pierdeau puterea obligatorie 
„decât pentru viitor“ . 


Legea intra în contradicţie cu proceduri ale Constituţiei din 1923, 
care stipulau că puterea legislativă „se exercită colectiv de către Rege 
si Reprezentaţiunea națională“ şi că „Orice lege cere învoirea a câtor 
trele ramuri ale puterii legiuitoare“ (Titlul III, art. 34). 

Dispoziţiile Legii din 9 iulie 1934 sunt extinse, ulterior, prin 
intermediul altor măsuri cu caracter legislativ, cum sunt Legea pentru 
asigurarea si menţinerea echilibrului bugetar în exerciţiul bugetar 1936- 
1937 (votată la 7 aprilie 1936, prin care guvernul primea noi puteri în 
materie de iniţiativă legislativă, în special de natură financiară şi eco- 
nomică) sau Legea din 1 aprilie 1937, consacrată unor dispoziţii finan- 
ciare excepţionale, care extindea sfera competentelor legislative ale 
executivului prin procedeul decretelor-legi. 

Criticată si respinsă nu numai de către opoziţie, o asemenea 
atitudine a guvernului liberal, în raport cu Parlamentul, pare a avea o 
anume explicaţie dacă o judecăm în contextualitatea evoluţiei vietii 
politice interne. 

Că liberalii erau adepţi ai sistemului de guvernare parlamentar- 
constituțional nu mai este nevoie să demonstrăm. Atunci cum se 
explică o asemenea atitudine, cu atât mai mult cu cât deţineau o majo- 
ritate parlamentară impresionantă care nu le punea în pericol 
guvernarea? 

Două sunt motivațiile esenţiale care, după părerea noastră, stau 
la originea unei asemenea atitudini. Prima, este determinată de poziţiile 
regelui Carol al II-lea, a cărei duplicitate si „stil“ versatil, cunoscut de 

altfel, îi pun în gardă pe liberali. Nu le este străină nici ambiția monar- 
hului de a suprima viaţa de partid în România şi de a institui un regim 
politic autoritar. În această atmosferă, asasinarea premierului I.Gh. 
Duca de către gardisti, chiar la inaugurarea guvernării lor, reprezintă 
un alt semnal de alarmă foarte serios. Se adaugă acestora tentativele 
din interiorul Parlamentului, care urmăreau limitarea dezbaterilor şi 
cele din afara lui, care vizau modificarea Constituţiei. Fie că aveau 
sau nu un caracter convergent, aceste manifestări, evident, nu puteau 
să-i lase impasibili pe liberali. 

A doua este cauzată de însăşi obiectivele economico-financiare, 
politice, sociale etc. pe care liberalii vroiau să le împlinească în guver- 
narea lor, cu atât mai mult cu cât timp de câţiva ani, guvernările naţio- 
nal-tărăniste schimbaseră, prin mijlocirea Parlamentului, nu numai 
importante contribuţii legislative anterioare, ci şi structuri, mecanisme 
de funcţionare instituţionale etc. Şi cum orice partid politic priveste şi 
în perspectivă realizarea propriilor aspirații, asa si P.N.L.-ul îsi crează, 
prin acelaşi procedeu, baze serioase pentru perpetuarea guvernării şi, 
evident, îşi ia măsuri şi pentru situaţia în care, la noile alegeri, nu mai 
era preferat de către electorat. Jocul regelui Carol al II-lea, de care le 
era teamă, anihilează, însă, întreaga lor construcţie legislativă, nu peste 
mult timp. 

De altfel, este sesizabilă teama de eventuale surprize, motiv care 
îi determină să dea o notă şi mai accentuată de autoritarism guverna- 
mental prin succesive prelungiri ale stării de necesitate (de asediu, 
cum era denumită în epocă). La 16 martie 1934 era autorizată prelun- 
girea stării de asediu, urmată la câteva săptămâni distanţă de trecerea 
prin Parlament, în regim de urgentă, a Legii pentru apărarea ordinii în 
stat. 

Potrivit art. 1 al legii, erau dizolvate „grupările politice“ care, 
prin ideologie, program sau acţiuni, puneau în pericol siguranţa sta- 
tului, ordinea publică sau ordinea socială*” . Dizolvarea unei forma- 
țiuni politice atrăgea după sine o seamă de măsuri punitive precum: 

închiderea sediului central şi a celor locale, a sălilor de întrunire, ridica- 
rea arhivelor, confiscarea fondurilor s.a. De asemenea, persoanele 
care favorizau activitatea acestor grupări sau acordau găzduire persoa- 
nelor urmărite din cadrul acestor partide erau sancţionate cu amenzi, 
destituiri, scăderi de salarii" etc. 

Alternanta decretelor executivului cu legi cu efect represiv 
adoptate de către Parlament, este o „schemă“ facilă, pe care nu puţini 
oameni au înţeles-o şi au sancţionat-o cu atitudini critice severe. Nu 
este mai puţin adevărat că în unele situaţii măsuri preventive sau auto- 
ritare erau reclamate, cum a fost şi Decretul de dizolvare si inter- 
zicere a activităţii organizaţiilor comuniste sau apropiate acestora, 
adoptat la 25 noiembrie 1934. Prin decret erau dizolvate peste 30 de 
organisme pendinte de P.C.R., cu activitate legală, între care se 
numărau: Liga Muncii, Comitetul Naţional Antifascist, Amicii 
U.R.S.S., sindicatele unitare ş.a. Era interzisă, concomitent, si activi- 
tatea Centralei Sindicatelor Unitare, patronate de Partidul Socialist 
Unitar, care iniţiase acțiuni de cooperare pe formula „frontului unic 
muncitoresc“ cu Partidul Comunist din România, Comitetul Central 
de Coordonare al Frontului Unic, ca organism instituţionalizat al 
acestei colaborări ş.a. 

La un an de la prelungirea stării de asediu din martie 1934, 
Parlamentul era implicat în votarea unei noi prelungiri (14 martie 
1935), secondată, la câteva luni distanţă, de un decret guvernamental 
(14 septembrie) care autoriza o nouă prelungire a stării de necesitate“! . 
Şi pentru ca simetria să fie respectată, la un an de la decret era emis 
un altul cu acelasi obiectiv (15 septembrie 1936), iar la un an de la 
ultima lege de prelungire a stării de asediu, Parlamentul adopta o alta 
similară (15 martie 1937)*2, 

În această perspectivă, rolul Parlamentului se reduce la „execu- 
tarea“ iniţiativelor guvernamentale. Fără a nega raporturile de forță 
dintre guvern si instituţia parlamentară, atribuțiile acesteia apar însă 
într-o altă lumină, în condiţiile în care cele două „camere“ sunt angre- 
nate într-o actitivate legislativă complexă si dinamică. Spunem com- 

plexă, deoarece aceasta se dezvoltă pe mai multe planuri, toate impor- 
tante de altfel: unificarea legislativă, care este un demers de anvergură 
şi trebuie privit în perspetiva tuturor sesiunilor parlamentare din 
perioada guvernării liberale, susținerea programului de reforme 
economico-sociale, administrative, judecătoreşti, instructiv-educaţio- 
nale, medico-sanitare etc. ale guvernului; discutarea şi validarea 
bugetelor; aprobarea convențiilor, tratatelor etc. şi a altor acte de 
politică externă ale statului; exercitarea rolului de control al 
Parlamentului s.a. 

Unificarea legislativă, care este o acţiune înscrisă într-un efort 
rațional unificator a normelor, structurilor instituţionale şi mecanis- 
melor de funcţionare ale acestora, în care sunt angrenate guvernele şi 
adunările legiuitoare de după 1918, se înscrie, firesc, si pe agenda de 
priorităţi a noului Parlament. 

Efortul legislativ are două componenete esenţiale: modificarea 
unor articole de legi sau legi anterioare, adoptate în timpul guvernărilor 
naţional-ţărăniste, şi dezbaterea şi sancţionarea unor legi noi, „de 
unificare“. 

Primul aspect are caracter rutinier. El se regăseşte, practic, în 
demersurile tuturor legislativelor care se succed după 1918 şi îl tratăm 
în contextul analizei globale a activităţii curente a celor două „adunări“. 
De altfel, acest tip de travaliu legislativ este recunoscut de preşedintele 
Consiliului de Ministri, Gheorghe Tătărescu, în declaraţia făcută în 
Parlament la 14 decembrie 1935: „Operă de consolidare, legile noastre, 
pe care reacţiunea necesară împotriva maniei de legiferare a guvernului 
precedent [ne-a împins], le-am voit reduse prin număr, dar eficace 
prin roade“. Cu alte cuvinte, nu numai modificarea sau schimbarea 
unor articole din legi, a stat în atenţia celor două camere, ci şi eliminarea 
unora dintre acestea şi înlocuirea cu altele noi. 

Opera de unificare propriu-zisă este însă importantă. În această 
privință, premierul făcea cunoscut: „Sforțările guvernului au fost con- 
centrate, în primul rând, asupra operei de unificare legislativă (subl. 

ns. —n.n.). Am supus unei radicale revizuiri anteproiectele şi proiectele 
de unificare şi, după o muncă stăruitoare, Codul penal şi Procedura 
penală sunt azi în ultima fază a legiferării, iar Codul de Comerţ şi 
Codul de procedură civilă vor putea fi prezentate Parlamentului în 
actuala sesiune a corpurilor legiuitoare. Întreagă această legiuire, 
utilizând ultimele cercetări ale dreptului, a fost însă, în primul rând, o 
operă de adaptare la realităţi românesti şi, deci, o operă naţională. 
Deopotrivă am revizuit organizarea judecătorească, reducându-se toate 
instanțele şi toate posturile de prisos, călăuzitţi, în acelaşi timp, de 
hotărârea de a da Magistraturii ţării condiţiunile morale si materiale 
reclamate de prestigiul şi independanta puterii judecătoresti“%*. 

Referirile primului ministru la acest tip de legislaţie reflectă 
inclusiv angrenarea Parlamentului la înfăptuirea programului guver- 
namental, inevitabilă, de altfel, într-o guvernare democratică, chiar 
autoritară, cum era cea exercitată de către succesivele cabinete liberale 
conduse de Gh. Tătărescu. 

Discuţiile care au loc în Parlament si în afara lui pe tema adoptării 
unui nou Cod penal sau a Codului de procedură civilă reflectă o dublă 
realitate: necesitatea adaptării legislaţiei penale la exigenţele modernis- 
mului şi a combaterii mai eficiente a stării infracţionale, pe de o parte, 
si, pe de alta, tendinţa de imprimare a unor note autoritare în raportările 
justiţiei cu cetăţenii şi societatea civilă (îndeosebi mijloacele mass- 
media). 

Este un adevăr de necontestat că starea de infracţionalitate, de 
devianță socială crescuse alarmant în anii 1929-1933, atât ca efect al 
gravei crize economice care a afectat populaţia cât şi ca urmare a 
insuficientei implicări guvernamentale în soluţionarea unor probleme 
sociale care se acutizau. Potrivit datelor furnizate de Expunerea de 
motive la Codul Penal, delictele crescurseră de la 366.896 cazuri în 
1925, la 426.317, în 1932, adică cu 14%, iar contravenţiile de la 
663,939, în 1930, la 789.787, în 1932. Codul penal este adoptat în 
aceeaşi zi, la 20 februarie 1936, de către Senat şi Adunarea 
Deputaţilor“: . 

Proiectul Codului penal precum si proiectul Codului de procedură 
penală constituie obiectul unei controverse relativ importante între 
opoziţie şi majoritatea parlamentară precum şi între opoziţie şi guvern. 
Dezbaterile din Cameră şi Senat, nu în puţine rânduri tensionate de 
dispute verbale si acuzaţii dure, se încheie la 10 martie 1936, în Adu- 
narea Deputatilor, si 13 martie 1936, în Senat, prin votarea Codului 
de procedură penală. Codul este sancţionat şi promulgat de către mo- 
narh sub denumirea de Codul de procedură penală Carol al II-lea“. 

Discutarea şi adoptarea Codului de procedură penală de către 
Parlament, în formula favorabilă puterii, este privită cu reţinere şi 
teamă de către ziaristi, care se văd vizaţi direct de noile prevederi. Se 
remarcă faptul că „tonul general al întărirei dominaţiei autoritare, ul- 
tima modă a sistemului de a guverna“ , reflectă modul în care a fost 
conceput acest important instrument legislativ. 

Cele mai des invocate de ziaristi, în criticile formulate la adresa 
Codului, sunt articolele 505 şi 506, prin care despărţirea delictului de 
calomnie la adresa vieţii private a persoanei de cel referitor la viata 
publică este interpretată ca fiind o tentativă de „înfrângere“ a princi- 
piului constituţional, care prevedea judecarea delictelor de presă de 
către jurati. De asemenea, este sever criticat şi art. 193, în care se 
regăseşte o „ciudată inovatie“, prin crearea unui nou tip de infracțiune: 
publicarea unor „dări de seamă“ (reportaje) asupra dezbaterii unui 
proces. Articolul respectiv dă dreptul tribunalelor să interzică 
publicarea unor relatări asupra proceselor, ceea ce consfinţeste „prin 
urmare, în fapt, justiţia cu uşile închise“. 

La 20 februarie 1936 este adoptat de către ambele „adunări“ şi 
Codul penal. Dincolo, însă, de criticile formulate, ambele codexuri 
reprezintă un element juridic important al consolidării democraţiei 
pluraliste în România. 

Pe Biroul Adunării Deputaţilor sunt depuse ulterior proiectele 
Codului comercial si Codului de procedură civilă, aflându-se în fază 
avansată de elaborare si Codul civil. Căderea guvernului liberal, la 
sfârsitul anului 1937, amână votarea lor de către Parlament. 

Unificarea legislativă este, cum afirmam anterior, unul din aspec- 
tele activităţii Parlamentului, integrat, firesc, ansamblului demersu- 
rilor sale ca instituție fundamentală a democraţiei românesti. Esenţa 
acestui demers derivă din însăşi programul de guvernare al liberalilor, 
astfel schiţat, chiar din momentul instalării sale, de către premierul 
Gh. Tătărescu: fermitate în combaterea „agitaţiunilor sterile ale câtorva 
tineri rătăciţi sau îndemnați de dusmanii noştri“; „restabilirea ordinii 
şi disciplinii, care, să redea ţării linistea de care are nevoie“; refacerea 
şi consolidarea economiei; „asigurarea păcii şi menţinerea tratatelor 
existente“? . 

Parlamentul, spre deosebire de legislaturile anterioare, când activi- 
tatea sa se afla sub presiunea evenimentelor generate de recesiunea 
economică, are rolul, în noua conjunctură economico-socială, să con- 
tribuie, în adevăr, la redresarea şi consolidarea societăţii românesti. 
Efortul legislativ este considerabil şi orientat, cu precădere, spre 
sferele: economico-financiară, administrativă şi instituţională, apărare 
națională, socială, educaţie şi învăţământ, sănătate. 

În cele şase sesiuni parlamentare, care durează 545 de zile, 
Parlamentul ia în dezbatere şi validează un număr important de 
proiecte, unele de foarte mare semnificaţie si relevantă. 

Sub raport economico-financiar Camera Deputaţilor si Senatul 
concură la crearea unui nou cadru legislativ, evident favorabil revenirii 
la politica protecţionistă tradiţională cabinetelor liberale. 

Deşi debutează greoi, dată fiind încrâncenarea cu care se 
desfăsoară operaţiunile de validare a alegerilor, prima sesiune a noului 
Parlament (1 februarie — 28 aprilie 1934), se remarcă prin conturarea 
intentiilor cabinetului de a trece la redresarea si consolidarea econo- 
mico-financiară a ţării. 

Două din cele mai importante proiecte de lege din această 
categorie, depuse pe birourile celor două adunări, sunt votate către 
sfârsitul sesiunii. Acestea privesc organizarea camerelor de comerț 
şi de industrie (proiect votat la 19 si 20 aprilie de către Cameră si 
respectiv Senat) şi organizarea şi funcționarea camerelor de muncă 
(proiect votat la 27 aprilie 1934). 

Prima dintre legi stipula clar natura si caracterul camerelor de 
comerţ şi industrie: instituţii publice, al căror scop consta în apărarea 
şi sustinerea intereselor comerțului şi industriei, la nivel naţional şi 
local si în încurajarea progresului economic al statului. 

În virtutea legii urmau să fie înfiinţate camere în 20 de regiuni 
economice (vechile camere urmând să fie desființate cu începere de 
la 1 mai 1934). 

Cele mai importante atribuţii ale camerelor de comerţ i industrie 
constau în: sprijinirea statului în îndeplinirea rolului său economic; 
studierea aspectelor locale şi regionale care intrau în competenta lor; 
colaborarea cu Institutul de Statistică Generală a Statului la elaborarea 
statisticilor; colectarea de material informativ din domeniu spre a fi 
consultat, la cerere, de cei interesaţi, alcătuirea de mercuriale de prețuri; 
colaborarea cu camerele de muncă si agricole în problemele de interes 
comun; înfiinţarea de societăţi sau consorţii având ca scop executarea 
şi exploatarea diferitelor lucrări sau servicii publice de interes comer- 
cial şi industrial“ . 

Legea pentru înfiinţarea si organizarea camerelor de muncă, 
modifică legea similară din 1932, adoptată în timpul guvernărilor 
P.N.[.-ului, în sensul dizolvării comisiilor camerelor de muncă, în 
care erau şi reprezentanţi ai muncitorilor, şi înlocuirii lor cu comisii 
interimare numite de Ministerul Muncii, ceea ce, implicit, presupunea 
reprezentanți ai P.N.L. 

Maniera concretă de organizare a acestora, desigur importantă, 
are mai puţină relevanţă în orizontul celor prezentate. Importantă este, 
însă, reacţia mediilor muncitoreşti, care consideră iniţiativa liberală 
drept o ofensivă împotriva camerelor de muncă, inițiind o susţinută 
campanie pentru oprirea votării legii de către Parlament. Camerele de 
muncă, care existau înainte de noua lege, iau „atitudine netă contra 
proiectului lberalo-patronal de reformă a statutului organic al acestor 
instituții“! . 

În perspectiva promovării intereselor industriei şi a muncii din 
sectoarele acestei ramuri a economiei naţionale, sunt adoptate şi 

următoarele proiecte, devenite legi: Legea pentru prelungirea 
termenului de aplicare al legii din 1912 pentru incurajarea industriei 
(4 aprilie 1934 — prin care se prelungeste, până la 1 aprilie 1935, 
termenul de aplicare al legii din 1912); Legea pentru autorizarea 
construcției liniei ferate Reşiţa-Caransebeş (14 aprilie 1934); Legea 
pentru construirea liniei ferate Ilva Micâ-Vatra Dornei (14 aprilie 
1934); Legea privind funcționarea şi administrarea sindicatelor 
hidraulice din Transilvania şi Banat supuse Tratatului de pace le la 
Trianon din 4 iunie 1920 (la 26 aprilie la Cameră şi la 28 aprilie la 
Senat); Legea privind lichidarea inventarului fondului de exploatare 
al RMS. (la 27 aprilie la Adunarea Deputaţilor şi la 28 aprilie la 
Senat); Legea privind modificarea art. 7 din Legea pentru organizarea 
şi funcționarea Consiliului Tehnic Superior (la 3 aprite la Senat şi la 
26 aprilie la Cameră)'?. 

În registrul reglementărilor legale adoptate de către Parlament în 
această sesiune se înscriu şi proiectele referitoare la finanţe şi credit. 

După ce, la 1 martie 1934, Parlamentul votează proiectul Legii 
pentru modificarea unor dispoziţii din Legea asanării datoriilor agri- 
cole, la 7 aprilie acelaşi an validează Legea pentru lichidarea datoriilor 
agricole şi urbane. Potrivit acesteia, datoriile erau reduse cu 60-70%, 
în condiţiile în care debitorii fie plăteau anticipat, chiar numai o singură 
creanţă, în primii doi ani de la promulgarea legii, fie achitau numai o 
singură creanţă, în primii 5 ani de la promulgarea legii“? . 

În virtutea art. 86 al legii, erau abrogate legiuirile similare din 19 
aprilie 1932, 26 octombrie 1932 si 14 aprilie 1933*%*. La 13 aprilie 
este adoptat si Regulamentul de aplicare a legii“. 

În general, legea reprezintă, după cum aprecia şi un specialist 
din epocă, un progres în direcţia reglementării raporturilor (mereu 
tensionate) dintre debitori şi creditori si deopotrivă în sensul diminuării 
sarcinilor financiare care grevau existenţa datornicilor*®® . 

Importante, în perspectiva introducerii unor noi reglementări si 
norme în domeniul financiar, sunt şi Legea contribuţiilor directe şi a 

impozitului global (votată la 1 aprilie 1934) si Legea pentru organiza- 
rea şi reglementarea comerțului de bancă (votată la 27 aprilie la 
Cameră si la 28 aprilie la Senat)“” , în virtutea căreia legislaţia privind 
comerţul de bancă din România era aliniată standardelor si exigențelor 
internaţionale — ambele înscrise în direcţia consolidării politicii 
financiare a statului. 

De durată medie (87 de zile), sesiunea parlamentară de la începutul 
anului 1934, chiar în contextul debutului său anevoios, dă o anume 
imagine asupra intenţiilor executivului, din care derivă şi conţinutul 
vieţii parlamentare propriu-zise. Un număr important de proiecte 
modifică articole de lege sau introduc articole noi în altele, anulează 
valabilitatea altora; un alt set de proiecte reflectă preocuparea pentru 
revenirea la sistemul de funcţionare organizational şi instituţional de 
coloratură liberală, ceea ce înseamnă operarea unor modificări în siste- 
mul de organizare a ministerelor şi a altor instituţii centrale; nu puţine 
proiecte relevă începutul unei actiuni de reformare şi în alte domenii: 
învăţământ — educaţie, sănătate, asistenţă socială, apărare. 

Analiza demersurilor Senatului, de pildă, ne oferă, este adevărat 
parțial, activitatea complexă a Parlamentului în această sesiune. La 
Biroul Senatului au fost depuse 115 proiecte de lege, din care 70 din 
iniţiativa unor instituţii centrale din afara Parlamentului şi 41 din 
iniţiativă parlamentară. 

Proiectele din iniţiativă extra parlamentară au următoarea prove- 
nienţă: 15 — Ministerul Finanţelor, 10 — Ministerul Instrucțiunii, 
Cultelor si Artelor, 9 — Ministerul Lucrărilor Publice, 8 — Minsterul 
Justiţiei, 5 — Ministerul Afacerilor Externe, 4 — Ministerul Apărării 
Naţionale, 3 — Preşedenţia Consiliului de Miniştri, 2 — Ministerul de 
Interne, 2 — Ministerul Industriei şi Comerţului, 2 — Ministerul 
Agriculturii, 1 — Ministerul Muncii. Trei proiecte (între care si Codul 
penal, înaintat de Ministerul Justiţiei) nu au fost luate în discuţia 
Senatului. 

Proiectele din iniţiativă parlamentară care sunt adoptate de către 

Senat (36), în marea lor majoritate se referă la modificarea unor arti- 
cole de lege, acordarea de pensii viagere sau ajutoare, autorizarea de 
împrumuturi si schimbarea destinaţiei unor terenuri. Doar 5 dintre 
acestea sunt amânate pentru sesiunea următoare“: . j 
Prin comparaţie cu proiectele din inițiativa structurilor executi- 
vului, evident, relevanta proiectelor din ințiativă parlamentară este 
scăzută sau chiar minoră. Pe domenii de activitate, prezentarea a câtor- 
va dintre acestea este edificatoare (în afara celor menţionate deja): 


Finanțe, credit: 

e abrogarea unor dispoziţii din Legea pentru asezarea si adminis- 
trarea taxei de consumatie asupra zahărului si glucozei, pro- 
mulgată prin Decret Regal la 11 aprilie 1933; 

e deschiderea unui credit extraordinar special în sumă de 3 mi- 
lioane lei pentru Ministerul Agriculturii şi unul identic pentru 
Ministerul Lucrărilor Publice; 

e aprobarea creditelor extraordinare, cu acoperire specială, în 
valoare de 116 milioane lei; 

e reglementarea perceperii impozitului pe lux si cifra de afaceri; 

e modificarea unor articole din Legea pentru unificarea contri- 
buţiilor directe si pentru înființarea impozitului pe venitul glo- 
bal; 

e modificarea unor dispoziţii din Legea timbrului si a impozitului 
pe acte si procente juridice. 


Învățământ, educație: 

* concentrarea învățământului farmaceutic; 

e inființarea Oficiului de Educare a Tineretului din România 
(OETR); 

e modificarea art. 27 din Legea de organizare a Ministerului 
Instrucțiunii, Cultelor si Artelor; 

e modificarea si adăugarea unor dispoziţii la Legea învăţămân- 
tului primar din 26 iulie 1924, cu modificările ulterioare; 

e reglementarea transferărilor si numirilor în învăţământul 
secundar de toate gradele; 

* modificarea unor articole din Legea învăţământului secundar 
din 15 mai 1928, cu modificările ulterioare. 


Apărare naţională: 

e abrogarea Legii privitoare la răscumpărarea imobilelor proprie- 
tatea judetelor şi comunelor destinate Armatei; 

* chemarea sub arme a contingentului 1934. 


Culte: 

* înfiintarea unei Episcopii misionare pentru creştinii ortodocşi 
români din țările neortodoxe apusene; 

* modificarea unor dispoziţii din Statutul Casei de Economii, 
Credit şi Ajutor a clerului ortodox din România din iulie 1929. 


Muncă, asistenţă şi politică socială: 

e modificarea art. 5 din Legea pentru statutul personalului C.F.R.; 

e modificarea Legii pentru organizarea cooperaţiei; 

e reducerea camerelor profesionale (de industrie si comert, de 
agricultură şi de muncă) şi modificarea unor articole din legea 
lor de organizare. 


Raporturi externe: 

e executarea art. 24, 28 şi 29 ale Convenţiei de la Geneva pentru 
îmbunătăţirea soartei răniților si bolnavilor din armatele de 
campanie, din 27 iulie 1929; 

* ratificarea Conventiei dintre Regatul Român şi Republica Elenă 
relativă la exploatarea liniilor de comunicaţie aeriană regulată, 
semnată la Bucuresti la 12 iunie 1933; 

e ratificarea Convenţiei între România şi Polonia relativă la 
extrădarea infractorilor şi asistenţa judiciară în materie 
penală“. 


Parlamentul aduce reglementări, la initiativa instituţiilor „specia- 
lizate“, si în alte domenii precum: justiţie, administraţie, comerţ, sănă- 
tate. 


Următoarea sesiune parlamentară (14 iunie — 5 iulie 1934), 
care, după cum se observă, durează doar trei săptămâni, se desfăşoară 
„la concurenţă“ cu alegerile judeţene şi comunale din mai-iunie şi în 
climatul, relativ tensionat, datorat rejudecării, la Craiova, a Procesului 
ceferistilor şi petroliştilor implicaţi în grevele din ianuarie-februarie 
1933. Este, si din aceste motive, singura sesiune extraordinară a Parla- 
mentului din timpul guvernării liberale. 

Cu toate că este de peste patru ori (4,14) mai mică ca durată 
decât precedenta, noua sesiune a Parlamentului românesc se apropie 
sensibil de numărul proiectelor de legi pe care le dezbate şi votează 
Camera şi Senatul în sesiunea anterioară. Astfel, numai în perspectiva 
Senatului în discuţie s-au aflat 93 proiecte de lege, din care 46 din 
inițiativă extraparlamentară şi 47 din iniţiativă parlamentară. Nu a 
fost luat în discuţie un proiect din iniţiativa Ministerului Justiţiei si 4 
proiecte din iniţiativa Senatului“ . 

Proiectele din iniţiativă extraparlamentară, provin de la Ministerul 
de Finante (13), Ministerul Instrucțiunii, Cultelor şi Artelor (10), 
Ministerul Lucrărilor Publice (6), Ministerul Agriculturii şi Domeniilor 
(5), Ministerul Muncii, Sănătăţii şi Ocrotirilor Sociale (4), Preşendinţia 
Consiliului de Miniştri (3), Ministerul Industriei şi Comerţului (2), 
Ministerul Justiţiei (2), Ministerul de Interne (1), Ministerul Afacerilor 
Externe (1). Patru proiecte provin de la ministere neprecizate“”! . 

În raport de provenienţă au importanţă, desigur, următoarele 
reglementări votate de către Parlament: 

e autorizarea concesionării de către Regia Autonomă C.F.R. a 
cărăuşeriei publice (25 iulie 1934, iniţiator: Ministerul 
Lucrărilor Publice); 

e autorizarea Regiei Autonome a C.F.R. de a încheia tranzacţii 
(Ministerul Lucrărilor Publice); 

e crearea Fondului Naţional al Cinematografiei (Preşedinţia 
Consiliului de Miniştri); 

e înfiinţarea şi funcţionarea comitetelor şcolare pe lângă liceele 

militare (Preşedinţia Consiliului de Miniştri si Ministerul 
Apărării Naţionale); 

e inventarierea averilor si veniturilor aparţinând bisericilor 
naţionale şi celorlalte culte (Ministerul Instrucțiunii, Cultelor 
şi Artelor); 

e modificarea Legii sanitare şi de ocrotire din 27 aprilie 1933 
(Ministerul Muncii, Sănătăţii şi Ocrotirilor Sociale); 

e organizarea exploatării şi administrării Loteriei de Stat pe clase 
pentru sănătatea publică şi ocrotiri sociale (Ministerul Muncii, 
Sănătăţii şi Ocrotirilor Sociale); 

e reglementarea funcţionării jocurilor de noroc (Ministerul 
Muncii, Sănătăţii si Ocrotirilor Sociale); 

e simplificarea serviciilor publice (Preşedinţia Consiliului de 
Miniştri); 

e utilizarea personalului românesc în întreprinderi (Ministerul 
Industriei si Comerțului)” . 


Ultimul dintre proiecte (votat în zilele de 3 şi 4 iulie 1934 de 
către Cameră si respectiv de către Senat) prevedea ca întreprinderile 
să cuprindă cel puţin 80%, din fiecare categorie de personal, de origine 
română, iar Comitetul de direcţie al Consiliului de Administraţie să 
aibă cel puţin 50% din membri de origine română. 

În octombrie 1934 se constituie un nou guvern, al cărui şef ră- 
mâne, în continuare, Gheorghe Tătărescu, dar cu o poziţie consolidată, 
în raport cu perioada anterioară. Acest aspect este de natură să acce- 
lereze reacomodarea legislativă la exigenţele liberale şi deopotrivă să 
fie atacate si alte zone, în afara celor în care se făcuseră deja tatonări. 
Parlamentul lucrează mai relaxat, iar proiectele de legi pe care le 
primeste spre examinare si validare au un grad sporit de importantă. 

Un inventar al proiectelor de legi importante votate în sesiunea 
ordinară 15 noiembrie 1934 — 20 aprilie 1935 ne edifică, credem 
noi, asupra substanţei operei legislative a Parlamentului român din 
această secvență temporală: 

e Legea pentru inființarea Monetăriei Naţionale si Legea pentru 
reglementarea emisiuilor de mondedă metalică (ambele votate 
de către Cameră la 12 februarie şi de către Senat la 16 februarie 
1935), prin care Ministerul de Finante era autorizat să bată şi 
să pună în circulație monede divizionare, dar nu oricum, ci 
după criterii clare care vizau valoarea nominală a monedei, 
dimensiunile, greutatea, titlul şi caracteristicile tehnice. 

e Legea pentru organizarea protecției animalelor (27 martie 
1935), 

e Legea pentru organizarea cooperaţiei (27 martie 1935), prin 
care se modifica Legea similară din 27 iunie 1933. Potrivit 
legii era creat Consiliul Superior al Cooperaţiei, numit direct 
de guvern şi aflat sub supravegherea statului. Acest consiliu 
avea menirea să se ocupe cu organizarea, finantarea si propa- 
ganda cooperaţiei. 

* Legea pentru ihființarea unor taxe de consumaţie, sporirea 
cifrei de afaceri a taxelor existente la unele articole de consu- 
mațiune şi produse petroliere, inființarea unui impozit excep- 
țional pe veniturile proprietăților clădite, th prezent scutite şi 
modificarea unor articole din legea monopolului vânzării spir- 
tului şi băuturilor spirtoase și a taxelor de consumaţiune 
(1 aprilie 1933). 

* Legea pentru organizarea şi ihființarea Academiei Romane de 
Medicină (7 aprilie 1935). 

e Legea pentru prelungirea termenului de aplicare al Legii din 
1912 pentru incurajarea industriei naționale (9 aprilie 1935). 

e Legea pentru modificarea art. 2 din Legea creditului agricol 
(10 aprilie 1935). 

e Legea pentru completarea art. 7 din Legea privitoare la regiile 
autonome (15 aprilie 1935), prin care administratia comercială 
a întreprinderilor miniere şi metalurgice din Transilvania 
(R.I.M.M.A.) este autorizată să deschidă ia B.N.R., sub formă 
de împrumut, credite necesare exploatării metalelor preţioase. 

e Legea pentru modificarea art. 81 din Legea minelor (20 aprilie 
1935), prin care statului i se acordă dreptul de preemţiune asu- 
pra cumpărării metalelor pretioase (aur, platină, argint), la pre- 
tul mondial. Prin lege, exploatările miniere de pietre preţioase 
erau obligate să predea statului, prin vânzare, întreaga cantitate 
de metal obţinut. 

° Legea pentru modificarea Legii lichidării datoriilor agricole 
(20 aprilie 1935). 


Cea mai lungă sesiune a Parlamentului din această perioadă (157 
de zile) este urmată de o vacanţă relativ substanțială, în care executivul, 
în virtutea prerogativelor acceptate de cele două camere, a utilizat 
sistemul decretelor-legi într-o manieră ce devine caracteristică guver- 
rării liberale. Prin acest procedeu, care presupunea implicit şi „acor- 
dui“ instituţiei parlamentare, cabinetul Tătărescu completează registrul 
normelor şi reglementărilor legislative. Între „completările“ adoptate 
se înscriu: Decretul pentru aprobarea noului statut al B.N.R. (5 iunie 
1935); Statutele de organizare ale Academiei Române (5 iulie 1935); 
Decretul pentru modificarea unor articole din statutul Băncii Centrale 
Cooperative (12 iulie 1935), Decret pentru protecţia şi amenajarea 
pădurilor (2 octombrie 1935), Decret pentru angajarea muzicienilor 
armatei (5 octombrie 19354. 

Nu este nici prima şi nici ultima dată când guvernul utilizează 
formula decretelor legi. Acest procedeu va fi mai intens folosit în 
ulterioare vacante parlamentare. 

Activitatea Paralmentului, în următoarele două sesiuni (ultima 
nici n-o mai luăm în calcul, deoarece durează doar patru zile), denotă 
nu numai continuarea aplicării planului de guvernare, ci şi efortul de 
a da o nouă măsură propriilor demersuri. Orientarea în acest sens a 
activităţii camerelor corespundea viziunii „Mesajului Regal“ care se 
pronunţa pentru „Asigurarea unui rgim de stabilitate şi continuitate“ , 

Accentul pe activitatea legislativă se materializează nu numai 
prin sporirea cantitativă a proiectelor înaintate spre dezbatere „came- 

relor““, ci si prin importanţa lor intrinsecă în domeniul pe care îl vizează. 
Practic, în fiecare domeniu se introduc noi şi substanţiale reglementări. 

Economia naţională constituie — şi în aceste sesiuni — una din 
priorităţile Parlamentului. Măsurile protecţioniste adoptate în 1912, 
sunt prelungite din nou (prin Legea din 21 aprilie 1936), iar Consiliul 
Economic Superior (creat prin Legea din 29 aprilie 1936) este chemat 
să susţină această politică. Consiliul funcţionează pe lângă guvern şi 
are următoarele atribuţii: dă avize asupra proiectelor de legi cu caracter 
economic, fără de care respectivele proiecte nu pot fi supuse dezbaterii 
corpurilor legiuitoare; dă avize asupra tratatelor şi convențiilor cu 
caracter economic, financiar şi social; propune soluţii privind comerțul 
exterior, valorificarea produselor agricole etc. Consiliul este compus 
din reprezentanţi ai camerelor agricole, de comerţ şi industrie, ai came- 
relor de muncă, ministerelor, U.G.I.R.-ului, Casei Centrale a Asigură- 
rilor şi ai Casei Centrale a Cooperaţiei. 

Agricultura este vizată, îndeosebi, prin Legea votată la Cameră 
şi Senat în zilele de 10 si respectiv 13 martie 1937 (publicată în 
„Monitorul Oficial“ la 22 martie). Intitulată Legea pentru organizarea 
şi încurajarea agriculturii, aceasta avea în obiectiv crearea unei mai 
mari stabilități proprietăţii ţărăneşti şi stoparea procesului fărâmiţării 
ei. Pentru a crea un cadru adecvat şi stimulativ proprietarilor rurali, 
potrivit prevederilor legii, la sfârsitul aceluiaşi an începe să fiinţeze 
Institutul Naţional de Credit Agricol, care oferea agricultorilor 
posibilitatea de a contracta împrumuturi pe termen lung. 

Statul, în virtutea art. 3 ale legii, contribuie la formarea capitalului 
social al Institutului cu suma de 500 milioane lei, urmând ca, începând 
cu exerciţiul bugetar 1938/1939, să aloce anual suma de 100 milioane 
ge ler. 

În cadrul dezbaterilor asupra proiectului de lege se atacă inclusiv 
problema „clasei mijlocii“, ca structură socială indispensabilă unei 
societăţi românesti moderne, din considerentele: „Formarea unei 
proprietăţi rurale mijlocii — relevă deputatul lt. col. Nicolae Bucur — 
rezultată din puterea de muncă, priceperea şi hărnicia micilor plugari, 

care să facă o legătură puternică şi frățească între proprietatea parcelară 
de jos şi cea mare de sus, spre a spori, astfel, si mai mult numărul 
unităţilor economice, producătoare de venituri agricole‘ . 

Alte două reglementări legislative, adoptate la 12 octombrie şi 
13 noiembrie 1937 au în obiectiv fie o mai bună organizare a muncilor 
agricole (prima), fie sustinerea financiară a producătorilor agrari (a 
doua)“. Pentru viticultori erau adoptate măsuri vizând protecţia 
culturilor (Legea pentru apărarea viticulturii, adoptată la 27 martie 
1937)». 

În probleme de natură financiar-bancară, contribuţia Parlamen- 
tului, cu excepția dezbaterii şi votării bugetului statului, este irelevantă 
(doar Legea pentru ratificarea convenției dintre B.N.R. si Ministerul 
Finanţelor pentru lichidarea portofoliului imobilizat precum si Legea 
pentru unificarea si simplificarea măsurilor financiare excepţionale, 
având o importanţă mai ridicată, comparativ cu toate celelalte). 

Aspectele de natură administrativă şi instituţională, precum si 
cele care au în obiectiv reglementări din domeniul educaţiei şi învăţă- 
mântului sunt, în adevăratul înțeles al cuvântului, importante. Ele se 
referă la modificări în structurile administrativ-instituţionale, în meca- 
nismele lor de funcţionare, în atribuţii etc. Astfel, Legea pentru modifi- 
carea unor articole din Legea pentru organizarea administraţiei lo- 
cale, din 3 august 1929, cu modificările din 15 iulie 1931, 21 septem- 
brie 1932 si 3 mai 1933 (votată de ambele „adunări“ la 27 martie 
1936) este una dintre acestea. 

Legea era substanţial redusă, comparativ cu formele anterioare 
(de la 700 articole la 287) şi serios modificată, mai ales în ce priveste 
alegerile administrative, funcţionarea şi durata consiliilor locale, atri- 
buţiile prefectului i ale subprefectului, exercitarea dreptului de petitio- 
nare, selecţionarea personalului aparatului administrativ, elaborarea 
planurilor de sistematizare a oraşelor şi satelor, regimul de funcţionare 
al staţiunilor balneo-climaterice ş.a. Legea, în esenţă, modernă şi 
eficace, în sensul că urmărea creşterea autonomiei si responsabilităţii 
locale, o mai bună coordonare şi corelare a activităţii administrative 

în lucrări de interes comun ş.a., avea şi un anume substrat. Acesta 
consta în tentativa de scoatere a administratiilor locale de sub influente 
politice, prin dizolvarea consiliilor vechi şi instituirea de noi organisme 
locale, care erau împuternicite să se ocupe prioritar de pregătirea 
alegerilor comunale. Legea, care încorpora şi contribuţia Parlamen- 
tului, era importantă, necesară şi „fericit redactată“, ca efect al unui 
studiu bine efectuat de către ministrul de interne Ion Inculet şi deputatul 
luca — după părerea unora“ —, iar după aprecierile altora „reacționară“ 
şi „efemeră“ (col. Petre Petrescu, deputat de Dolj)! . Indiferent, însă, 
de păreri, legea se înscrie printre contribuţiile legislative semnificative 
ale Parlamentului, cu atât mai mult cu cât, ca efect al ei, se realizează 
o nouă împărțire administrativă a teritoriului tării. 

Învăţământul beneficiază de câteva reglementări importante, 
cum sunt Legea organizării învățământului comercial secundar (25 
martie 1936), Legea pentru organizarea şi funcţionarea 
învăţământului secundar industrial (31 martie 1936) sau Legea pentru 
învățământul universitar (adoptată la 17 martie la Cameră si 18 martie 
la Senat), ultima dintre acestea încercând să reglementeze situaţia 
„profesorilor cumularzi“ sau a profesorilor universitari navetisti. Era 
vorba, în principal, de „aproape jumătate din profesorii universităţilor 
din laşi şi Cernăuţi, ai facultăţilor de teologie de la Chişinău şi o 
bună parte din profesorii Universităţi de la Cluj““?, toţi din 
Bucureşti, care făceau naveta săptămânal între Capitală şi 
universităţile amintite. Legea introducea sancţiuni pentru cei care 
absentau de la cursuri şi seminarii. Totodată, se instituia un control 
mai riguros al Ministerului Instrucțiunii Publice asupra activităţii 
studentesti, cu obiectivul prevenirii politizării universităţilor şi 
transformării lor în teren de dispute politice. 

Parlamentul dezbate si avizează favorabil un număr de proiecte 
care aduc îmbunătăţiri în domeniul muncii manuale şi intelectuale, 
protecţiei fortei de muncă, asigurărilor sociale etc. cum suni: Legea 
pentru convertirea în lei a prestaţiior din contractele de asigurare (24 

martie 1936), Legea pentru modificarea unor dispoziţii din Legea 
pentru functionarea întreprinderilor private de asigurări (10 aprilie 
1936) s.a. 

Deşi se încadrează în sistemul legislativ promovat de Ministerul 
Muncii si Ocrotirilor Sociale, Legea pentru organizarea muncii de 
folos obstesc (votată în şedinţele Camerei si Senatului din 18 şi res- 
pectiv 19 martie 1937), prin prevederile ei şi mai ales prin implicarea 
tineretului într-o acţiune având caracter premilitar, se integra si în 
domeniul apărării naţionale. Legea are, în primul rând, valoare 
educațională prin efectuarea muncii în folos obstesc de către tineri 
până la 21 de ani. Totodată, ea are şi valoare pragmatică, prin efectuarea 
pregătirii premilitare, stabilită să se desfăşoare pe parcursul a trei luni 
anual. Activităţile lucrative, care se desfăşurau în cadrul pregătirii 
premilitare, aveau drept scop „dezvoltarea sentimentului de 
solidaritate, între diferite straturi sociale, pentru pretuirea muncii 
manuale şi pentru completarea educatiei tineretului printr-o muncă 
temeinică şi bine rânduită în lucrări folositoare țării“**. 

Tinerii care depăseau vârsta de 21 de ani, sau care vroiau să parti- 
cipe la astfel de activităţi, se puteau înscrie ca voluntari, însă numai 
cu avizul Comitetului Muncii de Folos Obstesc. 

Legea, inițiată de Ministrul Muncii, modifica legea similară 
inițiată de Iancu Nistor în urmă cu nouă luni, în sensul că anula restric- 
tiile impuse tineretului în organizarea de activităţi în sistem de tabere, 
echipe etc. La vremea respectivă, s-a comentat că prin această preve- 
dere s-a urmărit scoaterea tineretului, în special universitar, de sub 
influenta legionarilor (legea „nu a urmărit decât un scop de ură împo- 
triva înnoitoarelor tabere de muncă ale legionarilor şi lăncierilor'“%5 ), 

Noua lege, anula interdicția respectivă, însă crea o instituţie 
specializată — Comitetul Muncii de Folos Obstesc — care prelua iniția- 
tiva îndrumării tineretului în activităţile colective având caracter 
lucrativ, dar în folosul obstii. 

Ultimele trei'sesiuni ale Parlamentului din perioada 1934-1937, 
a căror durată reprezintă mai mult de jumătate din durata tuturor 

sesiunilor desfăsurate în acest interval“, adoptă proiecte de legi 
importante şi în alte domenii, cum sunt: culte, justiţie, presă şi cultură, 
sănătate, apărare naţională. În perspectiva acestor domenii, principalele 
reglementări pe care Parlamentul le adoptă sunt următoarele: Legea 
pentru înzestrarea mănăstirilor (20 martie 1937), Regulament pentru 
aplicarea Legii pentru parohii, protopopii şi eparhii (15 noiembrie 
1937) — culte; Legea pentru modificarea unor dispoziţii din Legea 
corpului de avocaţi (2 aprilie 1936); Legea pentru magistraţii delegaţi 
la Curtea Superioară Administrativă (20 martie 1937) — justiție, Legea 
pentru îneurajarea artelor plastice (6 martie 1937); Legea pentru 
apărarea patrimoniului public (20 martie 1937) — cultură; Regulament 
pentru administrarea comercială a mosiilor Armatei (21 ianuarie 1936) 
— armată“ s.a. 

Contribuţia efectivă a parlamentarilor la demersul legislativ, prin 
promovarea, din proprie iniţiativă, a proiectelor de legi, este mai accen- 
tuată în sesiunea 15 noiembrie 1936 — 20 martie 1937. Astfel, din 
iniţiativa Camerei sunt depuse la Biroul Senatului 55 de proiecte, iar 
din iniţiativa celei de-a doua ramuri parlamentare sunt depuse la Biroul 
Camerei 26 de proiecte, în total, deci, 81 de proiecte, din care: 63 sunt 
discutate si votate, iar restul rămân nevotate. După natura lor, proiectele 
se înscriu în următoarele domenii: financiar — 17, învăţământ — 15, 
administraţie — 13, sociale — 5, justiţie — 4, cultură — 4, economie — 2, 
sănătate —1, apărare naţională — 1, transporturi — 1. 

Cu excepţia câtorva, majoritatea proiectelor au însemnătate medie 
sau minoră. În funcţie de natura şi obiectivele lor, proiectele au urmă- 
toarea înfăţişare: 

aplicarea unor art. de lege — 4. 

Modificarea unor art. de lege — 9. 

Adăugarea unor art. noi la legi anterioare — 2. 

Interpretări noi date unor art. din legi votate anterior — 2. 

Reglementări noi legislative — 1. 

Scutiri de taxe si impozite — 1. 

Autorizarea de împrumuturi unor persoane juridice — 9. 


314 


Autorizarea de vânzări pentru obţinerea de venituri supli- 
mentare — 3. 

Autorizarea construirii unor localuri — 2. 

Autorizarea de construcţii — 2. 

Acordarea de terenuri pentru obţinerea unor venituri supli- 
mentare — 1. 

Delimitări teritorial-administrative — 2. 

Transformarea unor comune urbane în municipiu (Focsani) — 1. 

Formarea vetrelor de sat — 1. 

Alipirea de localităţi — 2. 

Schimburi de terenuri — 1. 

Concesionări — 1. 

Recunoaşteri de societăţi — 2. | 

Autorizări pentru perceperea de taxe — 3. 

Autorizarea cumpărării unor imobile — 1. 

Cedarea de imobile unor asociaţii — 2. 

Declararea unor suprafeţe drept terenuri pentru utilitate pu- 
blică — 1. 

Acordarea de pensii viagere — 3. 

Prelungirea, fără limită de vârstă, a activității prof. N. Iorga şi a 
prof. G. Marinescu — 2. 

Înfiinţarea de noi catedre universitare — 3. 

Autorizarea examenelor de grad — 1. 

Schimbarea gradului de importanţă al unor şosele“ — 1. 

În total, deci, s-au votat 63 de proiecte. 


Parlamentul are şi în aceste sesiuni, ca şi în precedentele, rolul 
formal de a valida acordurile şi înțelegerile internaţionale ale statului 
român. 

Sesiunile parlamentare din perioada guvernării liberale, în afara 
menţinerii cadrului şi „condiţiei“ tradiționale de activitate, au şi co- 
notații disticte, care le distanțează de sesiunile din alte perioade 
anterioare. | 

Utilizarea decretelor-legi, deşi nu este un element de noutate în 
viaţa Parlamentului românesc, devine un procedeu considerabil 
accentuat, comparativ cu situaţii anterioare. Guvernul afectează foarte 
serios atributele Parlamentului în materie legislativă, arogându-si 
drepturi anticonstituționale, ceea ce a creat confuzie în jurul noţiunilor 
de lege şi de legalitate. După cum stipulau normele constituționale 
(art. 88), actele de politică externă trebuiau să aibă inclusiv acordul 
Parlamentului. Or, guvernul, prin intermediul unor decret-lege, s-a 
autorizat singur să ratifice tratate şi conventii internaționale. 

Confuzia a sporit şi mai mult în condiţiile în care executivul libe- 
ral a început să nu mai respecte ierarhizarea firească a normelor de 
drept (constituţie, lege, regulament, jurnal al Consiliului de Miniştri, 
decizie ministerială etc.), în sensul că legea era subordonată consti- 
tuţiei, regulamentul era subordonat legii s.a.m.d. Guvernul liberal anu- 
lează, însă, legi votate de Parlament prin jurnale ale Consiliului de 
Miniştri (cum este si cel publicat în „Monitorul Oficial“, nr. 239 din 
15 octombrie 1937, prin care se modifică legi sanitare votate anterior 
de către Parlament) sau prin decrete-legi (cum este Legea pentru 
crearea Oficiului de Educaţie al Tineretului Român din 1934, anulată 
prin decretul-lege privind înfiinţarea „Străjii Ţării“, din 8 octombrie 
1937), care exprimau numai voinţa executivului. 

Activitatea legislativă a guvernului în vacantele parlamentare s-a 
materializat în decrete-legi (D.L.) si jurnale ale Consiliului de Ministri 
(J.C.M.) cu relevantă şi importanţă foarte mare. Între acestea se înscriu: 
J.C.M. pentru reglementarea proporţiilor supușilor străini la întreprin- 
derile mici (18 iunie 1935); J.C.M. pentru primele ce le are de plătit 
B.N.R. la aurul şi argintul primit de la stat (21 iunie 1935); J.C.M. 
pentru reducerile de pensii ale invalizilor (29 iunie 1936); J.C.M. privi- 
tor la naţionalizarea Societăţii Anonime Ungaria „Nitrogen“, cu sediul 
la Budapesta (8 iulie 1936); D.L. pentru încurajarea aviaţiei particulare 
(20 iulie 1936); D.L. pentru acordarea drepturilor de monopol 
întreprinderilor ce se crează în scopul de a fabrica mărfuri noi (1 au- 
gust 1936); J.C.M. pentru autorizarea Administraţiei Comerciale a 

Întreprinderilor miniere şi metalurgice ale statului să comande o 
otelărie (29 august 1936); D.L. pentru navigaţie aeriană deasupra 
teritoriului României (8 octombrie 1936); D.L. pentru lichidarea 
datoriilor către Creditul Funciar pentru lucrări de amelioraţiune (12 
noiembrie 1936); D.L. penru înființarea Comitetului de Coordonare 
a Apărării Naţionale (14 noiembrie 1936); D.L. pentru scutirea de 
taxe a primei fabrici române de metalurgie de la Braşov în scopul 
fabricării de armament (14 noiembrie 1936); D.L. pentru scutirea 
de taxe a fabricilor de armament de la Copsa Mică si Cugir (14 
noiembrie 1936); D.L. pentru scutirea de taxe a firmei S.R.T. (14 
noiembrie 1936); J.C.M. pentru oprirea înstrăinării imobilelor 
comunale şi judetene din Transilvania, Bucovina si Basarabia, 
ocupate de Armată (17 aprilie 1937); D.L. pentru creditele necesare 
statului spre a exercita drept de preemţiune asupra terenurilor agricole 
(20 mai 1937); D.L. pentru preluarea de către stat a unor credite 
acordate B.C.R. (3 iunie 1937); D.L. pentru aplicarea art. 50 şi 52 
din Legea dotărilor agricole (15 iunie 1937); D.L. pentru modificarea 
art. din Legea de organizare si încurajare a agriculturii (24 iunie 
1937); D.L. pentru furnituri de nave, motoare etc. pentru aviaţie şi 
marină (26 iunie 1937); D.L. pentru avans la furnituri pentru apărarea 
naţională (10 iulie 1937); D.L. pentru creditori care n-au acceptat 
aranjamentele (24 iulie 1937); D.L. pentru plata comenzilor privind 
apărarea naţională (7 august 1937); J.C.M. pentru import, export şi 
report de materiale pentru armament (12 august 1937); J.C.M. pentru 
ratificarea J.C.M. privitor la înlesniri, scutiri si avansuri acordate 
industriilor de apărare natională (13 august 1937); D.L. privind 
înfiintarea „Străjerilor Ţării“ (8 octombrie 1937); D.L. pentru 
abrogarea Legii pentru înfiinţarea Băncii Agriculturii Române (11 
octombrie 1937); D.L. pentru înființarea Societăţii Industria 
Naţională Aeronautică (INA) — 30 octombrie 1937%%. 

Interesant ar fi fost să realizăm o analiză comparativă a „greutăţii“ 
specifice a celor două tipuri de activităţi legislative: parlamentară şi 
>vernamentală pentru a releva, prin contrast, semnificaţia şi rolurile 

reale ale celor două adunări într-o operă politică de interes naţional. 
O situaţie nebănuită înainte de a întreprinde acest demers ne-a deter- 
minat să renunţăm la intenţie. Motivul: înregistrarea defectuoasă a 
actului votării unui proiect şi a momentului intrării lui în vigoare. 

După cum bine se stie, pentru ca un proiect de lege să intre în 
vigoare, deci să devină operant, sunt necesare trei faze distincte, dar 
obligatorii, evident în perspectiva mecanismelor de funcţionare a 
Parlamentului. Primele două se referă la votul favorabil obligatoriu 
al proiectului dat de câtre Adunarea Deputaţilor şi de către Senat si a 
treia la publicarea acestuia in „Monitorul Oficial“, după sancţio- 
narea lui. Este poate surprinzător, dar, din păcate, real, că modul în 
care se operează frecvent cu date referitoare la etapele validării şi 
intrării în vigoare a unui proiect este contrar realităţii si spiritului 
ştiinţific. Frecvent se uzitează una din cele două date ale votării de 
către adunări a unui proiect şi foarte rar amândouă; nu se coroborează 
cele trei date între ele pentru a plasa corect legea (în cazul validării 
proiectului) în raport de activitatea Parlamentului (în timpul unei 
sesiuni parlamentare sau a vacantelor parlamentare), deoarece numai 
aşa putem atribui corect şi real ce îi aparţine instituţiei parlamentare 
şi ce îi este impus din exteriorul ei, de celelalte ramuri sau organisme 
ale puterii s.a. 

Surprinzător, chiar instrumentele cotate foarte bine, în afara mate- 
rialului arhivistic, conduc uneori pe piste greşite pe cei ce le studiază. 
Astfel, una şi aceeaşi lege este datată greşit sau o găsim în două sau 
trei variante cronologice; unele dintre legi, regulamente etc. sunt 
înregistrate după una din cele trei faze obligatorii menţionate şi nu în 
raport de ultima; chiar si asa fiind, cum este cazul Colecţiei 
Hurmuzacki, pentru un analist politic dotarea este incompletă, deoarece 
nu poate plasa corect o lege votată în zona reală sau „imaginară“ a 
Parlamentului. 

În ce ne priveşte, am căutat, în măsura posibilului, să operăm cu 
proiecte verificate în raport de cele trei faze sau, dacă nu a fost posibilă 
o asemenea raportare, am corelat proiectul de lege cu intervalele stricte 
ale sesiunilor şi vacantelor parlamentare pentru a depista natura 

„ascunsă“ a acestora: era o emanatie reală a Parlamentului sau repre- 
zenta o formă mascată legislativă pusă în seama Camerei sau 
Senatului. 

Şi fiindcă am abordat asemenea aspecte, mai este de adăugat un 
altul, pentru a evita interpretări nedorite. Am considerat că dimen- 
siunea reală a Parlamentului este dată numai de propria sa activitate, 
înțelegând prin aceasta toate operaţiunile de înregistrare, depunere, 
discutare, votare si expediere a unui proiect către promulgare şi intrare 
în vigoare. În afara decretelor-legi şi jurnalelor Consiliului de Miniştri 
am exclus din activitatea Parlamentului inclusiv legile, regulamentele, 
decretele care fie s-au „votat“ în regim de urgentă în ultimele zile ale 
Adunării Deputaţilor si Senatului şi apoi s-au publicat esalonat, după 
încheierea sesiunilor, ca şi cum ar fi fost rezultatul unui efort lucrativ 
parlamentar, fie au fost emanaţii ale altor structuri ale puterii ambiguu 
plasate, pentru a crea senzaţia de implicare a Parlamentului. 

Dacă luăm în calcul numeroasele reglementări şi norme care sunt 
publicate după încheierea sesiunilor parlamentare, evident, activitatea 
Parlamentului apare complet deformată. Intenţia noastră mârturisită 
este de a atribui instituției parlamentare ce ii aparține, real şi nu 
formal, pentru a evalua căt mai corect posibil propriul său aport la 
opera legislativă din deceniul al patrulea. 

La finalul sesiunii 15 noiembrie 1936 — 20 martie 1937, un raport 
confidenţial al Legaţiei Germaniei din Bucureşti aprecia: „Ultima 
sesiune ordinară a Parlamentului român s-a încheiat la 20 martie. Între 
timp perioada actualei legislaturi continuă până în noiembrie, aşa că 
mai rămâne posibilitatea unei alte convocări a sesiunii extraordinare. 
Rareori încheierea unei sesiuni parlamentare a surprins partidele 
politice atât de slăbite şi de fărâmiţate, iar pe rege atât de atotputernic, 
stăpân al situaţiei, ca de astă dată. Dacă, într-adevăr, scopul politicii 
regale era să spargă partidele si să le aţâțe între ele, nicicând de la 
revenirea sa pe tron, lucrul nu i-a reusit în aşa măsură ca în momentul 
de fată"! 

Documentul, datând din 24 martie 1937, surprindea, la rândul 

lui, realist atât raportul dintre rege şi partide, cât şi plasamentul 
Parlamentului în incidenţa acestui raport. 

Alegerile de la sfârsitul anului 1937 confirmă prezumțţiile 
diplomatului german, deschizând drumul spre instituirea regimului 
autoritar de către Carol al II-lea. 

Cum era de asteptat, demersurile legislative ale Parlamentului, 
în noul context, sunt reduse, în comparaţie cu activitatea similară a 
celorlalte ramuri ale Puterii. Legislatura 1939-1940, care cuprinde 4 
sesiuni (3 extraordinare şi una ordinară), însumează 108 zile, ceea ce 
reprezintă una dintre cele mai scurte legislaturi parlamentare din 
deceniul al 4-lea sub raportul duratei. 

Într-o postură nefavorabilă, sub aspectul împlinirii menirii sale 
ca instituţie legislativă, se află atât activitatea de ansamblu, cât şi cea 
direct referitoare la promovarea legilor în statul român. 

Prima dintre cele patru sesiuni ale noii legislaturi se consumă în 
activităţi procedurale de uzură şi discursuri festiviste, finalul fiind 
ceva mai animat la capitolul demersuri legislative. Parlamentul dezbate 
şi votează Legea Casei rurale (publicată în „Monitorul Oficial“ la 16 
iunie 1939), lege, de altfel foarte importantă, deoarece obiectivul ei 
esenţial îl constituie susţinerea proprietăţii mijlocii prin facilitarea 
cumpărării, vânzării şi exploatării de terenuri (art. 2)*? , 

Capitalul social al Casei Rurale, în fapt o instituţie bancară, era 
fixat la 100 milioane de lei, cu posibilitate de majorare (art. 2), sumă, 
însă, insuficientă pentru a contribui substanţial şi pe o perioadă înde- 
lungată la promovarea intereselor proprietăţii mijlocii. 

La birourile Adunării Deputaţilor şi Senatului au fost depuse şi 
proiectele de lege privitoare la valorificarea grâului, statutul functio- 
narilor publici si recunoaşterea breslelor (proiect care se mentine depus 
si în sesiunea următoare). 

În textul Mesajului Regal de închidere a sesiunii, se făcea o preci- 
zare care, aparent, are o semnificaţie minoră sau obisnuită: „Proiectul 
legii pentru asezarea corpurilor profesionale, cum şi proiectul! statutului 
funcţionarilor publici, au fost depuse pe birourile corpurilor legiuitoare 

şi activitatea Dvs. urmează să se desfăşoare în comisiile permanente 
ale fiecărui corp legiuitor“? . 

Aparent, spuneam, nu este nimic de semnalat, mai ales că si în 
practica legislaturilor anterioare era întâlnit un astfel de procedeu 
(discutarea proiectelor în comisii). Dacă nu a fost analizată această 
latură a activităţi parlamentare, s-a datorat faptului că arhiva comisiilor 
parlamentare nu există, deci nu se poate urmări modul concret de 
lucru al acestora între sesiuni. 

În cazul de fată, însă, ceremonialul fastuos al primei sesiuni, pus 
în dificultate de intervenţiile intempestive ale unor deputaţi şi senatori 
sau de absenţa unor personalităţi de la dezbaterile pe marginea proiec- 
tului de răspuns la „Discursul Tronului“, precum I. Maniu, I. Mihalache, 
dr. N. Lupu, Dinu Brătianu ş.a., i-a creat o stare de disconfort şi de 
iritare suveranului, care vroia ca totul şi toate să se desfăşoare într-o 
notă de voioşie generală şi unitate. Parlamentul devenea, astfel, o 
maşină de vorbe blânde si cu duh, de aprecieri laudative şi de 
promisiuni, fiind ferit de critici, replici sau poziții contrare. 

Puţinătatea proiectelor depuse la Parlament şi utilizarea predilectă 
a decretelor regale dă dimensiunea reală a rolului conferit legislativului 
de către suveranul României. 

A doua sesiune (25 XI — 20 XII 1939), care este singura ordinară 
din legislatura carlistă (o raportăm la „guvernarea“ suveranului si nu 
la cea a executivului, deoarece nu putem s-o judecăm în relaţie de 
guvernele care se succed în perioada 1938-1940, acestea promovând 
explicit şi implicit politica dictată de monarh), se desfăşoară în aceeaşi 
notă, ca şi precedenta. Nu este mai puţin adevărat că atenţia politi- 
cienilor era îndreptată prioritar spre evoluţia evenimentelor internaţio- 
nale, care conduce la izbucnirea celei de a doua conflagrații mondiale. 
Sesiunea se încheie în aceeaşi notă ca a majorităţii sesiunilor parla- 
mentare din perioada pe care o analizăm: guvernul Tătărescu (24 
noiembrie — 4 iulie 1940) depune spre avizare la birourile adunărilor 
nu mai puţin de 260 de decrete-legi, ceea ce, evident, formaliza, până 

la bagatelizare, functia legislativă a Parlamentului. Gestul executivului 
este serios amendat atât la Senat cât şi la Cameră, cu toată „luminoasa 
expunere a minstrului de justiţie, d-l Istrate Micescu'%%. 

Timpurile excepţionale pe care le trăia ţara şi umanitatea pot fi, 
într-un fel o scuză pentru executiv. Ea poate fi acceptată, însă, numai 
până la un punct. 

Sesiunea a 3-a (7 martie — 19 aprilie 1940), scriptic se desfăşoară 
pe durata a 42 de zile, fiind, astfel, cea mai îndelungată din legislatura 
respectivă. În realitate ea durează mult mai puţin, la nivelul a câtorva 
zile, când sunt depuse spre ratificare 163 de proiecte (23 martie) şi 
când dezbaterile de „fond“ se concentrează mai ales în ziua de 3 iulie 
1940%5. 

Evenimentele grave din vara anului 1940 diminuează şi mai mult 
rolul Parlamentului. Prudenta care marchează activitatea guvernului 
Gh. Tătărescu şi apoi a executivului condus de I. Gigurtu, fac ca decla- 
rațiile oficiale, în numele Ţării, să nu mai fie făcute în faţa camerelor 
reunite, ci a comisiilor reunite de politică externă, pentru a scădea 
impactul impresiei acestora asupra puterilor adverse şi a limita la 
minimum declaraţiile oamenilor politici, evident îngrijoraţi de soarta 
tării si deopotrivă de iminenta implicare a României în război. 

Ceea ce conferă un anume rol Parlamentului în această perioadă 
sunt comisiile parlamentare. Active sunt: Comisia de legislaţie civilă, 
comercială şi penală ale ambelor adunări (care discută separat sau 
reunite codul funcţionarilor, organizarea breslelor etc.) sau Comisia 
financiară, bugetară şi fiscală a Adunării Deputaţilor (care dezbate 
anteproiectul legii amnistiei fiscale, mai ales în sedintele din iunie 
1940). Dezbateri intense, cu note de patetism, dar într-o autentică 
vibraţie patriotică, se produc în verile fierbinţi ale anilor 1939 şi 1940, 
când se judecă soarta României în relaţie cu Pactul Molotov- 
Ribbentrop şi cedările teritoriale în favoarea U.R.S.S., Ungariei şi 
Bulgariei“. 

Comisiile suplinesc, în fapt, dezbaterile parlamentare, lucrările 
lor fiind urmărite cu multă atentie de mass-media. Reacţiile sunt 
prompte atunci când adoptarea de către comisii a unor articole sau 
amendamente sunt opozante aspirațiilor unor straturi sociale sau 
segmente ale societăţii civile. Pe parcursul discutării proiectului de 
lege al breslelor în cursul lunii octombrie 1939, pentru a oferi un 
exemplu, conducerea uniunilor de bresle de meseriaşi din Bucegi 
protestează, printr-o moţiune adoptată la 19 octombrie, împotriva 
hotărârii Comisiei de legislaţie civilă, comercială şi penală a 
Camerei“” . 

În mediile muncitorești, reacţiile nu se limitează numai la proteste. 
Se declanşează campanii de presă, însoţite de adunări sau mitinguri. 

Proiectul legii breslelor este criticat şi din perspectiva controlului 
asumat de stat în problema organizării profesionale, care limita 
atribuţiile acestora, cât şi din orizontul creării unei structuri centrale — 
„concentrarea uniunilor de breaslă într-un for central, pentru repre- 
zentarea şi apărarea intereselor de ordin general ale diferitelor bresle 
de muncitori, funcţionari particulari şi mici meseriaşi“. 

Deprecierea funcţiei legislative a Parlamentului este deplânsă de 
personalităţi politice, ştiintifice sau culturale, cum este şi profesorul 
Constantin Rădulescu-Motru, care constata cu regret că „Regimul 
parlamentar este în vădită decadenţă, nu numai la noi, ci peste tot, în 
toate tările“, 

Şi în această perioadă, ca şi în precedentele, nu se constată un 
vid legislativ, chiar dacă rolul Parlamentului este minor sau insignifiant. 
Dacă ne ghidăm după numărul impresionant de decrete depuse în 
sesiunile amintite, ar însemna să atribuim Parlamentului un rol pe 
care, în realitate, nu-l deţine. Ne menţinem pe acelaşi plan de evaluare 
si de analiză, pe care l-am anunţat, luând în calcul numai ce a realizat 
concret Adunarea Deputaţilor si Senatul în legislatura respectivă şi în 
fiecare din componentele ei (sesiunile). 

Într-o astfel de perspectivă, rolul Parlamentului, numai sub ra- 
portul contribuţiei sale la promovarea legislaţiei, este cel relevat, ceea 
ce ne dezvăluie un legislativ vegetativ, care trăieste mai mult pe seama 
unor manifestări în afara propriilor sale sesiuni. 

Din alt unghi de analiză, acesta ar fi fost împovărat de cele 
peste 420 de proiecte depuse spre dezbatere si ratificare, numeroase 
esenţiale pentru consolidarea noului regim politic, altele importante 
în perspectiva intereselor societăţii şi țării, în general. Între acestea 
se numără: Constituţia Regele Carol al li-lea (din februarie 1938); 
Decretul-lege (D.L.) prin care se măresc atribuţiile Consiliului 
Legislativ (4 aprilie 1938); D.L. pentru înfiinţarea Directiei Generale 
a Presei si Propagandei pe lângă Preşedinţia Consiliului de Miniştri 
(11 martie 1938); D.L. pentru stabilirea dobânzilor şi înlăturarea 
cametei (5 mai 1938); D.L. pentru organizarea Consiliului Economic 
Superior (1 iunie 1938); Decret privind reforma administrativă (13 
august 1938); Decret-Regal (în continuare: D.R.) cu privire la drep- 
turile minorităţilor (28 august 1938); Lege pentru coordonarea şi 
modificarea unor dispoziţiuni din Legea privitoare la instituţiunile 
de propagandă (31 august 1938); Legea pentru recunoaşterea şi 
funcţionarea breslelor (12 octombrie 1938), Decret pentru înfiinţarea 
Ministerului Înzestrării Armatei (14 octombrie 1938); Legea asigu- 
rărilor sociale (promulgată prin D.R. nr. 4310 din 14 decembrie 1938 
si publicată în „Monitorul Oficial“ din 22 decembrie 1938); Legea 
pentru înfiinţarea organizaţiei politice a „Frontului Renaşterii Naţio- 
nale“ (15 decembrie 1938); Lege privitoare la dobândirea şi pierderea 
naţionalităţii române (19 ianuarie 1939); Legea electorală pentru 
Adunarea Deputaţilor si Senat (9 mai 1929), Legea privitoare la 
jurământul membrilor Adunării Legiuitoare (5 iunie 1939); D.L. 
privind stabilirea unor norme noi de organizare a F.R.N. (20 ianuarie 
1940); J.C.M. relativ la cenzura presei si modul exercitării ei (8 
aprilie 1940); D.L. privitor la starea juridică a locuitorilor evrei din 
România (9 august 1940), D.L. pentru transformarea F.R.N. în 
Partidul Națiunii (26 iulie 1940);%. 

NOTE 


1% Dintre acestea, la Cameră: 640 din iniţiativa Adunării Deputaţilor şi 57 
din iniţiativa Senatului; la Senat — 335 din iniţiativa Adunării Deputaţilor 
şi 126 din iniţiativa Senatului. Pe ani legislativi situatia este următoarea: 
la Cameră — 1930-1931 (66 proiecte de legi din iniţiativa Adunării şi 1 din 
iniţiativa Senatului), 1931-1932 (149 şi respectiv 9), 1932-1933 (85; 9), 
1933-1934 (117; 10), 1934-1935 (61; 10), 1935-1936 (65; 8), 1936- 
1937 (92; 10), 1938-1939 (1; -), 1939-1940 (4; -); la Senat: 1930-1931 
(36 proiecte de legi din iniţiativa Adunării şi 7 din iniţiativa Senatului), 
1931-1932 (69 şi respectiv 30), 1932-1933 (40; 14), 1933-1934 (69; 
10), 1934-1935 (30; 13), 1935-1936 (30; 15), 1936-1937 (58; 23), 1938- 
1939 (-; 12), 1939-1940 (3; 2). 

1% Dintre acestea 1.290 la Adunarea Deputaţilor şi 1.135 la Senat. (Date 
obţinute prin prelucrarea materialului informativ din anexele la lucrarea 
lui Matei Dogan, Op. cit., p. 65 şi tab. Vlic şi Villa). 


1% În anul legislativ 1937-1938 nu se înregistrează nici-un proiect din iniţiativă 
parlamentară, iar în anii 1938-1939 şi 1939-1940 din iniţiativa Senatului. 
Cf. Matei Dogan, Op. cit., p. 65. 

1% Constituţiunea [1923], p. 7. 

197 Ibidem, p. 11. 

1% „Parlamentul Românesc“, an. X, nr. 311 din 20 decembrie 1939, p. 127. 


1% Pentru Senat, de exemplu, între 1923-1938, orice proiect din inițiativa 
parlamentară trebuia susţinut de 7 senatori, iar între 1938-1940 de 30 
de senatori. 


2% C, Hamangiu, Codul general al României. Legi noi de unificare, vol. XIII- 
XIV, 1922-1926, Bucureşti, Editura Librăriei „Universala“ Alcalay & Co., 
[s.a.], p. 1002. 


201 Constituţia din 1938 atribuia un rol deosebit comisiilor Senatului, majorate 
la 14. Două dintre ele erau investite cu cercetarea bugetului statului 
(atribuţie conferită de Constituţia din 1923 Adunării Deputaţilor). O 
comisiune nouă era şi cea investită cu cercetarea naturalizării, desfiinţată 
în 1923, în regimul Constituţiei din 1923 („Parlamentul Românesc“, an. 
X, nr. 311 din 31 decembrie 1939, p. 127). 


2% Diferenţa care apare la M. Dogan (10 proiecte de legi) se datorează 
faptului că în calculul acestuia s-a inclus şi sesiunea extraordinară din 
15 iunie — 17 iulie 1931 (Arhivele Naţionale Istorice. Centrala, fond Senat, 
dosar 15.948, ff. 9-11). 


2%3 Tabelul a fost realizat după datele oferite de: Senatul sesiunea ordinară 
1933-1934, indexul legilor aduse în discuţia sesiunii ordinare 1933-1934, 

fond. XIII, dosar 1313, ff. 34-37. 


226 „Mesajul regal pentru deschiderea sesiunii corpurilor legiuitoare“, în 
„Almanahul ziarului «Timpul»“ din 1940, p. 264. 


227 Ibidem, p. 265. 
22 Ibidem. 

29 Ibidem, p. 266. 
2% Ibidem, p. 269. 

2% La cererea preşedintelui Adunării Deputaţilor sau Senatului sau a unui 

24 M. O. Partea a Ill-a. Dezbaterile parlamentare. Adunarea Deputaţilor, 
nr. 73 din 20 septembrie 1930, pp. 3633-3641. 


275 Ibidem, pp. 3644-3766. 


330 


278 Ibidem, nr. 76 din 24 septembrie 1930, pp. 3932, 4547-4569. 
277 Ibidem, nr. 94 din 12 noiembrie 1930, pp. 5142-5145. 


278 Virgil Potârca, Alex. D. Neagu, Gh. C. M. Oprescu, Mircea Durma, Legea 
pentru reglementarea datoriilor rurale şi urbane, Editura „Vremea“, 1933, 
pp. 37-236. 


2» Arhivele Naţionale Istorice. Centrala, fond Senat, dosar 16.852, f. 39 şi 
urm. 


2% „Parlamentul Românesc“, an. IV, nr. 186 din 2 decembrie 1935, p. 11. 


21 M. O. Partea a lll-a. Dezbaterile parlamentare. Adunarea Deputaţilor, 
nr. 73 din 27 februarie 1936, p. 1326. 


282 Senatul. Sesiunea ordinară 1933-1934, Tabela alfabetică a oratorilor 
din sesiunea ordinară deschisă la 1 februarie 1934 şi încheiată a 28 
aprilie 1934, Bucureşti, Editura Monitorului şi Imprimeriile Statului. 
Imprimeria Centrală, 1934. 


2 Arhivele Naţionale Istorice. Centrala, fond Senat, dosar 16.852, f. 39 şi 
următoarea. 


2041.00, .6I[, 


285 Cf. „Parlamentul Românesc“, an. V, nr. 157-160 din 31 decembrie 1934, 
p. 45. 


26 „Lumea Nouă“, an. XXVIII, nr. 28 din 8 iulie 1934. 

27 Ibidem 

2% Ibidem 

2 „Parlamentul Românesc“, an. VII, nr. 220-222 din 31 decembrie 1936, 


Dei 
2% Ibidem 


2391 Constituţiunea Regele Carol II, p. 15 (Titlul III, art. 31 şi 32). 


2% „Parlametul Românesc“, an. X, nr. 311/320 din 31 decembrie 1939, pp. 
149-150. 


2% lon Deleanu, Teoria şi practica regimului parlamentar burghez, Cluj- 
Napoca, Editura Dacia, 1978, p. 195. 


24 Michel Haurion, Precis de droit constitutionnel, ed. a 2-a, Sirey, 1929, 
p. 27; 


2% B, Mirkine-Guetzevitch, Les nouvelles tendances du droit constitutionnel, 
Paris, 1939, p. 195. 


2% Karol Loewenstein, Political Powers and the Gouvernemental Process, 
Chicago, 1957, p. 201. 


2% Marcel de la Bigne de Villeneuve, L'activité étatique, Sirey, 1954, p. 153. 


331 


2% Georges Burdeau, Traité de science politique. La democratie gouver- 
nante. Ses structures gouvenementales, Paris, 1957, p. 237. 


2% Jean Blondel, Parlamentes et legislatives, în Traité de sciences politiques, 
teme Il, Paris, P.U.F., 1985, p. 187. 


3% Georges Burdeau, Op. cit., p. 148. 

%1 Vintilă Brătianu. Culegere de articole şi discursuri privitoare la viaţa şi 
opera sa, Ploieşti, Editura: Organizaţia Partidului Naţional Liberal din 
Prahova, 1931, p. 23; Cf. şi loan Scurtu, /. C. Brătianu, Activitatea politică, 
Bucureşti, Museion, 1992. 

32 Ibidem 

33 „Socialismul“, an. XXVI, nr. 50 din 11 decembrie 1932. 

30 Parlamentul Românesc“, an. VI, nr. 165 din 8 martie 1935, pp. 18-19. 

35 M. O. Partea a Ill-a. Dezbaterile parlamentare. Senatul, nr. 1 din 5 
februarie 1934, p. 1. 

38 Ibidem, pp. 4-5. 

37 Ibidem, nr. 5 din 24 februarie 1934, p. 193; Adunarea Deputaţilor, nr. 6 
din 24 iunie 1931, p. 199. 

38 Parlamentul Românesc“, an. X, nr. 311-320 din 31 decembrie 1939, p. 
73. 


39 M.O. Partea a Ill-a. Dezbaterile parlamentare. Adunarea Deputaţilor, 
nr. 41 din 3 octombrie 1932, p. 1589; „Parlamentul Românesc“, an. VI, 
nr. 164 din 24 februarie 1935, p. 9; an. VI, nr. 165 din 8 martie 1935, p. 
1; an. VII, nr. 220-222 din 31 decembrie 1936, p. 1; an. VIII, nr. 246-249 
din 31 octombrie 1937, p. 43. „Lumea Nouă“, an. XXVII, nr. 11 din 12 
martie 1933; an. XXIX, nr. 11 din 17 martie 1935. 

310 A, C. Cuza, Îndrumări de politică externă. Desființarea Ligii Naţiunilor. 
Revizuirea tratatelor. Alianţa României cu Germania. Discursuri 
parlamentare rostite în anii 1920-1936, [Bucureşti], Cugetarea — 
Georgescu Delafras, [1936], p. 27. 

211 Ibidem, p. 28. 

312 Ibidem, pp. 33-34. 

%3 Ibidem, p. 45. 

314 Ibidem, p. 63. 


35 M.O. Partea a Ill-a. Dezbaterile parlamentare. Adunarea Deputaţilor, 
nr. 28 din 25 martie 1932, p. 2666. 


sie A. C. Cuza, Op. cit., p. 66. 


37 M.O. Partea a IIl-a. Dezbaterile parlamentare. Adunarea Deputaţilor, 
nr. 74 din 24 septembrie 1932, p. 1225. 


332 


318 Ibidem, din 30 martie 1932, p. 2833. 


39 Octavian Goga, Ideia națională — creștină. Cuvântare rostită la Cameră 
în zilele de 6 şi 11 decembrie 1935, Bucureşti, 1936, p. 6. 


%20 Jbidem, pp. 11-13. 
321 Ibidem, pp. 14-15. 
322 Ibidem, pp. 30-31. 
323 Ibidem, pp. 42. 

%4 Ibidem, p. 60-61. 
%5 Ibidem, p. 61. 


36 „Omul liber“, an. |, nr. 6 din 25 martie 1936; vezi şi: Lucian Blaga, Din 
activitatea diplomatică, vol. III, Bucureşti, Editura Eminescu, 1995, p. 
151 („Urmează Goga care cere modificarea politicii externe a României 
în discuţia apropierii de Germania şi Italia. Reacţii ale reprezentanţilor 
presei democratice. P. Andrei demonstrează esenţa reacționară şi 
antiumană a fascismului. N. Robu jicneşte pe deputatul țărănist Virgil 
Solomon. Se creează busculadă“). De altfel, cuvântarea din Adunarea 
Deputaţilor din 13 martie 1936 a fost pregatită de cea din februarie în 
care justifica idea nationalistă şi reorientarea politicii externe pe temeiul 
proliferarii mascate sau făţişe a organizaţiilor masono-comuniste: Blocul 
pentru Apărarea Libertăţilor Democratice, Partidul Socialist (gruparea 
C. Popovici, N. Moscanteanu), Madosz, Liga Contra Prejudecăţilor, 
Asociaţia pentru Protecţia Femeii şi Copilului, Frontul Studenţesc Demo- 
crat, Blocul Avocaţilor Democrati, Uniunea Tineretului Comunist, Acţiunea 
Evreiască, Societatea Culturală Româno-Sovietică, Comitetul pentru 
Apărarea Antifasciştilor ş.a. (Arhivele Naţionale Istorice. Centrala, fond 
Parlament, dosar nr. 1285/1936-1937, f. 51). De reţinut este şi declarația 
sa fermă în legătură cu diferenţa dintre naţional-socialismul german şi 
naţional-creştinismul românesc: „De un an de zile de când Partidul 
Naţional-Creştin s-a format, acuzaţiunea pe care o reped asupra mea 
este hitlerismul. Am făcut declaraţii în atâtea rânduri spunând că nu pot 
fi naţional-socialist, căci naţional-socialismul e o doctrină pe care nu pot 
să o împărtăşesc, întrucât nu se poate potrivi cu împrejurările noastre 
de aci. Am spus că naţional-socialismul amplasează revendicări pe care 
noi nu le avem; naţional-sociaiismul tocmai pentru a combate socialismul 
a luat asupra lui revendicări cu caracter social şi socializant, lucruri care 
însă nu se potrivesc la noi, fiindcă masele noastre populare sunt ale 
unui popor agricol şi au la baza ideii lor, a cugetării lor şi a psihologiei 
lor, proprietatea privată“ (Octavian Goga, Afirmarea ideii național- 
creştine. Discursuri rostite în şedinţele Camerei Deputaţilor de la 27 
februarie şi 13 martie, precum şi banchetul oferit de organizaţiunea 
Capitalei a Partidului Național Creştin în onoarea domnilor A. C. Cuza şi 
Octavian Goga în seara zilei de 22 martie 1936, Bucureşti, Ediţia |, 
Editura Tip. a ziarului „Universul“, 1936, p. 9). 


333 


37 A. C. Cuza, Op. cit., p. 142 (Declaraţie la Senat în sedinţa din 28 noiembrie 
1936). 


328 Victor lamandi, România sub semnul noilor prefaceri, Bucureşti, 1939, 
p. 12. 


329 S, Cutişteanu, Gh. |. Ioniţă, Electoratul din România în anii interbelici, 
Cluj-Napoca, Editura Dacia, 1981, p. 194 şi urm. 


3% Nicolae lorga, Doi ani de la restauraţie, Vălenii de Munte, Tiparul Datina 
Românească, 1932, p. 53. 


31 Nicolae Popescu, Luptele eroice ale muncitorilor ceferişti şi petrolişti din 
1933 în dezbaterile parlamentare, în „Anale de Istorie“, an. XIX, nr. 1/ 
1973, p. 99 şi urm. 


%2 Colecţiune de legi şi regulamente (1 ianuarie 1933 — 31 decembrie 1933), 
tomul XI, partea |, Bucureşti, Imprimeria Centrală, 1934, pp. 931-939. 


%3 Constantin C. Buşilă, Cu privire la situaţia economică, Bucureşti, 1931, 
p. 29. 


34 Ibidem, p. 67. 
%5 Ibidem, p. 92. 


3%% M.O. Partea a lll-a. Dezbaterile parlamentare. Adunarea Deputaţilor, 
nr. 30 din 7 februarie, 1933, p. 901. 


37 Ibidem. 
338 Lumea Nouă“, an. XXXII, nr. 6 din 5 februarie 1933. 


839 M.O. Partea a lll-a. Dezbaterile parlamentare. Senatul, nr. 7 din 27 
februarie 1934, p. 225. 

30 Gh. Tătărescu, Preşedintele Consiliului de Miniştri, Doui ani de guvernare. 
Declaraţie rostită în Parlament la 14 decembrie 1935, Bucureşti, 
Imprimeriile „Independenţa“, 1935, p. 3. 

%1 M.O. Partea a Ill-a. Dezbaterile parlamentare. Adunarea Deputaţilor, 
nr. 26 din 4 aprilie 1934, p. 1432. 

%2 Ibidem, nr. 27 din 5 aprilie 1934, p. 1467. 

3 Ibidem, Senatul, nr. 9 din 5 martie 1934, pp. 272-273. 

34 N, lorga, Definiţia noii stări de lucruri în România, Bucureşti, 1939, p. 32. 

5 C, Hamangiu, Codul general al României, vol. XVIII, pp. 556-558 şi vol. 
XIX, pp. 202-208. 

36 Ç. Buşilă, Problema drumurilor, Bucureşti, 1932; Constantin D. Buşilă, 
Aeronautica, Bucureşti, 1932; Constantin Buşilă, Politica economică, 
Bucureşti, 1932; C. Hamangiu, Op. cit., vol. XXII, p. 510 şi urm.; Mihail 


Ghelmegeanu, Discursuri parlamentare, [Bucureşti], Atelierele „Adevărul“ 
S.A., pp. 262-302. 


334 


%7 D, Șandru, Creditul agricol în România (1918-1944), Bucureşti, Editura 
Academiei R.S.R., 1985, pp. 80-81; „Lumea Nouă“, nr. 16 din 16 aprilie 
1933. 


348 Virgil Potârcă, Alex. D. Neagu, Gh. C. M. Oprescu, Mircea Durma, Legea 
pentru reglementarea datoriilor rurale şi urbane, [s.|.], Editura „Vremea“, 
1933, p. 37 şi urm. 


3% A. Călinescu, Discursuri parlamentare. 1934-1937, vol. Il, [Bucureşti], p. 
286 şi urm. A. Călinescu are un remarcabil discurs şi la dezbaterea 
proiectului de lege privind conversiunea datoriilor agricole în Cameră (8 
martie 1932), cu care ocazie apreciază: „Adevărul este că chestiunea 
datoriilor agricole pune în discuţiune un problem muit mai grav, şi anume 
un problem de ordin social. Criza economică prin care trecem, dacă am 
continua să ne mişcăm pe linia actualei ordine de drept, ne-ar duce la 
un dureros conflict social. Rezultatul inevitabil al acestei crize ar fi: o 
vastă schimbare în repartiţia actuală a averilor din ţară şi este, desigur, 
un mare punct de întrebare, dacă societatea noastră ar putea transforma 
în linişte un imens trasfer de proprietate pe care l-ar impune actuala 
ordine de drept. De aceea, astfel fiind, nu mai este vorba să ajutăm pe 
singuraticii agricultori sau pe singuraticii creditori, ci trebuie să legiferam 
pentru ca să asigurăm liniştea socială în ţară. Acesta este adevăratul 
aspect al problemei“ (Ar. M. Călinescu, Discursuri parlamentare, 1926- 
1933, Bucureşti, Imprimeria Centrală, 1933, p. 183). 


350 Mircea Muşat, lon Ardeleanu, România după Marea Unire, vol. II. Partea 
a li-a, noiembrie 1933 — septembrie 1940, Bucureşti, Editura Ştiinţifică 
şi Enciclopedică, 1988, pp. 678-679. Cf. şi Lt. col. Bucur Nicolae, Legea 
privitoare la organizarea şi încurajarea agriculturii, Bucureşti, 1937, 
Tipografia Mondernă. 


351 Andrei Corteanu, Două discursuri relative la problema agrară rostite în 
şedinţele Senatului de la 28 martie şi 15 aprilie 1940, Bucureşti, 1940, 
p. 35. 


32 M, O. Partea a Ill-a. Dezbaterile parlamentare. Adunarea Deputaţilor, 
nr. 94 din 12 noiembrie 1930, p. 5121. 


33 M. O. Partea a Ill-a. Dezbaterile pariamentare. Adunarea Deputaţilor, 
nr.72 din 12 septembrie 1930, p. 3323 şi urm.; nr. 73 din 20 septembrie 
1930, p. 3641 şi urm.; nr. 79 din 27 septembrie 1930, p. 4454 şi urm.; 
nr. 87 din 7 octombrie 1930, p. 4811 şi urm.; nr. 88 din 8 octombrie 
1930, p. 4897 şi urm.; nr. 90 din 10 octombrie 1930, p. 4948 şi urm. 


35 Ibidem, nr. 91 din 11 octombrie 1930, pp. 4980-4981. 


35 Tancred Constantinescu, Legea pentru valorificarea produselor agricole. 
Discurs ţinut la Senat în ziua de 26 februarie 1931, București, Imprimeriile 
Independenţa, 1931, p. 4 şi urm. 


335 


35 „Lupta“, an. X, nr. 2800 din 8 martie 1931. 
35 M. Ghelmegeanu, Op. cit., p. 45 şi urm. 
358 Socialismul“, an. XXVII, nr. 3 din 15 ianuarie 1933. 


39 Mihail Manoilescu, Regimul nostru fiscal şi asigurările sociale. Discursuri 
la Senat, Bucureşti, Biblioteca revistei „Lumea Nouă“, imprimeria 
Centrală, 1933, p. 21. 


30 „Parlamentul Românesc“, an. VI, nr. 164 din 24 februarie 1935, p. 14. 
%1 Ibidem, nr. 165 din 8 martie 1935, p. 9. 

382 Ibidem, nr. 186 din 2 decembrie 1935, p. 10. 

35 „Neamul Românesc“, nr. 75 din 5 aprilie 1933. 


34 De aceea, este de la sine înţeles că noi social-democraţii nu putem 
acorda încredere politicii externe a guvernului şi deci nici acea aprobare 
pe care dv. o solicitaţi astăzi“ — declara deputatul social-democrat L. 
Rădăceanu, în Cameră, în plenul adunării, şi la Comisia de politică 
externă a Adunării Deputaţilor, cu prilejul discuţiei asupra „pactului Micii 
înţelegeri, semnat de d. Titulescu la Geneva“ („Lumea Nouă“, nr. 13 din 
26 martie 1933). 


%5 România şi revizuirea tratatelor. Discursurile d-lor luliu Maniu şi C. |. C. 
Brătianu în şedinţa Adunării Deputaţilor din 4 aprilie 1934. Răspunsul d- 
lui N. Titulescu, ministrul afacerilor străine, Bucureşti, Monitorul Oficial 
şi Imprimeriile Statului. Imprimeria Naţională, Bucureşti, [s.a.], pp. 7-8. 


3% /bidem, p. 8. 

%7 Ibidem, p. 27. 

38 Ibidem, p. 31. 

3 Ibidem, p. 32. 

37 Ibidem, pp. 34-35. 
3 Ibidem, p. 41. 

372 Ibidem, pp. 42-49. 
33 Ibidem, p. 77. 


374 Arhivele Naționale Istorice. Centrala, fond Ministerul Propagandei 
Naţionale, vol. |, Presa internă, dosar nr. 344, ff. 51-81. 


%5 B.A.R.A.I., fond XIII, dosar 1313, ff. 38-40. 


3% M.O. Partea a Ill-a. Dezbaterile Parlamentare. Adunarea Deputaţilor, 
nr.28 din 3 martie 1937, pp. 1036-1037, 1066-1067; „Dimineaţa“, an. 
33, nr. 10 din 834 din 18 februarie 1937. 


377 Ibidem. 


336 


38 Arhivele Naţionale Istorice. Centrala, fond Ministerul Propagandei 
Naţionale, Presa internă, dosar 344, ff. 104-105. 


3 M. O. Partea a II-a. Dezbaterile Parlamentare. Senatul, nr. 2, 4 şi 5 din 
14, 18 şi 28 iunie 1939, pp. 36-52. 


3 Arhivele Naţionale Istorice. Centrala, fond Ministerul Propagandei 
Naţionale, dosar 500, f. 232. 


%! Loc. cit,, ff. 233-234, 


382 Loc. cit., f. 236. Pentru acelaşi eveniment cf. Mircea Muşat, lon Ardeleanu, 
România după Marea Unire, vol. li, partea a Il-a, noiembrie 1933 — 
septembrie 1940, Bucureşti, Editura Ştiinţifică şi Enciclopedică, 1988, 
pp. 1135-1137. 

383 Arhivele Naţionale Istorice. Centrala, fond Ministerul Propagandei 
Naţionale, Presa internă, dosar 500, f. 236. 


34 Loc. cit; f. 237. 


35 M. O. Partea a Iil-a. Dezbaterile Parlamentare. Adunarea Deputaţilor, 
nr. 12 din 20 decembrie 1930, p. 153. 


386 Ibidem, nr. 38 din 16 aprilie 1934, p. 1615. 


%7 jbidem, nr. 13 din 13 decembrie 1935, pp. 222-223; nr. 7 din 16 ianuarie 
1937, p. 132; Radu T. Matei, Aspecte parlamentare. 1934-1935. Cu o 
prefață de George Fotino, Bucureşti, Tipografia „I.C. Văcărescu“, 1935; 
loan Scurtu, Un episod dramatic din Istoria României. 30 augurst 1940, 
Bucureşti, 1990; Nicolae Jurcă, Socia/-democraţia în România (1918- 
1944), Sibiu, Editura Herman, 1993. 


388 jbidem, nr.4 din 3 decembrie 1936, p. 38; lon Bitoleanu, Conceptul 
românesc de pace, cooperare şi bună vecinătate exprimat în dezbaterile 
Parlamentului român din perioada interbelică (II), în „Anale de Istorie“, 
an. XXXII, nr. 6/1986, pp. 46-64. 


389 Constantin Buşe, Nicolae Dascălu, Nicolae lorga şi revizionismul maghiar. 
Culegere de articole, studii, conferinţe şi discursuri parlamentare (1918- 
1940), [Bucureşti], Editura Universităţii, 1993; Constantin C. Buşilă, 
Organizarea tehnică a Armatei, Bucureşti, 1932; General N. Aleva, 
Cadrele Armatei. Cuvântare ţinută în şedinţa Senatului de la 22 martie 
1932, Bucureşti, 1932, pp. 42-43. 


3% M. O. Partea a Ill-a. Dezbaterile Parlamentare. Senatul, nr. 6 din 27 
februarie 1934, p. 215 şi urm., nr. 24 din 20 aprilie 1934, p. 1009 şi 
urm., nr. 7 din 7 august 1939, p. 164; Ministerul instrucţiunii, al Cultelor 
şi Artelor, Legi şi regulamente, 1931-1934, Bucureşti, Editura Librăriei 
„Universala“ ALCALAY & Co., [1934]; Prof. D. Danielopolu, Activitatea 
parlamentară. 1934-1937, Bucureşti, Tipografia „Cultura“, 1937, p. 27 
şi urm. 


337 


39 „Parlamentul Românesc“, an. VI, nr. 186 din 2 decembrie 1935, pp. 4-5; 
Cum se dobândeşte cetăţenia română. Lămuriri şi îndrumări practice 
cu 30 de formulare cuprinzând şi noua lege din 16 ianuarie 1939, 
Bucureşti, Tipografia „Cultura“, [1939]; George Sofronie, Protecţiunea 
minorităţilor de rasă, de limbă şi de religie sub regimul Societăţii Naţiunilor 
(studiu de drept internaţional public şi privat), Oradea, Editura „Casa 
Naţională a judeţului Bihor“, 1939. 


3% Arhivele Naţionale Istorice. Centrala, fond Parlament, dosar 2379, ff. 
512-513. 


3% Loc. cit. fond Ministerul Propagandei Naţionale, Presa internă, dosar 
389/1938, ff. 199-200. 


3% M. O. Partea a IIl-a. Dezbaterile parlamentare. Adunarea Deputaţilor nr. 
69 din 16 septembrie 1930, pp. 3516-3520 


35 Ibidem, p. 3520. 


3% Lotar Rădăceanu, Stat țărănesc sau stat muncitoresc-țărănesc. 
Cuvântare ţinută în şedinţa Adunării Deputaţilor la... septembrie 1932, 
cu ocazia discuţiei asupra declaraţiei ministeriale, Bucureşti, Tipografia 
„România Nouă“, Theodor |. Voinea, 1932, p. 4 (Punctele de suspensie 
din titlu indică că textul discursului era elaborat înainte de data pronunțării 
lui. Că probabil aşa este, rezultă din faptul că în „Socialismul“ din 4 
septembrie.1932 se menţionează drept 31 august, ca dată a intervenţiei 
lui L. Rădăceanu). Cf. şi Doctrina ţărănistă în România. Antologie de 
texte, Bucureşti, Editura Noua Alternativă, 1994. 


37 Lotar Rădăceanu, Op. cit., p. 4. 


3% M. O. Partea a III-a. Dezbaterile parlamentare. Adunarea Deputaţilor nr. 
146 din 4 iulie 1930; C. Hamangiu, Codul general al României, vol. 
XVIII, pp. 556-578; Gh. M. Dobrovici, Istoricul dezvoltării economice şi 
financiare a României şi împrumuturile contractate. 1823-1933, 
Bucureşti, Tipografia ziarelor „Universul“, 1935, pp. 815-820 şi 921-926; 
N. Z. Lupu, Planul de la Geneva. Implicaţiile lui politice în România 
1932-1933, Bucureşti, Editura Politică, 1973. 


3% M. O. Partea a lll-a. Dezbaterile parlamentare. Adunarea Deputaţilor, 
nr. 90 din 13 iunie 1933, p. 4320. 


4% C. Hamangiu, Op. cit., vol. XVIII, pp. 416, 632, 1006, 1025-1027; vol. 
XIX, p. 363 şi urm.; vol. XX, pp. 716, 868-870; vol. XXI, pp. 119, 267-281. 


«1 C. Hamangiu, Op. cit., vol. XX, pp. 707-714. 


4%2 Virgil Potârca, Alex. D. Neagu, Gh. C. Oprescu, Mircea Durma, Op. cit., 
p. 17 şi urm.; Mircea Muşat, lon Ardeleanu, România după marea unire, 
vol. II, partea |. 1918-1933, Bucureşti, 1986, p. 981. 


43 Mircea Muşat, lon Ardeleanu, Op. cit., pp. 882-883. 


338 


4% D. Şandru, Creditul agricol în România. 1918-1944, Bucureşti, Editura 
Academiei R.S.R., 1985, pp. 62-63; C. Hamangiu, Op. cit., vol. XIX, pp. 
208-209. 


45 C. Hamangiu, Op. cit., vol. XXIII, pp. 245-248. 


4% Ibidem, pp. 768-778; vol. XIX, pp. 336-360, 363; vol. XX, pp. 763-768; 
vol. XXI, pp. 701-741. 


47 M. O. Partea a Ill-a. Dezbaterile parlamentare. Adunarea Deputaţilor, 
nr. 148 din 7 iulie 1930; nr. 296 din 31 decembrie 1930; C. Hamangiu, 
Op. cit., vol. XXIII, pp. 1005-1006; vol. XIX, pp. 362-363; vol. XX, pp. 
868-870; vol. XXI, pp. 53-68, 168, 267-281. 

4% Ibidem. 


4 M. O. Partea a Ill-a. Dezbaterile parlamentare. Adunarea Deputaţilor, 
nr. 148 din 7 iulie şi nr. 296 din 31 decembrie 1930. 


+9 Ibidem, nr. 245 din 31 decembrie 1930. 

+1 Lege pentru unificarea contribuţiunilor directe şi pentru înființarea 
impozitului pe venitul global, Bucureşti, Monitorul Oficial şi Imprimeriile 
Statului. Imprimeria Centrală, 1933. 

2 Ibidem, nr. 26 din 12 iunie 1933, p. 1733. 

+3 Ibidem, nr. 88 din 28 aprilie 1930. 

44 Lumea Nouă“, an. XXVII, nr. 7 din 12 februarie 1933. 

+5 Ibidem, nr. 11 din 12 martie 1933. 

“8 C. Hamangiu, Op. cit., vol. XXI, pp. 647-654. 


+7 Apud: G. Taşcă, Politica socială a României (Legislaţia muncitorească), 
Bucureşti, 1940, p. 119; vezi si: P. Alexandrescu-Roman, Noi orientări 
în asigurările sociale, [Bucureşti], Editura Gorjan, [1942], p. 30; Marco 
l. Brandsch, Principii de legislația muncii, Bucureşti, Tip. „Mişcarea“, 
1932, pp. 119-179; Lege pentru asigurarea plăţii lucrului efectuat. 
Regulament pentru punerea în aplicare a Legii pentru asigurarea plăţii 
lucrului efectuat, Bucureşti, Monitorul Oficial şi Imprimeriile Statului. 
Imprimeria Centrală, 1932; Lege pentru înființarea şi organizarea 
camerelor de muncă, Bucureşti, Editura „Curierul Judiciar“ S.A., 1932; 
llie Marinescu, Politica socială în perioada interbelică. Relatii între muncă 
şi capital, Bucureşti, 1995. 


+8 C. Hamangiu, Op. cit., vol. XVIII, pp. 501-527, 556-578; vol. XIX, pp. 
202-208; vol. XX, pp. 355-382. 


“9 Lege pentru desfiinţarea breslelor şi reglementarea cărţilor de capaci- 
tate profesională, în C. Hamangiu, Op. cit.. vol. XXI, pp. 768-769. 


+2 Ibidem, vol. XXI, pp. 207-258, 434. 


339 


421 George Alexianu, Repertoriu general alfabetic al tuturor codurilor, legilor, 
decretelor-legi, convențiuni, decreie,regulamente, etc. î ianuarie 1860 
— 1 ianuarie 1940, Bucureşti, Monitorul Oficial şi Imprimerie Statului. 
Imprimeria Centrală, 1940, pp. 26-27, 53, 65, 69, 72, 78-79, 82, 84, 91. 

422 Mircea Muşat, lon Ardeleanu, Op. cit., pp. 898-900. 

423 Ibidem. 


42 Afacerea Skoda. Lupta dusă de d-l ar. N. Lupu, preşedintele Partidului 
Ţărănesc, pentru apărarea cinstei şi intereselor Țării Româneşti, 
Bucureşti, 1933. 

425 Gheorghe Gheorghe, Tratatele internaţionale ale României, vol. ii, 
Bucureşti, Editura Ştiinţifică şi Enciclopedică, 1980, p. 270 şi urm. Cf. şi 
lon Bitoleanu, Conceptui românesc de pace, cooperare şi bună 
vecinătate exprimat în dezbaterile Parlamentului român din perioada 
interbelică (II), în „Anale de istorie“, an. XXXII, nr. 6/1986, p. 46 şi urm. 


25 Tabelul este întocmit în baza datelor furnizate de următoarele surse: 
Osvald Brăneanu, lon P. Vioreanu, Codu! general al industriei, București, 
Monitorul Oficial şi Imprimeriile Statului. Imprimeria Centrală, 1938; 
Ministerul Instrucțiunii, al Cultelor şi Artelor. Legi şi regulamente. 1931- 
1934, Bucureşti, Editura Librăriei „Universala“ Alcalay & Co., [1934]; 
George Alexianu, Op. cit.; N. Arcadian, Legislaţia industrială a României 
din ultimii douăzeci de ani (1916-1936), Bucureşti, Editura revistei 
„Industrie şi Comerț“, institutul Grafic „Arta“, 1936; Arhivele Naţionale 
Istorice. Centrala, fond Senat, dosar nr. 15.948, ff. 9-11. 

427 lon Pangal. De la anarhie la dictatură, în „Democraţia“ din 18 septembrie 
1930. 

428 „Parlamentul Românesc“, an. Il, nr. 3 din 6 februarie 1931, p. 13. 

42 Lupta“, an. X, nr. 2800 din 8 martie 1931, p. 30. 

4% Ibidem din 7 aprilie 1931, p. 4. 

431 Lumea Nouă“, an. XXVII, nr. 6 din 5 februarie 1933. 

432 Ibidem an. XXX, nr. 10 din 8 martie 1936. 

433 „Universul“, an. 50, nr. 101 din 14 aprilie 1933, p. 7. 

434 Osvald Brăneanu, lon P. Vioreanu, Op. cit., passim; George Alexianu, 
Op. cit., passim; Ministerul instrucţiunii, al Cultelor şi Artelor, Legi şi 
Regulamente. 1931-1934, passim; N. Arcadian, Op. cit., pp. 57 şi urm., 
M. Muşat, |. Ardeleanu, Op. cit., pp. 949 şi urm. 

%5 D, Şandru, Op. cit., p. 74. 

4% Virgil Potârca, Vasile Rădulescu, Op. cit., p.21. 

437 Gheorghe Gheorghe, Op. cit.. p. 327 şi urm. 


340 


438 Socialismul“, an. XXV, nr. 25 din 21 iunie 1931. 
4% „Parlamentul Românesc“, an. II, nr. 17-18 din 15 iulie 1931, p. 7. 


40 Constantin D. Buşilă, Cu privire la situaţia economică, Bucureşti, 1931, 
p. 82. 


4 „Parlamentul Românesc“, an. Ill, nr. 1 din 15 ianuarie 1932, p. 11. 
+2 Mişcarea Socială“, an III, nr. 4 din ianuarie 1932. 
4 Constantin Buşilă, Problema drumurilor, Bucureşti, 1932, p. 3. 


44 Ar. M. Călinescu, Discursuri parlamentare. 1926-1933, Bucureşti, 
Imprimeria Centrală, 1933, pp. 183-201. 


15 Parlamentul Românesc“, an. III, nr. 10-11 din 3 aprilie 1932, p. 16. 


1% Mircea Muşat, ion Ardeleanu, Op. cit, vol. II. Partea a Il-a, noiembrie 
1933 — septembrie 1940, Bucureşti, Editura Ştiinţifică şi Enciclopedică, 
1988, p. 550. 

“G. Hamangiu, Op. cit, vol. XXII, Bucureşti, Editura „Monitorul Oficial“, 
1935, p. 497. 


44 Cele trei ramuri ale puterii leguitoare, deşi numeric numai două sub 
raportu! organizării instituţionale, erau socotite trei la număr, dat fiind 
faptu! că „Reprezentaţiunea naţională“ era alcătuită din două ramuri: 
Adunarea Deputaţilor şi Senatul. 


49 C. Hamangiu, Op. cit., vol. XXII, p. 121. 

45 Ibidem. 

451 Ibidem, vol. XXIII, p. 142; „Dimineaţa“ din 25 noiembrie 1934. 

s2 Ibidem, vol. XXIV, Partea a Il-a, pp. 440-441; vol. XXV, Parta |, p. 381. 


+3 Gh. Tătărescu, Preşedintele Consiliului de Miniştri, Doui ani de guvernare. 
Declaraţie rostită în Parlament la 14 decembrie 1935, Bucureşti, 
irmprimeriile „independenţa“, 1935, p. 13. 


454 Ibidem. 

455 C. Hamangiu, Op. cit., vol. XXIV, pp. 133-210. 

456 Ibidem, pp. 3-132. 

457 A. loanid, Noul Cod penal, în „Critica“, an. |, nr. 3 din 23 februarie 1935. 
45 Ibidem. 

459 „Adevărul“, an. 48, nr. 15.341 din 6 ianuarie, 1936, p. 6. 

*% C. Hamangiu, Op. cit., vol. XXII, pp. 134-138. 

%1 „Lumea Nouă“, an. XXVIII, nr. 15 din 11 martie 1934. 

42 N, Arcadian, Op. cit., p. 71. 

3 C. Hamangiu, Op. cit., vol. XXII, pp. 96-121. 


341 


464 Ibidem, p. 121. 

455 George Alexianu, Op. cit., p. 46. 

4% Mircea Georgescu, Politica noastră agrară şi legile de ocrotire socială, 
Cluj, 1937, p. 35. 

47 C. Hamangiu, Op. cit., vol. XXII, p. 89 şi urm.; George Alexianu, Op. cit., 
p. 69. 

1% Senatul. Sesiunea ordinară 1933-1934, Indexul legilor aduse în discuţia 
Senatului în Sesiunea ordinară 1933-1934, deschisă la 1 februarie 1934 
şi închisă la 28 aprilie 1934, Bucureşti, 1934, pp. 3-12. 

489 Arhivele Naţionale Istorice. Centrala, fond Senat, dosar 16.852. 1933- 
1934, ff. 95-112. Precizăm că neconcordanta dintre datele arhivistice şi 
cele publicate (oficiale) ne-a determinat să revizuim întreaga evidenţă a 
legislaţiei adoptată în această sesiune, rezultând cifrele cu care am 
operat în text. 

+7 Senatul Sesiunea extraordinară 1934, Indexul legilor aduse în discuția 
Senatului în sesiunea extraordinară deschisă la 14 iunie şi închisa la 5 
iulie 1934, Bucureşti, Monitorul Oficial şi Imprimeriile Statului. Imprimeria 
Centrală, 1934. 

17 Ibidem. 

+72 Arhivele Naţionale Istorice. Centrala, fond Senat, dosar 16.852/1933- 
1934, ff. 62-81. 

473 D, Şandru, Op. cit., p. 118; George Alexianu, Op. cit., pp. 35, 38, 51, 78; 
N. Arcadian, Op. cit., p. 79 şi urm. 

474 C. Hamangiu, Op. cit., vol. XXII, pp. 518, 666, 732, 792, 846. 

+5 Cuvântarile regelui Carol al II-lea. 1930-1940, Bucureşti, Fundaţia pentru 
Literatură şi Artă „Regele Carol II“, 1940, p. 69. 

+75 C. Hamangiu, Op. cit., vol. XXV, p. 530 şi urm. 

“7 Lt. col. Bucur Nicolae, Legea privitoare la organizarea şi încurajarea 
agriculturii, Bucureşti, Tipografia „Modernă“, 1937, p. 4. 

478 Este vorba de Regulamentul Legii pentru îndrumarea lucrărilor agricole 

Hamangiu, Op. cit., vol. XXV, Partea a l-a, p. 1927 şi urm.; vol. XXV, p. 
2140 şi urm. 

179 C. Hamangiu, Op. cit., vol. XXIV, p. 465 şi urm. 

48 „Parlamentul Românesc“, an. VI, nr. 165 din 8 martie 1935, p. 8. 

482 Ibidem, an. VIII, nr. 255-258 din 31 decembrie 1937, p. 18. 

%5 Parlamentul Românesc“, an. VIII, nr. 255-258 din 31 decembrie 1937, 
p. 18. 

47 George Alexianu, Op. cit., p. 109; C. Hamangiu, Op. cit., vol. XXIV, 
Partea |, p. 291 şi vol. XXV, Partea a II-a, p. 1842; Mircea Muşat, lon 
Ardeleanu, Op. cit., p. 681. 

48 Senatul. Sesiunea ordinară 1936-1937, Indexul legilor aduse în discuţia 
Senatului în Sesiunea ordinară 1936-1937 deschisă la 15 noiembrie 
1936 şi închisă la 20 martie 1937, Bucureşti, Monitorul Oficial şi 
Imprimeriile Statului. Imprimeria Centrală, 1938. 

489 „Parlamentul Românesc“, an. VIII, nr. 246-249 din 31 octombrie 1937, 
p. 43. 

4% C. Hamangiu, Op. cit., vol. XXIII, p. 547 şi urm.; vol. XXIV. Partea a Il-a, 
p. 53 şi urm., 459, 674 şi urm.; 710 şi urm., 793-794; vol. XXV, Partea 
a li-a, p. 1433, 1213, 1259 şi urm., 1352, 1371, 1466, 1502, 1581, 
1641, 1643, 1922, 2064; N. Arcadian, Op. cit., pp. 82, 90-91. 

491 B.A.R.A.I., fond XIII, dosar 1259, f. 112. 

492 Arhivele Naţionale Istorice. Centrala, fond Casa Regală, dosar 26/1936- 
1948, f. 7 şi urm. 

+% Universul“, an. 56, nr. 194 din 13 iulie 1939. 

+% „Parlamentul Românesc“, an. X, nr. 311-320 din 31 decembrie 1939, 
pp. 149-159. Din cele 260 de decrete-legi, 35 se refereau la naturalizări. 

43 Mircea Muşat, lon Ardeleanu, Op. cit., pp. 156-157. 

4% Arhiva Naţională. Centrala, fond Ministerul Propagandei Naţionale. Presa 
internă, dosar 500, f. 22; „Parlamentul Românesc“, an. X, nr. 311-320 
din 31 decembrie 1939, p. 149. 

1%7 Arhiva Naţională. Centrala, fond Ministerul Propagandei Naţionale. Presa 
internă, dosar 500, f. 22. 

1% Lumea Nouă“, an. XXXI, nr. 21 din 23 octombrie 1938. 

4% „Dacia Nouă“ an. Il, nr. 5 din 16 februarie 1938. 

5% Ç, Hamangiu, Op. cit., vol. XXVI, vol. Il, p. 1721, vol. XXVII, Partea a ll-a, 
pp. 1502-1517, 1722-1723; vol. XXVIII, Partea |, p. 523; Cornel Todea, 
Aurelian Strat, Legea Asigurărilor Sociale. Cu o prefaţă dr. prof. Mihai 
Ralea, ministrul muncii, [Bucureşti], Editura S.A.R. „Lumina 

VII 
CONTROLUL 
CONSTITUŢIONALITĂȚII LEGILOR 


Proiectele de legi depuse la birourile celor două „camere“ sunt 
verificate anterior de către un organism specializat „tehnic“ — Consi- 
liu! Legislativ — pentru a se constata dacă respectă spiritul şi litera 
Constituţiei si deopotrivă dacă nu repetă articole din legi deja adoptate 
sau chiar esenţa altor legiuiri. 

Părerile sunt împărțite. Unii politicieni, politologi, juristi etc. apre- 
ciază pozitiv crearea unui organism tehnic cu astfel de atribuţii, în 
timp ce alţii o consideră un atentat la principala functie a Parlamen- 
tului, funcţia legislativă. 

Pentru cei din urmă, „Iniţiativa parlamentară este suprimată în 
fapi prin crearea unui Consiliu Legislativ, cu caracter consultativ, că- 
ruia, în mod obligatoriu, trebuiau să-i fie supuse proiectele de legi. 
Adunările nu puteau proceda [la] discutarea lor, decât în cazul când 
Consiliul nu dădea avizul său într-o situaţie determinată, care trebuie 
fixată încă printr-o lege specială. Acesta este un instrument nou de 
constrângere şi presiune, deoarece funcţiona conform cu o lege specială 
şi era format (compus) din membri inamovibili numiţi de guvernul 
actual (I. I. C. Brătianu — n.n.). Acest Consiliu Legislativ va exercita 
o tiranie sistematică asupra adunărilor şi va transforma regimul 

parlamentar într-o simplă fictiune“! . Astfel de păreri erau formulate 
chiar în momentul votării Constituţiei din 1923. 

Poziţii identice sau similare s-au exprimat si mai târziu, iar relativ 
mai recent de către Ladislau Lörinez şi Ion Deleanus? sau de către 
francezii Pierre Lalumicre si Andre Demichel*% . 

Iniţiativa creării unui organism modern „tehnic“, apt să preîntâm- 
pine contradicții, redactări neclare sau chiar erori în opera legislativă 
a Parlamentului, apartine guvernului I. I. C. Brătianu, care a introdus 
în textul Constituţiei din 1923 o prevedere expresă privind constituirea 
acestui organism. Art. 76 (Secţiunea a III-a) al Constituţiei stipula: 
„Se înfiinţează un Consiliu Legislativ, a cărui menire este să ajute, în 
mod consultativ, la facerea şi coordonarea legilor, emanând fie de la 
puterea executivă, fie din iniţiativă parlamentară, cât si la întocmirea 
regulamentelor generale de aplicarea legilor. Consultarea Consiliului 
Legislativ este obligatorie pentru toate proiectele de legi, afară de 
cele care privesc creditele bugetare; dacă, însă, într-un termen fixat 
de lege, Consiliul Legislativ nu-si dă avizul său, adunările pot proceda 
la discutarea şi aprobarea proiectelor‘“5% , 

Atribuţiile Consiliului, fixate prin Constituţie, sunt egale în raport 
cu ramurile puterii legiuitoare — Parlament, Guvern —, exercitând 
controlul tehnic asupra demersurilor lor legislative. 

Consiliul este creat printr-o lege organică, publicată în „Monitorul 
Oficial“ la 26 februarie 1926, activitatea sa debutând, însă, la 1 ianuarie 
acelaşi an*%. Atribuţiile Consiliului, fixate prin lege, se desfăşurau 
pe următoarele planuri: 

1. Studierea aspectelor care îi sunt supuse spre atenţie în raport 
cu doctrinele jurisprudentei, jurisdicției, jurisprudenţei com- 
parate şi nevoilor reale ale câmpului legislativ românesc. 

2. Efectuarea de studii pregătitoare pentru elaborarea proiectelor 
de legi, regulamentelor si motivatiei lor esențiale. 

3. Examinarea proiectelor de legi, regulamentelor generale elabo- 
rate de guvern, deputaţi sau senatori şi formularea de propuneri 
referitoare la acestea. 

. Catalogarea şi examinarea codurilor, legilor, decretelor-legi, 


ordonantelor si dispoziţiilor în vigoare; înaintarea de propuneri 
puterii executive pentru abrogarea sau modificarea unor legi, 
pentru a evita conflictele în materie de jurisprudenţă. 


. Supravegherea jurisdicției curților de casaţie precum şi pe cea 


a autorităţilor civile, militare, religioase, ştiinţifice, financiare, 
industriale, comerciale; în cazul sesizării unor nereguli, 
urmează atenţionarea puterii executive, presupunând soluţii 
corespunzătoare. 


6. Asigurarea publicării culegerilor de legi si regulamente, con- 


T: 


form art. 37 al Constituţiei. 

Promovarea de relaţii cu instituţii similare din străinătate, cu 
alte instituţii sau asociaţii de studii juridice, economice şi so- 
ciale din străinătate şi din ţară. 


„ Supravegherea administraţiei Imprimeriei Consiliului Legis- 


lativ şi editarea anuală (în limbile română si franceză) a unui 
buletin de studii şi lucrări legislative'“*5%. 


Consiliul Legislativ, se compune din membri permanenţi şi ina- 
movibili, numiti de ministrul justiţiei prin decret regal; din membri 
temporali, adică persoane competente, numite în baza unei decizii a 
ministrului justiţiei si a căror colaborare este pasageră; din raportori, 
care au titlul de doctori în ştiinţe juridice, economice şi sociale şi care 
joacă rolul de consultanţi. 

Structura Consiliului este astfel concepută încât să acopere, 
practic, întreaga sferă legislativă: 


a) Secţia de analiză în domeniul dreptului public general, drep- 


tului constituţional si dreptului administrativ; 


b) Secţia de analiză în domeniul dreptului privat, dreptului civil, 


dreptului comercial, codurilor de procedură, dreptului privat 
internaţional şi unificarea de coduri; 


c) Secţia în competenţa căreia intrau jurisdicția socială, econo- 


mică şi financiară (industrie, comert, agricultură, muncă, dome- 

nii, finanțe, comunicaţii, sănătate publică, asigurări, asistentă 
publică, sindicate etc.). 

Comisia care fiinţa la Ministerul de Justiţie şi avea în preocupări 
unificarea codurilor era afectată Consiliului. 

Funcţia de consilier al Consiliului era incompatibilă cu cea de 
deputat si cu toate posibile alte calităţi dobândite prin alegeri sau 
numire (director sau administrator al unei societăţi private etc.) . 

În activitatea curentă a Consiliului s-a impus necesitatea analizării 
rapide a amendamentelor la proiectele de legi. 

Dacă Consiliul Legislativ este invocat în epocă si mai târziu drept 
instrument de control al operei legislative parlamentare (evident, de 
către cei care l-au apreciat astfel), Înalta Curte de Casaţie, instanţa 
supremă în materie judecătorească, este invocată drept organ „represiv 
sau sancţionar“, al cărui control asupra demersurilor puterii legiuitoare 
se exercită „posterior votării unei legi“ . Tentativele Înaltei Curti de 
Casaţie de a se substitui legislativului au fost, însă, înfrânate. 

Poziţia precum şi activitatea Consiliului în relatie directă cu 
prevederile Constituţiei din 1923 şi ale legii din 1926, care privea 
înfiinţarea sa, apreciate cu detasare, relevă, în adevăr. un organism 
tehnic care a sprijinit considerabil opera legislativă a Parlamentului şi 
a Guvernului. 

În fiecare an, Consiliul făcea un bilanţ al propriei activităţi. În 
şedinţa festivă din 1934 (care are loc în a doua jumătate a lunii 
februarie) şi la care participă preşedinţii celor două adunări — Leonte 
Moldoveanu şi N. N. Săveanu — şi ministrul justiţiei, Valer Pop, se 
face cunoscută dimensiunea efortului Consiliului în acel an: din 317 
proiecte de legi verificate, 166 au fost remise emitanţilor cu observaţii. 
Prim-presedintele Consiliului Legislativ, Al. Gane, relevă „valoarea 
controlului preventiv în ce priveşte constituţionalitatea legilor“ şi se 
pronunță împotriva formulei procurorului general de la Înalta Curte 
de Casaţie, Viforeanu, care încearcă să impună rolul institutiei pe care 
o reprezenta în demersul legislativ al puterii legiuitoare. 

Poziţia lui Viforeanu nu este întâmplătoare. Guvernul, asa cum 

s-a relevat până acum, încearcă, nu multă vreme de la instalarea sa, să 
impună respect Parlamentului. Reprezentantul guvernului la şedinţa 
festivă a Consiliului — minstrul de justiţie — declară, fără echivoc, că 
inițiativa în materie legislativă aparține guvernului” . 

În 1936, la împlinirea unui deceniu de activitate, Consiliul 
Legislativ, căruia presa îi reamintește cu acel prilej că este, în esenţă, 
un „corp tehnic, compus din specialisti, [care] are misiunea de-a ajuta 
la elaborarea generală a legilor pentru ca ele să fie mai corespunzătoare 
nevoilor corpului social“, organizează o şedinţă festivă. Cu acest prilej 
se fac referiri critice la atitudinea cabinetului liberal care, prin atitudinea 
sa, „tulbura întreaga economie tehnică a proiectelor’, 

Constituţia din 1938, încearcă să restabilească autoritatea Consi- 
lhului accentuând asupra obiigativităţii consultării acestuia în probleme 
privind legislația: „Consultarea Consiliului Legislativ este obligatorie 
pentru toate proiectele de legi, atât înainte, cât si după amendarea lor 
în comisiuni, afară de cele care privesc creditele bugetare. Nici un 
regulament pentru aplicarea legilor nu se poate face fără consultarea 
prealabilă a Consiliului Legislativ, afară de cazul prevăzut... pentru 
proiectele de legi" . 

Formal, asistăm la repunerea în drepturi a Consiliului, în realitate, 
însă, demersul legislativ este orientat şi controlat ferm de guvern, ca 
reprezentant al suveranului. 

Dincolo de raporturile dintre Consiliu şi autoritatea guvernamen- 
tală, raporturile dintre acesta şi Parlament au fost benefice adunărilor 
legiuitoare, care sunt ferite, astfel, de erori si deopotrivă, sunt uşurate 
dv o sarcină ingrată şi împovărătoare a controlului constituționalităţii 


legilor. 


NOTE 


50 La lutte contre l'absolutisme en Roumanie, Bucureşti, Tipografia Societăţii 
Anonime pe Acţiuni „Universul“, [s.].], 1923, pp. 17-18. 


52 Ladislau L6rinez. Democraţia burgheză, Bucureşti, Editura Academiei 
R.S.R., 1970, p. 91; Ion Deleanu, Op. cit., p. 248 

503 Pierre Lalumiere, Andre Demichel, Op. cit., p. 17. 
5% Constituţiunea [din 1923], [s.l.], p. 11. 


505 G. Rommenhoeller, La Grande Roumanie, La Haye, Martinus Niyheff, 
1926, p. 56 


5% Ibidem, p. 57. 
5% Ibidem, p. 58. 


s8 Constantin G. Vasiliu, Controlul constituționalității legilor, în „Parlamentul 
Românesc“, an. VI, nr. 181-184 din 8 noiembrie 1935, p. 59. 


509 Parlamentul Românesc“, an. VI, nr. 164 din 24 februarie 1935, p. 8. 
51 Ibidem, an. X, nr. 311-320 din 31 decembrie 1939, p. 9. 


5 Constituţiune din 27 februarie 1938. Adnotată cu jurisprudență, București, 
Editura Librăriei „Universala“ Alcalay & Co., [1938], pp. 23-24. 

VIII 
FUNCŢIA BUGETARĂ ŞI FINANCIARĂ 
A PARLAMENTULUI 


O prerogativă importantă a legislativului este fixată astfel în pactul 
fundamental din 1923: „orice lege relativă la veniturile şi cheltuielile 
statului sau la contingentul Armatei trebuie să fie votată mai întâi de 
Adunarea Deputaţilor“? 

Spre deosebire de Senat, Camera era singura investită să ia în 
dezbatere şi să voteze legea bugetului de stat: „În fiecare an, Adunarea 
Deputaţilor încheie socotelile şi votează bugetul. Toate veniturile sau 
cheltuielile statului trebuiesc trecute în buget şi în socoteli“. Dacă 
bugetul nu era aprobat de Cameră în timp util, executivul putea să 
deblocheze situaţia prin utilizarea balantei de venituri şi cheltuieli a 
vechiului buget, nu mai mult însă de un an de zile“. 

Camera, prin dreptul exclusiv de a discuta şi aproba bugetul anual 
al statului, dobândeşte şi o altă atribuţie, de la care Senatul este exclus 
şi care, în genere, este mai puţin mediatizată (si în consecinţă, aproape 
necunoscută): avizarea raportului Curţii de Conturi, în urma controlului 
efectuat asupra tuturor veniturilor şi cheltuielilor statului, raport care 
cuprindea şi semnalarea cazurilor de nereguli sau erori ale miniştrilor 
în timpul exerciţiului bugetar*!*. 

Politica bugetară exprimă, în esenţă, realităţile socio-economice, 

în raport de care sunt stabilite veniturile şi cheltuielile statului. În 
perioada 1930-1933, Parlamentul dezbate bugete austere, determi- 
nate de implicaţiile dramatice ale crizei economice mondiale asupra 
României. 

Bugetul pe anul 1930, întocmit în numai trei săptămâni de 
ministrul finanţelor, Virgil Madgearu, reflectă starea precară econo- 
mico-financiară a statului român, care este obligat să contracteze un 
împrumut extern în valoare de 8 milioane dolari cu o dobândă de 8%. 
Împrumutul se efectuează în inconfundabilul stil dictatorial al marii 
finanţe internaţionale, fiind condiţionat de contractarea unui alt 
împrumut (care se încheie în următorul an). 

Dezbaterile care au loc în Cameră si în Senat asupra bugetului şi 
împrumuturilor (relevate parţial anterior), indiferent de culoarea 
politică a parlamentarilor, chiar dacă nu totdeauna sunt explicite, 
exprimă sentimentul de mâhnire şi neputinţă în faţa dictatului marii 
finante internaţionale, ce se va accentua în anii următori. „Adevărul 
este — releva deputatul social-democrat Iacob Pistiner — că finanta 
internaţională a pus mâna nu numai pe România, dar a început acum 
să guverneze toate statele. Am fost martor cum un guvern din Franta 
a căzut din cauza unor bănci. Acelaşi lucru s-a întâmplat si în Norvegia 
şi în alte țări“s!5. 

Pistiner atrage atenţia asupra faptului că în probleme bugetare şi 
financiare, asupra cărora Constituţia este clară, se observă tendința 
de estompare a atribuţiilor Parlamentului: 

„Dar, d-lor, noi am văzut că prin toate aceste legi s-au micşorat, 
totdeauna, drepturile Parlamentului. Prin Legea împrumutului, prin 
Legea stabilizării s-a micşorat dreptul Parlamentului, pentru că la buget 
nu are dreptul de a propune cheltueli, nu are dreptul de a micşora 
veniturile, are numai dreptul de a majora veniturile şi de a micsora 
cheltuelile. S-a făcut, după aceea, concesiunea, căci e o concesiune 
de fapt a fabricilor de chibrituri. D. Leon a arătat acum cari au fost 
consecinţele pe cari le-am prevăzut atunci — am vorbit la acea lege —, 
arătând că, de fapt, nu este un contract de concesiune cu Krueger, ci 

este vorba de un împrumut, prin care Krueger îşi ia asupră-şi o dobândă 
de cel puţin 18 la sută. După ce am creat autonomia d-lui Vidrighin, 
cu consecințele pe cari le cunoaşteţi prea bine, se vine acum cu tele- 
fonul (aluzie la concesionarea telefoanelor unei corporaţii americane 
—n.n.) si se zice că cel puţin vom avea telefon. Eu cred că nici aceasta 
nu este sigur. După cum până astăzi nu avem o îmbunătăţire a căilor 
ferate, tot aşa nu vom avea nici telefon, pentru că societatea particulară 
n-are decât un singur interes: acela de a realiza beneficii, iar nici de 
cum de a veni în ajutorul economiei naţionale“s!*. 

Anul 1930, ca şi următorii înregistrează deficite bugetare, a căror 
evolutie este un indicator şi în ce priveşte starea economico-financiară 
a României: 1930 — 3.814 milioane lei; 1931 — 9.555 milioane lei; 
1932 — 5.717 milioane lei şi 1933-1934 — 3.673 milioane lei^” . 

Rezultă că în 1931 se înregistrează cel mai ridicat deficit al 
perioadei, care coincide, de altfel, cu apogeul crizei economice. 

Într-o altă perspectivă, bugetele României din această perioadă, 
deşi valoric sunt mult mai mari decât cele anterioare intrării ţării în 
primul război mondial, sunt însă considerabil mai reduse sub raportul 
acoperirii necesităţilor financiare ale statului. Bugetul pe anul 1930, 
care este de 70 miliarde lei, reprezentând o creştere valorică de patru 
ori mai mare decât bugetul României din 1916, era, în pofida cifrei 
„fabuloase“ (cum o apreciau oamenii politici din epocă), insuficient 
pentru a face faţă enormei presiuni financiare. 

În 1931 bugetul este mai redus decât cel anterior, dar statul român 
împrumută 9 miliarde lei în condiţii dezavantajoase. Scăderea cu peste 
12 miliarde lei, faţă de 1931, se înregistrează în exerciţiul bugetar din 
1932, an în care, însă, se constituie şi un al doilea buget, bugetul 
extraordinar — „mai mult contabilicesc'*!*, după unele comentarii din 
epocă, la care se adăugau peste 40 de bugete aparținătoare diferitelor 
case şi regii. 

Bugetul „contabilicesc“, în valoare totală de 11,1 miliarde de lei, 
lasă un deficit deloc neglijabil de 3 miliarde lei”. 

Pentru echilibrarea bugetelor ordinare, executarea şi apoi evitarea 

unor noi bugete extraordinare, guvernele adoptă o serie de măsuri 
nepopulare, criticate de parlamentarii din opoziţie, dar care, în final, 
sunt validate de Parlament. Sunt fixate impozite excepţionale pe sala- 
riile funcţionarilor particulari şi pe tantieme, contractate noi împru- 
muturi externe, nu se achită salariile corpului profesoral, se recurge 
la practica creditelor suplimentare şi extraordinare pentru a se asigura 
funcţionarea administraţiei centrale şi locale, pentru acoperirea unor 
cheltuieli curente s.a. Acest din urmă aspect si numai parțial pe anul 
1930, ne arată că Parlamentul trebuie să facă față unei avalanşe de 
proiecte, după cum urmează: 


— proiectul de lege pentru legitmarea de credite suplimentare şi 
extraordinare deschise pe seama bugetului general al statului 
în exerciţiul 1929, în lipsa corpurilor legiuitoare; 


— proiectul de lege pentru deschiderea unui credit suplimentar 
asupra bugetului Ministerului Instrucțiunii Publice şi Cultelor 
pentru întemeierea, în Bucureşti, a Casei Învăţătorilor pentru 
instruirea fiilor lor; 


— proiectul de lege pentru deschiderea unui credit extraordinar 
bugetar de 1.463.090 lei pe seama Ministerului Armatei şi 
asupra exerciţiului 1930 necesar întreţinerii a doi experţi pe 
probleme militare maritime în Anglia; 


— proiect de lege pentru deschiderea de credite extraordinare 
pentru Ministerul Armatei si Ministerul de Finante; 


— proiect de lege pentru deschiderea de credite suplimentare pe 
seama Ministerului de Interne pe anul 1930% etc. 


Problemele bugetare si financiare din anii crizei economice, dar 
şi mai târziu, cum se va releva, preocupă parlamentarii şi, în genere 
oamenii politici şi într-un alt orizont. Unele aspecte depăşesc sfera 
strictă a conciliabulelor politice, fiind preluate si comentate de presă. 
Ceea ce pare că se constituie într-o motivaţie demnă de luat în seamă 
este aprecierea potrivit căreia evoluţia negativă bugetar-financiară a 
României în perioadele 1918-1926 şi 1930-1934 este şi consecința 

irosirii a zeci de miliarde de lei de către „pletora funcţionărească, 
grefată pe pletora politicianistă, ambele ruinătoare din toate punctele 
de vedere“?! . 

Problemele financiare grevau buzunarul contribuabilului şi 
veniturile statului din cauza proastei gestiuni a banului public, eva- 
ziunii fiscale, afacerilor oneroase etc. Politicianismul „veros şi fără 
orizont“ sau „nenorocita practică a votului universal într-o tară cu 
mare procent de analfabeti“, demagogia „care periclitează... consolida- 
rea sufletească a României“ au făcut ca „problema bugetară“ să ajungă 
„aproape insurmontabilă“. Soluţia, pe care o preconizau unii parla- 
mentari: „Trebuie căutat, îndeosebi, cu acele impozite neîncasate, care 
se mai pot realiza si cu acelea care au scăpat aparatului fiscal. Noi 
suntem siguri că dacă am fi avut un aparat fiscal, înregistram, în fiecare 
an, frumoase excedente bugetare. Dovadă spirtul negru. Cele trei mari 
posturi bugetare, de cheltuieli: functionarii, cuponul şi pensionarii, 
sunt, după unii, ireductibile. Argumentul d-lui prof. A. C. Cuza, că nu 
putem lua pâinea de la gura funcţionarilor şi pensionarilor neplătiţi 
pentru a satisface finanta internaţională amatoare de sampanie, a fost 
contracarat de teama liberală şi a guvernului care cere respectarea 
angajamentelor noastre externe şi păzirea creditului țării“? . 

Politica bugetară şi financiară este unul din subiectele cele mai 
intens discutate în Cameră, îndeosebi cu ocazia prezentării proiectelor 
de buget de către executiv. Dezbaterile ne relevă, dincolo de confrun- 
tările obisnuite politicianiste, şi abordări ştiintifice remarcabile, care 
se voiesc a fi contribuţii la identificarea unor soluţii apte să conducă 
la redresarea economico-socială a României. O astfel de discuţie are 
loc cu prilejul votării de către Parlament a bugetului pe exerciţiul 
financiar 1934/1935. Dintre numeroasele intervenţii, o notă în plus se 
cuvine pledoariei deputatului Mihail Ghelmegeanu, care încearcă să 
convingă Camera că este posibilă adoptarea unei poue bagoia 
raționale, inclusiv în „epoca de depresiune economică“ 

După ce reproşează Ministrului Finantelor îti iuel cu care s-a 
prezentat bugetul, deputatul naţional-ţărănist dezvoltă propria 

concepţie privind necesitatea echilibrului bugetar, ca o problemă 
esenţială pentru însănătosirea climatului financiar, cu efecte benefice 
în toate planurile. Face, apoi, distincţia dintre un echilibru bugetar 
realizat „în vremuri de depresie economică“ şi un echilibru bugetar 
înfăptuit în „vremuri normale“, după care M. Ghelmegeanu îşi cen- 
trează discursul pe demonstrarea alcătuirii bugetului pe fundamente 
economice, părere la care se asociază chiar ministrul finanțelor en 
titre, Victor Slăvescu: „Îmi pare bine că dvs. aţi pus de la început 
chestiunea bugetului pe o temă economică, pentru că şi eu am spus — 
văd că dl. Madgearu caută acum să mă citeze — am spus exact acelaşi 
lucru. Am repetat, până la obsesie, că conceptiunea personală a mea 
şi a partidului meu (P.N.L. — n.n.) este că nu se pot concepe finanţe 
organizate într-o ţară ruinată si că este necesar pentru ca să ajungem 
la o ordine bugetară, să căutăm să descătusem viaţa economică de o 
prea mare intervenţiune a statului, ca să dăm putinţa unei redresări 
economice“5% , 

O dată cu instalarea liberalilor la guvernare, politica monetară, 
financiară şi bugetară se modifică, Parlamentul racordându-se, evi- 
dent, noii orientări. 

Cu toate eforturile făcute de cabinetul Tătărescu de a avea, chiar 
din primul an de guvernare, un buget echilibrat, nu s-a reusit. Diferenta 
dintre venituri şi cheltuieli da un dificit ce însuma 2.336 milioane lei, 
care urma să fie acoperit prin expediente (1.900 milioane lei) şi taxe 
pe obiecte de consumatie (436 milioane lei). Bugetul mai prevedea 
2000 milioane pentru înarmări acoperite tot prin taxe pe obiecte de 
consumatie’ . 

Următoarele bugete s-au soldat cu excedente după cum urmează: 
în anul bugetar 1935/1936 — 189 milioane lei, în 1936/1937 — 1.047 
milioane lei şi în 1937/1938 — 5 miliarde lei (ultimul apropiindu-se de 
realizarea unui echilibru bugetar)? . 

În declaraţia primului ministru, Gheorghe Tătărescu, făcută în 
Parlament la 14 decembrie 1935, când se încheia gi anul bugetar, se 
făcea cunoscut că, în cadrul operei de „restaurare financiară“, s-au 

realizat, între altele, reducerea cuponului datoriei externe a României, 
ceea ce a însemnat o economie de 5 miliarde lei la bugetul statului; 
„înlăturarea controlului străin în gospodăria noastră financiară“. 

Parlamentarii din opoziţie se arată rezervaţi faţă de cele relevate 
de primul ministru, dar recunosc unele realizări. O atitudine apropiată 
acesteia se observă şi în timpul dezbaterii proiectului legii bugetului 
pe anul financiar 1936/1937, dezbatere mai animată decât precedentele. 

Încă din faza pregătirii bugetului se observă unele demersuri care 
relevă o abordare relativ diferențiată comparativ cu situaţii similare 
anterioare. Astfel, seful partidului de guvernământ, Dinu Brătianu, 
convoacă la propria sa locuinţă pe raportorii la buget, cărora le expune 
punctul său de vedere“? . 

Raportorul principal, Dumitru Alimăsteanu, este un distins spe- 
cialist, cunoscut ca un om de curaj şi iniţiativă, ceea ce crează o altă 
impresie în rândul parlamentarilor, evident şi din rândul celor din 
opoziţie. Raportorul se dovedeşte la fel de direct şi deschis şi în timpul 
discuţiilor asupra proiectului de buget. El nu numai că justifică cifrele 
avansate, ci le şi comentează fără reticente, fiind apreciat chiar de 
deputaţii din opoziţie pentru transparența de care dă dovadă. 
Alimăşteanu denunţă în termeni energici abuzurile care se comit în 
executarea cheltuielilor, chiar de consilierii controlori; face un sever 
rechizitoriu al fondurilor destinate înzestrării Armatei şi nu se sfieste 
să critice inclusiv pe ministrul finanțelor pentru unele greşeli, pe care 
le apreciază drept „erezii bugetare“. 

Franchetea sa impresionează. El se pronuntă categoric: „Nu sunt 
dintre cei ce gândesc că greselile adversarilor justifică greşelile noastre. 
Dar sunt în drept să cer ca atunci când suntem învinuiți de un păcat, el 
să nu apese înzecit mai greu asupra aceluia care ni-l reproşează nouă“. 
Şi în continuare precizează: „Bugetul anului trecut a fost primul buget 
echilibrat de la 1928 si până astăzi. El va rămâne bugetul de însănă- 
tosire a finanțelor publice. El nu a omis nici o sarcină şi nu a supra- 
evaluat nici o resursă... Proiectul de buget pe 1936/1937 poartă pecetea 
înțelepciunii d-lui ministru Victor Antonescu, pe care-l felicit pentru 

marea operă înfăptuită şi care-i conferă un titlu imprescriptibil la 
recunostinta întregei țări“. 

Dezbaterile, paradoxal, dobândesc note suplimentare de confrun- 
tare, în care se regăsesc acuzaţii pătimaşe, fără fundamente raţionale, 
dar si abordări realiste, la obiect, care sunt apreciate chiar de ministrul 
finanţelor: „opoziţia a dat, de data aceasta, în discuţie contribuţia ei 
inteligentă şi uneori chiar obiectivă'“*%.. 

Dezbateri contradictorii, într-o notă relativ tensionată, se desfă- 
şoară asupra „încărcăturii bugetului, mai exact asupra creditelor desti- 
nate „personalului“ şi a celor afectate „materialelor“ (primele în cres- 
tere, celelalte în scădere), asupra bugetelor regiilor precum şi asupra 
finanțărilor de la capitolul „diverse“. Reproşuri aspre fac V. Madgearu, 
V. Dimitriu, M. Ghelmegeanu, G. Bordeni, E. Lovanţiu, V. Serdici, I. 
Procopovici, N. Deleanu ş.a., dar se recunoaşte că „acest buget are 
meritul de a prevedea importante fonduri pentru apărarea naţională gi 
pentru scoală. Pentru aceste lucruri si pentru lucrările de informaţie 
ale expunerii de motive şi ale Raportului, noi felicităm pe cei în 
drept st 

După discuţia pe articole a proiectului Legii bugetului pe exerciţiul 
financiar 1936/1937 şi acceptarea de către deputati, cu amendamentele 
aduse proiectului, a distribuției veniturilor si cheltuielilor statului, struc- 
tura bugetului (sau „morfologia“ bugetului, cum era definită în epocă) 
se prezenta astfel: venituri ordinare — 2 1.192.400.000 lei; rămăşiţe — 
1.780.000.000 lei, cheltuieli ordinare — 2 1.892.000.000 lei; creanţe — 
1.080.000.0005" , 

Comparativ cu bugetul anterior al României, la venituri se înre- 
gistra o creştere scriptică cu peste 2.285 milioane lei şi o creştere 
reală cu 2.005 milioane lei, iar la cheltuieli o crestere scriptică cu 
peste 1.205 milioane lei. Pe departamente, cheltuielile au fost votate 
de Cameră în următoarea structură (reprezentând, însă, plusurile sau 
minusurile anului bugetar 1936/1937, comparativ cu exerciţiul 
financiar anterior, pentru a observa creşterea gradului de stabilitate 
economico-financiară a României): 


358 


Ministerul de Finanţe — 832.350.000 lei 
Ministerul Instrucțiunii, Cultelor 


si Artelor — 340.000.000 lei 
Ministerul Apărării Naţionale — 147.813.971 lei 
Ministerul de Interne — 7.500.000 lei 
Ministerul Agriculturii si Domeniilor — 46.341.935 lei 
Ministerul Afacerilor Străine — 10.302.000 lei 
Ministerul Justiţiei — 8.038.000 lei 
Ministerul Lucrărilor Publice şi al 

Comunicaţiilor — 1.732.612 lei 
Preşedinţia Consiliului de Miniştri 

(numai la cheltuielile materiale) — 400.000 lei 


Departamentele care înregistrează descreşteri şi asupra cărora 
intervenţiile deputaţilor opoziţiei n-au avut alt efect decât majorări 
bugetare moderate, însă sub limita cheltuielilor din anul 1935/1936, 
erau: 


Ministerul Industriei si Comerţului — 941.000 lei 
Ministerul Muncii, Sănătăţii şi 

Ocrotirilor Sociale — 9.012.663 lei 
Preşedinţia Consiliului de Miniştri 

(numai la cheltuieli de „personal“? — 451.000 lei 


Opoziția reproşează majorităţii parlamentare că bugetul nou votat 
înregistrează o disproporţie alarmantă între cheltuielile de „personal“ 
(de cca. 70%) si cele afecate „materialelor“ (de cca. 14%). Se apre- 
ciază, însă, pozitiv faptul că, spre deosebire de bugetele anterioare, 
noul buget nu mai este însotit şi de un buget extraordinar. 

De altfel, problemele bugetare şi financiare antrenează în discutii 
fie parlamentari, fie pe unii ziaristi, transferându-le în spaţiul mass- 
media. Ele devin mai tensionate când se apropie votarea bugetului pe 
exerciţiul financiar 1937/1938, iar când acesta este validat de Adunarea 
Deputaţilor, scad în coloratura politicianistă, câstigând în obiectivitate. 

Dezbaterile, în ansamblu, sunt interesante, dar nu ne propunem 
aici relevarea lor integrală, nici analiza acestora. Zăbovim puţin asupra 
unor constatări care reflectă, aproape de realitate, exercitarea funcţiei 
bugetare şi legislative de către Parlament. 

Dacă originea Parlamentului britanic se confundă cu dreptul 
acestuia de a controla gestiunea financiară a statului, iar Statele 
Generale au luat ființă în Franta dintr-o rațiune identică, se poate spune 
că într-un regim parlamentar-constituţional funcţia bugetară si 
financiară a legislativului se păstrează intactă, pe temeiul unui drept 
născut odată cu instituţia parlamentară. Prin analogie, şi în sistemul 
parlamentar constituţional românesc un asemenea drept sau o 
asemenea funcţie era de presupus că se exercita de către Parlament. 

Aspectele prezentate relevă că ramura parlamentară investită cu 
o astfel de atribuţie îsi exercita funcția bugetară şi financiară — până la 
un punct apreciată (în Occident) — şi ca o formă de control a executi- 
vului. Cum o exercita şi care erau limitele acestei atribuţii în condiţiile 
democraţiei românestri sunt aspectele de fond care ne interesează în 
continuare. 

Votarea bugetelor, cu respectarea prevederilor constituţionale, 
intră în practica curentă parlamentară din România. În această perspec- 
tivă rolul Parlamentului pare bine fixat. Realitatea este însă alta. 

Prin politica creditelor suplimentare si extraordinare asociată cu 
practica anulării de credite, bugetul votat de Cameră dobândeşte o 
structură diferită. Mai mult, titulatura acoperitoare de „credite extraodi- 
nare“ maschează, nu în puţine rânduri, cheltuieli „ordinare“, cum ar 
fi, de pildă, rechizite de birou, tipărirea bugetului, întreţinerea auto- 
mobilelor, plata taxelor comunale etc. În alte situaţii, „creditele extra- 
ordinare“ sunt dirijate spre zone greu de descifrat cum sunt cele 
referitoare la „cheltuieli diplomatice“, „cheltuieli mărunte si 
neprevăzute“ s.a. 

Manifestările executivului în incidenta problemelor bugetare îi 
fac pe mulţi parlamentari să se întrebe dacă, în adevăr, functia bugetară 

a Camerei este reală sau este pur decorativă. „Pe scurt — relevă, la 
rândul său, un analist politic remarcabil din epocă —, întocmirea 
bugetului, principala atribuţiune a instituţiunii parlamentare, se 
îndeplineşte astăzi în condițiuni care depreciază complet rolul 
Parlamentului în acest domeniu'**. 

Deprecierea completă a rolului Parlamentului sub acest aspect, 
asa cum sustine Corneliu Rudescu, nu reflectă realitatea. Evident, nu 
putem afirma că Adunarea Deputaţilor îşi exercită mandatul său potrivit 
standardelor în materie din Occident. Ceea ce se poate afirma, însă, 
este că rolul real al Parlamentului se juxtapune rolului fictiv, reflectând 
de fapt permanenta dispută dintre democraţii autentici şi politicienii 
pentru care normele democratice reprezentau un inpediment în 
atingerea propriilor obiective. 

Real este faptul că exectutivul înaintează anual proiecte de bugete, 
pe care le realizează în condiţii de urgentă sau cu gestație îndelungată 
şi care sunt însoţite de întreg arsenalul documentar necesar argumen- 
tării sumelor înscrise în proiecte. Real este gi faptul că atât comisia de 
specialitate a Camerei Deputaţilor, cât si plenul Camerei sunt invitate 
să-şi exprime acordul sau dezacordul asupra proiectelor respective, 
cum adevărat este și faptul că în ambele situaţii (la Comisie şi în plen) 
se aduc numeroase amendamente proiectelor de buget, se susţin cu 
argumente sumele invocate sau se resping, se iau în dezbatere probleme 
de fond, cu mare greutate în evoluţia societăţii româneşti şi se dau 
soluţii, mai bune sau mai puţin reuşite. Reală este şi situaţia că fără 
buget votat după regulile democratice de către Parlament, guvernul 
este vizibil incomodat în activitatea sa, mai ales în raport cu investitorii 
străini. Şi real este şi faptul că în jocul politic, oricât încerca un guvern 
să eludeze rolul Parlamentului într-o problemă care îi punea în cumpă- 
nă însăşi taţiunea lui de a fi, acesta o făcea în unele limite, astfel încât 
să nu forțeze o camapanie de presă nefavorabilă. 

Tentativele executivului de limitare a rolului Parlamentului, în 
general, care, sunt, evident, o plagă a vieţii politice româneşti, se mani- 

festă şi în planul „sugerării“ si chiar impunerii unei anume orientări a 
legislativului în problemele de natură financiară. Aceste tendinţe au 
ca efect următoarele aspecte: i 

— încurajarea tendinței de autonomizare financiară a serviciilor 
publice, care devin sinecuri pentru partizanii partidului de 
guvernământ; 

— veniturile realizate de aceste servicii nu intră în gestionarea lor 
directă de către stat; ele sunt vărsate la Banca Naţională într- 
un cont special deschis de serviciul respectiv; 

— veniturile serviciilor sunt scoase, astfel, din bugetul general al 
statului şi puse la dispoziţia directă a sefului serviciului 
respectiv; 

— fragmentarea veniturilor publice pentru a fi mai greu 
controlabile, dar mai uşor de manevrat de către cei interesaţi. 


Dincolo, însă, de tentativele executivului care vizează deprecierea 
rolului Parlamentului şi de propriile slăbiciuni ale instituţiei 
parlamentare în chestiunea functiei sale bugetare şi legislative, pentru 
România acelor vremuri era important să aibă, în preajma izbucnirii 
celei de a doua conflagrații mondiale, bugete echilibrate (ne referim 
la cele din exerciţiile financiare 1936/1937 şi 1937/1938) şi o politică 
financiară bine motivată şi susținută. 

Chiar dacă nu au relevantă practică, modificările constituţionale 
din 1938 referitoare la funcţia bugetară a Parlamentului sunt, în esenţă, 
şi un ecou al nemulțumirii publice acumulate în deceniul patru fată de 
deprecierea rolului adunărilor legiuitoare. Constituţia carlistă 
egalizează rolul adunărilor în probleme financiare şi bugetare (art. 83 
si 84), atât Adunarea Deputaţilor cât şi Senatul fiind investite cu 
atribuţia dezbaterii şi validării bugetelor statului“. 

Practicile politice fac, însă, ca funcția bugetară şi legislativă a 
Parlamentului să se erodeze în continuare, instituţia parlamentară însăşi 
devenind, curând după februarie 1938, un aparat de zbor cu pilot 
automat, ceea ce dă o notă pesimistă încheierii vieţii parlamentare 
românesti din perioada interbelică. 

IX 
CONTROLUL 
ASUPRA PUTERII EXECUTIVE 


Constituţiile din 1923 şi 1938, precum si regulamentele „inte- 
rioare“ ale Adunării Deputaţilor si Senatului prevăd mijloace de 
exercitare a controlului parlamentar asupra executivului. „Fiecare din 
adunări are dreptul la anchetă“ (Art. 51) şi „Fiecare membru al adună- 
rilor are dreptul de a adresa ministrilor interpelări“ (Art. 53), se stipula 
în pactul fundamental din 192355, 

Regulamentele celor două adunări precizau că formele de con- 
trol ale legislativului asupra executivului constau în cereri de acte, 
întrebări, interpelări, motiuni, anchete parlamentare, punerea sub 
acuzare a ministrilor şi deopotrivă reglementau modalitatea lor de 
„executare“ . În afara acestora, în activitatea curentă se mai întâlnesc 
şi comunicări, declaraţii sau proteste. 

Constituţia din 1938 diminua funcţia de control a Parlamentului 
prin eliminarea anchetelor. Se mențineau cererile de acte, întrebările, 
interpelările, punerea sub urmărire şi trimiterea în judecată a miniş- 
trilor*”, 

În fond, exercitarea funcţiei de control era o prerogativă generată 
de însăşi democraţia reprezentativă, centrată pe deliberare si compro- 
mis, pe dialog şi confruntare liberă. Parlamanetul se legitimează ca 

reprezentantă naţională, de unde derivă si dreptul de control asupra 
actelor de guvernare ale executivului. Că acest drept sau mai exact 
această prerogativă se exercită deformat, că, nu în puţine situaţii, este 
doar mimată, este un aspect ce se regăseşte nu numai în perioada 
interbelică, dar şi în prezent, nu numai în România, ci i în alte sisteme 
parlamentare. 

Cum, cât si în ce condiţii s-a exercitat această prerogativă a 
instituţiei parlamentare în deceniul al 4-lea este ceea ce ne interesează 
şi relevăm, în mod deosebit, în continuare. 


1. Cererea de acte 


Mijloacele pe care Paralmentul le are la îndemână pentru a-si 
exercita controlul asupra activităţii guvernului diferă ca importantă şi 
efecte. Cererile de acte lasă aparenţa unui instrument minor, comparativ 
cu celelalte mijloace de control parlamentar. Rolul lor nu este nici 
marginal, nici nesemnificativ. Când un deputat sau senator apelează, 
de la tribuna adunării respective la verificarea unor documente sau 
dosare (urmată de o adresă înaintată presedintelui Senatului sau Adu- 
nării Deputaţilor) se realizează o atenţionare publică privind unele 
posibile disfuncționalităţi, erori, abuzuri etc. sau a unor cercetări in- 
complete asupra unei situaţii, împrejurări sau caz. De fapt, prin cererea 
de acte sau dosare, se mediatizează „cazul“ în sine, ceea ce înseamnă 
trecerea acestuia din anonimat în sfera publică, cu posibilităţi de 
soluționare. 

Prin acest procedeu autorităţile centrale sau locale sunt atenţionate 
si deopotrivă chemate să conducă fie la elucidarea neclarităților, fie la 
rezolvarea problemei respective, în caz contrar existând alte forme 
parlamentare de atac (întrebările, interpelările, anchetele). 

Cererea de acte sau documentarea unui parlamentar într-o pro- 
blemă oarecare, în conditiile în care autoritatea în cauză fie nu-i remite 
dosarul sau piesele solicitate, fie acestea nu sunt concludente sau, 
dimpotrivă, sunt incriminatoare, este urmată fie de întrebare, fie de 
interpelare (mai rar de propunere pentru anchetă). 

Cererea de acte, comparativ cu întrebările, comunicările sau inter- 
pelările, ca mijloc de control parlamentar, este relativ scăzută în prac- 
tica parlamentară românească. Cele mai multe cereri de acte vizează 
exproprieri sau împroprietăriri cu teren agricol, nereguli financiare, 
abuzuri ale autorităţilor locale, neonorarea salariilor, pensiilor sau a 
unor obligatii financiare ale statului. Unele dintre cereri se întemeiază 
pe sesizări ale locuitorilor (cum este şi cea formulată de deputatul L. 
Rădăceanu în şedinţa Camerei din 17 iunie 1930, prin care solicită 
dosarul privitor la exproprierile si împroprietăririle din comuna Cenei 
— judetul Timis-Torontal), altele pe constatări proprii ale deputaţilor 
şi senatorilor (cum este şi solicitarea deputatului V. V. Haneş, relativă 
la ataşaţii de presă ai legaţiilor României din Europa, adresată minis- 
trului de externe — 26 iunie 1930). 

Cereri de acte sunt formulate şi când se reglează unele conturi 
personale între „aleşii naţiunii“, cum este şi „cazul Stere“, multime- 
diatizat în epocă, care reţine atenţia sesiunii ordinare 1 februarie — 28 
aprilie 1934. Iniţiativa are ca substrat blocarea paticipării ilustrului 
cărturar basarabean, taxat pe nedrept ca trădător de neam, la lucrările 
Senatului. N. Iorga, în şedinţa Senatului din 14 februarie, prin inter- 
ventie orală, si maresalul Prezan, prin intermediul unei scrisori adresate 
presedintelui „maturului corp“, se opun prezentei senatorului basara- 
bean la lucrările Parlamentului. Iniţiativa celor doi este susţinută şi de 
D. Danielopolu, M. Mora, G. Mărdărescu, I. Popovici, Al. Lupescu 
si Matei Vasiliu. 

În şedinţa Senatului din 24 februarie, N. Iorga revine cu aceeasi 
cerere, însoţită gi de solicitarea intervenţiei Ministerului Afacerilor 
Exterene pentru „găsirea“ dosarului lui C. Stere**. Deznodământul 
„afacerii“ este cunoscut. 

Se înregistrează şi un număr de cereri de acte care vizează aspecte 
importante, macrosociale. Cererea formulată de Vlad Dumitru, deputat 
de Covurlui, în şedinţa Camerei din 14 noiembrie 1934 are un astfel 
de caracter. O redăm în continuare integral, dat fiind faptul că este 
însoţită de o motivare în scris si deopotrivă datorită semnificației 
problemei în sine: 

„Domnule Presedinte, 


Am onoare a adresa următorarea întâmpinare Domnului 
Preşedinte al Consiliului de Ministri: 

Prin Decizia arbitrală din 3 august 1934, statul român a fost 
condamnat să plătească Casei Stewart suma de lei 50 milioane, drept 
daune pentru neexecutatea unui Contract de lucrări Publice (refacerea 
Şoselei Bucuresti-Brasov), plus cinci milioane cheltueli de judecată. 
În total, lei 55.000.000. 

Acest Contract s-a încheiat ca urmare a unor angajamente pre- 
cise şi definitive luate încă din anul 1929 de către guvernul român 
faţă de Casa Stewart. 

Recomandaţiunile ce s-au făcut acestei Case, referinţele asupra 
crezământul acordat de către reprezentanţii statului român acestui 
«capital cinstit», adus în ţara noastră de streini cu «prestigiu» şi 
«demnitate», au impus contractul ca ceva inevitabil. 

Părerile potrivnice contractului, fie că au venit din partea Consi- 
liului Tehnic Superior, fie că au venit din partea Băncii Naţionale, fie 
că au venit din partea Casei Autonome a Drumurilor, fie că au venit 
chiar din partea Delegaţiunei Economice a guvernului, nu au putut 
opri semnarea Contractului. 

Legile, regulamentele, uzanțele cari dictează încheerea unor 
asemenea contracte, nu au putut nici ele constitui o piedică, la obligarea 
statului Român, faţă de Casa Stewart. 

Prin călcarea legilor ţării si prin desconsiderarea avizelor tuturor 
forurilor chemate să cerceteze afacerea, ofertele Casei Stewart prezen- 
tate cu persuasiune, au reuşit să devină contract. 

În ianuarie 1930, Casa Stewart anunţă Ministerul Lucrărilor 
Publice că, încă din septembrie 1929, Ministerul de Finanţe aprobase 
oferta sa din august 1929, ceea ce nu împiedică Delegaţiunea Econo- 
mică a guvernului ca, în martie 1930, să respingă Contractul Stewart. 

Totuşi, la [?] mai 1930, Stewart revine cu o nouă ofertă (a câta?), 
care devine Contract, la 3 iulie, şi Lege, la 4 iulie 1930. 

Cu toate precedentele, peste toate avertismentele, pe Biroul 
Camerei Deputaţilor se depune o lege şi un contract, nestudiate, în 
cari interesele statului nu erau măcar cercetate. 

Discuţiunile au fost strangulate de graba ce s-a pus pentru 
încheerea Contractului şi, astfel, Legea si Contractul, au trecut cu 
uşurintă. 

Operaţiunea de finanțare a Contractului de lucrări — operaţiune 
de finanţare care şedea chiar la baza Contractului şi fără care însuşi 
Contractul nu avea fiinţă — a fost lăsată exlusiv la bunul plac, la 
demnitatea şi corectitudinea Casei Stewart. 

Nu s-au cerut şi nu s-au luat nici un fel de garanţii din partea 
Casei Stewart că va executa Contractul — va procura bani si va face 
lucrarea. 

Nu s-au prevăzut nici un fel de sancţiuni pentru cazul când Stewart 
nu şi-ar îndeplini obligaţiunile. 

Iar când un palid protest s-a ridicat în Cameră sub forma unei 
amendări a Contractului în favoarea statului, atunci apărătorii «presti- 
giului» Casei Stewart au amuţit şi această ultimă rămăşiţă de preocu- 
pare de apărare a statului. 

Astfel s-a prezentat, s-a tratat şi s-a încheiat Contractul Stewart. 

Din neexecutarea acestui Contract, statul este azi obligat să plă- 
tească cu titlu de daune suma de lei 55.000.000 — din neexecutarea 
contractului, fiindcă din culpa cui s-a reziliat acest Contract cu prudenţă 
nici deciziunea Arbitrilor nu pomeneste. 

Cum recomandaţiunile, prezentările, tratativele şi încheerea 
acestui Contract, fapte şi acte, pe urma cărora statul pierde importanta 
sumă de lei 55.000.000, nu pot rămâne fără sancţiuni pentru cei ce au 
vre-o vină în provocarea faptelor şi în încheierea celor de mai sus, vă 
rog, să binevoiţi a-mi fixa un termen urgent pentru a lămuri, pe calea 
unei interpelări această afacere, rămânând, după răspunsul Domnului 
Preşedinte al Consiliului de Ministri, căruia am onarea de a mă adresa, 
Adunarea Deputaţilor să decidă, dacă este sau nu cazul, de a se porni 
urmărire judiciară. 

Vă mai rog să binevoiţi a dispune — în vederea urgentei lămuriri 
a acestei afaceri — să mi se pună la dispoziţie pe Biroul Camerii, 
următoarele acte: dosarele tratativelor si Contractului Stewart, aflătoare 
la Preşedinţia Consiliului de Ministri, la Ministerul de Industrie şi 
Comert, la Ministerul Lucrărilor Publice, la Ministerul de Finanţe, la 
Casa Autonomă a Drumurilor, la Banca Naţională. 

În caz când nu s-au format dosare pentru acest Contract, atunci 
să se trimită Adunării, toate actele aflătoare la ministerele şi casele 
mai sus citate, în ce priveste Contractul Stewart, cu începere de la 
ianuarie 1929, la octombrie 1930. 

De asemenea, Dosarul Tribunalului Ilfov, Notariat, în care s-a 
judecat de către arbitri litigiul dintre stat şi Casa Stewart. 

Cu rugămintea de a interveni de pe acuma pentru trimiterea acestor 
acte. 

Primiţi vă rog, Domnule Preşedinte, expresiunea consideraţiunei 
deosebite ce vă păstrez. 


Vlad Dimitriu 
Deputat de Covurlui“5% 


Cererea de acte intră în practica parlamentară şi în cazul iniţierii 
unor anchete, aşa cum au fost cele cunoscute în analele parlamentare 
sub denumirile de „afacerea Skoda“, „afacerea Cagero“ s.a. 


2. Comunicări, declaraţii, proteste 


Dacă cererea de acte este utilizată frecvent atât de majoritatea cât 
şi de minoritatea parlamentară, comunicările reprezintă o formă de 
control parlamentar de la care încep decalajele între cele două 
componente ale adunărilor. Acestea sunt utilizate, într-o măsură consi- 
derabil sporită, de către senatorii şi deputaţii din opoziţie, conside- 
rându-se că reprezintă nu numai o sursă de atenţionare a executivului, 
dar şi de creare a unei anumite „atmosfere“ dincolo de Parlament, 
nefavorabilă puterii. 

lerarhic, comunicările se plasează pe primul loc, urmate, la dis- 
tanţă considerabilă, de declaraţii şi, mai ales, de proteste. 

În regulamentele celor două „camere“, erau prevăzute referiri 
explicite atât în ce priveste înţelesul dat comunicării, ca formă de 
control parlamentar, cât si în ce priveşte modul concret de formulare 
a acesteia. Art. 94 (Cap. IX), stipula dreptul formal al parlamentarilor 
de a adresa comunicări, precizând, totodată, valoarea si sensul lor. 
Astfel, prin comunicare se înțelegea „aducerea la cunoștința minis- 
trului“ (de resort — n.n.) sau a uneia din cele două ramuri parlamentare 
„a unei informaţiuni privitoare la un interes general'*%. 

Procedura consta în următoarele: 


— se aducea la cunoştinţa ministrului de resort cu o zi înainte de 
prezentarea acesteia, prin preşedintele adunării respective; 


— comunicarea se făcea numai la începutul unei şedinţe; 

— nu se admiteau comentarii sau dezvoltări ale obiectului comu- 
nicării; 

— nu era urmată de discuţii sau dezbateri; 


- parlamentarul ce anunţa comunicarea o formula apoi în scris, 
care era înaintată Biroului adunării respective; 


— dacă ministrul de resort era prezent la şedinţă, răspundea pe 
loc la comunicare, dacă nu, se anunta o dată pentru răspuns, 
dar să nu depăsească limita a trei zile de la anunţarea comuni- 
cării; 

— dacă parlamentarul care a formulat comunicarea nu primea 
răspuns, avea dreptul să adreseze o interpelare în RP pia 
aflată în discuţie“! . 


Regulamentele Adunării Deputaţilor si Senatului, votate în 1939, 
în contextul regimului autoritar monarhic, nu prevăd procedeul comu- 
nicării. 

Exerciţiul comunicării este, potrivit regulamentelor de ordine 
interioară ale adunărilor (anterioare anului 1938), un atribut al fiecărui 

parlamentar. Un număr relativ restrâns dintre acestia au făcut însă uz 
de procedeul respectiv. Se reliefează, prin utilizarea acestuia, deputatul 
C. Ştefănescu — cu două comunicări (în Sesiunea 15.XI. 1929 — 
30.VI.1930, dar numai pentru luna iunie 1930); senatorii N. Gheor- 
ghiade cu şapte comunicări, N. lorga — sapte, Al. Samoilă — cinci, Al. 
Gyarfas — cinci, I. Jumanca — patru, I. Russu-Abrudeanu -— trei, Gr. 
Gafencu — trei, N. Jechianu — trei, I. Patraulea — trei, A. Leboudon, D. 
Danielopolu, C. R. Mircea, S. Gazieff, A. Văitoianu, H. Cihoschi, A. 
Cardaş şi A. Dragoş — toţi cu câte două comunicări (în sesiunile 
15.X1.1933 — 18.X1.1933 şi 1.II — 28.1V. 1934); deputaţii Gheorghe 
Brătianu şi Gheorghe Pop (în sesiunea 15.1X.1935 — 14.1V.1936); 
senatorii N. Iorga, T. Sauciuc Săveanu, M. Mora, Al. Samoilă, N. 
Jechianu, I. Patraulea, A. Heroveanu (în sesiunea 15.X1.1936 — 
20.11.1937) etc. câte o comunicare. 

Trecerea în revistă a listei parlamentarilor care fac comunicări 
relevă că cei mai „activi“ se arată a fi senatorii şi deputaţii care îşi iau 
rolul în serios şi care manifestă un real interes pentru funcţionarea, în 
parametrii normali, a instituţiei parlamentare. Ar fi gresit să judecăm, 
însă, un astfel de procedeu numai prin prizma frecvenţei utilizării lui 
şi mai ales sub raport strict cantitativ (număr de comunicări pe un 
senator sau un deputat). 

Comunicările, ca şi celelalte mijloace de control parlamentar 
îşi au raţiunea lor. Este de înţeles că utilizarea lor abuzivă, chiar 
având cele mai benefice temeiuri pentru viaţa parlamentară, ar fi 
creat unele disfuncţii, mai ales sub raport birocratic. Şedinţele 
„adunărilor“ s-ar fi încărcat cu proceduri, variate si greoaie, care 
amânau dezbaterile de fond si adoptarea proiectelor de legi necesare 
guvernărilor. În această perspectivă, un „început“ de şedinţă (cum 
este cea din 16 februarie 1934, care are loc la Senat), este un argu- 
ment în acest sens. O redăm, exact cum a fost consemnată în 
„Monitorul Oficial“ (Partea a III-a. Dezbaterile Parlamentare. 
Senatul), nr. 6 din 26 februarie 1934: 

„Adresează comunicări: 


— D-l senator profesor N. Iorga: 1) cu privire la vizita făcută de 
Episcopul Pacha din Timişoara d-lui A. Hitler, cancelarul german; 2) 
privitoare la împiedecarea învăţătorilor de a da examene de diferență, 
ca să urmeze cursuri superioare. 

— D-l senator N. Gheorghiadi: 1) cu privire la despăgubirile 
cuvenite locuitorilor din laşi, în urma devastărilor din noemvrie 1933; 
2) asupra verificării tarifelor de transport pe C.F.R. şi de poştă; 3) cu 
privire la anularea circulării Nr. 58.929 din 7 septemvrie 1933; 4) cu 
privire la plata impozitului pe salariu, fără amendă, până la finele 
anului bugetar; 5) amenzile sanitare, la care răspunde d-l C.D. Dimi- 
triu, ministrul muncii, sănătăţii şi ocrotirilor sociale; 6) modificarea 
legii contractelor de muncă şi a legii pentru jurisdicţiunea muncii. Se 
asociază d-nii prof.: C. R. Mircea si D. R. loanitescu, 7) Regimul 
reglementării impozitului. 

— D-] profesor Dr. Angelescu, ministrul instrucţiunii, al cultelor 
şi artelor, răspunde la comunicările d-lui profesor Iorga, care ia 
cuvântul în replică. 

— D-l profesor Dr. Danielopol, arată deosebirea dintre cazul d-lui 
Virgil Arion si acel al d-lui C. Stere. 

— D-l Victor Slăvescu, ministrul finanțelor, declară că va răspunde 
d-lui senator Gheorghiadi, la comunicările ce i-a adresat 

— D-l senator S. Gazieff, cu privire la alegerea Episcopului 
Dionisie, la Cetatea-Albă. D-l Gh. Bociar, declară că se asociază la 
comunicare. D-l profesor N. lorga, ia cuvântul la această chestiune. 

— D-i senator N. Costăchescu, asupra actelor abuzive ale d-lui 
comisar Dumitriu din laşi. D-1 I. Inculeț, ministru de interne, declară 
că va ordona urgente cercetări si pedepsi pe vinovaţi. 

— D-l senator Al. Samoil, asupra felului cum s-a alcătuit proiectul 
privitor la restrângerea si modificarea Camerelor profesionale, la care 

răspunde d-! C. D. Dimitriu, ministrul muncii, sănătăţii şi ocrotirilor 
sociale. 
— Se comunică procesele verbale privitoare la constituirea secţiilor. 


— D-1] profesor Dr. Angelescu, ministrul instrucţiunii, al cultelor 
şi artelor „răspunde d-lui profesor lorga, la comunicarea ce i-a adresat 
cu privire la vizita făcută de Episcopul Pacha d-lui cancelar Hitler. 

— Se citeşte Mesajul Regal, ce însoţeşte proiectul de lege pentru 
modificarea unor articole din legea administraţiei locale gi se admite 
urgenţa“. 

Cât şi în ce măsură comunicările au un rol în viaţa Parlamentului 
românesc se relevă în orizontul obiectului lor şi, evident, al efectelor. 
Problematica pe care o atacă este diversă şi diferențiată ca importanță, 
dar cuprinzătoare ca sferă, în sensul că, practic, toate domeniile esen- 
tiale ale activităţii economico-sociale, financiare, politice, instructiv- 
educaţionale, ştiinţifice, culturale, militare, religioase, externe sunt 
abordate, fie segmențial, fie global. 

Este de observat faptul că atât comunicările, cât şi alte forme de 
control parlamentar (cum se va releva în analiza acestora), în bună 
măsură reflectă dominantele economice şi socio-politice ale epocii. 
În sesiunile parlamentare din anii crizei economice prevalează 
aspectele de natură economico-socială, cum sunt, de pildă, problemele 
legate de şomaj, neachitarea pensiilor si salariilor, închiderea de scoli, 
diminuarea fiscalităţii excesive, acordarea unor ajutoare etc., în 
perioada relansării şi expansiunii economice dominante sunt aspectele 
legate de acordarea de credite, facilități la import si export, regulari- 
zarea cursurilor unor râuri, exploatarea unor linii de cale ferată, crearea 
de fonduri suplimentare pentru operele de asistenţă socială etc.; iar în 
preajma declanşării celui de al doilea război mondial domină aspectele 
privind apărarea naţională şi problemele relative la pericolul revi- 
zionist. 

Desigur, comunicările au şi alte sensuri, cum sunt şi cele care 
aduc la cunoștință abuzuri, fraude, vexaţiuni, plângeri ale unor locuitori 
din diverse zone ale tării. În şedinţa Camerei din 27 iunie 1930, 

deputatul social-democrat Romulus Dan, comunica ministrului 
industriei si comerțului precum şi ministrului justiţiei, următoarele: 
„D-le preşedinte, am onoare a comunica d-lui ministru al industriei şi 
comerțului şi d-lui ministru al justiţiei următoarele: 

De vreo câteva luni cutreieră agenţi al «Băncii Intreprinderilor 
Comerciale, Industriale şi Agricole» din Bucuresti, judeţele Bucovinei 
şi probabil şi altor ţinuturi, îndemnând pe ţărani să semneze acţiuni în 
formă de depozite, promitându-le că dacă plăteşte [plătesc] prima rată 
de 1.500 lei, vor primi împrumuturi ieftine până la suma de 10.000 
lei. 

Multi tărani din comuna Igeşti, judetul Storojineţ, au semnat astfel 
de acțiuni. Numita bancă nu le dă însă nici un împrumut şi nu vrea să 
le restituie nici banii plătiți. 

Întrucât s-au comis în ultimii ani atâtea fraude si abuzuri din 
partea unor bănci şi societăţi de asigurări, cari au ruinat zeci de mii de 
cetățeni, îl rog atât pe d. ministru al industriei şi comerţului cât şi pe 
d. ministru al justiţiei să facă de urgenţă o anchetă la sediul băncii, 
pentru a stabili dacă ea funcţionează legal si dacă prezintă seriozitate 
pentru depunători si dacă îşi tine angajamentele faţă de acestia. 

D. St. Cicio Pop, preşedinte : Se va comunica d-lui ministru al 
industriei şi comerţului şi d-lui ministru al justiţiei“*5%? . 

Deputatul Victor Popacostea, în şedinţa Adunării Deputaţilor din 
17 martie 1933, comunică ministrului muncii şi ocrotirilor sociale că 
numerosi ingineri români sunt concediati de la societăţile străine din 
România“. La Senat, N. Iorga făcea cunoscută vizita Episcopului 
catolic de Timişoara, Pacha, la cancelarul Adolf Hitler (şedinţa din 16 
februarie 1934)5*, iar, ulterior (în şedinţa din 17 noiembrie 1936), se 
referea la „nedreptatea făcută mitropolitului Gurie al Basarabiei“ şi 
ruga premierul să dispună înlăturarea eis%, 

În unele împrejurări, comunicările creează situaţii deosebite, cum 
este şi cea a deputatului Gheorghe Brătianu. Ea este cu atât mai semni- 
ficativă cu cât aparține unui reprezentant al liberalismului şi deopotrivă 
se referă la o problemă de politică externă deosebit de sensibilă. 

Deputatul de Iaşi, ca şi Ion Mihalache, solicitase preşedintelui Adunării 
Deputaţilor convocarea de urgenţă a Comisiei de politică externă a 
Camerei pentru a cere unele lămuriri asupra poziţiei României faţă de 
evoluţia evenimentelor internaţionale. „Închiderea, prin surprindere, 
a sesiunii parlamentare (15 noiembrie 1935 — 14 aprilie 1936 — n.n.) 
a împiedicat să fac comunicarea ce o pregătisem în legătură cu unele 
dezmințiri ale guvernului în materie de politică externă“5* — relevă 
Gh. Brătianu în textul comunicării pe care o înaintează Biroului 
Adunării Deputaţilor. În continuare, el explică: „Acum când am ridicat 
în şedinţa Camerei de la 13 martie chestiunea pregătirilor pentru trece- 
rea eventuală a Armatei Sovietice pe teritoriul României, am primit 
din partea mai multor membri ai guvernului cele mai formale şi catego- 
rice dezminţiri““, pe care deputatul le contestă, însă, date fiind unele 
informaţii ce îi parvin pe canale externe. Astfel, în acea zi (13 martie), 
în jurnalul oficial al Republicii Franceze apărea Darea de seamă a 
sedintei Senatului din 12 martie, la care se votase ratificarea Pactului 
franco-sovietic, Dare de seamă ce cuprinde inclusiv declaraţia fostului 
ministru de externe francez Yves de Trocquer. Acesta lăsa să se 
întrevadă posibilitatea utilizării teritoriului României de către trupele 
sovietice, în cazul unui atac german asupra Cehoslovaciei. 

Brătianu încearcă să publice textul comunicării în ziarul propriului 
partid — „Mişcarea“ —, dar cenzura îl opreste, probabil, susţine acesta, 
din cauza sesizării unor inadvertente între declaraţiile oficiale franceze 
şi cele ale lui Nicolae Titulescu“. 

Retin atenţia şi comunicările referitoare la situaţia dramatică a 
prizonierilor români din primul război mondial aflaţi încă pe teritoriul 
U.R.S.S. (Radu Lascu, deputat de Brăila, în şedinţa din 28 noiembrie 
1936), greva celor 120 de studenţi legionari din Cluj (deputatul Gh. 
Pop, în şedinţa Camerei din 12 decembrie 1936), combaterea propa- 
gandei maghiare (Adam Ionescu, deputat de R. Vâlcea — 19 decem- 
brie 1936)5* , politica de maghiarizare a elementului românesc prac- 
ticată de unii notari maghiari din judeţele Trei Scaune, Ciuc, Odorhei 
şi Mures (Romulus Seişanu, deputat, în şedinţa din 9 februarie 
1937)5* s.a. 

La unele dintre comunicări, în situaţia în care ministrii de resort 
sunt prezenţi la dezbateri, se răspunde pe loc (I. luculet, ministrul de 
interne, răspunde imediat la comunicarea făcută de N. Iorga în şedinţa 
Senatului din 6 martie 1934, referitoare la arestarea profesorului Nae 
Ionescu de către Consiliul de Război)*%, la altele se răspunde, nu în 
termenul de trei zile, cum era prevăzut în regulamentele de ordine 
interioară ale adunărilor. Astfel, Savel Rădulescu, subsecretar de stat 
la Ministerul Regal al Afacerilor Străine, răspunde senatorului A. Popa 
în şedinţa din 14 martie, la interval considerabil după anunţarea comu- 
nicării acestuia, răspuns interesant de altfel: „D-le presedinte, d-lor 
senatori, d-l senator Popa a adresat o comunicare, acum câtva timp, 
Ministerului A facerilor Străine si Ministerului Comunicaţiilor, privind 
Comisiunea Europeană a Dunării. 

Rog pe d-l senator să creadă că numai motive de sănătate m-au 
împiedicat să-i răspund mai curând. Rog, în acelaşi timp, pe d-l sena- 
tor să creadă că Ministerul Afacerilor Străine, în limita posibilităților, 
va sprijini toate doleanţele juste care se desprind din comunicarea pe 
care a făcut-o în numele industriaşilor si comercianţior, pe care îi 
reprezintă. 

Comunicarea d-lui senator Popa se rezumă, în fond în jurul navi- 
gabilităţii Dunării, sau mai precis, în jurul împiedicării navigabilităţii 
Dunării din cauza îngheţului sau din cauza barei de la Sulina. 

În ceea ce privestg împiedicarea navigabilităţii Dunării din cauza 
îngheţului, voiu observa mai întâiu că Dunărea îngheaţă, în special pe 
parcursul care cade sub privegherea Comisiei Europene a Dunării. 
Explicaţiunea este că Dunărea fiind mai lentă în parcursul ei de la 
Galaţi, spre mare, îngheaţă mai usor decât în restul parcursului ei. 
Expertii pe care i-am putut consulta în privinţa navigabilităţii Dunării, 
mi-au explicat, că în nici un caz nu s-ar putea asigura nvigabilitatea, 
oricare ar fi rigorile iernii şi oricare ar fi numărul de grade pe care 
termometrul l-ar înregistra sub zero. Dar, nu este mai putin adevărat, 
şi d-l Popa ne-a citat cazul când Dunărea îngheaţă numai în unele din 

coturi, sau mai multe din coturile ei. Este evident că atunci Comisia 
Europeană a Dunării va trebui să asigure navigabilitatea ei. 

În ceea ce priveşte anul acesta — nu aş vrea să intru în toate opera- 
țiunile pe care Comisia Europeană a Dunării le-a făcut, pentru a asigura 
navigabilitatea, — mă voiu mărgini să arăt că la 5 ianuarie draga 
«Dimitrie Sturza», la 6 ianuarie draga «Concordia» şi la 9 ianuarie 
draga «Persian Sunderson», au încercat să deblocheze Dunărea. Iarna 
a fost însă prea riguroasă, stratul de ghiaţă destul de gros, pentru a se 
putea asigura această navigabilitate a Dunării. 

Dar, d-l senator va putea răspunde, si cu drept cuvânt: dragele nu 
sunt făcute ca să asigure navigabilitatea, să spargă ghiata. Evident, d-l 
senator ar avea toate motivele să ne arate că dragele au cu totul altă 
întrebuințare. Dar Comisia Europeană a Dunării nu s-a mărginit numai 
să ia dragele, care se află în funcţiune, ci a prevăzut în bugetul ei 
cumpărarea unui spărgător de ghiaţă. Comisiunea Europeană are deja 
în bugetul ei suma de 15 milioane, prevăzută pentru cumpărarea unui 
spărgător de ghiaţă. Spărgătorul acesta costă 25 milioane. 

Este foarte probabil că, în curând, Comisiunea Europeană 
Dunăreană va putea satisface şi această doleanță legitimă pe care a 
înfăţisat-o d-l senator Popa“. 

Depăşirea termenului de trei zile, nu era, însă, o regulă, ceea ce 
ne arată că există si se manifestă o responsabilitate ministerială fată 
de exigentele Parlamentului. Se înregistrează, însă, si situaţii când 
parlamentarii, fie din cauza întârzierii prea mari a răspunsului executi- 
vului, fie din alte motive, recurg la procedeul transformării comunicării 
în interpelare (Grigore Gafencu, pentru a ne limita la un exemplu, 
transformă comunicarea sa asupra scăderii preţului grâului, anunțată 
în sedinta Senatului din 26 februarie 1934, în interpelare)? . 

Declaraţiile nu lipsesc din practica parlamentară. Desi sunt mai 
usor de identificat în raport cu alte mijloace de control parlamentar 
(comunicările, îndeosebi, care, nu în putine situaţii, sunt egalizate 
incorect cu întrebările sau cererile de acte), ele sunt uzitate numai în 
anumite situaţii, conferindu-li-le, din această perspectivă, o încărcătură 

cu nuanţe solemne sau grave. Declaraţia senatorului I. Russu- 
Abrudeanu, în şedinţa din 21 februarie 1934, în delicata „problemă 
C. Stere“, are o astfel de rezonanță, cum acelaşi efect, în aceeaşi pro- 
blemă, o are şi declaraţia prof. dr. Danielopolu (şedinţa din 31 martie 
1934). Relativ asemănătoare ca semnificaţie sunt si declaraţiile în 
numele grupurilor parlamentare (cum este şi cea a grupului parlamentar 
social-democrat cu privire la restauraţie, comunicată în sedinta 
Camerei din 12 iunie 1930) sau în numele unei întregi formaţiuni 
politice (declaraţia profesorului N. Costăchescu, în numele P.N.Ţ., 
exprimată în sedinta Senatului din 24 februarie 1934). Aceasta din 
urmă nu are un caracter întâmplător. Ea este menită, pe de o parte, să 
contracareze criticile (unele foarte aspre) la adresa guvernărilor sale 
din perioada crizei economice, iar pe de alta, să estompeze imaginea 
noii puteri, prin relevarea inadvertențelor şi erorilor programului de 
guvernare al liberalilor. „Partidul Naţional-Ţărănesc — se afirmă în 
declarație — a crezut să-si spună cuvântul la Adresa de răspuns la 
Mesajul Tronului, printr-o declaraţie, pentru a cruța timpul necesar 
lucrărilor parlamentare. Guvernul este, astfel, lipsit de încă un pretext 
pentru justificarea întârzierii în prezentarea proiectului de buget si a 
reformelor sale. Ţara va judeca, de la început, gradul de pregătire al 
unui partid venit la cârma statului în urma amenințării cu revolte de 
stradă şi cu pretenţie de a salva tara, după cinci ani de opoziţie“**?. 

În sfârsit, „formula“ declaraţiilor este, se pare, mai utilă în pro- 
bleme de politică externă, îndeosebi asupra celor care au un caracter 
delicat sau ameninţător, cum erau relaţiile cu U.R.S.S., Ungaria sau 
Germania. Ele se fac în nume personal, fără a angaja fracțiuni, grupuri, 
partide sau instituţii. 


Protestele sunt si mai puţine, fiind, într-un fel, rara avis. L. 
Rădăceanu, deputat şi unul din liderii social-democraţiei române, pro- 
testa în şedinţa Camerei din 12 iunie 1930 pentru faptul că, în pofida 
repetatelor interventii, Camerele de muncă nu erau încă organizatess*; 
Gheorghe Brătianu, în Adunarea Deputaţilor, si Grigore Gafencu, în 


378 


Senat, protestau energic împotriva măsurilor excepţionale adoptate 
de guvern şi a modului în care erau aplicate, considerate ca anticon- 
stituţionale (în şedinţele din 25 şi respectiv 27 noiembrie 1935). 


3. Întrebări, interpelări, anchete 


Comparativ cu formele anterioare de control parlamentar, între- 
bările, interpelările si anchetele, în succesiunea prezentată, cresc în 
importanţă şi eficacitate. Este o crestere conferită de norme şi regle- 
mentări (inclusiv de ordine interioară), dar şi de o anume încărcătură 
emoţional-subiectivă, dată fiind sensibilitatea pe care o manifestă 
puterea faţă de propria imagine publică. Majoritatea parlamentară şi 
executivul au interesul ca erorile guvernării sau alte aspecte ce ţin de 
actul de guvernare să fie rapid tranşate în Cameră sau Senat, fără prea 
multă vâlvă, pentru a nu influența electoratul. În aceasta găsim şi o 
anume explicaţie asupra atitudinii diferențiate a guvernului şi majo- 
rităţii parlamentare fată de cele trei procedee de control parlamentar. 


Întrebările, conform regulamentelor adunărilor, sunt formulate 
în scris, depuse la birourile lor şi anunţate în sedințe publice. Art. 124 
al Regulamentului Adunării Deputaţilor stipula că un deputat nu putea 
formula mai mult de două întrebări în aceeaşi şedinţă, iar art. 94 al 
Regulamentului Senatului preciza că „Întrebarea consistă într-o simplă 
cerere de a se răspunde dacă un fapt este adevărat, dacă o informaţiune 
este cunoscută de guvern, dacă guvernul a luat sau are intenţiunea de 
a lua vreo măsură în chestiunea pusă“. 

Maniera de prezentare, ca şi modul în care se răspunde la întrebare 
sunt identice cu cele practicate la comunicări. 

Regulamentele adunărilor adoptate în 1939 păstrează nemoditi- 
cate aspectele de fond ale procedurii de adresare a întrebării şi de 
răspuns din partea executivului. 

Întrebările, ca şi alte forme de control parlamentar exprimă atât 
tensiunile specifice unor secvente istorice, cât si probleme generale, 
de fond, ale societăţii românesti. Pentru perioada 1930-1933, 

prevalează interogaţii adresate guvernului sau departamentelor sale, 
referitoare la: neachitarea salariilor personalului angajat (profesorilor 
secundari din Cetatea Albă, functionarilor din Brăila, preotilor de tară) 
si pensionarilor (din judeţele: Brăila, Neamt, Tulcea, Ismail etc.), 
mărirea salariilor unor categorii de angajaţi sau pensionari (cum erau 
cadrele didactice, pensionarii de stat), amânarea plății datoriilor 
țăranilor, reprimirea la lucru a unor muncitori grevisti (de la Fabrica 
de postav de la Buhuşi), nerespectarea duratei legale a zilei de muncă 
şi protectiei femeilor şi copiilor angajati, abuzul unor funcţionari din 
aparatul administrativ central si local (Ministerul! de Interne, Ministerul 
Muncii si Ocrotirilor Sociale, funcţionari din aparatul primăriilor), 
cresterea somajului, interzicerea unor manifestări publice ale forma- 
ţiilor considerate moderat periculoase la adresa ordinii în stat (LANC, 
PSD) sau periculoase (Garda de Fier, P.C.R.). În afara acestora, sunt 
formulate întrebări care depăşesc cadrul limitat al importantei epocii, 
având un aspect de cvasigeneralitate sau chiar un caracter general: 
închiderea unor unităţi scolare, introducerea registrelor funduare, 
situaţia critică a culturii, proliferarea literaturii pornografice, coruptia, 
repatrierea unor grupuri de macedoromâni, accelerarea finalizării 
reformei agrare (în Bucovina, pentru voluntarii din primul război 
mondial), mişcările studenţesti” . 

Când efectele crizei economice se diminuează şi sunt treptat elimi- 
nate, registrul problematic al întrebărilor se modifică. Întâietate au 
atenţionările adresate executivului asupra: necesităţii elaborării unei 
noi legi a încurajării industriei naţionale, apărării țăranilor fără pământ 
sau cu pământ puţin de abuzurile si vexaţiile marilor proprietari fun- 
ciari, soluționării problemei păşunilor si izlazurilor comunale, elabo- 
rării unor reglementări legale care să permită cetățenilor români 
schimbarea numelor lor, maghiarizate sau rusificate cu forța, în nume 
românesti, punerea în aplicare a Legii protecţiei muncii naţionale, 
politicii decretelor-legi, reorganizării ministerelor. repatrierii tezaurului 
României confiscat de Rusia bolşevică, înarmării pe ascuns a Ungariei, 
propagandei revizioniste unguresti din Transilvania, ridicării 

sechestrului asupra bunurilor Fundaţiei „Gojdiu“ de la Budapesta, 
participării unor funcţionari ai Ambasadei Germaniei de la Bucuresti 
la funeraliile legionarilor I. Mota şi V. Marin, morţi în Spania ş.a. 

Departamentele cele mai vizate de parlamentari erau, în ordine 
descrescătoare: de interne, finanţe, muncii, sănătăţii si ocrotirilor 
sociale. Întrebările adresate direct executivului, prin solicitarea răspun- 
surilor de la premier, se plasau, imediat după departamentele enu- 
merate. Cele mai puţine întrebări sunt formulate la adresa Ministerului 
Apărării Naţionale. 

Într-o şedinţă a Camerei sau Senatului fie nu se formulau întrebări, 
fie se formulau, numărul lor variind între una (minim) şi 9 (maxim). 
Cei mai „prolifici“ parlamentari la capitolul întrebări s-au arătat a fi 
deputaţii: I. M. Leon, Vasile Serdici, Romulus Seisanu, Gheorghe 
Brătianu, V. Popacostea, C. C. Giurescu, A. C. Cuza, V. Prelipceanu 
şi senatorii N. Iorga, D. Danielopolu, D. R. loanitescu, Gr. Gafencu, 
i. Juman-a, P. Gârboviceanu ş.a. 

Întrebări formulează şi alti parlamentari şi lista lor nu este nici 
redusă, nici lipsită de interes, deoarece reflectă o anume atitudine şi 
deopotrivă „stare“ în raport de functia de control a Parlamentului. 
Interesează, credem, nu cifre sau nume, ci unele aspecte analitice ale 
acestor liste. 

Analiza întrebărilor formulate de senatori şi deputați, desi seg- 
mențială, indică şi cum se înțelegea, la vremea respectivă, utilizarea 
unui instrument democratic în viața parlamentară gi cât de important 
era acesta în functionarea mecanismelor instituţiei parlamentare. Nu 
sunt mai puţin semnificative şi efectele utilizării procedurii respec- 
tive, sau altfel spus, cum se raporta executivul la Parlament în condiţiile 
solicitărilor repetate de clarificare a unor situaţii diverse şi, nu în putine 
rânduri, complexe. În această perspectivă, întrebările nu sunt simple 
exerciţii de retorică; ele au note de responsabilitate parlamentară, 
îmbrăcând, nu o dată, tonalități grave, atunci când situatiile evocate 
cereau o abordare în cel mai autentic spirit democratic, rațional şi 
patriotic. 

Tilleman-Pruncul, deputat de Suceava, în dezvoltarea întrebării 
sale referitoare la necesitatea adoptării unei noi legi privitoare la încu- 
rajarea industriei naţionale relevă importanța elementului românesc 
din sfera industrială, măsurile de protecţie adoptate în trecut de liberali 
si nevoia de stimulare a iniţiativelor autohtone, prin crearea unor 
„condițiuni avantajoase şi sigure pentru îndrumarea capitalului indigen 
spre industrie“*5%. 

Între problemele cu care se confruntă agricultura românească şi 
care erau în atenţia parlamentarilor se înscriu: perpetuarea datoriilor 
ţărăneşti, lipsa islazurilor comunale, trenarea definitivării reformei 
agrare, existenţa unor categorii de ţărani lipsiţi complet de pământ 
sau a altora care deţineau între 0,1-1,5 ha s.a. Date fiind aceste pro- 
bleme Ministerul Agriculturii este solicitat să răspundă deputaţilor şi 
senatorilor la întrebările pe care le formulează aceştia, fie ca urmare a 
propriilor constatări, fie ca efect al unor plângeri, petiţii etc. înaintate 
Parlamentului de săteni. Deputatul de Olt, D. C. Căpăţâneanu, 
adresează, la 29 martie 1934, o întrebare de acest fel: 


„Domnule Preşedinte, 

Împroprietărirea țăranilor prin legiuirile agrare de după răsboiu 
n-a putut fi îndestulătoare, atribuindu-se la multi ţărani loturi de '/, si 
1 ha. pământ. O mulţime dç tărani îndreptățiţi n-au primit loturi, iar 
alții tineri, ce au urmat şi cari au creiat familii, au îngrosat şi mai mult 
rândurile țăranilor plugari fără pământ. 

Toţi aceşti tărani plugari, lipsiţi complet de pământ sunt lăsaţi la 
bunul plac al proprietarilor mari de pământ, cari, datorită faptului că 
au cereri multe pentru munca pământului în dijmă, pun condiţii one- 
roase, speculând, în mod barbar, bratele şi vietele ţăranilor. 

Câteva exemple: 

În judeţul Olt se dă plugarului trei pogoane de pământ pentru 
muncă, pentru care îşi ia următoarele obligaţiuni de învoială: 

a) să dea dijmă una şi una din tot ce produce; 

b) să muncească la tarla un pogon de pământ complect cu bratele, 

vitele şi instrumentele lui si să ducă produsul întreg la magazia 
propretarului; 

c) să facă pe vară câte două zile cu carul şi patru zile cu mâinile 
gratuit şi la cererea proprietarului. 


Astfel de învoeli sunt impuse ţăranilor din comunele Crămpoia, 
Şerbănesti, Văleni, Tampeni, Mihăesti, Stoicani, Bărcănesti, 
Alimăneşti, Deleni, Vulturesti şi altele. 

Şi pentru ca ţăranii să nu crâcnească de aga binefaceri, sunt ţinuţi 
cu dijmuitul porumbului până în iarnă, cum s-a întâmplat chiar la noi: 

D-nul. Subsecretar de stat Budurescu din Vulturesti, unde dijmui- 
rea s-a făcut la 15 decembrie 1933. Situaţia aceasta de sălbatecă speculă 
a muncii ţărăneşti de marea proprietate e simțită de plugarii din întreaga 
ţară. Am primit plângeri din judeţele Romanați, Teleorman, Vlasca, 
Dolj si alte[le]. 

Fată de această stare de lucruri îngrijorătoare şi din cale afară de 
împovărătoare pentru plugari, întreb pe DI. ministru al agriculturii 
dacă nu socoate necesar ca, de urgenţă, să vină cu un proiect de lege 
care, regulând raporturile de învoială agricolă între plugari si proprie- 
tari, să pună capăt unei stări de lucruri păgubitoare economiei ţărăneşti 
şi să dea putinţa ţăranilor să-şi folosească rodul muncii lor pentru 
întreţinerea familiei““5% . 

Reperând situaţii similare, dar pe un fond de eludare a legislaţiei 
în vigoare atunci de către marii proprietari funciari şi de abuzuri con- 
tinui ale acestora, deputatul de Baia, V. Prelipceanu, formula întrebarea: 
„Am onoare a întreba pe Domnul ministru de agricultură şi domenii 
ce măsură înţelege să ia pentru definitivarea lucrărilor de împroprie- 
tărire şi pentru a rezolva problema silozurilor comunale din județul 
Baia?“ 

Interogaţia, formulată în şedinţa Camerei din 5 aprilie 1934, se 
întemeia pe constatări revoltătoare: „Am onoarea a întreba pe Domnul 
ministru de agricultură şi domenii dacă ştie că în judeţul Baia nici 
până azi nu s-au definitivat lucrările de împroprietărire la mai multe 
moşii. Nu s-a făcut împietruirea loturilor individuale, cu toate că cei 

îndreptăţiţi la împroprietărire au plătit loturile, măsurătoarea şi 
împietruirea de vreme îndelungată. Sătenii, pe unele locuri, cum sunt 
de pildă cei din Giurgesti, Valea-Glodului, au asistat pe ingineri la 
măsurătoare, suportând chiar noi spezele şi, cu toate acestea, nu s-a 
făcut împietruirea nici până azi. Sute de agricultori îndreptăţiţi la 
împroprietărire, mai cu seamă din satele Dolhesti, Dolhasca, au achitat 
loturile de împroprietărire de mai mulţi ani, ce le-au fost date pe moşia 
Onesti, din judeţul Iaşi, cu toate aceste[a], au fost isgoniţi de pe loturi 
şi nici până azi nu li s-au restituit preţul, pe care-l cer necontenit de 
aparoape sapte ani. Pe de altă parte, sătenii reclamă, cum sunt de ex. 
cei din satul Corni, că n-au fost împroprietăriți, deşi sunt indreptăţiţi 
la împroprietărire şi numai din cauză că proprietarii mosiei Rotunda 
şi Poiana Raftivanului au călcat legea agrară, clasificând, cu ajutorul 
unor organe agricole, parte din trupul moşiei ca netrebnic, pe care, în 
scurtă vreme, l-au vândut cu prețul de 20.000 lei ha., fiind în realitate 
pământ de prima calitate, iar altă parte din mosie a fost apărată de la 
expropriere, pentru susţinerea unei pretinse fabrici de săpun, care n-a 
existat nici atunci şi nici azi. Am anexat la prezenta întrebare-comu- 
nicare şi reclamaţiunea sătenilor din Corni si rog pe dl. ministru de 
agricultură şi domenii să ordone o anchetă severă pentru a dovedi 
fraudele comise la expropriere în dauna îndreptăţiţilor la improprie- 
tărire, dispunând revizuirea lucrărilor. Chestiunea islazurilor sătesti 
si comunale în judeţul Baia, unde creşterea vitelor este una din preocu- 
pările de căpetenie ale sătenilor, a devenit o adevărată problemă. În 
primul rând, pentru că, chiar islazurile existente sunt cele mai multe 
rău administrate sau chiar neadministrate, n-au adăpători, n-au cale 
de comunicaţie la drumul public, sunt acoperite cu bălți sau spini, 
despărțite în mai multe porțiuni de teren care s-ar putea lesne comasa. 
Se încasează taxe anuale de cap de vită în cele mai multe locuri prea 
ridicate, iar fondurile se administrează, în cele mai multe cazuri, ori 
cu nepricepere şi neglijenţă, ori chiar cu rea credință. În al doilea 
rând, islazurile formate din terenuri împădurite nu au fost curățate şi 
predate în folosinta comunelor nici până azi. Pe de altă parte, sunt 

numeroase litigii între proprietarii expropriaţi si comunele împroprie- 
tărite cu islazuri pentru folosinţa lor, cum este cazul islazului de la 
Silistea- Vale [a] Glodului, unde satul Silistea Budăi a fost împroprie- 
tărit cu 54 ha. pământ islaz; proprietarul Bonache-Capri, în întelegere 
cu inginerul de la măsurătoare, stabileşte pământ netrebnic din acel 
de prima calitate pentru cultură şi astfel ia din islazul acestor sate mai 
mult de 40 ha. pământ. 

Aceleaşi porţiuni de teren sunt date satelor si comunelor diferite, 
din care cauză e primejdie, ca aproape în fiecare an agricol să se nască 
adevărat măcel pentru folosința acestor terenuri. Litigiul existent între 
comuna Dolhasca şi Liteni, pentru stăpânirea terenului de islaz 
expropriat din pădurea statului este îndestulător pentru a dovedi lipsa 
de grijă a organelor competinte în rezolvirea acestei probleme a isla- 
zurilor, mai cu seamă că ambelor comuni li s-a recunoscut dreptul de 
a fi împrorietărite cu teren pentru islaz. 

În situaţia tot atât de gravă din punct de vedere a necesităţii islazu- 
rilor săteşti, se găsesc acele sate şi comuni cari au drepturi recunoscute 
pentru a fi împroprietărite si care totuşi n-au fost împroprietărite efectiv, 
precum sunt mai cu seamă satele: Budeni, Hârtoape, Silistea, Dolhesti, 
Dolhasca, etc. 

Comuna Dolhasca a obţinut aviz pentru a fi împroprietărită cu 
islaz din pădurea statului, ocolul Silvic Dolhasca, în poenile «Trei 
Pietre», [cu] 50 ha. si Boloban, [cu] 25 ha.; foloseşte acest teren, de 
ani de zile, pentru islaz, plătind arendă, cu toate acestea organele în 
drept refuză de a transforma această stare de fapt în una şi de drept, 
formând islazul comunal din aceste poene. 

Deocamdată mă opresc la aceste cazuri scoase în evidentă în 
legătură cu împroprietărirea si formarea islazurilor şi rog pe dl. ministru 
de agricultură si domenii să binevoiască a-mi răspunde cum înțelege 
să definitiveze operaţiunile de împroprietărire şi să rezolve problema 
islazurilor comunale, atât sub raportul administraţiei, cât şi sub acel 
de complectare şi formare de noui islazuri unde necesitatea lor o 
reclamă. 

De răspunsul ce voi primi depinde dacă voi transforma prezenta 
în interpelare“! . 

Situaţii identice sunt semnalate în judetele Dorohoi (deputatul 
M. Adam, în şedinţa Camerei din 24 iunie 1934), Vaslui (la 9 noiembrie 
acelaşi an), Satu-Mare (la 5 decembrie) sau se atenționează executivul 
asupra unor aspecte care vizează situaţia populaţiei agrare în diversele 
ei înfățișări: mizeria de nedescris a ţăranilor din plaiurile Câmpeni şi 
Abrud (deputatul de Turda, Ionel Pop, la 13 aprilie 1935), starea 
apăsătoare sub raport existenţial a ţărănimii transilvănene (deputatul 
de Satu-Mare, Ilie C. Barbul, la 29 ianuarie 1937), „problema goma- 
jului sezonier al țăranilor nostri, adică */, din populaţia ţării. Pulveri- 
zarea proprietăţii tărăneşti nu va face decât mai dificilă soluționarea 
acestei probleme“ (Vasile Serdici, la 7 februarie 1937)5 etc. 

Întrebările vizează şi cercetarea situaţiei populației de origine 
română din statele cu care România se învecinează sau mai îndepărtate 
în care există populaţie românească. Victor Popacostea interoghează 
pe ministrul de externe asupra repatrierii a 90 de familii de aromâni 
din Albania, care urmau să primească pământ în judeţul Durostar 
(Sedinta Camerei din 21 martie 1933); Radu Lascu (deputat de Brăila) 
îi adresează aceluiasi ministru (la 28 noiembrie 1936) o întrebare prin 
care îl atenționează asupra situaţiei tragice a prizonierilor români din 
U.R.S.S. Totodată, el constată: „Ce să mai spunem de moldovenii 
noştri, cetăţeni ruşi, care au trăit şi trăiesc în graniţile Rusiei şi cari, 
ridicaţi cu forţa, sunt duşi în fundul Rusiei, în Siberia“. Subliniază, 
deopotrivă, politica de deznaționalizare forţată a elementului românesc, 
practicată de către autorităţile ungare si evocă măsuri arbitrare, 
represive împotriva opozanților români (cazul soţilor Petrosan din 
comuna Ketegy Haza, care sunt arestaţi şi condamnaţi la 9 ani închi- 
soare pentru că au învăţat pe copii să recite versuri în limba română). 
Pe aceeaşi temă adresează întrebări şi deputatul C. C. Giurescu si 
senatorul N. lorga**?. 

Probleme serioase se dezvăluie prin întrebări, unele vizând 
carenţe de fond ale societăţii românesti: ignorarea pericolului 


386 


maghiarizării din interior a populaţiei românesti din zonele cu 
populaţie majoritar maghiară; usurinta dezarmantă cu care se accepta 
schimbarea numelor alogenilor cu nume românesti pentru a se masca 
originea etnică; slaba „românizare“ a mediului urban din fostele 
provincii dominate de imperiali; condiţia umană inacceptabilă a unei 
părti a populaţiei (îndeosebi țărănime şi muncitorime), cu toate 
eforturile statului în direcţia ameliorării situaţiei acesteia; discrepanta 
şi ruptura dintre diverse straturi sociale, care alimentau tensiuni 
sociale s.a. 

Unele întrebări vizează chiar mecanismele guvernării şi raporturile 
dintre executiv şi Parlament, cum este şi cea formulată de deputatul 
de Turda, Ionel Pop, în sedinta Camerei din 10 decembrie 1936, refe- 
ritoare la înfiinţarea unui nou minister, Ministerul Aerului si Marinei, 
fără încuviințarea Parlamentului. „Ne putem da seama la ce situaţie 
poate duce acest sistem (al guvernării prin utilizarea decretelor-legi — 
n.n.), dacă vom vedea, că nu numai organizarea vechilor departamente 
e răpită de puterea executivă, puterii legiuitoare, ci puterea executivă 
se simte îndreptăţită să creeze chiar noi ministere. Vedem, astfel, că 
prin Decretul apărut în «Monitorul Oficial» din 14 noiembrie 1936 se 
înfiinţează si se organizează Ministerul Aerului şi Marinei — lucru ce 
e cu neputinţă de admis potrivit textului amintitului Decret, nr. 3029 
din 13 noiembrie 1934. Iată, deci, corpurile legiuitoare degradate la 
rolul de instituţie care nu-şi poate compune o ordine de zi de lucru si, 
în aceeaşi vreme, puterea executivă, cu de la sine putere, se organizează 
— fără ca corpurile legiuitoare să aibă cel puţin platonial drept al 
ratificării ulterioare“* , 

Într-o perspectivă asemănătoare, deputatul Cristel Ceauşoglu, în 
şedinţa Camerei din 25 iulie 1930, se referă la modalităţile de eficien- 
tizare a exerciţiului votului universal (prin ameliorarea educatiei 
politice a electoratului) şi la necesitatea creşterii rolului Parlamentului: 

„D-lor, Parlamentul e criticat. Însă noi până acum în Ţara Româ- 
nească nu prea am avut Parlament. Ar trebui să-l facem mai real, când 
vom avea votul secret, integral, cu totul liber şi direct. 

Dar negresit că si Parlamentul trebue să fie integrat în toate 
drepturile lui. Astăzi drepturile Parlamentului sunt stirbite. Dar până 
atunci, rămânând ca regimul parlamentar să se întroneze cât mai real, 
tot este o realitate de care nu se poate lipsi nici o ţară democratică şi 
nici Ţara Românească. Parlamentul acesta este o uşă deschisă, o lumină 
puternică, este un control care face pe fiecare director de minister — 
ca să nu vorbesc de alţii mai mari — să se teamă de acest control, 
pentru că din acesti 300-400 de parlamentari se poate găsi unul care 
să aducă la tribuna publică o blestemaţie. Este un lucru pe care l-am 
văzut perpetuat şi în vremurile când erau liberalii la putere şi acum. 
Aceasta înseamnă un control serios. 

Dar votul universal are şi alt efect: mulţi ministri, cari nu pot să 
reziste la ispita teoriilor, venind în secţiunile noastre şi în faţa Parlamen- 
tului, mai sunt aduşi la realitatea faptelor şi mai lasă din problemele 
lor savante, care sunt departe de viaţa de toate zilele şi sub criticile pe 
care le facem noi, fac ca legile să fie cât mai aproape de tara aceasta, 
să aibă miros de Ţară Românească, pentru că altfel ar avea miros de 
biblioteci străine. Mie îmi pare bine că nici unul din ministrii cari sunt 
aici nu sunt dintre acei cari nu stiu să reziste la ispita teoriilor, ci 
trăesc pe pământ. Sunt alti ministri însă cari nu sunt acum pe banca 
ministerială, cari fac mai mult teorii abstracte, fără să se preocupe de 
realităţi. Ei bine „această tendinţă a fost totdeauna temperată graţie 
Parlamentului. 

Am auzit de diverse grupări, «Vlad Tepes» şi altele. În Franta, 
dacă se ia manualul partidelor politice şi al ligilor sunt vreo 250. Au 
început şi la noi acum. Ele sunt compuse din oameni cari atunci când 
sunt aleşi, în opoziţie sau la putere, sunt pentru Parlament, iar când 
cad la alegeri fac ligi si spun că Parlamentul nu este bun. Păcatul de 
care a suferit Ţara Românească este că s-a legiferat la întuneric. Di- 
verse doamne care aveau grija să uite româneşte şi diversi domni cari 
nici n-au stiut vreodată româneşte, pentru că s-au născut la Paris, 
aranjau pădurile, moşiile şi toate treburile Statului, iar deputaţi, ca de 
alde noi, eram «des inconnus». Acum visează ligi. Până una alta tot 
Parlamentul este mai bun; dar, negresit, să devie o realitate. Şi d-voastre 

aţi făcut tot ce aţi putut ca să stirbiţi această realitate prin modul cum 
se votează legile cu atâtea articole, cu asa mai mare iuţială. Este ade- 
vărat, pe de altă parte, că aţi depus şi o muncă pentru ca să redaţi 
prestigiul Parlamentului. Să dea Dumnezeu ca, mai târziu, să se facă 
cât mai multă muncă, care să ridice prestigiul Parlamentului şi cât 
mai puţină din aceia care-l scade. 

Spuneam, că baza este votul universal, Maiestatea Sa votul uni- 
versal, căruia noi nu putem să-i spunem Maiestatea Sa, fiindcă este 
cam nou, este un copil în faşă, un copil care de-abia este în clasa Il-a 
primară. 

O voce de pe bâncile majorităţii: Dacă e în fage cum poate fi în 
clasa Il-a primară?! (Ilaritate). 

D. Cristel Ceauşoglu: Mulţi dintre oamenii politici, si în special 
partidele mari, asa zise de guvernământ, sunt pentru teoria a două 
partide, cari se deranjează unul pe altul, ridicându-se la putere şi cred 
că acest copil în fage si-a dat o hotărâre de Casaţie, în secții unite, şi s-a 
pronuntat definitiv. 

Eu, d-lor, nu văd asa şi zic că acest copil în fage nu si-a spus 
ultimul cuvânt. De aceia veţi vedea mâine oamenii politici, grupați şi 
în alte forme şi alte partide şi cred că lucrul acesta se va petrece foarte, 
foarte curând. D-lor, acest copil în fage trebue educat. Până acum toți 
au gresit cu el. Când va împlini majoratul va introduce acţiune contra 
multora, contra d-voastră, contra liberalilor, — de noi nu mai vorbim, 
suntem un partid prea mic ca să avem importantă ca partid, importanţă 
aşa de mare ca d-voastră. Liberalii l-au înțepat mereu cu baioneta ca 
să-i aducă aminte cum să-si facă datoria. D-voastră i-ati stricat stomacul 
cu tot telul de cofeturi (ilaritate). Dar, în definitiv, dacă vorbesc puţin, 
asa în treacăt, de păcatele trecutului, este nu ca să critic pe cineva, ci 
ca să trag lecţiuni pentru viitor. De acum încolo este bine pentru încre- 
derea ce trebuie s-o aibă națiunea în singurele arme pe care le are 
votul universal si Parlamentul, prin care îsi exprimă națiunea româ- 
nească nevoile, să-i facem educaţia si a vieţii parlamentare şi a votului 
universal. Şi de aceia m-am înscris ca să vorbesc la această lege 
(modificarea Art. 536 din Legea de organizare administrativă din 1929 

- n.n.) pentru că chiar autori cari fac critice severe parlamentarismului 
nu cer desfiinţarea lui. Nici Benoit, nici Robert sau alţii, cari critică 
regimul parlamentar, nici unul nu cere desfiinţarea lui. 

D-lor, cu toţii suntem de acord că nu poti să faci educaţie aducând 
oricât de mică stirbire votului universal si, mai ales, la noi unde 
trebueşte încă făcută educaţia. La noi se începe lărgirea dreptului de 
vot cu consiliile comunale. Acolo s-au dat primele drepturi mai largi; 
acolo am început să experimentăm cu dreptul femeilor de a vota şi 
tocmai cu această lege să venim, să restrângem, să stirbim această 
autoritate a votului universal? Credeţi-mă, este o greşeală, care face 
un prost serviciu națiunii acesteia. 

D-lor, națiunea noastră sănătoasă, inteligentă, care în timpul răz- 
boiului a învățat să tragă cu mitraliera numai în decurs de trei săptă- 
mâni, de a speriat şi pe ofiţerii francezi, națiunea aceasta, cu bunul ei 
simţ şi cu simţul ei constructiv latin, trebueşte educată, dându-i votul 
universal, iar nu stirbind din autoritatea lui. Căci dacă ţăranului român 
îi dați pe gât comisiuni interimare, îl veţi vedea pe urmă după ce a 
început să înveţe să mânuiască această armă, votul cât mai bine şi cu 
cât mai multă demnitate, si-l veți vedea cum a învăţat s-o apere si la 
momentul când va şti ce să facă cu această armă, națiunea românească 
va fi aşezată pe temelii solide. Dar când noi, cu această lege, vom 
pune comisiuni interimare numite de sus, atunci în loc să educăm, să 
încurajăm si să întărim această temelie a natiunii, noi descurajăm pe 
țărani, le facem o scoală proastă şi slăbim temeliile tării noastre. 

Din acest punct de vedere, legea, desi conţine numai un articol, 
este mai rea şi va avea consecinţe morale mai rele din punctul de 
vedere al educaţiei cetăţeneşti decât credem noi. 

D-lor, să nu mai vorbim de autonomia comunală. D-voastră, prin 
legea administrativă ati vrut să întăriți celula locală. Cum să se simtă 
stăpâni acasă, ţăranii, dacă nu se pot administra singuri, dacă lui [lor] 
îi [le] vine [vin] o poruncă de sus de la un om numit în comisia 
interimară? 

Trebuia să spuneţi, cum ați arătat si prin afisele electorale, că 
alegerile acestea nu au caracter politic, că dacă s-au ales şi din alte 

partide, aceasta însemnează că au avut un caracter gospodăresc comu- 
nal şi să lăsaţi pe oameni să se gospodărească. Destulă ură şi venin 
este între partide în luptele electorale. Se luptă partidele unul cu altul 
parcă nu ar fi în aceeaş ţară. Nu aveam o ocaziune mai bună de a face 
educaţia cetățenilor şi mai ales a ţăranilor, decât acum, lăsându-i să se 
gospodărească şi să mai uite ura dintre ei. Lucrul acesta, din partea 
unui guvern democrat ca al d-voastră, ar fi avut un efect binefăcător 
si s-ar fi creat un fel de jurisprudenţă politică si pentru viitor, că odată 
ce ese din mintea ţăranilor că pot gospodări unii cu alţii acolo, la 
comună, ar fi înțeles că una este gospodăria comunală şi alta este 
viaţa politică a ţării. Ar fi dispărut, în chipul acesta, ura dintre ei, care 
este cu mult mai mare decât vă închipuiţi d-voastră, fiindcă o persoană 
dintr-un partid nu se însoară sau se mărită cu o persoană din partidul 
advers. Nici afacerile nu se mai fac împreună, nici chiar la cârciumi 
nu mai bea împreună, ci fiecare la cârciuma din partidul lui. Acesta 
este spectacolul urât, pe care îl oferă viaţa satelor, pe care aţi făcut-o 
politică şi care trebuia să rămână numai gospodărească. 

De aceia, declar că votez contra acestui proiect de lege şi astept 
ca sau să-l retrageţi sau să-l îndulciţi prin modificări, dar, în orice caz, 
aplicarea lui să fie de scurtă durată. (Aplauze pe băncile opoziţiei)“. 


Interpelările sunt, într-o ierarhie sui generis, mai importante 
decât toate celelalte forme de control parlamentar analizate până acum, 
şi acest aspect este lesne de obsevat chiar din lectura constituţiilor din 
1923 si 1938. 

În ambele pacte fundamentale sunt menţionate, ca mijloace de 
control parlamentar, interpelările şi anchetele, întrebările nefiind nomi- 
nalizate: „Fiecare membru al adunărilor are dreptul a adresa ministrilor 
interpelări, la cari aceştia sunt obligaţi a răspunde în termenul prevăzut 
de regulament“ (Art. 52 al Constituţiei din 1923, devenit, în aceeaşi 
formulare, Art. 56 al Constituţiei din 1938)%. 

Regulamentele adunărilor acordă interpelărilor o atenţie care 
legitimează importanta lor comparativ cu celelalte mijloace de exer- 
citare a controlului parlamentar. Potrivit acestora, interpelarea era anun- 

tată în şedinţă publică, oral, precizându-se obiectul ei, „fără nici-o 
dezvoltare“, şi depusă în scris la biroul adunării respective. 

Prezenta sau absenţa ministrului de resort, căruia i se adresa inter- 
pelarea, determina maniera prezentării acesteia ca şi răspunsul asteptat. 
Prezenţa, conducea la dezvoltarea orală a interpelării, cu încuviințarea 
adunării, la care ministrul sau secretarul de stat respectiv răspundea 
imediat. Lipsa acestuia de la şedinţă, conducea la formularea în scris 
a interpelării si la depunerea ei la biroul Adunării Deputaţilor sau 
Senatului. În această variantă, ziua în care ministrul interperlat în 
Parlament trebuia să răspundă, era fixată prin înţelegere cu deputatul 
sau senatorul respectiv, dar potrivit calendarului desfăşurării şedinţelor 
votat de adunări. 

Regulamentele Adunării Deputaţilor si Senatului apreciau interpe- 
larea drept incident, ceea ce explică atenţia particulară care este 
acordată de către toate ramurile puterii acestei forme de control parla- 
mentar. Astfel, Regulamentul Senatului preciza: „După răspunsul dat 
de ministru şi în urma întâmpinării interpelatorului, presedintele 
consultă Senatul pentru închiderea incidentului“ (Art. 96%. 

Un proiect de lege era socotit mai important decât o interpelare, 
motiv pentru care dezvoltarea unei interpelări era plasată după 
încheierea discuţiei asupra proiectului. 

Asocierile la interpelări erau admise, dar cu asentimentul adună- 
rilor, spre deosebire de Adunarea Deputaţilor unde asocierile nu se 
acceptaus& , 

Prevăzută în Constituţia carlistă, interpelarea, ca mijloc de con- 
trol parlamentar, se regăseşte si în Regulamentul Adunării Deputaţilor 
din 1939, dar cu unele modificări care îi diminuează importanta. 
Guvernul este cel care hotărăşte urgenţa unei interpelări şi, în mod 
excepţional, prezentarea ei imediată în plenul adunării. 

Este încuviintată urgenţa si la solicitarea unui deputat, dar cu 
asentimentul Camerei şi „după ce va asculta guvernul““5%. 

În condiţiile susținerii normale a interpelării, procedeul este identic 
cu cel anterior anului 1939. 

Durata dezvoltării unei interpelări nu poate depăşi o oră, iar 
răspunsul la interpelare 15 minute. 

În demersurile parlamentare, dincolo de regulamente, se practică 
derogări şi chiar procedee „splimentare“, care sunt acceptate tacit: se 
depăşeşte numărul de întrebări pe care un parlamentar are dreptul să 
le formuleze într-o şedinţă; interpelările se dezvoltă concomitent cu 
cereri pentru iniţierea unor anchete; asocierea altor deputaţi sau senatori 
la interpelări este relativ frecventă, fără respectarea strictă a literei 
regulamentelor de ordine interioară”. 

Importanţa interpelării, ca mijloc de control parlamentar, ca şi 
importanţa pe care o au celelalte „instrumente“ sunt relevate de mass- 
media din epocă. „Parlamentarului constient de îndatoririle şi drepturile 
lui îi rămân atâtea posibilităţi de a activa cu succes, în calitatea sa de 
mandatar al naţiunii, nu atât în domeniul «iniţiativei parlamentare», 
cât mai ales în acel al controlului actelor puterii executive“! — releva 
o publicaţie din acea vreme. 

În cei zece ani legislativi ai deceniului al 4-lea, în Cameră au fost 
anunțate 1294 de interpelări, din care numai 72 au fost dezvoltate, 
după cum ne aduce la cunostință Matei Dogan. Distribuţia acestora, 
pe ani legislativi, oferă o imagine statistică interesantă“? : 


Interpelări 
Anii legislativi Anunţate Dezvoltate 
1929-1930 92 10 
1930-1931 108 13 
1931-1932 339 16 
1932-1933 180 10 
1933-1934 156 7 
1934-1935 169 6 
1935-1936 136 6 
1936-1937 91 4 
1937-1938 - Š 
1938-1939 9 = 
1939-1940 14 3 

Cele mai numeroase anunţuri de interpelări se înregistrează în 
1931-1932, perioadă de vârf a manifestărilor crizei economice, iar 
cele mai scăzute numeric sau complet lipsă în timpul regimului autori- 
tar carlist, când iniţiativa Parlamentului în materie de control a executi- 
vului este practic nulă. 

Frapează discrepanta dintre interpelările anuntate si cele dezvol- 
tate. Unele situaţii, întocmite de aparatul tehnic al Parlamentului, chiar 
dacă sunt parcelare, confirmă discrepanta. Astfel, indexul cronologic 
al dezbaterilor Senatului din Sesiunea ordinară 15 noiembrie — 18 
noiembrie 1933 si 1 februarie — 28 aprilie 1934 înregistrează 38 de 
interpelări din care: 34 anunţuri de interpelări, 2 dezvoltate din întrebări 
şi 2 dezvoltate din comunicări*”? . 

În intervalul 15 noiembrie — 15 decembrie 1936, la Senat sunt 
consemnate 14 interpelări, din care una se dezvoltă din comunicare, 
la alta se renunță, iar restul sunt anunţate” (şi alte exemple se înscriu 
în şirul confirmărilor segmenţiale). 

Diferenţa substanţială dintre „intenţie“ şi „faptă“ (dintre anunţul 
şi dezvoltarea unei interpelări) are, evident, explicaţiile sale. 

Matei Dogan aprecia că unii deputaţi şi senatori ab initio nu aveau 
în intenţie să dezvolte interpelările lor; alţii le foloseau ca mijloace de 
santaj. O cauză a disproporţiei s-ar fi aflat şi în manevrele birourilor 
celor două adunări, controlate de majoritatea parlamentară, care nu 
aveau interes să promoveze interpelări cu un grad ridicat de dificultate 
pentru guvern. 

Constantin D. Busilă, acceptând procedeul democratic al interpe- 
lărilor, sesiza două aspecte importante care le limitau efectul benefic: 
lipsa ministrilor de la şedinţele fixate pentru interpelări şi tenta exage- 
rată de criticism şi punere sub acuzare cu orice preţ a unor reprezentanți 
ai executivuluis”5. 

O realitate, care este la fel de vie şi în zilele noastre şi care „cenzu- 
ra“ iniţiativele parlamentarilor: birocraţia, indolenta şi favoritismul. 
Într-o astfel de atmosferă, ce trăda sorgintea orientală, parlamentari 
onesti, animati de intenţii bune şi conştienţi de propriul lor rol într-o 

societate încă în căutare de identitate politică, se băteau cu morile de 
vânt la ministere, fie aşteptând să le vină rândul la cabinetele miniştri- 
lor, fie căutând să impulsioneze cercetările, care se împotmoleau în 
formularistică, indolenţă sau chiar incompetenţă. În aceste circum- 
stanţe, mulți dintre ei renunţau la dezvoltarea interpelării, considerând-o 
un act inutil într-un birocratism malign şi deopotrivă asasin. 

Se pare că aparatul administrativ, având susţinerea puterii, avea 
un comportament arogant, cu accente uneori agresive, fiind, desigur, 
un element de descurajare pentru unii parlamentari. Au o anume încăr- 
cătură de real cele consemnate de „Parlamentul Românesc“ în 24 iunie 
1935: „Teama de controlul parlamentar în ce priveste administraţia 
publică a României a dispărut cu desăvârşire. De ce oare? Pentru că 
nimeni nu se mai interesează de abuzuri, de fraude şi ilegalităţi. Prea 
sunt multe gi parlamentarilor noştri le stau în cale atâtea piedici“. 

Aceeaşi revistă, preocupată să impulsioneze funcţia de control a 
Parlamentului, propunea: „să se reglementeze chestiunea intervențiilor, 
obligându-se toţi parlamentarii să depună, la un serviciu al Corpurilor 
Legiuitoare, orice cerere ar avea pentru a se înainta oficial acolo unde 
trebuie să-si afle soluţia legală, cu obligaţiunea ca această soluţie să 
fie dată şi comunicată în cel mai scurt timp posibil. În modul acesta s-ar 
înlătura aspectul puţin plăcut al anitcamerelor ministeriale, pline de 
parlamentari cu braţele încărcate de tot felul de cereri. Altele ar fi 
atunci raporturile dintre parlamentari şi ministri, iar nu ca acelea dintre 
solicitatur! şi solicitanti“. 

Controlul parlamentar exercitat prin interpelări apare, astfel, 
diminuat, dacă îl raportăm numai la cifre. Obiectul şi efectul (efectele) 
interpelării sunt, însă, importante, poate chiar mai importante decât 
înregistrarea lor statistică. Din păcate, efectele complete şi reale, se 
cunosc în puţine situaţii, cele mai multe se relevă sub forma răspun- 
surilor miniştrilor de resort care fie anunță unele măsuri, fie fac promi- 
siuni. Chiar şi aşa, un inventar minimal de interpelări semnificative, 
din care să rezulte obiectul „atacului“ , este mai relevant — în această 
situaţie — decât cifrele (Anexa nr. 6). 

Spectrul interpelărilor este foarte larg şi el rezultă chiar şi din 
sumarele date pe care le furnizăm. Practic nu este domeniu şi 
subdomeniu care să nu fie vizat de interpelări si acest aspect denotă 
cunoaşterea unor realităţi şi deopotrivă tendința soluționării unor 
aspecte negative, care constituiau obiectul atenţiei interpelatorilor. 

Dezvoltarea în scris a interpelărilor si dezbaterile (acceptate de 
către „camere“) care au loc asupra lor, denotă — în majoritatea situa- 
ţiilor, credem noi — preocuparea şi voinţa rezolvării problemelor 
semnalate, iar în altele un inconfundabil simţ naţional. 

Interpelarea lui Constantin D. Buşilă, dezvoltată în Cameră la 26 
martie 1932, este, în fond, o pledoarie pentru încurajarea emancipării 
industriale a României, potrivit unui program naţional, care să ia în 
calcul resursele umane şi materiale ale tării, posibilităţile reale de avans 
economic într-o lume a interdependetelor. „Trebuie să urmărim ca 
industrializarea — relevă el în timpul sustinerii în Cameră a interpelării 
— ca industrializarea să se facă prin muncă românească, pentru ca, 
efectiv, să avem o creştere a producţiei naţionale“. Dezvoltarea 
industrială trebuie să se realizeze ştiinţific şi nu haotic, susține Buşilă, 
opinând în continuare: „A trecut vremea liberalismului economic: 
suntem acum în perioada de evoluţie pe această cale a intervenţionis- 
mului de stat sau a economiei dirijate... trebuie să scăpăm de politică, 
sub orice formă, în toate organizaţiunile noastre economice“? . 

Senatorul social-democrat Iosif Jumanca, îngrijorat de evenimen- 
tele sângeroase de la Viena, lansa chemarea ministerelor de resort si a 
guvernului, în general, să reacționeze ferm, date fiind potenţialele 
pericole care pot prolifera înspre Balcani. În şedinţa din 20 februarie 
1934, senatorul îşi dezvoltă vizionar interpelarea sa: „Cunoastem 
principiul general admis în relaţiunile dintre state că, pentru păstrarea 
relaţiunilor pacifice si de bune raporturi, nici un stat nu are dreptul să 
intervină în chestiunile interne ale altui stat. 

Acest principiu de neintervenţiune nu-şi mai are însă rostul atunci 
când prin schimbările externe se schimbă complect direcţia politicei 

externe a unei ţări, se manifestă în mod hotărât tendinte cari periclitează 
bunele raporturi cu celelalte state, tendințe care pun în pericol însăşi 
pacea. 
Ultimele evenimente întâmplate în Austria pun în discuţie tocmai 
acest principiu. 
În Austria este astăzi la putere un guvern de minoritate, de dicta- 
tură fascistă, care nu reprezintă nici 20 la sută din populatie. Acest 
guvern face de mult o politică de aventură şi duplicitate, cochetând 
public cu fascismul italian şi dictatura ungurească pentru restabilirea 
monarhiei Austro-Ungare si lucrând pe sub mână pentru înfăptuirea 
alipirei de Germania. 
Înfăptuirea oricărei dintre aceste două ipoteze înseamnă o pro- 
vocare gravă a păcii în centrul Europei şi are în sine germenul unui 
nou si groaznic război mondial. 
Singura forță politică activă care, în Austria chiar, s-a opus regulat 
acestor aventuri si provocări războinice a fost însuşi poporul austriac, 
în special clasa muncitoare, care prin Partidul Social-Democrat, apă- 
rând regimul democratic înăuntru şi combătând în afară aventura 
habsburgică sau hitleristă, a fost cea mai mare garanţie a păcii în Europa 
centrală. 
Printr-o provocare sadică, fără pereche în istoria civilizaţiei, popo- 
rul muncitor din Viena şi Partidul Social-Democrat au fost împinși la 
grevă generală şi manifestații pentru apărarea democraţiei şi, cu sânge 
rece, guvernul de aventură a măcelărit zeci de mii de oameni şi a 
desfiintat toate organizaţiile muncitoreşti, apărătoare ale democraţiei 
si păcii. 
Faţă de această situaţie am onoare să întreb pe domnul Prim- 
Ministru si pe domnul ministru de externe: 
1) Dacă conducătorii statului român cunosc exact situaţia de la 
Viena? 

2) Dacă, împreună cu celelalte state ale Micei Antante, la fel 
interesate, a urmărit şi urmăreşte cu atenţie evenimentele din 
statul austriac? 

3) Dacă este adevărat că un stat vecin, interesat în revizuire de 
granite si în deslănţuire de război, a luat parte directă la măcelă- 
rirea poporului vienez, prin trimiterea de jandarmi şi de auto- 
mobile blindate, care au fost puse în serviciul guvernului 
austriac? 

4) Dacă nu crede că pentru a preîntâmpina o aventură viitoare a 
guvernului fascist austriac şi un pericol de război, guvernul 
român este dator să intervină pe lângă guvernul austriac atât 
pentru încetarea sălbatecului măcel care revoltă toată lumea 
civilizată, cât şi pentru reintroducerea regimului democratic, 
singura garanţie pentru toate statele interesate că statul austriac 
va duce o politică cinstită de pace? 

5) Dacă nu crede că este mai bine să se facă astăzi o hotărâtă 
intervenţie pacifică, chiar călcându-se anumite regule proto- 
colare, decât să fie nevoite aceste state interesate să facă mai 
târziu intervenţii armate, care pot deslănţui cel mai groaznic 
măcel european?**5% 

Problema cooperaţiei, îndelung dezbătută în epocă, constituie sub- 
stratul interpelării dezvoltate de senatorul D. R. loaniţescu în şedinţa 
din 26 februarie 1934. Interpelarea, formal, ataca demiterea profeso- 
rului Gromoslav Mladenatz şi a încă trei funcționari superiori de la 
Oficiul Superior al Cooperaţiei. În realitate, loaniţescu se referă pe 
larg la situaţia deplorabilă a cooperatiei si a cauzelor care au condus 
la un astfel de rezultat. Din motive de spaţiu redăm numai un frag- 
ment atât din dezvoltarea interpelării, cât i din dezbaterile care au loc 
cu acest prilej: 

„D-l Ştefan C. loan, vicepreşedinte... D-lor senatori, intrăm în 
ordinea de zi: 

Interpelarea d-lui senator D. R. loaniţescu, adresată d-lui ministru 
al agriculturii si domeniilor, cu privire la suspendarea abuzivă a unor 
funcționari superiori de la Oficiul Superior al Cooperaţiei. 

D-I senator D. R. loanitescu are cuvântul 

D-I D. R. loanitescu D-le presedinte, d-lor senatori. interpelarea 

mea atrage atentia“ asupra suspendării ilegale si abuzive a d-lui di- 
rector general, profesor Mladenatz şi a încă 3 funcţionari superiori de 
la Oficiul Superior al Cooperaţiunii. 

Sunt, însă, de acord cu d-l Negură să subliniem că suspendarea 
trebuie privită prin prizma intereselor superioare ale cooperaţiunii, 
păgubită materialmente si decăzută moralmente de către conducătorii 
ei. 

De aceea, eu am să rog Senatul şi am să rog în special pe d-l 
Negură, ca să recunoască cu loialitatea, pe care mi-a cerut-o mie, în 
urma faptelor pe care le voiu desvolta, cine este vinovat de situaţia de 
decădere, în care se află astăzi cooperaţia românească. 

Pentru că, onorate d-le ministru, nu trebue să ne oprim numai la 
ultimii cinci ani, trebue să luăm situaţia cooperaţiunii ceva mai dinainte, 
cam de pe la 1919. 

Trebue să recunoasteti că numai patru ani regimul naţional-tărănist 
a condus destinele cooperaţiunii, dându-i un ritm cu totul nou si că 
zece ani închegaţi ea a fost sub oblăduirea regimurilor Partidului 
Naţional-Liberal. 

De aceea, să căutăm să restabilim faptele si răspunderile, nu atât 
pentru a ne încrimina reciproc, cât mai mult pentru a ne îngriji de 
perspectivele viitorului. Să căutăm să tragem brazdă nouă pentru intere- 
sele cooperației; să promovăm această mişcare, care se confundă cu 
una din înaltele noastre funcțiuni sociale. 

D-lor, în drept suspendarea este abuzivă. Este foarte uşor de arătat 
abuzul. La 24 noemvrie, în plină campanie electorală, Ministerul de 
Domenii, prin pana d-lui subsecretar de stat, dă decizie de suspendare. 
Şi aci trebue să vă spun că eu regret că d-i subsecretar de stat Negură 
a făcut acest act, urmând procedura colegilor d-sale din guvern. Într- 
adevăr, d-lor, s-au făcut suspendări de primari fără avizul comitetelor 
de revizuire; s-au instalat comisiuni interimare a căror legalitate pune 
în discuţiune însăşi valabilitatea actelor de stare civilă. Patru primari 
din Bucuresti, fără să fi avut nicio vină, au fost înlocuiți, numai pe 
bază de simple deciziuni. 

D-l D. luca, subsecretar de stat la Departamentul Internelor: 
De ce nu aduceţi chestiunea la tribună, ca să vă pot răspunde? 

D-l Mihail Negură, subsecretar de stat la Departamentul 
Agriculturii şi Domeniilor: Să părăsim această discuţiune, d-le 
loaniţescu, şi să trecem la obiectul interpelării dv. 

D-l D. R. loaniţescu: A fost o avalansă de suspendări şi în alte 
domenii — le vom aduce pe fiecare în parte, la tribună — şi eu n-as fi 
vrut ca aci în această serie de suspendări, să văd intrat si Ministerul 
Agriculturii şi mai ales pe d-l subsecretar de stat Negură. N-as fi vrut 
ca asemenea suspendări să intervină i în miscarea coooperativă, mai 
ales fără nici un temei juridic şi fără să se respecte formele legii. O 
dovedeşte însăşi actul emanat de la dv., d-le Negură. 

Iată, d-lor, deciziunea Nr. 28.434 din 24 noemvrie: 

«Având în vedere cercetările făcute de domnii: inspector general 
financiar Gh. Antonescu si agronom inspector general Cristodor 
Ghetu; 

Având în vedere că aceste cercetări se referă la gestiunea Oficiului 
Naţional al Cooperaţiei, numai până la anul 1930 inclusiv, constatân- 
du-se şi nereguli grave în gestiune, privind pe d-nii Gr. Mladenatz, 
director general, si Al. Ionescu, subdirector la acelaşi oficiu; 

Având în vedere că unele cercetări ordonate ulterior, în unele din 
constatările anchetei prime diferă în concluziuni; 

Având în vedere art. 57 din Legea statutului functionarilor pub- 
lici, decidem: 

Art. I. Se instituie o comisie de anchetă, compusă din d-nii Emil 
Petrini, director general la R.E.A.Z., C. Cercel, director general la 
Oficiul Naţional al Cooperaţiei, V. Dimitriu, inspector financiar, 
delegatul Ministerului de Finante si Cristodor Ghetu, inginer agronom, 
inspector general, care vor completa verificarea gestiunii Oficiului 
Naţional al Cooperaţiei Române, pe intervalul de timp de la 1930 
până în prezent, referindu-ne şi care din concluziunile celor două 
anchete sunt exacte». 

D-lor senatori, art. 2 cade din senin: «D-l Mladenatz se suspendă 
din funcțiune». 

Cei care aţi urmărit conţinutul acestei decizii, auzit-aţi vreun fapt 
precis în sarcina d-lui Mladenatz, aţi auzit de vreo învinuire adusă 
d-lui Mladenatz pentru gestiunea sa? Nu există. 

Ca să vedeţi că această decizie este absolut ilegală, să ne referim 
la art. 57. Art. 57 din Statutul funcţionarilor este clar şi aşa a fost 
interpretat de Curtea de Casaţie, trebue în decizie să arătaţi vina precisă, 
faptul determinat, care duce la suspendare; si mai mult, nu numai un 
fapt determinat, dar decizia trebue să conţină argumentare, că faptul 
este de aşa natură încât prezenţa funcţionarului în capul instituţiei 
prejudiciază ancheta. 

Nimic din toate acestea nu este trecut în decizia dv. 

Dv., în prima decizie — ţin să se reţină — nu ordonati nici ancheta 
asupra gestiunii d-lui Mladenatz. Prelungiţi numai verificarea gestiunii, 
pentru că vă aflaţi în faţa a două anchete contradictorii cu privire la 
gestiunea d-lui Mladenatz şi nu puteaţi să luaţi pe baza niciuneia din 
ele măsura suspendării. 

Ce se întâmplase? La 1928, d-l dr. Lupu, face codul cooperaţiei; 
la 1929, Partidul Naţional-Ţărănesc schimbă bazele fundamentale din 
legea d-lui Lupu, şi dă o altă miscare cooperaţiei. 

De atunci, mişcarea cooperaţiei este pusă pe drumul cel bun. 

La 1931, d-l ministru Argetoianu, ministru în guvernul d-lui 
profesor Iorga, trimite o anchetă verificatoare, anchetă la care se referă 
d-l subsecretar de stat Negură, în decizia de suspendare. 

Se face în timp de şase luni verificarea unei gestiuni de nouă 
luni. Atât funcţionase d-l Mladenatz: nouă luni, iar verificarea a durat 
sase luni. 

Şi s-a făcut această anchetă cu totul pătimase şi inexactă. 

D-l ministru Sisesti, care nu era urmărit de consideraţiunile 
speciale ale d-lui Argetoianu, nu a dat nici un curs acestei prime 
anchete. 

D-lor, prea erau evident nedrepte constatările comisiei, de aceea 
nu i s-a dat nici un curs. 

La 1932, se institue o a doua anchetă cu inspectorul Tănăsescu şi 
inspectorul Leonescu. Şi această nouă anchetă înlătură toată 

argumentaţia din prima anchetă. Este la dispoziţia dv. si vă rog s-o 
urmăriți “s! , 

Asupra necesităţii extinderii prospecţiunilor pentru identificarea 
unor noi zăcăminte aurifere insistă deputatul Emil Lobontţiu (în sedința 
Camerei din 31 ianuarie 1935)*2, iar N. Constantinescu-Bordeni (în 
şedinţa Adunării Deputaţilor din 14 martie 1935) atacă sistemul stării 
de asediu şi al cenzurii instituit de guvernul Tătărescu. Interpelarea 
acestuia din urmă, adresată premierului şi ministrului de interne, viza 
inclusiv conditiile în care aveau loc dezbaterile parlamentare: 

„Am onoare a intepela pe dl. Prim-Ministru şi pe dl. ministru de 
interne asupra motivelor care au determinat cenzurarea declaraţiunilor 
făcute în şedinţa de eri de di. Gheorghe Brătianu cu privire la prelun- 
girea stării de asediu şi a cenzurii şi cu deosebire suprimarea pasajului 
următor: 

«Lăsăm guvernului întreaga răspundere a operei de înstrăinare 
morală al cărui complice s-a făcut, menţinând o atmosferă înăbuşi- 
toare de arbirar şi asuprire pentru a acoperi nemărturisite interese şi 
influenţe, pe care, în fata D-voastră, le-am denunţat Parlamentului şi 
țării de la tribuna acestei adunări, încă din ziua de 18 decemvrie a 
anului trecut. 

Asemenea măsuri, în astfel de împrejurări, nu apără ordinea şi 
siguranţa Statului, ci sdruncină prestigiul Coroanei şi al tării». 

În altă parte, s-a cenzurat, în modul cel mai arbitrar, discursul 
d-lui Iuliu Maniu, lăsându-se întreruprerile d-lui Preşedinte al 
Consiliului şi suprimându-se tocmai pasagiile cari le-au provocat. 

Dacă s-a recunoscut de pe banca ministerială că până ieri s-au 
făcut greseli în aplicarea cenzurei şi că ele se vor îndrepta în viitor, ce 
valoare mai au declaraţiile miniştrilor când se constată că sistemul 
persistă, continuându-se deformarea şi suprimarea declaraţiilor sefilor 
de partide şi a desbaterilor parlamentare?“*s% 

Există şi alte aspecte importante pe care deputaţii si senatorii le 
lansează prin intermediul interpelărilor, cu obiective diferite, bine- 
înţeles, dar si cu finalităţi diferenţiate. 

Procedeul interpelărilor se regăseşte si în practica parlamentară 
din perioada regimului autoritar monarhic, dar serios amendat. Desi, 
regulamentele adunărilor admit interpelările, ca si Constituţia carlistă 
de altfel, înregistrăm fie utilizarea lor în forme oarecum mascate, pentru 
a nu „deranja“ regimul, fie asistăm la adevărate dispute pentru 
recunoasterea lor ca mijloace democratice de activitate parlamentară. 

Dezbaterile care au loc pe această temă în Parlament în sesiunea 
7 iunie — 11 iulie 1939 conduc la menţinerea interpelărilor, dată fiind 
poziţia pe care o adoptă unii senatori şi deputaţi. În Senat, spre 
exemplu, îndeosebi ca efect al intervențiilor profesorului N. Iorga şi 
Ştefan C. loan, se acceptă, într-o formă, interpelările. Nu reusesc, 
însă, să obţină recunoasterea lor ca mijloc de control parlamentar, 
ceea ce determină demisia prof. N. Iorga din postul de preşedinte al 
Senatului. 

C. Argetoianu, care preia, la 13 iunie 1939, locul presedintelui 
demisionar, prin modul specific de comportament, esențialmente 
autoritar, în ton cu exigenţele noului regim, joacă un rol important, 
după părerea noastră, în estomparea utilizării interpelărilor. Un argu- 
ment ar fi că din cele 23 de interpelări anunţate în sesiunile din anii 
legislativi 1939 (7 iunie — 11 iulie si 25 noiembrie — 20 decembrie) si 
1940 (7 martie — 19 aprilie şi 29 iunie — 6 august) nici una nu a fost 
dezvoltată. Un altul, îl reprezintă însăşi numărul interpelărilor anunţate 
care, pentru trei ani legislativi, este infim, comparativ cu oricare an 
legislativ anterior din deceniul al 4-lea, inclusiv cu cei mai putin 
reprezentativi sub acest aspect, cum au fost 1936-1937, cu 91 de 
interpelări anuntate, sau 1929-1930, cu 92 interpelări anunţate. 

Oricum însă, indiferent de forma si conţinutul interpelărilor din 
sesiunile 1939 si 1940 (ultima din 1940, în realitate, a durat doar până 
la 7 iulie, deoarece Carol al II-lea a hotărât, surprinzător, suspendarea 
lucrărilor Parlamentului), utilizarea lor chiar si timidă indică că unii 
parlamentari erau pentru revenirea la o viată instituţională democratică, 
la o viată parlamentară autentică. 

Într-o privire de ansamblu asupra acestui procedeu, asa cum este 

el instrumentat în deceniul al 4-lea, ca formă de control parlamentar 
în afara celor prezentate — din atâtea altele posibile de „atacat“ — peste 
două aspecte nu putem să trecem, chiar dacă suntem nevoiţi să le 
tratăm fugitiv. í 

Atitudinea puterii sau, mai precis, a executivului conţine în sine 
suficiente elemente de inerție care estompează fie evoluţia firească a 
raporturilor cu opoziţia sau cu proprii deputaţi şi senatori aparţinând, 
evident, majorităţii parlamentare. Atitudinea, deşi incorect formulată, 
poate fi apreciată drept duplicitară. Spunem duplicitară, dar nu în 
totalitatea membrilor unui cabinet în care se disting nuanţe şi chiar 
atitudini clar distincte fată de interpelări. 

N. lorga, sub acest aspect, este un premier exemplar, răspunzând 
prompt la interpelările care sunt adresate guvernului — si care îl vizează 
în calitate de şef al executivului — şi îndemnând colegii de cabinet să 
procedeze identic. Gheorghe Tătărescu este opusul profesorului 
Nicolae lorga. 

Atitudinea ministrilor este, de asemenea, diferențiată. Unii dintre 
ei amânând sine die răspunsul la interpelările anuntate provoacă reacţia 
parlamentarilor, care sunt nevoiţi să recurgă la dezvoltarea lor. În presa 
vremii, ca si în Parlament se face mare risipă de cuvinte pe această 
temă. Reacţia deputatului Adam Ionescu, în sedința din 14 martie 
1935, devine reprezentativă pentru astfel de situaţii. Corect, deputatul 
face distincţie între aspectele de ordin particular şi cele de ordin gen- 
eral, ce sunt în legătură cu „fapte care pot compromite interesele mate- 
riale ale statului si prestigiul moral indispensabil unei înalte instituţiuni 
de stat“. Dacă pentru primul caz întârzierea răspunsurilor poate fi 
înțeleasă, dat fiind faptul că în joc sunt interese private, în cazul al 
doilea, întârzierea este păguboasă, deoarece, susţine în continuare 
deputatul, „ar putea — pe lângă gravele neajusuri citate — să fie 
interpretată ca o voită acoperire a unor abuzuri si ne-ar putea sili, în 
numele adevărului si pentru autoritatea statului, să aruncăm în dezba- 
terea marelui public o chestiune care poate deveni un scandal, ceea ce 
am căutat să evit cu orice pret. 

lată de ce sunt silit să aduc la cunostinta Onor. Camerei că în 
zilele de 12, 15 şi 22 decembrie 1934, am adus la cunoştinţa d-lui 
ministru al cultelor, de la această tribună, o serie de fapte foarte grave, 
care priveau gestiunea averii Mitropoliei de Chişinău, socotind că 
măsuri drastice şi repezi vor curma o stare de lucruri amenințătoare. 

N-am avut onoarea până astăzi de a avea vre-un răspuns din partea 
d-lui ministru, ceea ce nu pot însă interpreta ca o desconsiderare 
personală““5%% . 

Sunt, însă, si numeroşi demnitari care respectă instituţia parla- 
mentară şi răspund prompt la solicitările Parlamentului sau anunță la 
fel de prompt amânarea răspunsului din motive întemeiate, cu scuzele 
de rigoare. Enumerăm pe câţiva dintre acestia fără o ordine anume: V. 
Madgeraru, I. Inculeţ, Gr. Gafencu, M. Manoilescu, S. Rădulescu, V. 
Iamandi, V Slăvescu, D. luca, M. Cancicovs%. 

Al doilea aspect este relaţionat condiţiei parlamentarului în 
societatea românească, care se configurează într-o dublă şi paradoxală 
ipostază. În activitatea curentă a celor două „camere“ este subevaluat 
în raport cu celelalte ramuri ale puterii, iar în afara incintei Parlamen- 
tului este supraevoluat. Problema în sine este foarte importantă, ea 
însăşi putând constitui obiectul atenţiei unui studiu. 

Motivele care depreciază poziţia parlamentarului român în 
raporturile intra şi interinstituționale sunt, credem, în linii esenţiale, 
cel puţin enunțate. Supralicitarea rolului unui deputat, îndeosebi, dar 
şi senator, sunt aspecte care interesează în mod deosebit, dat fiind 
faptul că ne relevă o faţetă importantă a vieţii parlamentare. Acesta 
este şi motivul care ne determină să-i conferim un loc distinct şi impor- 
tant în structura lucrării. 


Acheta, ca formă de control parlamentar, îsi găseşte locul în 
Constituţia din 1923 (Art. 50), dar este omisă din Constituţia carlistă 
şi din regulamentele celor două adunări adoptate în 1939. 

Regulamentele Adunării Deputaţilor si Senatului în vigoare până 
în 1938 includeau ancheta în rândul mijloacelor de control parlamentar, 
procedeele de punere în aplicare diferind neesenţial de la o ramură la 
alta a legislativului. 

Procedura consta în înaintarea unei propuneri Camerei sau 
Senatului, semnată, însă, de un număr minim obligatoriu de deputaţi 
(15) sau senatori (7). Propunerea era apoi remisă, fără dezbateri, spre 
cercetarea sectiunilor de specialitate. După ce adunarea respectivă, în 
cadrul căreia se înregistrează propunerea, hotărăşte asupra raportului 
ce-i motivează necesitatea, se stabileste numărul membrilor comisiei 
parlamentare de anchetă, care variază de la o situaţie la alta. 

Regulamentele nu precizează cum şi în ce context se prezintă 
rezultatele anchetelor parlamentare, care sunt procedeele ce se 
declanşează în cazul în care rezultatele sunt concludente asupra 
prejudiciilor morale sau materiale ce le aduce situația cercetată de 
anchetă statului şi organismelor sale, instituţiilor private, colectivităților 
sau grupurilor mici etc. Ea se relevă, însă, din însăşi mecanismele de 
funcţionare ale legislativului în condiţiile iniţierii unei anchete 
parlamentare. După cum se va observa la încheierea investigaţiilor în 
cazul „afacerii Skoda“, Comisia parlamentară de anchetă desemnează 
un raportor, care prezintă concluziile „camerelor“. După dezbateri, 
raportul este supus validării (prin consens) adunărilor. 

Ancheta în sine şi „anchetatorii“ constată neregulile, le precizează 
cauzele şi aduc dovezi de vinovăţie persoanelor care sunt implicate în 
afacere. Rolul anchetei este, deci, constatativ, dar efectele ei pot fi şi 
de natură juridică (arestarea si condamnarea reprezentantului firmei 
cehosiovace în România) şi politice (căderea guvernului național- 
țărănist). 

Un alt aspect care nu este înscris în litera regulamentelor se referă 
la anchetele extraparlamentare care sunt declanşate din inițiativa şi la 
cererea parlamentarilor. Într-un fel, acestea, aparent, sunt urmări ale 
unor întrebări şi mai ales ale unor interpelări. În realitate, însă, cererea 
formulată de un deputat sau senator pentru realizarea unei anchete 
are în vedere iniţierea unei investigaţii de către departamentul 
guvernamental vizat în propria sa sferă de activitate şi cu propriile 
sale mijloace materiale şi umane de investigaţie. Printre acestea se 
înscriu cererile de anchete ale deputaţilor I. Mirescu (la 22 iunie 1930, 

în problema nerespectării Legii duratei zilei de muncă la Fabrica de 
postav din Buhusi, pe care s-o efectueze Ministerul Muncii si Ocroti- 
rilor Sociale), I. lacobescu (la 22 iunie 1930, în chestiunea executării 
unor lucrări de proastă calitate de către societatea „Edilitara“ în pietrui- 
rea drumului Cetatea Albă — Cazaci, anchetă ce urma să fie realizată 
de Ministerul Lucrărilor Publice si Comunicaţiilor), M. Dumitrescu 
(în şedinţa din 24 iunie 1930, în probleme personale, solicitat fiind 
Ministerul de Interne), L. Rădăceanu (la 25 iunie 1930, pentru 
lămurirea situaţiei muncitorilor de la Fabrica din Buhusi, cerere ce 
trebuie s-o soluţioneze Ministerul de Interne)” etc. 

Anchetele parlamentare iniţiate de reprezentanța naţională sunt 
reduse sub raport numeric. Cele mai importante au în obiectiv afaceri 
oneroase, cum au fost si „Skoda“ (1933,1934), iar altele vizează 
aspecte secundare, de importanţă scăzută (cum a fost ancheta care se 
desfăşoară la „Monitorul Oficial“, din iniţiativa Senatului, în mai 1934 
sau cea iniţiată la Cameră, în februarie 1936, referitoare la activitatea 
politică a unor publicişti şi universitari, precum Emil Serghie, Lucretiu 
Pătrăşscanu, Iorgu Iordan si P. Constantinescu-laşi, care ar fi avut cono- 
taţii kominterniste)*** . 

Ultracunoscuta „afacere Skoda“, după numele uzinelor cehoslo- 
vace producătoare de armament la vremea respectivă, devine publică 
în urma intervențiilor în Parlament. Începutul se datorează deputatului 
Nicolae Lupu care, în vara anului 1932, interpelează pe ministrul apără- 
rii naţionale asupra corectitudinii comenzii de tunuri la uzina cehoslo- 
vacă (comandă ce se putea executa si la Uzinele Reşiţa, cel puţin 
parţial). 

La 8 decembrie 1932, liberalul C. Dimitriu anuntă o interpelare 
la Cameră în aceeaşi problemă, iar doctorul N. Lupu revine în şedinţa 
din 21 martie 1933 a Adunării Deputaţilor cu o întrebare adresată 
guvernului, interogaţie care provoacă iritare: dacă executivul este în 
cunoştinţă că Seletsky, reprezentantul Uzinelor „Skoda“, a adus 
prejudicii statului român de zeci de milioane de lei? Întrebării i se 
asociază I.G. Duca, Gr. lunian, O. Goga şi Gh. Brătianu, situaţie 

care-l încurajează pe preşedintele Partidului Ţărănesc să anunte şi apoi 
să dezvolte, la 23 martie 1933, o nouă interpelare. Doctorul Lupu 
solicită, după arestarea lui Seletsky, o anchetă parlamentară, pe care 
Camera o validează. 

Urmează adunarea dovezilor de către Comisie (din care fac parte 
Gr. lunian, E. Mirto, A. Călinescu, M. Ghelmegeanu s.a.), care se 
constituie în voluminoase tomuri si depunerea lor. Dovezile sunt clare. 
Are loc un proces intens mediatizat, care se desfăşoară la Consiliul de 
Război. Reprezentantul firmei cehoslovace în România este condamnat 
la 5 ani închisoare. 

Deşi ancheta era departe de a fi dezvăluit toate faţetele ascunse 
ale afacerii, în esenţă, reprezintă un experiment nou si necesar în viaţa 
parlamentară românească din deceniul al 4-lea, atât prin amploarea 
cât şi prin ecoul gi efectele ei. Acesta este aspectul pozitiv, care nu 
trebuie estompat în favoarea denigrării cu orice preţ a Parlamentului 
românesc din perioada interbelică, asa cum era în obicei înainte de 
1989. 

Există, din nefericire, si o parte negativă a anchetei, deşi este 
incorect s-o definim astfel din două motive: în primul rând, pentru că 
se desfăsoară în mai multe „reprize“ si, în al doilea rând, pentru că 
dobândeste un evident şi agresiv aspect politic. 

„La 20 aprilie 1934, în ultima zi a sesiunii de primăvară a Parla- 
mentului român, „afacerea Skoda“ este adusă din nou în discuţia 
Camerei. Interesant este că atât liberalii cât si o parte din liderii 
țărănistilor şi chiar regele Carol al II-lea erau pentru rediscutarea 
afacerii, evident din motive şi cu obiective politice diferite. Liberalii, 
aflati la putere, erau interesaţi în discreditarea naționa:-ţărăniştior care, 
lăsau, afirmau ei public, „o mostenire“ economico-socială greu de 
gestionat şi mai ales de redresat; o parte a naţional-ţărăniştilor vroiau 
o nouă repriză de discuţii pentru atenuarea impresiei generale nefavo- 
rabile care se instalase asupra lor, iar monarhul, care îşi propunea să 
guste din deliciul unei si mai accentuate umiliri a lui Maniu şi a susțină- 
torilor săi. 

Dezbaterile din Cameră, la care participă numeroşi deputaţi, 
dezvăluie noi aspecte ale afacerii în care sunt implicate si alte persoane, 
în afara celor deja cunoscute (între acestea Ilie Lazăr si Eduard 
Mirto)* . 

Ecourile dezbaterii nu lasă indiferenți pe unii senatori care, în 
intervenţiile lor, fac aluzii transparente la afecere sau relevă aspecte 
directe incriminatorii. Generalul I. Popovici afirmă fără echivoc: 

„D-lor, dar avem şi alte uzine mari. Reşiţa, Astra si altele. Dar 
Reşiţa, în special, recunoscută încă din 1914 gi mai înainte chiar, a 
făcut materiale de artilerie si muniții pentru armata austriacă şi 
ungurească. Regita poate face orice. 

În 1930, când s-a făcut comanda de materiale la Skoda — căci a 
fost şi o comandă în Franța, la Schneider — atunci Reşiţa, în numele 
industriei românesti, a arătat categoric, în scris că industria românească 
poate face si dânsa o parte din comandă, pentru o sumă aproximativ 
de trei miliarde, şi anume: trăsuri, chesoane, parte din piese si mare 
parte din muniţiuni, în aceleaşi condițiuni tehnice şi cu un preţ chiar 
mai redus, oferind aceleaşi condițiuni de plată în rate, după cum se 
convenise cu fabricele străine. 

La această ofertă scrisă guvernul n-a dat nici un răspuns”. 

Iniţiatorul anchetei asupra „afacerii Skoda“ din 1933 — doctorul 
Nicolae Lupu — dă tonul, si în 1934, pentru o nouă „ediţie“ a anchetei. 
Camera încuviinţează ancheta, dar respinge extinderea cercetărilor, 
propusă de Grigore lunian. La 28 aprilie o Comisie de anchetă, alcătuită 
din 30 de deputaţi si 23 senatori, care reprezintă practic întreg spectrul 
politic al celor două adunări, este investită cu mandatul de a relua 
inverstigaţiile. Comisia începe să-şi desfăşoare activitatea la 12 mai 
acelaşi an, care durează până la 8 martie 1935, când deputatul Aurelian 
Bentoiu prezintă Raportul Comisiei de anchetă. Concluzia Comisiei 
este clară: statul român a fost păgubit cu cel puţin o treime din valoarea 
comenzii (care se ridica peste la un miliard de lei)”. 

Raportul, ce însuma nu mai puţin de 27 de volume, demonstra 
caracterul oneros al contractului încheiat între statul român si firma 

cehoslovacă, care păgubea România cu o sumă considrabilă, şi, deopo- 
trivă, stabilea culpe şi responsabilităţi, după cum urmează: fostul 
ministru al apărării naţionale, generalul H. Cihoscki, colonelul 
Popescu, Romul Boilă şi fostul ministru al Justiţiei, M. Popovici, se 
făceau vinovaţi fie pentru încheierea contractului, fără un studiu 
prealabil al pietei, fie pentru întreruperea cercetărilor asupra sustragerii 
de acte de la reprezentanța firmei cehoslovace. În ce-l privea pe 
reprezentantul firmei cehoslovace, acesta, pe lângă escrocarea statului 
român, se făcea vinovat de: organizarea unei reţele de spionaj în 
România, Polonia şi Iugoslavia, menită să culeagă informaţii privind 
necesitățile de înarmare ale ţărilor respective, cu scopul înlăturării 
concurenţei altor firme şi crearea unui monopol asupra furniturilor de 
armament*? . 

Era de asteptat ca rezultatul anchetei, comunicat Camerei, să deter- 
mine consultarea ei asupra trimiterii în judecată a fostilor ministri, 
asa cum de altfel s-a şi întâmplat. Cu excepţia lui Mihai Popovici, 
Adunarea Deputaţilor se pronunţă, în sedinta din 13 aprilie 1935, 
pentru trimiterea în judecată a celorlalţi. Niciunul dintre acestia nu va 
ajunge, însă, în instanţă şi nu va fi condamnat” . Intervenţia celor doi 
şefi de stat — Eduard Benes si Carol al II-lea — vor conduce, în final, la 
stingerea afacerii, în numele... democraţiei şi a relaţiilor amicale 
româno-cehoslovace. 

Alte afaceri, cum au fost Grosz-Cagero (1936) sau Caranfil 
(1937), care au ecou în Parlament, nu ajung în situatia „afacerii Skoda“. 
„Valurile parlamentare“ sunt mai mici — limitându-se la cereri de acte 
sau interpelări (V. Madgearu). 

Anchetele, cu excepţia „afacerii Skoda“, nu oferă elemente specta- 
culoase care să capteze atenţia mass-media. Ele se desfăsoară în anoni- 
mat, chiar şi atunci când depăşesc media de importanţă care este, 
după cum s-a relevat, scăzută. Ancheta realizată de inspectorul I. 
Mănescu (1930), la cererea deputatului I. Flueras, referitoare la nemul- 
țumirile muncitorilor angajaţi ai municipalităţii din Satu-Mare are 
conotaţii distincte comparativ cu altele, ca si ancheta inițiată de deputa- 

tul M. Ghelmegeanu (1935), care îsi propunea să cerceteze regimul 
de funcţionare al loteriilor societăţii „Mărăşeşti“ sau cea cerută în 
Cameră de deputatul Ianculescu ce urma să elucideze cât şi în ce mäsu- 
ră administrarea veniturilor C.F.R. era arbitrară, la bunul plac al unui 
şef de departament (1936)5*. 

Derularea anchetelor se realiza, în general, lent, simțindu-se mereu 
nevoia de noi acte şi dovezi. Încărcătura documentară a unui membru 
al comisiei de anchetă şi a subcomisiilor acesteia era considerabilă. 
Deputatul Theodo: Roznovan, membru în cinci comisii parlamentare 
de anchetă (care cercetau: Regia Autonomă „Monitorul Oficial“ şi 
Imprimeriile Statului, Regia Autonomă C.F.R., Casa Autonomă a 
Monopolului Regatului Român C.A.M., Administraţia Generală a 
Pescăriilor Statului şi Ameliorarea Regiunii Inundabile a Dunării 
PRAID, Casa Autonomă pentru Ocrotirea şi Ajutorarea Personalului 
C.F.R.), numai în intervalul 7 septembrie — 23 octombrie 1933 solicită 
în nouă rânduri noi acte şi dosare pentru a se documenta“. 

Comisiile de anchetă ale Parlamentului român au rol de cercetare 
şi informare a „camerelor“, identic cu cel atribuit altor organisme 


similare de control existente în regimurile democratice. Cu excepţia 


comisiilor care cercetează cazul Skoda, care au un rol important, 
conferit de însăşi natura si implicaţiile afacerii în sine, toate celelalte 
comisii îsi situează activitatea şi importanţa lor pe un plan minor sau 
cel mult median. Se produce, în instrumentarea acestui tip de control 
parlamentar asupra executivului, un fenomen politic similar altor de- 
mocraţii parlamentar-constituţionale: pe de o parte, tentativa 
executivului de a estompa cercetările şi comunicarea rezultatelor lor 
în medii extraparlamentare, iar, pe de alta, încercarea membrilor comi- 
siilor de a penetra zonele obscure pentru relevarea aspectelor incrimi- 
natorii. Când există voinţă politică din partea ambelor ramuri ale puterii 
(legislativ şi executiv), asa cum a fost, cel puţin partial, în timpul 
desfăşurării cercetărilor în „afacerea Skoda“, ancheta se desfăşoară 
corect, în spiritul atribuţiilor sale conferite de norme si reglementări 
legale. Este, în fond, o regăsire a rolului şi sensului real al demersurilor 
Parlamentului român în democraţia modernă reprezentativă. 

4. Moţiuni simple, punerea sub acuzare a miniştrilor, 
retragerea încrederii parlamentare acordate 
guvernului 


Între procedeele de control parlamentar, moţiunile nu sunt singu- 
rele care plutesc în ambiguităţi în ambele regulamente ale ramurilor 
legislativului. Nu ştim căror motivații se datorează această situaţie, 
dar în cazul lor ambiguităţile pot conduce la interpretări felurite. Aşa 
cum sunt plasate în articolele secţiunii care se referă la „Cereri de 
acte, întrebări, interpelări, moţiuni, anchete parlamentare şi punere în 
acuzare“, moţiunile pot fi asociate interpelărilor sau disociate de 
acestea, pot fi confundate cu „tehnici“ specifice interpelărilor. 

Art. 96 al Regulamentului Senatului consacra două tipuri de 
motiuni: moţiunea nemotivată si moţiunea motivată, prima având 
prioritate în raport cu a doua, dar numai la votul exprimat în adunări. 

Moţiunea nemotivată trebuia scrisă şi subscrisă de 5 membri ai 
Senatului şi depusă la Birou. 

Moţiunea motivată, înscrisă în ordinea de zi, era prezentată după 
interpelare şi trebuia „scrisă si depusă la Birou“, după care se trimetea 
la secţiuni (cu excepţia situaţiei când guvernul cerea discutarea ei 
imediată, urmată de exprimarea prin vot a adunării respective). 

Odată ce era votată o moţiune nemotivată (înscrisă pe ordinea 
dezi), orice altă moţiune era considerată respinsă. 

Motiunile motivate în urma unei interpelări erau trimise spre 
examinare secțiunilor, care se pronuntau în termenul fixat de Senat. 
Moţiunile care revin de la secţiuni se supun votului „adunării“, în 
ordinea depunerii rapoartelor la Biroul Senatului. 

Interpretată în litera Regulamentului Senatului, motiunea ne apare 
în două ipostaze: prima — relativ „independentă“ de interpelare, a doua, 
rezultând direct din exerciţiul acesteia. 

Regulamentul, dacă îl judecăm în raport de înşirarea formelor de 
control, aşa cum se regăsesc acestea în titulatura Capitolului IX, pre- 
zentat anterior, include fără echivoc moţiunea în rândul instrumentelor 
parlamentare de control parlamentar. Dacă îl raportăm însă la modul 

cum este prezentată moţiunea în redactarea Art. 96, rczultă imaginea 
celor două ipostaze. 

Moţiunea nemotivată, deşi nu este prezentată separat şi nu se 
face menţiunea expresă (cum se procedează cu alte forme de con- 
trol), pare să fie considerată inclusiv ca un procedeu independent 
(separat) de interpelare. Este probabil ca litera Regulamentului să fi 
avut în vedere interpretarea în acest sens a moţiunii nemotivate, în 
înţelesul modern de moţiune simplă. Ambiguitatea redactării lasă însă 
loc şi de alte interpretări. 

Moţiunea motivată este clar relaționată interpelării si decurge din 
aceasta. Ea se prezintă ca moţiune simplă şi articolul respectiv se 
referă concret la procedeul depunerii, examinării şi votării ei. 

Regulamentele adunărilor din 1939 înlătură echivocul prin 
eliminarea moţiunii din rândul mijloacelor de control parlamentar. 

În activitatea curentă a Parlamentului ambiguitatea persistă. 
Moţiunea poate fi (si este, de fapt, în relativ numeroase situaţii) o 
modalitate de petiţionare (cum sunt: moţiunea Asociatiei generale a 
functionarilor publici din România prezentată în sedinta Camerei din 
18 iunie 1930; moţiunea adoptată de congresul general al salariaţilor 
publici de stat, judete, comune şi de la regiile autonome la 19 octombrie 
1930, trimisă Parlamentului" etc.) sau o formă de protest (asemă- 
nătoare declaraţiilor şi protestelor) fie individuală, fie de grup (inclusiv 
grupuri parlamentare, între care se remarcă cel social-democrat în 
anii legislativi 1930, 1931 şi 1932). 


Punerea sub acuzare a miniştrilor, modalitate frecventă de con- 
trol parlamentar în democraţiile tradiţionale sau consolidate, în 
Parlamentul românesc a fost o rara avis. În cazul anchetei parlamentare 
Skoda, după cum s-a relevat, doi fosti ministri — H. Cihoski şi M. 
Popovici — au fost găsiţi vinovaţi de Comisia de anchetă, dar punerea 
sub acuzare se face la patru ani după demisie. Este una din situaţiile 
rare în care chiar fosti miniştri sunt într-o asemenea ipostază. Se adaugă 
si faptul că, în final, sunt absolviţi de vină şi achitati, ceea ce dimi- 
nuează considerabil din efectul utilizării mijloacelor respective de 
control parlamentar. 

Acuzarea minştrilor era, indiferent de rezultat, un act serios, care 
punea sub semnul întrebării calităţile morale sau profesionale ale celui 
încriminat si deopotrivă apărea ca un vot de blam la adresa guvernului 
respectiv. Atenţia care i se acordă procedeului este marcată mai preg- 
nant atât în pactele fundamentale cât şi în regulamentele ramurilor 
parlamentare. Constituţia din 1923 (Art. 98) prevedea în mod clar: 
„Fiecare din ambele adunări, precum şi regele au dreptul de a cere 
urmărirea ministrilor şi a-i trimite înaintea Înaltei Curti de Casaţie şi 
Justitie care, singură, în sectiuni unite, este în drept a-i judeca, afară 
de cele ce se vor statornici prin legi în ceea ce priveste exerciţiul 
acțiunii civile a părții vătămate şi în ceea ce priveste crimele si delictele 
comise de ministri afară de exerciţiul funcţiunii lor“. 

Potrivit prevederilor articolului, fiecare din ramurile Parlamen- 
tului si regele aveau dreptul constituţional de a trimite înaintea Curţii 
de Casaţie gi Justiţie pe ministrii în exerciţiul funcţiunii care se fac 
vinovaţi de infracţiuni în cadrul strict al atribuţiilor lor de şefi ai 
departamentelor guvernamentale. Infracţiunile care intrau în incidenţa 
Codului Civil sau Codului Penal erau judecate de alte instanțe. 

Pentru ca un ministru să poată fi pus sub urmărire era necesară o 
majoritate de două treimi din numărul membrilor uneia din adunări. 

Instrucţia (cercetarea) ministrilor se făcea de către o comisie a 
Înaltei Curti de Casaţie, alcătuită din cinci membri tragi la sorţi în 
secțiuni unite. Comisia califica faptele potrivit incriminării(lor), ce i 
se aduceau ministrului (ministrilor) şi decidea sau nu urmărirea minis- 
trului (miniştrilor). Acuzaţia se susţinea de către un reprezentant al 
Ministerului Public. Răspunderile si pedepsele care erau aplicabile 
miniştrilor se regăseau în Legea responsabilităţii ministeriale. 

Art. 99 al Constitutiei consfințea dreptul unei părți vătămate de 
dispoziţii, decrete sau de abuzuri ale unui ministru să ceară despăgubiri 
pentru prejudiciul cauzat. 

Pactul fundamental din 1938 prelua art. 98 din vechea constituţie, 
cu mici modificări. Astfel, art. 70 (din noua constituţie) plasa pe rege 
înaintea adunărilor în demersurile posibile pentru punerea sub urmărire 
a unui ministru, iar textul era mai concis şi mai clar”. 

Pentru ca un ministru să fie pus sub urmărire şi trimis în judecată, 
aşa cum prevedera Regulamentul Adunării Deputaţilor din 1939, era 
nevoie ca cel puţin 60 de deputaţi să susțină şi să motiveze în scris 
cererea lor. Cererea se supunea plenului Camerei care, pentru a fi 
acceptată, trebuia să întrunească majoritatea de 2/3 din numărul 
voturilor deputaţilor prezenți’ . 

Procedura privind punerea sub urmărire penală a membrilor 
guvernului, cu exceptia enunțată, n-a fost utilizată în activitatea Parla- 
mentului românesc din deceniul al 4-lea. Acuzaţii, unele grave, au 
fost aduse unor miniştri de către parlamentari din opoziţie, dar acestea 
n-au avut ca efect declansarea procedurii amintite. 

Deputatul Florin Zaharia interpelează dur, dar documentat, în 
decembrie 1932, pe ministrul de finante din cabinetul N. Iorga, abilul 
C. Argetoianu, în legătură cu utilizarea banilor contribuabililor pentru 
salvarea băncii „Marmorosch Blank“, al cărei vicepreşedinte era. Suma 
pusă la dispoziţie băncii din banii statului era de aproape 4 miliarde 
lei”. Singurul efect al interpelării: răspunsuri neconvingătoare ale 
ministrului în cauză, care nu determină, însă, pe deputaţi şi senatori la 
declanşarea operațiunii de punere sub urmărire penală, asa cum era 
corect si necesar. 

Identic se produc lucrurile şi în cazul interpelării dezvoltate de 
deputatul naţional-ţărănist Ion Răducanu la 25 iunie 1934. Interpelarea, 
adresată ministrului de interne I. Inculeţ, îi cerea să dea explcaţii în 
legătură cu manifestaţia unui grup de studenţi legionari, în condiţiile 
în care Garda de Fier era interzisă prin lege. Interpelatorul cerea un 
gest „de bun simţ al ministrului“: demisia imediată, ceea ce nu s-a 
întâmplate . 

Cereri de demisii s-au mai pronunţat în Parlament, dar n-au fost 
însoţite de procedura de punere sub urmărire penală a unui ministru. 
Majoritatea parlamentară confortabilă, în cele mai multe situaţii, pe 
care se sprijină guvernele din această perioadă, dau unui ministru 
suficientă garanţie de sprijin, inclusiv în posturi mai delicate. Controlul 
Parlamentului îşi pierde din semnificaţia, eficacitatea si importanta 
lui în aceste cazuri. 

Retragerea încrederii parlamentare acordate guvernului 
(„motiunea de cenzură“ sau „votul de încredere'*) este procedeul prin 
care legislativul îşi exercită, în forma cea mai eficace şi democratică, 
una din functiile sale fundamentale: controlul executivului. 

Într-o democraţie autentică, controlul Parlamentului are alte virtuţi 
şi efecte, comparativ cu situaţia din România. Legislativului i se dă o 
semnificaţie mai importantă din perspectiva identificării lui ca o 
reprezentantă naţională credibilă, care reflectă vointa electoratului şi, 
implicit, a întregii societăţi. Reprosurile că Parlamentul românesc 
reprezintă numai interesele si exprimă vointa doar a unei părţi a struc- 
turilor sociale, sunt, în bună măsură îndreptăţite. În aceasta găsim şi 
explicaţia „colaborării“ dintre guvern şi Parlament, în termeni, uneori 
neonorabili pentru instituţia parlamentară, şi cu efecte în planul eficien- 
tei controlului pe care îl exercită asupra executivului. 

Parlamentul utilizează, astfel, restrictiv procedurile prin care îsi 
exercită controlul asupra guvernului şi, în mod deosebit, pe cea privind 
retragerea încrederii guvernamentale, care presupunea situaţi ce se 
abăteau de la un anume traditionalism al vieţii parlamentare. Acestea 
constau în crearea unui echilibru de forțe în cele două adunări, astfel 
încât exprimarea prin vot a unei poziţii fată de procedurile parlamentare 
de control guvernamental să presupună si acceptarea lor, si nu neapărat 
respingerea lor, cum se producea în numeroase situaţii. 

O tentativă de utilizare a moţiunii de cenzură este semnalată la 
22 decembrie 1932. În virtutea Art. 20 al Regulamentului Adunării 
Deputatilor, un grup de deputaţi din opoziţie, în şedinţă secretă, discută 
demisia cabinetului |. Maniu“! . Iniţiativa lor de declansare a procedurii 
de demitere a guvernului prin votul Parlamentului eguează chiar din 
start, fiindcă n-au obţinut adeziunea unui număr regulamentar de 
parlamentari pentru punerea în discuţie a moţiunii. 

Situaţia se repetă şi la redeschiderea lucrărilor Parlamentului în 
1933 (23 ianuarie), când I. G. Duca, în numele Partidului Naţional 
Liberal, cere „plecarea guvernului“. Dr. N. Lupu solicită şedinţă 
secretă, pe care guvernul o respinge. Dezbateri pe această temă au loc 

deschis. Ele oferă motivații suficiente pentru a percepe corect raportul 
Parlament — Guvern, în general, şi în problema controversată a utilizării 
mijloacelor de control parlamentar, în special. 

Lothar Rădăceanu relevă mecanismul răsturnării guvernului Vaida 
(19 octombrie 1932): „Nu guvernul, nu Parlamentul, nu tara au avut, 
asadar, puterea de a decide, ci alţii, cărora Constituţia nu le dă, în 
această privinţă, nici un rol“. Tot ei se referă şi la cauzele răsturnării 
guvernului Maniu (13 ianuarie 1933): „Guvernul Maniu a fost trântit 
de un prefect de poliţie, pe care nu a putut să-l scoată din slujbă. Nu 
guvernul a avut puterea de a numi si destitui un funcţionar al statului, 
ci o putere ocultă şi iresponsabilă...“*% 

Puterea ocultă, la care face aluzie deputatul social-democrat, o 
reprezintă regele şi anturajul său, care utilizează structuri ale Poliţiei, 
Sigurantei si Jandarmeriei, în situaţia când manevrele politice nu sunt 
suficient de eficace. 

Rădăceanu atacă o problemă de fond, de drept constituţional: 
plasamentul guvernului în raport cu alte ramuri ale puterilor în stat. 
După părerea lui, un guvern neutral, menit să „prezideze alegerile şi 
să dea posibilitatea constituirii unui guvern“ reprezentativ, şi nu adus 
„pe usa din dos“, ar fi reechilibrat raporturile guvern — rege, executiv 
— legislativ, electorat — politica de stat. 

Doctorul Nicolae Lupu, atacă acelaşi subiect, dar este trangant: 
„Trăim vremurile din trecut, când domnul fanariot chema la el un 
logofăt, îi tăia capul şi numea pe un altul, care putea avea aceeaşi 
soartă. De doi ani şi jumătate (de când prinţul Carol s-a instalat pe 
tronul României — n.n.), modul de schimbare a guvernelor în România 
este straniu şi în dezacord cu modul de conducere în monarhiile 
moderne constituţionale. Azi nu trăiesc în Europa decât acele monarhii 
constituţionale în care regimul s-a acomodat vremii şi timpului mo- 
dern. Dacă monarhia nu se acomodează acestui regim, piere... În 
practica constituţională, nici dama de onoare, nici secretarul particu- 
lar, nici chiar servitorii palatului nu sunt numiţi fără asentimentul 
guvernului... Dumneavoastră stiti că acum o săptămână a fost eliberat 

din închisoare un profesor (aluzie la Fortu — n.n.), de arestarea căruia 
guvernul nu a stiut? De cine a fost închis? Asemenea forțe ascunse, 
asemenea cancere latente care stau chiar în preajma tronului este de 
datoria noastră să le extirpăm imediat. Şi Maniu, si Mihalache au 
declarat că au plecat de la guvern fiindcă au cerut să plece doi functio- 
nari nesupuşi şi nu li s-a aprobat... Să li se aprobe? Doar preşedintele 
Consiliului are dreptul, după Constituţie, să numească şi să revoce 
orice slujbaş, oricât de mare i-ar fi funcţia, căci el răspunde. Regele 
este iresponsabil! Trebuie să curăţaţi tot putegaiul care stă acolo unde 
nu trebuie să stea...“ 

Pe aceeaşi temă vorbeste şi Grigore lunian. 

Sensul şi implicaţiile acestei dezbateri, provocate de teama exe- 
cutivului faţă de declanşarea procedurilor pentru votarea unei motiuni 
de cenzură, nu pot fi separate de remarca preşedintelui Senatului, 
Constantin Argetoianu, făcută în vara anului 1939, cu prilejul discutiei 
proiectului de regulament a „Camerei Superioare“: „Nu cunosc în tot 
trecutul nostru parlamentar [ca] o interpelare să fi răsturnat 
guvernul“, 

Remarca preşedintelui Senatului reflectă o realitate parlamentară 
românească incontestabilă, cu amendamentul că demiterea guvernului 
Maniu (13 ianuarie 1933) are la origini interpelarea anunțată şi 
dezvoltată a deputatului Nicolae Lupu. 


5. Petiţii adresate Parlamentului. 
Activitatea în teritoriu a deputaţilor şi senatorilor 


Prin petiţii, care sunt adresate Camerei sau Senatului, alegătorii 
sau alte categorii de cetăţeni aduc la cunostinţa forului legislativ al 
„ţării fie doleanţe, revendicări etc. personale sau colective, fie situaţii 
care comportă reglementări noi, inclusiv sub raport legislativ. 

Sintagma „petiţii“, pentru această formă de control parlamentar, 
are o dublă semnificaţie: exprimă tipul de adresabilitate al unor cetăţeni 
şi deopotrivă desemnează întreaga gamă de plângeri, reclamaţii, cereri, 
solicitări etc. înaintate celor două „camere“. 

Dreptul de petiţionare al cetăţenilor români este un drept 
constituţional, întrucât Constituţia din 1923 îl înscrie în rândul formelor 
si mijloacelor de relationare a Parlamentului la electorat. „Oricine are 
dreptul — se precizează în Art. 53 al Pactului fundamentat din 1923 — 
a adresa petiţiuni adunărilor prin mijlocirea Biroului sau a unuia din 
membrii săi. Fiecare din adunări are dreptul de a trimite ministrilor 
petiţiunile ce-i sunt adresate. Miniştrii sunt datori a da explicaţiuni 
asupra cuprinderii lor ori de câte ori adunarea o cere“%5. 

Constituţia carlistă exlude dreptul de petiţionare al cetăţenilor 
către Parlament, dar în regulamentele „camerelor“ si în practica curentă 
a deputaţilor (mai ales) si a senatorilor el este reabilitat. Aceştia, în 
întâlnirile individuale sau în conferințele grupurilor parlamentare 
judeţene cu alegătorii, colectează -informaţii sau primesc plângeri, 
petiţii, reclamaţii etc. 

Interesant este că atât regulamentele adunărilor valabile înainte 
de 1938, cât şi cele votate după această dată consacră un spaţiu im- 
portant petiţiunilor. În esență, regulamentele Adunării Deputaţilor şi 
Senatului în vigoare până la instalarea regimului autoritar monarhic 
stipulează următoarele: 

— orice cetăţean are dreptul să se adreseze cu petiţiuni Parlamen- 

tului, prin mijlocirea membrilor săi sau a birourilor adunărilor; 

— petiţiile sunt anuntate sintetic adunărilor, în şedinţe publice, în 

ordinea primirii lor şi, fără discutii, sunt expediate comisiei 
permanenete de specialitate ori Comitetului Delegaţilor, în 
cazul în care obiectul lor îl reprezintă un proiect de lege propus; 

— comisiile de petiţii examinează toate petiţiile şi, la interval de 

15 zile, prezintă adunărilor rapoarte, care trebuie votate şi, 
ulterior, înaintate ministrilor de resort. Ministrii sunt datori 
ca, în cel mult o lună, să facă cunoscută „camerelor“ soluţia 
adoptată“. 


Regulamentele adunărilor votate în 1939, în esenţă, conţin 
următoarele prevederi referitoare la petiţii: 


— numai birourile adunărilor fac demersuri pe lângă autorităţi 
(inclusiv ministere), nu și parlamentarii m mod direct, 


419 


— orice cetăţean are dreptul să se adreseze cu petiţii Camerei sau 
Senatului, semnate însă şi cu indicarea rezidenței şi a datelor 
de identificare; 

— după înscrierea pe un rol general a petiţiior, în ordinea primirii 
lor, de către birouri sau parlamentari, acestea sunt trimise la 
comisiile de petiţii, care le sortează şi le înaintează spre cerce- 
tare comisiilor de specialitate; 

— comisia sau comisiile care primesc petiţii, după studierea 
plângerilor, cererilor etc. apreciază, de la caz la caz, dacă le 
expediază sau nu miniştrilor de resort, le supune examinării 
adunărilor sau le clasează; 

— ministerele trebuie să răspundă solicitărilor în cel mult 30 de 
zile de la data primirii petiţiilor; 

— orice petiționar trebuie înştiinţat în legătură cu rezultatele 
cercetărilor întreprinse, ca urmare a sesizărilor sau cererilor 
sales” . 


Prevederile celor două tipuri de regulamente sunt asemănătoare, 
cu trei excepţii importante: prima — o petiție nu se poate expedia 
autorităţilor de către un parlamentar, ci numai birourile au dreptul să 
facă acest demers; a doua — comisiile au dreptul de selecţie a petiţiilor, 
inclusiv de clasare a unora dintre acestea şi deopotrivă de supunere a 
altora discuţiei adunărilor; a treia — comisiile sunt dispensate de a 
prezenta periodic rapoarte adunărilor asupra volumului şi conţinutului 
petiţiilor primite de birourile adunărilor. Excepţiile aparţin regulamen- 
telor modificate ale „camerelor“ după 1938, excepţii care restrâng 
atribuţiile parlamentarilor, individual şi Parlamentului, ca instituţie, 
în exercitarea controlului prin utilizarea procedurii petiţiilor. 

Dincolo de aceste aspecte, importantă este — şi rămâne ca un 
element pozitiv al vieţii parlamentare românesti — deschiderea spre 
cetăţeni, spre omul obisnuit a celor două „camere“. Relaţia dintre 
Parlament şi electorat este firească în perspectiva situaţiei privilegiate 
pe care o are şi anume de instituţie reprezentativă pentru societate, 
pentru structurile sale de bază. Cum şi cât de strânsă este această 

relaţie şi ce efect are ea în planul soluţiilor oferite de Parlament sunt 
aspecte ce conferă legislativului o altă dimensiune a rolului său real 
în societatea românească. 

Solicitările adresate Parlamentului, în majoritatea lor, au ca obiect 
aspecte presante ale vieţii cotidiene, îndeosebi din spaţiul calităţii vieții. 
lerarhizarea solicitărilor, pe domenii şi probleme dă imaginea, sperăm 
mai clară, a întregului spectru al întâmpinărilor adresate Parlamentului. 

Locul prim îl ocupă cererile pentru achitarea salariilor şi pensiilor 
(mai ales în perioada 1930-1933), care sunt formulate de persoane 
fizice sau juridice şi, mai rar, de administrații locale. Revendică 
achitarea salariilor: funcţionarii publici din România (18 iunie 1930); 
salariaţii publici de stat din judete si comune încadraţi în regiile 
autonome (19 octombrie 1930); corpul didactic din judeţele Vaslui 
(24 noiembrie 1931), Suceava (6 decembrie 1931) si Rădăuţi (7 decem- 
brie 1931); învățătorii din Brasov (14 decembrie 1931) etc.; si a 
pensiilor: fostii functionari de stat (19 noiembrie 1930); Societatea de 
Ajutor Mutual a Pensionarilor din judeţele Arad, Cluj, Turda şi Olt 
(1931); Societatea Pensionarilor din Cernăuţi (16 noiembrie 1931); 
fostii învăţători din Hotin (19 noiembrie 1931); filiala Craiova a 
Uniunii Funcţionarilor Publici din România pentru pensionarii săi 
din judeţ; Societatea Pensionarilor, filiala din Brăila; Societatea 
Pensionarilor Subofiţeri, filiala Călăraşi; Asociaţia Pensionarilor Civili 
şi Militari din Caliacra; Asociaţia Solidară a Pensionarilor Civili din 
România; Societatea de Ajutor Mutual a Pensionarilor din Brad; 
pensionarii din Roman etc. (toate în 1932)%%. 

Salariaţi bugetari sau salariaţi care lucrau în sistem privat, precum 
şi pensionari reclamau noi încadrări salariale sau măriri, ajustări etc. 
de pensii. Relativ puţine cereri se înregistrează în domeniul îmbună- 
tățirii condiţiilor de muncă (vatmanii şi taximetristii din Brăila, la 16 
iulie 1934; angajaţii C.F.R., la 15 noiembrie 1936). 

În plan secund se plasează „petiţiiie“ adresate Camerei şi Senatului 
de populaţia rurală, foarte diverse de altfel, dar care se înscriu tot în 
problematica complexă a existenţei cotidiene: urgentarea votării 

proiectului legii privind amânarea execuțiilor silite (Liga Contra 
Cametei din judeţul Tutova, la 26 iunie 1930), anularea dobânzilor la 
cumpărarea de terenuri agricole (locuitorul Constantin Toganel din 
comuna Voiniceni, judeţul Mureş, la 29 august 1931), urgentarea 
intrării în posesie cu terenuri atribuite prin legislaţia reformei agrare 
(locuitori din comuna Rasoriceni, judeţul Caliacra, în 1931; săteanul 
Vasile Spătaru din comuna Boldu, Râmnicu-Sărat, în 1931; țăranul 
Dumitru Olteanu din comuna Cernanca, județul Caliacra, în 1931), 
recuperarea unor sume de bani depuse la bănci (locuitorii din comuna 
Bicsig, judeţul Arad)!". 

Tot în orizontul ameliorării calităţii vieţii se înscriu, pe locul trei 
în ierarhie, cererile pentru ajutoare, subvenţii, despăgubiri etc. O 
categorie relativ numeroasă de cetăţeni — „dăunaţii de război“, în înțeles 
de păgubiţi din cauza unor evenimente din timpul desfăşurării primei 
conflagrații mondiale (prin rechiziţii de inventar mobil sau imobil, 
distrugeri de bunuri, terenuri, locuinte etc.) — reprezentată de Asociaţia 
Generală a Dăunaţilor de Război din România, ca persoană juridică, 
solicită un buget ordinar de 1,5 miliarde lei pentru acoperirea cererilor 
formulate de membrii ei (17 decembrie 1931). În afara acestora, diverşi 
locuitori rurali sau urbani solicită sprijin material pentru propria 
existenţă (fostul deputat Dumitru Helânzau din comuna Iclăuzel, 
județul Mureş — 12 februarie 1932, săteanul Anghel Vasile — 27 au- 
gust 1932, locuitori din Soroca — 16 decembrie 1932 etc.)*!!. 

Abuzurile care fac imposibilă viaţa unor locuitori sunt relativ 
numeroase. Închiderea fără motiv a atelierului fotografic al braşovea- 
nului M. Dumitrescu (plângere înregistrată la 24 iunie 1930); atitudinea 
dictatorială a preşedintelui Asociaţiei Funcţionarilor din Cernăuţi (16 
noiembrie 1931), poziţia de forță a autorităţior locale faţă de locuitorii 
comunei Brezeni, judeţul Fălciu (1931) sunt câteva din motivele 
acestui tip de „petiţii“*$!?. 

Urmau întâmpinări adresate adunărilor care se refereau la proble- 
me administrative (lipiri sau dezlipiri de sate, propuneri pentru votarea 
mai rapidă a proiectului legii administraţiei publice), învățământ 

(amânarea votării proiectului legii învăţământului teologic, menţinerea, 
la nivelul anului anterior, a bugetului Universităţii din Cluj pe anul 
bugetar 1936/1937), activităţi de comerţ (votarea mai rapidă a proiec- 
tului legii patentei), emigrări (încurajarea creării „căminului naţional 
din Palestina“ de către evreii din România, stagnarea tendinţelor de 
părăsire a României de către turci si tătari), probleme religioase (locui- 
torii din comuna Vedea, judeţul Teleorman cer atitudine fermă împo- 
triva iudaismului, deoarece între creştinism şi iudaism „este o luptă 
pe viaţă şi pe moarte““)*!5. 

Spectrul petiționărilor este, în linii generale, acesta dar, cu deschi- 
deri şi în alte domenii cum ar fi cel legislativ (în care se propunea 
modificarea unor articole de legi, inclusiv din Constituţia liberală din 
1923), cultural-stiinţific (sprijinirea financiară a unor instituţii teatrale 
si a unor artişti, subvenţionarea unor studii în străinătate) etc. 

Datele din Arhiva Parlamentului permit reconstituiri segmenţiale 
ale acestui tip de activitate. În intervalul 15 noiembrie — 16 decembrie 
1931, conform Raportului Comisiei de Petiţii a Adunării Deputaţilor 
prezentat în sedinta Camerei din 22 decembrie 1931, la Biroul adunării 
s-au primit 24 de petiţii, plângeri, proteste etc. Între 1-29 februarie 
1932, aceeaşi comisie a Parlamentului a receptat 42 de memorii, plân- 
geri, petiţii etc., iar în perioada 1 februarie — 31 martie 1934 — 36 de 
reclamaţii, memorii, cereri, telegrame, plângeri etc.*4 În afara acestor 
intervale, din propriile cercetări, înregistrăm în secventa 8 iunie — 26 
iunie 1930 o cerere, două memorii, două telegrame şi patru petiţii; în 
noiembrie 1930 — o moţiune şi un memoriu; în lunile martie — august 
1932 — 4 memorii şi o petiție, iar în noiembrie — decembrie acelaşi an 
— o telegramă, două petiţii, un protest şi un memoriu“!$ etc. 

Reactiile celor două ramuri parlamentare la solicitările cetățenilor 
sunt semnificative. Deputaţii şi senatorii, precum şi adunările din care 
fac parte se angajează în demersurile, nu uşoare, de soluţionare a cere- 
rilor formulate de petiţionari, nu numai din obligaţiile ce decurg din 
poziţiile lor sau conştiinţa lor civică (la unii dintre acestia), ci şi din 
atenţia pe care o acordă poziţiei lor în perspectiva scrutinurilor viitoare. 

Sunt si numeroase situaţii când de maniera în care este rezolvată 
o cerere, o plângere sau o petitie depinde, în mare măsură, audiența 
senatorului sau deputatului respeactiv în circumscripţia sa electorală, 
cu implicaţii în evoluţia carierei politice. Deşi este mult spus că asistăm 
la un fel de competiţie în găsirea unor posibilităţi, mijloace şi resurse 
pentru a veni în întâmpinarea unor petiţionari, realitatea ne arată că 
sunt, totusi, suficiente elemente ale unei curse neoficializate pentru a 
crea o imagine cât mai favorabilă reprezentanților naţiunii. Nici seful 
statului nu refuză participarea la acte de caritate, tot din aceste 
considerente. 

La exact sase luni de la încoronarea lui ca rege (8 decembrie), 
Carol al II-lea înainta guvernului o scrisoare în care, între altele, aducea 
la cunostință că: 


„Iubite Domnule Presedinte al Consiliului 

Astăzi domnul ministru al finantelor Mi-a supus spre semnare 
Mesajul către Parlament pentru Legea reducerilor de salarii a funcţio- 
narilor publici. 

Cu durerea în suflet şi numai din cauza stării grele financiare a 
Țării m-am hotărât să iscălesc această diminuare. În aceste împrejurări 
inima si conştiinţa Mea, nu pot răbda ca această reducere să nu Mi-o 
impui şi Eu. 

Vă rog deci, domnule Preşedinte al Consiliului, să daţi indicaţiile 
cuvenite Ministerului de Finante, să Mi se aplice şi Mie si Membrilor 
Familiei Domnitoare reducerea de 22% asupra dotaţiilor înscrise în 
buget. 

Carolis 


Demersurile pentru rezolvarea cazurilor urgente se soldează în 
perioada | martie — 12 aprilie 1932, cu un număr de 25 cereri soluțio- 
nate“!” . La 27 august acelaşi an, Preşedinţia Senatului adresa Adunării 
Deputaţilor înştiinţarea: 

„Domnule Preşedinte, 


Referindu-ne la adresa noastră cu nr. 912, din 14 mai 1929, avem 
onoare a vă înainta, în original, petiţiunea înregistrată la nr. 367, din 
27 august a.c., a domnului Anghel Vasile, invalid de război, domiciliat 
în municipiul Chişinău, prin care cere un ajutor bănesc şi vă rugăm a 
dispune să fie cercetată si rezolvată favorabil de către «Comisiunea 
fondului Parlamentar», instituit la 8 mai 1929, pentru ajutorarea invali- 
zilor, orfanilor şi văduvelor de război“!* . Cererea este avizată favo- 
rabil: „Din ordnul domnului Presedinte i s-a trimis un ajutor de lei 
100 — prin mandat postal“? . 

Avize favorabile primesc şi alte „petiţii“. Adunarea Deputaţilor, 
în şedinţa din 15 noiembrie 1933, aprobă un ajutor în valoare de 30.000 
lei pentru Azilul de orbi „Regina Elisabeta“. Din fondurile Camerei 
Deputaţilor se acordă, la 3 februarie 1934, suma de 5.000 lei pentru 
sprijinirea Bisericii greco-catolice din comuna Belonţ; 70.000 lei se 
votează pentru construirea Bisericii din comuna Bădăcin, 50.000 lei 
pentru terminarea lucrărilor Teatrului din Turnu-Severin, iar 12.000 
lei pentru achitarea taxelor şcolare elevului C. Cristescu, din clasa a 
VIII (aprobate în sedinta Camerei din 18 iunie 1934)%%. Şi exemple 
de acest gen sunt numeroase. 

Între cele două „camere“, precum între acestea şi Preşedinţia 
Consiliului de Miniştri sau ministere este o circulaţie semnificativă 
de documente (adrese, înştiinţări etc.). Una dintre acestea, dar nu 
singura, menţionează cât de intensă este receptarea de către Parlament 
a „petiţiilor“ din partea cetăţenilor sau grupurilor organizate. 
Presedintele Adunării Deputaţilor, într-o adresă înaintată primului- 
ministru la 21 februarie 1936, făcea cunoscut acest aspect, solicitându-i 
concursul în soluţionarea problemei în cauză: 

„Domnule Ministru 

Adunara primeste zilnic intervenţiuni de la diferite grupuri de 
funcţionari P.T.T., cari roagă să li se satisfacă cauza lor dreaptă. 

Aceste cereri le-am înaintat, în original, domnului raportor al 

bugetului P.T.T., care vi le va pune la dispoziţie, rugându-vă personal 
ca, în marginea posibilului, să daţi sprijinul dumneavoastră revendi- 
cărilor vechi şi drepte ale acestor slujitori ai statului. 

Preşedinte“?! 


Procedurile de control parlamentar găsesc un considerabil suport 
în activitatea în teritoriu a deputaţilor şi senatorilor, efect al comunicării 
între aceştia şi cetățenii din raza circumscripţiei electorale în care au 
fost aleşi. Comunicarea este orală, când se deplasează în localităţile 
din zonă, sau în scris, fie directă, când un petiţionar înmânează per- 
sonal parlamentarului plângerea, cererea etc. sa, fie mediată, când 
este trimisă Parlamentului prin terțe persoane sau prin Poştă. Indiferent 
de tipul comunicării, deputaţii sau senatorii care se află în teren colec- 
tează informaţii pe care le pot transforma în cereri pentru acte, întrebări, 
interpelări sau care pot sta la baza solicitării unor anchete etc. 

Este greu şi, în cele mai multe situaţii, imposibil să separăm iniția- 
tivele unui parlamentar în declanşarea unei proceduri de control, de 
acele demersuri care au în obiectiv cunoaşterea unor realităţi locale 
sau zonale, realităţi care, în cele mai multe situaţii, se constituie în 
surse pentru formularea unor cereri de acte, întrebări etc. 

Mandatul unui deputat sau senator îi conferea dreptul, potrivit 
legii, să organizeze întâlniri cu alegătorii, să se intereseze la fata locului 
de modul în care autorităţile locale îşi desfăsoară activitatea, să constate 
disfuncționalităţile, erorile sau abuzurile în raporturile dintre cetățeni 
şi autorităţi, dintre angajaţi si patroni etc. Cât de important este ca un 
parlamentar să-si exercite corect şi plenar mandatul său, inclusiv în 
activitatea de informare şi documentare în circumscripţia lui electorală, 
rezultă i din atenţia care i se dă prezentei sale în teren. Dacă în perioada 
interbelică orice trecere, fie si fugară, prin circumscripție a unui 
parlamentar era intens mediatizată de presa locală şi chiar centrală, în 
prezent existenţa birourilor senatoriale şi ale deputaţilor în reşedinţele 
judetene, cu toate dotările corespunzătoare si personal angajat, exprimă 
importanţa care s-a acordat şi se acordă contactelor nemijlocite ale 

aleşilor cu alegătorii, ca modalitate de percepere directă a realităţilor 
" socio-economice, politice etc. 

Legăturile cu oamenii din circumscripţia care l-a propulsat în 
Parlament îi dau forţă unui deputat sau senator, îi crează un statut de 
demnitar în viziunea celor mai mulţi cetățeni. Dacă „deputaţii joacă 
un rol mare în România“? — după cum remarca G. Rommenhoeller, 
consul general al Olandei la Bucuresti, în 1926, aceasta se datorează 
imaginii pe care şi-o crează în rândul propriilor electori. Cu cât 
imaginea lor apare mai viu colorată de soluţii pe care le găsesc sau 
rezolvări la solicitările unor indivizi şi grupuri de oameni, cu atât 
prestigiul lor este mai mare. 

Este mai puţin probabil ca nivelul redus al ştiinţei de carte şi 
lipsa culturii politice să-l facă pe un parlamentar un semizeu în ochii 
unor oameni necăjiţi si îndobitociţi de prea multă muncă, asa cum 
susţinea consului Olandei. Este fără doar şi poate şi acest aspect, care 
îmbracă formă de admiraţie şi respect, dar este esenţială, apreciem 
noi, implicarea parlamentarului în găsirea unor răspunsuri adecvate 
cererilor sau revendicărilor pe care le receptează de la diverse categorii 
socio-profesionale de cetăţeni. 

În ce ne priveşte, are mai puțină relevanţă politizarea unei astfel 
de activităţi pentru creşterea capitalului electoral al unui parlamentar, 
fie individuală, fie a grupurilor parlamentare care, nu în rare situaţii 
îşi dau întâlnire în localităţi din ţară pentru a releva „legătura cu 
masele“. Mai este şi un alt aspect, în strânsă relaţie cu acesta. Mediati- 
zarea în epocă a falsei idei că populaţia nu avea încredere în Parlament, 
idee supradimensionată în timpul dictaturii comuniste, evident 
favorabilă propagandei aparatului politico-ideologic. Din contră, 
populaţia manifestă suficientă atenţie şi chiar încredere faţă de instituţia 
parlamentară date fiind numeroasele situaţii concrete de rezolvare a 
solicitărilor înaintate Parlamentului (rectificări de pensii sau achitarea 
lor, înlăturarea unor abuzuri, repunerea în drepturi a unor funcţionari, 
sancţionarea unor reprezentanţi ai autorităţilor locale, destituirea unor 
corupti, ajutoare pentru văduve, invalizi, orfani etc.). Doar câteva, 

din sutele de exemple, configurează acest aspect care dă o altă 
dimensiune vieţii parlamentare şi evident o altă imagine Parlamentului 
român, atât de hulit în epoca comunistă. 

La sfârsitul lunii decembrie 1935, parlamentarii din judeţul Dolj, 
împreună cu prefectul Ionel Gârboviceanu vizitează „construcțiile noui 
din judet, scoli, biserici, primării, dispensare, îndemnând populaţia 
să continue a sprijini actiunea fruntaşilor locali şi a guvernului pentru 
ridicarea vieţii rurale“: . Tot în aceeaşi lună, ca efect a solicitărilor 
populaţiei basarabene, grav afectată de inundaţii, toţi parlamentarii 
au decis cedarea diurnei pe o zi sinistraţilor (cca. 500.000 lei)“. Alfons 
Heroveanu, senator de laşi, Calistrat Sentărescu şi Leonida 
Prepelimachi, deputaţi, susţin revendicările muncitorimii din Piatra 
Neamţ. Ei participă la o întrunire organizată în localitate de Frontul 
Comun (ianuarie 1936) si promit concursul lor la respingerea 
proiectului de lege al pregătirii profesionale, iniţiat de Valer Roman“ . 
La 5 februarie 1940, parlamentarii de Târgu-Mureş sesizează Minis- 
terul de Interne că „Cercul de Recrutare cere prea mult fân de la locui- 
tori şi că acest fân este plătit cu 1 leu/kg, pentru care este sub preţul de 
piaţă““**. Câteva luni mai târziu, întruniţi într-o conferință judeţeană, 
aceeaşi parlamentari hotărăsc organizarea trimestrială a unor astfel 
de conferinţe şi informarea mai amplă, la faţa locului, asupra „soartei 
locuitorilor“? . 


NOTE 


5 Constituţiunea [din 1923], p. 8. 


*% Regulament interior al Adunării Deputaţilor votat în şedinţa de la 18 
decembrie 1920 (ediţ. cit.), pp. 38-39; C. Hamangiu, Op. cit., vol. XIII- 
XIX, 1922-1926, Bucureşti, Editura Librăriei „Universala“ Alcalay & Co., 
[s.a.], pp. 999-1000. 


57 Regulamentul interior al Adunării Deputaţilor, Bucureşti, Monitorul Oficial 
şi Imprimeriile Statului. Imprimeria Centrală, 1939, pp. 23-25. Actualul 
Pariament prevede ca forme de exercitare a controlului asupra 
executivului moţiuniie, întrebările, interpelările, informările, petiţiile, 
anchetele, punerea sub urmărire penală a membrilor guvernului 

X 
APORTUL PARLAMENTULUI 

LA SUSŢINEREA POLITICII EXTERNE 
A STATULUI ROMÂN UNITAR 


Sistemul politic democrat consacră Parlamentului toate atributele 
unei puteri legislative. În ce măsură şi cum apar acestea în exerciţiul 
politic este un aspect, sperăm, suficient relevat. 

Parlamentul este si un for naţional în care se dezbat şi se iau 
decizii în cele mai importante probleme ale naţiunii şi statului român. 
Este, credem, în datele sale esenţiale, conturat şi acest aspect. 

Semnul de egalitate aşezat între Parlament, ca instituţie repre- 
zentativă a democraţiei românesti, şi puterea legiuitoare, nu exclude 
însă, manifestarea sa şi în orizontul politicii externe. Rolul său este 
diferit de cel al executivului, nu opozant însă, ci complementar. 

Guvernul este cel care stabileste orientările politicii externe şi le 
materializează, îndeosebi, prin instituţii specializate, dar şi prin conju- 
garea cu eforturile altor departamente. 

Parlamentul, în esență, susţine politica externă a cabinetelor aflate 
la conducerea țării, prin forme şi mijloace specifice activităţii sale, 
dar şi prin promovarea, în sistemul raporturilor interparlamentare, a 
propriei sale politici, corelată strategiei diplomaţiei românesti. 
Susținerea politicii externe a statului — exercitată conjugat de monarh 

şi de guvern —, nu exclude utilizarea unor forme de control parlamentar, 
care pun în gardă executivul sau îl aduc în situaţia de a aplica corectii 
la unele aspecte privind raporturi bilaterale, mai ales, dar şi de altă 
cuprindere. 


1. Modalităţi de susţinere parlamentară 
a politicii externe 


În virtutea principalei sale funcţii — legislative —, Parlamentui 
este chemat să valideze proiectele de legi privind diverse aspecte ale 
raporturilor externe ale statului român. Spre deosebire de toate celelalte 
proiecte de legi, indiferent cine este iniţiatorul lor, cele privind con- 
venţii, tratate etc. cu alte state sau cu organisme internationale sunt 
numai votate, fiind exclusă dezbaterea publică a textului lor şi, evi- 
dent, modificarea formei prezentate Parlamentului. 

Dezbaterile asupra proiectelor de legi care se includ în categoria 
actelor de politică externă nu sunt eliminate. Ele au loc doar în comisiile 
de politică externă ale celor două adunări (de „afaceri străine“, la 
Adunarea Deputaţilor, pe toată durata deceniului al 4-lea şi, judiciară 
si a afacerilor străine, la Senat). 

„Mascarea“ discuţiilor, prin transferarea lor numai î spatiul de 
mişcare al comisiilor, este un procedeu utilizat frecvent nu numai de 
Parlamentul român. Este, în fond, o măsură de protecţie a politicii 
externe, fată de susceptibilităyi posibile, mai ales când unele intervenții 
în „camere“ pot incita spiritele. 

Rolul comisiilor de politică externă creşte pe măsură ce eveni- 
mentele internaţionale aduc elemente noi de îngrijorare pentru politi- 
cienii români. Câteva aspecte ale importantelor dezbateri ce au loc în 
comisii, la care expun situaţia României în context european atât pre- 
mierul Tătărescu, cât ministrul de externe în cabinetul său, redate an- 
terior, conferă imaginea importanţei pe care o acordă Parlamentului 
guvernanţii de atunci, inclusiv problemelor de politică externă. 

Guvernul nu are nici-un merit în creşterea importanţei instituției 

parlamentare, dată fiind atitudinea sa generală faţă de legislativ. Evo- 
luţia evenimentelor internaţionale este de natură să apropie guvernul 
de Parlament, pentru a găsi un suport în acţiunile sale de politică 
externă. Nu este mai puţin adevărat că gravitatea evenimentelor ce se 
profilau, impuneau consensul naţional, ori Parlamentul, cel puţin for- 
mal, era instituția politică cea mai reprezentativă. 

În afara comisiilor parlamentare, prin intermediul cărora 
„camerele“ îsi exercită funcţia legislativă, inclusiv în domeniul politicii 
externe, „reprezentata naţională“ uza frecvent de alte două „instru- 
mente“ importante, nu lipsite de efecte asupra strategiei guvernamen- 
tale în promovarea politicii externe. 

Dacă rolul comisiilor este mascat şi relativ dificil de argumentat, 
cu exceptia exprimării prin vot a poziţiilor faţă de un proiect sau altul 
(în majoritatea cazurilor, unanimitate de voturi, dar sunt şi situaţii 
când se înregistrează oponenti la votatea proiectelor: 9 la proiectul de 
lege privitor la revizuirea statutului Curţii Permanente de Justiţie de 
la Haga, în şedinţa Camerei din 18 iunie 1930, 3 la proiectul de lege 
privind ratificarea Convenţiei încheiată între România şi Polonia 
relativă la exploatarea liniilor de comunicaţii aeriene, semnată la 
Varşovia la 9 mai 1930, în sedinţa de după amiază a Adunării Deputa- 
tilor din 24 iunie 1930*% etc.), discuţiile la mesaj, întrebările, interpe- 
lările şi chiar dezbaterile pe marginea unor anchete parlamentare sunt 
publice. 

Caracterul deschis al dezbaterilor (sunt şi excepţii de la regulă), 
crează însă un câmp de presiune asupra executivului, luând, nu în 
puţine situati, aspect de control parlamentar, aşa cum ar fi fost, de 
altfei, normali. 

Dezbaterile care au loc cu ocazia prezentării proiectelor adreselor 
de răspuns ale „camerelor“ la „mesajele regale“, nu în puţine rânduri 
consistente, documentate şi vizionare, sunt, în fond, nu simple exerciţii 
oratorice, ci contributii de,substanţă ale parlamentarilor la clarificarea 
sau definirea unor poziţii românesti în extrem de complicatele ite ale 

raportărilor internaţionale. Memorabile sunt şi rămân discursurile lui 
N. Iorga, Gh. Brătianu, Gr. Gafencu, A. C. Cuza, I. Micescu, O. Goga 
ş.a., îndeosebi din anii legislativi 1936-1939. Acest tip de manifestare 
a parlamentarilor, care evident este util diplomaților români, are efecte 
în timp, îmbrăcând forma unor sugestii sau proiecţii în perspectivă 
ale politiciii externe fie pe mai mulţi ani, fie pe mai multe decenii. 

Instrumentele „tipice“ de control parlamentar sunt, însă, cele care 
provoacă reacţii imediate ale guvernelor. Întrebarea deputatului 
Romulus Seişanu, adresată premierului şi ministrului de externe 
privind înarmarea Ungariei este urmată de investigaţii şi de răspunsul 
guvernului în Cameră. Elementele probatorii în sprijinul întrebării 
sale, aduse în şedinţa din 14 martie 1934, sunt indubitabile, iar execu- 
tivul este pus în situaţia de a verifica autenticitatea lor: 

„După stirile publicate de ziarul «Politica» din Belgrad, ca şi de 
alte ziare străine, în ziua de 8 Martie a.c. un tren compus din 46 de 
vagoane încărcate cu puşti-mitraliere, piese de mitraliere, părți de 
tunuri şi obuziere, piese de tancuri, lansatoare de mine şi de flăcări, 
măşti contra gazelor şi alt material de război, a trecut prin staţia de 
frontieră, Frisak, cu permisiunea autorităţilor vamale austriace, şi a 
fost dirijat, prin Kaiser-Ebersdarf pe calea ferată ungară, în direcţia 
Budapestei. În cursul ultimelor săptămâni s-au efectuat şi alte trans- 
porturi similare pe aceeaşi cale şi cu aceeaşi destinaţie. Dacă ţara de 
origină, care a exportat acest material nu este indicată, ţara care a 
tranzitat — (Austria) — şi ţara care le-a importat — (Ungaria) — sunt 
puse direct în cauză şi responsabilitatea guvernelor lor este direct 
angajată. Am onoarea să întreb pe d. presedinte al Consiliului şi pe d. 
ministru al afacerilor străine, dacă guvernul României nu crede util şi 
oportun să facă intervenţiunile şi demersurile cuvenite, în legătură cu 
aceste înarmări şi aprovizionări cu material de război ale statului 
ungar? , 

Tot pe tema raporturilor cu Ungaria, deputatul M. Condrus, în 
şedinţa Camerei din 25 ianuarie 1935, formulează o întrebare pe care 
o adresează şefului cabinetului şi ministrului de externe. Întrebarea şi 

argumentaţia ei se refereau la imixtiunile frecvente ale Budapestei 
(atât de evidente şi astăzi) în problemele minorităţii maghiare din 
România, considerată, arbitrar, ca parte a statului ungar“. La 11 aprilie 
1935 este rândul deputatului de Gorj, T. Giurgiu, să întrebe pe ministrii 
muncii, de interne şi de finanţe dacă au cunoştinţă asupra propagandei 
dusmănoase, dăunătoare statului român, promovată de guvernele 
ungare şi susţinută de o cantitate importantă de imprimate (cca. 60- 
70.000 de kilograme) difuzate în Transilvania“! . 

Întrebări şi comunicări dificile sau incomode pentru executiv, ce 
au ca obiect lămurirea motivelor cenzurării unor pasagii din declaraţii 
ale ministrului de externe francez sau a unor aspecte privind relaţiile 
româno-sovietice şi franco-sovietice, formulează Gh. Brătianu la 15 
ianuarie, 24 februarie şi 2 aprilie 1936, în şedinţe ale Adunării 
Deputaţilor*? . Răspunsul la întrebarea formulată pe 15 ianuarie il dă 
atât ministrul de interne, I. Inculeţ, cât şi secretarul de stat de la externe, 
Savel Rădulescu. 

Răspunsurile demnitarilor, în care se includ şi aspre reproşuri la 
adresa deputatului N. Robu pentru „declaraţii iresponsabile privind 
politica externă“ a României, „încing“ atmosfera din Cameră. Octavian 
Goga, care ia cuvântul în continuare, pledează pentru reorientarea 
politicii externe a Regatului Român în sensul apropierii de Germania 
si Italia. Intervine apoi universitarul Petre Andrei, care încearcă să 
demonstreze esenţa reacționară şi antiumană a fascismului. N. Robu, 
deputatul incriminat de către ministrul de interne, atacă violent — după 
aceea — pe ţărănişti şi îl apostrofează pe colegul său de Cameră, 
naţional-ţărănistul Virgil Solomon, dând naştere unor incidente 
neplăcutes?? . 

Asemenea situaţii (minus incidentul) sunt mai numeroase, discuţii 
ad hoc pe teme de politică externă fiind generate de întrebări sau 
intepelări, de răspunsuri ale guvernului asupra acestora sau chiar de 
derularea unor anchete parlamentare (cum a fost si „afacerea Skoda“, 
în timpul căreia s-au făcut referiri inclusiv la relaţiile cehoslovaco- 
române). 

Condiţia de instituţie politică reprezentativă implică Parlamentul 
în trendul raporturilor externe si prin manifestări care au menirea să 
dea un suport suplimentar orientărilor României în planul relațiilor 
internaţionale, un accent sau o motivaţie în plus fată de un eveniment, 
cu implicaţii îndeosebi în planul legăturilor bilaterale. 

Nichifor Crainic, la 26 iunie 1930, solicita Camerei (şi aceasta 
accepta) să dea preţuire „la un semn de prietenie intelectuală“ mani- 
festată de Olanda prin găzduirea expoziţiei de artă românească la Haga 
şi prin sprijinul financiar oferit cu generozitate“ . 

Manifestări importante sunt organizate cu prilejul vizitei minis- 
trului de externe francez, Louis Barthou, în România (sedinta came- 
relor reunite, la 21 iunie 1934, în cadrul căreia N. Titulescu rosteste 
un impresionant discurs de omagiere a Franţei“ ) şi a altor demnitari; 
împlinirii vârstei de 85 de ani de către presedintele Cehoslovaciei, 
Thomas Masanyk (ambele adunări în martie 1935); morţii premie- 
rului francez Aristide Briand (Camera, la 8 martie 1932), a regelui 
Albert], al Belgiei (Senatul, la 19 februarie 1934), a regelui Angliei, 
George al V-lea (Camera, la 23 ianuarie 1936%); desfăşurării, în 
România, a unor reuniuni si conferinte internaţionale etc. 


2. Iniţiative şi demersuri vizând 
cooperarea interparlamentară 


În deceniul al 4-lea, mai pregnant decât în perioadele anterioare, 
Parlamentul român este angrenat într-un sistem complex de raporturi 
cu instituţii similare din alte state, raporturi care, la rândul lor, sunt 
integrate şi se desfăşoară sub egida unui organism internaţional dina- 
mic şi cu rezonanţă în mass-media — Uniunea Interparlamentari 
(.PU.) 

Prin contacte directe cu parlamentari din alte state sau prin 
participarea la conferințele I.P.U., reprezentanţii legislativului român 
dau o nouă şi importantă dimensiune rolului instituției din care face 
parte, chiar dacă acesta este negat nu de puţini politicieni sau de cetățeni 

neafiliaţi politic. Este un alt paradox al parlamentarismului românesc, 
a percepţiei deformate a activităţii acestuia în diverse straturi sociale. 

Detractorii vieţii parlamentare eludau, cu bună stiință sau nu, 
inclusiv contribuţii notabile ale Camerei şi Senatului la crearea unei 
imagini mai favorabile a României în afara hotarelor ei, la aprofundarea 
unor legături cu oameni politici din alte state, la afirmarea, în esenţă, 
a politicii externe a statului român. 

O parte din vină pentru relativa opacitate a acestui tip de activitate 
o poartă însuşi reprezentanţii Parlamentului, care nu mediatizează 
suficient şi prompt aportul lor la extinderea legăturilor cu străinătatea. 

De domeniul certitudinii, înscrise drept realizări indiscutabile ale 
Parlamentului român în această secvenţă istorică, rămân schimburile 
frecvente, pe diverse planuri, care au loc cu alte parlamente şi prestațiile 
notabile ale deputaţilor si senatorilor români la reuniuni internaţionale 
alei PU. 

Parlamentari români vizitează state şi sunt, la rândul lor gazde 
primitoare pentru emisari ai legislativelor din alte ţări, care vin în 
România cu diverse obiective: în scop de afaceri (vicepreşedintele 

„Camerei Comunelor din Marea Britanie, Herbert Dunnie“*, însoţit 
de secretarul său, Stambbs, în spetembrie 1930%*) sau pentru efec- 
tuarea unor călătorii de studii în Europa Răsăriteană şi Centrală 
(deputatul turc Naşit Hakki, redactor la jurnalul oficial — „Hakimiyeti 
Milliye“, ce apărea la Ankara —, care soseşte în iulie 1934%), infor- 
mare la faţa locului (Oscar Alesson, parlamentar suedez, în august 
1934%! ), constatarea situaţiei minorităţilor din Europa centrală şi 
răsăriteană (deputatul francez Ernest Pezet, în septembrie 19346% ), 
cunoaşterea organizării întreprinderilor comerciale din România, 
îndeosebi pe cele petrolifere (în septembrie 1936, vicontele Toki, 
preşedintele Camerei Seniorilor din Japonia“ ), constatarea vieţii 
citadine din Transilvania (deputatul conservator danez, Hans 
Urlichsen, în octombrie 1936% ) ş.a. 

Deceniul al 4-lea marchează o implicare mai activă a parlamen- 
tarilor români în demersurile |.P.U. — organizaţie nonguvernamentală 

creată în 1889 cu prilejul primei conferinţe interparlamentare pentru 
arbitraj internaţional. Scopul iniţial al I.P.U. era de a favoriza contactele 
personale între membrii parlamentelor şi realizarea unor acţiuni de 
cooperare între acestea, cu obiectivul consolidării şi dezvoltării insti- 
tuțiilor democratice, al extinderii raporturilor bazate pe încredere si 
concordie‘. Ulterior, pe măsură ce I.P.U. îsi extinde activitatea şi, 
evident, şi câmpul său de actiune, obiectivele sale se modifică în spiritul 
concepției iniţiale, dar sunt mai generoase şi au o sferă mai largă de 
manifestări. 

Potrivit statutelor sale, I.P.U. are un dublu obiectiv: să se pronunţe 
„asupra tuturor problemelor de ordin internaţional pentru care este 
posibilă promovarea unei soluţii prin mijloace parlamentare“ (1) si să 
lucreze pentru „afirmarea instituţiilor democratice“, avansând „toate 
sugestiile în vederea dezvoltării instituţiei parlamentare“, astfel încât 
să-i amelioreze funcţionarea şi să-i ridice prestigiul (2)%%. 

Din 1922, I.P.U. include în statutul său (art. 11) o prevedere potri- 
vit căreia „Uniunea Interparlamentară contribuie la apărarea şi promo- 
varea drepturilor omului, drepturi care au o vocaţie universală, iar 
respectarea acestora este un factor esenţial al democraţiei parlamentare 
şi al dezvoltării“*” . 

Organele de conducere ale I.P.U. erau: Conferinţa interparlamen- 
tară anuală; Consiliul interparlamentar, alcătuit din câte doi membri 
ai fiecărui grup naţional afiliat, care forma comisii temporare sau 
permanenete (în deceniul al 4-lea şase la număr: pentru studiul proble- 
melor politice şi de organizare; pentru studiul problemelor juridice; 
pentru studiul problemelor etnice şi coloniale; pentru reducerea arma- 
mentului si pentru studierea problemelor sociale şi umanitare); 
Comitetul Executiv (preşedintele Consiliului Interparlamentar este, 
din oficiu, membru şi preşedinte al C.E.), Secretariatul (sau Biroul 
Interparlamentare* ). 

Afilierea la I.P.U. este condiționată de îndeplinirea unor criterii 
şi obligaţii precum: îndatorirea fiecărui grup parlamentar naţional de 
a informa propria instituţie din care face parte de rezoluţiile sau alte 

documente adoptate de Uniune, de a impulsiona transpunerea lor în 
practică, de a informa operativ Secretariatul Uniunii asupra demersu- 
rilor întreprinse în ţară gi rezultatelor obţinute. Parlamentul român se 
afiliază la I.P.U. în 1891. 

Dezbaterile în cadrul Uniunii sunt libere. Delegații întreţin 
raporturi în nume şi cu statut de relaţii personale; numărul de voturi 
repartizat fiecărui grup parlamentar este fixat în raport de numărul 
populatiei statului resprectiv; delegaţii unui grup parlamentar naţional 
îşi exercită dreptul de vot potrivit preferintelor si convingerilor 
personale“ . 

Grupul parlamentar român din cadrul I.P.U. participă la toate 
manifestările din deceniul al 4-lea organizate de Uniune, fiind şi gazdă 
a uneia dintre acestea (în 1931), cum sunt conferintele Uniunii sau 
activitatea organismelor pendinte de 1.P.U. precum conferințele parla- 
mentare de comert, reuniunile Antantei interparlamentare etc. 

O delegaţie de parlamentari români participă la Conferinţa de la 
Londra a I.P.U. (15-16 iulie 1930), manifestare apreciată ca fiind 
deosebit de importantă: „Conferinţa de la Londra va merita o atenţie 
cu totul particulară în analele Uniunii pentru interesul remarcabil care 
l-a manifestat faţă de rezoluţiile pe care le-a elaborat“*6%0. 

La 15 iulie 1930, Ciceo-Pop anunţă Consiliul Interparlamentar 
că Guvernul şi Parlamentul României invită Uniunea să-şi desfăşoare 
a XĂVII-a Conferinţă la Bucuresti, invitaţie care este acceptată. 

Conferinţa 1.P.U. de la Bucureşti îşi desfăşoară lucrările între | 
şi 7 octombrie 1931, având următoarea ordine de zi: 

1. Alegerea preşedintelui Biroului Conferintei. 

2. Dezbaterea generală asupra Raportului Secretarului general. 

3. Ratificarea rezoluţiilor adoptate de către Consiliu la 13 aprilie 

1931 în legătură cu pregătirile pentru organizarea Conferinței 
generale pentru dezarmare. Prezentarea raportului de către 
Subcomisia pentru reducerea armamentelor. 

4. Protecţia mamei şi a copilului. 

5. Activitatea grupurilor parlamentare naţionale. 

6. Chestiuni agrare. 

. Regimul federal în Europa. 

8. Comunicarea numelor delegaților grupurilor parlamentare 
naţionale şi a componenței Consiliului Interparlamentar pentru 
exerciţiul de după a XX VII-a Conferință şi până la a XĂVIII-a 
Conferinţă a I.P.U. 

9. Alegerea unui membru în Comitetul Executiv în locul 
presedintelui Reichstagului german, Paul Loebe”! . 


— 


După Londra, Bucurestiul găzduieşte o Conferinţă importantă a 
Uniunii, contribuind, astfel, la promovarea niai corectă a imapinii tării 
şi a Parlamentului român în lume. Interesantă prin însăşi complexitatea 
manifestărilor organizate în cadrul ei, prin rezoluţiile adoptate şi prin 
contribuţiile Parlamentului român la reuşita sa, a XX VI!-a Conterintă 
a I.P.U. ne conferă, în termeni reali, care era percepţia legisiativului 
român în plan european si extraeuropean. Este si motivul pentru care 
insistăm asupra prezenţei românesti în documentele şi dezbaterile 
I.PU. 

Raportul secretarului general trece în revistă evolutia situatiei 
politice şi economice internaţionale, insistă asupra efectelor dezas- 
truoase ale recesiunii economice, subliniază necesitatea cooperării 
internaţionale precum şi rolul Societăţii Naţiunilor, a! Conferintei 
pentru dezarmare si Organizaţiei Internaţionale a Muncii. Raportul 
face referiri substanţiale la anterioara Conferinţă a l.P.U., menţionând 
şi participarea grupului parlamentar român. Despre reuniunile Con- 
siliului Executiv de la Londra, care se desfăşoară în timpul Conferintei 
I.P.U., si de la Geneva, din 13 aprilie 1931, la care se dezbat probleme 
administrative si financiare, Raportul menţionează că în locul „verifi- 
catorului compturilor“, parlamentarul român Mircea Djuvara, este 
desemnat deputatul suedez Mallin. De asemenea, se acceptă, în 
unanimitate, candidatura preşedintelui Camerei din România, St. 
Ciceo-Pop, la locul vacant din Comitet, prin plecarea canadianului 
Dandurand**?. 

Referitor la activitatea grupului parlamentar român se preciza că 
„a trimis delegaţia la Conferinta de la Londra şi a participat la activitatea 
Consiliului şi comisiilor“®® . 

La adresa României şi a parlamentarilor ei se rostesc cuvinte de 
preţuire, unele având conotaţii interesante şi chiar spectaculoase, 
într-un fel. 

Deputatul belgian Henri La Fontaine declara că: „Este pentru 
prima dată când Uniuniea Interparlamentară, în cursul existenţei sale, 
deja veche de 42 primăveri, ține seisunea sa la granițele Orientului 
apropiat. Acesta nu este un repros adresat colegilor nostri români, 
care, după numeroşi ani, participă remarcabil la dezbaterile noastre. 
Noi nu putem decât să acuzăm circumstanţele crude prin care națiunea 
lor a trecut şi să-i felicităm pentru maniera rapidă cu care s-au 
ridicat““** . După ce se referă, în continuare, la aportul I.P.U. la recon- 
strucția lumii postbelice, deputatul belgian face remarca surprinzătoare 
că iniţiativa României de a punifica prin lege orice intenţie belicoasă 
este unică în lume, pe care o întăreşte afirmând: „Trebuie să subliniez 
că România conservă în această problemă meritul de a fi inițiatoare“s** . 
Elogiază, de asemenea, eforturile României pentru securitate şi „înţele- 
gere colectivă“ şi încheie cu aprecieri asupra organizării ireproşabile 
a lucrărilor Conferinţei, care se va înscrie în analele Uniunii „printre 
cele mai fructuoase din nobila sa carieră““**. Vorbitorul propune ca 
presedinte al Conferinței pe profesorul Dumitru Pompeiu, „unul din 
cei mai iluştri savanţi cunoscuţi şi apreciaţi în lumea întreagă pentru 
„orările [sale] de matematică“. Propunerea este acceptată în 
unanimitate. 

La dezbaterea generală asupra Raportului secretarului general 
iau cuvântul, din partea României: Istrate Micescu (care elogiază pe 
cei prezenti), D. Pompeiu (ce adresează mulţumiri pentru alegerea 
sa); N. Zorga (care salută pe cei prezenţi în numele guvernului român, 
relevând, între altele: „Cunoaşterea reciprocă poate fi un punct de 
apropiere pentru raporturi care pot tinde la îndepărtarea lumii civilizate 
de fantoma oribilă a războiului“ “” ); V. Pella (ce subliniază că „Opinia 

grupului interparlamentar român în materie de dezarmare a fost bine 
exprimată la conferințele precedente... Astfel, noi am spus, încă din 
1925, la Conferinta Internaţională de la Washington, că facem parte 
dintr-o naţiune a cărei înarmare poate găsi justificare nu în intențiile 
sale agresive, ci în situaţia ei excepţională de plasament geografic, 
fiind într-o stare continuă de legitimă apărare“ . Sugerează ca dezar- 
marea să nu fie apreciată doar sub raport militar, ci si sub aspect moral 
şi economic). 

Alţi reprezentanţi ai grupului parlamentar român au intervenţii 
la dezbaterile asupra „Protecţiei mamei şi copilului“ (Gr. Trancu-laşi, 
I. Costinescu) si la discuţia privind pregătirea Conferinţei generale 
pentru dezarmare (V Pella, care propune un amendament la rezoluţie, 
C. Popescu, M. Djuvara, care pledează pentru încetarea disensiunilor 
în problema dezarmării, manifestate între grupurile francez şi german). 
C. I. C. Brâtianu, N. Al. Lahovany si Jean Glogoveanu se manifestă 
ca buni cunoscători ai problemelor agrare, iar M. Djuvara, I. Răducanu 
fac aprecieri pertinente asupra „Regimului federal în Europa““?. 

La lucrările Conferinţei participă un număr important de parla- 
mentari. Astfel, din Franţa sunt prezenţi 23 (între care vicepreşedintele 
Senatului, Fernand Rabier); Bulgaria — 17 deputaţi, Germania — 14 
(între care şi preşedintele Reichtagului), România — 14 (M. Sadoveanu, 
presedintele Senatului; D. Brătianu, viecepresedinte al Senatului; D. 
Pompeiu, preşedintele Camerei şi preşedinte al grupului parlamentar 
român; P. Topa, vicepresedinte al Camerei; N. Iorga, premier; J. 
Mitilineu, senator; M. Djuvara, J. Th. Florescu, N. N. Lahovary, I. 
Micescu, St. Ciceo-Pop , I. Răducanu, Gr. Trancu-laşi şi V. Pella — 
deputaţi; în afara acestora mai participă ca supleanţi: N. Alexa, J. 
Glogoveanu, T. Iliescu, R. N. Nicolesco — senatori); Danemarca — 10 
(3 senatori si 17 deputaţi); Cehoslovacia — 10 (2 senatori şi restul 
deputaţi); Suedia — 9 (5 din prima Cameră şi 4 din a doua Cameră); 
Italia — 8 (4 deputaţi şi tot atâţia senatori); Polonia — 8 deputaţi; Japonia 
— 6 (toţi membri ai Camerei reprezentanţilor); S.U.A. — 8 (1 senator si 
7 „deputați“); Belgia — 4 (între care presedintele grupului parlamentar, 

premierul şi vicepresedintele Senatului); Ungaria — 4 (3 din Înalta 
Cameră şi 1 din Camera de Jos), Finlanda — 3 (toţi deputaţi); Norvegia 
— 3 deputaţi; Grecia — 3 (1 senator şi 2 deputaţi); Estonia — 2 deputaţi; 
Turcia — 2 deputaţi; Elveţia — 1 deputat; Canada — 1 deputat*“. 

Presa internă are cuvinte de apreciere cu privire la manifestarea 
organizată de către Parlamentul român, iar cea externă elogiază 
condiţiile excelente de desfăşurare a Conferinţei create de către gazde. 

Cu prilejul Conferinţei, grupul parlamentar socialist român 
organizează o întrunire în sala Palatului ziaristilor, la 7 octombrie, la 
care iau parte parlamentari socialişti din zece state, între care Paul 
Loebe, preşedintele Reichstagului german, însoțit de colegii săi Ebert, 
Schröder, Griimbach, Monnet, precum şi de Barthe (Franta), Volskers 
(Belgia), Lew Winter (Cehoslovacia), Sakâzov (Bulgaria)”! s.a. Au 
fost organizate excursii de documentare pe Valea Prahovei, s-au 
desfăşurat conferinţe de presă şi banchete etc. 

Pentru organizarea şi desfăşurarea în bune condiţii a Conferinţei, 
Parlamentul consumă importanta sumă de 2.381.753 lei“? 

După Conferinţă, presedintele Adunării Deputaţilor decide, în 
virtutea art. 158 din Regulament, ca, pentru toate manifestările ce se 
încadrează în programul I.P.U. să răspundă secretarul general al 
Camerei? , 

Parlamentari români participă şi la manifestările I.P.U. din 
următorii ani, prestaţia lor fiind apreciată îndeosebi la a XXIX-a 
Conferinţă, care se desfăşoară la Madrid (4-10 octombrie 1933), dar 
şi la următoarele care au loc la Istambul (24-29 septembrie 1934), 
Bruxelles (26-31 iulie 1935), Budapesta (3-8 iulie 1936)% etc. 

Atentia pe care o acordă parlamentarii români acestui tip de activi- 
tate se menţine şi în legislaturile 1939-1940. O reprezentativă delegaţie 
parlamentară românească ilustrează această preocupare prin partici- 
parea ei la lucrările celei de a XXX V-a Conferinţe Interparlamentare, 
ale cărei lucrări se desfăşoară la Oslo în zilele de 15-19 august 1939. 
Din grupul parlamentar român care se deplasează în capitala Norvegiei 
fac parte: Constantin Dimitriu, Alexandru Lapedatu, Dimitrie 

Pompeiu, Nicolae Săveanu, Voicu Niţescu, Ion Petrovici, Anibal 
Teodorescu, Dimitrie Ghika, Vespasian Pella, Hans Otto Roth“” s.a. 

Este ultimul demers al parlamentarilor români in relaţie cu 
activitatea Uniunii Interparlamentare. La mai puţin de două săptămâni 
după încheierea lucrărilor sale, Germania şi U.R.S.S.-ul declanşează 
al doilea război mondial prin atacarea Poloniei. 

ANEXA Nr2 


Număr de membri 


Uniunea Naţională 
Partidul Poporului 
Partidul German 
Partidul Maghiar 
P.Ţ. dr. N. Lupu 


Liga contra cametei 


1. Administraţie gene- 
rală, judeţeană şi 
comunală 

2. Afaceri străine 

3. Agricultură, păduri şi 

militară 

5. Instrucție publică, 


6. Financiară şi bugetară | 38 | 15 Is] 


7. Lucrări publice, căi 
e 


ferata, marină 
comercială 


8. Comert în industrie, 
mine şi vămi 
9. Muncă, asigurări şi 


| prevederi sociale 

|10. Sănătate şi igienă 
L publică 

11. Legislaţie civilă, 
comercială şi 
criminală 


incompatibilitate 

persoane morale 


Naţional Socialişti 


20 Liga Naţional-Corporatistă 
21 Blocul Cetăţenesc pentru 
Mântuirea Ţării 


22 Garda de Fier 
25 Uniunea Evreilor Pământeni 


26 Partidul Poporului German 


27 Partidul Ucrainean 

7 Uniunea Agrară 

8 Partidul Naţional Agrar 
9 Partidul Naţional Democrat 
9 Blocul Muncitorilor 

23 Partidul Comunist 

24 Partidul Maghiar 

28 Liga Naţional-Creştină 

* În cartel cu iorghiştii (Uniunea Naţională) 


Ţărănesc Democrat (C. Stere) 


In cartel cu Partidul 


Proiect de lege 


Adunarea y 
Deputaților Biroul 
Dezbatere + 4» Adunării Deputaților 
Votare A, Preşedinte 
y 
Comisia Permanentă 


Dezbateri + Avizare 


| Raport + Proiectul de lege | 


y 
Secţiune 


Dezbateri + Avizare 


Secţiune 


ANEXA Nr4 


v 


Biroul Senatului Senat 
Dezbatere + 
Votare 


Preşedinte ~< 


Pe 


y 
Comisia Permanentă 


Dezbateri + Avizare 


| Raport + Proiectul de lege | 


| 
| 


y 


Dezbateri + Avizare 


Raport (inclusiv observațiile 
Comisiei Parlamentare) 
+ Proiectul de lege 


y 


< E 

Comitetul Delegaților Secțiunilor 


Dezbateri + Avizare 


Raport (inclusiv observațiile 
comisiilor permanente şi ale 
secțiunilor) + Proiectul de lege 


Comisiei Parlamentare) 


Raport (inclusiv bueno | 
| 
+ Proiectul Se lege | 


| | 
v 

Adunarea Deputatilor 


Denumirea | Voturi cs 
proiectului de lege | Data votării | Nr. votanţi pentru “ile 
(bile albe) negre) 
3 __4 5 
Moştenitorul tronului României 
ia denumirea de Mare Voievod 
al Albei-lulia 8.VI.1930 311 310 1 


Lege pentru anularea 
legilor promulgate la 5.!.1926 


Eu Dr 
EU 


HAUL FERN 
TERNE e| a | e| a 
Patriarhului Miron Cristea 23.V1.1930 136 
Legea sanitară şi de ocrotire 23.V1.1930 140 133 


7 
Legea energiei 23.VI4930 |___169 | 166 | a 


Procesarea şi desfacerea pă 


băuturilor spirtoase 23.V1.1930 | 149 144 AI 
Transformarea unor conferințe la 
Univ. din Buc, şi crearea unei catedre 
noi la Univ. din Cernăuţi i 23.V1.1930 115 115 0 


Autorizarea alergărilor de cai | 24.V1.1930 
Protecţia | monumentelor naturii 


TE SEA | areae e E E SI IE | 
Organizarea Casei Rurale | 24.VI.1930 116 __143 D AS 


Modif. Legii de administrare şi 
exploatare a monopolurilor Regatului 


Acordarea unei pensii viagere 
Mariei Gh. Panu 24.VI.1930 112 


Acordarea unei pensii viagere 
Otiliei Mureşanu şi Anei Chendi 24.V.1930 
Acordarea unui teren în Bucureşti 
Parohiei române-unite 24.V1.1930 
Convenţie româno-polonă pentru 
exploatarea liniilor aeriene 24.VI.1930 
Convenţie româno-cehoslovacă privind 
transportul aerian 24.VI.1930 116 11 
Adeziunea Statelor Unite la statutul 
Curţii Permanente de Justiţie 24.VI.1930 114 11 
Credit suplimentar pentru 
Ministerul Armatei 25.VI.1930 109 
Regia Monopolului de gaz metan | 25.V1.1980 142 


Regia publică a conductelor de petrol 
ale statului 


Acceptarea modificării introduse de 
Senat la Legea pentru autorizarea 
alergărilor de cai 


za m 
S ic) 


09 


19 


Lege pentru completarea 
Legii de organizare a Dobrogei Noi 


Modificarea art. 462 din Legea pentru 


organizarea administraţiei publice 


Deschiderea unui credit suplimentar 


pe seama Ministerului Justiţiei 


ANEXA Nr6 


LLA 


Sesiunea Numele deputatului | Data anunțării | Data dezvoltări Obiectul i rii Autoritatea publică 
parlamentară sau senatorului interpelării interpelării ata interpelată 
E ema e A Aa De Ce e eee e a d ai 
Tudor lacobescu Situaţia precară a muncitorilor de la "Ap EA să 
ete | ome | | Ste poeamre ia | aură nara ape 
; Nerespectarea duratei zilei de ra = sei 
lon Mirescu A > Perie Ministerul Muncii, Sănătăţii şi 
23.VI.1930 muncă şi protecţia copiilor şi Ne : 
2 ma femeilor angajate ET 
A.C. Cuza Provocări sioniste şi comuniste în jai 
Constantin D. Buşilă Necesitatea unei politici de Ministerul Industriei și 
(deputat) încurajare a dezvoltării industriale Comerțului 
Michael Landau Arestări abuzive în jud. Orhei, FA fi 
(deputat) 20.VIII.1932 = Tighina şi Hotin Ministerul Justiţiei 
Adam Popescu „Cotropirea“ muntelui Voinicelu de sa, TEN 
(deputat) 13.1X.1932 e către societatea «Carpatina» Ministerul Justiţiei 
Adonis Popov Evaziune fiscală a societăţii „1. sp 
(deputat) 14.1X.1932 E Berger Tiefbau A.G“ din Berlin Ministerul Finanțelor 
Gheorghe Pop 24.1X.1932 Situația minorității şvabe din N-V Ministerul Instrucțiunii, 
(deputat) detii Transilvaniei Cultelor şi Artelor 
C. Dimitriu Situaţia comenzilor la Uzinele 
(deputat) ci ia gi a 
C. Georgescu 1.XII.1932 Activitatea Ministerul Instrucțiunii, 
(deputat) IE Episcopiei rusești Cultelor şi Artelor 
1.XI1.1992 Deficiențe de aprovizionare a Ministerul Agriculturii şi 
Bir e populaţiei maramureşene Domeniilor 


15.XI.1929 — 
30.VI.1930 


30.VII.1932 — 
10.X.1932 


15.X1.1932 - 
18.IV.1933 


4 5 
N lorga 5.11.1934 9.11.1934 Politica față de minorităţi Ministerul de Interne 
(deputat) 
Grigore Cihoschi Decizii controversate ale Ministerului T T 
N 9.11.1934 Apărării Naționale Ministerul Apărării Naţionale 
SIDE p Ministerul instrucției, Cultelor 

(senator) 410.111.1934 eri Pregătirea tineretului prin muncă şi Artelor 

N. Miclescu 416.111.1934 Măsuri de restabilire a încrederii în Gem 
(senator) guvern 


D. Hurmuzescu 


1.11.1934 — 


1 
28.V.1934 E 


Al. Samoilă 23.11.1934 Modul defectuos al administrării Ministerul Muncii, Sănătăţii şi 
(senator) 5 căminelor de ucenici Ocrotirilor Sociale 
Gr. Fil Situația creată guvernului de 
APES 16.1V.1934 sentința în procesul asasinatului de Ministerul Justitiei 
to) la Sinaia 


3 


2 


A 
O 
i Em. Diaconescu E 
i 27.1V.1934 „Nereguli“ la Muntele de Pietate Ministerul Finanţelor 
(senator) 
A 27.1V.1934 Neosstatoa unica ti Ministerul Justiției şi Munci 
(senator) privind meseriile 
o Restanțe de plată la pensii ale ma i a a 
Eo e 27.1V.1934 văduvelor, orfanilor şi invalizilor ge eo ca si 
eraio de război 
15.X1.1934 - Adam Ionescu 14.XIL.1994 Starea deplorabilă a Administraţiei Ministerul Agriculturii şi 
20.IV.1935 (deputat) 3 PRAID Domeniilor 
31.1.1935 Sistemul „colonial“ de muncă Ministerul Industriei şi 
i aplicat la fabricile din Mediaş Comerţului 
: Situaţia grea a populației de origine 
jea ia 9.11.1935 română din Basarabia căreia nu i Ministerul de Justiție 
( ) s-a recunoscut cetățenia română 
E O T SRO ei ROM. N S T aaa 
| A.C. Cuza A a A zeci Ministerul industriei şi. 
13.11.15 şi 
(deputat) 1935 2 Starea industriei naționale Comerțului 
i. Modreanu | 44.11.1935 Aplicarea Legii conversiunii datoriei | Guvern, Ministerul Agriculturii 
| (deputat) ha agricole în Bucovina X A şi Domeniilor 
T. lacobescu 4.1V.1935 | Nefinalizarea iucrărilor de Ministerul Agriculturii şi 
(deputat) ec. împroprietărire în jud. Hotin Domeniilor 
Adam !onescu Trenarea controlului averii la unii Ministerul Agriculturii şi 
12.1V. na ' Ş 
(deputat) 2.1995 | demnitari S Domeniilor 
CE Gurea Pericolul creării de filiale în România | Guvern, Ministerul de Interne 
(deputat) a asociației „The Jewish“ şi Ministerul Agr. şi Ocrot. 
din Anglia Sociale 
Mihail Gheimeanu Maniera în care s-a realizat Ministerul de Fi 
e (deputat) reorganizarea. instituţiilor de credit pistons de rare 
fo Politica echivocă faţă de curentele 
(vc) 9.XII.1935 extremiste de dreapta Guvern 


15.X1.1935 — 
14.1V.1936 


Atitudinea inumană a perceptorilor 

26.11.1938 care confiscă, pentru sume infime, Ministerul de Finanţe 
obiecte casnice de strictă necesitate 

Situaţia proiectului, din iniţiativă 

parlamentară, depus la guvern, 

referitor la modificarea art. 5 a! 
Statutului Societăţii „Reşiţa“ 
Situaţia precară a cooperaţiei 


Aurel Neguş 
(deputat) 


Ministerul Industriei şi 
Comerţului 


Ministerul Agriculturii şi 
Domeniilor 


24.11.1936 


15.X1.1936 — V. Virtca 


25.X1.1936 


20.11.1937 (senator) din Banat 
: Abuzurile Societății Telefoanelor 3f ; rapp 
Li 3 
pey 25.X!.1936 care eludează clauzele contractuale li rea Penice gi 
cu statul român vpicaiților 
C.C. Giurescu Colonizarea românilor din afara A r 
(deputat) hotarelor în țară Ministerul Afacerilor Străine 


P9b 


Legea pentru folosirea elementului - i a 
PRA Opa Ministerul Muncii, Sănătății şi 
4.XI1.1936 ES românesc În întreprinderi nu se Ocrotirilor Sociale 


aplică 
ilă 12.X11.1936 Reţineri ilegale din salariile 

V. Prelipceanu 
3.11.1937 

fer Ea i 


muncitorilor portuari 
13.11.1937 


Ministerul Muncii, Sănătăţii şi 
Ocrotiilor Sociale 


Ministerul Lucrărilor Publice şi 
Comunicaţiilor 


Ministerul Lucrărilor Publice şi 
Comunicaţiilor 


Condiţii proaste de salarizare şi de 
muncă ale lucrătorilor feroviari 
Ministerul eludează soluţia Curţii de 
Apel din Bucureşti în problema 
conflictului de muncă de la Serviciul 
Hidraulic din portul Giurgiu 


Sistemul de legiferare prin decrete- 


